
PRATARMĖ NAUJAM LEIDIMUI 


Jeigu jums pasiseka, tai jūsų meilė savo knygoms didėja joms 
senstant. Ir tada labai sunku rašyti pratarmę naujam leidimui, nes 
neįmanoma knygos perredaguoti kai ko neatmetus ar ko nors ne- 
pašalinus iš pirmojo jos įkūnijimo. Viešosios politikos paradoksai ir 
politinis protas man padėjo įgyti daug bičiulių ir bendraminčių, tad 
juo labiau nenoriu griebtis žirklių. 

Tačiau, skatinama trijų redaktorių, prisidėjusių rengiant spau- 
dai pirmąjį leidimą, įveikiau savo neryžtingumą ir griebiausi Žir- 
klių. (Tiesą sakant, griebiausi jau ne žirklių, o kompiuterio pelės.) 
Taigi padariau redakcinių pataisymų. Ar daug? Pakankamai daug, 
kad knyga taptų atnaujinta ir aiškesnė studentams, tačiau ne tiek 
daug, kad mano kolegoms (kaip to tiesiai reikalavo vienas iš jų) tek- 
tų pertvarkyti savo kursų programas. 

Tačiau, prieš kalbėdama apie knygoje padarytus pakeitimus, no- 
rėčiau kai ką pasakyti apie jus. Kai kurie iš jūsų (daugiausia dėsty- 
tojai) esate skaitę ankstesnę knygą, kai kurie iš jūsų (daugiausia stu- 
dentai) nesate jos skaitę. Studentams ir kitiems naujiems skaitytojams 
gali kilti klausimas, kodėl jiems turėtų rūpėti tai, kuo šis knygos lei- 
dimas skiriasi nuo pirmojo. Išties jums tai neturi rūpėti, bet vis vien 
turėtumėte perskaityti pratarmę, nes joje bus glaustai pasakyta, apie 
ką joje kalbama, bent jau kaip tai suvokiu aš. Be to, jeigu šią pratar- 
mę dar kartą perskaitysite po to, kai perskaitysite pačią knygą, turė- 
site platesnę perspektyvą ir vietoje medžių pamatysite mišką. 

Tad apie pakeitimus. Pirmiausia apie tai, ko nekeičiau. Ši kny- 
ga atsirado dėl to, kad manęs netenkino viešosios politikos tyrimai 
ir politinė analizė. Tiesą sakant manau, kad ketvertas kritinių ar- 
gumentų, nukreiptų į standartinę politinių studijų literatūrą, šian- 


8 Pratarmė naujam leidimui 


dien galioja lygiai taip pat kaip tada, kai juos iškėliau savo knygo- 
je. Tad šiais požiūriais knyga išlieka radikaliai kritiška ir vis dar 
gali būti teikiama kaip atsvara vyraujančiam politikos analitikų 
mąstymui. Glaustai reziumuosiu šią kritiką. 

Pirma, kiekvienas, kuris akademinėje aplinkoje daug rašo arba 
kalba apie viešąją politiką (policy), privalo pastebėti akademinį bodė- 
jimąsi politika (politics) ir norą ją pakeisti racionalia analize. Akade- 
miniuose rašiniuose vyrauja niekinantis požiūris į politiką kaip į 
kliūtį, trukdančią vykdyti gerą viešąją politiką. Daugelis politikos 
mokslų atstovų padarė savo įnašą į šią politikos niekinimo literatū- 
rą įrodinėdami, kad reali politika „nukrypsta“ nuo grynai racionalios 
analizės reikalavimų. Mano nuomone, visi esame politinės būtybės 
tiek savo kasdieniame gyvenime, tiek valdymo srityje, ir todėl mėgi- 
nau pasiūlyti tokį viešosios politikos analizės būdą, kuris politiką 
pripažįsta kaip kūrybinį ir vertingą socialinės egzistencijos aspektą. 

Antra, politinės analizės srityje vyrauja ekonominė teorija ir jos 
teikiamas visuomenės kaip rinkos modelis. Rinka, kaip ją suvokia 
klasikinė mikroekonomika, yra atomizuotų individų sambūris, be jo- 
kio bendruomeninio gyvenimo. Kiekvienas jų turi savo nepriklauso- 
mas preferencijas, ir visus jų santykius apibrėžia prekiniai mainai, 
kuriais kiekvienas maksimizuoja savo naudą. Man, kaip ir daugu- 
mai socialinių teoretikų, šis rinkos modelis neatrodo įtikinamas kaip 
aprašymas pasaulio, kuriame gyvenu, ar net pasaulio, kuriame no- 
rėčiau gyventi. Mano analizė prasideda nuo politinės bendruome- 
nės modelio, kur individus sieja priklausomybės, ištikimybės, ben- 
dradarbiavimo ryšių tinklas ir kur jie kovoja tiek dėl viešųjų, tiek dėl 
asmeninių interesų. Šio pobūdžio analizė negalėtų individų prefe- 
rencijų traktuoti paprasčiausiai kaip „duotas“, kaip tai daro daugu- 
ma ekonomistų; ji veikiau turėtų paaiškinti, iš kur žmonės įgyja pa- 
saulio vaizdinių ir kaip šie vaizdiniai formuoja jų preferencijas. 

Trečia, viešosios politikos tyrimai, kaip jie atsispindi politinio 
mokslo literatūroje, stebėtinai menkai remiasi teorija. Mėgindami su- 
prasti, kaip politika „daroma“, politikos analitikai susikūrė nerea- 
listinį „gamybinį“ jos modelį, pagal kurį politika „surenkama“ eta- 
pais, tarytum konvejerio linijoje. Jie prirašė ištisus tomus veikalų, 
kuriuose apibūdina konkrečius ginčus įvairiose „problemų srityse“, 
tokiose kaip socialinės rūpybos arba gynybos politika. Jie atliko 

daugybę empirinių tyrimų, parodančių politikos formavimo proce- 
so beviltišką sudėtingumą ir nenumatomumą. O kai jie mėgina to- 
kias studijas apibendrinti, tie apibendrinimai paprastai būna trivia- 
lūs: „Programos įgyvendinimo sėkmė labiau tikėtina ten, kur pro- 
grama turi platų politinį palaikymą. ...“ (Šis išminties krislas patei- 
kiamas plačiai naudojamame politikos analizės vadovėlyje; ir jūs, 
ir aš — visi suvokiame, jog šiai išvadai gauti nebūtina išleisti dide- 
lių pinigų mokslui. Be abejo, niekas nemano, kad programos įgy- 
vendinimo sėkmė labiau tikėtina ten, kur ji turi menką politinį pa- 
laikymą.) Kadangi visada maniau, jog viešojoje politikoje galimi ben- 
drojo pobūdžio argumentai, peržengiantys problemų sričių ar eta- 
pų ribas, siekiau tokios analizės, kuri padėtų atpažinti ir suformu- 
luoti būdingiausius argumentus ir kontrargumentus, žodžiu, mane 
traukė politinės argumentacijos retorika. 

Galiausiai viešosios politikos ir jos analizės srityje paprastai gar- 
binamas objektyvumas ir griežtos taisyklės. Mėginama atrasti tokių 
elgesio taisyklių, kurios automatiškai duotų objektyviai „geriausius“ 
rezultatus. Netikiu, kad egzistuoja kokie nors objektyvūs gerumo prin- 
cipai ar automatiškai veikiančios žmonių elgesio taisyklės. Siekiau to- 
kios analizės, kuri pačias analizės sąvokas, problemų formuluotes bei 
politikos instrumentus suvoktų kaip politinius darinius, o ne suteik- 
tų jiems privilegijuotą universalių instrumentų arba tiesų statusą. 

Šiais požiūriais knyga pakito labai mažai. Knygos tikslas ir pa- 
grindinis argumentas išlieka nepakitę. Siekiu skaitytoją išmokyti 
tam tikros rūšies politinės analizės, tokios analizės, kuri vertina po- 
litiką bei bendruomenę ir padeda atskleisti daugelio dalykų, papras- 
tai vaizduojamų kaip neginčijama mokslinė tiesa, politines prielai- 
das. Kaip ir anksčiau, argumentuoju, jog visi analitiniai standartai, 
mūsų naudojami politiniams tikslams nustatyti, kai formuluojame 
problemas ir vertiname politinius sprendimus, yra politiniai kon- 
struktai. Nėra teisingumo, efektyvumo, socialinių rodiklių, priežas- 
tingumo ar veiksmingumo „aukso standarto“. 

Tačiau kai kas knygoje buvo pakeista. Šiame leidime atnaujinau 
pavyzdžius atsižvelgdama į šiuolaikinius debatus tokiais klausimais: 
pozityvaus veiksmo (affirmative action), rūpybos reformos, valstybi- 
nio sveikatos draudimo, balsavimo teisių bei baudžiamojo teisingu- 
mo politikos. Prie kiekvieno skyriaus pridėjau apžvalgines lenteles 

pagrindinėms idėjoms išryškinti. Šiek tiek sutrumpinau knygos pa- 
vadinimą, nes niekas, net aš pati, negalėdavo tiksliai prisiminti pir- 
mojo jos leidimo pavadinimo. Svarbiausia, mėginau paaiškinti ir pa- 
taisyti tai, kas galėjo atrodyti kaip agnosticizmo ar net, kaip kai ku- 
rie sakė, amoralizmo apraiška. Nors nemanau, kad egzistuoja objek- 
tyvus teisingumo standartas, kurį pripažintų kiekvienas visuomenės 
narys ir kuris kiekvieną veiktų vienodai, vis dėlto nemanau, kad vi- 
sos paskirstymo sistemos yra moraliai lygiavertės. Neteigiu, kad ver- 
tybės neturi reikšmės. Priešingai, kiekviename skyriuje mėginu paro- 
dyti, kodėl politikos analitikas arba politikas PRIVALO deklaruoti 
savo vertybes, o būtent todėl, kad net tobuliausios sąvokos ar anali- 
tinės priemonės negali nurodyti „Vienintelio geriausio kelio“. 

Tas faktas, kad paskatos, bausmės, taisyklės ir kiti politikos in- 
strumentai neveikia tuo automatiniu ir numatomu būdu, kurį pa- 
prastai postuluoja racionalaus sprendimo modeliai, dar neimplikuo- 
ja, kad visi politinių sprendimų priėmimo ar žmonių elgsenos kei- 
timo būdai yra vienodai suderinami su demokratija, teisingumu ar 
bendruomenės solidarumu. Antai kai kurios paskatų sistemos in- 
dividams suteikia daugiau autonomijos ir savarankiškos veiklos ga- 
limybių, kai kurios kitos veda į didesnę jų tarpusavio priklauso- 
mybę ir bendradarbiavimą. Knygos IV dalyje mėginu parodyti, kad 
bet koks politikos „instrumentas“ ar „sprendimas“ daro poveikį to- 
kioms vertybėms kaip teisingumas, demokratija arba laisvė, ir kad 
šio poveikio nesuvokimas veda prie siauros, iškreiptos ir galiausiai 
politiškai nenuovokios politinės analizės. 

Net jeigu, kaip argumentuoju, bendriausi tikslai bei principai, 
dėl kurių vyksta politiniai konfliktai - teisingumas, efektyvumas, 
laisvė arba saugumas — niekada negali būti redukuoti į paprastus 
deterministinius kriterijus ir todėl negali pasakyti, kaip geriausia 
spręsti viešosios politikos klausimus, šie tikslai bei principai gali 
pasitarnauti mūsų esminiam tikslui. Išreikšdami visuomeninės tvar- 
kos siekius, jie funkcionuoja kaip idealai ir pažadai mums ir atei- 
ties kartoms. Jie gali suvienyti žmonių pastangas geresnio pasau- 
lio kūrimui paprasčiausiai priversdami mus apie jį kalbėti šiais mig- 
lotais žodžiais. 

Ginčuose dėl šių idealų prasmės savo politinius siekius turime 
teisinti kaip kažką daugiau nei savanaudiškus interesus, o jeigu no- 

rime savo pusėn patraukti tuos, kurie su mumis nesutinka, turime 
būti atviri alternatyvioms koncepcijoms. Gebėjimas įsivaizduoti ge- 
resnį pasaulį — teisingesnį, harmoningesnį, laisvesnį - ir gebėjimas 
naujai pažvelgti į problemas bei į jų sprendimus visada yra tas 
bruožas, kuris išreiškia mūsų žmoniškumą ir mums teikia galimy- 
bių pagerinti savo lemtį. Nepaisant visų mūsų vargų dėl miglotų 
tikslų, netikslių problemų apibrėžimų ir nepatikimų politikos instru- 
mentų, pasielgtume kvailai, jeigu juos iškeistume į kalkuliatorių. 

Jeigu pirmąkart skaitote šią knygą, tai noriu jus patikinti, jog; šis 
naujas jos leidimas yra kur kas geresnis už tą, kurio neskaitėte. Jei- 
gu esate vienas iš ištikimų jos skaitytojų, tai galite dėkoti (arba prie- 
kaištauti) Johnui Covellui, kuris nupirko pirminį knygos variantą 
leidyklai Little Brown, Leo Wiegmanui, vėliau perėjusiam į Harper- 
Collins leidyklą, ir Roby Harringtonui iš W.W. Norton 6 Company 
leidyklos. Jų redaktoriška išmintis, entuziazmas ir rūpestingumas 
įkvėpė gyvybės šiam knygos variantui. Visi trys redaktoriai dirbo 
su šia knyga, nors visi jie pakeitė savo darbus per jos gyvenimą. 
Dėkoju kiekvienam už ištikimybę, vis retesnę dorybę leidyboje. 

Buvę mano kolegos Duke'o universiteto Politikos mokslų insti- 
tute provokavo ir skatino šį mano projektą. Roberto Behno straips- 
nis “Policy Analysts and Policy Politicians“ (leidinyje Journal of Po- 
licy Analysis and Management) pirmas paskatino mane susimąstyti 
apie analitinės ir politinės logikos skirtumus. Jo ir Jameso Vaupe- 
lio darbai apie sprendimų analizę ir mūsų diskusijos pastūmėjo ma- 
ne imtis artikuliuoti tą nepasitenkinimą, kurį iš pradžių jaučiau tik 
kaip miglotą intelektinį niežulį. Carolo Stacko etnografijos žinios ir 
bičiulystė leido man palaikyti ryšį su realiu pasauliu. Dėstydama 
MIT'e daug idėjų ėmiau iš Donaldo Schoeno ir Martino Reino dar- 
bų apie problemų konstravimo būdus ir iš Suzanne Berger knygos 
apie interesus. Carlas Kaysenas pirmasis pasiūlė darbą pradėti nuo 
politinio visuomenės modelio, kuris būtų analogiškas ekonomistų 
naudojamam robinzonų visuomenės modeliui. Pirmąjį darbo varian- 
tą padėjo tobulinti išmintingi Jameso Andersono, Donaldo Blackme- 
ro, Rogero Cobbo, Joshua Coheno, Andrewo Dunhamo, Steveno 
Erie'o, Michaelo Lipsky, Johno Kingdono, Lynno Matherio, Mart- 
hos Minow, Jameso Morone'o, Marianos Palley ir velionio Aarono 
Wildavsky patarimai. 

Jeigu šis variantas jums patinka, tai padėkos turi sulaukti dar dau- 
giau žmonių. Dėkoju Marion Smiley, Bobui Kuttnerui, keliems anoni- 
miniams recenzentams, ištisoms kohortoms studentų ir Jimui Moro- 
ne'ui, mano „pirmosios instancijos skaitytojui“. Dėkoju savo tėvams, 
Sybilai ir Steve'ui Stone'ui, kurie godžiai skaito ir taiso beveik visus 
mano rašinius ir kurie vis dar man taiko lakmuso testą: „Ar esi lai- 
minga?“ Dėkoju Bobui Kuttneriui ir Paului Starrui už jų politines 
įžvalgas bei stiliaus dinamizmą, kurį mėginau perimti bendradar- 
biaudama su jų įsteigtu žurnalu The American Prospect. (Siūlau jį už- 
siprenumeruoti.) Dėkoju Richui Rivellese'ui, kuris pajuto rankraščio 
dvasią ir išmargino jį taikliomis ir šmaikščiomis pastabomis. Galiau- 
siai, bet ne paskutinėje vietoje, noriu padėkoti Andy Dunhamui iš Ko- 
lorado koledžo, nes šiam knygos variantui jis padarė daugiau įtakos 
nei kas nors kitas. Paradoksalu, tačiau jis yra pats reikliausias, nors 
kartu ir švelniausias mano kritikas, ir ilguose mūsų pokalbiuose apie 
politiką, paradoksus ir gyvenimą - pajūryje ir kalnuose - jam visada 
pavykdavo sukelti manyje trapų saugumo jausmą. 

Autoriai gyvena su savo pačių specifiniais paradoksais. Vienas 
jų, kuris mane visada žavi, yra tai, kad, norėdamas kažką parašyti, 
autorius turi susikurti įsivaizduojamą auditoriją dar neparašytam 
tekstui. Rašydama šią knygą mintyse susikviesdavau labai margą 
auditoriją - studentus, kolegas, mano buvusius dėstytojus, intelek- 
tinius ir politinius oponentus ir net, pripažįstu, MacArturo fondo 
žvalgus. Dėkoju jiems visiems už jų dėmesingumą in absentia. Ta- 
čiau nė vienas iš jų nėra toks entuziastingas kaip mano senelė, Ce- 
lia E. Stone, kuri mirė daug anksčiau nei pradėjau rašyti šią kny- 
gą. Ji skaitydavo mano rašinius mokykloje ir koledže, juos abi ap- 
tardavome, ir ji buvo nuostabi auditorija. Nors ji neturėjo galimy- 
bių baigti aukštuosius mokslus, ji buvo labai protinga ir godžiai 
domėjosi idėjomis. Noriu rašyti tokiems žmonėms, kokia buvo ji. Sės- 
dama prie rašomojo stalo visada ją įsivaizduoju mano auditorijos 
priekinėje eilėje. 

Mano ypatingas dėkingumas skiriamas Jimui Morone'ui, su ku- 
riuo turiu retą laimę gyventi bendrą dviejų autorių gyvenimą, ir jį 
geriausia bus išreikšti privačioje aplinkoje. 


Lemsteris, Naujasis Hempšyras 
1996, liepa 

Vizualinis paradoksas knygos viršelyje yra Josefo Alberso litog- 
rafijos fragmentas. Šiame ir kituose šios serijos kūriniuose Alber- 
sas, kurdamas tūrio ir erdvės iliuzijas, naudojasi vien tiesiomis li- 
nijomis. Jo paties žodžiais: 

Tūris pereina į atvirą erdvę, o atvira erdvė pereina į tūrį. Masės, ju- 
dančios iš pradžių į vieną pusę, staiga pasirodo judančios į priešingą 
pusę arba kita kryptimi. Panašiai judėjimas aukštyn arba priekin kar- 
tu yra judėjimas žemyn arba atgal, o vertikalios linijos funkcionuoja 
kaip horizontalios... Juodos linijos sukuria pilkus tonus, o jautriam 
žvilgsniui - net spalvas. 


Tad negalime apsiriboti vienu požiūrio tašku - laisvam regėjimui rei- 
kia daugiau. 
— iš Despite Straight Lines 


Negaliu įsivaizduoti geresnės metaforos Viešosios politikos para- 
doksams; dėkoju Josefo ir Anni Albers fondui už leidimą perspaus- 
dinti šį litografijos fragmentą. 


ĮVADAS 


Paradoksai sukelia vien nemalonumų. Jie žeidžia elementariausią 
logikos principą: joks daiktas vienu metu negali būti dviem skirtingais 
daiktais. Dvi priešingos interpretacijos abi negali būti teisingos. Pa- 
radoksas yra būtent tokia negalima situacija. Tačiau politinis gyveni- 
mas kupinas tokių paradoksų. Pasvarstykime keletą pavyzdžių. 


Pralaimėjimas yra laimėjimas 


Kai 1994 m. respublikonai laimėjo rinkimus į Atstovų rūmus, pri- 
oritetinė jų darbotvarkės dalis buvo priimti konstitucinę pataisą, rei- 
kalaujančią subalansuoto biudžeto. Respublikonai nuo seno kriti- 
kavo demokratus už valdžios išlaidavimą ir didelį biudžeto defici- 
tą. Konstitucinės pataisos priėmimas būtų jiems suteikęs galingą tei- 
sinį instrumentą, kuriuo naudodamiesi jie būtų galėję radikaliai ap- 
karpyti valstybines programas. 1995 metų pradžioje atrodė, kad abeji 
Kongreso rūmai lengvai priims šią pataisą. Tačiau artėjant balsa- 
vimo Senate datai kovo mėnesį paaiškėjo, kad respublikonai nega- 
li surinkti 67 balsų, būtinų konstitucijos pataisai priimti. Senato- 
rius Bobas Dole'as, respublikonų daugumos lyderis, nuolat atidė- 
davo balsavimą vis tikėdamasis sulaukti daugiau paramos, tačiau 
galiausiai jis pateikė įstatymą balsavimui neturėdamas garantuo- 
tos 67 balsų paramos. Kodėl jis tai padarė žinodamas, kad respub- 
likonams nepavyks to įstatymo prastumti? Balsavimo išvakarėse jis 
tai paaiškino: „Mes išties laimėsime, jeigu laimėsime, bet taip pat 
galime laimėti, jeigu pralaimėsime.“'! 


! Cituoju pagal Jill Zuckman, “No Voting, More Anger on Budget“, Boston 
Globe, March 2, 1995, p. 1. 

Po balsavimo laikraščių antraštės buvo panašios: „Senatas at- 
metė subalansuoto biudžeto pataisą; respublikonams suduotas smū- 
gis“ — toks buvo New York Times įvertinimas. „Respublikonai pra- 
laimi kovą dėl biudžetinės pataisos“, - pakartojo Boston Globe.? Ką 
turėjo galvoje Dole'as sakydamas, kad pralaimėjimas gali būti lai- 
mėjimas? 

Politikai visada turi bent du tikslus. Pirmasis yra programinis — 
siekis realizuoti savo politinę programą arba sužlugdyti oponentų 
programą. Tačiau turbūt dar svarbesnis yra politinis tikslas. Politi- 
kai visada nori išlaikyti savo galią arba įgyti pakankamai galios, 
kad galėtų įgyvendinti savo programinius tikslus. Nors pralaimėji- 
mas kovoje dėl biudžetinės pataisos buvo smūgis respublikonų pro- 
graminiams tikslams, Dole'as manė, kad tai sustiprins politinę res- 
publikonų galią. (Panašiai, atrodo, manė New York Times, kurio pa- 
antraštė skelbė: „Pavojus demokratams.“) Respublikonų lyderiai pri- 
pažino, kad jiems nepavyko įsigyti konstitucinio įrankio, kuris pui- 
kiai būtų padėjęs įgyvendinti jų rinkiminį „Kontraktą su Amerika“. 
Tačiau ir jie matė svarbų politinį išlošį. Senatorius Orrinas Hatchas, 
pagrindinis pataisos stūmėjas, balsavimą pavadino „aiškios takos- 
kyros tarp partijų nubrėžimu“. Viešosios nuomonės analitikas res- 
publikonas aiškino, kad įvykęs balsavimas gali padėti respubliko- 
nų kandidatams ateinančiuose rinkimuose į Kongresą: „Balsavimas 
partijų skirtumus nubrėžė taip griežtai, kaip mes ir siekėme: mes 
norime apkarpyti valdžios išlaidas, o jie to nenori.“? Dole's, jau pra- 
dėjęs savo prezidentinę rinkimų kampaniją, pasinaudojo šia proga 
vanodamas prezidentą Clintoną dėl „išsižadėtos atsakomybės“ už 
federalinio biudžeto deficitą, o abejų rūmų respublikonai prašneko 
apie tai, kad demokratams teks sumokėti didelę kainą ateinančiuo- 
se rinkimuose. Newtas Gingrichas komentavo: „Padėtis primena 
šakutės situaciją šachmatuose. Jie gali atiduoti mums pergalę šian- 
dien arba jiems teks ją mums atiduoti 1996 metų lapkritį.“ 


Abi antraštės pirmuose puslapiuose, New York Times, March 3, 1995; Bos- 
ton Globe, March 5, 1995. 


Citatos straipsnyje “GOP is Loser on Budget Amendment“, Boston Globe, 
March 5, 1995, p. 1. 


Citata iš “Senate Rejects Amendment on Balanced Budget“, New York Ti- 
mes, March 3, 1995, p. Al. 

Paradai: pramogos ar kalbos? 


„00 wo 


so00 wel 


jog paradas yra viešoji pramoga, o jų pilietinės teisės juos gina nuo 
diskriminacijos viešuose renginiuose. Parado organizatoriai atsaky- 
dami teigė, jog paradas yra įsitikinimų raiška, faktiškai kalbos ak- 
tas; tad jų teisė pasakyti tai, ką jie nori pasakyti - neleidžiant pa- 
rade dalyvauti tiems, kurie propaguoja kitą idėją — turi būti gina- 
ma pagal Konstitucijos Pirmąją pataisą. Kas yra paradas - viešoji 
pramoga ar saviraiškos aktas? Ar jis gali būti kartu ir pramoga, ir 
saviraiškos aktas? Ką darytumėte būdamas Aukščiausiojo Teismo 
teisėju, turinčiu priimti vienokį ar kitokį sprendimą?? 


Už ar prieš socialinę rūpybą? 


Atsakydami į klausimą dėl valstybės išlaidų socialinei rūpybai, 
48 proc. amerikiečių sako, jog jas reikia apkarpyti. Tačiau atsaky- 
dami į klausimą dėl išlaidų neturtėlių vaikų globai, 47 proc. ame- 
rikiečių teigia, kad šios išlaidos turi būti didinamos, ir tik 9 proc. 
tam prieštarauja — esą jos turi būti mažinamos.“ 

Tad ko nori amerikiečiai - mažinti ar didinti išlaidas socialinei rū- 
pybai? Atsakymas priklauso nuo to, kaip formuluojamas klausimas. 


Priešai ar sąjungininkai? 


Maisto ir vaistų priežiūros tarnyba (Food and Drug Administra- 
tion, FDA) reglamentuoja naujų farmacinių preparatų tikrinimo ir 
paleidimo į rinką procedūrą. Jau keletą dešimtmečių vaistų gamin- 
tojai skundžiasi, kad dėl šios reglamentacijos naujų vaistų kūrimo 


> Linda Greenhouse, “High Court Lets Parade in Boston Bar Homosexu- 
als“, New York Times, June 20, 1995, p. Al. 

6 Jason DeParle, “Despising Welfare, Pitying Its Young“, Net York Times, 
December 18, 1994, p. E5. vii 

procesas vis brangsta ir darosi skausmingai lėtas. Jų požiūriu, dėl 
FDA reglamentacijos vaistų pramonė vis mažiau neša pelno, o JAV 
netenka pasaulinio pirmavimo medicinos išradimų srityje. Vaistų 
gamybos kompanijos visada siekė atsikratyti FDA naštos. Tačiau 
respublikonų partijai 1995 metais galiausiai ėmus kontroliuoti At- 
stovų rūmus ir ryžusis privatizuoti daugumą FDA funkcijų, vaistų 
pramonės atstovai tapo atkakliausiais FDA gynėjais. 

Kaip galima paaiškinti tokį staigų posūkį? Viename lygmenyje 
tam tikra pramonė ir ją reguliuojanti agentūra yra priešininkės. Vie- 
na budriai stebi kitą, tariamai atstovaudama viešajam interesui ir 
gindama jį nuo tų, kurie vadovaujasi siauresniais interesais. Tačiau 
kitame lygmenyje reguliuotojus ir tuos, kuriuos jie reguliuoja, sieja 
simbiozinis ryšys. Jie priklauso vienas nuo kito. Nesant pramonės, 
kurią reikia reguliuoti, reguliavimo agentūra neturėtų apmokamo 
darbo. Kita vertus, vaistų pramonės atveju, be valstybės spaudo, pa- 
tvirtinančio jos vaistų veiksmingumą, visa pramonė netektų „pasau- 
lio pasitikėjimo Amerikos vaistų pranašumu“ ir Amerikos visuome- 
nės tikėjimo jos vaistų efektyvumu bei saugumu. „Mums reikia stip- 
rios FDA - sakė Sveikatos apsaugos verslovių asociacijos vadas. — 
Ji mums garantuoja klientų pasitikėjimą.“7 

Politikoje, kaip ir gyvenime, dauguma ryšių yra kartu ir priešiš- 
ki, ir simbioziniai. 


Kas pirmiau - problema 
ar jos sprendimas? 


1950-aisiais federalinė masinio transporto programa buvo teikia- 
ma kaip urbanistinės grūsties problemos sprendimas. Metropolitenas 
ir autobusai buvo propaguojami kaip efektyvesnės transportavimo 
priemonės už automobilius. Kai 1960-ųjų pabaigoje vyraujančiu 10- 
zungu tapo aplinkosauga, masinio transporto šalininkai labai staigiai 
metro ir autobusų transporto projektą pateikė jau kaip automobilių ke- 
liamos taršos mažinimo priemonę. Tačiau kai 1972 m. OPEC paskel- 
bė naftos embargą, Vašingtono dėmesys nukrypo į energetikos krizę, 
ir masinio transporto projektas buvo priimtas kaip energijos požiūriu 


2 Philip J. Hilts, "FDA Becomes Target of Empowered Groups“, New York 
Times, Feb. 12, 1995, p. 24. 

taupesnė alternatyva, palyginti su privačiais automobiliais. Ar čia es- 
mė trys problemos, kurias atsitiktinai leido išspręsti masinio transpor- 
to idėja, ar veikiau turime konkretų sprendimą, taikomą prie kintan- 
čių problemų?“ 


Kūdikiai: produktas ar paslauga? 


Nauja žmonių reprodukcijos technologija radikaliai keičia tai, 
kaip žmonės gali turėti vaikų ir kurti šeimas. „Kūdikis M“ gimė 
1986 m. Williamui Sternui sudarius kontraktą su Mary Whitehead 
(abu buvo susituokę, bet ne vienas su kitu). Pagal kontrakto sąly- 
gas ponia Whitehead turėjo būti dirbtinai apvaisinta pono Sterno 
sperma, išnešioti kūdikį savo įsčiose ir paskui jį atiduoti ponui ir 
poniai Sternams, kad šie jį užaugintų kaip savo vaiką. Mainais po- 
nas Sternas turėjo sumokėti poniai Whitehead 10 tūkstančių dole- 
rių ir padengti jos išlaidas. 

Tačiau pagimdžiusi kūdikį - mergaitę - ponia Whitehead nu- 
sprendė ją pasilikti sau, nes vis dėlto ji buvo jos biologinė dukra. 
Byla nukeliavo į teismą. Nors tiesioginis klausimas buvo tai, kas 
išsikovos teisę auginti „kūdikį M“, visiems rūpėjo ir platesnis poli- 
tinis klausimas — ar teismai privalo pripažinti ir ginti dirbtinės mo- 
tinystės kontraktus. Dauguma valstijų įstatymais draudžia kūdikius 
parduoti. Tad svarbiausias klausimas buvo tai, ar dirbtinės moti- 
nystės kontraktas yra kontraktas dėl kūdikio pardavimo, ar veikiau 
kontraktas dėl socialiai naudingos paslaugos. 

Viena vertus, situaciją galima interpretuoti taip, kad ponia Whi- 
tehead išnuomoja savo įsčias. Kaip bet kuris kitas profesionalus pa- 
slaugos teikėjas, ji įsipareigojo laikytis aukštų standartų, šiuo atve- 
ju — rūpintis dar negimusiu vaiku. Pagal kontrakto sąlygas ji pri- 
valo negerti alkoholinių gėrimų, nerūkyti, nevartoti narkotikų ir klau- 
syti medikų patarimų. Kaip bet kuris kitas fizinio darbo darbinin- 
kas, ji parduoda naudojimąsi jos kūnu produktyviems tikslams. Jos 
pačios ir ponų Sternų aiškinimu, ji altruistiškai padeda sukurti vai- 
ką tokiai šeimai, kuri negali jo turėti. 


5 John Kingdon, Agendas, Alternatives and Public Policies (Boston: Little Brown, 
1984), p. 181. 

Kita vertus, situaciją galima interpretuoti taip, kad ponia Whi- 
tehead sukuria ir parduoda kūdikį. Ji sutiko būti dirbtinai apvai- 
sinta už tam tikrą atlygį — nebus atlygio, nebus ir kūdikio. Ji suti- 
ko, kad prieš gimdymą būtų atliekami vaisiaus tyrimai ir sutiko da- 
ryti abortą, jeigu tyrimai parodytų kokių nors vaisiaus defektų, ne- 
priimtinų ponui Sternui. Ji sutiko tenkintis mažesniu atlygiu, jeigu 
kūdikis gimtų su kokiais nors fiziniais ar protiniais trūkumais — 
mažiau vertingas kūdikis, mažesnė ir kaina. 

Ar dirbtinės motinystės kontraktas yra kontraktas dėl paslaugos, 
ar dėl kūdikio? 


Kaip suprasti pasaulį, kuriame randasi tokių paradoksų? Mokslo 
amžiuje, kai žmogaus protas pasiekia giliausias ir atokiausias pa- 
saulio sritis, kaip dorotis su situacijomis, kurios nepaiso elementa- 
rių mokslinio padorumo taisyklių? Ar galime viešąją politiką pa- 
daryti racionalesnę? 

Politinis mokslas, viešoji administracija, teisė ir politikos anali- 
zė siekia bendro tikslo —- išvaduoti viešąją politiką (policy) nuo po- 
litikos (politics) iracionalumo ir purvo aprūpinant ją racionaliais 
analitiniais ir moksliniais metodais. Šį siekį vadinsiu „racionalisti- 
niu projektu“; jis buvo pamatinis Amerikos politinės kultūros ele- 
mentas beveik nuo pat respublikos pradžios. Jo ištakose buvo Ja- 
meso Madisono siekis „išgydyti frakciškumo ligą“ valdžią įrėmi- 
nus į deramus konstitucinius rėmus ir taip garantuojant, kad vals- 
tybės politika bus apsaugota nuo tironiškos daugumos interesų įta- 
kos.? XIX a. antrojoje pusėje Christopheris Langdellas, Harvardo tei- 
sės mokyklos dekanas, politiką stengėsi pašalinti iš teisės reformuo- 
damas teisės dėstymą. Jis skelbė, jog teisė yra toks mokslas, kurio 
išmokstama nagrinėjant apeliacinių teismų sprendimų pavyzdžius 
ir jų esmę distiliuojant į tam tikrą principų sistemą. Nei studentams, 
nei dėstytojams nebūtina turėti praktinės patirties. 

XX a. pradžioje šio racionalistinio projekto nusigriebė „pažan- 
giečiai“ reformatoriai, mėginę viešosios politikos vykdymo galią at- 
skirti nuo renkamų politikų ir ją perduoti ekspertų bei profesiona- 


* Žr. Federalist Papers, No 10; plačiau apie šį jo argumentą kalbama 10 ir 15 
skyriuose. 

lų komisijoms - taip viešuosius spendimus siekdami padaryti moks- 
liškesnius ir mažiau priklausomus nuo politikos. Siekį sukurti apo- 
litinį valdymo mokslą XX a. iliustruoja Herberto Simono pastangos 
sukurti „administravimo mokslą“, Haroldo Lasswello svajos apie 
„politikos formavimo ir įgyvendinimo mokslą“ ir dabartinės uni- 
versitetų, fondų bei valdžios pastangos ugdyti viešosios politikos 
profesionalus. 

Šioje knygoje siekiu dviejų tikslų. Pirma, mėginu įrodyti, jog šis 
racionalistinis projektas nepagauna politikos esmės. Dar daugiau, 
jis išreiškia neįgyvendinamą svajonę. Racionalistinio projekto po- 
žiūriu, visa politika atrodo paini, kvaila, atsitiktinė ir nepaaiškina- 
ma. Politinio pasaulio įvykiai, veiksmai bei idėjos, kaip atrodo, ne- 
telpa į logikos ir racionalumo kategorijas. Racionalistiniame projekte 
analizės kategorijos nukeliamos už arba iškeliamos virš politikos. 
Įsivaizduojama, kad racionalumas mums teikia teisingą perspekty- 
vą, iš kurios galime vertinti, ar geras yra realusis pasaulis. 

Argumentuosiu, priešingai, kad pačios mąstymo kategorijos, ku- 
riomis remiasi racionalistinė analizė, yra paradoksalios ir kad jos 
apibrėžiamos politinėje kovoje. Jos neegzistuoja iki arba šalia poli- 
tikos. Kadangi jos neišvengiamai yra abstrakčios (tėra mąstymo ka- 
tegorijos), jos gali būti įvairiai interpretuojamos. Tad pati analizė 
yra politikos kūrinys - strategiškai konstruojamas argumentas sie- 
kiant kurti dviprasmybes bei paradoksus ir paskui juos spręsti spe- 
cifiniu būdu. (Žinoma, visa tai skamba labai abstrakčiai, tačiau kiek- 
viename tolesniame skyriuje labai konkrečiai mėginsiu parodyti, jog 
analitinės viešosios politikos kategorijos yra nuolatinio politinio kon- 
stravimo dariniai. 

Šalia šio racionalistinio projekto pamatinių prielaidų kritikos, ki- 
tas mano tikslas - mėginimas rasti tokį politinės analizės būdą, ku- 
ris leistų suprasti politikos paradoksus (pavyzdžių pateikiau). Mė- 
ginsiu pateikti koncepciją, kurioje tokie reiškiniai, o jie yra įprasti 
politikoje, nebūtų nurašomi kaip išimtys, kaip iracionalūs, nesu- 
prantami dalykai arba niekinamai apibūdinami kaip „gryna politi- 
ka“. Deja, viešosios politikos analizėje dažnai remiamasi prielaida, 
kad realus politikos formavimas nukrypsta nuo tam tikrų hipoteti- 
nių deramo politikos formavimo standartų ir kad pati politika yra 
kažkuo fundamentaliai ydinga. Kurdama alternatyvų politikos ana- 

lizės būdą vadovaujuosi prielaida, kad politika yra produktyvus ir 
vertingas visuomeninio gyvenimo aspektas. 


Racionalistinis viešosios politikos projektas remiasi trimis pama- 
tiniais elementais: protavimo, visuomenės ir viešosios politikos for- 
mavimo modeliu. Protavimo modelis grindžiamas racionalaus spren- 
dimų priėmimo idėja. Pagal šį modelį sprendimai yra arba turi bū- 
ti priimami nuosekliais, aiškiai apibrėžtais žingsniais: 

1. Nustatyk tikslus. 

2. Identifikuok alternatyvius veiksmus šiems tikslams pasiekti. 

3. Numatyk galimus kiekvienos veiksmų alternatyvos padari- 

nius. 

4. Įvertink galimus kiekvienos veiksmų alternatyvos padarinius. 

5. Pasirink alternatyvą, kuri maksimizuotų tikslų pasiekimo ti- 

kimybę. 


Šis racionalaus elgesio modelis yra toks populiarus, kad juo 
operuojama net kryžiažodžių žurnaluose ir savišvietos knygose. Ta- 
čiau nepaisant intuityvaus jo įtaigumo, racionalaus sprendimų pri- 
ėmimo modelis visiškai nepaaiškina Bobo Dole'o mąstymo ir elge- 
sio tada, kai buvo balsuojama dėl biudžetinės pataisos. Ar jis pa- 
siekė savo tikslą? Ar jis laimėjo, ar veikiau pralaimėjo? Dar dau- 
giau, šis modelis negalėtų pasitarnauti formuluojant patarimą Do- 
le'ui, nes jeigu priimame jo argumentaciją, jog respublikonai laimi 
bet kuriuo atveju, tai neturi reikšmės, kaip pasiskirstys balsai, to- 
dėl jam tereikia ramiai sėdėti ir stebėti vyksmą. Žinoma, skelbda- 
mas, kad pralaimėjimas bus laimėjimas, Dole'as ne tik argumenta- 
vo -jis taip pat mėgino paveikti tai, kaip turėtų būti suvokiamas 
balsavimo rezultatas ir kaip jis atsilieptų tolesniems politiniams res- 
publikonų mūšiams su demokratais. Faktiškai arogantiškos ir per- 
galingos respublikonų kalbos po pralaimėto balsavimo rodo, jog po- 
litikai turi didžiulę įvykių interpretacijos manipuliavimo galią. Nuo- 
vokus politikos analitikas ne tiek dėmesio turi skirti objektyviam 
veiksmų padarinių vertinimui, kiek tam, kaip jie bus interpretuoja- 
mi. Jeigu politikai gali pasiekti savo tikslus vaizduodamiesi, jog jie 
jau yra juos pasiekę, tai jiems veikiau verta mokytis portretinės ta- 
pybos meno, o ne naudos/sąnaudų analizės. 

Politinio proto modelis turi gebėti paaiškinti asmens tikslų pa- 
sikeitimo galimybę, dviejų nesuderinamų tikslų siekį vienu metu, 
laimėjimą, kuris atrodo kaip pralaimėjimas, ir pralaimėjimą, kuris 
vaizduojamas kaip laimėjimas ir, įdomiausia, - galimybę pasiekti 
tikslą jo pasiekimo vaizdavimo priemonėmis. Šioje knygoje dėsto- 
mas politinio proto modelis labai skiriasi nuo įprastojo racionalaus 
sprendimų priėmimo modelio. Politinis mąstymas ir politinis pro- 
tavimas yra mąstymas ir protavimas metaforomis bei analogijomis. 
Jo tikslas - laimėti geidžiamą situacijos interpretaciją. Pavyzdžiui, 
paradai gali būti interpretuojami kaip vieši pasilinksminimai arba 
kaip kolektyviniai demaršai, skelbiantys tam tikrą idėją. Kiekviena 
interpretacija skirtingai konstruoja politinį konfliktą ir jo sprendi- 
mo principus. Kūdikiai, „kuriami“ pagal dirbtinės motinystės kon- 
traktus, mums yra visiškai naujas reiškinys. Tai nėra nei profesi- 
nės paslaugos teikimo, nei samdomo darbo atvejis - jis nepanašus 
į kontraktą dėl kiaulienos dešrelių, nepanašus į išsiskyrusių tėvų 
ginčą dėl vaiko globos teisės ir nepanašus į sutartį dėl įvaikinimo. 
Įstatymų leidėjai ir teismai mėgina dorotis su šia problema klaus- 
dami: „Jeigu dirbtinė motinystė nėra panaši į mums žinomus reiš- 
kinius, tai kuriuos iš jų ji labiausiai primena?“ 

Politinis protavimas yra metaforų ir kategorijų kūrimo menas. 
Tačiau tai nėra menas vardan meno; veikiau tai yra strateginis pa- 
saulio vaizdavimas siekiant visuomenę įtikinti vienokios ar kitokios 
politinės linijos teisingumu. Ši politinio proto sąvoka bus rutulioja- 
ma ir iliustruojama visoje šioje knygoje, o paskutiniame skyriuje dar 
kartą tiesiogiai grįšiu prie šios idėjos. 


Šiuolaikiniame racionalistiniame projekte pamatinis visuomenės 
modelis yra rinka. Visuomenė jame traktuojama kaip autonominių, ra- 
cionalių individų - neturinčių bendruomeninio gyvenimo - suma. 
Jie sąveikauja vien komerciniais sumetimais, kad maksimizuotų as- 
meninę gerovę. Kiekvienas siekia savo asmeninių tikslų, kiekvienas 
vadovaujasi asmeninėmis preferencijomis, kiekvienas palygina alter- 
natyvius savo tikslų realizavimo būdus ir pasirenka tą būdą, kuris 
jam teikia didžiausią pasitenkinimą. Kiekvienas maksimizuoja savo 
naudą racionalaus išskaičiavimo būdu. Tad rinkos modelis glaudžiai 
susijęs su racionalaus sprendimų priėmimo modeliu. 

Rinkos modelis neapsiriboja tuo, ką paprastai laikome rinkomis, 
t.y. sistemomis, kur perkamos ir parduodamos prekės bei paslau- 
gos. Balsavimas rinkimuose, įstatymų leidėjų elgsena, politinis ly- 
deriavimas, socialinės rūpybos išmokų dydis ir net šeimos institu- 
cija — visa tai mėginama aiškinti asmeninės naudos maksimizavi- 
mo terminais. Rinkos modelis remiasi prielaida, kad individai va- 
dovaujasi palyginti pastoviomis, nepriklausomomis preferencijomis 
gėrybių, paslaugų ar politinių programų atžvilgiu. Tačiau realiose 
visuomenėse, kur žmonės psichologiškai ir materialiai priklauso 
nuo kitų, kur juos sieja emociniai ryšiai, tradicijos, priklausomybė 
grupėms, jų preferencijas lemia ištikimybės ryšiai ir įvaizdžių įtai- 
gumas. Žmonių preferencijos daugiausia priklauso nuo to, kas ir 
kokias alternatyvas jiems siūlo. Jie pritaria valstybinių išlaidų di- 
dinimui, jeigu tai pateikiama kaip rūpinimosi neturtėlių vaikais prie- 
monė, tačiau tam priešinasi, jeigu tai pateikiama kaip dosnesnės 
socialinės rūpybos priemonė. Kartais, kaip „kūdikio M“ atveju, jie 
nėra visiškai tikri dėl to, ką jie perka ar parduoda ir ar apskritai 
yra susiję su rinkos sandoriu. 

Vietoje šio visuomenės kaip rinkos modelio konstruoju visuome- 
nės kaip politinės bendruomenės modelį (I dalis). 1 skyriuje „Rinka 
ir polis“ dėstau pamatinius žmogiškosios elgsenos ir visuomeninio 
gyvenimo elementus, kuriuos laikau aksiominiais, kontrastui palygin- 
dama juos su rinkos modelio aksiomomis. Pradedu nuo politinės ben- 
druomenės, arba „polio“, modelio, nes mano pačios intelektinė odi- 
sėja šioje teritorijoje prasidėjo nuo paprastos minties: tiek politika, tiek 
mąstymas apie politiką atsiranda politinėse bendruomenėse. 

Ši mintis gali atrodyti banali, tačiau ji turi radikalių padarinių 
tyrimų sričiai, kurioje iki šiol vyravo visuomenės kaip rinkos sam- 
prata. Imkime tik vieną pavyzdį: rinkos modelyje visuomenės gero- 
vė traktuojama kaip individų ekonominių padėčių suma. Visas žmo- 
nių elgesys aiškinamas kaip individų siekis maksimizuoti asmeni- 
nę naudą. Todėl rinkos modelis neleidžia mums paaiškinti to, ko- 
dėl žmonės kovoja dėl skirtingų visuomenės intereso arba bendruo- 
menės prigimties vizijų, o tai yra išties svarbūs klausimai, ir nuo 
atsakymo į juos priklauso politiniai pasirinkimai. 

Viešosios politikos formavimo modelis racionalistiniame projekte pri- 
mena pramoninės gamybos modelį: tam tikra politika „pagaminama“ 

tarsi konvejerio linijoje - nuosekliai pereina gamybos etapus. Dau- 
gelis politikos analitikų kalba apie politikos „surinkimą iš elemen- 
tų“. Tam tikras klausimas įtraukiamas į viešąją darbotvarkę, paskui 
apibrėžiama problema. Ji pereina įstatymų leidybos ir vykdomosios 
valdžios šakas, kur yra siūlomi, svarstomi, analizuojami, legitimizuo- 
jami, atrenkami ir tikslinami alternatyvūs jos sprendimai. Sprendi- 
mą įgyvendina valdžios vykdomosios šakos tarnybos, kurias akylai 
stebi ir kontroliuoja įvairūs suinteresuoti agentai, kartais pasitelkę 
teisminės valdžios paramą. Galiausiai, jeigu politikos formavimo pro- 
cesas yra vadybiškai gerai organizuotas, jis teikia priemonių įgyven- 
dintiems sprendimams įvertinti ir galimai jų revizijai. 

Taip suvokiamas politikos formavimo procesas atitinka raciona- 
laus sprendimų priėmimo modelio kognityvinius žingsnius. Valdžia 
suvokiama kaip racionalus sprendimų priėmimo subjektas, nors gal- 
būt ne pats efektyviausias. Šia samprata vadovaujasi politinio moks- 
lo literatūra, kurioje stengiamasi aiškinti, kodėl ir kaip šiame ga- 
mybos procese gera politika paprastai nusirita nuo bėgių. Ši sam- 
prata, traktuojanti politikos formavimą kaip racionalų problemų 
sprendimą, negali paaiškinti, kodėl politiniai sprendimai kartais ieš- 
ko problemų. Ji negali paaiškinti, kodėl kai kurie sprendimai, tokie 
kaip FDA vaistų vertinimo funkcijos privatizavimas, patys tampa 
problemomis. Ji tik gali pasakyti, kad tokiais atvejais procesas vyksta 
„atžagariai“ arba „įklimpsta“. 

Gamybinis modelis nepagauna to, kas, mano nuomone, yra poli- 
tikos esmė politinėse bendruomenėse - idėjų kovos. Idėjos yra tokia 
mainomoji ir poveikio priemonė, kuri savo galia pranoksta pinigus, 
balsus ir ginklus. Idėjinis bendrumas skatina žmones veiksmui - su- 
lydo individų siekius į kolektyvinį veiksmą. Idėjos yra visų politinių 
koniliktų šaltinis. Savo ruožtu politikos formavimo procesas yra nuo- 
latinė kova dėl klasifikacijos kategorijų, dėl kategorijų ribų, dėl to, kaip 
apibrėžiami idealai, nurodantys gaires žmonių elgesiui. 

Nuo 2 iki 15 skyriaus analizuoju pamatinės viešosios politikos 
ir politikos analizės idėjas traktuodama jas kaip konstruktus, ku- 
riamus tam tikroje politinėje bendruomenėje. Kiekviena idėja yra ar- 
gumentas arba argumentų rinkinys, ginantis tam tikrą požiūrį į pa- 
saulį. Mėginu parodyti, jog egzistuoja skirtingos pripažintų sąvo- 
kų interpretacijos, paaiškinti, kaip šios interpretacijos kuriamos ir 

kaip jomis manipuliuojama siekiant strateginių politinių tikslų. At- 
skleidus paslėptus argumentus, glūdinčius už kiekvienos sąvokos, 
pasidaro aiškesni ir galbūt todėl lengviau išsprendžiami paviršiniai 
kontliktai. 

Skaitytojui gali kilti pagrįstas klausimas, kodėl pasirinkau bū- 
tent tą idėjų sąrašą, kuris pateikiamas knygos turinyje. Bendrąją 
knygos architektoniką nulėmė toji politinės problemos koncepcija, 
kuria remiasi racionalistinis projektas: turime tikslą, turime proble- 
mą, kuri išreiškia tikslo atotrūkį nuo realybės, ir mėginame rasti 
sprendimą, kuris panaikintų šį atotrūkį. Šios knygos II, III ir IV da- 
lys atitinka tris sudedamąsias šios koncepcijos dalis: tikslus, pro- 
blemas, sprendimus. 

Kaip stengiausi parodyti visoje knygoje, daugumos politinių pro- 
blemų karjera toli gražu nėra tokia paprasta, kaip ją vaizduoja ši tri- 
jų sudedamųjų dalių formulė. Pavyzdžiui, netiesa, kad pirmiausia 
žmonės išsikelia tam tikrą tikslą ir tada pastebi atotrūkį tarp tikslo ir 
status guo. Dažnai jie pirmiausia pamato problemą, ir tai juos paska- 
tina ieškoti sprendimo bei tikslo formuluočių. Arba pirmiausia jie su- 
vokia sprendimą ir tada ieško problemų, kurioms reikia šio sprendi- 
mo (ir jų paslaugos). Vis dėlto naudojuosi šiuo modeliu todėl, kad jis 
išreiškia politikos analizės literatūroje vyraujančią problemų spren- 
dimo logikos sampratą ir todėl, kad racionalaus sprendimų priėmi- 
mo modelį jis sugretina su politikos formavimo procesu. 

Knygos II dalyje kalbu apie tikslus — ne apie konkrečios poli- 
tinės programos tikslus, tokius kaip sveikatos draudimo tinklo 
plėtimas ar sveikatos apsaugos išlaidų mažinimas, bet apie am- 
žinas bendruomeninio gyvenimo vertybes, nesutarimas dėl kurių 
lemia nesutarimus dėl konkrečios politikos sprendžiant teisingu- 
mo, efektyvumo, saugumo ir laisvės klausimus. Čia susiduriame 
su pagrindinių vertybių problemomis: kiekvienas jas pripažįsta, 
jeigu šios formuluojamos abstrakčiai, tačiau kai tik jas imama kon- 
kretizuoti pagal atskirų žmonių supratimą, užverda kova. Šios 
vertybės ne tik išreiškia tikslus, bet ir nusako standartus, kuriais 
naudojamės vertindami esamą situaciją ir siūlomus politinius 
sprendimus. 

Viena iš racionalistinio projekto prielaidų yra tai, kad egzistuo- 
ja objektyvūs ir neutralūs politikos vertinimo standartai, kurie pa- 

tys kyla ne iš politikos, bet iš tam tikros neangažuotos pozicijos, 
kuriai poveikio nedaro jokie įtartini politikos dalyvių interesai. Kny- 
gos II dalyje aiškinu, kad už bet kurios politinės problemos slypi 
nesutarimas dėl skirtingų, nors vienodai įtaigių to paties abstrak- 
taus tikslo arba vertybės interpretacijų. Bendruomenei siūlomi ben- 
dri abstraktūs tikslai, kuriuos žmonės skirtingai interpretuoja. Gal- 
būt neįmanoma kiekvieno įtikinti, jog tik viena interpretacija yra vie- 
nintelė teisinga, tačiau pirmutinis politikos analitiko uždavinys — 
mėginti atskleisti ir išaiškinti pamatinius vertybinius nesutarimus, 
kad žmonės aiškiai suvoktų savo nesutarimų ištakas ir imtųsi veiks- 
mų, padedančių sutaikyti tuos nesutarimus. 

Skyriuje apie tikslus galėjo būti pasirinktas kitas idėjų sąrašas, 
pavyzdžiui, teisingumas, privatumas, socialinė pareiga, demokrati- 
ja. Tačiau politinei analizei atkakliau piršosi teisingumo, efektyvu- 
mo, saugumo ir laisvės idėjos jau vien todėl, kad politikos analizė- 
je į jas dažniau apeliuojama kaip į kriterijus. Perskaitęs šią knygą 
skaitytojas nesunkiai suvoks ir kitų kriterijų paradoksalumą. 

Knygos III dalyje kalbama apie problemas ir apie tai, kaip nu- 
statome neatitikimą tarp socialinių tikslų ir esamos padėties. Poli- 
tiniame diskurse esama daug problemų apibrėžimo būdų, ir kiek- 
vienas iš šių būdų yra tarsi kalba, kuria žmonės siūlo ir gina kon- 
fliktuojančias interpretacijas. „Simboliai“ ir „Skaičiai“ teikia nuo- 
rodą (atitinkamai) į žodines ir skaitmenines kalbas, ir abiejuose sky- 
riuose analizuojame šiose kalbose naudojamas simbolinio vaizda- 
vimo priemones. Problemas analizuojame ir apibrėždami jas prie- 
žasčių („Priežastys“), skirtingų sprendimų šalininkų („Interesai“) 
ir pasirinkimo pobūdžio („Sprendimai“) terminais. Čia buvo gali- 
ma pasirinkti ir kitokių kategorijų. Pavyzdžiui, buvo galima anali- 
zuoti, kaip formuluojamos skirtingų disciplinų — ekonomikos, tei- 
sės, politikos mokslo arba etikos problemos. Nėjau šiuo keliu, nes 
jame tik pasikartotų nusibodusios akademinės perskyros; mano pa- 
sirinktos kategorijos, kaip man atrodo, tiksliau atspindi politinio gy- 
venimo diskursą. 

Knygos IV dalyje kalbama apie sprendimus arba, tiksliau, apie 
laikinus konfliktų nuraminimus. Ten pradedama nuo prielaidos, jog 
bet kokia politinė programa išreiškia tikslingą pastangą pakeisti 
žmonių elgesį, tad kiekviename šios dalies skyriuje mėginame išsi- 

aiškinti, kaip tokius pokyčius siekiama realizuoti — teikiant paska- 
tas ir nustatant bausmes („Paskatos“), primetant taisykles (,„Taisyk- 
lės“), informuojant ir įtikinėjant („Faktai“), apibrėžiant teises ir pa- 
reigas („Teisės“), pertvarkant valdžios struktūrą („Galios“). 

Šią dalį vienijanti tema yra tai, kad politikos instrumentai nėra 
tik instrumentai, kurių kiekvienas turi apibrėžtą funkciją. Standar- 
tiniame politikos formavimo modelyje pirmiausia priimami politi- 
niai sprendimai, o vėliau jie įgyvendinami, nors reikalai paprastai 
pašlyja šiame įgyvendinimo etape. Analitiko užduotis čia — 
išsiaiškinti, kuriuo įrankiu būtų teisingiausia arba geriausia nau- 
dotis ir paskui taisyti klaidas, jeigu įvykiai klostosi ne pagal pla- 
ną. Aš, priešingai, argumentuoju, jog bet kuris politinis instrumen- 
tas yra politinė arena su jos specifinėmis taisyklėmis, pagal kurias 
vyksta politinė kova. Kiekvienas socialinės reglamentacijos būdas 
nubrėžia liniją tarp to, kas žmonėms leistina daryti ir ko neleisti- 
na, kaip jiems leistina ir kaip neleistina elgtis su kitais. Tačiau visi 
tokie apribojimai yra nuolat ginčijami todėl, kad nėra pakankamai 
griežtai apibrėžti ir palieka erdvės konfliktams kilti arba todėl, kad 
jie nevienodai paskirsto primetamą naštą ar duodamą naudą. Ri- 
bos tampa realios ir savo prasmę įgyja politinėse kovose. Analitiko 
uždavinys, šiuo požiūriu, gana gerai suprasti žaidimo taisykles, kad 
suprastų standartinius ėjimus ir suvoktų galimus veiksmingus at- 
sakomuosius ėjimus. 

Jeigu širdies gilumoje esate racionalistas, jums knietės Žinoti, ar 
knygos skyriuose aptartos temos nuosekliai išsemia dalyko proble- 
matiką. Jokiu būdu. Mūsų mąstymo kategorijos ir argumentacijos 
būdai yra taip susipynę, kad juos nelengva atskirti. Argumentuo- 
siu, jog tai yra viena iš priežasčių, kodėl visada egzistavo ir visada 
egzistuos politika. Be to, primenu, jog mėginu parodyti, kad visos 
esminės politinės sąvokos yra paradoksalios. Jos turi priešingų pra- 
smių, kurios formalioje logikoje būtų tarpusavyje nesuderinamos, ta- 
čiau tokios nėra politinėje logikoje. Vis dėlto tikiuosi, kad mano ka- 
tegorijos bent jau teikia naudingą nagrinėjamos intelektinės terito- 
rijos padalijimą ir, geriausiu atveju, leidžia naujai pažvelgti į visą 
dalyką. 

Į klausimą, ar mano kategorijos išsamios, galiu atsakyti tik iš 
esmės politiniu pasiteisinimu: kažkur turėjau nubrėžti brūkšnį. 

RINKA IR POLIS 


Politikos teorija turi pradėti nuo politinės visuomenės modelio, 
t.y. nuo paprasčiausios visuomenės, kurioje išlieka esminiai politi- 
kos elementai. Polis, reškiantis graikų miestą-valstybę, yra tinkamas 
politinės visuomenės įvardijimas, nes jis nusako gana mažą žmo- 
nių asociaciją tam, kad jos organizacijos formos būtų labai papras- 
tos, ir pakankamai didelė tam, kad joje būtų politikos elementų. Ieš- 
kant politikos elementų dėl kontrasto bus pravartu pasinaudoti rin- 
kos modeliu, juo labiau kad jis vyrauja šiuolaikinėse politikos dis- 
kusijose. Kontrastas tarp politinės ir rinkos visuomenės leis paro- 
dyti, kodėl naudojantis rinkos modeliu rimtai iškreipiama politi- 
nio gyvenimo prigimtis. 

Rinką galima apibrėžti kaip socialinę sistemą, kurioje individai 
savo gerovės siekia vykdydami mainus, jeigu tokie mainai yra abi- 
pusiai naudingi. Rinkos aptartį ekonomistai paprastai pradeda nuo 
įsivaizduojamos Robinzono Kruzo visuomenės, kur pora Žmonių 
vešlioje tropikų saloje keičiasi kokoso riešutais ir medžioklės laimi- 
kiais. Jie mainikauja tarpusavyje, jeigu tai jiems naudinga, tačiau 
kiekvienas turi galimybę viskuo apsirūpinti pats, todėl mainai nė- 
ra absoliuti būtinybė nė vienam iš jų. (Ekonomistai paprastai 
užmiršta paminėti, kad „tikrasis“ Kruzas sugebėjo iš savo sudužu- 
sio laivo išgelbėti ištisą pramoninės civilizacijos mikrokosmą: nuo 
muškietų ir parako iki virvių ir vinių.) Rinkos dalyviai konkuruoja 
tarpusavyje dėl trūkstamų išteklių; kiekvienas mėgina įgyti daiktų 
mažiausiais galimais kaštais ir perdirbti žaliavas į vertingesnius 
daiktus, kuriuos mėgina parduoti už kuo didesnę kainą. 

Rinkos modelyje individai tenkina tik savo asmeninius intere- 
sus. „Asmeniniai interesai“ čia reiškia jų pačių gerovę, kad ir kaip 

jie ją apsibrėžtų. Tai nereiškia, kad jie veikia „savanaudiškai“: jie 
gali būti suinteresuoti, pavyzdžiui, ir savo šeimos bei draugų gero- 
ve. Konkurencinis siekis maksimizuoti savo gerovę žmones skatina 
būti išradingais, kūrybingais, racionaliais ir produktyviais, o tai ga- 
liausiai didina visuomenės kaip visumos gerovę. Apibūdinę esmi- 
nius rinkos modelio bruožus galime pradėti konstruoti alternatyvų 
polio modelį, kontrasto dėlei gretindami jį su rinkos modeliu. 


Bendruomenė 


Modelis, siekiantis pagauti politinio gyvenimo esmę, turi būti kur 
kas sudėtingesnis už Robinzono Kruzo visuomenę, kad ir kokie bū- 
tų jos ekonomikos bruožai. Kadangi politika gali atsirasti tik ben- 
druomenėse, ji turi būti polio atskaitos taškas. Viešoji politika yra 
tai, ką bendruomenė mėgina pasiekti kaip bendruomenė. Tai yra tie- 
sa, nors bendruomenėje beveik visada nesutariama dėl siektinų tiks- 
lų ar net dėl narystės kriterijų, nors bendruomeninis tikslas galiau- 
siai turi būti siekiamas individų veiksmais. Kitaip nei rinkos mo- 
delyje, kur pradedama nuo individų ir nepostuluojami jokie tikslai, 
jokios preferencijos ar intencijos, išskyrus tas, kuriomis vadovauja- 
si atskiri individai, polio modelis turi postuluoti kolektyvinę valią 
ir kolektyvinę pastangą. 

Daugybė politinės filosofijos traktatų mėgino apibrėžti ir paaiš- 
kinti šį kolektyvinės valios reiškinį. Tačiau net negalėdami jo apibrėž- 
ti intuityviai žinome, jog visuomenės elgiasi taip, tarsi jos ją turėtų. 
Beveik neįmanoma kalbėti apie visuomenes nevartojant kolektyvinės 
valios sąvokų („Demokratai nori ...“; „fermeriai siekia“, „vyriausybė 
mėgina ...“). Kiekvienas vaikas žino, ką reiškia jaustis grupės nariu 
arba pasiekti bendrą sutarimą. Galima ginčytis dėl to, ar sutarimas 
reiškia vienbalsiškumą, ar tik daugumos sprendimą ir ar tariamas 
sutarimas neslepia giluminių konfliktų. Tačiau mums yra pažįsta- 
mas sutarimo ir kolektyvinės valios jausmas, žinome, kada tokia va- 
lia egzistuoja ir kada jos nėra, panašiai, kaip žinome (nors kartais 
klystame), kada esame ir kada nesame alkani. 

Bendruomenė implikuoja narystę ir vienokį ar kitokį apibrėži- 
mą, nusakantį, kas yra ir kas nėra bendruomenės narys. Tam tik- 


1. Rinka ir polis 33 


ra prasme narystė yra pirminė politikos problema, nes narystės 
apibrėžimai ir taisyklės nustato tai, kam bus leidžiama dalyvauti 
bendruomenės veiksmuose ir kas bus valdomas bendruomenės 
taisyklių bei jos valdžios. Nacionalinės valstybės turi pilietybės 
taisykles. Privatūs klubai turi kvalifikacinius kriterijus bei proce- 
dūras, nustatančias, kaip Žmonės gali tapti jų nariais. Bažnyčios 
turi formalius ritualus, kuriuos atlikdami žmonės gali tapti jų na- 
riais. Kaimynijos gali neturėti formalių taisyklių, ribojančių jų na- 
rystę, tačiau yra neformalūs papročiai: apribojimai įsigyjant žemės 
nuosavybę, bankų keliamos sąlygos paskoloms už užstatą ar net 
paprasčiausias priešiškumas atvykėliams. Tai gali veikti, pavyz- 
džiui, kaip rasinės segregacijos įrankis net jeigu formalios taisyk- 
lės jos netoleruoja. 

Aistringiausios politinės kovos vyksta būtent dėl narystės. Vien 
fizinis asmens egzistavimas tam tikroje vietoje ne visada garantuo- 
ja narystę politinėje bendruomenėje. Kalifornijos įstatyminis aktas 
187, draudžiantis nelegaliems imigrantams naudotis viešojo švieti- 
mo, Madicaid ir kitokiomis socialinėmis paslaugomis, tėra vienas iš 
daugybės vietos gyventojų antiimigracinės nuostatos apraiškų. Gy- 
venimo tam tikroje vietoje ir pilietybės skirtumas tėra pirmoji kon- 
fliktų dėl narystės apraiška. Jungtinėse Valstijose turėjome ilgą tra- 
diciją, teikusią skirtingus pilietiškumo rangus žmonėms, formaliai 
esantiems piliečiais, pavyzdžiui, moterims ir juodaodžiams nebu- 
vo leidžiama balsuoti, turėti nuosavybės, būti prisiekusiųjų komisi- 
jų nariais; kinų kilmės amerikiečiams buvo taikomi ypatingi apri- 
bojimai, tokie kaip reikalavimas įrodyti savo pilietybės teisę arba 
būti deportuotam.! 

Polio modelyje taip pat turime skirti politinę ir kultūrinę ben- 
druomenę. Politinę bendruomenę sudaro grupė žmonių, kurie pri- 
pažįsta tas pačias politines taisykles, tam tikrą valdymo struktūrą 
ir turi tą patį statusą kaip piliečiai. Kultūrinę bendruomenę sudaro 
grupė žmonių, vienijamų tam tikros kultūros, kurie savo tapatybės 


1 Skirtingo pilietiškumo statuso sąvoką aptaria ir dokumentiškai patvirtina 
Rogers Smith, “Beyond Tocgueville, Myrdal and Hartz: The Multiple Tra- 
ditions in America“, American Political Science Review 87, no. 3 (Sept. 1995): 
549-—566. Puikią narystės aptartį pateikia Michaelas Walzteris knygos Spheres 
of Justice (Cambridge, Mass.: Harvard University Press, 1983) 2 skyriuje. 

suvokimo semiasi iš bendros kalbos, istorijos ir tradicijos.“ Dauge- 
lyje šalių, įskaitant Jungtines Valstijas, politinė bendruomenė aprė- 
pia skirtingas kultūrines bendruomenes ir todėl politikai iškyla rimta 
dilema: kaip skirtingas kultūrines bendruomenes integruoti į vie- 
ningą politinę bendruomenę nesunaikinant ir neaukojant jų tapa- 
tybės. Tokios problemos kaip dvikalbystė švietimo sistemoje arba ra- 
sių integracija paprasčiausiai negali būti suprastos, jeigu jas mė- 
gintume suvokti individo naudos maksimizacijos terminais. Argu- 
mentai, keliami siekiant apginti dvikalbį švietimą arba siekiant už- 
drausti juodaodžių arba Amerikos indėnų vaikų įvaikinimą kitai 
kultūrinei bendruomenei priklausančių žmonių, yra bendruomenę 
ginantys argumentai, ir jie yra nukreipti prieš individų interesus. 

Narystė bendruomenėje apibrėžia politines ir socialines bei eko- 
nomines teises. Tai, kas individų grupę padaro bendruomene, nėra 
tik formalus kriterijus, nusakantis, kas priklauso ir kas nepriklauso 
tai bendruomenei, bet tai ir jos narių tarpusavio parama. Kai imig- 
rantų grupės vyko į JAV (ar kitur), jos paprastai burdavosi draugėn 
ir sudarydavo etnines kaimynijas. Vienas pirmųjų jų rūpesčių būda- 
vo steigti tarpusavio paramos draugijas. Per šias draugijas jie aprū- 
pindavo vienas kitą pinigais laidotuvių ar ligų atvejais ir kreditais 
naujam verslui pradėti? Bendrų išteklių kaupimas ir perskirstymas 
žmonėms, patiriantiems sunkumų, yra draudimo esmė, ir šia naštos 
dalijimosi prasme draudimas yra tipiška bendruomenės institucija. 

Rinkos modelyje draudimas tėra vienas iš finansinių produktų, 
kuriuos firmos parduoda pelno sumetimais ir kuriuos pirkėjai įsi- 
gyja, kad apsisaugotų nuo ekonominių netekčių įvairiais rizikos at- 
vejais. Polyje tarpusavio parama yra savaiminis gėris, ir žmonės jį 
kuria kolektyviai, kad palaikytų pačią bendruomenę. Tarpusavio pa- 
rama yra vienas iš saitų, vienijančių individus į bendruomenę. Ir 
platesne prasme dalijimasis, rūpinimasis kitais, gerų santykių pa- 
laikymas yra ne mažiau stiprus žmonių elgesio motyvacinis pagrin- 
das nei konkurencija ir rūpinimasis asmeniniais interesais. 


2 Šią perskyrą ir visą kultūrinio reliatyvizmo politinėse bendruomenėse klau- 
simą puikiai nagrinėja Will Kymlicka, Liberalism, Community and Culture 
(Oxford: Clarendon Press, 1989). 


3 Žr. Lizabeth Cohen, Making a New Deal: Industrial Workers in Chicago (Camb- 
ridge, England: Cambridge University Press, 1991); Scott Cummings, ed., 
Self-Help in Urban America: Patterns of Minority Business Enterprise, Port Was- 
hington, N.Y.: Kennikat Press, 1980). 

Viešasis interesas 


Polyje egzistuoja „Viešasis interesas“. Jis gali reikšti keletą da- 
lykų, pavyzdžiui, bendrus individų interesus, t. y. dalykus, kurių 
geidžia kiekvienas, pavyzdžiui, aukšto pragyvenimo lygio. Tai gali 
būti bendruomenės tikslai, kurių geidžia atskiri individai. Žmonės 
dažnai geidžia dalykų savo bendruomenei, 0 tai konfliktuoja su tuo, 
ko jie geidžia sau patiems. Jie geidžia gerų mokyklų ir gryno oro, 
tačiau jie taip pat nori, kad mokesčiai būtų mažesni ir nori turėti 
teisę deginti šiukšles savo kieme. Šiuo požiūriu piliečiai turi dvi pu- 
ses — privačią, gana savanaudišką pusę, ir labiau visuomeniškai 
orientuotą pusę. Tad viešąjį interesą galima suprasti kaip tuos da- 
lykus, kurių geidžia visuomeniškai orientuota piliečių pusė. 

Viešasis interesas gali reikšti ir tuos tikslus, dėl kurių vieningai 
sutariama. Pavyzdžiu gali būti programos, kurioms pritaria dau- 
guma piliečių. Šioje interpretacijoje viešasis interesas nebūtinai bus 
pastovus dalykas. Jis gali išreikšti tai, ko žmonės geidžia tam tikru 
laiko momentu, ir todėl ilgainiui gali keistis. Ir, žinoma, ši viešojo 
intereso samprata kelia klausimą, kas laikytina sutarimu ir kaip nu- 
statoma, jog sutarimas tikrai egzistuoja. 

Galiausiai viešasis interesas gali reikšti dalykus, gerus bendruo- 
menei kaip bendruomenei. Net minimaliai organizuotai bendruome- 
nei svarbu išlaikyti tam tikrą tvarką arba tam tikras žaidimo taisyk- 
les. Visoms bendruomenėms svarbu turėti tam tikrą valdymo mecha- 
nizmą ir nesutarimų sprendimo procedūras. Bendruomenės nariai 
beveik visada yra suinteresuoti ją išlaikyti ir ginti nuo svetimų. Šis ben- 
druomenės išlikimo klausimas yra pamatinis ginčijantis dėl branduo- 
linių ginklų. Vieni argumentuoja, kad branduoliniai ginklai būtini vi- 
suomenės išlikimui, nes tik jie gali garantuoti tinkamą šalies gynybą. 
Kiti argumentuoja, kad branduoliniai ginklai kelia grėsmę išlikimui, 
nes juos panaudojus, būtų sunaikinta visuomenė ir galbūt net visa 
žmonija. Ir vieni, ir kiti pripažįsta bendruomenės išlikimo svarbą. 

Nors praktiškai niekada nebūna visiško sutarimo dėl viešojo in- 
tereso, jį turime laikyti esmine polio charakteristika, ir visa politika 
yra ne kas kita, kaip kova dėl skirtingai suvokiamo viešojo intere- 
so. Galime palikti jį neapibrėžtą, nes polyje žmonės negaili pastan- 
gų, kad patys jį apibrėžtų. Viešojo intereso sąvoka siejasi su polio 
sąvoka taip, kaip asmeninis interesas siejasi su rinka. Abi sąvokos 

yra abstrakcijos, kurių specifinio turinio mums nebūtina žinoti, kad 
suprastume ir numatytume žmonių elgesį. Paprasčiausiai tariame, 
kad žmonės elgiasi taip, tarsi jie siektų viešojo intereso arba maksi- 
mizuotų asmeninį interesą. 

Tuo neneigiama, kad politikoje veikia žmonės, siekiantys savo 
interesų. Tačiau pasaulyje nėra tokios visuomenės, kurioje būtų lei- 
džiama jų siekti įžūliai ir beatodairiškai. Ir jeigu norime suprasti 
tik tai, kaip Žmonės siekia savo interesų, turime suprasti, kaip vie- 
šojo intereso sampratos formuoja ir saisto Žmonių strategijas sie- 
kiant asmeninių tikslų. 

Tokia pat klaida būtų manyti, jog rinka nepalieka vietos vieša- 
jam interesui, kaip ir manyti, jog polis nepalieka vietos asmeniniam 
interesui. Tačiau viešasis interesas rinkoje labai skiriasi nuo viešojo 
intereso polyje. Teoriškai viešasis interesas arba bendra gerovė rin- 
kos visuomenėje yra visų individų, siekiančių asmeninių tikslų, gry- 
nasis rezultatas. Pagal ekonomikos teoriją, esant gerai funkcionuo- 
jančiai rinkai ir teisingam pradiniam išteklių paskirstymui visa, kas 
įvyksta, pagal apibrėžimą yra geriausias rezultatas visuomenei kaip 
visumai. Žodžiu, rinkoje viešojo intereso sąvoka užpildoma specifi- 
niu turiniu tarsi netyčia, kaip šalutinis kitokios veiklos padarinys. 
Polyje, priešingai, žmonės ją sąmoningai užpildo specifiniu turiniu, 
padėdami tam mąstymo, numatymo ir planavimo pastangų. 


Bendrų valdų problemos 


Kadangi žmonės dažnai vadovaujasi viešojo intereso samprata, 
kuri skiriasi nuo jų asmeninio intereso sampratos, polį apibūdina 
specifinė problema - kaip suderinti viešąjį interesą su asmeniniu ar- 
ba, kitaip sakant, kaip turėti ir privačios, ir kolektyvinės naudos. Si- 
tuacijos, kur asmeninis ir viešasis interesas veikia vienas prieš kitą, 
kelia vadinamųjų bendrų valdų problemų, ir polyje tokių problemų 
iškyla labai dažnai. Yra du bendrų valdų problemų tipai. Pirmasis 
atvejis. Privačiai naudingi veiksmai implikuoja socialinius kaštus, 
pavyzdžiui, pramoninių teršalų pylimas į ežerą yra pigus atsikra- 
tymo jais būdas gamyklos savininkui, tačiau jis sugadina vandenį 
visiems kitiems. Antrasis atvejis. Kad gautume socialinės naudos, 
tenka pakelti privačius kaštus, pavyzdžiui, mokyklų sistemos išlai- 

kymas reikalauja individualių mokesčių mokėtojų pinigų. Tačiau 
pastebėkime, jog bet kuri situacija gali būti aprašyta abiem būdais: 
švarūs ežerai duoda socialinės naudos, kuri uždeda privačius tar- 
šos valymo įrenginių įsigijimo kaštus, o prasta mokyklų sistema yra 
išlaidaus privataus vartojimo socialiniai kaštai. Situacijos apibūdi- 
nimas kaip „socialinė nauda ir privatūs kaštai“ arba kaip „sociali- 
niai kaštai ir privati nauda“ priklauso nuo požiūrio taško. Bendrų 
valdų problemos dar vadinamos kolektyvinio veiksmo problemomis, 
nes sunku Žmones motyvuoti prisiimti privačius kaštus arba atsisa- 
kyti privačios naudos bendram labui. 

Rinkos teorijoje bendrųjų valdų problemos laikomos veikiau iš- 
imtimi, o ne taisykle. Dauguma veiksmų rinkos modelyje neturi so- 
cialinių padarinių. Polyje priešingai, bendrų valdų problema yra 
visuotinė. Čia jos ne tik dažnai iškyla, bet, svarbiausia, pačios po- 
litikos problemos yra bendrų valdų problemos. Polyje retai pasi- 
taiko, kad veiksmo nauda ir kaštai būtų visiškai atskirti nuo kitų 
ir darytų poveikį tik vienam ar dviem individams. Veiksmai turi 
ne tik tiesioginių padarinių, bet ir šalutinių, nenumatytų, antrosios 
ir trečiosios eilės, ilgalaikių ir ratilais sklindančių padarinių. Poli- 
tikos kalboje gausu metaforų, nusakančių plačius socialinius indi- 
vidualių veiksmų padarinius. Pagrindinė politikos dilema polyje 
yra tai, kaip žmones paskatinti, darant individualius pasirinkimus, 
atsižvelgti į šiuos platesnius padarinius, ypač šiais laikais, kai vy- 
raujanti kultūra aukština privatų vartojimą ir asmeninę naudą. 


Įtaka 


Laimei, atotrūkį tarp asmeninio ir viešojo intereso polyje padeda 
sumažinti kai kurie galingi veiksniai: įtaka, ištikimybė ir bendradar- 
biavimas. Įtaka atlieka esminį vaidmenį bendruomenėse, net dviejų 
asmenų bendruomenėse. Žmonės nėra nepriklausomi, visiškai auto- 
nomiški atomai su spontaniškai atsirandančiais norais. Mūsų idė- 
jas apie tai, ko norime, ir mūsų pasirinkimus formuoja lavinimas, įti- 
kinėjimas ir bendras socializacijos procesas. (3 skyriuje nagrinėsime 
smulkiau, kaip Žmonių norus arba, kalbant ekonomistų terminais, 
„preferencijas“ formuoja įvairios išorinės įtakos.) Antai keliose stu- 
dijose apie miestų jaunimą buvo parodyta, kaip noras puikuotis auk- 

so grandinėmis, brangiais sportiniais bateliais, važinėti ištaigingu au- 
tomobiliu tėra vyraujančios vartotojiškos kultūros, kur tokiems daik- 
tams teikiama ypatinga reikšmė, atspindys. Ir vis dėlto, kai kurių 
žmonių požiūriu, nelabai pasiturintis jaunimas turėtų stengtis atsi- 
spirti šiam mados spaudimui, nes jie neturi pakankamai (teisėtai už- 
sidirbtų) pinigų, kad galėtų sau leisti tokius dalykus. 

Mūsų veiksmams, kaip ir idėjoms, turi įtakos kiti žmonės - sa- 
vo padarytais arba numatomais pasirinkimais, pageidavimais, ką 
turėtume daryti, ir lūkesčiais mūsų atžvilgiu. Dauguma mūsų pa- 
sirinkimų yra vienaip ar kitaip nulemti. Darbininkas prisijungs prie 
streikuojančiųjų tik tada, jei manys, jog prie jo prisijungs pakanka- 
mai kitų darbininkų. Pilietis pareikš skundą pašto tarnybai tik tuo 
atveju, jei manys, kad pašto tarnyba į tą skundą reaguos. 

Įtaka reiškiasi ne vien tuo, kad individą tiesiogiai pakeri kitas, bet 
ir tokiais būdais, kurie sukuria įdomių kolektyvinio elgesio reiškinių. 
„Pajudėjusio vežimo efektas“ rinkimuose pasireiškia tada, kai kandi- 
dato pradinis populiarumas skatina žmones jį remti, nes jie tikisi at- 
sidurti viename vežime su nugalėtoju. Panika kyla tada, kai, baimin- 
damiesi ekonominės griūties, žmonės apgula bankus norėdami išsi- 
imti grynus pinigus ir taip patys sukelia griūtį. Minios paprastai el- 
giasi labai kryptingai, tarsi būtų koordinuojamos lyderio, nors faktiš- 
kai jokio lyderio nėra. Tokios mados, kaip beisbolo kepuraitės dėvė- 
jimas snapeliu atgal, yra keistuoliško kolektyvinio veiksmo pavyz- 
džiai; rimtesni yra riaušių kalėjimuose ir „baltųjų bėgimo“ iš miestų 
pavyzdžiai. Tokie reiškiniai galimi tik todėl, kad žmonių pasirinkimai 
yra išoriškai nulemti. Noras imtis tam tikro veiksmo jiems kyla tik ta- 
da, kai jo imasi dauguma kitų (pavyzdžiui, streikuoja) arba jeigu jie 
gali atlikti jį anksčiau už kitus (pavyzdžiui, atsiimti pinigus banke). 

Įtaka kartais virsta prievarta, taigi jų skiriamoji linija yra ne itin 
griežta. Vienas svarbus skirtumas tarp Amerikos konservatorių ir li- 
beralų yra tai, kur jie nubrėžia šią liniją. Liberalai yra linkę prievartą 
įžvelgti ekonominiame nepritekliuje; kraštutiniai kairieji ją įžvelgia 
bet kuriame poreikyje, net tame, kurį sukelia noras „neatsilikti nuo 
kaimyno“. Konservatoriai prievartą suvokia siauriau, tik kaip fizinį 
smurtą arba grasinimą panaudoti smurtą; kraštutiniai dešinieji įžvel- 
gia prievartą bet kurioje valdžios nustatytoje taisyklėje ar reglamen- 
tacijoje, nes visi valdžios aktai esą paremti jos uzurpuotu jėgos pa- 
naudojimo monopoliu. Nėra jokio metodo, kuris padėtų teisingai nu- 

brėžti šią liniją, nes „prievarta“ yra tam tikra elgesio idėja, etiketė ir 
interpretacija, o ne elgesys pats savaime. Nepaisant jos neapibrėž- 
tumo skiriamoji įtakos/prievartos linija atliks svarbų vaidmenį ana- 
lizuojant daugelį šioje knygoje nagrinėjamų dilemų. Dabar pakan- 
ka pabrėžti, jog įtaka - įvairiausiais jos pavidalais ir stiprumo laips- 
niais — yra vienas iš svarbiausių politikos elementų. 


Bendradarbiavimas 


Polyje bendradarbiavimas yra toks pat svarbus kaip ir konku- 
rencija. Tai lemia dvi aplinkybės. Pirma, siekiant nurungti oponen- 
tus politikoje, ieškoma sąjungininkų ir stengiamasi su jais bendra- 
darbiauti. Visada, kai susikerta dvi nuomonės dėl problemos spren- 
dimo arba kai ginčo dalyvių skaičius didesnis už dvejetą, mėgina- 
ma kurti aljansus. Vaikai paprastai išmoksta šią tiesą Žaisdami tri- 
jų dalyvių žaidimus. Kiekvienas konfliktas suvienija kai kuriuos 
žmones ir juos atskiria nuo kitų, ir politika ne mažiau sąsajų turi 
su tuo, kaip kuriami ir išlaikomi aljansai, nei su tuo, kaip žmonės 
pasiskirsto į priešiškas grupes.* Būtent todėl dviejų asmenų sąvei- 
kos modeliai, kuriais taip mėgsta operuoti ekonomistai, nieko ne- 
duoda analizuojant politiką: jie nenumato strateginių koalicijų ir 
kintančių aljansų formavimosi galimybės, jie nepaaiškina ir jungti- 
nių veiksmų, lyderiavimo ar pastangų koordinavimo reiškinių. Pa- 
vyzdžiui, viename iš populiariausių politikos analizės vadovėlių 
skyrius „Viešasis pasirinkimas“, kuriame nagrinėjami visuomenės 
prigimties, socialinės gerovės įvertinimo bei socialinių sprendimų 
klausimai, viskas sukasi apie dviasmenio žaidimo modelį pavadi- 
nimu „Bilo ir Džono miestas“? 

Kita aplinkybė, paaiškinanti, kodėl bendradarbiavimo idėja yra to- 
kia svarbi politikos modeliui, yra tai, kad bendradarbiavimas yra es- 
minis politinės galios šaltinis. Bendradarbiavimas paprastai yra 
veiksmingesnė kitų pajungimo savo valiai forma nei prievarta. Auto- 
ritetas, besiremiantis vien prievarta, negali siekti labai plačiai. Net ka- 


* Puikią šio politikos aspekto analizę pateikia E. E. Schattschneider, The Se- 
misovereigu People (Hinsdale, IlI.: Dryden Press, 1970), ypač 4 skyriuje. 

2 Edith Stokey and Richard Zeckhauser, A Primer of Policy Analysis (New York: 
Norton, 1978), ch. 9. 

lėjimų sargams, disponuojantiems visais prievartos ištekliais, reikia 
kalinių bendradarbiavimo, kad išlaikytų tvarką kalėjime. Nepaisant 
grotų, spynų ir ginkluotų sargų, kaliniai savo skaičiumi pranoksta 
sargus. Todėl sargai sudaro sandėrius su kaliniais - siūlo jiems įvairių 
privilegijų ir malonių mainais už bendradarbiavimą.“ Vienas labiau- 
siai slegiančių nacių koncentracijos stovyklų aspektų yra tai, kaip sto- 
vyklų viršininkai priversdavo kalinius su jais bendradarbiauti ir jiems 
padėti tas stovyklas valdyti. Grasinami mirtimi kaliniai sutikdavo 
taip žudyti ir kankinti žmones, kaip dažnai vengdavo net nacių ka- 
reiviai./ Pasakojimai apie šio pobūdžio kraštutinį terorą dar kartą pa- 
rodo, kaip dažnai bendradarbiavimas gali susipinti su prievarta. 

Idealioje vadovėlinėje rinkoje nėra nieko, išskyrus gryną konku- 
renciją, o tai reiškia, jog nei pirkėjai, nei pardavėjai nebendradar- 
biauja tarpusavyje. Pardavėjai konkuruoja tarpusavyje, kad įsigytų 
žaliavų mažiausiomis kainomis ir kuo pelningiau parduotų savo 
produktus. Jie konkuruoja su priekabiais pirkėjais, kurie siekia pirkti 
pigiausiai ir taip verčia pardavėjus mažinti prašomą kainą. Bendra- 
darbiavimas, jeigu jis pasireiškia, yra nukrypimas nuo gerai funk- 
cionuojančios rinkos, ir dauguma žodžių, kuriais jis apibūdinamas 
rinkos modelyje, yra pejoratyviniai - „suokalbis“, „kartelinis susi- 
tarimas“, „oligarchija“. Polyje bendradarbiavimas yra norma. Jis yra 
neatsiejama politinės konkurencijos dalis ir būtinasis galios elemen- 
tas. Jį aprašantys žodžiai yra akivaizdžiai pozityvesni — „koalici- 
ja“, „aljansas“, „sąjunga“, „partija“, „palaikymas“. 


Ištikimybė 


Bendradarbiavimas turi sąsajų su ištikimybe. Jis implikuoja aljan- 
sus, o aljansai turi šiokio tokio tvarumo. Idealioje rinkoje pirkėjas kei- 
čia tiekėją pagal kainos ar kokybės pokyčius; jis nėra jam ištikimas. 
Pirkėjo ir pardavėjo santykiuose nėra jokių „klijų“. Politikoje santykiai 
nėra tokie takūs. Čia sutinkame dovanų, malonių, paramos ir, svar- 
biausia, įsipareigojimų ateičiai. Politiniai aljansai žmones susaisto 


6 Gresham Sykes, Society of Captives (Princeton, N.J.: Princeton University Press, 
1958), ch. 5. 


" Jean-Francois Steiner, Treblinka (New York: Simon and Schuster, 1967), ypač 
p. 55-75. 

laiku. Parafrazuojant E. E. Schattenschneiderį, politika labiau prime- 
na sutuoktinio pasirinkimą nei pirkimą pigių prekių parduotuvėje. 

Skirtingi požiūriai į ištikimybę rinkoje ir polyje atsispindi ir kal- 
boje. Rinkoje žmonės yra „pirkėjai“ ir „pardavėjai“. Politikoje jie yra 
„priešai“ ir „draugai“. Draugystei būdinga tai, kad nepaliekame sa- 
vo draugų net tada, kai jie mus įžeidžia arba padaro dalykų, kurie 
mums nepatinka. Draugus vertiname veikiau už tai, kuo su jais da- 
lijomės praeityje, o ne už tai, ko iš jų tikimės dabartyje ar ateityje. 
Draugystė implikuoja atlaidumą, kitaip nei grynai komerciniai san- 
tykiai. „Grynai“ komerciniai santykiai yra būtent tokie, kurių ne- 
saisto ištikimybė ar sentimentai. Polyje istorija labai svarbu, o rin- 
koje ji nieko nereiškia. 

Tai nereiškia, kad politiniai aljansai yra visiškai stabilūs ar kad 
žmonės niekada neišsižada draugų ar nesusidraugauja su buvusiais 
priešais. Tačiau tai reiškia, kad polyje galioja ištikimybės prezump- 
cija. Tikima, kad žmonės paprastai yra ištikimi savo draugams ir są- 
jungininkams ir kad tik ypatingas įvykis - labai grėsmingas arba la- 
bai viliojantis - gali juos paskatinti nutraukti tokią ištikimybę. Be to, 
ardyti senus aljansus rizikinga, ir žmonės retai tam ryžtasi. 


Grupės 


Įtaka, bendradarbiavimas ir ištikimybė yra galingos jėgos, ir dėl to 
grupės bei organizacijos, o ne individai, yra sudedamieji polio elemen- 
tai? Grupių reikšmė yra trejopa. Pirma, žmonės priklauso instituci- 
joms bei organizacijoms net tada, kai jie nėra formalūs jų nariai. Jie or- 
ganizacijose dalyvauja kaip piliečiai, samdomi darbuotojai, klientai, 


8 Schattenschneider, op. cit. p. 66. 

? Laikyti grupes sudedamaisiais polio elementais nereiškia pripažinti pliu- 
ralistinę politikos teoriją. Pliuralistinė teorija remiasi įsitikinimu, kad visi 
svarbiausi interesai buriasi į grupes ir todėl juos geriausiai atstovauja spau- 
dimo grupių kovos ir kompromisų politika. Ji taip pat vadovaujasi įsiti- 
kinimu, jog jokia atskira grupė negali nuolat vyrauti politikoje. Pabrėžiu 
grupių svarbą ne todėl, kad noriu parodyti, jog politinė sistema yra rep- 
rezentatyvi ar subalansuota, o todėl, kad politika neišvengiamai yra tam 
tikra aljansų sistema. Jeigu į žmones žvelgsime tik kaip į individus, nega- 
lėsime suvokti tų jų motyvų ir veiksmų aspektų, kurie yra esminiai poli- 
tikoje; dar daugiau, nesuvoksime tų politikos aspektų, kurie negali būti 
suvokti paprasčiausiai sumuojant individų veiksmus. 

ne kaip vadybininkai ar lyderiai. Jų įsitikinimus formuoja organizaci- 
jos, interesus esmingai liečia organizacijų elgesys ir jie priklauso nuo 
organizacijų, atstovaujančių jų interesams. 

Antra, politikoje esame susiję ne tik su viešųjų problemų spren- 
dimais, bet ir su tuo, kaip formuojasi, skyla ar reformuojasi įvairios 
grupės, siekiančios viešųjų tikslų. Iškilus bent kiek svarbesnėms po- 
litinėms problemoms būtent grupės konfrontuoja viena su kita in- 
dividus naudodamos tik kaip savo atstovus. Grupės vienijasi ir sky- 
la dėl siūlomų politinių programų priklausomai nuo to, kaip suvo- 
kia tų programų realizavimo poveikį joms pačioms. 

Trečia, grupės yra svarbios dėl to, kad polio sprendimai yra kolek- 
tyviniai. Jie yra eksplicitiškai kolektyviniai, kai priimami pagal tokias 
formalias procedūras kaip balsavimas, administracinis taisyklių nu- 
statymas arba kolektyvinės derybos ar kai jie priimami tokių viešųjų 
institucijų kaip teismai, įstatymų leidybos institucijos, komitetai arba 
valstybinės tarnybos. Be šios formalios prasmės viešieji sprendimai 
yra implicitiškai kolektyviniai ta prasme, kad net tada, kai pareigū- 
nai turi „vienvaldžią“ sprendimo priėmimo galią, jie yra veikiami vie- 
šosios nuomonės. Politiniai sprendimai priimami ne abstrakčių žmo- 
nių, bet žmonių, atliekančių socialinius vaidmenis organizacijose, 
prieš auditorijas kitų žmonių, atliekančių socialinius vaidmenis kitose 
organizacijose, naudodami kolektyviai patvirtintas procedūras. Šie 
vaidmenys, socialinis kontekstas, procedūros bei auditorijos daro savo 
įtaką net labiausiai valingiems ir nepriklausomiems protams. 


Informacija 


Idealioje rinkoje informacija yra „tobula“ ta prasme, kad ji yra tiks- 
li, išsami, prieinama kiekvienam ir nieko nekainuojanti. Polyje, prie- 
šingai, informacija yra interpretacinė, neišsami ir strategiškai slepia- 
ma. Žinoma, būtų kvaila sakyti, kad nėra tokio dalyko kaip teisinga 
informacija. Be abejo, kai laikraščiai praneša, jog IBM akcijos vakar 
buvo parduodamos po 118 dolerių, arba kad senatorius Kennedy bal- 
savo už ginklų kontrolės įstatymą, arba kad policijos pareigūnas žo- 
dį „juodukas“ pavartojo keturiasdešimt vieną kartą garsajuostėje įra- 
šytame interviu, mes esame visiškai tikri, kad tokia informacija yra 
tiksli ir kad prasminga kalbėti apie tokios informacijos teisingumą ar 

klaidingumą. Tačiau politikoje svarbiausia yra tai, kaip žmonės į to- 
kius pranešimus reaguoja. Žmonių veiksmus lemia tai, ką jie galvoja 
apie kompanijos finansinę padėtį, ar jie tiki, kad senatorius atstovauja 
jų interesams, ir ar jie mano, kad rasistinių epitetų vartojimas daro nei- 
giamą poveikį teisingumo vykdymui juodaodžių piliečių atžvilgiu. In- 
terpretacijos yra svarbesnės už faktus. 

Daugelis dalykų, kuriuos „žinome“, yra tai, kuo tikime. O ar ti- 
kime tam tikra informacija, priklauso nuo to, kas ją mums pateikia 
(šaltinis) ir kaip ji pateikiama (pateikimo priemonė, retorika, kon- 
tekstas). Vieni žmonės yra labiau linkę tikėti medicinine informaci- 
ja, gauta iš gydytojo, o ne iš draugo, tačiau kiti linkę kliautis vei- 
kiau draugu, o ne gydytoju. Kai kuriems žmonėms spauda atrodo 
patikimesnė už televiziją ir atvirkščiai. Žodžiai, vaizdai ir informa- 
cijos žadinami vaizdiniai daro poveikį pačiai Žiniai ir jos įtaigu- 
mui. Tiek pateikiamos informacijos laiko skirtumas nuo pasakoja- 
mų įvykių, tiek tam tikros idėjų aibės sugretinimas su kita gali pa- 
keisti tai, kaip informacija bus suvokta. 

Kadangi politikoje svarbiausia, kaip žmonės interpretuoja infor- 
maciją, politinė veikla dažniausiai yra mėginimas ją valdyti. Politi- 
niai kandidatai ir jų kampanijų patarėjai liūdnai garsėja savo „kū- 
rybiškai teikiama“ informacija. Tačiau strateginis manipuliavimas 
informacija nėra tik politikų užsiėmimas. Mes visi taip elgėmės, el- 
giamės ir elgsimės. (Pagalvokite, ką paskutinį kartą sakėte savo pro- 
fesoriui, kai vėlavote įteikti savo referatą; kaip aiškinote savo stu- 
dentams, kodėl egzaminų pažymiai dar nesurašyti; ką sakėte drau- 
giškam mokesčių inspekcijos pareigūnui apie savo pajamas; arba 
pačiam sau apie savo sąžiningumą.) Informacija polyje nuo infor- 
macijos rinkos modelyje skiriasi tuo, kad ji labai priklauso nuo in- 
terpretacijos ir tuo, kad ji pati yra strateginės manipuliacijos objek- 
tas. Klausimą, kaip politikoje strategiškai konstruojama informacija 
apie politikos tikslus, smulkiau nagrinėsime šios knygos III dalyje. 

Polyje informacija niekada nėra išsami. Niekada negalime žinoti 
visų galimų tam tikro tikslo realizavimo priemonių ar visų galimų 
tam tikro veiksmo padarinių, juolab todėl, kad visi veiksmai turi ša- 
lutinių, nenumatomų ir tolimų padarinių. Negalime patikimai žino- 
ti ir to, ką kiti Žmonės darys reaguodami į mūsų veiksmus, nors daž- 
nai imamės veiksmų kliaudamiesi įsitikinimu, kad kiti į juos reaguos 
specifiniu būdu. Savo veikloje žmonėms neišvengiamai tenka kliau- 
tis spėjimais, lūkesčiais, viltimis ir tikėjimu, o ne vien faktais. 

Informacija niekada nėra laisvai ir vienodai prieinama visiems 
politikos dalyviams. Jos įgijimas kainuoja, bent jau sugaištą asmens 
laiką. Jeigu informacija sudėtinga, rafinuota arba techninė, jai su- 
prasti reikia specialaus išsilavinimo, o tokį išsilavinimą turi ne kiek- 
vienas. Šio pobūdžio argumentai dabar yra tapę standartine rinkos 
modelio kritika. 

Tačiau polio modeliui dar svarbiau yra tai, kad svarbi informaci- 
ja dažnai sąmoningai slepiama. Išradėjų idėjos, verslininkų verslo pla- 
nai, valdžios sprendimas devalvuoti šalies valiutą, vietų skaičius, kurį 
American Airlines rezervuoja „ypatingiems“ keleiviams, ar potencialus 
kandidatas kels rinkimuose savo kandidatūrą, kur miesto valdžia ke- 
tina statyti nutekamųjų vandenų valymo stotį - kiekvienas iš šių da- 
lykų laikomas paslaptyje, nes tie, kurie disponuoja šia informacija, 
mano, jog žmonių elgesys pasikeis, jeigu informacija bus atskleista. 
Informacijos slėpimas ir atskleidimas yra politinės strategijos įrankiai, 
ir mes rimtai klystume dėl informacijos politikoje pobūdžio, jeigu ją 
traktuotume kaip neutralius, lengvai atskleidžiamus faktus. 


Aistra 


Rinkoje ekonominius išteklius valdo materijos dėsniai. Ištekliai 
yra riboti, ir panaudoti vienur, jie jau negali būti panaudoti kitur. 
Tai, kas sunaudojama gaminant patrankas, jau negali būti panau- 
dota gaminant sviestą (vadovėlinis pavyzdys, sugalvotas asmens, 
kuris akivaizdžiai negamino nei patrankų, nei sviesto). Žmonės vie- 
nu metu gali daryti tik vieną dalyką (gaminti arba patrankas, arba 
sviestą) ir medžiaga vienu metu gali būti tik vienu daiktu (patran- 
ka arba sviesto luitu). 

Polyje šalia materijos dėsnių veikia ir kitokių dėsnių, kuriuos ga- 
lėtume pavadinti paradokso dėsniais, jeigu pats pavadinimas nebū- 
tų paradoksalus. Vadinsiu juos aistros dėsniais, nes jie aprašo reiš- 
kinius, kurių elgsena primena veikiau emocijas nei fizinę materiją. 
Vienas iš šių dėsnių yra tai, kad aistra minta savimi. Panašiai kaip 
aistra, politiniai ištekliai, dažnai naudojami, didėja, o ne mažėja. Pa- 
vyzdžiui, įtakos kanalai ir politiniai ryšiai naudojami didėja ir plečia- 
si. Kuo daugiau žmonės dirba kartu padėdami vieni kitiems, tuo la- 
biau jie darosi atsidavę vienas kitam ir savo nominaliam tikslui. Kuo 

daugiau tam tikros veiklos, pavyzdžiui, kuo daugiau valstybinė regu- 
liavimo agentūra konsultuojasi su pramonės lyderiais dėl savo siū- 
lymų, arba mokyklos taryba derasi su mokytojais dėl jų atlyginimų - 
tuo vertingesni tampa asmeniniai ir organizaciniai ryšiai ir tuo stip- 
resni tampa Žmonių lūkesčiai, kad „viskas bus kaip visada buvo“. 

Politiniai įgūdžiai ir politinis autoritetas taip pat naudojami di- 
dėja, ir neatsitiktinai apie juos kalbėdami dažnai vartojame „praty- 
bų“ metaforą. Žinoma, nieko keista, kad įgūdžiai didėja pratybų dė- 
ka, tačiau verta pasiaiškinti, kodėl tas pat pasakytina apie autorite- 
tą. Autoritetui svarbu precedentas. Kuo daugiau asmuo padaro tam 
tikro pobūdžio sprendimų, tuo lengviau jam judėti tuo pačiu taku iš 
dalies dėl to, kad kartotiniai sprendimai nereikalauja naujo apmąs- 
tymo, iš dalies dėl to, kad žmonės yra mažiau linkę priešintis įsaky- 
mams ar reikalavimams, kuriems jie jau paklusdavo anksčiau. Kaip 
dažnai teisiname savo nenoriai duodamą sutikimą sakydami sau: 
„Niekada neprotestavau anksčiau, kai buvau prašomas tai daryti, tad 
kaip galiu atsisakyti dabar?“ Arba, o kita vertus: „Daugelį kartų anks- 
čiau susitaikydavau su jų neklusnumu, tad kažin ar būtų teisinga 
juos nubausti šįkart.“ Žodžiu, kuo dažniau įsakymas buvo duoda- 
mas ir vykdomas, tuo stipresnė bus klusnumo prezumpcija. 

Šis išteklių ekspansijos per pratybas, praktiką ir naudojimą reiš- 
kinys ignoruojamas rinkos modelyje. Buvęs Ekonomikos patarėjų ta- 
rybos pirmininkas kadaise rašė, jog rinkos institucijų privalumas yra 
tai, kad „jos mažina atjautos, patriotizmo, broliškos meilės ir kultū- 
rinio solidarumo - kaip motyvacinio visuomenės tobulėjimo pagrin- 
do - poreikį. ... Kad ir kokie svarbūs būtų šie dalykai civilizuotai vi- 
suomenei, jų pasiūla pernelyg maža, kad jie galėtų pakeisti“ asmeni- 
nio suinteresuotumo motyvą.!? Daryti tokią analogiją tarp atjautos ir 
produkto pasiūlos traktuojant juos kaip riboto kiekio išteklius, kurių 
mažėja dėl jų naudojimo, reiškia būti apakintam rinkos modelio. Tik 
visiškas kietakaktis ekonomistas gali manyti, kad gimstame su ribo- 
tomis jausmų ir aistrų atsargomis, kurias visą gyvenimą turėtume tau- 
pyti, kad neišeikvotume per greit. Mojavimas vėliava paprastai stip- 
rina, o ne silpnina patriotizmo jausmą, kaip ir išgąsdinto vaiko nu- 
raminimas stiprina, o ne silpnina atjautos jausmą. 


10 Charles L. Schultze, The Public Use of Private Interest (Washington, D.C.: 
Brookings Institution, 1977), p. 17-18. Išskirta mano. 

Čia galima paminėti kai kuriuos kitus polį valdančius aistros 
dėsnius, kuriuos šioje knygoje dar aptarsime plačiau. Vienas skam- 
bėtų taip: visuma yra didesnė už jos dalių sumą. Pavyzdžiui, protesto 
maršas reiškia kažką daugiau nei vien tai, kad keletas tūkstančių 
žmonių žingsniuoja gatve; kartotiniai atsisakymai kaimynijoje par- 
duoti namus juodaodžiams reiškia kažką daugiau nei vien tai, kad 
atskiri savininkai nepriklausomai vienas nuo kito priima vienodus 
sprendimus. Gaminiai gali paprasčiausiai atpigti dėl masinės jų ga- 
mybos, dėl to, ką ekonomistai vadina masto ekonomija, tačiau dau- 
guma žmogiškųjų veiksmų keičia savo prasmę ir poveikį, kai jie at- 
liekami visų kartu. 

Kitas aistros dėsnis skambėtų taip: daiktai gali reikšti kažką (ir to- 
del būti kažkuo) daugiau nei vieną daiktą vienu metu. „Baltųjų apykak- 
lių“ nusikaltėlių baudimas mažiausiomis bausmėmis reiškia, kad 
valdžia tokią veiklą ir smerkia, ir kartu nesmerkia. Išlaidos yra de- 
bitas išlaidautojui, bet kartu pajamos kažkam kitam. Pavyzdžiui, di- 
dėjančios išlaidos sveikatos rūpybai, dėl kurių vaitoja darbdaviai 
ir mokesčių mokėtojai, kartu reiškia naujas profesionalų ir moterų 
bei mažumų įsidarbinimo galimybes. Dviprasmybės vaidmenį poli- 
tikoje nagrinėsime 6 skyriuje. Čia tik atkreipiame dėmesį į tai, jog 
neapibrėžtumams, dviprasmybėms, simbolinėms reikšmėms nelieka 
jokios vietos tuose visuomenės modeliuose, kurie yra grindžiami rin- 
kos idėja, nes joje kiekvienas daiktas turi savo tikslią vertę ir kainą. 


Galia 


Mėginau apibrėžti polį išryškindama, kuo jis skiriasi nuo rin- 
kos visuomenės modelio. Dabar verta reziumuoti jo charakteristi- 
kas išryškinant jo teigiamus, o ne neigiamus bruožus: 

1. Polis yra bendruomenė arba galbūt bendruomenių visuma, 
kurios idėjos, vaizdiniai, siekiai, pastangos gali neturėti jo- 
kio ryšio su individų tikslais ir pastangomis. 

2. Jis vadovaujasi viešuoju interesu, net jeigu toks interesas yra 
tik idėja, dėl kurios žmonės nesutaria ir konfliktuoja. 

3. Dauguma problemų, kurias jis mėgina spręsti, yra viešųjų val- 
dų problemos. 

4. Įtaka yra visuotinis reiškinys: riba, skirianti įtaką nuo prie- 
vartos, visada yra ginčijama. 

Bendradarbiavimas ne mažiau svarbus už konkurenciją. 
Ištikimybė yra norma. 

Grupės ir organizacijos yra pamatiniai visuomenės elementai. 
Visa informacija yra interpretacija. 


PAD ai 


Polį valdo ne tik materijos, bet ir aistros dėsniai. 


Skaitytoją turbūt jau stebina tai, kaip žinoma politikos mokslų te- 
oretikė gali siūlyti politinės visuomenės modelį nepabrėždama galios 
kaip vienos iš skiriamųjų, jeigu ne svarbiausios jos charakteristikos. 
Galią nukeliu į pabaigą dėl to, kad ją implikuoja visos kitos charak- 
teristikos. Galios neįmanoma apibrėžti be nuorodos į jas. Ji yra ben- 
druomeninis reiškinys. Jos paskirtis - pajungti asmens interesus ki- 
tokiems interesams: kartais kito individo arba grupės interesams, kar- 
tais viešajam interesui. Ji pasireiškia per įtaką, bendradarbiavimą ir 
ištikimybę. Be to, ji remiasi strateginiu informacijos valdymu. Galiau- 
siai ji yra išteklius, valdomas veikiau aistros, o ne materijos dėsnių. 

Bet kuris visuomenės modelis turi nurodyti visuomenės energi- 
jos šaltinį — tą jėgą ar jėgas, kurios skatina kaitą. Rinkos modelyje 
kaitą skatina mainai, kuriuos savo ruožtu skatina individų siekis 
gerinti savo padėtį. Mainų procese kinta išteklių naudojimo ir pa- 
skirstymo būdai. 

Polyje kaita vyksta per idėjų ir aljansų sąveiką. Politinės idėjos 
formuoja politinius aljansus, o strateginiai aljansų kūrimo bei palai- 
kymo sumetimai savo ruožtu veikia idėjas, kurias žmonės skelbia ir 
mėgina įgyvendinti. Mano siūlomame polio modelyje idėjos ir vaiz- 
diniai yra galingiausi ginklai politikoje. Šioje knygoje kalbama ne 
tiek apie tai, kaip žmonės telkia ir naudoja „tradicinius“ galios šal- 
tinius — pinigus, balsus ir postus, kiek apie tai, kaip jie naudoja idė- 
jas, kad įgytų politinę paramą, sumažintų politinę paramą oponen- 
tams ir taip į savo rankas perimtų vykdomosios politikos kontrolę. 

Idėjos yra tikroji politikos materija. Žmonės kovoja dėl idėjų, už 
idėjas ir prieš idėjas. Politinis konfliktas niekada nėra vien konfliktas 
dėl materialinių dalykų, bet ir konfliktas dėl teisėtumo. Aistras politi- 
koje kelia tarpusavyje nesuderinamos sąžiningumo, teisingumo ir gė- 
rio sampratos. Be to, žmonės ne tik kovoja dėl idėjų, jie kovoja idėjomis. 

Konflikto pusės piešia skirtingus mūšio vaizdinius — skirtingai vaiz- 
duoja, kas jame vyksta, kaip vyksta ir kas yra mūšio tikslas. Be abejo, 
politiniuose mūšiuose naudojami pinigai, taisyklės, balsai bei privile- 


gijos, tačiau pamatinės priemonės galiausiai yra žodžiai bei idėjos. 


VISUOMENĖS SAMPRATOS 


„ Analizės vienetas 


„Motyvacija 


„Pagrindinis 
konfliktas 


„Idėjų ir prefe- 
rencijų šaltinis 
„Kolektyvinės 


veiklos pobūdis 


„Sprendimų priė- 
mimo kriterijai 


. Socialinio veiks- 
mo elementai 


„ Informacijos 


pobūdis 


„ Tvarkos pobūdis 


10. Kaitos šaltiniai 


Rinkos modelis 
individas 


asmenis interesas 


asmeninių interesų 
konfliktas 


individas 


konkurencija 


asmeninės naudos 
maksimizavimas 


individai 


tiksli, išsami, 
lengvai prieinama 


materijos dėsniai 
(pvz., materialūs iš- 
tekliai yra riboti ir 
senka juos naudojant) 


materialūs mainai 


Polio modelis 
bendruomenė 


viešasis interesas (ir 
asmeninis interesas) 


asmeninio ir viešojo in- 
tereso konfliktas (ben- 
drų valdų problema) 


įtakos iš šalies 


bendradarbiavimas 
ir konkurencija 


ištikimybė (žmonėms, 
vietoms, organizacijoms, 
produktams), viešojo 
intereso gynimas 


grupės ir organizacijos 


nevienareikšmiška, inter- 
pretacinė, neišsami, stra- 
tegiškai manipuliuota 


aistros dėsniai (pvz., 
žmogiškieji ištekliai 

atsinaujina ir didėja 

juos naudojant) 


idėjos, įtikinėjimas, 
aljansai 

Kiekviena politinė idėja nubrėžia tam tikras ribas. Ji nusako, kas 
priklauso ir kas nepriklauso tam tikrai kategorijai. Šios ribos nėra 
tik intelektinės - jos lemia tai, kurie žmonės bus įtraukti į konfliktą 
ir kurie liks už jo ribų, ir tai, kuriai konflikto pusei jie priklausys. 
Politikoje problemų pateikimo būdas yra strategiškai konstruojamas 
taip, kad pritrauktų rėmėjų, padėtų sudaryti vienokias koalicijas ir 
suardyti kitokias. Idėjas ir aljansus sieja glaudus ryšys. 

Idėjų ir aljansų sąveika nuolat kinta ir niekada nesibaigia. Po- 
lyje problemos niekada nėra „sprendžiamos“ taip, kaip rinkos mo- 
delyje yra tenkinami ekonominiai poreikiai. Nėra taip, kad galėtu- 
me pateikti užsakymą teisingumui ir po to, kai užsakymas įvykdo- 
mas, reikalas baigiasi. (Tiesą sakant, net šiuolaikiniams ekonomis- 
tams tenka spręsti klausimą, kodėl net materialūs poreikiai tik di- 
dėja juos tenkinant.) Kaip rašė Plutarchas: 


Klysta tie, kurie mano, jog politika yra tarsi okeano perplaukimas arba 
karinis išpuolis - dalykai, kurie gali būti baigti pasiekus užsibrėžtą tiks- 
lą arba kurių siekis išblėsta juos pasiekus. Tai nėra koks nors ūkio dar- 
bas, su kuriuo galima vieną kartą susidoroti; tai yra gyvenimo būdas." 


"" Plutarchas, cituoju pagal Jonathan Schell, The Fate of the Earth (New York: 
Avon Books, 1982), p. 109. 


II 
DALIS 


IIKSLAI 


Šioje dalyje aptarsime penkias pagrindines politinio diskurso 
sąvokas. Jas vadinu tikslais, nes šis terminas atkreipia dėmesį į 
pagrindinę šiuolaikinės politinės analizės nuostatą, būtent į tai, 
kad politika yra racionali pastanga pasiekti tam tikrus tikslus. Ta- 
čiau iškart turiu pabrėžti, jog teisingumą, efektyvumą, saugumą, 
laisvę ir bendruomenę pavadinus „tikslais“, nustumiamos į šešė- 
lį kai kurios kitos funkcijos, kurioms šie terminai tarnauja. Į juos 
dažnai apeliuojama ginant politines programas, teisinant valdžios 
veiksmus arba susilaikymą nuo veiksmų. Į juos apeliuojama ir 
kaip į kriterijus vertinant viešąsias programas; šiame vaidmenyje 
jie funkcionuoja kaip standartas, pagal kurį vertinamos progra- 
mos. Šie dalykai taip pat dažnai vadinami „vertybėmis“ teigiant, 
jog turime reikalų su tikslų hierarchijomis, o ne su paprastais ga- 
lutiniais tikslais. 

Labai skirtingas šių tikslų traktuotes politinės analizės literatū- 
roje vienija siekis rasti vieną apibrėžimą arba vieną kriterijų. Kiek- 
vienas tikslas siejamas su bendru apibrėžimu, kurio priklausomy- 
bė mūsų politinei kultūrai yra tokia tvirta, kad atrodo kaip sveiko 
proto pripažintas dalykas. Lygybė apibrėžiama kaip „vienodas vie- 
nodų dalykų traktavimas“. Efektyvumas - tai „gebėjimas gauti di- 
džiausią išeigą iš esamos įeigos“. Saugumas yra „minimalių žmo- 
giškųjų poreikių tenkinimas“. Laisvė yra leidimas „daryti ką nori, 
tik nedarant žalos kitiems“. 

Tačiau iš tikrųjų nė vienas iš šių kriterijų nenurodo paprastos 
ar apibrėžtos taisyklės. Nė vienas iš jų nėra vienareikšmis, ir jų in- 
terpretacija yra politinės kovos objektas. Kiekviename šios dalies 
skyriuje analizę pradedu nuo paprasčiausio sąvokos apibrėžimo ir 

mėginu parodyti įvairias intelektines strategijas, kurios gali būti nau- 
dojamos ją ginti arba pulti. Kiekvienai iš šių sąvokų egzistuoja bent 
kelios įtaigios, tačiau tarpusavyje nesuderinamos interpretacijos, 
teikiamos jos vardu. 

Polyje teisingumo, efektyvumo, saugumo ir laisvės sąvokos yra 
nuolatinio konstravimo objektas. Bendrieji apibrėžimai teikia ne tiek 
paprastus atsakymus į politikos klausimus, kiek nurodo mūšio lau- 
ką konkretesniems mūšiams. Paprasti apibrėžimai apeliuoja į ben- 
drą tikslą, net jeigu jis negali būti sukonkretintas nepraradus ben- 
drumo, ir jie teikia kalbą, kuria politinės kovos dalyviai formuluoja 
savo pozicijas. Paradoksaliu būdu šios sąvokos vienu metu ir vie- 
nija, ir skaido žmones. Nors politinė kova implikuoja konfliktuo- 
jančias šių sąvokų interpretacijas, žmonės vieni kitus mėgina įti- 
kinti, jog būtent jų interpretacija geriausiai išreiškia platesnės, visų 
pripažįstamos sąvokos dvasią. 

Šiuose skyriuose mėginsiu parodyti, jog interpretuojant politikos 
analizės kriterijus egzistuoja labai plačios pasirinkimo galimybės. 
Vyraujančios interpretacijos skiriasi priklausomai nuo politikos sri- 
ties, laiko ir vietos. Politinis procesas yra šių interpretacijų atran- 
kos procesas. 


2 


TEISINGUMAS 


Teisingumo matmenys 


Garsiausias politikos mokslo apibrėžimas skelbia, jog šis moks- 
las tiria „kas, ką, kada ir kaip gauna“.! Paskirstymas - prekių ir 
paslaugų, turto ir pajamų, sveikatos ir ligų, gėrybių ir blogybių — 
yra viešosios politikos nesutarimų šerdis. Šiame skyriuje aptarsime 
konfliktus dėl teisingo paskirstymo. Svarbu nuo pat pradžių suvok- 
ti, kad teisingumas yra visų šio konflikto dalyvių tikslas: konflik- 
tuojama dėl to, kokį paskirstymą laikyti teisingu. 

Norėdami suvokti, kaip galimos skirtingos teisingo paskirstymo 
sampratos, įsivaizduokime, kad politikos mokslų studentų grupei 
turime padalyti šokoladinį tortą.* Sutariame, kad tortas turi būti pa- 
dalytas po lygiai. Intuityviai akivaizdus sprendimas būtų toks: su- 
skaičiuojame auditorijoje esančius žmones, tortą supjaustome į ati- 
tinkamą skaičių vienodų dalių ir jas išdalijame. 

Mėgindavau šį sprendimą siūlyti savo studentams, ir patikėki- 
te, jie visada rasdavo argumentų prieš mano siūlomą teisingą spren- 
dimą. Štai keletas šių argumentų: 


1. Kai kurie sako, jog mano sprendimas nėra teisingas tų žmo- 
nių, kurių nėra auditorijoje, atžvilgiu. „Nebūčiau praleidęs 
vakarykštės paskaitos, jeigu būčiau žinojęs, kad būsime vai- 
šinami tortu“, - sako vienas. Studentai, kurie net nėra užsi- 


1 Harold Lasswell, Politics: Who Gets What, When, How (New York: McGraw- 
Hill, 1936; 2nd ed. with postscript, Cleveland: World Publishing, 1958). 


2 Šioje teisingumo analizėje daugiausia remiuosi Douglaso Rae ir jo bendra- 
autorių darbais. Žr. Douglas Rae, “The Egalitarian State: Notes on a Con- 
tradictory System of Ideals“, Daedalus 108, no. 4 (Fall 1979): 37-57; Douglas 
Rae et al., Egualities (Cambridge, Mass.: Harvard University Press, 1981). 

rašę į mano paskaitas, vestibiulyje man sako: „Jūsų sprendi- 
mas neteisingas! Būtume užsirašę į jūsų paskaitas, jeigu bū- 
tume žinoję apie tortą.“ Apie mano tortą buvo rašyta Sma- 
ližiuje, ir studentai, kurie mėgino įstoti į universitetą, bet ne- 
įstojo, man rašo protesto laiškus. Visi jie taip apibūdina ma- 
no sprendimą: dalių lygybė, pakvietimų nelygybė. 


. Grįžus iš paskaitų į mane kreipiasi kai kurie kolegos fakul- 


tete. „Visi esame Politinių mokslų fakulteto nariai, tad daly- 
dama savo tortą turėtum atsižvelgti į fakulteto struktūrą. Fa- 
kulteto tarybos pirmininkas man atsiunčia raštą, kuriame siū- 
lomas toks būsimųjų tortų dalijimo būdas: 


Jūsų studentams - trupiniai 

Jūsų asistentams - kąsniai 

Dėstytojams — plonos riekės 

Vyresniesiems dėstytojams - storos riekės 

Profesoriams — storos riekės su užpilu 

Tarybos pirmininkui - storos riekės su užpilu ir lininė servetėlė. 


Šį sprendimą galima apibūdinti taip: nelygios dalys nelygioms 
padėtims, lygios dalys — lygioms padetims. 


„ Vyrų išsivadavimo sąjūdžio grupė rengia protesto mitingą. 


Jame skelbiama, jog moterys visada turėjo privilegijuotą pa- 
dėtį tortų atžvilgiu, nes mergaitės mokomos kulinarijos me- 
no, o berniukai vejami lauk ir mokomi žaisti futbolą. Be to, 
labiau tikėtina, kad tortas bus dalijamas moterų, o ne vyrų 
skaitomų paskaitų kursuose, ir atitinkamai šie kursai pri- 
trauks daugiau moteriškos lyties studentų. Žodžiu, lyčių vaid- 
muo ir pasiskirstymas socialinėse institucijose lemia tai, kad 
asmens lytis faktiškai lemia tai, kaip bus padalytas tortas. 
Vyrai reikalauja, kad jie kaip grupė turi gauti lygią dalį, ir 
jie siūlo, kad tortas būtų padalytas į du lygius gabalus, vie- 
nas iš kurių tektų vyrams (jie sudaro trečdalį auditorijos), o 
kita - moterims. Nelygios riekės, bet lygūs gabalai. 


„ Vieną semestrą visi mano politikos kurso studentai pietums 


suvalgydavo tris patiekalus, tarp kurių, gana keista, nebuvo 
deserto. Keletas iš jų manė, jog mano dalijamas tortas yra pas- 
kutinis pietų patiekalas. Jie atkreipė mano dėmesį į tai, kad 
kai kurie studentai įsigudrina gauti du krevečių rinkinius, iš- 

krapštyti artišoko gabaliukus iš ratu paleistos salotų lėkštės 
ir nusigvelbti skaniausius troškintos jautienos gabaliukus. Ar 
kiti studentai, kuriems teko tik vienas krevečių rinkinys, ku- 
rie negavo nė vieno artišoko gabaliuko ir gavo tik perkeptos 
jautienos — neturėtų gauti po didesnę mano torto riekę? 
Sprendimas, kurį priėmiau ir kuris atrodė sąžiningas, 
grindžiamas principu: nelygios riekės, bet lygūs pietūs. 

5. Neįtikėtina, bet kasmet atsiranda keletas studentų, kurie sa- 
ko, jog šokoladas jiems kelia pasibjaurėjimą. Galbūt kai ku- 
rie iš jų yra alergiški šokoladui. Kitas aiškina, kad gimė be 
genų, kurie padeda virškinti šokoladą, ir nors jis nepatirtų 
kančių paragavęs torto, tačiau tai neturėtų jam ir jokios mi- 
tybinės vertės. Šie studentai mano, kad dalydama savo tortą 
jiems turėčiau duoti labai mažas riekutes (jie nori būti man- 
dagūs), o dideles riekes turėčiau duoti tiems, kurie išties ge- 
ba įvertinti mano torto skonį. Jų siūlomą sprendimą galima 
įvardyti taip: nelygios riekės, bet lygi vertė gavėjams. 

6. Tie mano paskaitos dalyviai, kurie yra išklausę ekonomikos 
paskaitų kursą, nenori net svarstyti šių sudėtingų sprendi- 
mų. Jie šaukia: „Duokite kiekvienam po peilį ir šakutę ir pa- 
sitraukite.“ Nelygios riekės, bet lygios starto pozicijos. 

7. Taip atsitiko, kad vieną kartą turėjau šokolado tik puodelio dy- 
džio tortui iškepti. Jis negalėjo būti padalytas visiems mano 
paskaitų dalyviams. Matematiškai mąstantys studentai pasiūlė 
elegantišką sprendimą: sudėkime visų vardus į kepurę ir tam, 
kuris ištrauks laimingą bilietą, atiduokime visą tortą. Jie vado- 
vavosi principu: nelygios riekės, bet lygūs statistiniai šansai. 

8. Kai jau įtikėjau atradusi teisingą sprendimą, pasirodė studen- 
tų vyriausybės aktyvistai. „Demokratijoje, - pareiškė jie, - vie- 
nintelis teisingas dalybų klausimo sprendimas yra tas, kai 
kiekvienam asmeniui suteikiamas vienas balsas ir surengia- 
mi rinkimai Torto valgytojo postui užimti.“ Demokratija, pa- 
sak jų, reiškia: nelygios riekės, bet lygūs balsai. 


Pasvarstykime, kaip klostėsi šis šokoladinis siužetas. Pradėjome 
nuo paprastos idėjos, kad lygybė reiškia kiekvienam tenkančios da- 
lies lygybę. Po to šiai idėjai buvo iškeltos aštuonios alternatyvos, 
aštuonios skirtingos lygybės idėjos, kurios numato riekių nelygybę, 

bet lygybę tam tikrais kitais aspektais. Štai jums paskirstymo pro- 
blemų paradoksas: lygybė faktiškai gali reikšti nelygybę; lygus trak- 
tavimas gali reikšti nelygų traktavimą; toks pat paskirstymas gali 
atrodyti lygus arba nelygus, priklausomai nuo požiūrio taško. Žo- 
dį „lygybė“ vartoju vienodumui nusakyti ir pabrėžti tą paskirsty- 
mo aspektą, kuris implikuoja vienodumą, pavyzdžiui, riekių, patie- 
kalų ar balso teisių vienodumą. Žodį „sąžiningas“ vartoju pabrėžti 
paskirstymams, kurie laikomi teisingais net jeigu juose galima 
įžvelgti tiek lygybės, tiek nelygybės elementų. 

Jeigu sugebėsime sistemiškai apibūdinti alternatyvius sprendi- 
mus torto dalybų atveju, tai turėsime tam tikrus sąvokinius įran- 
kius, galimus pritaikyti politikos analizei. Bet kurį paskirstymą api- 
būdina trys svarbūs matmenys: gavėjai (kas ką gauna?), objektas 
(kas paskirstoma?) ir procesas (kaip sprendžiamas paskirstymo 
klausimas ir kaip jis įgyvendinamas?). Alternatyvos 1, 2 ir 3 grin- 
džiamos kitokiu gavėjų apibrėžimu. Alternatyvose 4 ir 5 kitaip api- 
brėžiamas dalybų objektas. Alternatyvose 6, 7 ir 8 dėmesys koncen- 
truojamas į paskirstymo procedūrą. Žemiau rėmelyje reziumuojamos 
šios sąvokos ir įvardijamos nagrinėtinos problemos. 

Alternatyva 1 grindžiama narystės apibrėžimu. Lengva pasakyti, 
kad kažkas turi būti padalyta po lygiai, tačiau kietasis klausimas yra 
„padalyta kam?“ Kas turi būti laikomi gavėjų klasės nariais? Kar- 
tais atsakymas yra gana akivaizdus, pavyzdžiui, kai Pensilvanijos 
valstija paskelbia, jog visi žmonės, įsigiję jos loterijos bilietų, turi tei- 
sę dalyvauti lošime. Tačiau mėginant apibrėžti „lygiai traktuojamų“ 
narių klasę dažnai iškyla esminių politikos problemų. 

Panagrinėkime iš pirmo žvilgsnio paprastą pilietybės sąvoką. Kas 
laikytinas JAV piliečiu? Gali atrodyti, jog pilietis yra kiekvienas, gi- 
męs Amerikoje arba gimęs tėvams amerikiečiams, arba legaliai natū- 
ralizavęsis. Tačiau kai pagalvojame, kokiems tikslams mums reikia 
pilietybės sąvokos, apibrėžimas tampa ne toks akivaizdus. Kai klau- 
simas paliečia balsavimo teisę, tai dažnai manoma, jog Žmonės pri- 
valo turėti tam tikrą kvalifikaciją tokiai teisei įgyti. Jie turi mokėti skai- 
tyti, kad galėtų suprasti politinius debatus (raštingumo cenzas); jie 
turi turėti tam tikrą nejudamą turtą, kad „būtų suinteresuoti siste- 
mos palaikymu“ (turto cenzas); arba turi pragyventi tam tikrą laiką 
šalies teritorijoje, kad „Susivoktų šalies reikaluose“ (sėslumo cenzas). 
XIX amžiaus Anglijoje piliečiai, gaunantys viešąją pašalpą, neturėjo 

teisės balsuoti, nes buvo manoma, kad gyvenimas iš pašalpos liudi- 
ja pilietinės atsakomybės stoką. Arba imkime pavyzdį iš nelabai to- 
limos praeities, balsavimo teisę galėjo turėti tik baltaodžiai ir vyrai 
(net nemėginsiu ieškoti tam pagrindimo). 


LvyGYBĖS SĄVOKOS 
Paprastas apibrėžimas: Kiekvienam - vienodo dydžio dalis 


Komplikacijos polyje: 
Matmuo Klausimas Dilema 


Gavėjai 1. Narystė nelygūs pakvietimai / 
(bendruomenės lygios riekės 
ribos) 


„ Paskirstymas vienodas statusas / 
pagal statusą vienodos riekės 
(vidinis visuome- nevienodas statusas / 
nės suskirstymas) nevienodos riekės 


„ Paskirstymas pagal lygūs blokai / 
grupinius kriterijus nelygios riekės 
(vidinis visuomenės 
susiskaidymas) 


Objektai 4. Objekto ribos lygūs patiekalai / 
nelygios riekės 


„ Objekto vertė lygi vertė/nelygios 
riekės 


„ Konkurencija vienodos šakutės/ 
(startinė gali- nevienodos riekės 


mybių lygybė) 


„ Loterija (galimybė lygūs šansai / 
kaip statistinis nelygios riekės 
šansas) 


„Balsavimas (gali- lygūs balsai / 
mybė dalyvauti nelygios riekės 
politiniame procese) 

Dar visai neseniai Jungtinėse Valstijose laikėme savaime supran- 
tamu dalyku tai, kad teisę balsuoti turi tik „suaugę“, t.y. sulaukę 
21 metų amžiaus. Daugelis kėlė abejonių dėl šio kriterijaus. Jie sa- 
kė, jog jeigu aštuoniolikmečiai yra pakankamai suaugę būti tėvy- 
nės gynėjais, tai jie yra pakankamai subrendę balsuoti. Be to, jeigu 
mūsų užsienio politika leidžia aštuoniolikmečių gyvybes statyti pa- 
vojun, tai jiems derėtų suteikti balso teisę formuojant mūsų užsie- 
nio politiką. Balsavimo teisių suteikimas žmonėms tarp 18 ir 21 me- 
tų amžiaus (1971 m.) teikia lygybės perinterpretavimo per narystės 
perinterpretavimą pavyzdį. 

Dabar tarkime, kad sprendžiamas ne bendrasis klausimas, kam 
suteikti balsavimo teisę, bet konkretus klausimas, kam suteikti bal- 
so teisę renkant mokyklos tarybą. Vienų požiūriu, tokią teisę turi 
visi suaugę šalies piliečiai, nes jaunosios kartos švietimas yra ben- 
dras reikalas. Kitų požiūriu, balsuoti gali tik tie, kuriuos tiesiogiai 
palies mokyklos tarybos sprendimai. Tačiau tada iškyla painus 
klausimas: „Ką reiškia palies“? Galbūt tik suaugę piliečiai, turintys 
mokyklinio amžiaus vaikų, arba tiksliau, suaugę piliečiai, turintys 
mokyklinio amžiaus vaikų, lankančių viešąsias mokyklas. Galbūt 
patiems vaikams turėtų būti suteikta balsavimo teisė; juk juos la- 
biausiai paliečia mokyklos tarybos politika. Arba, jeigu „palietimą“ 
interpretuojame finansiniais terminais, tai galbūt tik žmonėms, mo- 
kantiems vietinius turto mokesčius, net jeigu jie patys neturi vaikų. 
Nesakau, kad kuris nors iš šių požiūrių būtinai yra teisingas, o tik 
sakau, kad bet kuri iš šių grupių gali reikšti pretenzijas dėl mokyk- 
los tarybos vykdomos politikos neteisingumo tuo pagrindu, kad ne- 
teisingai paskirstomi „kvietimai“ arba teisės dalyvauti rinkimuose. 

Alternatyvos 2 ir 3 liečia visuomenės vidinį susiskirstymą. Al- 
ternatyva 2 siūlo paskirstymą grįsti statuso kriterijais. Tariama, kad 
egzistuoja svarbūs visuomenės sluoksnių skirtumai, kuriais daly- 
bos turėtų remtis, ir kad į šiuos skirtumus nebuvo atsižvelgta. Eko- 
nomikoje teisingumo sąvoka, grindžiama šio pobūdžio kriterijais, 
vadinama horizontaliuoju ir vertikaliuoju teisingumu; horizontalusis 
teisingumas reiškia vienodą tą patį statusą turinčių žmonių trak- 
tavimą, o vertikalusis teisingumas reiškia nevienodą skirtingo sta- 


tuso Žmonių traktavimą. Akivaizdu, kad tai yra dvi tos pačios mo- 
netos pusės. 

Jeigu egzistuoja koks nors principas, pateisinantis paskirstymą 
pagal statusą, tai tas principas veikiausiai yra nuopelno principas. 
Mūsų įsitikinimas, kad tokios gėrybės kaip darbo vietos, postai uni- 
versitetuose ar atlyginimai turi būti paskirstomi pagal asmens lai- 
mėjimus, kompetenciją ir kitus praeityje pasiektus rezultatus, turi 
glaudžių sąsajų su įsitikinimu, jog, statusu vadovaujantis vykdomas 
paskirstymas yra teisėtas. Karinės organizacijos ir universitetai, ga- 
myklos ir korporacijos ir net pati valdžia moka atlyginimus savo 
darbuotojams pagal statusą, kuris suteikiamas pagal vienokį ar ki- 
tokį asmeninio nuopelno kriterijų. 

Paskirstymo pagal statusą idėja yra esminė debatuose dėl tei- 
singo moterų atlyginimo. Tie, kurie gina „palyginamąją vertę“ kaip 
atlyginimų nustatymo būdą, nenori panaikinti statusu grindžiamo 
atlyginimo, veikiau jie siekia sulyginti atlyginimus už darbus, rei- 
kalaujančius vienodo išsilavinimo, įgūdžių ir atsakomybės. Jų po- 
žiūriu, pavyzdžiui, maisto pramonės darbininkai, daugiausia mo- 
terys, ir sunkvežimių vairuotojai, daugiausia vyrai, dirba vienodo 
sunkumo darbą, reikalaujantį panašaus lygio išsilavinimo ir įgū- 
džių. Tačiau vairuotojai gauna maždaug 970 dolerių per mėnesį, o 
maisto pramonės darbininkai - 640 dolerių. Panašiai bibliotekinin- 
kai (daugiausia moterys) ir dailidės (daugiausia vyrai) dirba vie- 
nodo sunkumo ir panašių įgūdžių reikalaujantį darbą, tačiau bib- 
liotekininkai gauna 946 dolerius, o dailidės - 1246 dolerius per mė- 
nesį. Vadovaujantis palyginamosios vertės koncepcija bibliotekinin- 
kams nebūtų mokama tiek pat, kiek maisto pramonės darbininkams, 
bet jiems būtų mokama tiek pat, kiek mokama dailidėms. 

Palyginamosios vertės koncepcijos šalininkai pripažįsta statusu 
grindžiamą diferenciaciją, tačiau mano, jog dabartinėje sistemoje at- 
lyginimus daugiausia lemia lytis, o ne įgūdžiai, darbo sunkumo 
laipsnis ir kiti svarbūs kriterijai. Palyginamosios vertės kriterijus pa- 
liktų atlyginimų nelygybę, tačiau diferenciacijos pagrindą, kuris lai- 
komas netinkamu (lytis), pakeistų tinkamesniu (darbo sunkumas, 
reikiami įgūdžiai). 


3 Skaičiai iš 1978 metais atlikto užimtumo Vašingtono valstijoje tyrimo: Helen 
Remick, “Beyond Egual Pay for Egual Work: Comparable Wroth in the 
State of Washington“, in Ronnie Steinberg-Rattner, ed., Egual Employment 
Policy Strategies for Implementation in the United States, Canada, and Europe 
(Philadelphia: Temple University Press, 1980). 

Net statuso ar nuopelno kriterijais grindžiamo paskirstymo kon- 
tekste galima iškelti įvairių argumentų prieš lygybę. Galima kelti 
klausimą, ar riba, skirianti vieną statusą nuo kito, yra teisingai nu- 
brėžta, kitaip sakant, ar skirtingas statusas išties atspindi skirtin- 
gus įgūdžius, žinias bei kitokias paskirstymui svarbias savybes. Ar 
atlygis, skiriamas kiekvieno statuso atstovams, yra proporcingas jų 
skirtumams? Ar individui teisingai suteiktas tam tikras statusas? 
Ar sistema deramai įvertina žmones? Ar tinkamai parinkti diferen- 
ciacijos kriterijai? Pavyzdžiui, ar atlyginimas pagal darbo stažą yra 
„tinkamas“ kriterijus? 

Alternatyva 3 siūlo paskirstymą grįsti grupiškumo kriterijais. Ta- 
riama, kad visuomenės pasidalijimas į tam tikras grupes turi reikšmės 
paskirstomajam teisingumui ir kad priklausymas tokioms grupėms 
turi nusverti individualias charakteristikas svarstant paskirstymo 
klausimą. Visuomenėse su liberaliomis individualistinėmis ideologi- 
jomis grupiškumu grindžiamas paskirstymas paprastai siūlomas 
kaip kompensacija už ankstesnį neteisingą paskirstymą. Torto pavyz- 
dyje vyrų buvo siūlytas grupiškumu grindžiamas paskirstymas kaip 
kompensacija už buvusią jų diskriminaciją lyties pagrindu. 

Akivaizdus analogas šiuolaikinėje politikoje yra „pozityvusis 
veiksmas“ (affirmative action) - paskirstomojo palankumo politika 
grupėms, istoriškai patyrusioms diskriminaciją. Ginčuose dėl pozi- 
tyvaus veiksmo politikos ji paprastai painiojama su kvotų sistema, 
tačiau pozityvusis veiksmas, kaip jis praktikuojamas Jungtinėse 
Valstijose, paprastai nesiremia kvotų sistema. „Pozityvusis veiks- 
mas“ nusako įvairias politines priemones, kuriomis siekiama tam 
tikrai grupei, daugiausia afroamerikiečiams ir moterims, suteikti pa- 
lankesnę padėtį paskirstymo sistemoje. Jų pavyzdžiu gali būti pa- 
pildomos pastangos reklamuojant darbo vietas mažumų grupėms, 
netradicinių profesijų arba karjerų žmonėms; specialios programos 
žinioms gilinti (vasaros mokyklos, skirtos į universitetus stojantiems 
mažumų atstovams arba mokomosios verslo programos); atrankos 
kriterijų keitimas siekiant labiau atsižvelgti į specifinę mažumų at- 
stovų patirtį (pavyzdžiui, į jų ankstesnę diskriminaciją). Pozityvu- 
sis veiksmas pirmiausia buvo pritaikytas švietimo sistemoje (pa- 
skirstant vietas aukštojo mokslo institucijose), užimtumo srityje (dar- 
bo vietų ir kilimo darbe galimybių paskirstymas) ir verslo srityje (pa- 
skirstant valstybinius užsakymus bei lengvatinius kreditus). 

Kvotos rezervuoja tam tikrą riboto ištekliaus dalį taip, kad jis 
būtų paskirstytas tam tikros grupės nariams. Tokiu ištekliumi gali 
būti vietos medicinos mokykloje, pareigybės firmoje, kilimas į ge- 
riau apmokamą darbą, valstybiniai užsakymai — kvotų dėka pri- 
klausomybė tam tikram pogrupiui turi didesnį svorį nei priklauso- 
mybė platesnei grupei. 

Kvotų sistema gali būti konstruojama taip, kad tam tikros dis- 
kriminuojamos grupės nariai gautų iš anksto nustatytą darbo vietų 
skaičių (arba iš anksto nustatytą kitokio ištekliaus dalį) arba taip, 
kad jie gautų ištekliaus dalį, proporcingą jų pačių procentui kan- 
didatų arba gyventojų visumoje. Pavyzdžiui, pozityvaus veiksmo 
planas gali reikalauti, kad 5 proc. darbdavio samdomų naujų dar- 
buotojų būtų juodaodžiai, jeigu juodaodžiai sudaro 5 proc. visų tų, 
kurie nori įsidarbinti. Tačiau kartais pozityvaus veiksmo planai rei- 
kalauja tam tikroms grupėms suteikti didesnę nei tokią proporcinę 
dalį (panašiai kaip to reikalavo vyrų išsilaisvinimo šaukliai mano 
hipotetinėje auditorijoje). Pavyzdžiui, Federalinio teismo 1983 ir 
1984 m. potvarkiais Alabamos valstijai buvo įsakyta, kad į aukš- 
tesnes pareigas perkėlus vieną baltaodį policininką, turi būti pa- 
aukštintas pareigos ir vieno juodaodžio policininko, nors juodao- 
džiai sudarė tik maždaug ketvirtadalį valstijos gyventojų ir dar ma- 
žesnę valstijos policininkų dalį. JAV Aukščiausiasis Teismas prita- 
rė šiems potvarkiams savo 1987 m. sprendimu. Jis teigė, kad rasinė 
klasifikacija ir rasinė preferencija kartais būtina siekiant nutraukti 
įsisenėjusią diskriminacijos praktiką.* JAV teismai paprastai pripa- 
žįsta blokines paskirstymo sistemas tik tada, kai jie turi pakanka- 
mai liudijimų apie vykdomą didžiulę diskriminaciją ir įžūlų anks- 
tesnių Teismo sprendimų nepaisymą. 

Kuo skiriasi grupiškumo ir statuso kriterijais apibrėžiami paskirs- 
tymai? Nors paskirstymas pagal statusą taip pat dalija žmones į gru- 
pes, jis paskirsto juos pagal individualizuotus asmeninių nuopelnų 
kriterijus. Žmonių priskyrimas tam tikro statuso grupei paprastai grin- 
džiamas argumentais, liečiančiais individo istoriją, jo veiklą bei re- 
zultatus, net jeigu faktiškai tokio statuso suteikimą lemia kitokie 


+ U.S. v. Paradise 480 U.S. 149; žr. taip pat Stuart Taylor, Jr., “High Court 
Backs Basing Promotion on a Racial Ouota“, New York Times, February 
26, 1987, p. 1. 

veiksniai. Grupiškumo kriterijais grindžiamas paskirstymas žmones 
suskirsto į grupes, apibrėžiamas vien demografiniais požymiais. Tai 
veikiau atspindi rūšines charakteristikas, o ne asmens bruožus ar 
nuopelnus. Jie paprastai pakartoja visuomenės susiskirstymą į pa- 
grindines grupes - pagal tokius bruožus kaip etninė priklausomybė, 
rasė, lytis ar religija, t. y. bruožus, kurie visuomenę suskaido į du ar 
tris blokus ir kurie istoriškai buvo imami pagrindu teikiant privilegi- 
jas arba vykdant diskriminaciją. Jungtinėse Valstijose pozityvusis 
veiksmas daugiausia buvo koncentruojamas į rasių ir lyčių santykių 
problematiką; kitose visuomenėse paskirstomasis teisingumas krei- 
pė dėmesį į kitas charakteristikas. Vakarų Vokietijoje ir Japonijoje 
darbdaviai įpareigojami samdyti tam tikrą procentą neįgaliųjų, o In- 
dijoje jie privalo teikti pirmenybę „neliečiamiesiems“, labiausiai pa- 
žemintai kastai istorinėje kastų sistemoje. 

tymo idėjos, bet ir grupiškumu grindžiamos paskirstymo idėjos. Vie- 
nas klausimas yra tai, ar tam tikrų grupių apibrėžimas turi prasmę 
ir atspindi kokią nors svarbią socialinę realybę. Kyla įvairių abejo- 
nių dėl to, ar rasę bei etniškumą apskritai galima laikyti prasmin- 
gomis kategorijomis. Kaip turėtume klasifikuoti skirtingų rasių tė- 
vų vaikus? (Pats klausimas grindžiamas abejotina prielaida, kad eg- 
zistuoja „grynosios“ rasės?) Ar rasė ir nacionalinė kilmė yra vie- 
nas ir tas pats dalykas? Ar prasminga suversti į vieną krūvą ispa- 
niškai kalbančius skirtingų kultūrų ir šalių žmones? 

kos kaip rasė, lytis ir tautybė iš tikrųjų neatspindi realios diskrimi- 
nacijos arba skriaudos patirties, nors grupiškumu grindžiamas pa- 
skirstymas žmonėms siekia kompensuoti praeityje padarytą skriau- 
dą. Kodėl pasiturintis, išsilavinęs tamsiaodis imigrantas iš Vakarų 
Indijos turi būti traktuojamas palankiau už nepasiturintį, neišsila- 
vinusį tamsiaodį Amerikoje gimusį pilietį? Šiuo požiūriu, norma turi 
būti individualizuotas, nuopelno principu grindžiamas paskirsty- 
mas, O grupiškumo pagrindu vykdomas paskirstymas turi būti tik 
priemonė neteisingumui atitaisyti - paskirstymo sistemą atkuriant 


> Žr. James F. Davis, Who is Black?: One Nation's Definition (Harisburg: Pen- 
nsylvania State University Press, 1991). 

ant nuopelno pagrindų. Demografinės klasifikacijos yra pernelyg, 
„grubios“. Jos neatsižvelgia į konkrečių atvejų individualumą, tei- 
kia kompensacines preferencijas žmonėms, kurie niekada nepatyrė 
jokios skriaudos ir todėl griauna, o ne stiprina paskirstymo pagal 
asmeninį nuopelną normą. 

Būtent šio pobūdžio argumentais remiasi šiuolaikinė pozityvaus 
veiksmo kritika. Vienas argumentas prieš pozityvaus veiksmo politi- 
ką iš esmės reikalauja grupiškumu grindžiamą paskirstymą keisti pa- 
skirstymu pagal nuopelno kriterijų. Šiuo požiūriu, rasė ir lytis yra 
neteisėti paskirstymo kriterijai, net jeigu jie naudojami kompensaci- 
niu būdu. Neįmanoma naudotis rasės ar lyties kriterijais anksčiau 
skriaudžiamų grupių kompensavimo labui kartu nevykdant diskri- 
minacijos prieš baltaodžius arba vyrus. Atitinkamai privačios ir vie- 
šosios institucijos turi grįžti prie asmeninio nuopelno kriterijaus ir 
pripažinti, kad nuopelno arba kompetencijos kriterijaus taikymas 
reikštų mažesnes moterims arba juodaodžiams tenkančias „gėrybių 
pyrago“ dalis (mažesnes įsidarbinimo galimybes, mažiau vietų aukš- 
tosiose mokyklose, mažiau valstybinių užsakymų). Pastebėkime, jog 
šis argumentas postuluoja egzistavus aukso amžių, kai asmeninis 
nuopelnas buvo vienintelis paskirstymo kriterijus visais svarbesniais 
atvejais. Tačiau praktikoje tylomis dažnai taikomas grupiškumo kri- 
terijus, net jeigu individualistinis kriterijus skelbiamas kaip norma. 
Antai koledžai ir universitetai paprastai rezervuoja vietas ir/arba ma- 
nipuliuoja atrankos kriterijais siekdami pritraukti tam tikrų katego- 
rijų studentų - profesūros vaikų, lengvaatlečių, rezidentų valstijų ir 
šalių, kurios nesiunčia daug studentų į tą mokyklą. 

Kitas argumentas prieš pozityvaus veiksmo politiką pripažįsta 
grupiškumo kriterijaus taikymą kompensaciniais tikslais, tačiau lai- 
ko, kad mes naudojamės netikusiais kompensuojamųjų grupių kri- 
terijais. Šiuo požiūriu, viešoji politika turi mėginti kompensaciją teik- 
ti žmonėms, kurie asmeniškai yra patyrę socialinę arba ekonominę 
skriaudą. Tam tikras poreikio matas arba „nepalanki aplinka“ tu- 
rėtų būti tuo kriterijumi, pagal kurį būtų teikiama palankesnė trak- 
tuotė, o ne paprasta priklausomybė rasės ar lyties kategorijai. Į tai 
atsakydami rasės ir lyties kriterijais grindžiamo pozityvaus veiks- 
mo šalininkai pabrėžia, jog nekalbant apie poreikių išmatavimo ar 
nepalankios aplinkos nustatymo sudėtingumą, toks pozityvaus 

veiksmo pagrindo pakeitimas sugriautų jo veiksmingumą šalinant 
rasių ir lyčių diskriminaciją, o būtent ją pozityvusis veiksmas ir tu- 
rėjo pašalinti. Be to, moterų ir ypač juodaodžių diskriminacija yra 
taip plačiai paplitusi, kad net labiausiai privilegijuotieji iš jų nega- 
li išvengti juos luošinančių padarinių. 

Alternatyvos 4 ir 5 grindžiamos kitokiu skirstomojo objekto api- 
brėžimu. Alternatyva 4 kitaip nubrėžia objekto ribas. Tortą ji trak- 
tuoja ne kaip atskirą objektą, bet kaip didesnės visumos - patieka- 
lo - dalį. Pateikiant daiktą kaip didesnės visumos dalį išplečiamos 
paskirstomojo objekto ribos ir sukuriamas bendresnis vaizdas. Ri- 
bos gali būti išplečiamos į skirtingų kategorijų gėrybes (nuo torto 
iki patiekalo) arba apimant platesnes laiko atkarpas (nuo to, kas 
įvyksta tą valandą, iki to, kas vyko ir prieš tris valandas iki to). 

Objekto ribų išplėtimas visada išreiškia perskirstymo strategiją, 
nes jis reikalauja naudoti siauriau apibrėžtą objektą (šiuo atveju - tor- 
tą) nelygybei platesnėje (šiuo atveju, pietų stalo) srityje kompensuoti. 

Alternatyvūs objekto apibrėžimai paprastai nėra „taip arba ne“ 
pasirinkimai, bet veikiau pasirinkimai tam tikrame objekto apibrė- 
žimų kontinuume. Pavyzdžiui, tortas gali būti traktuojamas kaip 
šiandienos pietų dalis, kaip šiandien siūlomų patiekalų dalis arba 
kaip šios savaitės valgiaraščio dalis. 

Sprendžiant finansinės paramos studentams klausimą atsiran- 
da alternatyvūs objekto apibrėžimai. Tik nedaugelis mokyklų tokią 
paramą teikia griežtai pagal studento akademinius rezultatus. Dau- 
guma jų tokią paramą teikia bent iš dalies atsižvelgdamos į stu- 
dentų finansinius poreikius. Kai mokykla svarsto finansinius po- 
reikius, ji traktuoja savo finansinę paramą (tai, ką ji paskirsto) ne 
vien kaip pinigus, bet kaip dalį kitų studento turimų išteklių, arba 
aktyvų. Tada jai tenka spręsti klausimą, kas laikytina studento iš- 
tekliais. Kai kurios mokyklos žvelgia tik į esamas studento pajamas 
bei santaupas. Kitos žvelgia plačiau ir į jo aktyvus įskaito jo tėvų 
pajamas bei santaupas. Teisės, medicinos ir verslo mokyklos papras- 
tai traktuoja potencialiai aukštas savo studentų pajamas kaip savo 
pačių aktyvų dalį, tad jos linkusios teikti paskolas, o ne paprastas 
stipendijas, vadovaudamosi įsitikinimu, jog jų studentai nesunkiai 
grąžins jiems suteiktas paskolas iš savo būsimų pajamų. Tad kal- 
bėdami apie finansinės paramos problemą turime bent keturis al- 
ternatyvius paskirstomojo objekto apibrėžimus: parama kaip grynai 

piniginė; parama kaip indėlis į studento aktyvus; parama kaip in- 
dėlis į studento šeimos aktyvus; parama kaip indėlis į studento pa- 
jamas per gyvenimą. 

Bet kokia eksplicitinė perskirstymo politika, ypač socialinės rū- 
pybos ir mokesčių politika, susiduria su šiais aktyvų apibrėžimo 
klausimais. Nustatydami žemutinę asmens išteklių ribą socialinėms 
išmokoms gauti ar atsižvelgiame į tai, kad jų gavėjai turi automo- 
bilius ir namus kaip dalį savo aktyvų? Ar atsižvelgiame į jų gimi- 
naičių aktyvus? Mokesčių politikoje neapmokestinimo arba mokes- 
čių lengvatos sąvoka yra naudojama taip, kad atsižvelgiama į fak- 
tą, jog Žmonės turi įvairių būtinų išlaidų, kurios neturi būti trak- 
tuojamos kaip jų apmokestinamų pajamų dalis. Mokesčių kodek- 
sas faktiškai mėgina labiau apmokestinti tas žmonių pajamas, ku- 
rios viršija jų būtinąsias išlaidas. Tad daromos mokesčių nuolai- 
dos pajamų daliai, skiriamai išlaikytiniams, būtinosioms verslo ar 
gydymosi išlaidoms. Ginčai dėl mokesčių reformos daugiausia ke- 
lia klausimą, ar esamos mokesčių lengvatos išties atspindi būtinas 
ir neišvengiamas išlaidas. 

Daugelis debatų dėl ginklų kontrolės gali būti traktuojami kaip 
ginčai dėl karinės galios pasiskirstymo tarp JAV ir jų priešų kiek- 
vienai pusei mėginant „bent prilygti“ priešininko galiai. Paskirsty- 
mo objektas čia yra „galia“, o nesutariama dėl to, kaip ji turi būti 
apibrėžta. Kas turėtų būti palyginimo vienetu: šalies geriausių gin- 
klų techninis lygis, bendra smogiamoji visų jos ginklų galia, jos gin- 
klų ir kontrolės sistemos patikimumas ar jos karinių išlaidų lygis? 

Alternatyva 5 paskirstymo objektą apibrėžia jo vertės individui 
terminais. Neturėdami geresnio termino, galime tai pavadinti per- 
ėjimu nuo labiau standartizuotos objekto vertės (pavyzdžiui, torto 
gabaliuko svoris) prie labiau individualizuotos (pavyzdžiui, jo mi- 
tybinės vertės tam tikram individui). Apranga - mažiau lengvabū- 
diškas pavyzdys. Niekas negalėtų rimtai teigti, jog lygybė reikalau- 
ja kiekvienam asmeniui skirti tokio pat dydžio žieminį paltą. Net 
stalinistiniai kolektyvistai, kurie madas smerkė kaip buržuazinį iš- 
sigimimą, pripažino, jog svarbiausia yra tai, kad paltas atitiktų 
žmogaus ūgį, o ne kiek jam sunaudota audinio. 

Konfliktų dėl šio lygybės aspekto daugiausiai kyla socialinės po- 
litikos srityje. Čia paskirstomų paslaugų, tokių kaip švietimas, svei- 
katos apsauga, aprūpinimas būstais, vertę lemia tai, kaip jos atitin- 

ka individo poreikius. Ar lygybė daugiatautėje mokyklos apylinkė- 
je reikalauja, kad kiekvienas vaikas turėtų teisę mokytis anglų kal- 
ba (teikiant pagalbinius anglų kalbos kursus tiems, kuriems anglų 
kalba nėra gimtoji), ar veikiau kad kiekvienas turėtų teisę mokytis 
gimtąja kalba (kas labai palengvintų mokymąsi)? Ar sveikatos ap- 
saugos srityje lygybė reikalauja, kad kiekvienam individui būtų pri- 
einamas koks nors gydytojas ar veikiau tas gydytojas, kurį jis pats 
pasirinks? Ar lygybė aprūpinant žmones būstais reikalauja, kad 
kiekvienas turėtų pastogę su būtinais santechnikos mazgais, ar vei- 
kiau ji reikalauja, kad kiekvienas turėtų atskirą būstą, tenkinantį jo 
asmeninius poreikius? Visa tai yra klausimai, kur mūsų atsakymas 
į paskirstymo teisingumo klausimą priklauso nuo to, kokią reikš- 
mę teikiame individualizuotai vertei? 

Alternatyvose 6, 7 ir 8 dėmesys telkiamas į paskirstymo proce- 
są, arba procedūrą. Siūloma (atitinkamai) vadovautis konkurenci- 
jos, loterijos ir rinkimų principais. Procesas yra svarbus todėl, kad 
mums rūpi ne tik rezultatų teisingumas, bet ir procedūros, kurią 
atliekant jie buvo gauti, teisingumas. Pavyzdžiui, jeigu, išklausę liu- 
dijimų baudžiamojoje byloje, prisiekusieji meta monetą nuospren- 
džiui priimti, tai tokio jų nuosprendžio nelaikytume teisingu net jei- 
gu tas nuosprendis atitiktų pateiktus liudijimus.* Daugelyje gyve- 
nimo sričių - loterijose, rinkimuose ar sporto varžybose - mes leng- 
vai pripažįstame rezultatų nelygybę, jeigu žinome, kad pats proce- 
sas buvo teisingas. 

Procedūrinis paskirstymo matmuo ypač svarbus polyje, nes dau- 
gelio vertingų dalykų neįmanoma padalyti. Pagalvokime apie dar- 
bo vietą, viešąsias pareigybes, miesto parką arba miesto įstaigas ir 
apie tokius nemalonius, bet būtinus dalykus, kaip miesto šiukšly- 
nai arba triukšmą keliančios gamyklos. Tokių dalykų paprasčiau- 
siai neįmanoma padalyti ir paskirstyti, nes tokiu atveju jie praras- 
tų savo vertę. Bendrų valdų problemos paprastai reikalauja tokių 
paskirstymo sprendimų, kur teisingumo kriterijus yra ne dalių ly- 
gybė, bet proceso teisingumas. 


6 Žr. Robert Lane, “Procedural Justice in a Democracy: How One Is Treated 
Versus What One Gets“, Social Justice Research 2 (1988): 177-192, kur pa- 
rodoma, jog „Žmonėms svarbiau tai, kaip jie traktuojami, nei tai, ką jie 
gauna“. 


2. Teisingumas 69 


Galiausiai procesas yra svarbus ir dėl to, kad paskirstymas po- 
lyje vyksta ne magišku būdu. Paskirstymą vykdo ne nematoma ran- 
ka, bet realūs Žmonės realiais veiksmais. Paskirstymo sistemos gali 
kelti tokį pat socialinį antagonizmą, kokį tariamai kelia konkuren- 
cija, arba jos gali būti tokia pat socialinio solidarumo išraiška, ko- 
kia laikomi rinkimai stabilioje demokratijoje. Jos gali žadinti ištiki- 
mybės jausmus taip, kaip juos tariamai žadina gero vadovo darbų 
paskirstymas, vienyti žmones tarpusavyje taip, kaip rinkimai taria- 
mai vienija rinkėjus su išrinktuoju atstovu. Valstybinių postų skirs- 
tymas loterijų ar net egzaminų pagrindu galbūt skatintų pagarbą 
sistemai kaip teisingai, tačiau vargiai ar skatintų ištikimybės jaus- 
mus. Pačios paskirstymo sistemos gali kurti darbo vietas. Pakanka 
pažvelgti į mūsų painią mokesčių sistemą, kuri tūkstančius žmo- 
nių įdarbina mokesčių inspekcijose, dar tūkstančiams suteikia bu- 
halterių darbą ir dar tūkstančiams darbuotojų firmose, kurios jums 
padeda kasmet parengti pajamų deklaracijas. Kitokios paskirstymo 
sistemos gali teikti mažiau įdarbinimo galimybių; pavyzdžiui, įve- 
dus paprastą proporcinę apmokestinimo sistemą, daugelis žmonių 
šioje sistemoje netektų darbo. Žodžiu, pats paskirstymo procesas ku- 
ria arba naikina vertingus dalykus (tokius kaip ištikimybė, visuo- 
meniškumo jausmas arba darbo vietos) šalia tų dalykų, kuriuos jis 
eksplicitiškai paskirsto. 

Vėliau dar grįšime prie kolektyvinių sprendimų priėmimo pro- 
cesų. Dabar pakanka pabrėžti, jog viena alternatyvių lygybės api- 
brėžimų klasė grindžiama teisingo proceso, arba procedūros, idėja. 
Užuot diskutavus apie tai, kas yra gavėjai arba kas yra paskirsto- 
ma, galima diskutuoti apie tai, ar teisinga pati paskirstymo proce- 
dūra. Būtent šiai klasei priklauso argumentai, grindžiami konku- 
rencijos, loterijų, rinkimų, derybų ir tarpininkavimo idėjomis. 

Reziumuojant galima pasakyti, kad kiekvienas politinės proble- 
mos sprendimas yra susijęs su tam tikro objekto paskirstymu. Nebū- 
tų jokių politinių konfliktų, jeigu politiniai sprendimai neteiktų nau- 
dos vieniems ar neužkrautų nuostolių kitiems. Paskirstomieji daly- 
kai kartais yra materialūs ir apskaičiuojami, pavyzdžiui, pinigai, mo- 
kesčiai ir namai. Kartais jie yra mažiau apčiuopiami, pavyzdžiui, gali 
būti tokie dalykai kaip šaukimo į kariuomenę, ligos, nukentėjimo nuo 
nusikaltėlių ar išrinkimo į viešąją tarnybą tikimybė. Tačiau bet ku- 
riuo atveju politinis sprendimas implikuoja paskirstymą. 

Paprastos maksimos, tokios kaip „lygios galimybės visiems“ ar- 
ba „panašius atvejus traktuok panašiai“, tėra patogūs šūkiai, kurie 
maskuoja paskirstomojo teisingumo dilemas. Analitiko užduotis — 
išskirti tris klausimus. Pirma, kas yra gavėjai ir kaip (iš daugelio 
galimų būdų) jie yra apibrėžiami? Antra, kas yra paskirstoma ir 
kaip (iš daugelio galimų būdų) paskirstomas objektas apibrėžiamas. 
Trečia, kokios yra tos socialinės procedūros, kurios nulemia vieno- 
kį ar kitokį paskirstymą? Galiausiai, politinėje argumentacijoje bū- 
tina nurodyti principą, pagal kurį įvairūs atvejai kategorizuojami 
kaip panašūs arba kaip skirtingi. Kaip mėginsiu parodyti visoje šioje 
knygoje, daugelis svarbiausių politinių konfliktų bei strateginių mū- 
šių sukasi aplink šią tariamai trivialią apibrėžimo problemą. 


Argumentai už lygybę 


Net jeigu kam nors pavyktų politinę problemą atskirti nuo pa- 
skirstymo problemos, jam tektų spręsti klausimą, kokią poziciją už- 
ima jis pats. Kurią alternatyvą pasirinkti, kuria lygybės sąvoka nau- 
dotis? Asmens pozicija paskirstymo klausimu priklauso ne tiek nuo 
požiūrio į konkrečios problemos sprendimą (pavyzdžiui, mokesčių 
politikos ar paramos studentams klausimu), kiek nuo bendresnio 
požiūrio į pasaulį. Ši pasaulėžiūra apima prielaidas apie bendruo- 
menės prasmę ir nuosavybės prigimtį, t. y. prielaidas, peržengian- 
čias atskiras problemas. 

Viena pagrindinių takoskyrų ginčuose dėl teisingumo yra tai, ar 
paskirstymas turi būti vertinamas pagal proceso, ar pagal rezulta- 
to kriterijus. Robertas Nozickas nuodugniai gina procesinius krite- 
rijus savo knygoje Anarchija, valstybė ir utopija Jis argumentuoja, 
kad paskirstymas teisingu laikytinas tada, kai susiklosto vykstant 
savanoriškam ir teisingam procesui. Paskirstymas yra teisingas, jei- 
gu visos valdos (ką Žmonės turi) yra įgytos teisingai. 

Kaip žinoti, ar valdos yra „įgytos teisingai“? Nozickas skiria du 
valdų tipus ir teigia, jog kiekvienu iš šių atvejų turime išsiaiškinti, ar 
valdos įgytos teisingai. Pirma, visa, kas yra naujai sukurta (pavyz- 
džiui, išradimas) arba kas nėra kieno nors nuosavybė (pavyzdžiui, 


" Robert Nozick, Anarchy, State and Utopia (New York: Basic Books, 1974). 

teisė teikti taksi paslaugas mieste, kur nėra įvesta taksi medalionų 
sistema), gali būti įsigyjama, arba pasisavinama, teisėtai. Antra, vi- 
sa, kas įsigyjama perdavimo būdu - mainais, dovanomis arba pavel- 
du - įsigyjama teisėtai. Tad norint įvertinti paskirstymo teisingumą 
būtina remtis istoriniais duomenimis - galbūt nuosavybės įsigijimo 
registru, pavyzdžiui, patento ar nuosavybės titulo istorijos aprašu. 

Savo procesinę, arba istorinę, teisingumo koncepciją Nozickas 
supriešina su tuo, ką jis vadina galutinio rezultato koncepcija. Šioje 
koncepcijoje žvelgiama į gavėjų, arba savininkų, ir į paskirstomų 
objektų charakteristikas ir keliamas klausimas, ar egzistuoja dera- 
mas atitikimas. Nozickas sakytų, jog mūsų torto istorijoje pirmosios 
penkios alternatyvos grindžiamos galutinio rezultato koncepcija. Jos 
pagrįstos prielaida, jog teisingas paskirstymas yra tas, kur gavėjai 
ir objektai yra deramai apibrėžti ir kiekvienas kvalifikuotas gavėjas 
gauna lygią kiekvieno objekto dalį. Nozickas tai vadina galutinio 
rezultato teisingumu, nes, norint įvertinti paskirstymo teisingumą, pa- 
kanka pažvelgti į galutinį rezultatą ir nereikia jokios istorinės in- 
formacijos apie tai, kaip tas paskirstymas susiklostė. 

Kitai šios teorinės takoskyros pusei atstovauja Johno Rawlso Tei- 
singumo teorija“ Gavėjų klasę Rawlsas apibrėžia kaip visus pilie- 
čius, o dalybų objektu laiko vadinamąsias pirmines socialines gė- 
rybes. Pirminės socialinės gėrybės yra tie dalykai, kurie žmonėms 
labai svarbūs (ir todėl „pirminės“), tačiau yra kuriami, formuojami 
ir veikiami socialinės struktūros bei politinių institucijų (ir todėl „so- 
cialinės“). Galia, turtas, pajamos, pilietinės teisės ir laisvės — visa 
tai yra šio pobūdžio gėrybės. Šias gėrybes Rawlsas skiria nuo pir- 
minių natūralių gėrybių —- dalykų, kurie žmonėms labai svarbūs, 
bet kurių visuomenė negali tiesiogiai kontroliuoti net jeigu ir daro 
jiems įtaką. Šio pobūdžio gėrybėmis Rawlsas laiko išmintingumą, 
jėgą, vaizduotę, gabumus ir sveikatą.? 


Š John Rawls, A Theory of Justice (Cambridge, Mass.: Harvard University Press, 
1971). 


Galėtume kabinėtis, kaip tai daugelis darė, prie Rawlso teikiamo pirminių 
natūralių gėrybių sąrašo. Žr., pavyzdžiui, Ronald Green, “Health Care and 
Justice in Contract Theory Perspective“, kn. Robert Veach and Roy Bran- 
son, eds., Ethics and Health Policy (Cambridge, Mass.: Ballinger, 1976), p. 
111-126, kur argumentuojama, jog sveikata turėtų būti laikoma pirmine 
socialine gėrybe, nes ją esmingai veikia socialinė draudimo ir medicininio 
aptarnavimo organizacija. 

Rawlsas mums siūlo įsivaizduoti situaciją, kai turime galimybę 
pasirinkti taisykles, kuriomis vadovausis visuomenė, į kurią patys 
netrukus įsitrauksime. Mus turi gaubti „nežinojimo uždanga“: nors 
žinome, kad natūralios pirminės gėrybės pasiskirsto nelygiai, neži- 
nome, kaip tas pasiskirstymas paliečia kiekvieną mūsų individua- 
liai. Esant šiai sąlygai kokias taisykles pasirinktume? Rawlsas tei- 
gia, jog dauguma racionalių žmonių norėtų, kad pirminės sociali- 
nės gėrybės būtų paskirstomos po lygiai, tačiau jie pripažintų so- 
cialinę ir ekonominę nelygybę, jeigu tokia nelygybė būtų naudinga 
kiekvienam ir būtų siejama su padėtimis ar pareigybėmis, kurios 
yra atviros visiems. Pavyzdžiui, galėtume sutikti su tuo, kad gydy- 
tojai gautų kur kas didesnius atlyginimus nei kiti, jeigu manytume, 
kad tokie atlyginimai būtini siekiant pritraukti žmonių ilgoms me- 
dicinos mokslų studijoms, ir kartu reikalauti, kad kiekvienam būtų 
atvira medicininio išsimokslinimo galimybė. 

Nors šią Rawlso teoriją Nozickas vadina „galutinio rezultato“ 
teorija, Rawlso siūloma teisingumo koncepcija yra procesinė dviem 
svarbiais aspektais. Pirma, teisingumą jis laiko visuomenės taisyklių 
bei institucijų atributu ir tik išvestine prasme jų poveikyje susiklostan- 
čio paskirstymo atributu. „Teisingumas kaip sąžiningumas“ - taip 
Rawlsas įvardija savo koncepciją. Antra, savo teisingumo principus 
jis gauna pritaikęs tam tikrą procedūrą, kuri yra esminė jo teorijoje — 
tai hipotetinio kontrakto tarp laisvų ir lygių žmonių sudarymo pro- 
cedūra. Rawlso procedūra yra mintinis procesas, „mintinis eksperi- 
mentas“. Ir nors jis yra hipotetinis, o ne realus - kitaip nei Nozicko 
koncepcijoje, kur teisingumas vertinamas atsižvelgiant į realią mainų 
istoriją — vis dėlto jis yra procesas. 

Abu šie požiūriai į paskirstomąjį teisingumą susiduria su sąvo- 
kinėmis problemomis. Sunkiausia Nozicko procesinio teisingumo 
koncepcijos problema - kaip apibrėžti pirminio įgijimo ir perdavimo 
„teisingumą“. Žinoma, galima būtų sakyti, kad įgijimai ir perdavi- 
mai yra teisingi, jeigu jie nepažeidžia teisinių visuomenės taisyklių, 
pavyzdžiui, jeigu prekių reklama nėra apgaulinga, jeigu nevagiamos 
užpatentuotos arba autorinių teisių ginamos kitų žmonių idėjos, jei- 
gu derybose nesigriebiama prievartos ir t.t. Tačiau tokiu atveju kaip 
duotybę jau postuluojame būtent tai, ką dar turėtume įvertinti - mū- 
sų visuomenėje galiojančias paskirstymo taisykles. Jeigu pažvelgtu- 


2. Teisingumas 73 


me, pavyzdžiui, į Ameriką per laikotarpį iki Pilietinio karo, tai maty- 
tume, jog baltaodžiai galėjo turėti juodaodžių vergų, t.y. galėjo juo- 
daodžius laikyti savo nuosavybe, o visa neištekėjusios moters nuosa- 
vybė, jai ištekėjus, pereidavo jos vyro nuosavybėn. Pagal Nozicko tei- 
singumo teoriją toks nuosavybės paskirstymas vis dėlto laikytinas 
teisingu. Vergvaldžiai ir susituokę vyrai įgydavo savo nuosavybę vi- 
siškai teisingai — galiojančių įstatymų ribose. Tad procedūrinės tei- 
singumo koncepcijos šalininkai dar turi problemą - jie turi atrasti 
nepriklausomus standartus, į kuriuos atsižvelgiant galėtų būti verti- 
namas paskirstymo proceso teisingumas. 

Tas pat pasakytina apie „galutinio rezultato“ koncepcijų atsto- 
vus. Jie privalo apibrėžti tas gavėjų ir paskirstomų objektų charak- 
teristikas, kurios turi reikšmės teisingumui. Vienas šios problemos 
sprendimas būtų priimti visuomenę tokią, kokia ji yra, ir teigti, kad 
tos charakteristikos, kurias žmonės laiko svarbiomis, pagal apibrė- 
žimą yra reikšmingos.“ Jeigu žmonės mano, kad asmens išsilavini- 
mo lygis turi reikšmės jo uždarbiui, tai išsilavinimas yra reikšmin- 
ga charakteristika. Jeigu jie mano, kad asmens lytis šiuo aspektu 
neturi reikšmės, tada teisingas paskirstymas bus tas, kuris yra neut- 
ralus lyčių atžvilgiu. 

Šios koncepcijos problema yra tai, jog konfliktai dėl paskirsty- 
mo kyla būtent todėl, kad žmonės nesutaria dėl to, kas laikytina 
reikšmingomis gavėjų ir paskirstymo objektų charakteristikomis. Jei- 
gu Žmonės nesutaria, tai iš kur atsiras standartai? Ar turime pai- 
syti daugumos ir jos pažiūras laikyti teisingomis vien tik dėl to, kad 
ji turi skaitmeninį pranašumą? O jeigu taip, tai kaip atrandame dau- 
gumą — referendumais, viešosios nuomonės apklausomis ar socio- 
loginiais tyrimais? Kaip galime paaiškinti faktą, jog Žmonės keičia 
savo nuomonę - tam tikroje vietoje ir tam tikru metu rasė laikoma 
svarbiu pilietybės kriterijumi, o kitoje vietoje ar kitu metu nėra lai- 
koma tokiu kriterijumi? Vienoje epochoje švietimas gali būti trak- 
tuojamas tik kaip mokymo plano vykdymas, tad rasiškai segreguo- 
tas švietimas gali reikšti lygias išsilavinimo galimybes, tačiau kito- 
je epochoje švietimas gali būti traktuojamas ne vien kaip mokymo 
plano vykdymas, bet ir kaip socialinė bei psichologinė patirtis, ir 


10 Šios nuostatos laikosi Michaelas Walzeris kn. Spheres of Justice (New York: 
Basic Books, 1983). 

todėl apie segreguotą švietimą negalima pasakyti, jog jis teikia ly- 
gias išsilavinimo galimybes.!! Jeigu ieškodami teisingo gavėjų ir pa- 
skirstymo objektų apibrėžimo paprasčiausiai apeliuojame į egzis- 
tuojančią praktiką, tai netenkame standartų, kuriais remdamiesi ga- 
lėtume kritikuoti egzistuojančią paskirstymo tvarką. 

Kita koncepcija būtų toji, kuri gavėjus ir paskirstomus objektus 
mėgina apibrėžti pagal universalius standartus, nepriklausomus nuo 
atskiros visuomenės normų. Būtent šią koncepciją gina Rawlsas. Jis 
apeliuoja į mūsų vidinį teisingumo jausmą bei pamatinį racionalu- 
mą ir tada dedukuoja teisingumo principus siūlydamas mums pa- 
galvoti apie teisingos visuomenės taisykles, kurias pripažintume ne- 
būdami šališkai veikiami Žinių apie savo pačių situaciją. Tačiau šis 
sprendimas galimas tik tuo atveju, jeigu tikime, kad egzistuoja uni- 
versali paskirstomojo teisingumo logika, kurią pripažintų visi žmo- 
nės, nežinodami savo kultūros ir savo konkrečios istorijos. 

Tie žmonės, kurie priima Nozicko procesinę teisingumo sampra- 
tą, paprastai neigiamai vertina bet kokią tiesioginio perskirstymo 
politiką, net jeigu mano, kad esama paskirstymo sistema nėra tei- 
singa. Jeigu manote, kad galiausiai paskirstymas turi būti vertina- 
mas pagal tai, kokiam procesui vykstant jis atsirado, tai neteisin- 
gumą siūlysite šalinti ištaisant proceso trūkumus. Pavyzdžiui, jei- 
gu Žaidimo taisyklės rinkoje suteikia nepateisinamą pranašumą la- 
bai stambioms firmoms, sprendimas būtų toks: tam tikrus apriboji- 
mus pritaikyti didelėms firmoms (antitrestiniai įstatymai), o ne di- 
delių firmų išteklių dalį nusavinus perduoti smulkesnėms firmoms. 

Žmonės, kurių požiūris į teisingumą remiasi galutinio rezultato 
koncepcija, bus labiau linkę pripažinti tiesioginį perskirstymą. Jei- 
gu manote, kad paskirstymas turi būti vertinamas pagal tai, ar vie- 
nodai traktuoja deramai apibrėžtus gavėjus ir objektus, tai neteisin- 
gumą siūlysite šalinti neteisingų apibrėžimų ištaisymu ir atitinka- 
mu paskirstymo objektų perskirstymu. Pavyzdžiui, mokyklų segre- 
gacijos atveju, jeigu juodaodžiai gauna blogesnį išsilavinimą dėl to, 
kad švietimas siaurai apibrėžiamas tik kaip mokymo programos 
vykdymas, sprendimas būtų švietimą naujai apibrėžti taip: „moky- 


W Šį intelektinį žingsnį padarė Aukščiausiasis Teismas byloje Brown v. Board 


of Education, 347 U.S. 483 (1954). 

mo programos vykdymas plius socialinė integracija“ ir atitinkamai 
perskirstyti šį naują objektą. Tačiau praktiškai skirtumas tarp pro- 
cesinio sprendimo ir galutinio rezultato sprendimo nėra toks aiš- 
kus. Pateikus naują švietimo apibrėžimą, beveik neišvengiamai pa- 
keičiama visa švietimo institucija ir pats švietimo paslaugos paskirs- 
tymo procesas. 

Antrąją svarbią takoskyrą žymi didieji debatai dėl to, kokio po- 
būdžio intervenciją į asmens laisvę galima toleruoti kaip kainą už 
paskirstomąjį teisingumą. Čia ginčo puses skiria jų naudojama lais- 
vės sąvoka. Viena vertus, laisvė yra laisvė nuo suvaržymų; kita ver- 
tus, laisvė yra laisvė daryti ką nori.!? Žmonės, kurie vadovaujasi 
procesine teisingumo samprata, laisvę paprastai traktuoja kaip as- 
mens laisvę netrikdomai naudotis bei disponuoti savo ištekliais. Jei- 
gu jūs laikotės šio požiūrio, tai jums bus labai sunku pripažinti 
valstybinį perskirstymą, nes bet koks apmokestinimas riboja asmens 
laisvę savo išteklius naudoti savo nuožiūra. Žmonės, kurie vado- 
vaujasi galutinio rezultato samprata, laisvę paprastai supranta kaip 
disponavimą pakankamais „esminiais“ ištekliais tam, kad pasirin- 
kimą lemtų asmens norai, o ne būtinybė. Jeigu laikotės šio požiū- 
rio, jūs daug laiko praleisite svarstydamas, kokie ištekliai laikytini 
„esminiais“ Žmogaus gerovei ir reikalausite, kad valstybė vykdytų 
perskirstymą kiekvieną aprūpindama esminiais ištekliais. 

Nozickas argumentuoja, kad nuosavybė ir laisvė, kaip nesikiši- 
mo sąvokos, yra neatsiejamai susijusios. Ką gali reikšti nuosavybės 
teisė, klausia jis, jeigu ne teisę netrikdomai kažkuo naudotis be jo- 
kių suvaržymų? Jo įsitikinimu, bet kokia politika, grindžiama pa- 
skirstymu pagal galutinį rezultatą, yra logiškai prieštaringa, nes tai, 
ką ji duoda viena ranka, atima kita ranka. Vykdydama perskirsty- 
mą ji suteikia žmonėms teises į daiktus, t. y. teises, kurios gali reikšti 
tik tai, jog suteikiama teisė daiktu naudotis savo nuožiūra. Tačiau 
paskirstymas pagal galutinio rezultato principą gali būti palaiko- 
mas tik nuolat pažeidinėjant individų teisę disponuoti savo nuosa- 
vybe - juos apmokestinant ir periodiškai vykdant perskirstymą, ku- 
riuo būtų ištaisomi nelygūs žmonių laisvų pasirinkimų rezultatai. 


12 Apie laisvę plačiau kalbėsime 5 skyriuje. 


13  Nozick, op. cit. (išnaša 7), p. 171. 

Kokiu būdu tie, kurie laikosi kitos laisvės koncepcijos, gali iš- 
sprūsti iš šių spąstų? Vienas būdas - skirti specifines laisves ir abst- 
rakčią visuminę laisvę. Galima Žmonėms parūpinti specifines lais- 
ves, tokias kaip laisvė nebadauti, žodžio laisvė arba laisvė pasirinkti 
gydytoją, per daug nesuvaržant žmonių naudojimosi savo nuosa- 
vybe. Kitas atsakymas būtų tai, kad žmonių aprūpinimas esminiais 
ištekliais jų laisvei realizuoti nereikalauja labai plataus masto per- 
skirstymo, tad žmonių teisė disponuoti savo ištekliais nebūtinai rim- 
tai pažeidžiama. Teisingumas, šiuo požiūriu, nereikalauja, kad kiek- 
vienam būtų skiriamos vienodos paskirstomojo objekto dalys - jos 
turi būti tik pakankamos. Teisingumas, grindžiamas galutinio re- 
zultato principu, nereikalauja, kad kiekvienas gautų vienodą pini- 
gų sumą arba vienodo dydžio žieminį paltą, tačiau jis reikalauja, 
kad kiekvienas būtų aprūpintas minimaliomis pajamomis ir būti- 
nąja apranga. Perskirstymo politika turi garantuoti, kad kiekvienas 
gautų esminį minimumą, tad žmonės turėtų būti apmokestinami tik 
tiek, kad užtektų kiekvieną aprūpinti būtinuoju minimumu; ji ne- 
apmokestins nė vieno žmogaus taip, kad jo gerovė nusmuktų že- 
miau minimumo. Šis požiūris į teisingumą, kuris kartais vadina- 
mas sąžiningu pasidalijimu (fair shares),* suponuoja, jog nuosavybės 
teisės vis dar gali išsaugoti savo esminę prasmę - teisę naudotis 
savo turtu savo nuožiūra, net jeigu jos ribojamos. 

Trečiąją takoskyrą apibrėžia klausimas, ar nuosavybė laikytina 
individo, ar veikiau kolektyvo dariniu. Vienu požiūriu, vertingi daik- 
tai yra tie, kuriuos verta turėti ir dėl kurių verta kautis, kurie atsiran- 
da ir įgyja savo vertę individo pastangomis. Net jeigu kažkas suku- 
riama jungtinėmis pastangomis, pavyzdžiui, automobilis ar erdvė- 
laivio skrydis, visada galima nustatyti konkretų atskirų individų in- 
dėlį. Juk jeigu bendradarbiavimas grindžiamas darbo specializacija 
ir darbo pasidalijimu, tai nesunku išmatuoti kiekvieno individo pri- 
dedamą vertę nuosekliame produkto gamybos procese.!? Nieko keis- 


4 Žr., pavyzdžiui, William Ryan, Eguality (New York: Random House, 1981), 
ypač 1-3 skyrius. 


15 Šį argumentą geriausiai pateikia Nozickas, op. cit. (išnaša 7), p. 186-187. 


Jis papildo jį kitu argumentu, ginančiu idėją, jog net kolektyviai gamina- 
mo produkto atveju galima identifikuoti atskirų individų indėlį; tačiau 
man tas argumentas atrodo tautologinis. Jis formuluojamas maždaug taip: 
atskirų individų indėlį galima identifikuoti todėl, kad „laisvoje rinkoje 

ta, kad šis požiūris į teisingumą paprastai eina išvien su procesine 
lygybės samprata ir laisvės kaip individo laisvo pasirinkimo, idėja. 
Juk jeigu neįmanoma apibrėžti atskirų individų sukurtų atskirų ver- 
tės vienetų, tai neįmanoma įvertinti tam tikro paskirstymo teisingu- 
mą nagrinėjant kaip atskiras istorines transakcijas. 

Kitu požiūriu, bent jau kai kurie vertingi daiktai atsiranda dėl 
žmonių bendradarbiavimo, duodančio didesnį (ir kokybiškai skir- 
tingą) rezultatą nei tą, kurį duotų atskirų individų pastangų re- 
zultatų suma. Bendradarbiavimas pirmuoju požiūriu primena es- 
tafetines lenktynes: kiekvieno lenktynių dalyvio indėlis į pergalę 
yra aiškiai apibrėžiamas ir išmatuojamas. Bendradarbiavimas ant- 
ruoju požiūriu primena kamerinės muzikos koncertą. Vertinamas 
dalykas - auditorijos klausoma muzika, kaip ir jos atlikimo patir- 
tis - negali būti apibūdintas kaip individualių garsų suma. Muzi- 
kinis koncertas yra harmonizuotų ir subalansuotų garsų visuma. 
Be abejo, muzikoje pripažįstami momentai, kai vienas instrumen- 
tas plėtoja temą arba savo motyvą muzikinėje ornamentikoje, ta- 
čiau net virtuozo koncerto sėkmė priklauso nuo akompanavimo ko- 
kybės ir jautrumo. 

Rawlso pirminių gėrybių idėja remiasi prielaida, kad vertingiau- 
sios gėrybės yra socialinis produktas. R. H. Tawney tą pačią prie- 
laidą formuluoja kitaip: „Jeigu kiekvienam iš šimto tūkstančių žmo- 
nių, kurie išsilaipino Prancūzijoje 1914 m., būtų pateikta viena šim- 
tas tūkstantoji dalis pirmojo ekspedicinio korpuso išsilaipinimo kai- 
nos dalis, ir jeigu jam būtų pasiūlyta išleisti šią sumą savo nuo- 
žiūra, kad pasaulis taptų „saugesnis demokratijai“, tai visiškai ga- 
li būti, kad tokiam siūlymui būtų pritarę kavinių savininkai, tačiau 
abejotina, ar vokiečių puolimas būtų sustabdytas prie Marnos.“!* 
Jau turi būti aišku, kad nuosavybę ir vertę traktavę kaip individo 
darinį, pirmenybę teiksime tai politikai, kuri pripažįsta individo lais- 
vę įsigyti ir naudoti daiktus savo nuožiūra. O jeigu nuosavybę ir 


žmonės perduoda kitiems savo išteklius arba savo darbą už kainą, kuri 
susiklosto tokioje rinkoje. Jeigu ribinio produktyvumo teorija yra bent daug- 
maž teisinga, tai šių savanoriškų perdavimų būdu žmonės gauna savo 
(daugmaž) ribinį produktą“. Iš esmės šis teiginys tolygus tezei, jog ka- 
dangi galime įsivaizduoti hipotetinį individo indėlį (t-y. jo ribinį produk- 
tą), tai tą indėlį galime nustatyti realiai. 

16 R. H. Tawney, Eguality, 5th ed. (London: Unwin, 1964), p. 122-123. 

vertę traktuojame kaip socialinį darinį, tai teiksime pirmenybę per- 
skirstymo politikai, kiekvienam garantuojančią tam tikrą dalį socia- 
liai sukurtų gėrybių. 

Ketvirtoji didžioji takoskyra skiria požiūrius į žmogiškąją moty- 
vaciją. Vienu požiūriu, dirbti, gaminti ir kurti pirmiausia žmones 
skatina poreikis. Jie dirba, kad įgytų daiktų, kurie jiems būtini arba 
kurių jie geidžia. Kitu požiūriu, žmonės iš prigimties turi polinkį 
dirbti, gaminti ir kurti, o poreikis jiems tėra kliuvinys. Vienu po- 
žiūriu, stygius yra pagrindinė paskata dirbti; kitu požiūriu, saugu- 
mo sąlygomis pagrindinė paskata dirbti yra vidinis potraukis. 

Šių dviejų požiūrių į motyvaciją sąsaja su pozicijomis lygybės 
klausimu yra gana akivaizdi. Jeigu manome, kad darbas visų pir- 
ma yra poreikio rezultatas, tai mums bus nepriimtina perskirstymo 
politika, kuri perskirsto žmonių darbu sukurtus daiktus. Tokia po- 
litika gali tik sumažinti visuomenės produktyvumą. Šis požiūris ne- 
užkerta kelio jokiai socialinei paramai: daugelis žmonių šioje takos- 
kyros pusėje pripažįsta perskirstymą, jeigu jis reiškia aprūpinimą 
būtiniausiais dalykais (maistu, apranga, pastoge) tuos, kuriems jų 
stinga. Kita vertus, jeigu manome, kad žmonės yra kūrybingesni ir 
energingesni tada, kai jie jaučiasi ekonomiškai saugūs, tai mums 
bus priimtinas daug platesnis gėrybių ir paslaugų perskirstymas. 

Turbūt jau aišku, kad dvi čia aprašytų požiūrių grupės yra socia- 
linis konservatizmas ir socialinis liberalizmas. Konservatizmas pa- 
skirstomąjį teisingumą traktuoja kaip įgijimų teisingumą, laisvę - kaip 
teisę disponuoti savo nuosavybe, nuosavybę - kaip individo darinį, 
o darbo motyvaciją - kaip finansinių poreikių rezultatą. Liberaliz- 
mas paskirstomąjį teisingumą traktuoja kaip sąžiningą pasidalijimą 
esminiais ištekliais, laisvę - kaip laisvę nuo kraštutinio nepritekliaus, 
nuosavybę - kaip socialinį darinį ir produktyvumą - kaip veiklą, 
skatinamą saugumo. Kiekvieną iš šių temų detaliai nagrinėsime to- 
lesniuose skyriuose; jas čia paminiu todėl, kad jos susijusios su po- 
žiūriais į lygybę. 

Didžiojo ginčo dėl teisingumo dalyvius galiausiai galima atskirti 
(jeigu žlugtų pastangos atskirti juos pagal kitus kriterijus) pagal tai, 
kam jie užkrauna įrodymo naštą. Vienos pusės požiūriu, žmonių 
nelygybė - pajamų, turto, išsilavinimo ar užsiėmimo aspektu - turi 
būti laikoma normalia padėtimi ir bet koks nukrypimas nuo jos tu- 

ri būti teisinamas. Kalbant vienos iš šio ginčo pusės atstovo Žo- 
džiais, „Norint pateisinti pajamų perskirstymą, būtina įrodyti, jog, 
individai dėl kažkokių priežasčių neturi teisės disponuoti užsidirb- 
tomis pajamomis.“'" Kitos pusės požiūriu, tam tikrų esminių ištek- 
lių paskirstymo lygybė turi būti laikoma normalia padėtimi ir bet 
koks nukrypimas nuo šios lygybės turi būti teisinamas apeliuojant 
į kitus socialius tikslus. Šios ginčo pusės atstovo žodžiais, „Visos 
socialinės gėrybės — laisvė ir atviros galimybės, pajamos ir turtas 
bei dalykai, nuo kurių priklauso asmens savigarba — turi būti pa- 
skirstomi po lygiai, nebent nelygus kurios nors iš šių gėrybių pa- 
skirstymas yra naudingas kiekvienam.“ 


17 Mark Plattner, “The Welfare State vs. the Redistributive State“, The Public 
Interest 55 (Spring 1979): 28—48; citata iš p. 32. 


Iš Rawls, op. cit. (išnaša 8), p. 62. 

EFEKTYVUMAS 


„Didžiausia išeiga iš turimos įeigos“ arba „tikslo pasiekimas 
mažiausiomis sąnaudomis“ yra paprasčiausi efektyvumo apibrėži- 
mai. Tačiau kaip parodė Aaronas Wildavsky, techninis efektyvu- 
mas neparodo, kuria kryptimi jūs turite judėti, jis tik parodo, kaip 
jį galite pasiekti mažiausiomis pastangomis.! Tad efektyvumas nė- 
ra savaiminis tikslas. Jo siekiame tik todėl, kad jis mums padeda 
lengviau pasiekti mūsų geidžiamus tikslus. Vis dėlto šiame skyriu- 
je nagrinėju šią sąvoka, nes ji vyrauja šiuolaikiniame politiniame 
Amerikos diskurse. 

Efektyvumas yra santykinė sąvoka. Ji išreiškia alternatyvių prie- 
monių, naudojamų siekiant tam tikro tikslo, vertinimą. Dabar ji pa- 
prastai traktuojama kaip įeigos ir išeigos, pastangų ir rezultatų, iš- 
laidų ir pajamų, patirtų sąnaudų ir gautos naudos santykis.? Kaip 
pozityvaus įvertinimo kriterijus efektyvumas yra taikomas įvairiau- 
siems dalykams. Efektyvios organizacijos yra tos, kurios pasiekia 
savo tikslus su mažiausiomis taršos, dubliavimo ir sunaudotų iš- 
teklių sąnaudomis. Efektyviai veikiantys žmonės yra tie, kurie per 
trumpą laiką pasiekia daug. Efektyvus išteklių paskirstymas yra 
tas, kuris visuomenei atneša didžiausios visuminės naudos. Efek- 
tyvūs pasirinkimai yra tie, kurie atneša daugiausia naudos tokiais 
pat kaštais, arba tie pasirinkimai, kurių rezultatas pasiekiamas ma- 
žiausiais kaštais. 


'! Aaron Wildavsky, Speakinęg Truth to Power: The Art and Craft of Policy Ana- 
lysis (Boston: Little, Brown, 1979), p. 131. 


Sumner H. Slichter, “Efficiency" in Edwin R. A. Seligman, ed., Encyclopedia 
of Social Sciences (New York: Macmillan, 1947), vol. 5, p. 437—439. 

Visi šie apibrėžimai tėra variacijos viena tema - būtent kaip iš 
tam tikro ištekliaus išgauti daugiausia. Panašiai kaip „lygių rie- 
kių“ sprendimas torto dalybų atveju, intuityviai priimtinas pasi- 
rinkimo klausimo sprendimas šiuo atveju atrodo tas, kuris leidžia 
iš turimų išteklių išgauti daugiausia. Niekas neprieštarauja efek- 
tyvumui, lygiai taip pat kaip niekas neprieštarauja teisingumui. 
Kiekvienas nori savo tikslą pasiekti mažiausiomis pastangomis. 
Kontliktai kyla tada, kai tenka atsakyti į tris klausimus: Kas gaus 
naudos ir kas patirs nuostolių, jeigu bus vykdoma tam tikra poli- 
tika? Kaip išmatuoti vykdomos politikos naudą pagal jos kainą? 
Ir kokia žmogiškosios veiklos organizavimo forma leistų pasiekti 
efektyviausių rezultatų? 


Kas yra efektyvumas? 


Savo klasikinėje studijoje apie efektyvumą Herbertas Simonas 
svarstė, kaip viešosios bibliotekos administratorius savo veikloje ga- 
lėtų pritaikyti efektyvumo kriterijų. Jis tarė, kad ištekliai, kuriais dis- 
ponuoja administratorius, yra riboti, ir kad biblioteka vadovaujasi 
valdžios jai nustatytais tikslais. Administratoriaus užduotis - turi- 
mais ištekliais maksimizuoti šiuos tikslus. Simono išvada: „Gera“ 
viešoji biblioteka, administratoriaus požiūriu, yra ne ta, kuri savo 
fonduose turi visas kada nors išleistas knygas, bet ta, kuri ribotais 
ištekliais surenka geriausią knygų kolekciją? Remdamasis Simono 
darbais Aaronas Wildavsky ir jo kolegos po 30 metų iškėlė panašų 
klausimą: mėgino nustatyti realios bibliotekų sistemos efektyvumą 
Oklendo mieste, Kalifornijoje. Pradėjo nuo idėjos, jog „agentūra nė- 
ra efektyvi, jeigu ji gali sukurti (bet nesukuria) didesnės išeigos sa- 
vo biudžetui“.* Štai kaip jie apibendrina savo analizę: 


3 Herbert Simon, Administrative Behavior, 2nd ed., (New York: Macmillan, 
1947), p. 186-187. 


4 Šios studijos rezultatai buvo apibendrinti kn. Frank Levy, Arnold Meltsner 
and Aaron Wildavsky, Urban Outcomes (Berkeley: University of California 
Press, 1974). Pateiktoji citata ir toliau pateikiamas apibendrinimas paim- 
tas iš Wildavsky vėlesnio šios studijos komentaro kn. Speaking Truth to 
Power, op. cit. (išnaša 1), p. 365. 

Vienas iš bibliotekos išeigos komponentų yra apyvarta. Esminė 
apyvartos sąlyga - nuolat atnaujinti knygų fondus. Naujos knygos 
įsigyjamos už pinigus, kurių galima gauti perskirstant biudžetą. Ana- 
lizuodami bibliotekų personalą atradome ryškų kvalifikacinį pertek- 
lių. Daugelyje filialų personalą sudaro du ar net daugiau profesio- 
nalų, nors visą darbą galėtų atlikti vienas profesionalas su vienu pa- 
galbiniu darbuotoju. Didelius atlyginimus gaunantys profesionalai 
paprastai dirba kanceliarinį darbą. Jeigu personalo dydis atitiktų re- 
alų darbo krūvį, sutaupytos lėšos galėtų būti skirtos naujoms kny- 
goms įsigyti? 


Taigi analitikai sutaria, jog efektyviai tvarkoma biblioteka yra 
toji, kuri sukaupia gerą knygų kolekciją; be to, tyrinėtojai siūlo Ok- 
lendo biblioteką padaryti efektyvesnę kai kuriuos profesionalus pa- 
keitus mažiau kvalifikuotais darbuotojais, o sutaupytas lėšas skir- 
ti knygoms įsigyti. 

Galima įsivaizduoti prieštaravimus šiam sprendimui. 

1. Kai kurie piliečiai gali suabejoti tuo, ar knygų kaupimas yra 
išties esminė bibliotekos paskirtis. Galbūt bibliotekų sistema 
turėtų būti naudojama viešosioms paskaitoms, diskusijoms, 
vaikų laisvalaikiui, informacinėms paslaugoms, bendruome- 
nės istorijos archyvams arba vietos paauglių pomokykli- 
niams užsiėmimams. Kas nustatė, kad „knygų kaupimas“ 
yra bibliotekos paskirtis? Kaip pasverti visų galimų bibliote- 
kos funkcijų vertę? Žodžiu, iš kur mums žinoti, kokiais tiks- 
lais vadovautis vertinant jų pasiekimo kaštus? 

2. Knygų mėgėjai galėtų ginčytis dėl to, kokio pobūdžio knygų 
kolekcija būtų „geriausia iš galimų“. Ar ji turėtų būti orien- 
tuota į vaikų, ar į suaugusiųjų knygas? Į mokslinės fantasti- 
kos ar į istorijos mėgėjus? Į pramoginę ar rimtą mokslinę 
literatūrą? Skirtingo pobūdžio knygos bus naudingos skir- 
tingoms bibliotekos skaitytojų grupėms. Kaip subalansuoti 
antikvarinių, klasikinių ir naujai išleistų knygų kolekcijas? 


> Wildavsky, op. cit. (išn. 1), p. 365. Wildavsky ir jo kolegos aiškiai suvokia 
to pobūdžio kritiką, kurią pateikiu toliau. Naudojuosi šiuo pavyzdžiu ne 
tam, kad juos kritikuočiau, o veikiau siekdama parodyti, kad net taria- 
mai aiškūs apibrėžimai ir kriterijai tampa daug sudėtingesni, kai juos mąs- 
tome politiškai. 

Teikiant pirmenybę vienam kuriam nors knygų tipui naudos 
gali turėti atitinkamai: antikvariatai, įsitvirtinusios leidyklos 
ir nauji autoriai bei leidėjai. Ar turi būti kaupiamos įgarsin- 
tos knygos, kompaktinės plokštelės, vaizdajuostės ir doku- 
mentiniai TV filmai atsižvelgiant į poreikius tų žmonių, ku- 
riems spausdintas žodis nėra pirmasis Žinių ar pramogų šal- 
tinis. Tokia kolekcija pritrauktų naują bibliotekos klientų gru- 
pę. Visi šie klausimai susiję su klientūros problema: kam bib- 
lioteka turi teikti savo paslaugas? Ir jie iškyla net pripaži- 
nus siaurą bibliotekos tikslo apibrėžimą: „Pirk knygas“. 

3. Bibliotekininkai, kurie netektų darbo, jeigu būtų priimtos mū- 
sų profesorių siūlomos efektyvumo didinimo priemonės, ne- 
abejotinai iškart pareikštų, jog viešosios bibliotekos teikia ben- 
druomenei darbo vietas ir atveria papildomų socialinio mo- 
bilumo galimybių, ypač moterims. Personalo didėjimą jie trak- 
tuotų kaip bibliotekų išeigą, o ne vien kaip įeigą. Personalo 
atlyginimai nėra tik išlaidų straipsnis apskaitoje, bet ir pa- 
jamų straipsnis bendruomenės nariams. Kadangi polyje įei- 
ga paprastai kartu yra ir išeiga, įprastoji efektyvumo skai- 
čiavimo aritmetika tik viską supainioja. 

4. Bibliotekininkai galėtų žengti toliau — parodyti, kokią įvai- 
rią naudą teikia jų paslaugos, jau nekalbant apie jų pačių 
darbo vietas. Jie skaito vaikams knygų ištraukas ir šitaip di- 
dina jų poveikį. Jie užima vaikus keletą valandų per dieną, 
suteikdami galimybę daugeliui tėvų panaudoti šį laiką ki- 
tai produktyviai veiklai. Jie teikia enciklopedinę informaci- 
ją telefonu ir taip sutaupo laiką dar kitiems Žmonėms. Jie 
padeda mokyklų klasėms ir bendruomenės grupėms atlikti 
tyrimus planuojant savo programas, tad didina tokios veik- 
los vertę. Jie pripažįsta, kad šioms funkcijoms atlikti galbūt 
nereikia profesionalių bibliotekininkų, bet ar Oklendas gau- 
tų didesnę įdėjimų išeigą, jeigu juos sutaupytų samdydamas 
mažiau kvalifikuotų darbuotojų? Nėra apibrėžtų ribų įvai- 
rioms įsivaizduojamoms gėrybėms, kurių duoda tam tikras 
įdėjimas. Iš kur Žinome, kurioje vietoje turi būti nubrėžta to- 
kia riba, ir kaip nustatome visų šių gėrybių vertę? 

5. Ekonomistai sako, jog bet kurios veiklos kaštus nusako ne 
tik dėl jos išleisti pinigai, bet ir prarastų veiklos alternatyvų 
kaštai. Ką kitą galėtume padaryti tiek pat išleisdami? Čia grįž- 
tame prie pirmojo punkto kritikos: yra daugybė kitų dalykų, 
kuriuos bibliotekos administratorius galėtų padaryti už pi- 
nigus, kuriuos jis išleidžia knygoms ir atlyginimams. Kurios 
iš šių prarastų veiklos alternatyvų laikytinos kaštais efekty- 
vumo skaičiavimuose? 

6. Kai kurie žmonės mano, jog efektyviai veikianti biblioteka 
yra toji, kurioje sugaištama mažiausiai laiko. Skaitytojai 
sugaištų mažiausiai laiko, jeigu ieškant reikiamos literatū- 
ros jiems visada talkintų gausus budinčių bibliotekininkų 
būrys. Tačiau tai gali reikšti, jog daugybė bibliotekininkų 
didžiąją savo darbo laiko dalį sėdės nieko neveikdami. 
Bibliotekininkai iššvaistytų mažiausiai laiko, jeigu literatū- 
ros paieškoms būtų paskirtas minimalus bibliotekininkų 
skaičius. Tada kiekvienas bibliotekininkas visada būtų už- 
imtas, tačiau tai reikštų, jog skaitytojams tokios paslaugos 
reikėtų laukti eilėse. Efektyvumas vieniems bus išteklių 
švaistymas kitiems. 

7. Kai kurie žmonės mano, jog efektyviai veikianti biblioteka 
yra toji, kuria lengva naudotis. Būdas, kurį aš pati naudo- 
ju ieškodama naujos medžiagos nagrinėjamąja tema, yra 
tas, kad skaitomos knygos išnašose nusirašau cituojamų 
knygų pavadinimus, tas knygas surandu pagal sisteminį 
katalogą ir paskui peržiūriu visas gretimas knygas lenty- 
noje. Mano interesų požiūriu, biblioteka būtų kur kas efek- 
tyvesnė, jeigu ji pirktų daug vienos knygos egzempliorių ir 
juos paskirstytų po įvairias sistemiškai sutvarkytas knygų 
lentynas, panašiai kaip kataloge kiekviena knyga rubri- 
kuojama pagal skirtingas temas. Tokia sistema reikalautų 
dubliavimo, o tai būtų nusikaltimas efektyvumo reikalavi- 
mų požiūriu. Panašiai Oklendo gyventojai galėtų manyti, 
jog jų bibliotekų sistema jiems būtų parankesnė, jeigu jos 
filialai būtų pėsčiomis lengvai pasiekiami iš bet kurio gy- 
venamojo miesto rajono. Tačiau kuo daugiau filialų, tuo 

daugiau dubliavimo. Dilema, kurią tektų spręsti renkantis 
tarp mano įsivaizduojamos idealios bibliotekos ir į filialus 
išdalytos bibliotekos, kyla dėl to, kad paslaugų dubliavi- 
mas gali būti traktuojamas ir kaip lėšų švaistymas, ir kaip 
efektyvus lėšų naudojimas, palengvinantis mano naudoji- 
mąsi biblioteka. 


Pastangos išmatuoti efektyvumą yra panašios į mėginimą iš- 
sivaduoti iš pelkės neturint tam virvės. Nėra jokios tvirtos atra- 
mos. Politikos tikslai nukalami politinės kovos eigoje, jie nuolat 
kinta ir niekada nėra pateikiami kaip įrašai granite. Net jeigu 
priimame labai siaurą tikslą, pavyzdžiui, sukaupti gerą knygų 
kolekciją, tas tikslas gali būti įvairiai interpretuojamas. Kokios 
rūšies kolekciją? Gerą kam? Ir net jeigu išsprendžiame šiuos 
klausimus, kaip pasveriame bibliotekos vykdomos politikos nau- 
dą ir jos sąnaudas, žinodami, kad sąnaudos yra kažkieno nau- 
da, kad naudos grandinė nusidriekia neapibrėžtai toli ir kad są- 
naudas, suvokiamas kaip prarastas alternatyvas, riboja tik mūsų 
vaizduotės galios? 

Socialiniame lygmenyje efektyvumas yra idealas, į kurį visuo- 
menė turėtų orientuotis spręsdama klausimą, kaip jai naudoti sa- 
vo pinigus arba kaip paskirstyti išteklius, kad būtų gautas vertin- 
giausias rezultatas. Kaip rodo bibliotekos pavyzdys, egzistuoja dau- 
gybė galimų kelių, vedančių į šį tikslą. Šie keliai ir jų rezultatai 
negali būti apskaičiuoti pagal kokią nors apriorinę efektyvumo met- 
riką. Efektyvumas visada yra ginčijama sąvoka. Kiekvienas pripa- 
žįsta bendrąją didžiausio rezultato mažiausiomis sąnaudomis idė- 
ją, tačiau Mėginant žengti toliau nei migloti šūkiai ir taikant šią 
sąvoką konkretiems politiniams sprendimams tenka remtis prielai- 
domis apie tai, kas laikytina svarbiais dalykais. Už politinio pro- 
ceso ribų neįmanoma rasti teisingo atsakymo į šiuos klausimus. 
Atsakymai, tariamai pagrįsti technine efektyvumo analize, tėra po- 
litiniai teiginiai. Remdamosi skirtingomis prielaidomis nesutarian- 
čios grupės visada savo geidžiamą rezultatą gali pateikti kaip efek- 
tyviausią. 

EFEKTYVUMO SĄVOKOS 


Paprastas apibrėžimas Didžiausia išeiga iš įeigos 





Komplikacijos polyje 


Išeiga „ Kas nustato deramą tam tikro 
tikslo ar programos išeigą? 


„Kaip reikėtų vertinti ir lyginti 
skirtingus tikslus? 


„ Kaip skirtingi tikslai arba išeigos 
veikia skirtingų grupių gerovę? 


„ Kaip reikėtų skaičiuoti įeigą 
(pavyzdžiui, darbo sąnaudas), 
jeigu ji tuo pačiu metu kitiems 
yra išeiga (pavyzdžiui, darbo 
vietos bendruomenėje)? 


„ Kaip nustatyti, kuris iš daugelio 
tam tikros įeigos rezultatų turi 
būti įtrauktas į mūsų skaičiavimus? 


„ Kaip reikėtų skaičiuoti praktiškai 
beribius prarastų alternatyvų 
kaštus naudojant tam tikrą 
išteklių kaip įeigą? 





Rinkos ir efektyvumas 


Šalia šių ginčų dėl vienokios ar kitokios politinės priemonės 
efektyvumo bendresni intelektiniai debatai vyksta dėl to, kaip turė- 
tų būti organizuojama visuomenė, kad pasiektų didžiausią sociali- 
nę gerovę. Idėja, kad savanoriški mainai yra geriausias būdas efek- 
tyvumui pasiekti, yra pagrindinė rinkos teorijos tezė. Ši idėja yra 
tokia svarbi šiuolaikinėse politinėse diskusijose ir ekonominėje te- 
orijoje, kad ją verta panagrinėti atidžiau. 

Rinkos yra mainų tinklai. Paprasčiausiame rinkos modelyje (na- 
tūriniuose mainuose) du žmonės keičiasi gėrybėmis, paprastai ko- 
koso riešutais ir ananasais ar kitokiais tropikų vaisiais (iudydami 
mūsų romantinį susižavėjimą Robinzono Kruzo istorija). Bent kiek 
didesnėje ekonomikoje esminį vaidmenį atlieka kontraktai ir juos 
įtvirtinanti valdžia. Jeigu kontraktų negintų valdžia, žmonės veng- 
tų prekiauti su svetimais. Jie nesiryžtų dalyvauti mainuose, kurie 
negalėtų įvykti čia pat, vietoje. Ir jie nepirktų nieko sudėtingesnio 
už bananą, kurio kokybė gali būti nesunkiai nustatyta ir kurio il- 
gaamžiškumas nėra jo vertės dalis. 

Kita svarbi valdžios funkcija - nuosavybės taisyklių apibrėži- 
mas. Nuosavybė savo ruožtu yra valdžios ginama teisė naudotis ir 
mainikauti tam tikru daiktu. Visuomenėje galiojančios nuosavybės 
taisyklės apibrėžia, kas, kieno ir kaip gali būti pasisavinama. Prak- 
tiškai bet kas gali tapti nuosavybe ir preke, ir bet kokia nuosavybė 
gali nustoti būti nuosavybe. Juodaodžiai Jungtinėse Valstijose iki 
Pilietinio karo galėjo būti įsigyjami kaip nuosavybė; dabar tai ne- 
leistina. Jungtinėse Valstijose pliažai gali būti pasisavinami; San- 
martino saloje jų pasisavinimas draudžiamas - kiekvienas gali nau- 
dotis bet kuriuo pliažu. Lenino vyriausybė nusavino anksčiau bu- 
vusius privačius namus. JAV Aplinkosaugos agentūra, sukūrusi įsi- 
vaizduojamus oro burbulus ir išdavusi leidimus teršti orą dujomis 
jų viduje, orą pavertė tuo, kas gali būti pasisavinama. 

Nors daiktų, kuriais leidžiama prekiauti rinkoje, apibrėžimus pa- 
prastai nustato valdžia, žmonės kartais imasi mainų, kuriuos val- 
džia draudžia. Jie perka ir parduoda naudojimąsi kūnu prostituci- 
jos atveju; neseniai atsirado komercinė dirbtinė motinystė, kai sutuok- 
tiniai, negalintys turėti vaikų, faktiškai išsinuomoja kitos moters gim- 
dą savam kūdikiui įsigyti. Žmonės gali mėginti parduoti pasisavin- 
tus daiktus, kurie faktiškai nėra jų nuosavybė - Bruklino tiltą arba 
vogtas gėrybes; bendruomenės netoleruoja tokių sandėrių todėl, kad 
jie griauna tarpusavio pasitikėjimą, būtiną bet kuriai mainų sistemai. 

Tačiau ir legaliose, ir juodosiose rinkose nuosavybės taisyklės pri- 
metamos iš šalies, t.y. apibrėžiamos iki mainų akto. Žmonės nesiims 
jokių mainų, kol tam tikrų daiktų - vaikų, kūnų, pliažų, vasarnamių 
ar oro burbulų - nesuvoks kaip galimo pasisavinimo objekto ir kol iš 
anksto nenustatys nuosavybės prasmę apibrėžiančių taisyklių. 

Patys mainai pasižymi dviem svarbiais bruožais, kuriais grin- 
džiamos pamatinės rinkos modelio prielaidos ir kurios leidžia jo 
šalininkams teigti, jog rinka yra efektyviausia socialinės organiza- 
cijos forma. Pirma, mainai yra savanoriški. Žmonės mainikauja, jei- 
gu jie to nori, ir jie tai daro tik tada, kai mano, jog mainai jiems 
bus naudingi. Antra, žmonės įsitraukia į savanoriškus mainus rem- 
damiesi dvejopa informacija — objektyvia informacija apie visų al- 
ternatyvių mainomų gėrybių kokybę bei kainą, ir subjektyvia infor- 
macija apie savo pačių poreikius, norus ir sugebėjimus (arba savo 
„preferencijas“, kalbant ekonomistų kalba). 

Rinkos teorija teigia, kad jeigu yra patenkintos šios dvi - sava- 
noriškumo ir informuotumo - sąlygos (priduriant dar keletą sąly- 
gų, kurias aptarsime vėliau), tai jos garantuoja išteklių pasiskirsty- 
mo efektyvumą: ištekliai visada judės žmonėms naudingiausia lin- 
kme. Taip yra todėl, kad mainai išreiškia pasirinkimą. Individai su- 
vokia galimų mainų įvairovę ir pasitelkia abiejų rūšių informaciją: 
apie esamas alternatyvas ir apie savo preferencijas, ir pasirenka tuos 
mainus, kurie jiems duoda „geriausią rezultatą“. Kadangi niekas 
savo noru nesirinks mainų, kurie blogintų jo ekonominę padėtį, ir 
kadangi žmonės dalyvautų mainuose tik tuo atveju, jeigu bent vie- 
nas iš jų dėl to pagerintų savo padėtį, visi savanoriški mainai ve- 
da prie situacijos, kur bent vienas pagerina savo padėtį ir nė vieno 
padėtis nepablogėja. 

Rinkos teoretikų požiūriu, savanoriški mainai turimus išteklius 
transformuoja į vertingesnius išteklius. Vienas tokios transformaci- 
jos būdų yra gana akivaizdus - kai žaliavos transformuojamas į 
produktus, arba, abstrakčiau, kai įeiga transformuojama į galutinę 
išeigą. Tai yra standartinis transformacijos atvejis, nagrinėjamas eko- 
nomikos vadovėliuose, ir su juo susiduriame daugelyje mainų. Ver- 
slininkas moka pinigus už žaliavas jų savininkams, moka pinigus 
darbininkams ir galbūt moka už įrangą kapitalinių gėrybių tiekė- 
jams. Darbininkai ir įranga transformuoja žaliavas į galutinius pro- 
duktus ir tada verslininkas atgauna savo pinigus iš tų, kurie tuos 
produktus perka. 

Tačiau yra dar kita, mįslingesnė transformacijos rūšis, į kurią 
nurodo rinkos teorija - būtent patys mainai. Rinkos paradoksas yra 
tai, kad visos gėrybės turi dvi vertes: savo rinkos vertę, arba tai, ką 
galime pavadinti universalia verte, ir jų vertę atskiram individui ar 

firmai, kurią galime pavadinti subjektyvia verte. Mano duonos ke- 
palas ir tavo du doleriai yra lygiaverčiai pirmąja prasme, tačiau mu- 
du jais mainikaujame tik todėl, kad jie nėra lygiaverčiai antrąja pras- 
me. Man du doleriai turi didesnę vertę už kepalą duonos, tau ke- 
palas duonos yra vertingesnis už du dolerius. Tavo maisto porei- 
kis didina duonos vertę tau, o mano gebėjimas transformuoti mil- 
tus į duoną didina dolerio vertę man.“ Mainai pakelia mudviejų ge- 
rovę, nors šioje mažutėje ekonominėje sistemoje po mainų išlieka 
tie patys du doleriai ir tas pats duonos kepalas, buvę iki mainų. 
Rinkoje poreikis ir gebėjimas keičia universalias daiktų vertes in- 
dividams. Savanoriškų mainų stebuklas yra tai, kad universalią, ar- 
ba rinkos, vertę jie paverčia didesne individualia verte ir šia prasme 
yra efektyvūs. Jie garantuoja, kad ištekliai ir pinigai atsidurs ranko- 
se tų Žmonių, kurie geba iš jų gauti daugiausia. „Gauti daugiausia“ 
gali reikšti gauti didžiausią poreikio ar noro patenkinimą arba gauti 
didžiausią potencialą konversijai į vertingesnę gėrybę ar paslaugą. 
Abiem atvejais savanoriški mainai garantuoja, kad bus gauta dau- 
giausia mažiausiomis sąnaudomis, nes jie suteikia sprendimo laisvę 
patiems individams, t.y. žmonėms, kurie turi geriausios informacijos 
apie subjektyvias vertes, kaip jas apibrėžia poreikiai ir gebėjimai. 
Nors rinkos modeliuose kalbama apie daiktų paskirstymą Žžmo- 
nėms, vietoje paskirstymo vartojamas alokacijos (allocation) terminas. 
Alokacija pabrėžia ekonomikos produktyvumo, o ne vartojimo aspek- 
tą. Paprastai sakoma „išteklių alokacija“, bet - „pajamų paskirsty- 
mas“. Rinkos modeliuose sprendžiamas klausimas, ar ištekliai (do- 
leriai, darbas, žaliavos ir galutiniai produktai) patenka tiems žmo- 
nėms, kurie geba juos panaudoti produktyviausiai, ar tiems, kurie 
iš jų gauna didžiausios naudos. Antai kai Miltonas Friedmanas sa- 
ko, jog „rinkos visuomenėje atlyginimo pagal sukurtą produktą 
funkcija yra pirmiausia alokacinė, o ne paskirstomoji“, jis turi ome- 


6 Adamas Smithas naudojosi terminu „mainomoji vertė“ kalbėdamas apie 
tai, ką čia vadinu „subjektyvia verte“. Jo garsusis pavyzdys, parodantis 
šių verčių skirtumą, yra deimantai ir vanduo: „Nėra nieko vertingesnio už 
vandenį, tačiau už jį beveik nieko nenusipirksi. ... Deimantas, priešingai, 
neturi beveik jokios vartojamosios vertės, tačiau mainais už jį galima įsi- 
gyti didžiulį kiekį kitų gėrybių.“ The Wealth of Nations (pirmas leidimas 
1776 m.; Harmondsworth, England: Penguin Books, 1982), Book I, Ch. 4, 
p. 131-132. 

nyje, kad užmokesčio funkcija yra ne atlyginti įnašą ar nuopelną, 
bet signalizuoti išteklių geriausio panaudojimo kryptį.“ 

Paskirstomojo teisingumo teorijos ir alokacinio efektyvumo teorija 
labai skirtingai traktuoja socialinę gerovę. Rinkos teorijoje tariama, 
kad jeigu visi individualūs mainai sistemoje yra efektyvūs, tai re- 
zultatas bus efektyvus ir socialiniame lygmenyje, teiks „socialinės 
gerovės maksimumą“. Faktiškai ekonomikos disciplina nuosekliai 
laikosi idėjos, kad tik individai gali įvertinti gerovę, kad jie gali įver- 
tinti tik savo pačių gerovę ir todėl socialinė gerovė gali būti api- 
brėžta tik kaip individų situacijų visuma. 

Alokacinio efektyvumo idėja pradinį išteklių pasiskirstymą trak- 
tuoja kaip duotybę. Jeigu finansinis magnatas nusprendžia išleisti 
daugybę pinigų milžiniškai savo paties statulai pastatyti arba su- 
mano savaitgaliui įpakuoti dangoraižį į foliją ir perrišti jį juostele, 
tai tokie sprendimai laikytini efektyviais. Ekonominė efektyvumo są- 
voka neleidžia pašaliniams spręsti apie tai, kokios naudos visuo- 
menei duoda turtuolio išlaidos. 

Tačiau paskirstomojo teisingumo teorijos (nekalbant apie realią 
politiką) reikalauja, kad analitikas atsižvelgtų į žmonių padėties ne- 
lygybę ir spręstų apie objektyvią daiktų vertę. Spręsti klausimą, kas 
turi būti gavėjai, arba klausimą, ar specifinis visuomenės susisluoks- 
niavimas turi lemti išteklių paskirstymo būdą, reiškia užimti ne sa- 
vo paties naudos maksimizavimo poziciją, bet poziciją, iš kurios gali 
būti vertinama visuomenės kaip visumos gerovė. Panašios sociali- 
nės pozicijos reikia sprendžiant klausimą, ar tam tikras objektas turi 
būti traktuojamas kaip atskiras daiktas, ar kaip didesnės visumos 
dalis; arba tada, kai sprendžiame, ar tam tikro objekto esminė vertė 
priklauso nuo objektyvių jo savybių, ar nuo to, kaip jį vertina at- 
skiri individai; arba tada, kai sprendžiame klausimą, ar tam tikras 
viešųjų sprendimų priėmimo procesas yra geresnis už kitus. 

Reziumuokime argumentus, kuriais remiantis teigiama, jog sa- 
vanoriški mainai garantuoja alokacinį efektyvumą. Pirma, žmonės 
imasi mainų tik tada, kai bent vienas tikisi iš jų naudos ir nė vie- 
nas nesitiki patirti nuostolio. Tad tarus, kad jie vadovaujasi teisin- 
ga informacija ir kad neįvyksta kokios nors nenumatytos nelaimės 


7 Milton Friedman, Capitalism and Freedom (Chicago: University of Chicago 
Press, 1962), p. 166. 

(pavyzdžiui, audra sunaikina prekę po to, kai sandoris buvo suda- 
rytas), mainai būtinai pakelia mainų dalyvių gerovę. Antra, bet ku- 
ris mainų aktas reiškia ne tik fizinį pasikeitimą ištekliais, bet ir rin- 
kos verčių transformavimą į didesnes subjektyvias vertes. Kitaip sa- 
kant, kiekvienas mainų aktas sukuria situaciją, kai naujieji savinin- 
kai gauna didesnę savo išteklių vertę nei buvusieji. Trečia, jeigu mai- 
nai kelia žmonių kaip individų gerovę, jie būtinai kelia ir visuome- 
nės kaip visumos gerovę. Kadangi apie gerovę (ir „geriausią“ iš- 
teklių panaudojimą) gali subjektyviai spręsti tik individai, vienin- 
telė prasminga socialinės gerovės sąvoka yra toji, kuri visuomenės 
gerovę tapatina su individų gerovės visuma. 

Savanoriškų mainų interpretacija rinkos modeliuose intuityviai 
yra gana patraukli kaip efektyvumo problemos sprendimas, tačiau ir 
rioriškai užimti poziciją už arba prieš rinką kaip visuomenės organi- 
zavimo būdą, nepriklausomai nuo jų požiūrio į specifinius politikos 
klausimus. Faktiškai savanoriškų mainų modelio kritikai pasiskirsto 
į dvi grupes - į tuos, kurie pripažįsta pamatinę prielaidą, jog savano- 
riški mainai garantuoja efektyvumą, ir tuos, kurie jos nepripažįsta. 


Iššūkiai rinkai 


Pirmosios grupės kritikai pripažįsta tezę, jog savanoriški mai- 
nai didina efektyvumą, tačiau jie mano, kad laisvoji rinka ne visa- 
da funkcionuoja taip, kaip turėtų funkcionuoti. Šie kritikai nurodo, 
kad vienokia ar kitokia rinkos modelio sąlyga nėra patenkinama 
konkrečioje situacijoje ir siūlo būdus, kaip tokią situaciją taisyti. Šio 
pobūdžio kritika kyla iš ekonomikos disciplinos, ir ją kelia tie, ku- 
rie vadovaujasi visuomenės kaip rinkos vizija. Vadinamąją gerovės 
ekonomiką (welfare economics) domina atvejai, kur rinka deramai ne- 
veikia (rinkos nesėkmės) ir ji aiškinasi, kaip tokiais atvejais ji galė- 
tų būti atkurta arba pataisyta. 

Kad rinkos veiktų efektyviai, turi būti daug tam tikros prekės 
pirkėjų ir pardavėjų, kad joks individas ar atskira firma negalėtų 
diktuoti prekės kainos. Jeigu ši sąlyga nėra patenkinta, susikuria 
monopolija (jeigu pardavėjas gali diktuoti kainą) arba monopsoni- 
ja (jeigu kainą gali diktuoti pirkėjas). Gerovės ekonomikos mode- 

liuose kai kurios monopolijos vadinamos natūraliomis, arba tech- 
ninėmis, kitaip sakant, laikoma, jog jos neišvengiamos. Tariama, 
kad dėl tam tikrų gėrybės ar paslaugos ypatybių jos negali efekty- 
viai teikti daugybė tiekėjų. Komunalinės paslaugos - dujų, elektros 
tiekimas, telefono paslaugos — dažniausiai laikomos tokiu mono- 
polijų pavyzdžiu. Kadangi teikiant šias paslaugas būtina iškasti 
gatves, pakloti vamzdynų, laidų bei kabelių tinklą, ir apskritai įdėti 
milžiniškų kapitalinių įdėjimų, geriausiai visa tai daryti vienai fir- 
mai. Šios argumentacijos požiūriu, visur, kur egzistuoja natūralios 
monopolijos, politika turi jas pripažinti kaip neišvengiamą gyve- 
nimo faktą ir kovoti su jų žalingais padariniais valstybinio regu- 
liavimo priemonėmis.* 

Antroji gerai funkcionuojančios rinkos sąlyga yra tai, kad jos da- 
lyviai disponuotų visa informacija apie esamas alternatyvas, nes tik 
tada jų mainai išties reikštų kiekvieno padėties pagerinimą. Dėl įvai- 
rių priežasčių ši sąlyga ne visada patenkinama. Išsamios informa- 
cijos pateikimas (iš pardavėjo) arba įsigijimas (iš pirkėjo) kainuoja, 
ir šią kainą Žmonės ne visada nori mokėti. Pardavėjai gali slėpti 
tas jų produkto savybes, kurios pakenktų pardavimams. Pirkėjai gali 
neturėti pakankamai žinių, kad suprastų informaciją apie produk- 
tą ar net galėtų suformuluoti tinkamus klausimus. Netobulos infor- 
macijos sąlygomis geriausia politika — kliautis savanoriškais mai- 
nais ir kartu tobulinti informaciją. Priklausomai nuo problemos po- 
būdžio informacija gali būti tobulinama privalomu produktų apra- 
šymu (pavyzdžiui, etiketėmis, nurodančiomis maisto produktų ka- 
loringumą ir sudėtį arba prietaisų energetinėmis charakteristikomis) 
arba privalomu informavimu apie kokybę (pavyzdžiu gali būti ži- 
nios apie produkto licencijavimą, akreditavimą, sertifikavimą|). 

Trečioji sąlyga yra tai, kad mainų pusių sprendimai ir veiksmai 
neturi daryti poveikio gerovei tų žmonių, kurie nedalyvauja tuose 
mainuose. Be šios nepriklausomybės sąlygos negalėtume būti tikri, 
kad mainai - net savanoriški ir informuoti - kels kiekvieno gerovę. 
Situacijos, kai mainai daro poveikį žmonėms, juose nedalyvaujan- 


ė Ne visi ekonomistai pripažįsta natūralios arba neišvengiamos monopolijos 
sąvoką; vyksta įnirtingi ginčai dėl to, ar šiuo atveju - kaip ir kitais atve- 
jais — atsiskleidžia rinkos trūkumai. Klasikinį iššūkį idėjai, jog egzistuoja 
natūralios monopolijos, meta Harold Demzetz, “Why Regulate Utilities?“ 
Journal of Law and Economics 11 (1968): 55-65. 

tiems, vadinamos eksternalitetais. Gerovės ekonomikos modeliuose 
eksternalitetai paprastai traktuojami kaip negatyvūs padariniai ar- 
ba kaip bendrųjų valdų problemos atmaina, kai veiksmai, teikian- 
tys privačios naudos, užkrauna socialinius kaštus. Rinkos teorijoje 
siūlomi įvairūs dorojimosi su eksternalitetais būdai, bet esminė pro- 
blema, kurią jie turi spręsti — tai priversti žmones, užsiimančius bet 
kokiais mainais, atsižvelgti į jų galimus socialinius kaštus ir žalin- 
gą poveikį kitiems.? 

Ketvirtoji sąlyga yra tai, kad ištekliai, kuriais operuojama mai- 
nuose, būtų naudojami tik individualiai ir visiškai sunaudojami, jei- 
gu apskritai panaudojami (t.y. būtų naudojami išimtinės nuosavy- 
bės teise). Šios sąlygos nepatenkinus rinkoje iškyla vadinamoji ko- 
lektyvinių gėrybių problema. Ši problema yra bendrųjų valdų pro- 
blemos dalis (1 skyriuje ją aptarėme kaip socialinės naudos, reika- 
laujančios privačių kaštų, problemą). Šalies gynyba ir švyturiai yra 
vadovėliniai pavyzdžiai, kuriais remiantis argumentuojama, jog sa- 
vanoriški mainai negali sukurti pakankamo kolektyvinių gėrybių 
kiekio, nes nėra būdo, kaip priversti individus mokėti jų kainą. Dau- 
gelis rinkos sistemos šalininkų pripažįsta, jog rinka negali išspręs- 
ti kolektyvinių gėrybių problemų. Tad jie pripažįsta, kad šiais atve- 
jais būtinas vienoks ar kitoks kolektyvinis veiksmas.!? 


Polio iššūkiai 


Idėjai, jog visuomenė, organizuojama kaip savanoriškų mainų 
sistema, garantuoja efektyvumą, gali būti mesti visiškai kitokio po- 


? Naudingą eksternalitetų ir informacijos netobulumo problemų rinkoje ap- 
žvalgą pateikia Otto Davis and Morton Kamien, “Externalities, Informa- 
tion and Alternative Collection Action“, kn. Robert Dorfman and Nancy 
Dorfman, eds., Economics of the Environment (New York: Norton, 1977). 


10 Klasikinį kolektyvinių gėrybių apibrėžimą teikia Paul Samuelson, “The Pure 
Theory of Public Expenditure“, Review of Economics and Statistics 36 (1954): 
387-389. Įdomią (politiniu požiūriu) kolektyvinių gėrybių analizę pateikia 
ekonomistas ir teisininkas Peter Steiner, “The Public Sector and the Public 
Interest“, kn. Robert Haveman and Julian Margolis, eds., Public Expenditu- 
re and Policy Analysis (Chicago: Rand McNally College Publishers, 1977), 
p. 21-58. Steineris viešąją gėrybę apibrėžia kaip bet kokią gėrybę, kurios 
kiekis ar kokybė, reikalaujama visuomenės, nesutampa su tuo, ką teikia 
rinka, ir kuriai egzistuoja reali visuomenės paklausa (p. 25). 

būdžio iššūkiai. Ar rinka išties garantuoja socialinės gerovės mak- 
simumą? Šio pobūdžio iššūkiai kyla iš gilesnio žmogiškosios psi- 
chologijos supratimo ir iš platesnės visuomenės kaip polio vizijos. 

Viena šios kritikos linija kelia abejonių dėl tų gerovės, pasiten- 
kinimo ar laimės sąvokų, kuriomis implicitiškai remiasi rinkos te- 
orija. Yra daugybė veiklos rūšių, kurių Žmonės imasi dėl jų ima- 
nentinės vertės. Žmones neretai tenkina pats veiksmas, o ne vertė, 
kurią jie galėtų įgyti mainais už tą veiksmą. Pavyzdžiui, laimę žmo- 
gui gali teikti pats darbas, o ne darbo užmokestis kaip mainų re- 
zultatas. Gerovę ir pasitenkinimą Žmonėms atneša ne tiek mainų 
rezultatai, kiek jų susikurti tarpusavio santykiai. Mainai yra tik ne- 
didelė socialinių santykių dalis. Robertas Lane'as, politinis psicho- 
logas, taip formuluoja šią mintį: 


Vertė veiklos, kuri teikia pasitenkinimą pati savaime, pagal apibrėžimą 
nepriklauso nuo jos mainomosios vertės (nuo to, kaip ji vertinama rin- 
koje); ji taip pat nepriklauso nuo jos „vartojamosios vertės“ įprastąja 
veiklos naudingumo prasme. Veikiau ji kyla iš pačios veiklos." 


Daugybė žmonių veiklos sričių nepriklauso rinkos mainų sričiai, 
tad jeigu teorija visuomenę traktuoja tik kaip mainų tinklą, ji nepa- 
gauna to, kas galbūt yra svarbiausias žmogiškosios laimės ir gero- 
vės šaltinis. Be to, daugybė psichologijos studijų liudija, jog išori- 
nis atlygis - užmokestis, premijos, pagyrimai ir panašūs dalykai, 
nesantys pačios veiklos sudedamoji dalis, faktiškai silpnina žmo- 
nių motyvaciją dirbti ir mokytis. Žmonės mažiau ima domėtis veik- 
la, kuri jiems teikė malonumą, jeigu už ją jiems pradedama mokė- 
ti./* Organizuojant tokią veiklą kaip rinkos mainus veikiausiai bū- 
tų slopinama Žmonių produktyvi energija ir todėl mažėtų socialinė 
gerovė. Taigi socialinė sistema, organizuojama vien rinkos princi- 
pais, negarantuos visos tos potencialiai realizuojamos socialinės ge- 
rovės, kaip tai žada rinkos paradigmos efektyvumo kriterijus." 


Robert Lane, The Market Experience (Cambridge, England: Cambridge Uni- 
versity Press, 1991), p. 364. 


12 Žr. Alfie Kohn, Punished by Rewards (Boston: Houton Mifflin, 1995); Marc 
Lepper and David Greene, eds., The Hidden Costs of Rewards: New Perspec- 
tives on the Psychologų of Human Motivation (Hillsdale, N.J.: Wiley /Erbaum, 
1978). 


Šią kritiką nuodugniai dėsto Robert Lane, The Market Experience, op. cit. 
(note 11), ypač skyriai 17-18 ir 23-25. 

Kita kritikos linija kelia argumentų, jog tobulai konkurencinės 
rinkos prielaidos niekada neegzistuoja realiose visuomenėse ir to- 
dėl savanoriškų mainų sistema beveik niekada neveikia taip, kaip 
teoriškai ji turėtų veikti. 

Kaip matėme, skiriamoji linija tarp savanoriškumo ir prievartos 
polyje yra labai miglota, tad abejotina ir pati grynai savanoriškų mai- 
nų sąvoka. Kadangi gyvenimą polyje apibūdina įvairios įtakos, gru- 
pės bei ištikimybės saitai, subjektyvios preferencijos niekada nesusi- 
klosto visiškai nepriklausomai. Joms daro poveikį šeima, vyresnieji, 
istorinė tradicija, viešoji nuomonė, politiniai ryšiai, t. y. veiksniai, eg- 
zistuojantys už rinkos ribų ir griaunantys bet kurio individualaus 
pasirinkimo rinkoje nepriklausomybę ir savanoriškumą. 

Manipuliavimas preferencijomis pačioje rinkoje meta kitą rimtą 
iššūkį argumentui, esą savanoriški mainai garantuoja efektyvumą. 
Reklama yra ne vienintelis būdas, kuriuo individo preferencijos for- 
muojamos pačioje rinkoje. Pavyzdžiui, gydytojai retai reklamuojasi, 
tačiau jie daro didžiulę įtaką tam, kokią gydymosi paslaugą jų pa- 
cientas „nusipirks“. Jie pataria, kokius tyrimus bei procedūras pa- 
cientui reikia atlikti ir paskui parduoda savo pačių rekomenduotas 
diagnostikos bei terapijos paslaugas. Bet kurie tiekėjai, parduodan- 
tys paslaugų ir patarimų paketą - teisininkai, inžinieriai, psichote- 
rapeutai, konsultantai, makleriai, draudimo agentai, architektai, di- 
zaineriai, laidojimo biurų direktoriai, statybų rangovai - tiesiogiai 
formuoja savo klientų preferencijas. 

Tiesą sakant galima teigti, jog kiekviena paslauga iš tikrųjų yra 
paslaugos ir patarimo paketas. Tai reiškia, kad ekonomikoje plečian- 
tis paslaugų sektoriui rinkos mainų savanoriškumo laipsnis gali ma- 
žėti, nes vartotojai tampa kur kas labiau priklausomi nuo pardavėjų 
nei tai pripažįsta rinkos teorija. Ir jeigu vartotojų preferencijos iš tie- 
sų nėra individualios, o formuojamos pardavėjų, tai jau negalime tarti, 
jog kiekvienas mainų aktas didina abiejų pusių gerovę." 


11 Adamas Smithas laikėsi net radikalesnio požiūrio į įtikinėjimo galią rinko- 
je: „Pasiūlytas šilingas ... iš tikrųjų yra argumentas, kuriuo mėginama Žžmo- 
gų įtikinti, jog padaryti tam tikrą darbą bus naudinga jam pačiam“. Jis 
manė, kad žmonių polinkis „mainikauti ir prekiauti“ kyla iš „prigimtinio 
polinkio įtikinėti“. Lectures on Jurisprudence (New York: Oxford University 
Press - Clarendon Press, 1978), ch. 2; cituojama iš Robert Heilbroner, “The 
Murky Economists“, New York Review of Books, April 24, 1986, p. 46. 

Dar vieną pagrindą abejonei grynai savanoriškų mainų galimy- 
be teikia didžiulė pajamų ir turto pasiskirstymo nelygybė. Netur- 
tingus žmones slegia bado ir benamystės grėsmė. Būtinybė užsidirb- 
ti pragyvenimui yra prievartinė jėga visose darbo rinkose. Ir, kas 
bene dar svarbiau, polyje poreikis yra tiek santykinis, tiek absoliu- 
tus. Žmonės gali jaustis slegiami ne tik poreikio išgyventi, bet ir po- 
reikio prilygti savo referentinės grupės gyvenimo standartus. Nuo 
1946 m. Gallupo apklausose reguliariai keliamas klausimas: „Ko- 
kia minimali pinigų suma leistų išsiversti keturių asmenų šeimai 
šioje bendruomenėje“? Kiekvienais metais žmonių nurodoma suma 
šiek tiek viršija vidutinį ne žemės ūkio darbininkų atlyginimą. Šis 
faktas rodo, jog „paprastus darbininkus slegia atotrūkis tarp to, kiek 
jie uždirba ir to, kiek iš jų reikalaujama uždirbti, kad galėtų vaikš- 
čioti pakelta galva kaip "šeimos aprūpintojai'“.? 

Ištikimybė mainų savanoriškumo prielaidai kelia kitą dilemą. Po- 
lyje dauguma mainų yra ne vienkartiniai aktai, bet ir ilgalaikiai san- 
tykiai. Formalūs kontraktai yra vienas ilgalaikio santykio tipas, ir 
daugelyje rinkų firmos palaiko ilgalaikius kontrakto santykius su 
tiekėjais bei pirkėjais.'* Net be ilgalaikių kontraktų daugelis mainų 
vyksta neformalių, bet labai stiprių ilgalaikių santykių kontekste: 
pavyzdys gali būti apsipirkimas kaimyninėje parduotuvėje, medi- 
cinos paslaugos, butų nuoma, bankininkystė. 

Ilgalaikiai santykiai į mainų santykius dviem būdais gali įtraukti 
prievartos elementų. Pirma, jie sukuria tolesnių mainų lūkesčių ir 
todėl vienai pusei nutraukus santykius, kita pasijunta išduota. Kai 
nutraukiami ilgalaikiai kontraktai, pavyzdžiui, atleidžiami darbuo- 
tojai, kažkas visada nukenčia. Nors rinkos teorija reikalauja, kad 
žmonės įsitrauktų į mainų santykius savanoriškai, ji nekalba apie 
mainų nutraukimo savanoriškumą. Be abejo, laisvė įsitraukti į mai- 
nus implikuoja laisvę iš jų pasitraukti. Tačiau toks pasitraukimas 
dažnai suvokiamas kaip prievartinis, ir tada žmonės mėgina įsi- 


Lee Rainwater, What Money Buys: Ineguality and the Social Meaning of Inco- 
me (New York: Basic Books, 1974), p. 41-63; citata p. 53-54. Absoliutaus 
ir santykinio poreikio sąvoką plačiau aptariame 4 skyriuje. 

Faktiškai ilgalaikiai kontraktai yra viena pagrindinių priemonių, kuriomis 
firmos mėgina apsisaugoti nuo netikrumo. Žr. John Kenneth Galbraith, The 


New Industrial State, 2nd rev. ed. (New York: New American Library, 1971), 
ch. 3. 

traukti į kitus mainus verčiami poreikio, atsiradusio nutraukus anks- 
tesnius mainus. Ilgalaikių santykių kontekste gali būti beprasmiš- 
ka kalbėti apie individualių mainų savanoriškumą. 

Antra, ilgalaikiai santykiai gali būti prievartiniai ir dėl to, kad 
jų dalyvių galios nėra lygios. Pagalvokime apie mainus tarp žem- 
valdžių ir nuomininkų, tarp draudimo kompanijų ir draudimo po- 
lisų pirkėjų, tarp universitetų ir studentų, gydytojų ir pacientų, darb- 
davių ir darbininkų. Kiekvienu atveju turime pirkėją ir pardavėją, 
tačiau mainų pusėms „savanoriškumas“ reiškia gana skirtingus 
dalykus. Ilgalaikiai santykiai suteikia daugiau galimybių galinges- 
nei pusei išnaudoti silpnesniąją. Kandidatas darbo vietai užimti 
gali derėtis dėl didesnio atlyginimo atsižvelgdamas į kitas įsidar- 
binimo galimybes. Darbdavys, spręsdamas ilgalaikio darbuotojo at- 
lyginimo didinimo klausimą, faktiškai gali riboti darbuotojo įsidar- 
binimo kitur galimybes - įtraukti jį į juodąjį sąrašą arba duoti nei- 
giamas charakteristikas, ir šitaip radikaliai apkarpyti jo pasirinki- 
mo laisvę. 
rinkos modelio prielaidą, būtent, kad individai dalyvauja mainuo- 
se turėdami visą informaciją apie objektyviai egzistuojančias alter- 
natyvas ir subjektyvias mainų dalyvių preferencijas. Iššūkio esmė 
yra tai, kad neįmanoma turėti tos rūšies informacijos, kurios reikia 
tam, kad savanoriški mainai būtų efektyvūs. 

Rinkos modelis reikalauja tikslios ir tobulos informacijos. Tačiau 
polyje informacija visada yra netobula, ji priklauso nuo interpreta- 
cijų ir ja sąmoningai manipuliuojama. Žmonės niekada neturi vi- 
sos informacijos apie visas savo poreikių tenkinimo alternatyvas. 
Net jeigu piniginiai informacijos įsigijimo kaštai būtų nuliniai, iš- 
liktų didžiuliai prarasto laiko kaštai apdorojant visą prieinamą in- 
formaciją. Be to, mes paprasčiausiai negalime žinoti visų ilgalaikių 
ar šalutinių bet kurio galimo mainų akto padarinių. Tačiau daugu- 
mai svarbiausių sprendimų, kuriuos žmonėms tenka priimti — ko 
ir kur mokytis jiems patiems ir jų vaikams, kurią gyvenamąją vietą 
pasirinkti, kokios karjeros siekti, kokio darbo imtis - ilgalaikiai pa- 
dariniai yra esminis dalykas. Jie turi tokią pat reikšmę priimant 
daugelį viešosios politikos sprendimų - ar verta kliautis atomine 
energetika kaip pagrindiniu energijos šaltiniu, ar verta šalies gyny- 

bą susieti su kosmose dislokuojama ginkluote, ar AFDC programą 
(paramos šeimoms su priklausomais vaikais programą) vykdyti na- 
cionaliniu lygiu, ar jos įgyvendinimą palikti valstijų nuožiūrai. Svar- 
biausias argumentas šiuo atveju yra ne tai, kad kažkas slepia in- 
formaciją ar kad kiti žmonės negali jos suprasti, bet veikiau tai, kad 
esminė informacija paprasčiausiai neegzistuoja. Niekas nežino ir ne- 
gali žinoti daugumos sprendimų ilgalaikių padarinių. Polyje tobu- 
los informacijos stoka griauna principą, pagal kurį mainų savano- 
riškumas garantuoja jų efektyvumą. 

Dar svarbiau nei tai, kad polyje negalimas toks dalykas kaip to- 
bula informacija, yra tai, kad polyje, o faktiškai ir visose realiose rin- 
kose, visa skleidžiama informacija yra strateginio pobūdžio. Slap- 
tumas yra konkurencinės strategijos esmė. Pardavėjai paprastai ne- 
atskleidžia savo ketinimų sukurti naują produktą ar ateityje nuleisti 
kainas; taip pasielgę jie sužlugdytų savo pardavimus dabar. Drau- 
dimo kompanijos ir kitos firmos, kurios savo produktus parduoda 
pagal kontraktus, įvairius apribojimus bei kitokius neigiamus kon- 
trakto bruožus paprastai slepia surašydamos juos smulkiu šriftu, 
formuluodamos techniniu Žargonu arba nekaltai skambančiomis 
frazėmis, turinčiomis tik juristams žinomų teisinių prasmių. Pirkė- 
jai taip pat slepia savo turimą informaciją. Akivaizdžiausi pavyz- 
džiai yra vartojimo kredito ir draudimo poliso pirkimas. Pirkėjams 
gali būti naudinga slėpti informaciją apie savo praeitį, kuri leistų 
kreditoriams arba draudikams tiksliau įvertinti ateities riziką, pa- 
vyzdžiui, informaciją apie turimas skolas arba apie eismo taisyklių 
pažeidimus. 

Tad mainų dalyviai priima sprendimus neturėdami išsamios in- 
formacijos apie praeitį, ateitį ir apie mainomus produktus bei pa- 
slaugas. Nors rinkos modelio šalininkai gali argumentuoti, kad mai- 
nai yra efektyvūs, jeigu jie maksimizuoja jų dalyvių gerovę šiuo mo- 
mentu, polio gyventojai gyvena ne vien šia diena, o laiko matmuo 
atlieka esminį vaidmenį priimant daugelį sprendimų. 

Rinkos šalininkai yra linkę manyti, kad sąmoningo informaci- 
jos slėpimo problemos gali būti išspręstos reguliavimo priemonė- 
mis. Pavyzdžiui, gali būti reikalaujama skelbti kainą, teikti produkto 
turinio ar rizikos veiksnių aprašymą. Tačiau polyje informacijos slė- 
pimas yra esminė ekonominio ir politinio gyvenimo strategijos da- 

lis, ir joks reguliavimas negali užkirsti kelio strateginiam Žmonių 
elgesiui. Informacijos slėpimas turi tokią gyvybinę reikšmę kai ku- 
rioms verslo šakoms, kad jos priešintųsi iš paskutiniųjų bet kokiems 
mėginimams jį apriboti. Antai laidojimo paslaugų verslas organi- 
zavo didžiulę lobistinę kampaniją priešindamasis Federalinės pre- 
kybos komisijos siūlytam privalomam jo paslaugų kainų skelbimui." 

Jeigu sąmoningas informacijos slėpimas neleidžia turėti visos in- 
formacijos apie objektyvųjį mainų aspektą, tai informacijos interpre- 
tacinis pobūdis neleidžia turėti visos informacijos apie subjektyvų- 
jį mainų aspektą. Prisiminkime tezę, jog savanoriški mainai garan- 
tuoja efektyvumą, nes kiekvienas mainų aktas transformuoja uni- 
versalią objekto vertę į didesnę jo vertę individui arba firmai. Jau 
kalbėjome apie tai, kad žmonių požiūriui į mainų naudą įtakos tu- 
ri pardavėjai, viešoji nuomonė ir kitoks socialinis spaudimas. Jį taip 
pat veikia informacijos pateikimo būdas — žodžių, įvaizdžių, jos 
skelbėjų pasirinkimas, jos pateikimo momentas bei kontekstas. Jei- 
gu subjektyvios vertės įvertinimas yra smarkiai veikiamas kitų žmo- 
nių, suinteresuotų tų pačių mainų baigme, ir būdo, kuriuo patei- 
kiama informacija, tai kyla abejonių, ar rinkos ir subjektyvioji vertė 
išties nepriklauso viena nuo kitos. O be šio jų nepriklausomybės 
postulato kaip galėtume žinoti, jog mainų eigoje ištekliai galiausiai 
nukeliauja ten, kur jie panaudojami geriausiai? 

Trečioji iššūkių rinkai kategorija yra toji, kuri ginčija rinkos te- 
orijos postuluojamą individualios ir socialinės gerovės tapatybę. 
Šiuo atveju atmetama idėja, jog neegzistuoja kokia nors prasminga 
socialinės gerovės sąvoka, suvokiama kitaip nei atskirų individų ge- 
rovės suma. Žmonės nėra izoliuotos būtybės, kurių gerovei neturi 
įtakos kiti žmonės. Bendruomenėje, kaip ir šeimoje, individai gau- 
na tam tikrą pasitenkinimą dėl kitų gerovės ir jaučia skausmą, o 
kartais ir džiaugsmą, dėl kitų žmonių nelaimių.'ė Tad atskiro indi- 
vido gerovė priklauso nuo kitų gerovės. 


17 Martin and Susan Tolchin, Dismantliug America (New York: Oxford Uni- 


versity Press, 1983), p. 164-179. 

Kai kurie ekonomistai, suvokdami, jog individo gerovė gali iš dalies pri- 
klausyti nuo kitų Žmonių gerovės, klasifikuoja šį atvejį kaip dar vieną rin- 
kos netobulumo pavyzdį, įvardydami jį kaip „abipusę naudingumų pri- 
klausomybę“. Šiose, jų požiūriu, gana retose situacijose, valstybės įsikiši- 
mas į rinką yra pateisinamas. 

Atskiro individo gerovę veikia ne tik kitų Žmonių gerovė, bet ir 
aplinkinės bendruomenės sprendimai bei veikla. Tai reiškia, jog bet 
kurio individo veikla turi šalutinių padarinių, darančių poveikį ki- 
tiems. Kad ir kokie netiesioginiai ir sunkiai nustatomi būtų šie ša- 
lutiniai padariniai, ekonomistų brėžiamos mainų akto sąvokinės ri- 
bos yra neišvengiamai dirbtinės, nors į jas dažnai apeliuojama mė- 
ginant sumenkinti jas peržengiančių padarinių svarbą.“ Ignoruoti 
tokius padarinius arba vaizduotis, kad eksternalitetų problema lie- 
čia tik nežymią žmogiškosios veiklos dalį, reiškia užkirsti kelią vie- 
šosios politikos pastangoms siekti efektyvumo. 

Galiausiai daugelis viešosios politikos tikslų negali būti išskai- 
dyti į atskirus individus liečiančias situacijas. Kaip pavyzdį gali- 
ma pateikti bendruomenės išlikimą bei saugumą, kuriuos teikia na- 
rystė bendruomenėje, arba orumą, kurį individui teikia dalyvavimas 
priimant kolektyvinius sprendimus. Jokia šio pobūdžio gėrybė ne- 
išsaugotų savo esminių bruožų, jeigu ji būtų išskaidyta ir išdalyta 
atskiriems piliečiams, tad neįmanoma jos traktuoti kaip individua- 
lių situacijų sumos. 

Rinka veikia neefektyviai net priėmus klasikinės mikroekono- 
minės teorijos prielaidas. Tačiau yra dar rimtesnio pagrindo abe- 
joti teze, jog rinka teikia geriausią visuomenės organizavimo mo- 
delį. Visos pastangos įrodyti, jog rinkos garantuoja efektyvumą, yra 
grindžiamos idėja, kad efektyvumas gali būti nustatytas objekty- 


B Duncan MacRae, Jr., and James A. Wilde, Policy Analysis for Public Deci- 
sions (North Scituate, Mass.: Duxbury Press, 1979) skiria vidinius ir išori- 
nius rinkos mainų padarinius, ir mano, kad eksternalitetai sietini tik su 
pastaraisiais. Abejoju, ar pats šis skirtumas gali būti tiksliai apibrėžtas. 
Kaip pavyzdį jie nurodo duonos rinką ir vidiniais padariniais laiko bet ku- 
rį poveikį duonos vartotojams bei gamintojams, šios pramonės darbinin- 
kams, kviečių augintojams, plastikinių maišų gamintojams ir net bulvių 
verslui (nes bulvės yra duonos pakaitalas). Kodėl tada į šį sąrašą neįtrau- 
kiami miežių augintojai ir miežinių produktų gamintojai, tomatų pastos 
gamintojai ir ryžių augintojai, naftos verslovės (nes nafta naudojama ga- 
minant plastiką) ir aliuminio plėvės gamintojai (nes aliuminio talpos yra 
plastikinių maišų pakaitalas) ir t.t. ad infinitum? MacRae'as ir Wilde'as gali 
visus šiuos padarinius laikyti vidiniais duonos rinkos padariniais, tačiau 
jų siūlomas bendras apibrėžimas manęs neįtikina. Eksternalitetai tėra tie 
padariniai, kurie „paliečia žmones, nedalyvaujančius rinkos mainuose ir 
todėl patiriančius poveikį, peržengiantį savanoriškų mainų mechanizmo ri- 
bas.“ (p. 178). Bet kyla klausimas, ką reiškia šis „dalyvavimas“. 

viai. Tačiau jeigu efektyvumas, kaip matėme bibliotekos pavyzdy- 
je, yra politinio sprendimo dalykas, teikiantis situacijos portretą, 
kuriame kai kurie žmonės ir kai kurie daiktai atrodo svarbesni už 
kitus, tada abejotina turi tapti pati galimybė įrodyti, jog tam tikra 
socialinė sistema leidžia sukurti „didžiausią gerovę panaudojus tu- 
rimus išteklius“. 

Rinka yra vienas iš socialinės veiklos organizavimo būdų. Jos 
funkcionavimui reikia taisyklių, apibrėžiančių, kas gali dalyvauti 
mainuose, kas gali būti parduodama, kas laikytina galiojančiu kon- 
traktu, kaip įtvirtinami galiojantys kontraktai ir t.t. Be to, tai yra toks 
socialinės veiklos organizavimo būdas, kuris suteikia didesnę ga- 
lią žmonėms, valdantiems didelius pinigus ir turtus. Jeigu prade- 
dame nuo prielaidos, kad pats efektyvumas tėra ginčijama idėja apie 
tai, kas laikytina socialine gerove, tad geriausias būdas organizuo- 
ti visuomenę efektyvumo tikslui pasiekti - sukurti demokratinę val- 
dymo struktūrą, kuri leistų šiems nesutarimams pasireikšti ir juos 
spręsti nešališkai. 


Lygybės ir efektyvumo priešprieša 


Dažnai įsivaizduojama, jog lygybė ir efektyvumas yra nulinės 
sumos santykis: kuo daugiau lygybės, tuo mažiau efektyvumo, ir 
atvirkščiai.“ Todėl daugelis politinių debatų sukasi apie tai, ku- 
ris lygybės ir efektyvumo tikslų „derinys“ būtų geriausias; arba 
kokių rezultatų viename matmenyje turėtume išsižadėti, kad pa- 
siektume geresnių rezultatų kitame matmenyje. Mokesčiai ir socia- 
linė rūpyba yra tos viešosios politikos sritys, kur vyrauja ši idė- 
ja. Kadangi yra pagrindo manyti, jog lygybės ir efektyvumo san- 
tykis nėra nulinės sumos santykis, verta išsiaiškinti nulinės sumos 
koncepcijų logiką. 

Yra bent trejetas argumentų, kuriais remiantis lygybės ir efekty- 
vumo santykis traktuojamas kaip nulinės sumos santykis. Pirma- 


20 Šių dviejų politinių tikslų nesuderinamumo idėją išpopuliarino Arthuras 
Okunas savo paskaitose, išspausdintose pavadinimu Eguality and Efficien- 
cy: The Big Tradeof (Washington, D.C.: Brookings Institution, 1975). 

sis ir plačiausiai naudojamas yra motyvacijos argumentas. Pasak 
šio argumento, lygybė panaikina diferencijuotas paskatas, kurios 
motyvuoja produktyvią žmonių veiklą. Bet koks žingsnis pajamų 
išlyginimo linkme - socialinės išmokos, progresinis apmokestini- 
mas, atlyginimų reguliavimas - silpnina asmens pastangų bei tau- 
pumo paskatas ir galiausiai nusmukdo visuomenės produktyvių 
investicijų lygį. Motyvacinio argumento ištakos siekia Malthuso 
XVIII amžiaus traktatą apie skurdą, kuriame jis postulavo, jog as- 
mens rūpinimosi pačiu savimi ir savo padėties gerinimo siekio pri- 
pažinimas yra būtina sąlyga norint įveikti „prigimtinį žmonijos tin- 
gumą“. Todėl didesnė lygybė, pasiekiama pajamas perskirstant var- 
gingųjų labui, neišvengiamai smukdo Žmonių darbštumą ir pro- 
duktyvumą.?! 

Antrasis argumentas kalba apie tai, kad, siekdama lygybės, val- 
džia turėtų nuolat kištis į privačią žmonių veiklą ir koreguoti indi- 
vidų sprendimus dėl to, kaip jiems geriausia naudoti savo ištek- 
lius, tačiau, veikdama tokiu būdu, ji slopintų eksperimentavimą ir 
produktyvių novacijų siekį. Viena šio argumento tezių yra tai, kad 
kuo radikaliau bus vykdoma lygybės politika, tuo didesnė ir ma- 
žiau lanksti turės būti valdžios biurokratija. O didelėse organizaci- 
jose novatoriai paprastai slopinami.? 

Trečiasis argumentas kalba apie išteklių švaistymą. Siekiant iš- 
laikyti lygybę prireiktų milžiniško biurokratinio aparato, kuris tik 
naudotų išteklius, o pats nevykdytų jokios produktyvios veiklos. Ad- 
ministracinis lygybės palaikymo aparatas - mokesčių inspekcijos, 
socialinės rūpybos agentūros, užimtumo departamentai ir juridinis 
aparatas, sprendžiantis šių institucijų nesutarimus, žinoma, kainuo- 
ja, ir ši kaina - tai vertingų išteklių praradimas. Jame naudojamas 
darbas, pastatai, kompiuteriai ir popierius galėtų būti panaudoti ku- 
riant kitus produktus. Arthuras Okunas dramatizuoja šį argumen- 
tą remdamasis kiauro krepšio analogija: bet kuri perskirstymo poli- 


21 T. R. Malthus, An Essay on the Principles of Population, Anthony Flew, 
ed. (Harmondsworth: Penguin, 1970), p. 245 


Tai yra vienas iš Okuno argumentų, ir, kaip atrodo, remdamasis būtent 
juo jis kalba apie nulinės sumos santykį. Žr. Okun, op. cit. (išnaša 18), 
p. 56-60. 

IššŪKIAI EFEKTYVUMUI KAIP SOCIALINĖS GEROVĖS KRITERIJUI 


Rinkos netobulumas 


Konkurencijos Vienas arba keletas pardavėjų ar 
netobulumas: pirkėjų vyrauja rinkoje ir gali 
diktuoti kainas. 


Informacijos Pardavėjai gali slėpti informaciją; 

netobulumas: informacija gali būti per daug 
techninė arba per daug brangi, 
kad pirkėjai ją įsigytų. 

Eksternalitetai: Dviejų pusių mainai turi šalutinių 
padarinių, liečiančių niekuo dėtą 
trečiąją pusę. 


Kolektyvinės Žmonės neturi paskatų kurti ir 

gėrybės: mokėti už gėrybes, kurios 
naudojamos kolektyviai ir kurios 
negali būti paskirstytos atskiriems jas 
perkantiems individams. 


Polio realybė 


Gerovės pobūdis: Žmonių gerovė priklauso nuo pačios 
veiklos, dalyvavimo bendroje 
veikloje, patyrimo - ne tik nuo 
mainų rezultato; rezultatas (išeiga) 
yra pernelyg siauras gerovės 
kriterijus. 


Asmeninė gerovė neatskiriama nuo 
kolektyvinės gerovės; socialinė 
gerovė nėra vien individų gerovės 
suma. 


Mainų pobūdis: Grynai savanoriški mainai tėra 
iliuzija; riba tarp prievartos ir 
savanoriškumo nėra griežta. 

Informacijos Informacija yra neišsami, 

pobūdis: interpretacinė ir sąmoningai 
manipuliuojama. 

tika primena pinigų perkėlimą nuo turtingųjų prie neturingųjų pi- 
nigus nešant kiaurame krepšyje. Jo požiūriu, esminis politikos klau- 
simas yra tik tai, kaip ilgai visuomenė taikstysis su šiuo išlaidavi- 
mu prieš atsisakydama perskirstymo. 

Motyvacijos argumentą pažįstame iš didžiųjų debatų dėl teisin- 
gumo. Jeigu nelaikote poreikio svarbiausiu motyvaciniu veiksniu 
arba jeigu manote, kad žmonės dirba dėl darbo teikiamo malonu- 
mo arba vedami savigarbos ar solidarumo jausmų, tai šis argumen- 
tas jūsų neįtikins. Tačiau svarbesnė motyvacijos argumento kritika 
ateina iš kitur. Net jeigu Žmonių pastangas motyvuoja poreikis ar- 
ba noras pranokti kitus savo statusu ir turtu, toji didžiulė turtinė 
diferenciacija, kurią turime šiandien, vis dėlto nėra būtina žmonių 
motyvacijai išlaikyti. Kaip parodė Lesteris Thurowas (žr. 3.1 lente- 
lę), viršutinę ir apatinę baltaodžių vyrų kvintilę skiria tik 5-karti- 
nė pajamų diferenciacija, tačiau viršutinę ir apatinę visų kitų dar- 
buotojų kvintilę skiria 27-kartinė diferenciacija. Jeigu mus tenkina 
baltaodžių vyrų ekonominis produktyvumas, tai neabejotinai galė- 
tume sumažinti pajamų diferenciaciją likusioje visuomenėje iki 
maždaug 5-kartinio diferenciacijos lygmens neprarasdami efekty- 
vumo“ - nebent tartume, kad moterys ir nebaltaodžiai vyrai yra 
tingesni už baltaodžius vyrus ir todėl jiems reikia stipresnių eko- 
nominių paskatų darbui. 


3.1 lentele. PAJAMŲ PASISKIRSTYMAS 1977 M. 


Kvintilės Baltaodžiai vyrai (76) Visi kiti darbuotojai (“o) 
1 7,77 18 
2 13,9 7,2 
3 18,2 15,8 
4 23,5 27 
5 36,7 48,2 
Vidutinės pajamos $16,568 $5,845 


Šaltinis: U. S. Bureau of the Census, Current Population Reports. Consumer Inco- 
me 1977, Series P-60, no. 118 (March 1979), p. 228. 


23 Lester Thurow, The Zero-Sum Society (New York, Basic Books, 1980), 
p. 201-202. 

Novacijų argumentas remiasi panašia samprotavimo logika. 
Tam tikras perskirstymo lygis, o joks rimtas politikas nesiūlo to- 
kio perskirstymo, kuris visiškai sulygintų pajamas, tikrai neslo- 
pina eksperimentavimo ir novatoriškumo. Jeigu taip būtų, tai 
mokesčių bei socialinės rūpybos sistemos jau seniai būtų sunai- 
kinusios Amerikos ekonomiką, jau nekalbant apie Vakarų Euro- 
pos ar Japonijos ekonomikas. Žinoma, visada galime spekuliuoti 
dėl to, kokių nuostabių išradimų galėjo būti padaryta, jeigu pas- 
kutinis mokesčiais nusavintas doleris būtų pasilikęs mano kiše- 
nėje, tačiau lygiai taip pat galima spekuliuoti dėl to, kokių nuo- 
stabių išradimų būtų padaryta, jeigu paskutinis mokesčiais nu- 
savintas doleris būtų nukeliavęs švietimui arba fundamenti- 
niams tyrimams finansuoti. 

Nėra akivaizdu ir tai, kad administracinis aparatas tik švais- 
to lėšas. Vadinant kokią nors veiklą „administracine“ ir ją suprie- 
šinant su „produktyvia“ veikla pati argumentacija tampa tenden- 
cinga. Pavyzdžiui, siekdamas politinės paramos savo planui - ap- 
karpyti valstijos finansavimą priemiesčių mokykloms - Niudžer- 
sio švietimo komisaras sugalvojo schemą, baudžiančią mokyklas 
už nepagrįstas administracines išlaidas, o po to mokyklų biblio- 
tekininkų, tvarkdarių ir konsultantų veiklą suklasifikavo kaip „ad- 
ministracinę“.* Neabejotina, jog daugeliu atvejų administracinė 
veikla, tokia kaip archyvavimas, užduočių planavimas arba biu- 
džeto priežiūra, didina organizacijos produktyvumą. Galiausiai 
administracinis aparatas įdarbina Žmones, integruoja juos kaip so- 
cialinę grupę, suteikia jiems orumo jausmą - net jeigu jis neduo- 
da nieko daugiau. Visuomenėje, kurioje asmens orumas priklau- 
so nuo to, ar jis turi apmokamą darbą, tačiau kuri negali kiekvie- 
nam garantuoti tokio darbo, šis indėlis nėra jau toks menkas ar 
nesvarbus. 


24 Mark Walsh, “Wealthy N.J. Districts Assail Spending Categories“, Educa- 
tion Week, Feb. 22, 1995, p. 10-11. 

LYGYBĖS IR EFEKTYVUMO PRIEŠPRIEŠA? 


Taip Ne 





1. Lygybės siekis silp- Darbinę Žmonių veiklą 
nina Žmonių moty- motyvuoja paties darbo 
vaciją dirbti. teikiamas pasitenkinimas, 
savigarba, solidarumo jausmas. 


2. Lygybei palaikyti rei: Perskirstymas netrukdo 
kia, kad valdžia kištųsi eksperimentuoti ir novatoriš- 
į individų pasirinkimų kumui; tam tikras saugumo 
sritį, tačiau pasirinkimo lygmuo teikia paskatų dirbti 
laisvė būtina tam, kad ir rizikingiems projektams. 
mainai būtų efektyvūs. 


3. Lygybei palaikyti reikia Administravimas yra 
didžiulės biurokratijos, produktyvi veikla. 
kuriai išlaikyti eikvojami 
didžiuliai ištekliai. 


4. Lygybės ir efektyvumo Visuomenė gali derinti 
priešprieša neišvengiama. lygybės ir efektyvumo 
reikalavimus specifiniais 

politiniais sprendimais. 





Galiausiai administracinis aparatas, kurio prireiktų lygybei pa- 
laikyti, gali būti ne mažiau produktyvus, ne mažiau naudingas vi- 
suomenei nei tos naujovės, kurias kartais atneša nesaistomas pel- 
no siekis, kaip, pavyzdžiui, paauksuoti nagai arba žaliai dažyti 
plaukai. 

Įtaigiausius faktus, liudijančius prieš lygybės ir efektyvumo ne- 
suderinamumo tezę, teikia lyginamieji šalių tyrimai. Japonija turi 
graduotą smarkiai didėjančio progresinio asmens pajamų apmokes- 
tinimo sistemą, labai didelius paveldimo turto mokesčius ir kartu 
labai mažus mokesčius vartojimo išlaidoms (tokius kaip akcizai); 
ir vis dėlto asmeninių santaupų norma Japonijoje yra viena aukš- 
čiausių pasaulyje. Šalis pirmauja technologinių novacijų srityje ir 
produktyvumo didėjimo tempų parametru. Vakarų Vokietijoje smar- 
kiai apmokestinamos korporacijos, joje veikia dosni pensinė ir vi- 

suotinė sveikatos draudimo sistema; ir apskritai nors perskirstymo 
lygis ten yra daug didesnis nei Jungtinėse Valstijose, šalis gali pa- 
sigirti tuo, kad savo taupymo norma ir produktyvumu ji lenkia 
Jungtines Valstijas. 

Kaip parodė Robertas Kuttneris, yra daugybė būdų, leidžiančių 
lygybę derinti su ekonominiu efektyvumu. Yra daugybė būdų, ku- 
riais visuomenė piliečiams gali teikti ekonominį saugumą, rinkti mo- 
kesčius, palaikyti visišką užimtumą, skatinti investavimą, palaikyti 
ekonomikos augimą ir perskirstyti pajamas. Galimi įvairūs politi- 
niai pasirinkimai. Kur darbininkai yra gerai organizuoti ir dispo- 
nuoja pakankama politine galia, kitaip sakant, kur kas nors suge- 
ba „artikuliuoti neturtėlių interesus“, ten ekonominė politika pa- 
prastai geba suderinti lygybės ir efektyvumo siekius. Šių principų 
nesuderinamumo idėja tėra politinis mitas, kuriuo naudojasi tur- 
tingieji ir galingieji.? 


25 Robert Kuttner, The Economic Illusion: False Choices Between Prosperity and 
Justice (Boston: Houghton Mifflin, 1984); citata p. 267. 

SAUGUMAS 


„Valdžia yra žmogaus sumanumo darinys, tenkinantis žmogaus 
poreikius“, - rašė Edmundas Burke'as „Apmąstymuose apie Pran- 
cūzijos revoliuciją“.! Pirmine ir pamatine prasme mūsų požiūrį į val- 
džios atsakomybės ribas formuoja mūsų poreikiai. Ekonominio, fizi- 
nio, psichologinio ar karinio saugumo poreikis yra politikos gyvy- 
bingumo pagrindas ir nesenkantis politinių debatų aistros šaltinis. 

Poreikis yra bene fundamentaliausias veiksnys politikoje. Net 
maži vaikai žino, jog poreikis yra svarbiau nei noras ar nuopelnas. 
Jie anksti išmoksta atremti atmestą prašymą pareiškimu „Man rei- 
kia“. Apeliuoti į poreikius, vadinasi, reikalauti paramos dėl to, kad 
tie poreikiai yra esminiai. Žinoma, čia iškyla klausimas „esminiai 
kam?“ Ginčuose dėl saugumo pagrindinis klausimas yra tai, kokio 
pobūdžio saugumą valdžia turėtų garantuoti; kokius poreikius ji tu- 
rėtų tenkinti; kaip turėtų būti paskirstomi kolektyviai garantuoja- 
mo saugumo kaštai. 

Kaip dauguma žmonių pasisako už abstrakčią lygybę ir efekty- 
vumą, panašiai dauguma žmonių pripažįsta, jog visuomenė turi 
pasirūpinti tais individais bei šeimomis, kurios atsiduria žemiau 


1 Edmund Burke, Reflections on the Revolution in France. J.A. Peacock, ed., 


(Indianapolis: Hacket Publishing Co., 1987), p. 52-53. (originalusis leidi- 
mas 1790 m.). Burke'as veikiausiai atmestų tą plačiai apibrėžiamą porei- 
kių sąvoką, kuria čia pasinaudoju. Keista, kad vienu iš svarbiausių porei- 
kių, kuriuos turėtų tenkinti valdžia, jis laiko „norą deramai pažaboti [žmo- 
nių] aistras“ (ibid.). Iškart po šios pastraipos jis kelia klausimą: „Kokią 
prasmę turi abstraktus Žmogaus teisės į maistą ar vaistus svarstymas? 
Klausimas tik dėl to, kaip jie bus parūpinami ir paskirstomi. Svarstant šį 
klausimą visada siūlysiu kreiptis į ūkininką arba į gydytoją, o ne į meta- 
fizikos profesorių“ (p. 53). 

skurdo ribos. Tačiau nepaisant šio sutarimo vyksta audringi de- 
batai dėl to, kaip poreikį atskirti nuo paprasčiausio įgeidžio ir kaip 
išlaikyti paskirstymo pagal darbą arba nuopelną principą laikan- 
tis paskirstymo pagal poreikius reikalavimų. Pastangos apibrėžti 
poreikį viešųjų programų tikslams primena pastangas apibrėžti tei- 
singumą arba efektyvumą. Žmonės mėgina savo poreikius pateikti 
kaip objektyvų dalyką, kad tas programas iškeltų už politinės po- 
lemikos ribų. Kaip teisingumo bei efektyvumo atveju, taip ir čia su- 
siduriame su atpažįstamomis argumentavimo strategijomis, kurios 
naudojamos pagrindžiant arba atremiant reikalavimus, apeliuojan- 
čius į poreikius. 


Poreikio matmenys 


Paprasčiausias, labiausiai įprastas ir kai kuriais požiūriais in- 
tuityviai įtaigiausias poreikio apibrėžimas yra tas, kuris poreikį nu- 
sako kaip tai, kas būtina grynai fiziniam išlikimui. Pagal šį mini- 
malistinį kriterijų valdžia turi pasirūpinti tuo, kad žmonės turėtų 
pakankamai maisto ir stogą virš galvos. Tokio kriterijaus įtaigumą 
lemia, žinoma, ne jo dosnumas, bet jo pretenzija į objektyvų, moks- 
liškai patvirtintą poreikio apibrėžimą. Šio pobūdžio argumentacija 
siūlo gana kuklų meniu, kurio, kaip ji mus tikina, pakanka žmo- 
gaus gyvybei palaikyti. Pavyzdžiui, meniu, kurį sudaro kepenų 
kepsnys, sojos pupelės, taukai ir apelsinų sultys, medicinos požiū- 
riu, būtų tobulas mitybos racionas, ir kainuotų tik kelias dešimtis 
dolerių per metus. 

Rutuliojant šį biologinių reikmių terminais formuluojamą sau- 
gumo apibrėžimą galiausiai žmonės būtų redukuoti į metabolines 
mašinas. Tad jis mus verčia ieškoti priimtinesnių saugumo apibrė- 
žimų. Vis dėlto verta šį argumentą išrutulioti iki jo loginės baig- 
mės, nes minimalistinis saugumo apibrėžimas paprastai yra politi- 
nių debatų atspirties taškas. 


Ž Victor E. Smith, Electronic Computation of Human Diets, M.S.U. Business Stu- 
dies (East Lansing: Michigan State University Press, 1964), p. 20; cituja- 
ma pagal Lester C. Thurow, The Zero-Sum Society (New York: Basic Books, 
1980), p. 197. 

Konservatorių argumentuose, ginančiuose minimalios valdžios 
idėją, nuolat skamba priedainis: „Bet, žinoma, niekas neturi badau- 
ti“. Tad badavimas teikiamas kaip slenkstinė riba, žemiau kurios 
niekas neturėtų atsirasti. Tiesą sakant, sunku įsivaizduoti sociali- 
nę instituciją, kuri badavimą atvirai skelbtų kaip socialinės para- 
mos gavimo kriterijų — nebent į tokių institucijų sąrašą įtrauktume 
koncentracijos ir karo belaisvių stovyklas. Tačiau dauguma sociali- 
nės rūpybos programų teiktinos paramos kriterijų apibrėžia pagal 
vienokią ar kitokią minimalių poreikių sąvoką. Jungtinėse Valstijo- 
se skurdo riba, išreiškianti oficialų skurdo apibrėžimą, kasmet iš 
naujo apibrėžiama kaip tas pajamų lygis, kurio pakanka įsigyti bū- 
tinam maisto racionui bei kitoms esminėms pragyvenimo priemo- 
nėms. Daugelio viešųjų programų, net tokių kaip Medicare (medici- 
ninės rūpybos) ir aprūpinimo komunaliniais būstais paslaugos, ku- 
rios teikiamos natūra, o ne pinigais, dažnai siejamos su skurdo ri- 
ba. Vokietijoje valstybinis sveikatos draudimas leidžia žmonėms rei- 
kalauti „deramos ir pakankamos medicinos pagalbos“, nors ji ne- 
leidžia peržengti „būtinosios pagalbos“ ribų. 

Keista, bet toks pat minimalizmas vyrauja gynybos politikoje. 
Gynybos biudžeto svarstymas visada yra virvės traukimas tarp ka- 
rinio sektoriaus —- karinių pajėgų bei gynybos rangovų ir vykdomo- 
sios bei įstatymų leidžiamosios valdžios. Kasmet Jungtinė karinių 
štabų taryba pateikia JAV gynybos „minimalių pajėgumų“ įvertini- 
mą. Jame pateikiamas karinio personalo, lėktuvų, povandeninių lai- 
vų, raketų ir įrangos kiekis, kuris būtinas minimaliems šalies sau- 
gumo poreikiams patenkinti. Be abejo, kaip įprasta biudžetiniuose 
žaidimuose, kariškių teikiamas minimalių išlaidų dydis viršija ki- 
tos pusės paskaičiavimus. Tačiau gynybos politika, kaip ir sociali- 
nės rūpybos politika, vadovaujasi vyraujančia fikcija, jog valdžia 
pasirūpina būtinuoju saugumo minimumu. 

Idėja, kad saugumas gali būti parūpintas pagal objektyviai iš- 
matuojamus poreikius — pagal kalorijų kiekį arba patrankų sviedi- 
nių skaičių - yra tokia pat įtaigi kaip lygių riekių idėja sprendžiant 
teisingumo klausimą, ir ji tokia pat problemiška politiniu požiūriu. 
Šį jos problemiškumą galime pailiustruoti maisto pavyzdžiu. Jeigu 
yra koks nors poreikis, kurio minimalų patenkinimo lygį galima 
tiksliai nustatyti, tai maisto poreikis, atrodo, yra geriausias kandi- 


4. Saugumas 111 


datas. Ir jeigu to neįmanoma padaryti maisto atveju, tai abejotina, 
ar tai įmanoma kuriuo nors kitu atveju. 

poreikių idėjai yra tai, kad materialūs daiktai turi simbolines pra- 
smes, kurios paprastai esti svarbesnės už materialinę jų vertę. Kaip 
sako Michaelas Walzeris, „Žmonės turi ne vien poreikius, jie turi 
idėjų apie savo poreikius“.? Maistas nėra tik kalorijos, bet ir pri- 
klausymo tam tikrai statuso grupei ar net dvasinės vertės ženklas. 

Maitinimasis tuo pačiu maistu, kurį valgo kiti, yra esminis pri- 
klausymo tam tikrai grupei požymis. Bendros vaišės yra santykių 
intymumo ženklas, o atsisakymas sėsti prie bendro vaišių stalo yra 
kitoniškumo, nepasitikėjimo ir svetimumo ženklas. Vaišinti žmogų 
kepenų kepsniu ir taukais visuomenėje, kurioje tai nėra tradiciniai 
patiekalai, vadinasi, nepripažinti jam saviškio statuso. Kalakuto val- 
gymas Padėkos dieną arba vaišinimasis dešrainiu liepos 4 dieną 
neturi daug bendra su mityba ar net sezoniškumu, bet veikiau iš- 
reiškia tradicinę tautos vienybės išraišką. Maistas susieja žmones 
ir su konkrečiomis vietovėmis. Užsipildamas vaflį sirupu jūs išsi- 
duodate esąs pietietis; užsisakydamas klevo sulčių sirupo jūs pa- 
rodote, jog esate kilęs iš Naujosios Anglijos. Aprūpinant žmones 
kepenų kepsniais bei taukais galima palaikyti jų gyvybę, tačiau tai 
neįtrauks jų į šio pobūdžio bendruomenes. Maistas yra ir sociali- 
nio statuso ženklas. Veršelio smegenys ir kiaulės koja, nors manęs 
netraukia nė vienas iš šių patiekalų, aiškiai liudija priklausomybę 
skirtingoms socialinėms klasėms. Garantuoti žmonėms aprūpinimą 
taukais šiuolaikinėje Amerikoje reikštų juos traktuoti kaip nevertus 
normalios (ir sveikesnės) dietos. 

Bene svarbiausias maitinimosi aspektas yra jo ritualinė prasmė. 
Posakis „man ist was er isst“ išreiškia kažką daugiau nei idėją, jog 
žmogus yra metabolinė mašina. Kiekviena kultūra vadovaujasi savo 
įsitikinimais apie tai, koks yra tinkamas žmogui maistas, tad žmo- 
nių valgomas maistas ne tik liudija jų priklausomybę specifinei so- 
cialinei struktūrai, bet ir tam tikrai dvasinių vertybių struktūrai. Įsi- 
tikinimas, kad mūsų maistas apibrėžia mūsų žmogiškumą, toli gra- 
žu nėra tik „primityvių“ visuomenių bruožas. Kukurūzus, kurie yra 


3 Michael Walzer, Spheres of Justice (New York: Basic Books, 1983), p. 66. 


112 II dalis. TIKSLAI 


tradicinė amerikiečių dietos dalis, europiečiai laiko gyvulių pašaru. 
Savo ruožtu daugumai amerikiečių nepriimtina net mintis, kad gali- 
ma valgyti šunieną arba arklieną. Panašiai indams neįsivaizduoja- 
ma, kad galima valgyti jautieną, o daugeliui žydų - kiaulieną. 

Ritualinis pasninkavimas dar kitaip nušviečia poreikių objekty- 
vumo sąvoką. Islamo kultūroje ramadanas yra mėnesio trukmės 
šventasis laikotarpis, per kurį žmonės dienos metu pasninkauja. Jie 
tampa vangūs, apatiški ir nedarbingi. Verslo ir valdžios veikla su- 
stingsta dėl žmonių energijos stokos. Pagal objektyvius kriterijus ar 
net pagal kitų kultūrų kriterijus šie žmonės gali būti laikomi ba- 
daujančiais ar bent jau blogai besimaitinančiais. Tačiau pagal jų 
pačių kriterijus arba pagal Korano kriterijus susilaikymas nuo mais- 
to kelia jų dvasingumą. Ar jie ir jų valdžia pripažintų, kad jų maisto 
„poreikis“ nėra patenkintas? Tikrai ne. Biologinis būtinų metabo- 
lizmo sąlygų apibrėžimas mums čia nieko neduoda. 

Minimalių - išlikimui būtinų - poreikių idėja paverčia žmones 
tik gyvais kūnais, panašiai kaip mokykliniai chemijos vadovėliai 
jį paverčia tik cheminių elementų junginiu, kurio vertė tesiekia 2,43 
dolerio. Šio pobūdžio biocheminis mąstymas išties mus visus suly- 
gina. Faktiškai, jeigu apskritai egzistuoja kokia nors prigimtinė ly- 
gybė, tai būtent ši lygybė galėtų būti laikoma prigimtine. Mėgini- 
mai apibrėžti minimalius biologinius poreikius jokio dėmesio ne- 
skiria žmonių skirtumams, nebent skiria vyrus, moteris ir vaikus. 
Simbolinė poreikio sąvoka, priešingai, pripažįsta ir vertina žmonių 
skirtingumą - kultūrų, istorijų, socialinių grupių, klasių ir net sko- 
nių skirtingumą. Jeigu pripažįstame simbolinio poreikių matmens 
svarbą, tai saugumo garantavimas reikalauja ne tik išsaugoti žmo- 
nių individualumą, bet ir fizinį išlikimą. Tokiu atveju saugumo pro- 
blemos neatsiejamai yra susijusios su privilegijų, galios, narystės 
bendruomenėje bei mobilumo problemomis. Štai kodėl poreikio api- 
brėžimas yra politinė, o ne vien biologinė problema. 

Kad neatrodytų, jog maisto pavyzdys yra pernelyg lengvas paro- 
dant simbolinių prasmių svarbą, siūlau skaitytojui pagalvoti apie bet 
kurį kitą pastarojo meto politinį ginčą. Pagalvokime apie ginklus 
fizinio saugumo ir ginklų kontrolės įstatymų kontekste; apie vande- 
nį - aplinkos taršos, kenksmingų atliekų realizavimo ir ginčų dėl nuo- 
savybės į vandenis kontekste; apie orą - rūkymo ir švaraus oro įsta- 
tymų kontekste; apie žemę - žemės ūkio politikos ir Trečiojo pasau- 

lio žemės reformų kontekste; apie automobilius — debatų dėl viešojo 
transporto kontekste; apie televiziją - žiniasklaidos politikos konteks- 
te; apie knygas ir maldas - švietimo politikoje. Kiekviename iš šių 
politinių debatų nesutariama dėl poreikių. Kas yra tikrieji poreikiai? 
Kieno tai poreikiai? Kokią naudą duoda jų tenkinimas? 

Dėl savo simbolinio pobūdžio poreikis yra ir santykinis, ir abso- 
liutus dalykas. Absoliuti poreikio sąvoką jo apibrėžimą susieja su tam 
tikru fiksuotu, paprastai skaitmeniniu dydžiu. Pavyzdys gali būti 
skurdo riba, kuri poreikį apibrėžia kaip fiksuotą piniginę metinių pa- 
jamų sumą. Santykinės poreikio sąvokos poreikio apibrėžimą susie- 
ja su asmens vieta arba padėtimi paskirstymo sistemoje. Pavyzdžiui, 
skurdas gali būti apibrėžiamas kaip mažesnių nei vidutinių pajamų 
turėjimas neatsižvelgiant į piniginę vidutinių pajamų vertę. 

Nepritekliaus arba gerovės pojūtis iš dalies kyla dėl palyginimo 
su kitais. Pagal absoliutų standartą daugelis neturtingų fermerių 
šeimų Jungtinėse Valstijose turi daug pinigų ir sočiai maitinasi pa- 
lyginti su Kalkutos benamiais. Tačiau jų atskaitos taškas nėra pra- 
gyvenimo lygis Indijoje. Jie jaučiasi neturtingi, nes yra neturtingi sa- 
vo socialiniame kontekste; jiems trūksta to, kas įprasta ir būtina 
Amerikos visuomenėje. 

Santykinio poreikio sąvoka paprastai apibūdina tai, kaip žmo- 
nės susikuria savo tenkintinų poreikių standartą. Tačiau Johnas 
Maynardas Keynesas žengė dar toliau. Jis teigė, jog egzistuoja du 
skirtingi poreikių tipai — „tie, kurie yra absoliutūs ta prasme, kad 
juos jaučiame bet kurioje Žmogiškoje situacijoje, ir tie, kurie tėra san- 
tykiniai ta prasme, kad juos tenkindami pakylame virš kitų ir jau- 
čiamės pranašesni už kitus.“* Ekonomistai kalba apie prestižo, ar- 
ba statuso, gėrybes, kurių vienintelė (arba svarbiausioji) funkcija — 
pakelti žmones į aukštesnę padėtį socialinėje hierarchijoje. 

Kadangi beveik visi Žmogaus naudojami daiktai turi simbolinę 
prasmę, beveik visi poreikiai turi santykinumo aspektą ta prasme, 
kad žmonės juos apibrėžia pagal savo bendruomenės standartus, 
normas ir papročius. Vis dėlto Keynesas yra per daug ciniškas sa- 
kydamas, kad santykiniai poreikiai gali būti patenkinti tik užėmus 


Ž John Maynard Keynes, Essays in Persuation, “Economic Possibilities for Our 
Grandchildren“, p. 365-366; cituojamą pagal John Kenneth Galbraith, Te 
Affluent Society (Boston: Houghton Mifflin, 1958), p. 122. 


114 II dalis. TIKSLAI 


pranašesnę padėtį visuomenėje. Apklausos rodo, kad žmonės bū- 
na labiausiai patenkinti savo ekonomine padėtimi, kai savo paja- 
momis jie šiek tiek viršija savo pačių referentinės grupės vidurkį. 
Jie nesilygina su turtingiausiais žmonėmis visuomenėje ir nesijau- 
čia neturtingi dėl to, kad neturi jų išteklių. Veikiau jie lyginasi su 
siauresniu, į juos panašių žmonių ratu? Jie nebūtinai nori būti vi- 
suomenės viršūnėje, būti pranašesni beveik už kiekvieną kitą, jeigu 
jie gali jaustis pranašesni bent jau už kai kuriuos kitus. 

Siekiant parodyti, jog santykinio poreikio sąvoka yra beprasmė, 
dažnai naudojamas toks mintinis eksperimentas: Jeigu visos ben- 
druomenės arba visuomenės pragyvenimo lygis padidėtų ir kiek- 
vienas joje išlaikytų tą pačią santykinę padėtį, tai ar sakytume, jog, 
nė vieno padėtis nepagerėjo? Jeizu žmonėms rūpi tik jų santykinė 
padėtis, jeigu vienintelis jų „poreikis“ yra pranašumas kitų atžvil- 
giu, tai jokie jų poreikiai nėra patenkinti, ir jų padėtis nei pagerėjo, 
nei pablogėjo palyginti su ankstesne situacija. Tačiau išorinio ste- 
bėtojo požiūriu ir net tų iš jų, kurie turi atmintį, požiūriu, akivaiz- 
du, kad jų visų gerovė pakilo. 

Šio eksperimento triukas, kaip ir optinės iliuzijos atveju, yra per- 
spektyvos sukeitimas. Santykinis poreikis atspindi vidinę žmonių 
perspektyvą dabartyje. Absoliutus poreikis atspindi išorinę stebėto- 
jų arba Žmonių, nuolat gyvenančių ne tik dabartimi, bet ir praeiti- 
mi, perspektyvą. Apsisprendimas, kurį kriterijų naudoti - absoliu- 
tų ar santykinį poreikį - yra apsisprendimas dėl to, kuriai iš šių 
perspektyvų teikti pirmenybę. 

Ekonomiškai besivystančiose visuomenėse dauguma Žmonių sa- 
vo materialine gerove išties pranoksta savo tėvus. Skirtingų kartų 
gerovė, kaip atskaitos taškas, galėtų būti svarbiu pasitenkinimo šal- 
tiniu ir vienu iš kriterijų, naudojamų sprendžiant Žmonių gerovės 
didėjimo ar mažėjimo klausimą. Tačiau realūs žmonės gyvena vi- 
suomenėse ir gyvena daugiausia dabartimi. Tyrimai nuolat rodo, 
jog didėjant šalies pajamoms arba kylant pragyvenimo lygiui, pro- 
centas žmonių, besiskundžiančių tuo, kad jų poreikiai nėra paten- 


2 Richard Esterlin, “Does Money Bring Happiness?“ Public Interest no. 30 
(Winter 1973): 3-10; Lee Rainwater, What Money Buys (New York: Basic 
Books, 1974), p. 41-63. 


4. Saugumas 115 


kinti, išlieka vienodas. Dauguma žmonių savo poreikius vertina pa- 
gal tai, kaip sekasi jų kaimynams arba pagal tai, kas dabar laiko- 
ma „normaliu“ gerovės lygiu.“ 

Santykinis poreikis nėra vien atskirų individų poreikis. Tokia pat 
dinamika veikia organizacijų, verslo šakų bei firmų lygmenyje. 
Vyksta didėjanti darbo ir verslo specializacija bei profesionalizaci- 
ja, nes jeigu kas nors įgyja savo veiklos sertifikatus ar licencijas, tai 
kiti pajunta, jog; ir jiems reikia tokio pat įvertinimo, kad galėtų iš- 
laikyti savo statusą bei ekonominį saugumą. Pavyzdžiui, kai plie- 
no pramonė išsikovoja importuojamam plienui kvotas, kurios jai pa- 
deda apsiginti nuo užsienio kompanijų konkurencijos, kitų pramo- 
nės šakų atstovai ima reikalauti panašios apsaugos. Arba kai to- 
kios firmos, kaip Chrysler arba Lockheed gauna valstybės paramą, 
tai ir kitos firmos pradeda tikėtis tokios pat paramos. 

Santykinis poreikis yra gana svarbus politiškai, kad į jį būtų at- 
sižvelgiama viešojoje politikoje. Daugelyje socialinės rūpybos pro- 
gramų naudojami veikiau santykiniai, o ne absoliutūs kriterijai at- 
renkant tokios rūpybos kandidatus. Neįgalumo draudimas, garan- 
tuojantis pajamas Žmonėms, praradusiems darbingumą dėl fizinių 
ar psichinių sutrikimų, šiuo požiūriu teikia daugybę pavyzdžių. 
Jungtinėse Valstijose socialinė neįgalumo draudimo programa nu- 
stato, kad jos „klientai“ turi būti nepajėgūs užsidirbti 500 dolerių 
per mėnesį dirbdami bet kurioje ekonomikos srityje. Taigi nustato- 
mas absoliutus standartas, analogiškas maisto minimumo gyvybei 
palaikyti standartui. Federalinės valdžios samdomiems darbuoto- 
jams ši neįgalumo draudimo programa numato kompensaciją tuo 
atveju, jei jie nėra pajėgūs atlikti savo paskutiniojo darbo, kad ir 
koks jis būtų. Šis neįgalumo apibrėžimas gina žmonių profesinę ta- 
patybę: niekam nebūtina keisti savo užsiėmimo, kad turėtų lėšų pra- 
gyvenimui. Pagrindinė neįgalumo draudimo programa Nyderlan- 
duose grindžiama santykinių pajamų standartu: esate neįgalus, jei- 
gu fizinis ar psichinis sutrikimas jums neleidžia užsidirbti jūsų ben- 
druomenėje vyraujančio vidutinio atlyginimo. Galiausiai pagrindi- 
nė neįgalumo draudimo programa Vokietijoje eksplicitiškai gina 
žmonių santykinę poziciją socialinėje hierarchijoje: esate neįgalus, 


6 Žr. Robert Lane, “Markets and the Satisfaction of Human Wants“, Journal of 
Economic Issues 12, no. 4 (December 1978): 799-827, ypač 803-804 ir 811. 


116 II dalis. TIKSLAI 


jeigu esate nepajėgus atlikti savo ankstesnio darbo arba jeigu bet 
koks kitas darbas, kurį pajėgtumėte atlikti, jus radikaliai nusmuk- 
dytų socialinėje hierarchijoje. 

Gynybos politikoje santykinis poreikis yra kur kas svarbiau už 
absoliutų poreikį. Nacionalinio saugumo pojūtis (tad ir ginklų po- 
reikis) visiškai priklauso nuo palyginimo su šalimis, kurias laiko- 
me priešiškomis. Ir čia Keynesas veikiausiai teisus: ginklų poreikis 
gali būti patenkintas tik tada, kai jausimės už jas pranašesni. Tad 
neturi reikšmės, kiek žmonių gali nužudyti mūsų raketos ar kiek 
miestų jos gali sugriauti. Svarbu tai, kokia atsakomoji galia mums 
lieka po priešų užpuolimo, ir ar mūsų puolamoji galia pranoksta 
jų galią mums pasipriešinti. Branduolinių ginklų paradoksas yra 
tai, kad kuo daugiau saugumo įgyjame mūsų turimos absoliučios 
griaunamosios galios terminais, tuo mažiau tampame saugūs bran- 
duolinio konflikto atveju. Įgyjame pranašumą tik sukūrę tokių gin- 
klų, kurių bijome patys. 

Absoliutaus poreikio kriterijus gali turėti tam tikro įtaigumo dėl 
jo analitinio griežtumo ir nepriklausomybės nuo istorinių bei so- 
cialinių variacijų. Tačiau kaip rodo socialinės rūpybos ir naciona- 
linės gynybos pavyzdžiai, viešojoje politikoje paprastai vyrauja san- 
tykinio poreikio kriterijus. Bendruomenės paprastai siekia išsaugoti 
savo vidinę socialinę struktūrą ir patį savo egzistavimą, ir santy- 
kinio poreikio standartas joms leidžia tai pasiekti. Panašiai santy- 
kinė galia, kaip nacionalinės gynybos standartas, leidžia šalims iš- 
saugoti arba stiprinti savo pozicijas tarptautinėje arenoje. 

Trečią poreikio matmenį nusako tiesioginių ir instrumentinių po- 
reikių dichotomija. Kai kurių dalykų mums reikia ne dėl jų pačių, 
bet dėl to, ką jie leidžia mums turėti arba daryti. Būtent šiuo būdu 
paprastai grindžiama švietimo nauda. Sakoma, kad moksleiviams 
arba studentams jo reikia tam, kad jie galėtų gauti gerus arba pa- 
tenkinamus darbus, būtų produktyvesni darbuotojai arba labiau iš- 
silavinę piliečiai. Viešosios rūpybos išlaidų apkarpymo vajaus lai- 
kais parama vaikus auginančioms motinoms dažnai teisinama ape- 
liuojant ne į tiesioginius vaikų poreikius, bet veikiau kaip į prie- 
monę, leidžiančią motinoms dirbti apmokamą darbą. 


" Deborah Stone, The Disabled State (Philadelphia: Temple University Press, 
1984). 


4. Saugumas 117 


Johno Rawlso požiūriu, pirminės socialinės gėrybės (teisės ir lais- 
vės, galimybės ir galios, pajamos ir turtas) reikalingos ne dėl jų pačių, 
bet dėl to, kad jos leidžia žmonėms įgyvendinti savo individualius 
tikslus ir svajones (tai, ką jis vadina „racionaliais planais“). „Turėda- 
mi daugiau šių gėrybių, Žmonės įgyja daugiau šansų realizuoti savo 
siekius bei tikslus, kad ir kokie būtų tie siekiai bei tikslai“ .* Instrumen- 
tinė poreikio samprata atlieka esminį vaidmenį egalitarinėse teisingu- 
mo teorijose, nes sudarant esminių poreikių sąrašą ji joms leidžia į jį 
įtraukti ne vien tuos dalykus, kurie būtini fiziniam išlikimui. 

Instrumentinę poreikio sampratą, kaip ir simbolinę bei santyki- 
nę jo sąvoką, sunkiau apibrėžti nei absoliutinę sąvoką, tačiau poli- 
tikoje ji atlieka svarbesnį vaidmenį. Pavyzdžiui, kai plieno arba elek- 
tronikos pramonininkai spaudžia valdžią įvesti importo kvotas, jie 
apeliuoja ir į tiesioginius, ir į netiesioginius poreikius. Kadangi kai 
kurios kitos šalys tą patį produktą gali pagaminti mažesniais kaš- 
tais, jeigu joms būtų leista laisvai eksportuoti savo produkciją į Ame- 
riką, jos išstumtų iš rinkos Amerikos pramonininkus. Todėl šių pra- 
monės šakų atstovai reikalauja, kad būtų įvesti importo apribojimai, 
nes tik taip gali būti užtikrintas šalies gamintojų išlikimas. Tai yra 
tiesioginis poreikis. Tačiau suvokdami Amerikos vartotojų priešiš- 
kumą aukštesnėms kainoms, kurias lemtų toks protekcionizmas, jie 
papildomai griebiasi instrumentinio argumento: esą importo apri- 
bojimas suteiks jiems laiko modernizuoti savo gamyklas, sumažinti 
įvairias kitas sąnaudas ir amerikiečiams leis išsaugoti darbo vietas. 
Valstybinio protekcionizmo dažnai siekiama, ir jis yra teisinamas 
apeliuojant į instrumentinius poreikius. 

Ketvirtasis poreikių matmuo ypač išryškėjo per pastarąjį šimt- 
metį - kylant reikalavimams, kad būtų tenkinami ateities poreikiai, 
o ne vien kompensuojamas stygius dabartyje ir praeityje. Grįžkime 
prie maisto pavyzdžio: žmonėms reikia ne tik kalorijų, bet ir ga- 
rantijos, kad jų maiste nebus kenksmingų komponentų arba užkra- 
to virusų, kad jis nesukels vėžio, neapsunkins širdies ligų, nedi- 
dins kraujospūdžio ir t.t. 

Saugumas, arba ateityje iškilsiančių poreikių tenkinimo klausi- 
mas, tapo vienu svarbiausių viešosios politikos debatų objektų. Į jį 

paprastai apeliuojama įvedant maisto ir vaistų paslaugų reguliavi- 
mą, vykdant aplinkosaugos, branduolinės energetikos politiką, nu- 
statant vartojimo produktų saugos arba darbo saugumo reikalavi- 
mus. Jis atlieka svarbų vaidmenį pagrindžiant automobilių trans- 
porto reglamentavimą (saugos diržai, oro pagalvės, specialiai įreng- 
tos vietos vaikams, draudimas vairuoti išgėrus, privalomos inspek- 
cijos), oro transporto reguliavimą (pilotų sertifikavimas, oro uostų 
priežiūros standartai, oro eismo kontrolė), viešųjų pastatų, užtvan- 
kų, tiltų naudojimo reguliavimą (priešgaisrinės apsaugos, statybi- 
nių konstrukcijų standartai, seisminio atsparumo standartai). Vie- 
nas iš požymių, liudijančių šio susirūpinimo ateities poreikiais nau- 
jumą, yra tai, kad Haroldas Lasswellas savo klasikinėje 1936 metų 
knygoje apie politiką pasakė tik vieną dalyką apie saugumą ir jo 
pasiskirstymą visuomenėje. Svarstydamas smurtinės mirties - karo 
lauke arba nuo žudiko rankos - tikimybę jis atkreipė dėmesį į tai, 
jog valdovams ir elitui tokia mirtis gresia kur kas dažniau nei eili- 
niams gyventojams.? 

Daugelyje dabartinių viešosios politikos debatų argumentuoja- 
ma, jog žmonės turi tam tikrų poreikių, nulemtų įvairių „rizikos 
veiksnių“. Kalbama apie rizikos veiksnius sveikatai, apie rizikos 
veiksnius negimusiems kūdikiams, apie vaikų išnaudojimo riziką, 
apie paauglių pripratimo prie narkotikų riziką, apie rizikingą nėš- 
tumą. Visi šie rizikos veiksniai ir savisaugos pastangos, dėl kurių 
jie randasi, liečia potencialią žalą, kuri dar nėra realizuota. Porei- 
kiai, kylantys dėl potencialių grėsmių, egzistuoja tik ateityje. Žino- 
ma, saugumo ir galimų rizikos veiksnių suvokimą daugiausia įgy- 
jame iš praeityje įvykusių nelaimingų atsitikimų. Tačiau visa su sau- 
gumu susijusi reglamentacinė veikla visada savo dėmesį telkia į po- 
tencialius poreikius ateityje. Jie paprastai turi didesnį politinį svorį 
nei realūs dabarties poreikiai, nes čia prisideda nežinomybės bai- 
mės veiksnys. Žmonių vaizduotė geba susikurti aibę įvairių grės- 
mių, ir šių grėsmių baimė paaiškina, kodėl argumentai apie šio po- 


? Harold Lasswell, Politics: Who Gets What, When, How? (New York: McGraw- 
Hill, 1936; antrasis leidimas, Cleveland: World Publishing, 1958, p. 14 ir 3 
skyrius). 1954 metų prieraše Lasswellas kėlė klausimą dėl to, ar valdžia 
gali sumažinti „nelaimingų atsitikimų, susirgimų, fizinės prievartos ir ben- 
druomenėms daromos žalos mastą“ (p. 184). Tačiau iškėlęs tokį klausi- 
mą jis nepasakė, kaip jis galėtų būti sprendžiamas. 

būdžio poreikius dažnai yra labai emocionalūs, net jeigu rizikos 
veiksnius nusako bejausmė statistika. 

Galiausiai fiziniam išlikimui kaip poreikio kriterijui iššūkį meta 
tai, ką galime pavadinti santykiniais poreikiais. Žmonėms reikia ben- 
druomenės, solidarumo, priklausomybės pojūčio; orumo, pagarbos, 
savigarbos ir garbės; draugystės ir meilės. Mums reikia ne tik turėti ir 
gauti, bet ir duoti bei padėti. Tai yra santykių, o ne „daiktų“ poreikiai, 
kurių tenkinimo individai gali reikalauti iš visuomenės, nors faktiš- 
kai labai mažai Žinome apie tai, kaip visuomenė galėtų parūpinti to- 
kių gėrybių.!* Tačiau socialiniai tyrinėtojai parodo didžiulę šių porei- 
kių svarbą. Savo studijoje apie miestų getus Carola Stack išvedė, jog 
žmonės, paveldėję didžiules pinigų sumas ar gavę per draudimo po- 
lisą, paprastai išleidžia juos tenkindami kitų Žmonių poreikius, o ne 
didindami savo pačių materialinę gerovę." Williamas White'as paro- 
dė, kad miestų gatvių gaujos tenkina gyvybinį socialinės struktūros 
ir stabilumo poreikį, ir veikia pagal griežtą, nors ir nesuformuluotą, 
tarpusavio įsipareigojimų kodeksą.'? K. Eriksono studija apie Buffalo 
Creek potvynį atskleidė tai, kad potvynio aukos kur kas skaudžiau iš- 
gyveno ryšio su savo praeitimi ir savąja aplinka netektį nei turto pra- 
radimą.“ Iš Studso Terkelo interviu apie darbą paaiškėjo, jog žmo- 
nėms labiau rūpi jiems skiriama pagarba nei atlyginimas." 

Šie poreikiai yra labai realūs, nors yra neapčiuopiami ir neiš- 
matuojami. Politikoje būtent šie giluminiai jausmai generuoja kon- 
fliktus ir politinius reikalavimus, nors politikoje dažnai prireikia 
žmonių, gebančių šiuos poreikius išversti į labiau apčiuopiamus ir 
pamatuojamus reikalavimus. Pavyzdžiui, po Buffalo Creek potvynio, 
kai išlikusieji gyvi į teismą patraukė sugriuvusios užtvankos savi- 
ninką, jų advokatai ir juos konsultuojantis psichiatras padėjo jiems 
savo netektį išversti į medicinos kalbą įvardydami ją kaip „išliku- 
sių gyvųjų sindromą“, kad šie galėtų pareikalauti daug didesnio 
žalos atlyginimo nei toji menka ekonominė vertė, kurią turėjo jų ma- 


Geriausias iš man žinomų darbų apie šią poreikio sąvoką yra Michael Ig- 
natieff, The Needs of Strangers (New York: Viking Penguin, 1984). 

terialusis turtas.!? Kovodami prieš numatomą statyti greitkelį, kuris 
padalytų jų bendruomenę pusiau, vienos Durhemo (Šiaurės Karoli- 
na) apylinkės gyventojai dokumentaliai išdėstė savo potencialius 
nuostolius „poveikio bendruomenei analizėje“, pagal analogiją su 
ekologinio poveikio analizėmis, kuriose mėginama prognozuoti fi- 
zinius, biologinius bei ekonominius įvairių projektų padarinius.!* 

Šie penki poreikių matmenys nesudaro hierarchijos ar nuosek- 
lios tvarkos, kuri reikštų, jog, patenkinę vienos rūšies poreikius, žmo- 
nės mėgins patenkinti ir kitos rūšies poreikius.!" Šie matmenys vei- 
kiau nusako skirtingus poreikių supratimo būdus. Šiomis sampra- 
tomis grindžiami skirtingi politiniai saugumo reikalavimai. Polyje 
riba tarp poreikių ir norų yra neaiški, nestabili ir visada ginčijama. 

Gamtos mokslų atstovai yra linkę žmogiškuosius poreikius trak- 
tuoti taip, tarsi jie būtų objektyvūs ir eksperimentais išmatuojami 
dalykai. Mėginimai apibrėžti minimalius biologinio išlikimo porei- 
kius priklauso šiai tradicijai, tačiau jai priklauso ir kai kurių psi- 
chologinių studijų mėginimai apibrėžti minimalius „sveikos asme- 
nybės“ raidos poreikius. Svarbiausias ir kai kam patrauklus šio po- 
žiūrio bruožas yra tai, kad neklausiama individų, ko jiems reikia. 
Vietoje to, objektyvūs stebėtojai eksperimentais tiria įvairius žmo- 
nes įvairiomis sąlygomis ir daro išvadas apie jų tikruosius porei- 
kius, tariamai visiškai nepriklausomus nei nuo tiriamųjų, nei nuo 
juos tiriančių Žmonių norų. 

Tačiau polyje poreikį nustato ne fizikos dėsniai. Poreikis čia nė- 
ra užpildyta arba neužpildyta fiksuoto dydžio talpa. Veikiau atro- 


15 Gerald Stern, The Buffalo Creek Disaster: The Story of the Survivors“ Unprece- 
dented Lawsuit (New York: Random House, 1976). 


16 Carol B. Stack, “A Critigue of Method in the Assessment of Policy Im- 
pact“, in S. M. Miller and M. Lewis, eds., Research in Social Problems and 
Public Policy, vol. 4 (Greenwich, Conn.: JAI Press, 1987), p. 137-147. Žr. 
taip pat Elizabeth Friedman, “Crest Street: A Family-Community Impact 
Statement“, working paper, Duke University, Institute of Policy Sciences 
and Public Affairs, 1978. 


Žinomiausias hierarchinių poreikių teorijos atstovas Abrahamas Maslowas 
postulavo, jog žmonės turi penkis poreikių tipus, kuriuos jie mėgina nuo- 
sekliai tenkinti, būtent: fiziologiniai poreikiai, tokie kaip alkis ir troškulys; 
saugumo ir pastogės poreikiai; socialiniai poreikiai; savigarbos poreikis ir 
galiausiai - savirealizacijos poreikis. Abraham Maslow, „A Theory of Hu- 
man Motivation“, Psychological Review 50 (July 1943): 370-396. 

do, kad poreikis didėja tiek, kiek jis yra tenkinamas, ir kad pats jo 
apibrėžtumas priklauso nuo aplinkos. Vienas iš žmogiškosios situ- 
acijos bruožų yra tai, kad žmonės, prieš imdamiesi atitinkamų veiks- 
mų, įsivaizduoja savo poreikių tenkinimo situaciją ir todėl dažnai 
patiria nusivylimą tų veiksmų rezultatais. Gebėjimas įsivaizduoti 
savo norų tenkinimą yra turbūt esminė visos pažangos sąlyga - jis 
mus stumia priekin, tačiau kartu neleidžia pasiekti pasitenkinimo.!ė 

Įvairių pakraipų ekonomistai siūlo skirtingus šio poreikių nepa- 
sotinamumo aiškinimus. Marksistai jį aiškina apeliuodami į klasinę 
kapitalizmo struktūrą. Siekdami išlaikyti savo dominuojančią padė- 
tį, kapitalo savininkai turi kurti dirbtinius poreikius, kad išliktų jų 
produkcijos paklausa (ir pati darbo santykių sistema). Liberalai ma- 
no, kad visuomenėje, kurioje vienintelis pajamų šaltinis daugumai 
žmonių yra darbas (o ne paveldėtas turtas, dovanos ar tarpusavio pa- 
rama), nedarbas yra didžiausia grėsmė ekonominiam saugumui; to- 
dėl gamyba yra esminis darbo pajamų šaltinis. Tačiau pati gėrybių ir 
paslaugų gamyba kuria naujų poreikių. Santykinis poreikis reiškia, 
kad „vieno žmogaus vartojimas tampa jo kaimyno norų šaltiniu“."? 
Simbolinis poreikis reiškia, kad gėrybės tampa prestižo ženklu, tad šią 
funkciją jos gali atlikti tik tuo atveju, jeigu yra naujos, kitokios ir re- 
tos. Reklama bei įvairios pardavimo akcijos manipuliuoja žmonių 
psichologiniais poreikiais. Konservatoriai paprastai argumentuoja, 
kad tenkindami žmonių (ypač neturtingų) poreikius jiems suteikiame 
paskatas tapti arba likti išlaikytiniais. Poreikių tenkinimas keičia 
žmonių charakterį taip, kad net jeigu jų materialūs poreikiai nedidė- 
ja, jų gebėjimas tenkinti poreikius savo pačių darbu mažėja, tad socia- 
linės paramos poreikis faktiškai didėja.“ Pastebėkime, kad visi šie trys 
požiūriai pripažįsta beribio poreikių didėjimo potencialą. 

Ši poreikių matmenų analizė padeda paaiškinti politinių nesu- 
tarimų saugumo klausimu dinamiką. Ji parodo, kaip politiniai agen- 
tai gali kelti įtikinamus, tačiau tarpusavyje nesuderinamus teiginius 


1š Nepaprastai įdomią nusivylimų ekonominiame ir politiniame gyvenime ana- 
lizę pateikia Albert O. Hirshman, Shifting Involvements: Private Interest and 
Public Action (Princeton, N.J.: Princeton University Press, 1982). Lane, op. 
cit., taip pat svarsto poreikių nepatenkinamumo problemą. 


19 Galbraith, op. cit., p. 125. 


20 Šiuolaikinį šios Malthuso doktrinos variantą dėsto Charles Murray, Loosing 
Ground: American Social Policy 1950-1980 (New York: Basic Books, 1984). 

saugumo klausimu. Ji taip pat parodo, kaip minimalus ir tariamai 
objektyvus poreikio apibrėžimas, toks kaip tas, kuris grindžiamas in- 
divido, firmos, grupės, organizacijos ar tautos išlikimo kriterijumi, ga- 
li būti išplėstas penkiais matmenimis: materialus versus simbolinis, 
absoliutus versus santykinis, tiesioginis versus instrumentinis, esamas 
versus būsimas, fizinis versus bendruomeninis. Saugumo, kaip ir kitų 
politinių tikslų, apibrėžimas nukalamas politinėje kovoje. 


POREIKIO SĄVOKOS 


Paprastas Minimalios biologinio išlikimo sąlygos 
apibrėžimas 


Komplikacijos polyje 


Matmuo Problema 


1. Išteklių Ar nustatant poreikius būtina atsižvelgti 
vertinimas: tik į materialų išteklių naudojimą, ar ir į 
simbolines reikšmes bei pasitenkinimą, 
kurį jie teikia? 


2.Palyginimo "Ar poreikius reikėtų matuoti pagal 
standartas: fiksuotą (absoliutų), ar pagal santykinį 
standartą (pagal tai, ką Žmogus turi, pa- 
lyginti su kitais bendruomenės nariais)? 


3. Išteklių Ar turi būti parūpinami tik tokie ištek- 
paskirtis: liai, kurie tenkina tiesioginius išlikimo 
poreikius, ar ir tokie ištekliai, kurie 
žmonėms leidžia siekti platesnių tikslų? 


Ar visuomenė turi rūpintis tik esamais 
žmonių poreikiais, ar ir būsimais jų 
poreikiais bei grėsmėmis? 


5. Analizės Ar visuomenė turi tenkinti tik Žmonių 
vienetas: kaip atskirų individų poreikius, ar ir 
žmonių tarpusavio santykių poreikius 
(tokius kaip orumo, priklausomybės 
bendruomenei, pasitikėjimo jausmo 
poreikius)? 





4. Saugumas 123 
Poreikiai polyje 


Kadangi skirtingi poreikio apibrėžimai veda prie skirtingų iš- 
vadų apie tai, ką turėtų daryti valdžia, pagrindinis politikos rū- 
pestis — vykdyti savotišką šių skirtingų požiūrių arbitražą. Vyks- 
tant politiniam procesui visuomenė priima sprendimą, ar tam tikri 
poreikiai yra realūs arba teisėti. 

Politikos formavimo procesas teikia įvairių priemonių, kuriomis 
naudojantis gali būti teisinami poreikių tenkinimo reikalavimai. Rū- 
pybos politikoje, kur poreikiai paprastai tenkinami skiriant ištek- 
lių individams, paramos gavėjai atrenkami pagal vienokį ar kitokį 
poreikių testą. Pajamų ir turto dydis naudojamas kaip testas spren- 
džiant, ar žmonėms skirti papildomų pajamų, maisto kuponų ar 
sveikatos draudimą. Įmokos į Socialinio draudimo fondą neįgalu- 
mo draudime naudojamos kaip filtras atsijoti žmonėms, kurie nie- 
kada arba beveik niekada nedirbo. Tai daroma vadovaujantis te- 
orija, jog ankstesnis žmonių noras dirbti liudija paramos prašyto- 
jo motyvacijos sąžiningumą. Daugelyje socialinės paramos progra- 
mų numatytas lankymasis namuose ir inspektavimas, kaip prie- 
monė nustatyti, ar paramos gavėjų poreikiai išties nėra patenkinti. 
Įvairiose programose gydytojas yra tas asmuo, kuriam patikima nu- 
statyti individo poreikius. Imkime tik vieną pavyzdį: daugelio vals- 
tijų įstatymai abortų finansavimą iš viešųjų lėšų leidžia tik tais at- 
vejais, kai abortas yra „būtinas medicinos požiūriu“. 

Net tose politikos srityse, kur poreikiai tenkinami skiriant iš- 
teklių grupėms, o ne individams, politiniai sprendimai teisinami 
apeliuojant į poreikius. Kai kuri nors pramonės šaka nori apsisau- 
goti nuo užsienio produkcijos konkurencijos, dėl importo apriboji- 
mo ji turi kreiptis į JAV Tarptautinės prekybos komisiją ir pateikti 
įrodymą, jog jai gresia žlugimas dėl to, kad užsienio firmos užima 
pernelyg didelę rinkos dalį, arba kad užsienio firmos vykdo nesą- 
žiningą prekybos politiką. Fermeriai ir pieno tiekėjai, reikalaujan- 
tys iš Kongreso arba valstijų valdžios subsidijų, turi dokumentais 
įrodyti savo poreikių pagrįstumą: pateikti skaičius apie rinkos pri- 
sotinimą, žemas kainas ir ūkių nepelningumą. 

Įstatymų leidėjų klausymai dažnai panaudojami informacijos 
apie poreikius surinkimui ir patikrinimui. Juos paprastai inicijuoja 

atstovas, jau nusprendęs imtis priemonių tam tikrai problemai spręs- 
ti, ir todėl pasirenkami tokie liudytojai, kurie galėtų pateikti infor- 
matyvų arba emocingą tam tikro poreikio apibūdinimą. Klausymuo- 
se dėl sveikatos draudimo įstatymų projektų paprastai dalyvauja 
mišri draugija, kurią sudaro ekspertai, manipuliuojantys statistikos 
duomenimis bei jų apibendrinimais, ir neturtingi žmonės, pasako- 
jantys savo vargų istorijas įtaigia, gramatiškai netaisyklinga proza. 

Biudžeto formavimas yra dar vienas mechanizmas, kuriuo nau- 
dojasi grupės, siekdamos realizuoti savo pretenzijas. Įvairios agen- 
tūros pateikia savo biudžeto sąmatas, kuriose parodo, kiek joms rei- 
kia pinigų esminėms funkcijoms atlikti. Biudžeto svarstymuose ta- 
da jos turi įrodinėti savo poreikių svarbą ir daryti atranką iš savo 
pačių programų.*! Gerai tai ar blogai (veikiausiai blogai), bet dau- 
giausia šiuo procesu nustatomi šalies gynybiniai poreikiai. Viešoji 
diskusija gynybos klausimais yra palyginti ribota, nebent sprendžia- 
mas investavimo į skirtingas ginklų technologijas klausimas. 

Tad daugeliu požiūrių politika yra mėginimas kolektyviai api- 
brėžti poreikius, ir tai yra dar viena prasmė, kuria polyje reiškiasi 
viešasis interesas. Net jeigu daugelis, ar net dauguma poreikių, ku- 
riuos valdžia mėgina tenkinti, iš tikrųjų nėra visuomenės kaip vi- 
sumos poreikiai, pats poreikių identifikavimas per viešąsias insti- 
tucijas bei agentūras postuluoja viešąjį suinteresuotumą poreikių 
pažinimu bei tenkinimu. 

Tuos poreikius, kuriuos bendruomenė laiko teisėtais ir mėgina 
kolektyviai tenkinti kaip bendruomenė, galima pavadinti „viešai- 
siais poreikiais“. Viešųjų poreikių sąvoka, kaip ji vartojama rea- 
liose politinėse bendruomenėse, yra daug platesnė, įvairiapusiš- 
kesnė ir labiau susijusi su specifinėmis kultūromis nei ekonomistų 
naudojama viešųjų gėrybių sąvoka. (Prisiminkime, kad viešoji gė- 
rybė yra gėrybė, kuri gali būti naudojama kolektyviai ir kuri nėra 
sunaudojama ją naudojant.) Gerovės ekonomikoje gėrybės „viešu- 
mą“ lemia jos vidinės charakteristikos. Švyturys yra viešoji gėrybė 
dėl to, kad vidinė šviesos signalo charakteristika yra būti mato- 
mam daugeliui vartotojų vienu metu ir išlikti po to, kai juo pasi- 


21 Žavų biudžeto paskirstymo paveikslą teikia Aaron Wildavsky, The Politics 

naudojama. Viešuosius poreikius, priešingai, apibrėžia politinis 
procesas, ir jie sietini veikiau su Žmonių idėjomis, o ne su vidi- 
nėmis daiktų savybėmis. Viešieji poreikiai yra nesibaigiančio gin- 
čo objektas. 

Viešųjų poreikių struktūra yra tarytum visuomenės signatūra. 
Savaip apibrėždama viešuosius poreikius, visuomenė tarytum pa- 
sako, ką jos kultūroje reiškia būti žmogumi ir turėti žmogiškąjį oru- 
mą. Viduramžių žydų bendruomenių vyresnybės pareiga buvo pa- 
rūpinti tai, kas būtina religijos praktikai: sinagogas su jų tarnais; 
religinius teismus; švietimą (tik berniukams, nes švietimo paskirtis 
buvo parengti vyrus dalyvauti religinėse apeigose bei diskusijose); 
žydų gelbėjimą nuo persekiojimų kitose bendruomenėse. Senovės 
Atėnuose buvo pripažįstama kitokia viešųjų poreikių aibė: didelė 
kariuomenė ir laivynas; apsirūpinimas grūdais; keliai; kare žuvu- 
siųjų laidojimas; garsieji dramos festivaliai.“ Galbūt šiuolaikinės 
Amerikos visuomenės signatūra yra tai, kad skiriame didžiulius iš- 
teklius įvairiems saugumo tyrimams bei saugumo reguliavimui — 
gindami abstrakčią potencialią auką nuo galimos žalos ateityje — 
ir nepastebime savo benamių dabartyje. 

Nors visuomenės smarkiai skiriasi pagal tai, kokius viešuosius 
poreikius pripažįsta, esama ir tam tikro bendrumo. Vakarų šalyse 
socialinio draudimo programos buvo priimtos daugmaž vienoda se- 
ka, tarsi egzistuotų visuotinė poreikių skalė: nelaimingi atsitikimai 
pramonėje; senatvė; ligos; nedarbas; parama šeimoms.“ Neįgalumo 
programose aklumas, kurtumas, galūnių netektis šioje pripažinimo 
skalėje paprastai užima aukštesnę vietą nei psichikos sutrikimai ar 
lėtinės ligos. 

Kad ir kaip skirtųsi ar būtų panašios įvairių visuomenių viešų- 
jų poreikių sampratos, visos jos siekia kolektyviai tenkinti pripa- 
žintus jų narių poreikius ir užsitikrinti savo pačių kaip bendruo- 
menių išlikimą. Faktiškai siekis užsitikrinti bendruomeninį saugu- 
mą yra toks stiprus, kad dažnai nulemia minios elgseną. Pavyz- 
džiui, maisto maištai XVIII a. Anglijoje, nors jie atrodo kaip neval- 

domi ir destruktyvūs minios siautėjimai, faktiškai vyko labai nuo- 
seklia tvarka, kuri gana tiksliai atspindėjo oficialią nepaprastųjų 
padėčių reglamentaciją.?* Valstiečių sukilimai Pietryčių Azijoje vyks- 
ta pagal numatomą schemą, jeigu juos suvokiame kaip racionalius 
mėginimus apginti kaimo gyventojų ekonominį saugumą.“ Tai, kad 
minios veiksmuose pasireiškia tam tikra nuosekli struktūra, jeigu 
juos suvokiame kaip kolektyvinę pastangą identifikuoti ir paten- 
kinti tam tikrus poreikius, leidžia daryti prielaidą, jog kolektyvinis 
rūpinimasis saugumu gali būti toji jėga, kuri lemia bendruomenių 
formavimąsi. 

Kolektyvinis rūpinimasis saugumu gali būti svarbiausias veiks- 
nys, padedantis išlaikyti bendruomenių tapatumą. Kai vargo pri- 
spausti žmonės sulaukia paramos, jie paprastai jaučia dėkingumą 
jos davėjui ir galbūt tampa nuo jo priklausomi. Dėkingumas ir pri- 
klausomybė sukuria ištikimybę. Carola Stack, tyrinėdama juodao- 
džių gyvenamus miestų kvartalus, nustatė, jog „Atiduodamo daikto 
vertė priklauso nuo to, kokia galia įgyjama gavėjo atžvilgiu, t.y. nuo 
to, kokio dydžio ir kaip ilgai davėjui teks laukti atsakomosios do- 
vanos“./** Bismarckas, steigdamas nacionalinę sveikatos ir nelai- 
mingų atsitikimų draudimo sistemą Vokietijoje XIX a. pabaigoje, 
aiškiai suvokė šią priklausomybę. Šiomis programomis jų ateitį su- 
siedamas su šalies valdžios garantijomis, jis siekė atitraukti darbi- 
ninkus nuo kylančio socialistinio sąjūdžio. Politiniai Amerikos 
miestų vadai savo politines mašinas kūrė vadovaudamiesi tuo pa- 
čiu principu: padėk žmogui nelaimėje ir visada turėsi jo balsą. Tad 
Amerikos mąstysenoje apie rūpybos politiką įvyko keistas posūkis, 
nes joje dabar vyrauja priešinga idėja - kad socialinė parama reiš- 
kia kažko praradimą ir išsižadėjimą, kad ji sekina valdžią, viešąjį 
iždą ir ekonomiką (nes parama tariamai silpnina paskatas dirbti). 
Čia turime dar vieną polio aspektą, kur negalioja materijos dėsniai. 
Labdara kuria ištikimybę ir politinį solidarumą, galintį būti žmo- 


2 E. P. Thompson, “The Moral Economy of the English Crowd in the Eigh- 

nių darbo motyvacijos ir jų energijos pastiprinimo šaltiniu. Tad ne- 
tiesiogiai labdara gali duoti didesnę jai sunaudotų išteklių grąžą 
nei ši būtų juos panaudojus kitur. 

Politikos teorijos radikaliai skiriasi tuo, kaip suvokia tenkintinų 
poreikių pripažinimo procesą. Klasikinėje liberalioje tradicijoje (ku- 
ri Amerikoje dabar siejama su konservatizmu) poreikiai pasireiškia 
elgsenoje. Pagal vieną šios tradicijos variantą — klasikinę mikroeko- 
nominę teoriją - poreikius išreiškia vartotojų sprendimai arba „var- 
tojimo paklausa“; pagal kitą jos variantą — klasikinę politinio pliu- 
ralizmo teoriją — poreikius išreiškia organizuotų interesų grupės, ku- 
rios juos paverčia politiniais reikalavimais valdžiai. Šių teorijų po- 
žiūriu, visi svarbiausi arba stipriausiai jaučiami poreikiai perduo- 
dami į veiksmą.?? 

Reformistinėje liberalioje tradicijoje, kurią politikos analitikai va- 
dina neopliuralizmu, nesivadovaujama prielaida, kad visi poreikiai 
suras savo išraišką. Kai kurie žmonės turi didesnę įtaką rinkoje, nes 
turi daugiau pinigų, arba politikoje, nes disponuoja didesniais po- 
litiniais ištekliais: pinigais, išsilavinimu, įtaka arba organizuotumu. 
Ne visi poreikiai transformuojasi į politines organizacijas, 0 ir iš 
visų tokių organizacijų kai kurios nuolat sėkmingiau pasirodo po- 
litinėje arenoje.* 

Marksistinė tradicija atmeta liberaliąją idėją, esą poreikiai auto- 
matiškai persiduoda į paklausą arba į politinius reikalavimus, ir net 
reformistinę idėją, esą tik kai kurie poreikiai geba prasimušti į vie- 
šumą. Marksizmo požiūriu, kapitalistinėje visuomenėje, kur mažu- 
ma valdo gamybos priemones, viena klasė nuolat savo valią primeta 
kitai klasei. Kapitalistai, didelių turtų savininkai, arba elitas, engia 
darbininkus, vargšus ir kitas bejėges grupes. Pavergtosios klasės, su- 
darančios daugumą, poreikiai slopinami, ir slopinami taip, kad 
žmonės net nesuvokia savo tikrųjų poreikių. Viena iš „iškreiptos są- 
monės“ prasmių išreiškia būtent šią idėją, jog kai kurie žmonės (gal- 
būt dauguma) nesupranta savo pačių tikrųjų poreikių. Kapitalizmas 
žmones priverčia savo dėmesį telkti į trumpalaikius materialius in- 
2 David Truman, The Governmental Process (New York: Knopf, 1951). 


2 Peter Bachrach and Morton Baratz, “The Two Faces of Power“, American 
Political Science Review 56 (1962): 947-952; E. E. Schattschneider, The Semi- 
Sovereign People (New York: Holt, Rinehart and Winston, 1960). 

teresus ir atitraukia jų dėmesį nuo kitokios politinės sistemos, kuri 
tenkintų jų ilgalaikius poreikius.? 

Čia negaliu išspręsti šių ginčų (jeigu galėčiau, būčiau turtuolė 
ir įžymybė), tačiau turiu pabrėžti, jog klausimas, iš kur žinome, kas 
yra Žmogaus poreikiai, nuo seno rūpėjo didiesiems protams. Ir net 
jeigu neįmanoma išspręsti šio klausimo, kaip žinome ir kaip gali- 
me patys sau įrodyti, kurie poreikiai yra tikri, daug galime pasaky- 
ti apie tai, kaip tikrųjų poreikių klausimas sprendžiamas praktinė- 
je politikoje. 


Saugumo ir efektyvumo priešprieša 


Dažnai manoma, jog saugumas ir efektyvumas yra nesuderina- 
mi dalykai. Pirmiausia apeliuojama į motyvacinį argumentą, pana- 
šų į tą, kuris kalba apie lygybės ir efektyvumo nesuderinamumą. 
Pasak šio argumento, jeigu žmonės būtų saugūs, jeigu jų poreikiai 
būtų tenkinami jiems patiems neįdedant jokio darbo, tai jie dirbtų 
mažiau arba apskritai nedirbtų, ir dėl to produktyvumas smuktų. 
Nė viena iš šių išvadų nėra teisinga. Niudžersio negatyvaus paja- 
mų apmokestinimo eksperimentas parodė, jog darbo pasiūla (dar- 
bo valandų kiekis) nesumažėjo padidinus socialines išmokas, 0 juo- 
daodžių vyrų atveju (čia ypač gajūs stereotipai apie tingumą) dar- 
bo pasiūla faktiškai padidėjo padidinus pajamų garantijas.?“ 

Produktyvumas nesmunka ir didėjant ekonominiam saugumui. 
Faktiškai padėtis yra veikiau priešinga. Produktyvumas, matuoja- 
mas kaip produkcijos išeiga per valandą, Jungtinėse Valstijose ke- 
lis dešimtmečius po Naujojo kurso paskelbimo buvo kur kas dides- 
nis nei anksčiau - kaip ir produktyvumo augimo tempas. Produk- 
tyvumas Japonijoje septintajame ir aštuntajame šio amžiaus dešimt- 
mečiais buvo beveik triskart aukštesnis už JAV produktyvumo lygį, 


Šią poziciją įtaigiai dėsto Joshua Cohen and Joel Rogers, On Democracy 
(Harmondsworth, England: Penguin Books, 1983), ch. 3. Visų trijų pozici- 
jų apžvalgą pateikia Steven Lukes, Power (London: Macmillan, 1974). 

Joseph Pechman and Michael Timpane, eds., Work Incentives and Income Gu- 


arantees: The New Jersey Income Tax Experiment (Washington, D.C.: Broo- 
kings Institution, 1975). 

nors Japonijos darbininkai paprastai turėjo visam gyvenimui garan- 
tuotą darbą, ir jų atlyginimas priklausė nuo išdirbtų metų skaičiaus 
ir kompanijos sėkmės, o ne nuo asmeninių rezultatų?! 

Idėja, kad materialus saugumas silpnina darbo motyvaciją ir ma- 
žina produktyvumą, ypač gaji Amerikoje. Gali būti, jog savo socia- 
linę politiką konstruojame taip, kad ši idėja tampa savirealizuojan- 
čia pranašyste. Kadangi mes naudojame veikiau selektyvias, o ne 
visuotines rūpybos programas, pagal mūsų taikomus gavėjų atran- 
kos kriterijus reikalaujama, kad pareiškėjas surinktų ištisą duome- 
nų bylą, kurioje viešai būtų įrodomas jo neįgalumas. Tad nieko nuo- 
stabaus, kad žmonės, kuriuos visuomenė verčia vaidinti visiško be- 
jėgio vaidmenį, patiki tuo savo vaidmeniu ir jį sąžiningai vaidina. 
Jeigu jie pagaunami veikloje, peržengiančioje šio vaidmens ribas 
(pavyzdžiui, jeigu šalimais jie užsidirba nedidelius pinigus), jie yra 
laikomi „sukčiais“ ir „piktnaudžiautojais“. Visuomenėse, kur socia- 
linės programos yra visuotinės ir kur kiekvienas gali sulaukti so- 
cialinės paramos (taip, beje, buvo ir Jungtinėse Valstijose Didžio- 
sios depresijos laikais), socialinės paramos gavimas kur kas mažiau 
žlugdo asmens motyvaciją ir produktyvumą, nes nedaro tokio di- 
delio poveikio jo savivokai. 

Antrasis šio saugumo versus produktyvumo argumento aspektas 
yra tai, kaip oficialiai matuojamas produktyvumas. Norint išmatuoti 
skirtingų veiklos sričių produktyvumą, reikia turėti standartinį ma- 
tą. Produkto, pagaminto per darbo valandą, kriterijus, taikomas že- 
mės ūkyje ir pramoninėje gamyboje, virsta „Žmonių, aptarnautų per 
darbo valandą“, kriterijumi paslaugų sektoriuje, nes žmonių aptar- 
navimas yra tai, kuo užsiima paslaugų verslas. Todėl ligoninių pro- 
duktyvumas pradedamas matuoti „pacientų lovadienių“ kiekiu, o oro 
linijų produktyvumas - „keleivių kilometražo“ kiekiu. Papildomas 
personalas šiame sektoriuje - seselės ir slaugės ligoninėse arba skry- 
džių palydovai bei saugai oro linijose — neabejotinai pasitarnauja 
žmonių patogumui ir saugumui; tačiau jie mažina statistinius pro- 
duktyvumo rodiklius, nes yra traktuojami tik kaip papildomi darbi- 
ninkai, aptarnaujantys tą patį pacientų arba keleivių kiekį. 


31 Thurow, op. cit. (note 2), p. 8, 84; Galbraith, op. cit. (note 4). Žr. taip pat 


Robert Kuttner, The Economic Illusion: False Choices Between Prosperity and 
Justice (Boston: Houghton Mifflin, 1984). 

Pagalvokime apie šią problemą vartotojo požiūriu. Rinkdama- 
sis mokyklą arba vaikų darželį, jūs pirmenybę teiksite tiems iš jų, 
kur mokytojų (slaugių) proporcija mokinių (vaikų) atžvilgiu yra di- 
desnė. Rinkdamasis prieglaudos namus ar ligoninę giminaičiui, ieš- 
kosite tokios įstaigos, kur personalo/pacientų proporcija yra 
didžiausia. Deja, kaip tik tos paslaugų savybės, kurios jas daro pa- 
trauklesnėmis vartotojams, laikomos mažiau produktyviomis mūsų 
statistikoje. Kai paslaugos ima teikti daugiau saugumo ir tenkinti 
daugiau mūsų poreikių, jos neišvengiamai tampa mažiau produk- 
tyvios dėl naudojamo produktyvumo apibrėžimo. Tad nenuostabu, 
kad produktyvumas (oficialiai) yra labai žemas paslaugų sektoriu- 
je, palyginti su produktyvumu pramonėje, finansuose, komunalinia- 
me sektoriuje arba kasyboje. O paslaugų sektoriui didėjant tradici- 
nių ekonomikos sektorių sąskaita produktyvumo rodikliai neišven- 
giamai rodys tariamai mažėjantį ekonomikos produktyvumą, net jei- 
gujis mums teiks daugiau saugumo. 

Trečiasis ir daug labiau nerimo keliantis saugumo/efektyvumo 
supriešinimo pagrindas yra vadinamasis pažangos argumentas. Pa- 
sak šio argumento, visuomenės kaip visumos pažanga negalima be 
individų patiriamų praradimų, nes negali būti investuojama į nau- 
jas sritis nemažinant investavimo į senas. Naujų verslų, naujų pro- 
duktų, metodų bei paslaugų negalėtų atsirasti, jeigu esamai struktū- 
rai — ir su ja susijusiems Žmonėms - nebūtų leidžiama sunykti arba 
žlugti. Naujos technologijos gali sukurti geresnių arba pigesnių pre- 
kių tik tuo atveju, jeigu kai kurių darbininkų įgūdžiai atmetami kaip 
pasenę, o patys darbininkai netenka darbo. Pramonės pakilimas Piet- 
ryčių Azijoje ir pramonės bei paslaugų sektoriaus augimas JAV Pie- 
tų bei Pietvakarių valstijose naudingas kai kuriems amerikiečiams 
(gal net jų daugumai), tačiau dėl to sunkius nuostolius patiria Šiau- 
rės ir Rytų valstijų miestai bei jų pramonė. Jeigu valdžia proteguos 
plieno gamybos arba automobilių pramonės firmas, nebepajėgiančias 
konkuruoti pasaulinėje rinkoje, amerikiečiams teks mokėti didesnes 
kainas už jų produkciją ir jie negalės savo ekonomikos pertvarkyti 
taip, kad darbas ir kapitalas būtų naudojami produktyviausiu bū- 
du. Saugumas gali būti pasiektas tik efektyvumo sąskaita. 

Vienas šios dilemos sprendimas būtų tas, kuris priverstų valdžią 
rūpintis žmonių kaip individų, o ne darbo vietų, firmų bei institu- 

cijų saugumu.?* Galima įsivaizduoti situaciją, kur individai ginami 
nesiekiant išlaikyti geležinio status guo. Japonija turi didžiulius fir- 
mų konglomeratus, kurie geba smunkančių sričių išteklius bei žmo- 
nes perkelti į augančias sritis, net jiems pasiliekant toje pačioje fir- 
moje. Švedija turi plačią socialinės rūpybos sistemą, teikiančią sau- 
gos tinklą individams ir veikiančią junginyje su darbo perkvalifika- 
vimo bei perkėlimo programomis, kurios padeda sumažinti indivi- 
dams tenkančius investicijų perdislokavimo kaštus. Esminė tokios 
strategijos idėja — sukurti stiprią perkvalifikavo ir laikinos paramos 
programą, kuri padėtų individams pereiti nuo tam tikros rūšies dar- 
bo prie kitokios rūšies darbo arba pakeisti darbo vietą.“ 

Nors individų saugumo idėja teikia tam tikrų vilčių sprendžiant 
saugumo/efektyvumo dilemą, ji nėra galutinis sprendimas. Pirma, 
ne kiekvienas individas gali būti perkvalifikuotas, ypač jeigu nauji 
darbai reikalauja nekvalifikuoto darbo pakeitimo kvalifikuotu arba 
kabinetinio darbo pakeitimo sunkiu fiziniu darbu. Svarbesnė kliū- 
tis yra tai, kad siekiame apsaugoti organizacijas, darbo vietas, fir- 
mas ir vietoves, nes būtent per jas organizuojama politinė galia. Nė- 
ra lobistų, ginančių bedarbius, kuriuos reikia apmokyti; tuo tarpu 
verslo asociacijų vadai ir valstijų gubernatoriai rengia bendrus po- 
kylius už Kongreso durų. Galbūt saugumo reorganizavimas vestų 
prie galios reorganizavimo, tačiau kadangi (kaip matėme anksčiau) 
saugumo institucijos yra pirminė bendruomenių rišamoji medžia- 
ga, senosios grupuotės sunkiai išyra. Galiausiai į individus orien- 
tuota saugumo sistema galėtų veikti, jeigu Žmonės nebūtų taip pri- 
sirišę prie savo vietovių, kaimynų ir draugų. Tačiau Žmonės verti- 
na bendruomenę ir savo šaknis, ypač kai sulaukia brandaus am- 
žiaus ir turi savo šeimas. Švedų ir japonų sprendimas gerai veikia 
todėl, kad tos šalys yra palyginti nedidelės ir homogeniškos. Persi- 
kėlimas Japonijos konglomerato viduje niekada nesukels tokios ge- 
ografinės ir kultūrinės dislokacijos, su kuria galėtume susidurti 


32 Šį sprendimą siūlė prezidentinė nacionalinės darbotvarkės komisija savo 
raporte: Urban America in the Eighties: Perspectives and Prospects (Washing- 
ton, D.C.: Government Printing Office, 1980). Žr. taip pat James Fallows , 
America's Changing Economic Landscape“, Atlantic Monthly, March 1985, 
p. 47-68; taip pat Thurow, op. cit., p. 81, 210. 


33 Žr. Robert Reich, The New American Frontier (Baltimore: Penguin Books, 
1983), p. 240-247, kur pateikiama detalesnė perkvalifikavimo strategija. 

Jungtinėse Valstijose. Bet kuri saugumo sistema tiesioginę paramą 
individams visada derins su organizacijų ir bendruomenių, kurio- 
se žmonės dirba ir gyvena, palaikymu. 


SAUGUMO IR EFEKTYVUMO PRIEŠPRIEŠA ? 
Taip Ne 


1. Būdami saugūs, žmonės Žmonių produktyvumas 
netenka paskatų dirbti, didėja didėjant jų saugumui, 
tad produktyvumas ypač visuomenėse, kur 
smunka didėjant garantuojamas aukštas 
saugumui. visuotinis saugumo lygis. 


„ Kuo didesnį saugumą Produktyvumo lygis 
visuomenė garantuoja, paslaugų sektoriuje Žemas 
tuo didesnis tampa jos tik todėl, kad jis matuo- 
paslaugų sektorius. jamas būdu, kuris pas- 


Paslaugų sektoriaus laugas padaro neproduk- 
produktyvumo lygis yra tyviomis pagal apibrėžimą. 
mažiausias už visų kitų 

ekonomikos sektorių 

produktyvumo lygį. 


„ Ekonomikos efektyvu- Viešoji politika gali sušvel- 
mas reikalauja naujovių. ninti, jeigu ir ne pašalinti, 
ir technologinės kaitos, kai kuriuos nesaugumo 
dėl kurios kai kurie veiksnius, susijusius su 
žmonės neišvengiamai: ekonomine kaita. 
nukenčia (ir tampa 
mažiau saugus). 





D 


LAISVĖ 


1989 m. Aukščiausiasis Teismas nustatė: kadangi Amerikos vė- 
liavos deginimas yra žodžio laisvės išraiška, jokia valstija neturi tei- 
sės drausti piliečiams reikšti šiuo būdu savo įsitikinimų. Vienos iš 
įtakingiausių veteranų asociacijos, Amerikos Legiono, atstovas TV lai- 
doje aiškino, kodėl daugelis patriotiškai nusitekusių žmonių mano, 
jog Aukščiausiasis Teismas priėmė klaidingą sprendimą, ir reikala- 
vo, kad vėliavos deginimas būtų uždraustas. Pasak jo, vėliava yra 
šalies simbolis ir valdžia negali leisti jo niekinti. Kai jo buvo papra- 
šyta paaiškinti, ką būtent vėliava simbolizuoja, jis atsakė: „Ji simbo- 
lizuoja faktą, jog šioje šalyje turime teisę daryti tai, ką norime“.! 

Daugeliui amerikiečių laisvė yra esminis Amerikos bruožas - ji 
buvo kolonistų kovos dėl šalies nepriklausomybės pagrindas ir ji 
yra pamatinis Amerikos demokratijos principas. Tačiau laisvė nėra 
mažiau paini ir sudėtinga nei kiti politiniai tikslai bei vertybės. Ve- 
terano tezės paradoksalumas puikiai iliustruoja laisvės dilemą: Ar 
visada turime teisę daryti, ką norime, ir jeigu taip, ar turime teisę 
deginti vėliavą, mūsų laisvės simbolį? Veteranas, atrodo, intuityviai 
pagavo laisvės problemos esmę - kartais gali tekti apriboti indivi- 
do laisvę, kad būtų išsaugota bendruomenė, kurioje individai gali 
laisvai veikti ir klestėti. 

Laisvės dilema viešojoje politikoje iškyla kaip klausimas, kada 
valdžia gali teisėtai riboti piliečių pasirinkimus ir veiksmus. Kada, 
jei apskritai kada nors, visuomeniniams tikslams leistina nusverti 
individo pasirinkimus? Kokiomis aplinkybėmis viešoji politika ga- 
li, jei apskritai gali, riboti individo privatumą ir autonomiją? Žino- 


1! Cituojama pagal Mary Ann Glendon, Rights Talk: The Impoverishment of 
Political Discourse (New York: Free Press, 1991), p. 8. 

miausias ir įtakingiausias atsakymas į šį klausimą buvo pateiktas 
Johno Stuarto Millio 1859 m. rašinyje Apie laisvę. Jame autorius mė- 
gino rasti paprasčiausią kriterijų, kuris leistų atsakyti į klausimą, 
kada visuomenei leistina riboti individo laisvę: 


Vienintelis individualiu arba kolektyviniu požiūriu pateisinamas žmo- 
nijos tikslas kišantis į bet kurio jos nario ar narių veikimo laisvę yra 
savisauga. Vienintelis tikslas, kuriuo galima teisėtai panaudoti jėgą 
prieš bet kurį civilizuotos bendruomenės narį jam nesutinkant - ne- 
leisti daryti žalos kitiems.? 


Millio įsitikinimu, sąmoningas ir laisvas pasirinkimas nusako 
pačią žmogiškumo esmę, todėl valdžia turi kuo mažiau kištis į as- 
mens pasirinkimus. Siekdamas socialinės kontrolės būtinybę sude- 
rinti su asmens laisve, jis apibrėžė sritį, kurioje individui turi būti 
pripažintas visiškas suverenumas. Šiai sričiai priklauso visi tie in- 
divido veiksmai, kurie „liečia tik jį patį“ ir neturi jokių neigiamų 
padarinių kitiems žmonėms. Valdžia turi teisę riboti tik tuos veiks- 
mus, kurie liečia kitus žmones. 

Millio pasiūlytas problemos sprendimas nusako vyraujantį mąs- 
tymo apie laisvę būdą Amerikos politinės minties tradicijoje, tad 
mums verta į kai kuriuos jo elementus atkreipti dėmesį. Pirma, ta- 
riama, kad egzistuoja vienas paprastas kriterijus, leidžiantis nusta- 
tyti, ar individo laisvės apribojimas yra teisėtas, būtent, ar jo veiks- 
mai nedaro žalos kitiems. Antra, čia postuluojama, jog galima aiš- 
kiai atskirti veiksmus, darančius poveikį kitiems, nuo veiksmų, to 
poveikio nedarančių. Trečia, laisvė suvokiama kaip individų, o ne 
kaip socialinių vaidmenų, grupių ar organizacijų atributas. Galiau- 
siai laisvė čia apibrėžiama negatyviai - kaip kišimosi į individo veik- 
lą nebuvimas. Suteikti individui laisvę šia prasme, vadinasi, nesi- 
kišti, t.y. paprasčiausiai nieko nedaryti, susilaikyti nuo veiksmų. (Vė- 
liau šiame skyriuje aptarsime ir pozityvią laisvės sampratą, pagal 
kurią laisvė reikalauja, kad individas būtų aktyviai aprūpinamas tam 
tikrais ištekliais.) Kiekvienas iš šių elementų gali būti ginčijamas. 

Apibrėžus laisvę Millio siūlomu būdu, tenka spręsti klausimą, 
kas laikytina „žala kitiems“. Viešosios politikos uždaviniai tokiu 
atveju apribojami pasirinkimo: ginti individų laisvę arba sulaikyti 


2 John Stuart Mill, On Liberty, pirmas leidimas 1859 m. Citata iš Penguino 
leidimo (Harmondsworth, England: 1974). 

juos nuo veiksmų, darančių žalos kitiems individams. Kelti šia pras- 
me klausimą, kada valdžia turi riboti individo laisvę, reiškia kelti 
klausimą, kokio pobūdžio žalą visuomenė turi drausti. Tokiu būdu 
laisvės klausimas performuluojamas kaip draustinos žalos apibrė- 
žimo klausimas. Panašiai kaip teisingumo, efektyvumo ir saugumo 
atveju, intuityviai įtaigus ir paprastas apibrėžimas virsta dar vienu 
kontliktuojančių interpretacijų mūšio lauku. 

Akivaizdžiausias žalos tipas yra fizinis žalojimas. Kūno suža- 
lojimas, kuris kraštutiniu atveju gali sukelti mirtį, akivaizdžiai yra 
tas kitiems daromos žalos tipas, kurį kiekvienas sutiktų uždrausti. 
Veiksmai, žalojantys kitus arba nešantys mirtį, nepriklauso laisvės 
sričiai. Deja, kaip ir poreikio apibrėžimas fizinio išlikimo terminais, 
taip ir žalos apibrėžimas sužalojimo/mirties terminais nėra toks pa- 
prastas, kaip iš pradžių atrodo. 

Kaip traktuoti veiksmus, kurių padarinys yra tai, kad kiti žmonės 
gauna nedideles toksiško cheminio poveikio dozes savo darbo vieto- 
je arba per orą ir tiekiamą vandenį? Ar ilgalaikiai ir kumuliatyvūs to- 
kio poveikio padariniai laikytini žala, pateisinančia tokių veiksmų 
draudimą? Teigiamas atsakymas į šį klausimą yra įvairių aplinko- 
saugos, cheminės saugos ir narkotikų vartojimo įstatyminio regulia- 
vimo pagrindas. O kas, jeigu atskiro individo (pavyzdžiui, darbdavio) 
veiklos žalingus padarinius padidina ir išplečia su juo susijusio as- 
mens (pavyzdžiui, jo samdomo darbuotojo) veiksmų padariniai? Žino- 
me, jog daugelis potencialiai kenksmingų medžiagų, tokios kaip as- 
bestas ir kontraceptinės piliulės, didesnę žalos tikimybę kelia rūkan- 
tiems nei nerūkantiems. Ar iš asbesto gamintojų reikėtų pareikalauti 
imtis papildomų priemonių rūkalių sveikatai apsaugoti, ar veikiau 
jiems turėtų būti suteikta teisė atleisti tuos savo darbininkus, kurie rū- 
ko, ir samdyti tik tuos, kurie nerūko? O gal rūkančioms moterims tu- 
ri būti draudžiama vartoti kontracepcines piliules? 

Paprasto fizinio užpuolimo vaizdinys menkai padeda suprasti 
visus tuos netiesioginius ir dar mažai suvokiamus priežastinius me- 
chanizmus, kuriems veikiant individų veiksmai daro žalos kitiems 
žmonėms. Kenksmingas chemikalų poveikis iš dalies priklauso nuo 
to, kaip visuomenėje organizuojamas naudojimasis tokiomis medžia- 
gomis — nuo to, kaip darbas organizuojamas erdvėje, kaip ilgai dar- 
bininkai patiria chemikalų poveikį, kiek atlyginimų sistema skati- 
na arba neskatina naudojimosi apsauginiais drabužiais ir nuo to, 
ar egzistuoja paskatos siekti saugumo transportuojant chemines 

medžiagas. Dar daugiau, dauguma fizinio sužalojimo atvejų šiais 
laikais paaiškinami daugiausia kaip didelių ir sudėtingų sistemų 
trūkumų padariniai, o ne kaip individualių veiksmų rezultatai. Pa- 
vyzdžiui, chemijos pramonė, branduolinė energetika, oro susisieki- 
mas arba dambų statybos pramonė, kurių veikla kelia įvairių pa- 
vojų, yra kontroliuojama mechaninėmis priemonėmis (pvz., termos- 
tatais, vožtuvais, elektroniniais monitoriais) arba tai kontroliuoja 
žmonės. Nelaimingų atsitikimų ir jų padarinių tyrimai beveik nie- 
kada negali nustatyti vienintelės juos sukėlusios priežasties? 

Tad individo veiksmų ryšys su žalingais padariniais kitiems nė- 
ra toks akivaizdus, kaip tai postuluoja Millio laisvės teorija. Jeigu 
mėginame atrasti aiškų politikos vertinimo kriterijų, padedantį nu- 
spręsti, kada žalos prevencijos uždavinys turi nusverti pamatinę in- 
divido laisvės vertybę, tai net santykinai aiški fizinės žalos idėja 
praranda savo aiškumą. Kai nuo fizinės žalos žengiame prie kito- 
kio pobūdžio žalos, Millio kriterijus, nustatantis valdžios kišimosi 
į privačią sritį ribas, tampa dar mažiau apibrėžtas. 

Tačiau, prieš aptardami kitokio pobūdžio žalą, panagrinėkime ki- 
tą rimtą Millio siūlomo sprendimo problemą. Net tada, kai yra žino- 
ma, jog tam tikras veiksmas daro žalos kitiems žmonėms, egzistuoja 
daugybė galimų tos žalos prevencijos būdų, kurių kiekvienas suvar- 
žo skirtingas skirtingų Žmonių laisves. Pavyzdžiui, yra žinoma, jog 
kai kurie pramonėje naudojami chemikalai yra teratogeniški (t.y. 
kenksmingi žmogiškajam embrionui). Šiai žalai galima užkirsti ke- 
lią įvairiais būdais. Ar reikėtų uždrausti visų teratogeniškų chemi- 
kalų gamybą ir naudojimą? Ar iš gamintojų turėtų būti reikalaujama 
imtis brangių savo darbininkių apsaugos priemonių? Ar darbdaviai 
turėtų atleisti nėščias moteris nuo darbų, kuriuos atliekant tenka dirb- 
ti su tokiais chemikalais, tuo pagrindu, kad kiekvienas potencialus 
embrionas turi būti apsaugotas nuo kenksmingo poveikio? Veiksmo 
žalingų padarinių identifikavimas mums dar nepasako, kurie veiks- 
mai turėtų būti draudžiami arba kieno laisvė apribojama. Tai pasa- 
kytina ir apie tas žalos atmainas, kurias aptarsime dabar. 

Šalia fizinės arba kūniškos žalos, individo laisvės apribojimo pa- 
grindas gali būti kitiems daroma materialinė žala. Tam tikros veiklos 
padarinys gali būti tai, kad kažkas kitas neteks savo pajamų. Kaip 


3 Puikią sistemos nesėkmės analizę pateikia Charles Perrow, Normal Acci- 
dents (New York: Basic Books, 1984). 

pavyzdys gali būti šmeižtas, sužlugdantis verslininko reputaciją. Ar- 
ba veiklos padarinys gali būti tai, kad kažkas praranda savo turtą; 
pavyzdys - neatsargus vairavimas, padarantis žalos kitų žmonių au- 
tomobiliams ir nuosavybei. Tačiau kaip toli galime žengti mėginda- 
mi apsaugoti žmones nuo materialinių praradimų ribodami kitų 
žmonių laisvę? Ar yra skirtumas tarp elgesio, fiziškai sunaikinančio 
nuosavybę (pavyzdžiui, kai savo automobiliu įvažiuoju į jūsų svetai- 
nę), ir elgesio, sunaikinančio nuosavybės rinkos vertę (pavyzdžiui, 
kai pievą priešais jūsų namą paverčiu automobilių sąvartynu)? Net 
materialinė žala yra skirtingo rimtumo laipsnio, ir į tai gali būti svar- 
bu atsižvelgti priimant sprendimus dėl laisvės apribojimo. 

Kitas žalos tipas —- tam tikros veiklos sukeliami nepatogumai ki- 
tiems žmonėms. Kai kurios veiklos rūšys daro estetinę žalą, pavyz- 
džiui, reklaminių skydų statymas prie plentų arba satelitinių lėkš- 
čių iškėlimas ant stogų. Kai kurie aplinkosauginės žalos tipai gali 
būti traktuojami veikiau kaip primetami nepatogumai, o ne kaip ma- 
terialinė žala, pavyzdžiui, veiksmai, kurie keičia gamtovaizdžio po- 
būdį arba naikina laukinės gyvūnijos arealus. Panašiai istorinių pa- 
statų griovimas, istorinių kvartalų architektūrinės vienybės ardymas 
arba kaimynijos pobūdžio keitimas kai kuriems žmonės padaro ža- 
los, kuri negali būti apibūdinta materialinės žalos terminais. Šiai 
kategorijai priklauso, pavyzdžiui, ramybės drumstimas (riaumojan- 
tis radijas autobuse), privatumo pažeidimai (paparaciai, tykantys 
įžymybių). Zonavimo, aplinkosaugos, istorinio paveldo apsaugos 
taisyklės — visa tai yra pavyzdžiai sričių, kur valdžios politika ri- 
boja tam tikrų veiklos rūšių laisvę, kad sumažintų Žmonėms pri- 
metamų nepatogumų kaštus, kitaip sakant, kur skundai dėl prime- 
tamų nepatogumų laikomi teisėtais. 

Judant nuo fizinių prie abstraktesnių žalos rūšių darosi vis aki- 
vaizdžiau, jog atlygintinos žalos reikalavimai yra politiniai, kuriuos 
viena interesų grupė kelia kitai interesų grupei. Tačiau šių žalos 
rūšių neapibrėžtumas ir mūsų negalėjimas tokios žalos išmatuoti 
rinkos verte ar kokiais nors kitais skaitmeniniais matais, dar ne- 
reiškia, kad jos mažiau svarbios. Veikiau priešingai — kuo labiau 
abstraktūs ir simboliniai žalos tipai, tuo didesnių politinių nesuta- 
rimų jie paprastai kelia. 

Dar sunkiau suprasti emocinę ir psichologinę žalą, nors ji laikyti- 
na svarbia žalos atmaina. Visi pažįstame šių laisvės apribojimų mo- 
tyvą iš klasikinio tėviškojo argumento: „Jeigu taip pasielgsi, man 

bus dėl tavęs gėda“. Be abejo, kiekvienam kažkada yra iškilęs klau- 
simas, ar tėvų emocinė kančia baiminantis galimos žalos yra teisė- 
tas pagrindas apriboti vaiko laisvę. 

Klausimas turi atitikmenų viešojoje srityje, kur iš valdžios daž- 
nai reikalaujama apriboti tam tikros žmonių grupės laisvę, kad ki- 
ta grupė nepatirtų psichologinės žalos. Daugelis švietimo darbuo- 
tojų ir tėvų mano, jog mokyklų mokymosi programose moterys ir 
mažumų atstovai turi būti vaizduojami kaip užimantys atsakingus 
postus, esą taip mažinama psichologinė žala, kurią jie patiria ma- 
nydami, jog gali dirbti tik fizinį ir neprestižinį darbą. Kai kurie žmo- 
nės priešinasi pornografijai (iš dalies) dėl to, kad ji žemina moteris 
ir skatina vyrus traktuoti moteris kaip sekso objektus. 

Dilemą, kurią kelia psichologinės žalos idėja, taikliai apibūdino 
teisėjas Rehnguistas byloje, susijusioje su branduoline energetika. 
Ginčo esmė buvo tai, ar Trijų Mylių salos branduolinei jėgainei leis- 
tina toliau dirbti po 1979 metų joje įvykusio incidento. Vietos gy- 
ventojai reikalavo, kad Branduolinės energetikos reguliavimo komi- 
sija atsižvelgtų į pavojų jų psichologinei sveikatai ir jėgainę užda- 
rytų. Jeigu jos veikla būtų atnaujinta, tai, pasak jų, jie patirtų stresą 
ir baimę nerimaudami dėl galimo naujo incidento. Aukščiausiasis 
Teismas atmetė jų reikalavimus. Kaip aiškino teisėjas Rehnguistas, 
būtų sunku nubrėžti skirtumą 


... tarp asmens, kuriam taip nepatinka valdžios sprendimas, jog, jis pa- 
tiria nerimą ir stresą, ir asmens, kuris taip baiminasi sprendimo pa- 
darinių, jog patiria panašų nerimą ir stresą, ir asmens, patiriančio ne- 
rimą ir stresą, kuris „tiesiogiai išplaukia“ ... iš pavojų, susijusių su tuo 
pačiu sprendimu. Tarnyboms būtų sunku „tikrus“ psichologinės ža- 
los atvejus atskirti nuo atvejų, kur turime reikalų tik su nepasitenki- 
nimu demokratiškai priimtu politiniu sprendimu.* 


Psichologinė žala turi sąsajų su dvasine ir moraline žala. Istorijo- 
je dažnai būta atvejų, kai kokia nors grupė reikalaudavo iš valdžios 
uždrausti elgesį, kurį draudžia jos religinės taisyklės arba padaryti 
privalomą elgesį, kurio reikalauja jos religinė tradicija. Johnas Stu- 
artas Millis ryžtingai atmetė idėją, kad valstybinis elgesio regulia- 
vimas gali būti teisinamas religiniais įsitikinimais. Tai, kad vieną 


* Metropolitan Edison Co. v. People Against Nuclear Energy, 460 U.S. 766 (1983), 
p. 777-778. 

ar kitą grupę moraliai žeidžia tam tikras elgesys (pavyzdžiui, kiau- 
lienos vartojimas maistui arba darbas šabo dieną), niekada neturi 
būti valdžios vykdomos politiku pagrindu. Pasak Millio, vadovau- 
jamasi „persekiotojų logika“, kai teigiama, jog „galime persekioti ki- 
tus, nes mes esame teisūs“? 

Nepaisant Bažnyčios ir valstybės atskyrimo tradicijos Jungtinė- 
se Valstijose, Amerikos politikoje nuolat iškyla konfliktų dėl dvasi- 
nės žalos. Maldos mokyklose problemą galime suvokti kaip kon- 
fliktą tarp tų, kurie mano, jog jų vaikai yra dvasiškai žalojami, jei- 
gu jiems nesuteikiama galimybė melstis mokykloje, ir tų, kurie ma- 
no, jog jų vaikai gali patirti psichologinę žalą, jei bus priversti rinktis 
tarp dalyvavimo maldoje ir iššaukiančio nedalyvavimo. Abortų pro- 
blema turi įvairių aspektų, tačiau vienas jų neabejotinai yra tai, kad 
žmonės, kurie mano, jog nuo pat pastojimo vaisius yra asmuo, jau- 
čiasi dvasiškai žalojami veiksmų, kuriuos jie suvokia kaip žmog- 
žudystę. Kadangi Amerikos politinė tradicija apskritai imant pri- 
ėmė Millio nuostatą nepripažinti pretenzijų, apeliuojančių į dvasi- 
nę žalą, aborto oponentai mėgina tas pretenzijas išversti į fizinės 
žalos kalbą pabrėždami vaisiaus „gyvybiškumą“. 

Aborto problema iliustruoja ir kitą svarbų žalos kategorijų aspek- 
tą. Kitiems daroma žala nėra objektyvūs reiškiniai, kuriuos galėtų at- 
rasti ir aprašyti gamtos mokslas - veikiau tai yra politinės pretenzi- 
jos, kurioms valdžia gali suteikti didesnį ar mažesnį teisėtumo laips- 
nį. Gamtos mokslas tėra įrankis grupių kovoje šioms mėginant pa- 
grįsti savo pretenzijas dėl joms daromos žalos. Turbūt galima tarti, 
jog egzistuoja tam tikra šių kategorijų hierarchija. Skundą dėl kito 
padarytos fizinės žalos lengviau pagrįsti (t.y. pasiekti, kad kito veikla 
būtų apribota) nei skundą dėl kitokios materialinės žalos, o skundą 
dėl materialinės žalos lengviau pagrįsti nei skundą dėl kito primes- 
tų nepatogumų ir t.t. Todėl svarbus politinės strategijos aspektas yra 
tai, kad vienos kategorijos reikalavimus mėginama perkelti į kitą rei- 
kalavimų kategoriją, performuluoti daromą žalą į tą žalos tipą, ku- 
rio neleistinumas pripažįstamas plačiau. 

Tad pasirodo, jog kitiems daromos žalos principas, Millio lai- 
kytas „vienu labai paprastu principu“, yra nepaprastai sudėtin- 


2 J. S. Mill, On Liberty, p. 156. 
6 Tbid., p. 58. 

gas. Egzistuoja daugybė žalos tipų, ir jų pripažinimas yra politi- 
nės kovos, o ne racionalaus atradimo rezultatas. Dar daugiau, veiks- 
mo laisvės apribojimai, kurių griebiamasi, kad užkirstų kelią vieno 
tipo žalai, dažnai padaro kitokio tipo žalos. Darbininkų apsauga 
nuo fizinės žalos (fizinio sužalojimo) suteikiant jiems „teisę Žžino- 
ti“, su kokiais chemikalais jie dirba, pažeidžia darbdavių teisę į ko- 
mercinę paslaptį. Ginant išsigimusių naujagimių teisę į gyvybę už- 
kraunama emocinė ir finansinė našta jų tėvams ir kitiems jų vai- 
kams. Laisvės klausimai, kaip juos apibrėžia žalos kriterijus, neiš- 
vengiamai kartu yra ir teisingumo klausimai, nes juos sprendžiant 
priimami ir sprendimai dėl to, kas patiria žalą, kieno veikla turės 
būti ribojama ir kas turės pakelti žalos prevencijos kaštus. 


Laisvė polyje 


Net jeigu kitiems daromos žalos kriterijus būtų vienareikšmiš- 
kas, jis nepadėtų susikurti reikiamo vaizdo apie tai, kaip laisvės 
problemos sprendžiamos polyje. Kadangi polis yra bendruomenė, 
turinti tam tikrą kolektyvinę viešojo intereso viziją, individų laisvę 
jame riboja ir įsipareigojimai bendruomenei. Polyje vadovaujamasi 
aktyvesne teisėtos prievartos koncepcija, reikalaujančia individų da- 
lyvavimo bent jau tose kolektyvinėse pastangose, kuriomis siekia- 
ma tvarkos ir stabilumo. Valdžia nėra vien teisėja milžiniškose bokso 
rungtynėse, ir drausminanti tuos, kurie nesilaiko taisyklių; ji veikia 
ir kaip impresarijus, koordinuojantis kolektyvią veiklą. 

Savo rašinio pradžioje Millis pripažino šią politinę realybę: 
„Taip pat egzistuoja daug pozityvių kitiems naudingų veiksmų; tei- 
sėtai galima žmogų versti juos atlikti.“ Tokių veiksmų pavyzdžiais 
jis laikė liudijimą teisme, dalyvavimą šalies gynyboje ar „bet kurio- 
je kitoje jungtinėje veikloje visuomenės labui“, ir tokius „geradarys- 
tės“ veiksmus, kaip artimo gyvybės išgelbėjimas. Tačiau šiuos pa- 
vyzdžius Millis tik išvardijo, o likusią rašinio Apie laisvę dalį pa- 
skyrė individams daromos žalos analizei. 

Polyje prievartos sritis, grindžiama ne tiek individualios žalos 
prevencijos, kiek visuomenės interesų sumetimais, yra labai plati. 


7 Ibid., p. 70. 

Šalia Millio išvardytų pareigų dauguma visuomenių iš savo narių 
reikalauja tesėti sutartis bei pažadus, mokėti mokesčius valdžiai iš- 
laikyti, atiduoti žemę visuomenės poreikiams (eminent domain), mo- 
kyti savo vaikus ir padėti vargšams. Svarbiausia, visuomenės rei- 
kalauja iš savo narių paklusti įstatymams net jeigu jų pažeidimas 
niekam nedaro žalos. Vairuotojas baudžiamas už važiavimą degant 
raudonai šviesai, net jeigu tokiu savo veiksmu jis niekam nepada- 
ro žalos. Tokie individo laisvės apribojimai ne tiek apsaugo atski- 
rus žmones nuo žalos, kiek gina pačią socialinę tvarką. Problemos, 
liečiančios šiuos laisvės tipus, t. y. klausimai, kada valdžia gali tei- 
sėtai riboti individo pasirinkimą siekdama socialinės darnos ir gin- 
dama bendruomenę, kelia dar daugiau nesutarimų nei problemos, 
susijusios su atskiriems individams daroma žala. 

Jeigu bendruomenė laikytina analizės išeities tašku, tai yra ke- 
letas žalos atmainų, kurios negali būti paaiškintos Millio individu- 
alios žalos terminais. Viena jų yra struktūrinė žala — tai poveikis vi- 
suomenės pajėgumui funkcionuoti kaip visuomenei. Kai privačioms 
mokykloms leidžiama konkuruoti su valstybinėmis (kitaip sakant, 
kai tėvams suteikiama laisvė siųsti savo vaikus į privačias mokyk- 
las), nukenčia mokyklų pajėgumas integruoti skirtingų socialinių 
sluoksnių vaikus. Viešojo švietimo finansavimas per mokyklinių 
vaučerių sistemą, 0 ne per viešųjų mokyklų biudžetinį finansavi- 
mą, neabejotinai sumažintų visuomenės domėjimąsi mokyklų koky- 
be. Bene rimčiausias individualistinės laisvės sampratos trūkumas 
yra tai, kad, dėmesį skirdama tik individams daromai žalai, ji ne- 
gina bendruomeninio gyvenimo ir bendruomeninių institucijų. 

Antrasis žalos tipas, kurio nepagauna individualistinė koncep- 
cija, yra tai, ką filosofas Joelas Feinbergas vadina akumuliacine ža- 
la.? Kai kurie veiksmai, tokie kaip vaikščiojimas žole, pamazgų py- 
limas į upę, atsiėmimas savo pinigų iš taupomojo banko arba pasi- 
traukimas iš kolektyvinio draudimo plano, nėra žalingi, kai juos at- 
lieka vienas Žmogus, tačiau jie gali turėti skaudžių padarinių, jei- 
gu juos atliks daugelis žmonių. Kad būtų išsaugoti dalykai, kuriais 
žmonės naudojasi kolektyviai, tokie kaip gamtos ištekliai ir kolek- 
tyvinės institucijos, viešosios politikos formuotojai, apibrėždami lais- 
vės ribas, turi atsižvelgti į akumuliacinę žalą. 


5 Joel Feinberg, Harms to Others (New York: Oxford University Press, 1984) 

Trečioji neindividualistinės žalos rūšis, apie kurią sukasi pozi- 
tyvaus veiksmo problemos, yra žala grupei, kylanti iš individams da- 
romos žalos. Polyje žmonės gyvena ir dirba grupėse, taigi individams 
daromos žalos padariniai joms atsiliepia. Jeigu kandidatas į darbo 
vietą atmetamas, pavyzdžiui, dėl jo rasės, tai padaroma didesnė ža- 
la nei tiesioginis to asmens nuostolis - negautas uždarbis, statu- 
sas, pagarba ir darbo patirtis. Jo vaikai netenka emocinio ir finan- 
sinio saugumo ir galbūt išteklių bei motyvacijos tęsti savo moky- 
mąsi. Kiti mažumos bendruomenės nariai netenka potencialaus sėk- 
mingos karjeros pavyzdžio, vadovo, patarėjo arba tos pačios rasės 
bendradarbio. Be to, kiti atgrasomi nuo mėginimų siekti panašaus 
darbo ar net svajoti apie tokį darbą ir jam ruoštis. Argumentas, kad 
kompensacija už praeities diskriminaciją priklauso tik „realioms au- 
koms“, bet ne kitiems mažumos nariams, neatsižvelgia į tai, kad 
individo diskriminacija dėl jo priklausomybės mažumos grupei 
neišvengiamai padaro žalos visai grupei.? 

Jeigu individualistinė žalos koncepcija teikia neadekvatų vaiz- 
dą apie tai, kaip laisvė apibrėžiama polyje, tai tokį pat neadekvatų 
vaizdą teikia laisvės, kaip individualaus veiksmo atributo, koncep- 
cija. Polyje žmonės atlieka tam tikrus vaidmenis ir užima tam tikras 
pareigas, tad įvairios laisvės paprastai suteikiamos veikiau šiems 
vaidmenims, o ne individams. Kūniška bausmė yra fizinio užpuoli- 
mo atmaina, ir nors jos naudojimas draudžiamas daugumos žmo- 
nių atžvilgiu, ji visada buvo tėvų prerogatyva savo vaikų atžvilgiu 
iki maždaug XX a. vidurio, o dažnai ir mokytojų prerogatyva savo 
mokinių atžvilgiu ar vyrų - savo žmonų atžvilgiu. 

Viešųjų pareigūnų arba verslininkų veiksmų laisvę valdžia ribo- 
ja kur kas mažiau nei paprastų piliečių laisvę. Teoriškai pareigūnams 
ir vadybininkams reikia daugiau laisvės tam, kad jie galėtų atlikti 
savo vaidmenis. Pasak vadinamosios suvereno imuniteto doktrinos, 
valdžios įstaigos, jų pareigūnai bei tarnautojai negali būti traukiami 
atsakomybėn už padarytą žalą, pavyzdžiui, tuo atveju, kai, gaudy- 
dama pažeidėją ar atlikdama kratą, policija sunaikina niekuo dėto 
asmens nuosavybę. Kadaise imunitetas gynė praktiškai bet kokius 
valdžios pareigūno veiksmus, tačiau pamažu ši valdžios veiksmų 


? Įžvalgią šio atvejo analizę pateikia Paul J. Speigelman, „Court-Ordered Hi- 
ring Ouotas After Stotts: A Narrative on the Role of the Moralities of the 
Web and the Ladder in Employment Discrimination Doctrine“, Harvard Civil 
Rights — Civil Liberties Law Review 20, no. 2 (Summer 1985): 339—424. 

laisvė buvo apribota.!? Korporacijų savininkai ir vadybininkai atlei- 
džiami nuo asmeninės atsakomybės už sprendimus, kurie atneša fi- 
nansinių nuostolių ir prarandamos darbo vietos. Pavyzdžiui, Ame- 
rikos įstatymai uždeda labai menkus įpareigojimus korporacijų sa- 
vininkams, nusprendžiantiems uždaryti kurią nors savo gamyklą, net 
jeigu toks sprendimas reiškia tam tikros bendruomenės žlugimą. 

Nors valdžios pareigūnams ir verslo vadybininkams paprastai 
teikiamos platesnės laisvės, kai kuriais aspektais jų veiksmai var- 
žomi labiau, o jų saugumo nuo žalos garantijos yra menkesnės pa- 
lyginti su paprasto piliečio laisvėmis bei garantijomis. Korporacijų 
vadybininkams draudžiama prekiauti akcijomis tų kompanijų, apie 
kurias jie turi vadinamąją vidinę informaciją. Viešiesiems pareigū- 
nams daug sunkiau nei privatiems piliečiams laimėti šmeižto bylą, 
nes vyrauja įsitikinimas, jog jų asmeninio gyvenimo kritinis perma- 
tomumas yra jų visuomeninio vaidmens dalis. 

Nepriklausomai nuo to, ar oficialūs pareigūnai turi didesnę, ar 
mažesnę laisvę palyginti su paprastų piliečių laisve, esminis dalykas 
yra tai, kad polyje laisvė yra veikiau vaidmenų, o ne individų atribu- 
tas. Mes suteikiame laisves tam tikroms žmonių grupėms ir leidžia- 
me joms daryti vienokią ar kitokią žalą, kadangi jų pareigas ir prie- 
voles apibrėžiame pagal jų vaidmenis ir kadangi manome, jog skir- 
tingiems vaidmenims turi būti suteikiama skirtingo masto laisvė. 

Laisvę traktuojant tik kaip individų ar individualių veiksmų at- 
ributą ar net kaip socialinius vaidmenis atliekančių individų atri- 
butą, neatsižvelgiama į labai svarbų politinį klausimą, kuris liečia 
laisvę, suteikiamą korporaciniams agentams. Bažnyčios, profesinės 
sąjungos, sporto ir verslo asociacijos, verslo korporacijos, prekybos 
asociacijos, trestai, politinės partijos, įvairios savanoriškos organi- 
zacijos veikia kaip korporaciniai agentai." Kadangi individams daro 
poveikį ir juos riboja ne tik kiti individai, bet ir šio pobūdžio agen- 
tai, viešoji politika turi spręsti ir individų bei šių korporacinių agen- 
tų laisvių ir interesų konfliktus. 


10 Jethro K. Lieberman, The Litigious Society (New York: Basic Books, 1983), 
ch. 6. Išsamesnę analizę pateikia Peter Schuck, Suing Government: Citizen 
Remedies for Official Wrongs (New Haven: Yale University Press, 1983). 
Puikią korporacinių agentų kilmės ir jų įtakos visuomenės struktūrai ana- 
lizę pateikia James S. Coleman, Power and the Structure of Society (New York: 
Norton, 1974). 

Tarp svarbiausių korporacinių agentų yra pačios valdžios agen- 
tūros. Savo veiksmais jos gali padaryti žalos tiek bendruomenei, tiek 
atskiriems individams. Pagalvokime apie naujas sekimo technolo- 
gijas ir kompiuterizuotus duomenų bankus. Didėjantis duomenų 
prieinamumas visuomenėje gali sukurti nepasitikėjimo ir įtarumo 
atmosferą. Žmonės mažiau būtų linkę rašyti skundų prieš savo darb- 
davius arba pasirašinėti peticijas prieš savivaldybės veiksmus, jei- 
gu įtartų, kad informacija apie jų veiksmus yra viešai prieinama. 
Taip gali būti pakirsta kritikos ir reformų dvasia. Potencialūs krau- 
jo donorai veikiausiai atsisakytų donorystės, jeigu AIDS testų duo- 
menys būtų prieinami jų darbdaviams ir jų butų savininkams. Gali 
būti sužlugdytos altruistinės intencijos. Žmonės veikiausiai atsisa- 
kytų psichiatrų paslaugų, jeigu jų ligos istorija būtų prieinama drau- 
dimo kompanijoms ir potencialiems darbdaviams. Gali būti pada- 
ryta žala žmonių sveikatai. 

Kadangi korporaciniai agentai daro daug didesnį poveikį indivi- 
dams ir bendruomenei nei kitų individų veiksmai, laisvės teorija turi 
juos traktuoti labai rimtai. Kadangi jų galia yra tokia didžiulė, jų 
veiksmų padariniai tokie platūs, o potencialiai daroma žala tokia mil- 
žiniška, kriterijai, apibrėžiantys jų veiksmų laisvės ribas, turi būti itin 
griežti. Vienas iš Amerikos politikos paradoksų yra tai, kad mes ta- 
riame, jog privatūs korporaciniai agentai yra labai silpni, todėl jų veik- 
lai uždedame palyginti mažai apribojimų. Pavyzdžiui, profsąjungos 
ir jų asociacijos disponuoja didžiule galia kontroliuojant savo narių 
darbo sąlygas, jų galimybes gauti ir išlaikyti darbą, tačiau savo na- 
riams jos suteikia tik labai ribotų jų pačių demokratinės kontrolės prie- 
monių.'* Daugelyje Europos šalių, priešingai, korporaciniai agentai 
eksplicitiškai traktuojami kaip valdžios dariniai, turintys didžiulę sa- 
vo narių kontrolės galią; kadangi ten ši jų galia pripažįstama, vals- 
tybei lengviau uždėti jiems apribojimus ir todėl ten jie daug griež- 
čiau reglamentuojami nei jų atitikmenys Amerikoje. 

Kiekviena bendruomenė toleruoja tam tikras sąmoningos arba 
numatomos žalos rūšis, nors draudžia kitas. Kaip prieš šimtmetį 
pasakė Oliveris Wendellas Holmesas: „Žmogus turi teisę atidaryti 
savo parduotuvę kaimelyje, kuriame gali išsilaikyti tik viena par- 
duotuvė, net jeigu tuo jis sąmoningai sužlugdytų doros našlės, jau 


12 Puikią šio reiškinio analizę pateikia Grant McConnell, Private Power and Ame- 


rican Government (New York: Knopf, 1966), ch. 5. 

turinčios ten savo parduotuvę, verslą“." Gindami laisvąją rinką mes 
toleruojame įvairiausią žalą. Statybos kompanija turi teisę griauti 
menkaverčius namus ir vietoje jų statyti brangiai nuomojamus dau- 
giabučius, net jeigu ji žino, kad esamų namų gyventojai patirs Ža- 
lą. Darbdaviai turi teisę atleisti darbuotojus arba išduoti jiems nei- 
giamas charakteristikas, nors taip jiems sąmoningai daroma žala. 

Jeigu kalbame apie valdžios vaidmenį ribojant individų laisvę 
socialinio solidarumo ir saugumo stiprinimo tikslais, tai reikia pa- 
sakyti, jog amerikiečiai turi ypatingą teisinę kultūrą.“ JAV teismai 
labai nenoriai piliečiams ar net valdžios pareigūnams kuria teisi- 
nes tarpusavio paramos prievoles. Nuo pat pirmojo kurso teisės stu- 
dentai murkdomi doktrinoje, jog joks asmuo neturi teisinės prievo- 
lės gelbėti kito gyvybę net jeigu jis yra plaukimo čempionas, atsi- 
dūręs šalia skęstančio kūdikio baseine. Norėdami gauti geresnius 
pažymius, teisės studentai privalo išsižadėti savo idėjų apie etines 
prievoles ir pripažinti, jog teisė ir moralė yra skirtingos sritys ir 
įveikti vyraujantį, tačiau naivų požiūrį, kad teisėje turi atsispindėti 
moralinio elgesio idėjos. 

Net valstybės pareigūnai ir tarnautojai socialinių paslaugų tar- 
nybose negali (Aukščiausiojo Teismo sprendimu) būti laikomi atsa- 
kingais už nesugebėjimą apginti jų jurisdikcijoje esančių pažeidžia- 
mų piliečių. Antai, kai Viskonsino valstijoje mažas berniukas tėvo 
buvo sumuštas taip, kad gavo lėtinę smegenų traumą, teismas nu- 
statė, jog motina ir vaikas negali pareikšti ieškinio valstijos sociali- 
nių paslaugų departamentui, nors departamentas buvo atsakingas 
už smurto prieš vaikus prevenciją ir daugiau nei dvejus metus gau- 
davo patikimų signalų apie tai, kad tėvas smurtauja prieš savo vai- 
ką." Palyginti su Europos šalių politine kultūra, amerikiečių politi- 
nė kultūra nėra itin palanki tam, kad būtų kuriamos pozityvios teisi- 
nės pareigos socialiniams tikslams realizuoti. Nors turime įvairių so- 
cialinės paramos programų, priimtų daugiausia Naujojo kurso epo- 
chos laikais, jau jų priėmimo metu jos buvo aštrių politinių konfliktų 
ir aršios kritikos objektas. Be to, tas faktas, kad 1996 m. Kongresas 
galėjo taip lengvai vienu įstatyminės plunksnos brūkštelėjimu radika- 


5 Oliver Wendell Holmes, Jr., “Privilege, Malice, and Intent“, Harvard Law 

Review 8, no. 1 (April 25, 1895): 1-14, p. 3. 

Kaip argumentuoja Mary Ann Glendon, op. cit. (išnaša 1). 

5 DeShaney v. Winnebago County Department of Social Services, 109 S. Ct. 998 
(1989). 

liai apkarpyti AFDC (paramos šeimoms su išlaikytiniais vaikais pro- 
gramą]) ir kitas socialinės paramos programas, parodo, koks netvir- 
tas yra amerikiečių tikėjimas socialinių prievolių reikalingumu. 


< LAISVĖS SAMPRATOS 


if | Paprastas apibrėžimas "= Žmonėms turi būti leidžiama 
Ž daryti, ką jie nori, jeigu jų veikla 


nedaro žalos kitiems Žmonėms. 





Komplikacijos polyje 

Kokia individams daroma žala leidžia valdžiai teisėtai 
riboti laisvę? 

„ Materialinė žala (pavyzdžiui, kūno sužalojimas, paja- 
mų netektis, nuosavybės vertės praradimas)? 

„ Padidėjusi sužalojimo arba gėrybių praradimo rizika 
(o ne faktinė, tiesioginė žala)? 

„ Nepatogumų žala (aplinkos estetikai, gyvenimo ko- 
kybei)? 

„ Emocinė ir psichologinė žala (baimė, nerimas, savigar- 
bos praradimas)? 

„ Dvasinė ir moralinė žala (pavyzdžiui, elgesys, žeidžian- 
tis religinius ar moralinius įsitikinimus)? 


Kokia bendruomenėms, organizacijoms ir grupėms da- 
roma žala leidžia valdžiai riboti laisvę? 

„ Struktūrinė žala (veiksmai arba elgsena, mažinanti or- 
ganizacijos arba bendruomenės pajėgumą normaliai 
funkcionuoti)? 

„ Akumuliacinė žala (veiksmai, kurie žalingi tik tada, kai 
juos atlieka daugelis žmonių)? 

. Žala grupei, atsirandanti dėl atskiram jos nariui daro- 
mos žalos. 

. Žala visuomenei arba bendruomenei, daroma indivi- 
dų, nesiimančių altruistinių veiksmų. 


Kieno laisvė turi būti ribojama? 

„ Jeigu kelių skirtingų Žmonių (grupių, organizacijų) veik- 
la padaro žalos kitiems, tai kuri veikla turi būti riboja- 
ma? Kas turi pakelti apribojimų kaštus? 

„Jeigu žalą daro korporaciniai agentai, tai ar jų veikla 
turi būti ribojama? Kaip? 

Kiekviena bendruomenė turi ne tik viešai pripažįstamų poreikių 
aibę, bet ir viešai toleruojamų žalos atmainų aibę. Jungtinėse Vals- 
tijose prekybos centrams leidžiama išstumti iš rinkos mažas šeimy- 
nines parduotuves, nes tai laikoma „normalia“ rinkos konkurenci- 
ja. Vokietijoje valdžia draudžia prekybos centrams veikti sekmadie- 
niais ir vakarais, kad apsaugotų tokias parduotuves nuo žlugimo 
nevaržomos konkurencijos sąlygomis. Sunku rasti paprastą žalos 
kriterijų, kuris parodytų, kuri veikla turi būti draudžiama. Pati lais- 
vės erdvė konstruojama politiniame gyvenime: kurios žalos formos 
visuomenėje toleruojamos ir kurios draudžiamos, priklauso nuo jos 
kultūrinės istorijos ir politinio pasirinkimo. 


Laisvės ir saugumo priešprieša: dvi dilemos 


Ar visuomenė gali savo nariams kartu garantuoti ir laisvę, ir sau- 
gumą? Ar gali neapribodama veiksmų laisvės apsaugoti juos nuo 
žalos? Laisvės ir saugumo priešprieša atrodo neišvengiama, ir ją 
svarstant iškyla dvi dilemos. 

Pirmoji yra priklausomybės dilema. Viena vertus, „skurdas laisvą 
žmogų priverčia elgtis kaip vergą“.!* Nebūdamas saugus dėl to, kad 
jo esminiai poreikiai bus patenkinti, asmuo negali laisvai rinktis. 
Kur pasirinkimas implikuoja riziką, negalime iš tiesų rinktis, kai 
klaidingo pasirinkimo padarinys yra badas, susižalojimas arba mir- 
tis. Kita vertus, saugumas sukuria priklausomybę. Kai dėl savo po- 
reikių patenkinimo žmonės tampa priklausomi nuo valdžios (ar 
nuo kitokios institucijos arba asmens), jie jaučiasi privalą paklusti 
savo rūpintojui ir jį palaikyti. Tad atrodo, kad nors saugumas yra 
būtinas laisvei, jis kartu ją ir griauna. 

Spręsdami šią dilemą Antikos graikai rūpinimąsi saugumu vi- 
siškai perleido privačiam ūkiui. Žmogus, prieš įžengdamas į poli- 
tikos sritį, pats, deramai tvarkydamasis savo ūkyje, turėjo apsirū- 
pinti reikiamais ištekliais." Kadangi toks žmogus pats pasirūpin- 
davo savo materialiniais poreikiais, jis galėjo būti nepriklausomas 
ir laisvas. Žinoma, šis sprendimas buvo veiksmingas tik todėl, kad 


16 Hannah Arendt, The Human Condition (Chicago: University of Chicago 
Press, 1958), p. 64. 


17 Hannah Arendt, The Human Condition, ibid., 2 dalis. 

nedidelė laisvų žmonių klasė valdė daug didesnę moterų ir vergų 
klasę, į kurios nelaisvę nebuvo kreipiama dėmesio nei praktikoje, 
nei politinėje teorijoje. 

Daugelis šiuolaikinių mąstytojų siūlo panašiai spręsti priklau- 
somybės dilemą. Jeigu viešoji politika skatintų žmonių savarankiš- 
kumą, žmonės netaptų priklausomi ir nepatirtų neišvengiamų sa- 
vo laisvės apribojimų, kuriuos neša priklausomybė. Deja, individo 
nepriklausomybės idealas tėra iliuzija. Net mūsų respublikos 
pradžioje, pionierių ekspansijos į Vakarus laikais, mitinis nepriklau- 
somas fermeris, arba pionierius, faktiškai labai priklausė nuo ben- 
druomeninių santykių tinklo ir bendruomeninių institucijų. XX a. 
pabaigoje, kai turime išplėtotas pramonines ekonomikas, regioninę 
ir pasaulinę gamybos specializaciją, elektronines informacijos ir ko- 
munikacijos sistemas, ekonomiškai nepriklausomo individo idėja 
yra dar mažiau reali. 

Visuomenėje, kurioje laisvė pripažįstama visiems piliečiams, grai- 
kų formulė „Laisvi yra tie, kurie patys geba pasirūpinti savimi“, nė- 
ra priimtinas sprendimas. Ir vis dėlto šis sprendimas buvo pripažįs- 
tamas iki pat mūsų laikų, o kai kuriais požiūriais jis pripažįstamas 
ir dabar. Gana plačioje XIX a. Anglijos socialinės rūpybos sistemoje 
vargšai galėdavo gauti paramą iš savo miesto, tačiau ją priimdami 
turėdavo atsisakyti teisės keliauti, teisės gyventi su savo šeima (bu- 
vo verčiami persikraustyti į vargšų globos namus) ir balsavimo tei- 
sės. Beveik per visą XIX amžių Naujojoje Anglijoje piliečiai, prašan- 
tys ekonominės paramos iš savo miestų, miesto susirinkime būdavo 
paskirstomi globėjams, ir mainais į pastogę bei maitinimąsi su kita 
šeima privalėjo dirbti ir paklusti šeimos galvai. Ir dabar daugelyje 
valstijų AFDC programos panašiai riboja paramos gavėjų laisvę rei- 
kalaudamos, pavyzdžiui, kad jaunos moterys gyventų su savo tėvais 
arba dirbtų tam tikrą darbą. Keldamos šiuos reikalavimus, valstijos 
apriboja paramos gavėjų laisvę labiau nei kitų piliečių. 

Tačiau kitais požiūriais XX a. gerovės valstybės istorija buvo 
laipsniškos valstybės paramos gavėjų teisių plėtros istorija. Ši plėt- 
ra reiškė ne tik tai, kad teisė į paramą apėmė vis daugiau situacijų 
(pavyzdžiui, ne tik fizines, bet ir psichines ligas, profesinius susir- 
gimus bei sužeidimus, narkotinės priklausomybės problemas), bet 
ir tai, kad paramos gavėjai įsigijo procesinių teisių, ginančių juos 
nuo paramos teikėjų savivalės. Pavyzdžiui, „sąmoningo sutikimo“ 

nuostatos gina ligoninės pacientų arba kalinių teisę nesileisti me- 
dicinos procedūroms arba nesutikti būti eksperimentavimo objek- 
tais; „deramo proceso“ nuostatos viešosios paramos gavėjus gina 
nuo savavališko paramos nutraukimo. (Be abejo, šios priemonės nė- 
ra visiškai efektyvios. Sąmoningas sutikimas kartais būna klastotė, 
kaip tai atsitiko tuo pagarsėjusiu atveju, kai protiškai atsilikę vai- 
kai, gavus jų tėvų „sutikimą“, buvo paskiepyti hepatito virusu.) 

Gali kilti abejonių dėl to, ar priklausomybės santykyje formalios 
politinės teisės yra labai svarbios. Kai viena pusė priklauso nuo ki- 
tos dėl esminių poreikių tenkinimo, silpnesnioji pusė visada bus 
slegiama nežinios, ar tie poreikiai bus išties tenkinami.!ė Tačiau šios 
abejonės neturi užgožti fakto, jog šiuolaikinėse demokratijose sau- 
gumą mėginama derinti su laisve priklausomiems asmenims sutei- 
kiant formalių politinių teisių. Atsižvelgiant į priklausomybės pro- 
blemą formalių teisių suteikimas yra geriausia priemonė ginant lais- 
vę tų, kuriems garantuojame saugumą. 

Antrąją dilemą kelia paternalizmo problema: kada, jei apskritai 
kada nors, valdžiai leistina riboti tuos savanoriškus žmonių veiks- 
mus, kurie daro žalos jiems patiems? Ar galima teisėtai žmones 
versti kažką daryti prieš jų norą, nors jų pačių labui? Kitaip sa- 
kant, ar valdžiai leistina riboti žmonių laisvę dėl jų pačių dides- 
nio saugumo? 

Tai yra pagrindinis klausimas, iškylantis ginčijantis dėl įstaty- 
minio reguliavimo sveikatos apsaugos, darbų saugos ir kitose sri- 
tyse. Ar turi būti reikalaujama, kad vairuotojai ir keleiviai naudo- 
tųsi saugos diržais arba nusipirktų oro pagalves? Ar motociklinin- 
kai privalo dėvėti šalmus? Ar turi būti leidžiama beviltiškai sergan- 
tiems ir visiškai neįgaliems Žmonėms atsisakyti gyvybę palaikan- 
čio gydymo? Ar Žmonėms turi būti leidžiama sklandyti? Ar jiems 
turi būti draudžiama vartoti narkotikus, rūkyti tabaką arba vartoti 
alkoholį? Ar turi būti reikalaujama, kad namų savininkai įsirengtų 
dūmų detektorius? Žodžiu, keliamas klausimas, kada saugumo sie- 
kiui leistina suteikti pirmenybę prieš laisvės idealą? 

Johno Stuarto Millio atsakymas buvo tipiškai paprastas: „Nie- 
kada!“ 


Iš Žr. Joshua Cohen and Joel Rogers, On Democracy (Baltimore: Penguin Bo- 


oks, 1983), p. 50-59, kur pateikiama įžvalgi formalių politinių teisių ka- 
pitalistinėje visuomenėje kritika. 

Fizinis arba moralinis jo paties gėris nėra pakankamas [asmens veiks- 
mų laisvės ribojimo] pateisinimas. Jo negalima teisėtai versti ar drausti 
ką nors daryti todėl, kad jam taip daryti bus geriau, kad dėl to jis 
pats taps laimingesnis, kad taip daryti, kitų nuomone, būtų išmintin- 
ga ar net teisinga. Šie dalykai yra rimti argumentai jį atkalbinėjant, 
svarstant su juo, įtikinėjant jį, maldaujant jo, bet ne verčiant jį arba 
gąsdinant kokiu nors blogiu tuo atveju, jeigu jis darys kitaip." 


Tačiau lygiai taip pat tipiškai Millis jautėsi privaląs pripažinti 
vieną išimtį. Visuomenė teisėtai gali drausti parsidavimo į vergovę 
kontraktus, net jeigu niekas, išskyrus patį vergą, nepatiria žalos dėl 
jo vergovės. Kodėl Millis pripažino šią išimtį? Todėl, kad, pasiduo- 
damas vergovei, individas išsižada savo laisvės, o juk būtent var- 
dan individo laisvės draudžiamas paternalizmas. 

Savanoriško parsidavimo į vergovę išimtis iliustruoja platesnę 
šiuolaikinės politikos problematiką: „Ar yra ir kitokių situacijų, kur 
individo laisvė pasirinkti savo veiksmus turi būti ribojama, kad su- 
teiktų jam didesnių pasirinkimo galimybių ateityje?“ Formuluojant 
klausimą paradoksaliai: „Ar individas gali būti priverstas būti lais- 
vas?“ Valdžios politika dažnai grindžiama šio pobūdžio logika. Pa- 
matinė jos prielaida yra tai, kad tam tikri pasirinkimai yra analogiš- 
ki parsidavimui į vergovę. Savo paties gyvybės nutraukimas - nu- 
sižudant arba atsisakant gyvybės palaikymui būtinų preparatų — 
daugelyje šalių yra draudžiamas vadovaujantis būtent šia logika. 
Draudimai vartoti alkoholį ir narkotikus paprastai teisinami tuo, kad 
jų vartojimas apriboja asmens pasirinkimo laisvę ateityje. Vergovės 
metaforos problemiškumą lemia tai, kad ji tėra metafora ir ji kai ku- 
riuos kito asmens pasirinkimus savavališkai leidžia traktuoti kaip 
„Vergiškus“. 

Kitas požiūris į paternalizmo problemą yra tas, kuris paterna- 
lizmą toleruoja tik tam tikrų žmonių kategorijų atžvilgiu. Vyraujan- 
čiu požiūriu, vaikai ir protiškai neįgalieji gali būti traktuojami pa- 
ternalistiškai; kitaip sakant, leistina juos priversti daryti tai, „kas 
pasitarnaus jų pačių naudai“, nepripažįstant jiems įprastųjų lais- 
vių. Beje, Millis taip pat pripažino šias išimtis, pridurdamas prie 
jų dar vieną: atsilikusias visuomenes arba, jo žodžiais, „atsiliku- 
sias visuomenės stadijas, kuriose pačią žmoniją galima laikyti tar- 


B J. S. Mill, op. cit., p. 68. 

si nepasiekusią pilnametystės“ .?? Šių išimčių logika yra tai, kad kai 
kurie Žmonės nesugeba racionaliai apmąstyti savo veiksmų alter- 
natyvų ir padaryti prasmingo pasirinkimo, tad griebiantis paterna- 
listinės prievartos niekieno laisvė nėra pažeidžiama. Ta pačia logi- 
ka vadovaujamasi tada, kai apkarpomos pilietinės laisvės tų gru- 
pių, kurių nariai traktuojami kaip nepajėgūs būti laisvais piliečiais. 

Ištisų gyventojų kategorijų atskirtis nuo teisių bei laisvių, kurias 
turi kiti piliečiai, rodo rimtą liberaliosios politinės minties spragą. 
Visada egzistuoja pavojus, kad didesnę galią turintys piliečiai pa- 
prasčiausiai gali paskelbti, jog nemėgstamos ir mažesnę galią tu- 
rinčios grupės nėra, pasak delikačios Millio formuluotės, „pasieku- 
sios pilnametystės“. Jungtinėse Valstijose turime seną tradiciją, ku- 
ri ištisas žmonių grupes leidžia traktuoti kaip amoralias, atsiliku- 
sias ar kaip nors kitaip nepajėgias pakelti pilietinės laisvės atsako- 
mybės.?! Mūsų viešoji politika ir teisė sukūrė daugybę žemesnio pi- 
lietinio statuso grupių, kurias baltaodžių vyrų dauguma traktavo 
kaip „nepasiekusias pilnametystės “. Moterims ir juodaodžiams il- 
gai nebuvo pripažįstama teisė balsuoti, turėti nuosavybę, dalyvauti 
prisiekusiųjų komisijose ar liudyti teisme. 1896 m. Henry Cabotas 
Lodge'as, senatorius, turintis Harvardo universiteto politikos moks- 
lų daktaro laipsnį, pasiūlė įvesti raštingumo testą imigrantams, nes, 
kaip jis atvirai pareiškė, tai užkirstų kelią į šalį italams, rusams, 
lenkams, vengrams, graikams ir azijiečiams ir taip būtų išsaugota 
„Mūsų rasės ir pilietiškumo kokybė“ .? Idėjos apie įvairių rasių bei 
tautų atsilikimą ir moralinį nevisavertiškumą buvo nuolat eskaluo- 
jamos, kad kai kurioms grupėms būtų galima atimti imigracijos tei- 
sę, neleisti įgyti pilietybę natūralizacijos būdu arba apriboti tam tik- 
ras teises net pilietybę įgijus. 

Paternalizmas gali būti pateisinamas kai kurių žmonių atžvilgiu. 
Tačiau kriterijai, kuriais remiantis galima būtų spręsti, ar tam tikra 
grupė nėra pajėgi naudotis laisve, yra gana slidūs ir jais lengva ma- 


20 Ibid., p. 69. 


21 Šiuo klausimu yra daugybė literatūros, tačiau vieną geriausių grupių mar- 


ginalizavimo Amerikoje apžvalgą ir analizę teikia Rogers Smith, “Beyond 
Tocgueville, Myrdal, and Hartz: The Multiple Traditions in America“, Ame- 
rican Political Science Review 87, no. 3 (Sept. 1993): 549-565. 

Cituojama pagal Rogers Smith “Beyond Tocgueville“ (žr. išnašą aukščiau), 
p. 560. 

nipuliuoti. Jau nekalbant apie akivaizdžius, akis badančius rasizmo, 
seksizmo ir stereotipizavimo atvejus, kai žmonių kompetencijos ver- 
tinimą pakeičia prietaras net ten, kur turime reikalų su tikrais žmo- 
nių fizinio ar protinio neįgalumo atvejais, visada išlieka erdvės ne- 
sutarimui ir stereotipizavimui. Pavyzdžiui, paternalizmo klausimas 
dažnai iškyla tada, kai žmonės, sergantys nepagydoma liga, arba jų 
šeimos nariai reikalauja nutraukti gydymą. Vienoje studijoje buvo pa- 
lyginta, kaip teismai traktuoja šeimos narių prašymus nutraukti gy- 
dymą vyriškos ir moteriškos lyties pacientams, jau nepajėgiantiems 
išreikšti savo pačių valios. Šiais vadinamaisiais „teisės į mirtį“ atve- 
jais teismai mėgina rekonstruoti paciento valią iš jo pareiškimų ta- 
da, kai jis dar pajėgė juos daryti. Tyrimas parodė, jog teisėjai vyrų 
norus yra linkę traktuoti rimčiau nei moterų. Vyrų pareiškimus jie 
dažniau apibūdina kaip apgalvotus ir racionalius, o moterų - kaip 
emocingus arba „grynai impulsyvius“. Pacientes moteris jie dažnai 
traktuoja kaip vaikus." Žodžiu, paternalizmo dilemos sprendimas — 
mėginimas apibrėžti žmonių, nepajėgiančių naudotis laisve, katego- 
riją — nėra paprastas ir nėra nepriklausomas nuo politikos. 

Dar vieną paternalizmo problemos aspektą iliustruoja vadina- 
masis „Uliso kontraktas“. Ulisas, aiškiai žinodamas, kad neatsispirs 
gražiųjų sirenų kerams, paprašė jį pririšti prie laivo stiebo ir įsakė 
savo jūreiviams jo neklausyti, jeigu laivui plaukiant pro sirenas jis 
prašytųsi paleidžiamas. Filosofas Ronaldas Dworkinas iškėlė idė- 
ją, jog paternalizmas būtų pateisinamas tuo atveju, jeigu raciona- 
lus individas duotų išankstinį sutikimą vienokiu ar kitokiu būdu 
suvaržyti jo laisvę. Yra gėrybių, tokių kaip sveikata arba išsilavini- 
mas, kurių geidžia kiekvienas racionalus asmuo, siekdamas savo 
paties gerovės, kad ir kaip suvokiamos. Valdžia gali teisėtai versti 
žmones įsigyti šių gėrybių. Žmonės taip pat norėtų būti sulaikomi 
nuo savo pačių sprendimų, sukeliančių negrįžtamų padarinių (pa- 
vyzdžiui, tam tikrų medikamentų vartojimas), nuo sprendimų pri- 
ėmimo kraštutinio psichologinio ar socialinio spaudimo sąlygomis 
(savižudybė, dvikova) ir nuo sprendimų, susijusių su rizika, kurią 
jie nepakankamai suvokia (rūkymas).** 


2 Steven Miles and Allison August, “Courts, Gender and The Right to Die“", 
Law, Medicine and Health Care 18, no. 1-2 (1990): 85-95. 


Ronald Dworkin, “Paternalism“, in Richard Wasserstrom, ed., Morality and 
the Law (Belmont, Calif.: Wordsworth, 1971), p. 107-126. 

Dworkino siūlymo pavojai yra akivaizdūs. Situacija, kurioje vyk- 
domas asmens pareikštas prašymas ateityje su juo elgtis tam tikru 
būdu, smarkiai skiriasi nuo situacijos, kurioje jam priskiriami tam 
tikri norai spėliojant, ko norėtų racionalus asmuo. Be to, nė vienas 
iš Dworkino siūlomų kriterijų nėra deramai apibrėžtas. Kiek svei- 
katos ar išsilavinimo būtina laisvei? Ar jai nebūtinas maistas, ir ar 
neturėtume Žmonių versti vartoti mediciniškai tobulą dietą? (Kepe- 
nų kepsnys ir taukai, sojos riešutai ir apelsinų sultys kiekvienam...). 
Kas laikytina kraštutiniu socialiniu spaudimu? Sprendimas vesti ir 
turėti vaikų dažnai priimamas kraštutinio socialinio spaudimo są- 
lygomis, ir jis neretai turi sunkių padarinių abiem pusėms. Ar tu- 
rėtume drausti šiuos pasirinkimus remdamiesi tuo, kad jie daromi 
spaudimo sąlygomis? Akivaizdu, kad bet kuris įsivaizduojamas ra- 
cionalus asmuo atspindi jį įsivaizduojančio vertybes, o ne univer- 
salias, visų pripažįstamas. 


LAISVĖS IR LYGYBĖS PRIEŠPRIEŠA ? 


Taip Ne 


1. Saugumas sukuria Nesaugumas pakerta asmens 
priklausomybę nuo gebėjimą priimti išties laisvus 
saugumo tiekėjo. sprendimus; saugumas sukuria 

tikrą laisvę. 


2. Žmonės turi gebė- Gebėjimas pasirūpinti pačiu savi- 
ti pasirūpinti patys mi yra iliuzinis idealas; bendruo- 
savimi, kad galėtų. menės parama individams sutei- 
būti išties nepri- kia jų laisvės sritį; viešosios poli- 
klausomi ir laisvi. tikos priemonėmis galima para- 

mos gavėjus apginti nuo para- 
mos tiekėjų (įskaitant pačią vals- 
tybę) savivalės. 


3. Jeigu valdžia veikia Viešoji politika gali nubrėžti 
paternalistiškai, teisingas, nediskriminacines ribas, 
drausdama indi- skiriančias Žmones, gebančius 
vidams daryti žalą priimti kompetentingus 
sau patiems, ji ne sprendimus, liečiančius jų pačių 
išvengiamai suvar- gerovę, nuo tų žmonių, kurie 
žo individų laisvę. to negeba. 

Turbūt niekas nenori būti prievartaujamas net savo paties labui. 
Tačiau kiekvienas nori saugumo. Ir visur visuomenės naudoja tam 
tikras paternalistines taisykles bei strategijas. Dar niekas nėra atra- 
dęs patenkinamo paprasto kriterijaus, padedančio spręsti, kada lais- 
vė turi būti ribojama saugumo labui. Neabejotina, jog neblėstantį 
Millio rašinio Apie laisvę patrauklumą lemia ne tik tai, kad jame gi- 
namos svarbiausios individo teisės, bet ir tai, kad jis mums žada 
duoti paprastą individualių ir visuomeninių interesų sutaikymo kri- 
terijų. Deja, šis pažadas lieka netesėtas (kaip ir visi vėlesni paža- 
dai), tačiau mėginant jį tesėti Millis ir mes, jo skaitytojai, priverčia- 
mi dorotis su daugybe sudėtingų išimčių ir galiausiai suvokti, ko- 
dėl laisvės problemos niekada nėra išsprendžiamos pagal kokią 
nors formulę, o veikiau yra nuolat performuluojamos politikos. 


Laisvės ir lygybės priešprieša 


2 skyriuje („Lygybė“) jau buvome susidūrę su argumentu, esą lais- 
vė ir lygybė yra nesuderinami dalykai. Dabar, turėdami labiau dife- 
rencijuotą laisvės sąvoką, galime tą argumentą panagrinėti atidžiau. 

Laisvės ir lygybės nesuderinamumo argumentas atrodo maždaug 
taip. Žmonių talentų bei gabumų skirtumas lemia tai, kokių vertin- 
gų išteklių jie įsigyja ir kokią padėtį užima visuomenėje. Norėda- 
ma išlaikyti lygybę, valdžia turėtų atiminėti išteklius ir užimamas 
padėtis iš vienų Žmonių (turtingųjų) ir perduoti juos kitiems žmo- 
nėms (neturtingiesiems). O toks išteklių bei padėčių perskirstymas 
riboja žmonių (turtingųjų) laisvę. 

Tokia išvada gali būti padaryta tik tada, kai remiamės negatyvią- 
ja laisvės samprata, kurioje laisvė apibrėžiama kaip apribojimų ne- 
buvimas. Yra kita tradicija, kurioje laisvė apibrėžiama kaip prasmin- 
go pasirinkimo ir pajėgumo jį realizuoti galimybė. Remiantis šia po- 
zityviąja laisvės sąvoka galima teigti, jog laisvė didėja didėjant as- 
mens pajėgumui valdyti savo paties gyvenimą.“ Šis valdymas turi 
du aspektus: pirma, problemų, kurias asmuo pajėgia kontroliuoti, ap- 
imtis; antra, ištekliai - materialūs ir nematerialūs, kurie jam leidžia 
suvokti pasirinkimo alternatyvas ir realizuoti savo pasirinkimą. 


> Klasikinis tekstas kalbant apie pozityviąją ir negatyviąją laisvės sampratą 
yra Isaiah Berlin, “Two Concepts of Liberty“, jo kn. Four Essays on Liberty 
(New York: Oxford University Press, 1969), p. 118-172. 

Laisvė, suvokiama kaip valdymas, kelia visiškai kitokių klausi- 
mų nei tie, kurie kilo svarstant žalos prigimties klausimą. Pozity- 
viosios laisvės teoretikai klausia, kokie ištekliai yra būtini arba pa- 
geidautini, kad asmuo gebėtų efektyviai naudotis pasirinkimo lais- 
ve. Tokiais ištekliais jie laiko politines — aktyvias - teises, tokias 
kaip balsavimas ir dalyvavimas sprendimų priėmimo procesuose; 
labiau gynybines teises, tokias kaip žodžio ir susirinkimų laisvė ar- 
ba laisvė nuo neteisėtų kratų; turtą (nes kuo didesniais materiali- 
niais ištekliais asmuo disponuoja, tuo platesnės veiklos galimybės 
jam atsiveria); ir žinias (nes žinios padeda žmonėms atrasti dau- 
giau galimų jų problemų sprendimo būdų).* 

Tad pozityviosios koncepcijos požiūriu galia, turtas ir žinios yra 
būtinos laisvės sąlygos, nes nuo jų priklauso laisvo pasirinkimo ga- 
limybė. Šiuo požiūriu laisvė yra laipsnio dalykas: tie, kurie disponuo- 
ja didesne galia, turtu ir žiniomis, turi daugiau už kitus ir laisvės. Ne- 
gatyvioji koncepcija, priešingai, laisvę paprastai traktuoja kaip abso- 
liučią sąvoką. Čia ji įsivaizduojama kaip individo gyvenamoji erdvė 
arba teritorija, aptverta tvora, kuri gina jį nuo įsiveržimų. Jeigu tvora 
kur nors nugriaunama, visa laisvė žlunga. Tiesa, negatyvioji koncep- 
cija irgi leidžia kalbėti apie laisvės laipsnius: kuo daugiau veiklos rū- 
šių, kurių individas gali imtis netrikdomas, tuo daugiau jis turi lais- 
vės. Tačiau tie, kurie laisvę ir lygybę laiko nesuderinamais dalykais, 
bet kokį kišimąsi į privačią veiklą laiko laisvės griovimu, ir nesvars- 
to, kokia svarbi yra ribojamoji veikla ar kiek daug veiklų yra ribojama. 

Jeigu laisvė suvokiama kaip pasirinkimo galimybė sprendžiant 
rimtas problemas, tai galios, turto ir žinių nelygybė sukuria ir lais- 
vės nelygybę. Laisvę maksimizuojanti visuomenė būtų tokia, kuri 
sulygina laisvės sąlygas — galią, turtą ir žinias. Nors tokios idea- 
lios demokratijos neturime (ir veikiausiai neturėsime), tie, kurie laisvę 
vertina pozityviąja prasme, siekia prie jos artėti. 

Galiausiai pozityvioji laisvės sąvoka susieja individo ir visuome- 
nės laisvę. Laisvė negatyviąja prasme yra nebuvimas prievartos, vyk- 
domos kitų žmonių. Paties individo fizinis ar intelektinis ribotumas, 


2  Puikų argumentą, ginantį laisvės ir lygybės neatskiriamumo idėją, kartu 


su nuoseklia pozityvios laisvės samprata, teikia Richard Norman, “Does 
Eguality Destroy Liberty?“ kn. Keith Graham, ed., Contemporary Political 
Philosophy (Cambridge, England: Cambridge University Press, 1982), p 83- 
109. 

neminint šeimos ar bendruomenės išteklių, laikomas kaip kažkas tie- 
siog duota, kaip orai arba klimatas. Kad sniego pūga neleidžia man 
realizuoti savo planų, tai dar nereiškia, kad ji pažeidžia mano laisvę. 

Tiems, kurie laisvę interpretuoja pozityviąja prasme, žmogiško- 
sios kontrolės sritis yra platesnė ir plastiškesnė. Neabejotina, jog ga- 
lios, turto ir žinių pasiskirstymas yra visuomeninės santvarkos re- 
zultatas; iš dalies tai pasakytina ir apie intelektines galias, įgūdžius, 
talentą bei gerą sveikatą. Kaip pabrėžia neįgaliųjų teisių gynėjai, fi- 
zinė negalia yra ne vien žmogiškosios anatomijos ir fiziologijos, bet 
ir statinių konstrukcijos padarinys. Socialiniai „kišimosi“ į asmens 
laisvę mechanizmai yra kur kas sudėtingesni už tą individualiai 
daromos žalos schemą, kuria remiasi negatyvioji laisvės samprata. 
Tad pagrindinė pozityviosios sampratos problema yra ne tai, ko- 
kioms žalos atmainoms turi būti užkirstas kelias, o tai, kokie indi- 
vido laisvės apribojimai gali tapti žmogiškosios kontrolės objektu. 
Individo laisvės sfera platėja, jeigu visuomenė geba ir nori pajungti 
problemas žmogaus kontrolei. 


LAISVĖS IR LYGYBĖS PRIEŠPRIEŠA ? 


Taip Ne 


R 


Siekdama lygybės, 
valdžia turi atimti 
iš turtingesniųjų ir 
šitaip ji apriboja 
jų laisvę. 


„ Laisvė yra abso- 


liuti; tik visiškas 
kišimosi į individo 
sprendimus nebu- 
vimas laikytinas 
tikrąja laisve. 


„ Laisvės sritis siau- 


rėja, kai vieni žŽmo- 
nės yra prievartau- 
jami dėl didesnės 
lygybės kitiems. 


Galia, turtas ir žinios yra būti- 
nos tikrosios laisvės sąlygos. 
Išlygindama šiuos išteklius, 
valdžia didina „pozityviąją 
laisvę“ arba asmens pajėgumą 
kontroliuoti savo gyvenimą. 


Egzistuoja laisvės laipsniai. 
Palyginti nedideli kai kurių 
žmonių laisvės suvaržymai 
smarkiai gali išplėsti kitų 
žmonių laisvę. Pati laisvė 
gali būti išlyginta. 


Žmogiškosios laisvės sritis ga- 
li būti išplėsta, jeigu visuomenė 
geba ir nori kontroliuoti savo 
problemas kartais panaudoda- 
ma prievartą kolektyviniams 
tikslams pasiekti. 





II 
DALIS 


PROBLEMOS 


Šioje dalyje kalbėsime apie tai, kaip politikoje apibrėžiamos ir 
parodomos problemos. Įprastuose politinės analizės vadovėliuose, 
kaip ir platesniame racionalistinės analizės kontekste, problemos 
apibrėžimas yra tikslo ir jo atotrūkio nuo status guo formuluotė. Šioje 
koncepcijoje problemos apibrėžimas yra stebėjimo ir aritmetikos — 
šio atotrūkio išmatavimo - uždavinys. 

Tačiau kaip jau turėjo paaiškėti II dalyje, polyje nėra jokių fik- 
suotų tikslų ar pozicijų. Kadangi egzistuoja konkuruojančios abst- 
rakčių tikslų sampratos, žmonės kovoja dėl to, kuria iš šių sampra- 
tų reikėtų vadovautis politikoje. Jie gali griebtis vienokios politikos, 
tenkinančios vieną tikslą, bet greit suvokti, kad reikėtų vadovautis 
kitokia politika. Lygybės idealą galima realizuoti visai skirtingomis 
paskirstymo schemomis. Efektyvumo reikalavimas gali būti interpre- 
tuojamas labai įvairiai. Saugumo garantijos gali būti suteiktos la- 
bai įvairiems poreikiams, kintantiems juos tenkinant. Laisvė, suvo- 
kiama kaip veikla, nedaranti žalos kitiems, užima gana siaurą sfe- 
rą šiuolaikinėje visuomenėje; ji yra amžinas siekis tiems, kurie ją 
suvokia kaip gebėjimą valdyti savo gyvenimą. Tad politikos tikslai 
yra migloti, prieštaringi ir kintantys. Toks pat nestabilus yra status 
guo. Kaip jis atrodo, priklauso nuo to, kokiu standartu naudojama- 
si jį interpretuojant. 

Taigi polyje problemos apibrėžimas niekada nėra paprastas tiks- 
lų formulavimo ir atstumo iki jų matavimo uždavinys. Veikiau jis yra 
strateginis situacijų vaizdavimas. Problemos apibrėžimas yra vaiz- 
davimo dalykas todėl, kad kiekvienas situacijos aprašymas tėra vaiz- 
das, atsiveriantis iš vieno požiūrio taško. Problemos apibrėžimas yra 
strateginis todėl, kad grupės, individai ir valdžios agentūros sąmo- 

ningai konstruoja tokius situacijos vaizdinius, kurie padėtų įteisin- 
ti jų geidžiamą veiksmų strategiją. Nepasitenkinimo apraiškos trak- 
tuojamos ne kaip kaitos laipsniai universaliame termometre, bet kaip 
priešiškos pretenzijos politiniame procese. Problemų vaizdiniai ku- 
riami, kad savo pusėn patrauktų daugumą žmonių ir įgytų kuo di- 
desnį pranašumą oponentų atžvilgiu. 

Kiekviename šios dalies skyriuje analizuojamas kalbos tipas, ku- 
riuo naudojamasi apibrėžiant ir vaizduojant politikos problemas: 
simboliai, skaičiai, priežastys, interesai ir sprendimai. „Simboliai“ 
(6 skyrius) aptaria žodžius ir kai kurias retorines priemones, ku- 
rios paprastai siejamos su grožine literatūra, o ne su politikos ana- 
lize. Jame panaudojama pasakojimų (naratyvų, istorijų, siužetų) są- 
voka - turiu omenyje geras senas istorijas su jų didvyriais, pikta- 
dariais ir laimingos baigties akimirkomis. Visi mokame tokių pasa- 
kojimų kalbą, tačiau ji yra taip giliai įsišaknijusi mūsų politiniame 
diskurse, kad paprastai jos net nesuvokiame, kaip nesuvokiame kal- 
bą proza. Šie pasakojimai yra itin naudingi politikoje, nes jų dra- 
matiniai siužetai yra emociškai patrauklūs ir įtaigūs. Viena iš te- 
mų, kurias paliesime III dalyje, yra tai, kad bet kuri kalba, kuria 
apibrėžiamos problemos, net grynų skaičių kalba, naudojasi tokiais 
pasakojimais. „Skaičiai“ (7 skyrius) analizuoja skaičių kalbą ir ar- 
gumentuoja, kad simbolinės prasmės skaičių kalboje atlieka ne ma- 
žesnį vaidmenį nei tas, kurį jos turi žodžių kalboje. Skaičiavimas 
galiausiai remiasi metaforomis, nes, norint daiktus suskaičiuoti, rei- 
kia nuspręsti, kuriais svarbiais aspektais įvairūs daiktai yra pana- 
šūs vienas į kitą. Skaičiavimas yra naudojamas konstruojant eks- 
plicitines istorijas, tačiau skaičiavimas ir matavimas kuria ir impli- 
citines istorijas. 

Simboliai ir skaičiai, kaip dvi pamatinės kalbos atmainos, turi 
esminės reikšmės problemas apibrėžiant ir kitais aspektais. 
„Priežastys“ (8 skyrius) analizuoja priežasčių, padarinių ir atsa- 
komybės kalbą. Kalbant plačiau, priežastinės teorijos yra genezės 
istorijos, pasakojančios tai, kaip problema atsirado. Kiekviena to- 
kia istorija siūlo sprendimą - mus moko, kaip vaduotis iš nepa- 
tenkinamos padėties. Priežastinės istorijos kartu yra kontrolės is- 
torijos; jos paskirsto atsakomybę ir kaltę bei nustato moralinį aukų 

ir kaltininkų statusą. Šiuolaikinėje visuomenėje skaičiai ir statisti- 
ka yra svarbiausieji įrankiai, naudojami priežastinėms istorijoms 
patvirtinti. 

Kita kalba, kuri kasdienėje mąstysenoje labiausiai siejama su po- 
litika, yra „interesų“ kalba (9 skyrius). Šioje kalboje problemos vaiz- 
duojamos kaip priešingų interesų varžybos. Čia taip pat pasakoja- 
mos didvyrių ir piktadarių istorijos, tik šįkart kova vyksta tarp ge- 
rų, bet silpnų interesų ir blogų, bet stiprių interesų. Implicitiškai 
šiose istorijose taip pat nustatomi interesų stiprumo matai. 

10 skyriuje („Sprendimai“) nagrinėjamas tas racionalistinis 
sprendimų priėmimo modelis, kuris nuo pokario laikų vyravo po- 
litikos studijose ir politikos analizėje. Šiame modelyje didvyris vaiz- 
duojamas kaip sprendimų priėmėjas, pasiklydęs sudėtingų ir pai- 
nių problemų miške. Mėgindamas iš jo išbristi, jis eksplicitiškai 
naudojasi skaičiais — pasveria judėjimo alternatyviais keliais nau- 
dą ir sąnaudas. Modeliuoti problemą kaip racionalaus sprendimo 
objektą, vadinasi, ją vaizduoti kaip turinčią vienintelį geriausią 
sprendimą. 

Pagrindinė šios dalies tema yra tai, kad nėra jokio universalaus, 
moksliško arba objektyvaus problemų apibrėžimo metodo. Proble- 
mos apibrėžiamos politikoje, o politiniai veikėjai naudojasi keliais 
skirtingais problemos apibrėžimo metodais arba kalbomis. Kiekvie- 
noje iš šių kalbų esama erdvės moraliniam konfliktui, kiekviena jų 
yra tam tikrų moralinių vertybių raiškos priemonė, tačiau nėra uni- 
versalios techninės problemų apibrėžimo kalbos, kuri teiktų mora- 
liai teisingus atsakymus. Išmokti kalbėti šiomis kalbomis, vadinasi, 
išmokti matyti problemas iš skirtingų perspektyvų ir gebėti identi- 
fikuoti faktines bei vertybines prielaidas, kurias politiniai apibrėži- 
mai paprastai palieka neišreikštas. Šių kalbų mokymosi tikslas nė- 
ra rasti kokią nors esperanto kalbą arba formulę, kuri parodytų, 
kaip suderinti šias perspektyvas siekiant geriausio arba tiksliausio 
problemos apibrėžimo. Tačiau naudojantis skirtingomis perspekty- 
vomis galima pasiekti tokį problemų supratimą, kuris leistų visa- 
pusiškiau ir sąmoningiau suvokti tas vertybes bei tuos interesus, 
kuriuos apibrėžimas gina. 


6 


SIMBOLIAI 


Apie politikos problemas kalbame žodžiais. Klausimas, kaip žo- 
džiais vaizduojama tikrovė, paprastai nagrinėjamas retorikos ir li- 
teratūros disciplinose, tačiau simbolinis vaizdavimas turi esminės 
reikšmės apibrėžiant problemas politikoje. 

Simbolis yra bet koks dalykas, teikiantis nuorodą į kitą dalyką. 
Jo prasmė priklauso nuo to, kaip žmonės jį interpretuoja, jį naudo- 
ja arba į jį reaguoja. Simboliu gali būti daiktas, asmuo, vieta, žodis, 
daina, įvykis ar firmos ženklas. Jo reikšmė nėra jam imanentinė, ją 
simboliui suteikia jį naudojantys žmonės. Šia prasme simboliai ku- 
riami kolektyviai. Bet kuri gera, vaizduotę pagaunanti simbolinė 
priemonė taip pat formuoja mūsų suvokimą ir, bent jau laikinai, slo- 
pina kritiškumą. Būtent dėl šio savo poveikio simboliai yra politi- 
kos priemonės. Jie yra poveikio ir valdymo įrankiai, nors dažnai 
sunku pasakyti, kas ir ką veikia simboliais. 

Apibrėžiant politikos problemas ypač svarbūs yra keturi simbo- 
linio vaizdavimo aspektai. Pasakojimai (naratyvai, istorijos) teikia aiš- 
kinimus, kaip veikia pasaulis. Šie aiškinimai dažnai nėra žodiniai, 
bet jie taip plačiai pripažįstami ir laikomi tokiais akivaizdžiais, kad 
dažnai jų net nesuvokiame. Jie gali stipriai veikti mūsų vaizduotę 
ir jausmus, nes jie žada mus bauginančių problemų sprendimą!. Si- 
nekdochos yra retorinės figūros, kai dalis naudojama visumai pavaiz- 
duoti. Jos yra svarbios simbolinės priemonės politiniame gyvenime, 
nes politiniai projektai dažnai grindžiami tik atskirais pavyzdžiais, 
įsivaizduojant, kad jie atspindi platesnę tikrovę. Metaforos kartais 


! Žr. Bruno Bettelheim, The Uses of Enchantment: The Meaning and Importance 
of Fairy Tales (New York: Knopf, 1976). 

laikomos esminiu žmogaus mąstymo ir kūrybiškumo branduoliu*. 
Metaforinis mąstymas - gebėjimas įžvelgti dviejų daiktų panašu- 
mą — yra klasifikavimo ir skaičiavimo pagrindas. Panaudojant me- 
taforą, t. y. atkreipiant dėmesį į „svarbius“ panašumus, keliami po- 
litiniai reikalavimai. Šiame ir 9 skyriuje („Skaičiai“) nagrinėjame, 
kaip metaforiniai teiginiai funkcionuoja politikoje. Dviprasmybė, ar- 
ba nevienareikšmiškumas, yra simbolių savybė ir, laimei ar nelai- 
mei, žmogiškosios situacijos bruožas. Nors visoje šioje knygoje kal- 
bame apie politines kovas siekiant suvaldyti dviprasmybę, šioje da- 
lyje dėmesį sutelksime į dviprasmybės vaidmenį kuriant koalicijas 
ir darant kompromisus. 


Pasakojimai 


Politikos problemų apibrėžimai paprastai turi naratyvinę struk- 
tūrą, t.y. jie turi pradžią, vidurį ir pabaigą, kuri veda į tam tikrą 
pokytį, arba transformaciją. Jie turi savo didvyrius, piktadarius, ne- 
kaltas aukas ir juose blogio jėgos grumiasi su gėrio jėgomis. Šis na- 
ratyvinis politinio diskurso elementas dažnai nuslepiamas, tačiau 
paviršiaus detalės neturi mūsų atitraukti nuo pastangų atrasti gi- 
luminį pasakojimą. Dažnai tai, kas atrodo kaip konfliktas dėl deta- 
lių, iš tikrųjų liudija nesutarimą dėl pagrindinio pasakojimo. 

Politinėse kovose ypač išsiskiria pora pasakojimų tipų. Vienas 
teikia nuopuolio istoriją, šiek tiek panašią į biblinį pasakojimą apie 
klostėsi gana gerai, vėliau jie pablogėjo, o dabar jie taip pašlijo, kad 
padėtis tapo nepakenčiama. Reikia kažką daryti.“ Šis pasakojimas 
paprastai baigiamas krizės pranašyste, kad įvyks kokia nors katast- 
rofa, nelaimė ar pražūtis, kartu su siūlymu, kokių priemonių reikė- 
tų imtis, kad išvengtume krizės. Siūlymas gali būti teikiamas įspė- 
jimo forma: jeigu tas ir tas nebus padaryta, užgrius nelaimė. 

Nuopuolio istorija beveik visada pradedama nuo faktų arba skai- 
čių, liudijančių, kaip smarkiai blogėja padėtis. Plinta skurdas, au- 
ga nusikalstamumas, į JAV rinkas plūsta pigus importas, didėja ap- 


2 Jacob Bronowski, Science aud Human Values (New York: Harper Torchbooks, 
1972). 

linkos užterštumas — visa tai esate girdėję. Dramatinę įtampą šiam 
pasakojimui suteikia prielaida (kartais išreikšta, kartais nutylima), 
kad kadaise gyvenimas buvo geresnis nei dabar ir kad blogėjanti 
padėtis neša arba netrukus atneš nelaimių. 

Kad būtų įtaigi, nuopuolio istorija nebūtinai turi pasakoti apie 
žmones. Panagrinėkite pridedamą New York Times straipsnį apie 
valstybinę statistiką, parašytą buvusio statistikos politikos direkto- 
riaus Valdymo ir biudžeto biure, kur pateikiamas federalinės eko- 
nominės statistikos nuopuolio vaizdas. (Galite dabar paskaityti šį 
straipsnį. Kol jį skaitysite, aš išgersiu puodelį kavos, ir paskui ga- 
lėsime tęsti. Beje, ar galiu jums pasiūlyti gabaliuką pyrago?) 


Ar tikslūs valdžios skaičiai? 
EKONOMIKA PRALENKĖ DUOMENIS 
Joseph W. Duncan 


Šiandien madinga kaltinti ekonomistus už ekonominio prognozavi- 
mo painumą ir prieštaringumą. Tačiau gali būti, jog neatsižvelgiame 
į gilesnį problemos šaltinį - į federalinės statistikos kokybę. 

Daugybė veiksnių dabar žlugdo aukštos kokybės statistines pro- 
cedūras bei duomenų bazes, kurias sukūrėme per pastaruosius 40 me- 
tų. Nuosmukį lėmė dereguliavimas, išskaidęs duomenis rinkusias 
agentūras, biudžeto apkarpymas, sumažinęs informacijos srautus iš 
valstybės departamentų į statistikos agentūras ir, svarbiausia, statisti- 
nių sistemų senėjimas. 

Pavyzdžiui, Ekonominės analizės biuras, teikiantis duomenis ben- 
drajam nacionaliniam produktui apskaičiuoti, vis dar naudojasi statis- 
tika, kuri pernelyg sureikšmina gamybą, nors dabar beveik 70 proc. 
darbo vietų sukuriama aptarnavimo versle. 

Šis nepagrįstas pramonės sureikšminimas atsispindi ir Standartinėje 
pramoninės klasifikacijos sistemoje, kuri atlieka esminį vaidmenį nu- 
statant specifinių pramonės šakų aktyvumo lygį. Sistema teikia 140 kla- 
sifikavimo grafų pramonės kompanijoms ir tik 66 - paslaugų verslui. 

Detalios informacijos apie paslaugas stygius sukelia tam tikrų pa- 
darinių. Stiprus doleris skatina didžiulį pigesnių užsienio prekių, kon- 
kuruojančių su vietiniais produktais, importą. Nors tai daro stiprų ir 
dokumentais patvirtintą spaudimą šalies gamintojams, didėjančio im- 
porto nauda šalies paslaugų verslui lieka neapskaičiuota. 

Kaip Kongresas gali priimti racionalius sprendimus ekonomikos 
ir prekybos klausimais, jeigu jis, bent jau iš dalies, veikia aklai? Spren- 
dimų priėmimas neturint tikslios informacijos yra savavališkas. 

Statistinė politika atsilieka nuo struktūrinių ekonomikos pokyčių. 
1982 m. Federalinis statistinės politikos biuras rekomendavo, kad Stan- 
dartinės pramoninės klasifikacijos grupė 7392, t. y. vadyba, konsultaci- 
nės ir viešųjų santykių paslaugos būtų paskirstyta į šešis naujus verslus. 
Į šią rekomendaciją nebuvo atsižvelgta. Dabar sunku patvirtinti teigi- 
nius, kad didelės korporacijos veikiau naudojasi išorinėmis techninėmis 
paslaugomis, o ne pertvarko savo personalą. 

Tokia informacija yra esminė formuojant federalinę politiką. Už- 
imtumo reguliavimu darbdavius siekiama paskatinti samdyti nuolati- 
nius darbuotojus, kurie paprastai gauna mokesčių pinigais subsidijuo- 
jamų lengvatų. Tačiau yra liudijimų, jog kai kurios kompanijos sam- 
do laikinus darbuotojus vien tam, kad išsisuktų nuo kai kurių užim- 
tumą reguliuojančių federalinių taisyklių, tokių kaip nedarbo pašalpa. 

Pasenę pramonės kodeksai, naudojami finansiniame sektoriuje, ne- 
leidžia tiksliai įvertinti dereguliacijos poveikio bankininkystės paslau- 
goms. Pavyzdžiui, vis sparčiau bankomatai keičia bankų klerkus. Ta- 
čiau neturint tikslių duomenų, tokių technologinių naujovių poveikį 
užimtumui miestuose ar būsimajai įvairių įgūdžių paklausai labai sun- 
ku nustatyti. 

Federalinės statistikos kokybės smukimas tapo ypač akivaizdus pas- 
taruoju metu, kai mėginama reformuoti šalies mokesčių kodeksą. Pa- 
vyzdžiui, vienas svarbiausių Reagano administracijos siūlomos refor- 
mos aspektų yra susijęs su verslo apmokestinimu. Einamoji federalinė 
statistika rodo, kad 1984 m. korporacijų pelnas ir ne žemės ūkio savi- 
ninkų pajamos sudarė 402 milijardus dolerių, arba 11,2 procento BNP, 
palyginti su 12,2 procento 1979 m. ir 14,6 procento - 1969-aisiais. Šis 
smukimas atrodo ypač keistas dėl to, kad neseniai buvo sumažinti kor- 
poracijų mokesčiai. 

Nėra lengva paaiškinti šį smukimą. Valstybinės mokesčių inspek- 
cijos (IRS) korporacinė atrinktis smuko nuo 105 000 kompanijų 1969 
m. iki 93 000 - 1981-aisiais. Atsižvelgiant dar į faktą, jog IRS paskai- 
čiavimais bendras kompanijų skaičius išaugo 75 procentais per tą patį 
laikotarpį, tai reiškia, jog faktinė atrinktis sumažėjo dvigubai - nuo 
6 iki 3 procentų bendrojo firmų skaičiaus. 

Nors tobulesnės atrinkties sistemos ir įvertinimo metodologijos 
naudojimas būtų galėjęs sumažinti klaidas, atsirandančias dėl mažes- 
nės atrinkties, nėra atlikta tyrimų, leidžiančių įvertinti, kaip mažesnė 
atrinktis gali paveikti ilgalaikes atskirų verslo šakų ar kompanijų dy- 
džio kitimo tendencijas. Abu šie veiksniai turi esminės reikšmės, jei- 
gu norime tiksliai įvertinti siūlomų naujų mokesčių įstatymų poten- 
cialų poveikį. 

Informacija apie asmenines santaupas irgi tapo mažiau patikima 
dėl trūkstamų duomenų apie dalyvavimą Sekcijos 401(k) programo- 

se, pagal kurias darbuotojams leidžiama atidėti pajamų gavimą. Nors 
tokiose programose dalyvauja galbūt tik apie 2 milijonus darbuotojų, 
nėra jokios statistikos nei apie jų apimtis, nei apie jų poveikį dekla- 
ruojamoms pajamoms. 

Asmeninės santaupos, kaip jas skaičiuoja Ekonominės analizės biu- 
ras, tėra skirtumas tarp bendrų deklaruojamų pajamų ir asmeninio 
vartojimo išlaidų. Šiuo metu atidėtosios pajamos pagal 401(k) progra- 
mą neįskaičiuojamos kaip deklaruotinos pajamos. Todėl visuminis ša- 
lies santaupų dydis veikiausiai yra sumažintas 5-10 procentų. 

Šiuo metu mums iškyla daugybė rimtų problemų, pavyzdžiui, tu- 
rime įvertinti importo poveikį, skatinti taupymą ir investavimą, re- 
formuoti mokesčių kodeksą. Deja, statistikos, kuria remiamės priim- 
dami sprendimus šiais klausimais, kokybė nuolat blogėja. Jeigu ne- 
bus imtasi priemonių šiai potencialiai krizei įveikti, politinių sprendi- 
mų efektyvumas visiškai nusmuks. 


Šaltinis: Joseph W. Duncan, „The Economy Has Left the Data Behind“, 
New York Times, June 30, 1985. Copyright O 1985 by The New York 
Times Company. 


Kaip dauguma didesnės biudžeto riekės prašytojų, Duncanas pa- 
sakoja nuosmukio ir žlugimo istoriją. Jis sako, jog anksčiau padėtis 
buvo geresnė ir mūsų dėmesį atkreipia į „labai kokybiškas statisti- 
nes procedūras bei duomenų bazes, kurias sukūrėme per 40 me- 
tų. Antroje vos dvylikos eilučių pastraipoje jis pavartoja net šešis 
žodžius, reiškiančius padėties blogėjimą: žlugdymas, nuosmukis, iš- 
skaidymas, apkarpymas, sumažėjimas, senėjimas. Čia turime pasa- 
kojamos istorijos pradžią: autorius nurodo buvusios gerovės laikus 
ir pastato mus, skaitytojus, ant nuopuolio bedugnės krašto. Esame 
paruošti kritimui. 

Nuo čia iki paskutinės pastraipos autorius pateikia pavyzdžių, 
rodančių, kad valdžios statistiniai duomenys ir statistikos proce- 
dūros nespėja su ekonomikos raida. Kiekvienas jo pavyzdys rodo, 
kaip vienokia ar kitokia duomenų stoka politikos formuotojams ne- 
leidžia vykdyti efektyvios politikos. Tad pasakojimo viduryje turi- 
me rinkinį nuorodų į nedidelius žingsnius nuosmukio link. Ga- 
liausiai paskutinėje pastraipoje skelbiama negandos pranašystė: 
„Jeigu nebus imtasi priemonių šiai potencialiai krizei įveikti, poli- 
tinių sprendimų efektyvumas visiškai nusmuks“. (Pripažįstu, tai 
nėra pati baisiausia krizė daugeliui žmonių, tačiau ekonomikos 

analitikams efektyvumo smukimas prilygsta 8,3 balo žemės drebė- 
jimui pagal Richterio skalę.) Tam atvejui, jeigu vis dar nepagavo- 
me pasakojimo emocinės tėkmės, autorius mums padeda ją suvok- 
ti žodeliu „deja“ —- juo nurodo atomazgą. 

Didvyrių, piktadarių ir nekaltų aukų drama yra kiekvieno pro- 
blemos apibrėžimo sudedamoji dalis, net jeigu kartais tenka skaity- 
ti tarp eilučių, kad ją surastume. Kaip iliustraciją pasirinkau šį 
straipsnį apie statistiką būtent todėl, kad jame beveik nekalbama 
apie žmogiškuosius veikėjus, jausmus, motyvus bei moralę, ir vis 
dėlto jame yra visi dramatinės istorijos elementai. 

Nuopuolio istorija turi keletą variacijų. Sutrukdytos pažangos is- 
torija atrodo maždaug taip: „Iš pradžių padėtis buvo baisi, paskui 
ji pagerėjo vieno didvyrio pastangų dėka, tačiau dabar kažkas truk- 
do mūsų didvyriui, todėl padėtis vėl darosi baisi“. Būtent tokią is- 
toriją pasakoja kiekviena grupė, kuri priešinasi valstybinei jos veik- 
los reglamentacijai. Septintąjį ir aštuntąjį dešimtmečius Amerikos 
medikų asociacija, priešindamasi valdžios mėginimams įvesti kaš- 
tų mažinimo reikalavimus, mums priminė marų, tuberkuliozės ir 
aukšto kūdikių mirtingumo laikus ir įspėjo, kad valdžios įvedami 
jų profesijos suvaržymai sugriaus visą mūsų labui tarnaujančią pa- 
žangą, kurią sukūrė gydytojai. Biotechnologijos firmos per savo ver- 
slo asociaciją „BIO“ pasakojo panašią istoriją, kai jos priešinosi pre- 
zidento Clintono planams apriboti medicinos paslaugų kaštus: esą 
biotechnologija mums atnešė medicinos stebuklus, o Clintono pla- 
nuojama reglamentacija ir kainų reguliavimas kelia pavojų šios nau- 
jos pramonės egzistavimui". Pramonininkai - automobilių gamin- 
tojai, plieno kompanijos, tekstilės firmos - mums pasakoja istorijas 
apie tai, kaip atlyginimų minimumo įstatymai, privalomos sveika- 
tos apsaugos priemonės, darbo saugos reikalavimai griauna kadai- 
se dominuojančią Amerikos padėtį pasaulinėje ekonomikoje. CŽV 
mums pasakoja, jog apribojimai, taikomi jos veiklos metodams, truk- 
do jai palaikyti tą saugumo lygį, kokį kadaise ji galėjo mums ga- 
rantuoti; Pentagonas mums pasakoja, kaip jo biudžeto apkarpymas 
griauna mūsų kadaise dominuojančią karinę galią. 


3 „BIO“ (Biotechnology Industry Organization). Žr. H. Stone, „Lost Cause“, 
National Journal, Sept. 17, 1994, p. 2133. 

Kitas šios nuopuolio istorijos variantas yra iliuzinės kaitos isto- 
rija. Ji atrodo maždaug taip: „Jūs visada manėte, kad padėtis blo- 
gėja (arba gerėja). Tačiau jūs klystate. Pateiksiu jums įrodymą, jog, 
faktiškai kaita vyksta priešinga kryptimi. Padėties blogėjimas (ar- 
ba gerėjimas) tėra iliuzija.“ Šios revizionistinės istorijos pavyzdžių 
galima aptikti visur. Medikai mokslininkai mums aiškina, jog, pail- 
gėjusi vėžiu sergančiųjų gyvenimo trukmė iš tikrųjų tėra pasikei- 
tusio matavimo būdo rezultatas: tik todėl, kad vėžį dabar galime 
diagnozuoti ankstesnėse stadijose, mums atrodo, jog pacientai gy- 
vena ilgiau.* Vaikų lytinis išnaudojimas ir prievarta prieš moteris 
šeimoje iš tikrųjų nėra plintantis reiškinys: jis toks atrodo tik to- 
dėl, kad juo susidomėjo žiniasklaida, o visuomenė tapo jautresnė 
tokiems dalykams. 

Kitas dažnas naratyvo tipas politikos analizėje yra bejėgiškumo 
ir padėties įvaldymo istorija. Paprastai ji atrodo taip: „Ši padėtis blo- 
ga. Mes visada manėme, kad šios padėties negalime valdyti, kad 
turime ją priimti kaip neišvengiamybę, nes negalime jos pakeisti. 
Tačiau dabar jums parodysiu, jog iš tikrųjų galime ją įvaldyti.“ Pa- 
sakojimai apie įvaldymą mums visada yra patrauklūs, nes jie lie- 
čia pamatinę laisvės problemą - kokiu mastu valdome savo gyve- 
nimo sąlygas ir savo likimą? Istorijos, pasakojančios apie mūsų be- 
jėgiškumą, visada mus baugina, o žadančios didesnę valdymo ga- 
lią visada drąsina. 

Socialinės politikos, sveikatos apsaugos ir saugumo, aplinkosau- 
gos politikos analizė dažniausiai mums siūlo įvaldymo istorijas. Kas 
anksčiau atrodė kaip „atsitiktinis“, „nenumatomas“, „likimo duo- 
tas“ arba „natūralus“ dalykas, dabar vaizduojamas kaip tai, kas 
gali būti pakeista žmogaus pastangomis. Pavyzdžiui, šiuolaikinė 
ekonominė politika — naudojimasis valdžios fiskaliniais bei mone- 
tariniais svertais stabilizuojant ekonomikos svyravimus — papras- 
tai grindžiama didingu padėties įvaldymo naratyvu. Ketvirtąjį 
dešimtmetį, kai daugelio šalių ekonomikos patyrė didžiulę infliaci- 
ją ir gilią depresiją, jų elgsena atrodė labiau panaši į orų, o ne so- 


4 Alvan R. Feinstein et al., „The Will Rogers Phenomenon: Stage Migration 
and New Diagnostic Technigues as a Source of Misleading Statistics for 
Survival in Cancer“, New England Journal of Medicine 312, no. 25 (June 20, 
1985): 1604-1608. 

cialinių institucijų elgseną. Lordas Keynesas parašė didžiulę įtaką 
turėjusį traktatą, kurio pagrindinė prielaida buvo tai, kad tariamai 
atsitiktiniai ekonomikos svyravimai iš tikrųjų gali būti suvaldyti ma- 
nipuliuojant valstybės išlaidomis ir pinigų pasiūla?. Valdymo siu- 
žetas vyrauja ir visiškai kitoje politikos srityje — sveikatos apsau- 
gos politikoje. Vėžys, kuris anksčiau buvo traktuojamas kaip nenu- 
matoma neganda, dabar siejamas su maitinimosi įpročiais, rūkymu 
bei kai kuriomis cheminėmis medžiagomis, t. y. dalykais, paval- 
džiais žmogaus kontrolei. Vėžys dabar vis labiau siejamas su genų 
mutacija, ir nors dar negalime kontroliuoti savo genų, Žinios apie 
genetinio veiksnio vaidmenį vėžinių susirgimų genezėje gali padė- 
ti sukurti susirgimo prevencijos programas ir galiausiai - genetine 
technologija grindžiamą terapiją. Pasakojimai, iš lemties pasaulio 
perkeliantys mus į žmogaus valdomą pasaulį, visada teikia vilčių 
ir todėl sulaukia mūsų paramos. 

Itin paplitęs įvaldymo istorijų variantas — tai konspiracijos istori- 
jos. Jų siužetas iš lemties pasaulio mus perkelia į kontroliuojamą 
pasaulį, tačiau kartu mėgina parodyti, jog tą kontrolę visada vyk- 
do nedaugelis žmonių, kurie ją naudoja savanaudiškais tikslais ir 
nuo mūsų slepia patį šios kontrolės faktą. Garsusis Ralpho Nade- 
rio kryžiaus Žygis prieš automobilių gamybos pramonę rėmėsi siu- 
žetu, kuris transporto įvykius konvertavo į įvykius, paaiškinamus 
kaip kontroliuojamų konstrukcinių automobilių savybių padarinius 
ir net kaip padarinius, kuriuos automobilių gamintojai numato. Pra- 
monės reguliavimo šalininkai pasakoja istoriją, pagal kurią nedar- 
bą, kurio priežastys dažnai laikomos nepaaiškinamomis, iš tikrųjų 
sukelia „kapitalo streikas“ (verslininkai atsisako investuoti į nau- 
jas gamybas ir naujus projektus) ir „kapitalo nutekėjimas“ (verslas 
savo kapitalą investuoja kituose regionuose arba kitose šalyse). Kon- 
spiracijos istorijos visada mėgina parodyti, jog žmonių patiriama 
žala jiems yra sąmoningai primetama arba sąmoningai toleruoja- 
ma, ir kaip jos siekia sukelti mūsų pasibjaurėjimą bei moralinį pa- 
sipiktinimą. Jų pabaigoje visada iškeliamas reikalavimas atimti kon- 
trolės galią iš nedaugelio tų, kurie pelnosi daugelio sąskaita. 


2 John Maynard Keynes, The General Theory of Employment, Interest and Mo- 
neų (New York: Hartcourt 6 Brace, 1936). 

Kitas įvaldymo istorijų variantas yra aukos kaltės istorijos.* Jos 
taip pat iš lemties pasaulio mus perkelia į kontroliuojamą pasaulį, 
tačiau kontrolę atiduoda į tų žmonių rankas, kurie kenčia dėl tam 
tikros problemos. Vienoje neseniai paskelbtoje studijoje benamių 
klausimu sakoma: „Tas faktas, jog profesijos neįgijusios moterys ne 
tik rečiau išteka, bet ir turi vaikų, jas dar labiau stumia į gatvę.“ 
Benamystė, šiuo požiūriu, yra moterų sąmoningo pasirinkimo tarp 
dviejų alternatyvų rezultatas: 


Tik nedaugelis nekvalifikuoto darbo moterų geba užsidirbti tiek, kad 
galėtų išlaikyti savo šeimą. Tad daugumai jų iškyla sunkus pasirinki- 
mas. Jos gali dirbti, neturėti vaikų ir gyventi vos išvengdamos skur- 
do, arba jos gali nedirbti, turėti vaikų, gauti socialinę pašalpą ir gy- 
venti visiškame skurde. Daugelis pasirenka motinystę, nors tai reiš- 
kia gyvenimą visiškame skurde“. 


Yra daug skirtingų aukos kaltės istorijos variantų. Neturtėliai yra 
neturtingi dėl to, kad siekia vienadienių malonumų, užuot investa- 
vę į savo pačių ateitį arba dėl to, kad renkasi gyvenimą iš pašal- 
pos, o ne iš darbo. Trečiojo pasaulio šalys yra neturtingos dėl to, 
kad per daug skolinasi ir leidžia savo piliečiams gyventi ne pagal 
išteklius. Ligoniai yra ligoniai dėl to, kad jie persivalgo, valgo ne- 
sveiką maistą, rūko ir nesimankština. Moterys prievartaujamos dėl 
to, kad elgiasi „provokuojamai“. Darbininkai suserga profesinėmis 
ligomis ir patiria traumų darbe dėl to, kad atsisako naudotis ap- 
saugos priemonėmis arba nepaiso atsargumo reikalavimų. Panašiai 
kaip konspiracijos istorijos visada baigiamos raginimais daugumai 
sukilti prieš išnaudotojišką mažumą, aukos kaltės istorijos visada 
baigiamos raginimais mažumai (aukoms) keisti savo pačių elgse- 
ną, kad išspręstų savo problemą. 

Visos padėties įvaldymo istorijos remiasi bendra prielaida, kad 
egzistuoja pasirinkimo galimybė. Pasirinkimas gali priklausyti vi- 
suomenei kaip visumai, tam tikram elitui arba aukoms, tačiau isto- 


6 Šią frazę socialiniuose moksluose išpopuliarino kn. William Ryan, Blaming 
the Victim (New York: Random House, 1971.) 


7 Christopher Jencks, The Homeless (Cambridge, Mass.: Harvard University 
Press, 1984), p. 58. 


Šš Christopher Jencks, “The Homeless“, New York Review of Books, April 21, 
1994, p. 25. 

rijos kulminacija visada pasiekiama gamtos faktą transformavus į 
sąmoningo sprendimo rezultatą. Įvaldymo istorijos įžiebia viltį, pa- 
našiai kaip nuopuolio istorijos kelia nerimą ir neviltį. Šiedu siuže- 
tai dažnai supinami į vieną, kuriame nuopuolio istorija tarnauja 
kaip parengiamasis etapas ir postūmis įvaldymo istorijai. Nuopuo- 
lio istorija mus įspėja apie vargus, kuriuos patirtume nesistengda- 
mi įvaldyti padėtį. 

Politiniuose pasakojimuose naudojamos įvairios literatūrinės ir 
retorinės priemonės, padedančios jų auditoriją pastūmėti geidžia- 
ma veiksmo kryptimi. Jose veikia teigiami ir neigiami herojai (šiuos 
vaidmenis gali atlikti ir nežmogiškos būtybės), ir jie turi savo triumfo 
momentus. Grįžkime prie straipsnio apie federalinę statistiką. Au- 
torius pradeda nuo to, kad, siekdami atrasti „ekonominio progno- 
zavimo painumo ir prieštaringumo“ priežastis, neteisingai nusta- 
tėme piktadarius kaltininkus („ekonomistus“). Tikrasis blogio šal- 
tinis yra prasta federalinės ekonominės statistikos kokybė. Tačiau 
kalta yra ne pati statistika — ji pati yra nekalta stipresnių blogio 
jėgų („dereguliavimo“ ir „biudžeto apkarpymo“) auka. Šios istori- 
jos herojai yra tarpusavyje kovojančios statistikos agentūros —- Eko- 
nominės analizės biuras, Mokesčių inspekcija ir Federalinis statis- 
tikos biuras, nes nesugebėjo įgyvendinti savo pačių rekomendacijų 
ir atlikti pertvarkos, kurią pačios suvokė kaip „esminę“. Teigiami 
herojai neteko savo svarbiausių ginklų: Mokesčių inspekcija turi ten- 
kintis mažiau reprezentatyvia statistika, Ekonominės analizės biu- 
ras negali aprėpti reikiamo statistinių kategorijų skaičiaus ir todėl 
Kongresas veikia aklai. Visa istorija baigiasi apeliacija į Kongresą, 
kad jis padėtų nekaltai aukai (statistikai) paremdamas teigiamus 
herojus (agentūras), galinčias atlikti gelbėjimo operacijas. 

Panagrinėkime detaliau trejetą dažniausiai naudojamų ir galin- 
giausių retorinių politikos priemonių. 


Sinekdocha 


Sinekdocha yra retorinė figūra, kuria naudojantis tam tikra vi- 
suma vaizduojama jos dalies pavyzdžiu: „Dešimt tūkstančių kojų 
žengė nuo Pensilvanijos aveniu prie Baltųjų rūmų“. Ši simbolizmo 

forma plačiai naudojama politikoje, kur atskiri pavyzdžiai teikiami 
kaip „tipiniai“ arba „prototipiniai“ platesnės problemos pasireiški- 
mo atvejai. Šie tipiniai pavyzdžiai padeda apibrėžti visą problema- 
tiką ir suformuluoti politinį atsaką. 

Aštuntojo dešimtmečio viduryje Viskonsino valstija įvykdė radi- 
kalią skyrybų įstatymo reformą. Reforma buvo įvykdyta vadovaujantis 
prielaida, jog ankstesniojo įstatymo trūkumas buvo tai, kad jis nevie- 
nodai traktavo išsiskyrusius šeimos narius - moteris, savo vedybi- 
nius metus pragyvenusi kaip namų šeimininkė ir kaip motina, sky- 
rybų bylose už tai negauna jokios ekonominės kompensacijos. Re- 
formatoriai, siekdami politinės paramos, tikslingai rinko ir skelbė to- 
kius pavyzdžius. Kadangi politikų mąstyseną pavergė siūlomas 
išmesto šeimos nario vaizdinys, naujasis įstatymas buvo grindžia- 
mas prielaida, kad skyrybų atveju sutuoktinių turtas turi būti dalija- 
mas po lygiai. Tačiau jį priimant nebuvo atsižvelgta į kitas vedybi- 
nio gyvenimo situacijas, pavyzdžiui, į tai, kad kai kurios moterys ne 
tik prižiūri savo šeimą, bet ir gauna pajamų, ir į tai, kad kai kurios 
moterys įneša didžiulį ekonominį indėlį į savo šeimą, nes galbūt at- 
eina iš verslo arba iš ankstesnės santuokos. „Lygaus paskirstymo“ 
kriterijus skyrybų atveju sumažino šių moterų galimybes gauti dau- 
giau nei pusę sutuoktinių turto. Pasak vienos tyrinėtojos, vyraujan- 
tis nuskriaustos namų šeimininkės įvaizdis ir jį palaikančios gąsdi- 
nančios istorijos „nustūmė į šalį bendresnę išsiskyrusių moterų pro- 
blemos artikuliaciją. ... Šis įvaizdis tapo vieninteliu matu, pagal kurį 
reforma turėjo įkūnyti lygybės ar teisingumo idealus'. 

Politikoje gana įprasta, kad Žmonių vaizduotę pagauna atskira 
problemos dalis ir politinį atsaką apriboja ta problemos dalimi. Dis- 
kusijose apie rūpybos reformą vyraujančiu problemos įvaizdžiu ta- 
po „pašalpos karalienė“. Ji yra daugiavaikė motina, dešimtį ar dvi- 
dešimtį metų gyvenanti iš pašalpos ir visą savo gyvenimo būdą su- 
siejusi su šia pašalpa. Tačiau faktiškai tik maždaug penktadalis pa- 
šalpos gavėjų pašalpą gauna daugiau nei dešimtį metų. Jeigu per- 
žiūrime visus šalpos „periodus“, t.y. įsitraukimo į pašalpos gavėjų 
sąrašą ir pasitraukimo iš jo periodus, 0 ne vien esamų pašalpos 


10 Viskonsino skyrybų įstatymo reformos istoriją pateikia Martha L. Fineman, 


"Implementing Eguality: Ideology, Contradiction and Social Change“, Wis- 
consin Law Review 1985, no. 4 (1983): 789-887; citata p. 866. 

gavėjų sąrašą, tai atrandame, jog tik 14 procentų iš šių periodų trun- 
ka ilgiau nei dešimtį metų"''. Tad reforma, nukreipta į ilgalaikės pa- 
šalpos gavėją, paveiktų tik nedidelę pašalpų gavėjų dalį ir padėtų 
išspręsti tik nedidelę šios problemos dalį. 

Vienas paplitęs žanras — siaubo istorija —- pats yra sinekdochos 
atmaina. Politikai arba interesų grupės sąmoningai pasirenka kokį 
nors išskirtinį arba neįprastą incidentą kaip pavyzdinį platesnės 
problemos atvejį ir naudoja jį mobilizuodami paramą reformai, ku- 
ri pakeistų politiką, vykdomą platesnės problemos atžvilgiu. Siau- 
bo istorijos yra pagrindinė prekė politinėse kovose prieš pramonės 
reguliavimą ir prieš žalos atlyginimo ieškinius, susijusius su pro- 
fesiniu aplaidumu arba produktų nesaugumu. Šios istorijos dažnai 
būna ne tik netipinės, bet ir sąmoningai iškreiptos. 1995 m. pra- 
džioje, kai Kongresas griebėsi naikinti daugumą saugumo ir aplin- 
kosaugos reguliavimo aktų, priimtų septintąjį ir aštuntąjį dešimt- 
mečiais, dereguliavimo šalininkai paskelbė, kad OSHA (Darbų sau- 
gos ir sveikatos agentūra) atėmė iš vaikų pasaką apie dantį (iš sto- 
matologų reikalaudama, kad ištraukti pieniniai dantys būtų išme- 
tami); dar daugiau - kad ji faktiškai reikalauja, jog visi gaminami 
kibirai būtų su skyle dugne. Tokiomis absurdiškomis istorijomis bu- 
vo siekiama sukelti priešiškumą reguliavimui, nors jos labai iškreip- 
tai vaizdavo OSHA naudojamas priemones. OSHA niekada nerei- 
kalavo, kad pašalintas pieninis dantis būtų išmestas, ji tik reikala- 
vo, kad, gydydami dantis, stomatologai ir jų padėjėjai imtųsi prie- 
monių, apsaugančių juos nuo krauju pernešamų patogenų. O kal- 
bant apie kiaurus kibirus, tai pasirodo, jog kasmet apie 50 kūdikių 
prigeria įkritę į dideles plastikines talpas, t. y. tas, kurios lieka po 
statybos darbų ir kuriomis žmonės po to dažnai naudojasi savo so- 
duose ir namuose. OSHA pasiūlė, kad tos talpos turėtų būti per- 
konstruotos taip, kad apsiverstų į jas įkritus vaikui, tačiau patį 
sprendimą paliko pramonės nuožiūrai!“. 

Kaip ir kitais simbolinio vaizdavimo atvejais, sinekdocha, teik- 
dama savo įtaigius poetinius įvaizdžius, gali slopinti mūsų kritinį 


11 Mary Jo Bane and David T. Ellwood, Welfare Realities: From Rhetoric to Re- 
form (Cambridge, Mass.: Harvard University Press, 1994), p. 29. 

12 John H. Cushman ĮJr., “Congressional Memo: Tales from the 104th: Watch 
Out, or the Regulators Will Get You!“ New York Times, Feb. 28, 1995, p. A20. 

mąstymą. Tad labai tikėtina, jog strategija, nukreipianti mūsų dė- 
mesį į tam tikrą problemos aspektą, ir ypač tada, kai jai pavyksta 
šį aspektą dramatizuoti kaip siaubo istoriją, skatins vienpusę ir ša- 
lišką politiką. Tačiau politiškai tai gali būti naudingiausia strategi- 
ja. Ji teikia gerą mobilizavimo įrankį, nes leidžia problemą sukon- 
kretinti, padeda Žmonėms susivienyti ir mobilizuoti savo nepasi- 
tenkinimą. Ji taip pat leidžia susiaurinti problemos apimtį ir todėl 
padaro ją lengviau sprendžiamą. Kraštutinė šios strategijos versija 
plataus masto problemą redukuoja į atskirą atvejį. Taip atsitinka, 
pavyzdžiui, tada, kai prezidentas kreipiasi į šalį prašydamas do- 
noro kūdikio kepenų transplantacijai. Toks prašymas ir tas džiaugs- 
mas, kurį patiriame atsiradus donorui, nustumia į šešėlį visus ki- 
tus Žmones, laukiančius organų transplantacijos. 


Metaforos 


Prisiminkime, kad metafora yra užslėptas palyginimas. Ji vei- 
kia taip, kad žodis, žymintis tam tikrą objektą, panaudojamas ki- 
tam objektui apibūdinti, pavyzdžiui, „Clintonas užpuolė spaudą“, 
„Vykdomas pramonės smaugimas“, „Gyvename erdvėlaivyje, var- 
du „Žemė““. 

Metaforos yra svarbūs strateginio vaizdavimo įrankiai politiko- 
je. Iš pirmo žvilgsnio jos sugestijuoja tik palyginimą su kitais daik- 
tais, tačiau iš tikrųjų jos implikuoja visiškai kitą siužetą ir veiksmų 
direktyvą. Imkime pavyzdį: 

Vienas įtakingiausių siužetų apie socialinių paslaugų problemas yra tas, 

kuris jų šaltiniu laiko „fragmentaciją“ ir „koordinaciją“ siūlo kaip spren- 

dimo būdą. Tačiau tos paslaugos, kurios traktuojamos kaip fragmenti- 
nės, alternatyviu požiūriu gali būti traktuojamos kaip autonominės. 

Fragmentuotos paslaugos tampa probleminėmis tada, kai suvokiamos 

kaip buvusios integracijos nuolaužos. Paslaugos traktuojamos kaip va- 


za, kadaise buvusi sveika, o dabar - sudužusi. Šios metaforos įtakoje at- 
rodo akivaizdu, kad fragmentacija yra blogis, o koordinacija - gėris." 


Donald Schon, “Generative Metaphor: A Perspective on Problem Setting in 
Social Policy“, in Andrew Ortony, ed., Metaphor and Thought (Cambridge, 
England: Cambridge University Press, 1980). 

Apibūdinti ką nors kaip „fragmentaciją“, vadinasi, traktuoti „in- 
tegraciją“ kaip padėties pagerinimą to net nepasakant. Politinėse me- 
taforose šuolis nuo aprašymo prie rekomendavimo yra tai, ką Marti- 
nas Reinas ir Donaldas Schonas pavadino „normatyviniu šuoliu“'*. 

Kiekvienoje politinėje metaforoje glūdi prielaida, kad jeigu a yra 
panašus į b, tai norint išspręsti problemą a, reikia daryti kažką pa- 
našaus, ką darytumėte su b. Kadangi politinės metaforos implikuo- 
ja preskripciją, jos veikia kaip propagandos priemonės. Teiginys „a 
yra panašus į b“ atlieka dar ir kitą politinį vaidmenį. Kultūroje, ku- 
rioje teisingumas suvokiamas kaip „vienodas vienodų atvejų trak- 
tavimas“, teigti panašumą, vadinasi, postuluoti lygybę ir reikalauti 
lygaus traktavimo. 

Metaforos persmelkia visą politinį diskursą. Kartą tai suvokę, jų 
randame visur. Viena populiariausių metaforų yra toji, kuri socia- 
lines institucijas traktuoja kaip gyvus organizmus. Sakoma, kad ben- 
druomenės arba grupės turi „savąjį gyvenimą“, kad jos turi savo 
„tikslus“. „Gyvenimo ciklų“ įvaizdis naudojamas paaiškinti, kodėl 
atrodo, jog politinės problemos išgyvena spartaus augimo, o vėliau 
nuopuolio ciklus, arba kodėl reguliavimo agentūros išgyvena karštli- 
giško reformizmo, o vėliau pasyvaus status guo pripažinimo ciklus, 
arba kodėl renkami pareigūnai, kaip atrodo, savo kadencijos metu 
vadovaujasi numatomais populiarumo siekio modeliais". 

Prielaida, kad objektas yra panašus į organizmą, implikuoja, jog 
jį reikia traktuoti kaip tam tikrą visumą, kurios prasmė yra didesnė 
už jos sudedamųjų dalių prasmę. Traktuoti objektą kaip organiz- 
mą, vadinasi, tarti, kad jis yra „natūralus“, o tai savo ruožtu im- 
plikuoja, jog jis yra „toks, koks turi būti“. (Faktiškai žodis „natūra- 
lus“ rodo, kad naudojamasi organizmo metafora.) Tokiu atveju 5ą- 
moningas žmogaus kišimasis į tokius dalykus atrodo dirbtinis ar 
net beviltiškas. Normatyvinis šuolis organizmo metaforoje papras- 


4 Martin Rein and Donald Schon, “Problem Setting in Policy Research“, in 
Carol Weiss, ed., Using Social Research in Public Policy Making (Lexington, 
Mass.: Heath, 1977). 


15 Žr. Anthony Dawns, “Up and Down with Ecology: The Issue Attention 
Cycle“, The Public Interest, no. 28 (Summer 1972): 38-50; Marver Bern- 
stein, Regulating Business by Independent Commission (Princeton, N.J.: Prince- 
ton University Press, 1955); Paul Light, The President's Agenda (Baltimore: 
John Hopkins University Press, 1982), ypač p. 36-52. 

tai implikuoja reikalavimą nesikišti į esamą padėtį, ir juo paprastai 
naudojasi tie, kurie priešinasi pokyčiams. Jie argumentuoja, jog; ki- 
šimasis į bet kurią organizmo (bendruomenės, kaimynijos, šeimos) 
dalį sugriaus trapią pusiausvyrą, sunaikins visumą arba sužlug- 
dys gamtos tvarką. 

Vienas populiariausių ir galingiausių organizmo metaforos va- 
riantų yra idėja, jog socialinį elgesį reguliuoja prigimtiniai dėsniai. 
Daugelis žymių socialinių teoretikų skelbėsi atradę dėsnius, kurie 
valdo socialinį pasaulį ir nustato ribas arba net tvirtas kliūtis tam, 
ką gali pasiekti sąmoningai vykdoma viešoji politika.'* Du įtakingi 
XIX amžiaus sociologai —- Gaetanas Mosca ir Vilfredas Paretas — 
argumentavo, jog visose visuomenėse natūraliai ir neišvengiamai 
susiklosto valdančiųjų ir valdomųjų sluoksniai, elitas ir masė, ir jo- 
kios demokratinės reformos, tokios kaip balsavimo teisių išplėtimas, 
negali pakeisti šios padėties. Kitas XIX amžiaus sociologas — Ro- 
bertas Michelsas - suformulavo „geležinį oligarchijos dėsnį“, pa- 
gal kurį visos organizacijos, kad ir kokiais lygiavos standartais va- 
dovautųsi, galiausiai evoliucionuoja į organizacijas, kuriose visa po- 
litinė galia sutelkiama kelių lyderių rankose. George'as Stigleris, 
šiuolaikinis ekonomistas, suformulavo „viešųjų pajamų perskirsty- 
mo dėsnį“, pagal kurį bet koks mėginimas perskirstyti biudžeto lė- 
šas neturtingųjų naudai neišvengiamai baigiasi tuo, kad iš jų pa- 
imami pinigai ir perskirstomi viduriniųjų klasių naudai. Albertas 
O. Hirschmanas visus šio pobūdžio siužetus apibūdina kaip „ne- 
vilties tezę“ — dėl jų postuluojamos bendros prielaidos, kad visos 
žmonių pastangos pakeisti visuomeninę tvarką (didesnės demok- 
ratijos ir platesnio perskirstymo linkme) yra bergždžios. Visi šie siu- 
žetai byloja žmogaus pastangų įvaldyti reiškinius beviltiškumą. 

Neabejotinai įtakingiausias socialinės elgsenos „dėsnis“ šiuolai- 
kinėje politikoje yra Charleso Murray suformuluotas „nenumatytų 
paskatų dėsnis“: „Bet kuris perskirstymas socialinės paramos tiks- 
lais didina padėties, paskatinusios tokį perskirstymą, vertę“!?. Kal- 


Šioje pastraipoje remiamės darbu: Albert O. Hirschman, The Rhetoric of Re- 
action (Cambridge, Mass.: Harvard University Press, 1991), ypač 5 skyrius 
"The Futulity Thesis“. Tai yra puiki knyga, atskleidžianti giluminius poli- 
tinio diskurso siužetus. 


Charles Murray, Losing Ground (New York: Basic Books, 1984, 2nd ed. 1994), 
p. 213-216. 

bant paprasčiau: dėsnis sako, jog padėdami žmonėms, turintiems 
problemų (tokių kaip skurdas, liga, benamystė ar priklausomybė 
nuo narkotikų), ir ypač duodami jiems pinigų arba teikdami paslau- 
gas, faktiškai jiems mokame už jų turimas problemas ir suteikiame 
jiems paskatą išlikti skurdžiais, ligotais, benamiais arba narkoma- 
nais. Taigi neįmanoma realizuoti kokios nors socialinės rūpybos 
programos, kuri nepagilintų ar nepaaštrintų būtent tos problemos, 
kurią mėginama išspręsti. Ir nors niekas Vašingtone ar valstijų sos- 
tinėse nemėgina garsiai skelbti Murray dėsnio, formulė, kad „para- 
ma yra paskata būti skurdžiam“, yra vyraujanti idėja šiandienos 
politiniuose debatuose. 

Mašinos ir mechaniniai įrenginiai teikia pagrindo daugybei po- 
litinių metaforų. XVIII amžiaus politinė mintis, iš kurios kildintina 
mūsų Konstitucija, politinę sistemą suvokia kaip mašiną, sudarytą 
iš dalių, kurios turi būti „palaikomos tvarkingos“ ir turi būti „su- 
balansuotos“. „Stabdžių ir atsvarų“ idėja yra esminė mūsų mąsty- 
me apie tai, kaip turi būti paskirstoma politinė galia. Balanso idėja 
pasireiškia ir tarptautinių santykių lygmenyje, kur „jėgų pusiausvy- 
ra“ laikoma tarptautinės taikos garantu. Atsiradus branduoliniams 
ginklams strategai prabilo apie „baimės balansą“, kai abipusė bai- 
mė kiekvieną pusę sulaiko nuo agresyvių veiksmų. Pats terminas 
„subalansuotas biudžetas“ implikuoja, jog įplaukų perviršis arba 
deficitinis finansavimas yra blogis, nors, žinoma, dauguma žmo- 
nių mano, kad taupymas ateičiai arba skolinimasis ir investavimas 
į išsilavinimą arba į verslą yra visiškai protinga (ir net dorybinga) 
strategija. Balanso metafora implikuoja siužetą apie disbalansą ir 
apie jo išlyginimą kažką pridedant arba atimant iš vienos svars- 
tyklių pusės. 

Pleištai ir nuolydžiai - dažnos politinės kalbos metaforos. Vals- 
tybinis reguliavimas dažnai vaizduojamas kaip pleištas: kartą įki- 
šę koją tarp durų ir staktos reguliuotojai mėgins jas verti vis pla- 
čiau ir plačiau. Pleišto įvaizdis sugestijuoja nežymų pradinį postū- 
mį, turintį didžiulę poveikio galią. Nuolydžio vaizdinys sugestijuo- 
ja, kad kartą daiktui pajudėjus nuolydžiu jis toliau nesulaikomai 
judės veikiamas traukos jėgos. Tad pleištų ir nuolydžių metaforos 
implikuoja siužetus, įspėjančius apie nuosmukį ateityje ir raginan- 
čius politikus nežengti „pirmojo žingsnio“, kad būtų išvengta „sly- 
dimo“ arba „smukimo“ nepageidaujama linkme. 

Iš nuolydžio metaforos kildintinas labai paplitęs ir įtakingas po- 
litinės argumentacijos žanras, vadinamasis „slidžios nuokalnės“ ar- 
gumentas. Amoralus elgesys paprastai aprašomas naudojantis šiuo 
įvaizdžiu: išgertuvės, surūkyta cigaretė, nukrypimas nuo griežtos 
dietos, baltas melas, nedidelė apgaulė traktuojami kaip pirmieji 
žingsniai slidžioje nuokalnėje. Anoniminių alkoholikų „dvylikos 
žingsnių“ metafora bei kitos atkūrimo programos, siūlydamos grįž- 
tamuosius žingsnius atgal prie tvirto pagrindo, žada išsigelbėjimą 
nuo slidžios nuokalnės. 

Slidžios nuokalnės argumentai turi tam tikrą bendrą formą.!* Jie 
prasideda pripažinimu, jog tam tikras reiškinys (įstatymas, siūly- 
mas, programa, taisyklė, išgertuvės) nėra pats savaime neteisingas, 
blogas arba pavojingas. Tačiau vėliau jie skelbia, jog tokio reiški- 
nio toleravimas neišvengiamai ves prie situacijų, kurios bus netei- 
singos, blogos arba pavojingos. Pavyzdžiui, tie, kurie priešinasi 
įstatymams, kuriais gydytojams leidžiama padėti atlikti eutanaziją 
beviltiškiems ligoniams, paprastai pripažįsta, jog tam tikromis są- 
lygomis eutanazija yra pateisinama ar net pageidautina. Tačiau vė- 
liau jie pakeičia savo poziciją ir teigia, jog eutanazija neleistina net 
tomis sąlygomis, kur ji yra pateisinama, nes ji gali būti atlikta ne- 
priimtinomis priemonėmis. Slidžios nuokalnės argumentai papras- 
tai naudojami tada, kai priešinamasi pokyčiams net neturint jokių 
įtikinamų argumentų prieš kaitą. Filosofas Danas Brockas slidžios 
nuokalnės argumentus vadino „paskutine konservatyviųjų status 
guo gynėjų prieglauda“ "". 

Hermano Kahno ankstyvoji ir gerai žinoma ginklavimosi varžy- 
bų teorija naudojasi kopėčių metafora, dar viena nuolydžio atmai- 
na. Galimus „žingsnius“ tarptautinėse krizėse Kahnas vaizduoja 
kaip kopėčių pakopėles. Pasak jo, kopėčių metafora siekiama paro- 
dyti, jog „esama palyginti tolydžių takų, siejančių žemo lygmens 
krizę su atviru karu, nors nė vienas iš jų nėra tas, kuriuo bus neiš- 


Iš Žr. Fred Schauer, “Slippery Slopes“, Harvard Law Review 99, no. 2 (1985): 
361-383; Wilbren van der Berg, “The Slippery Slope Argument“, Ethics 102 
(1991): 42-65. 


Dan Brock, “Voluntary Active Euthanasia“, Hastings Center Report, March- 
April 1992, p. 10-21; citata p. 19. Eutanazijos pavyzdį pasiskolinau iš 
Brocko. 

vengiamai žengiama“. Jis tikina savo skaitytojus, jog „nėra jokios 
būtinybės, kad bus kylama kopėčiomis aukštyn - skersinis po sker- 
sinio. Jomis galima leistis ir žemyn ar net peršokti kai kurias pako- 
pas.“* Tačiau pati metafora nori įteigti kitą siužetą: visiems yra pa- 
žįstamas potraukis kopėčiomis kopti aukštyn, pojūtis, kai kiekvie- 
na nauja pakopa traukia ja palypėti, didėjanti baimė kylant aukš- 
tyn ir nenugalima pagunda, nepaisant sveiko proto, kilti vis aukš- 
tyn. Kahno metaforos emocinę įtaigą lemia tai, kad ji pasakoja bau- 
ginančią istoriją, pateiktą tarp eilučių kitame, daug ramesniame, for- 
maliame pasakojime. Kopėčių metafora taip pat sugestijuoja siuže- 
tą apie padėties įvaldymo nepatikimumą: ji kelia klausimą, ar iš- 
ties galime ir ar norime veikti kitaip, kaip tik kopti aukštyn. 

Kita politinių metaforų grupė grindžiama konteinerio ir ribotos 
erdvės idėja. Problema gali būti tai, kad tam tikra erdvė yra perpil- 
dyta: antai sakoma, kad Meksikos darbininkai „išsipila“ per sieną 
į Jungtines Valstijas. Arba kad ji yra neužpildyta, kaip tais atve- 
jais, kai Žurnalistai prabyla apie „politinį vakuumą“, atsirandantį 
kažkokiam politikui pasitraukus iš svarbaus posto. Jeigu konteine- 
ris turi skylių, tai bus „nutekėjimų“ (pavyzdžiui, informacijos) ar- 
ba „protėkių“ (pavyzdžiui, valdžios galios). Šeštąjį dešimtmetį po- 
litikoje vyravo „komunizmo užkardymo“ vaizdinys. Jeigu konteine- 
ris nėra pakankamai didelis, gali vykti „išsiliejimai“, su kuriais do- 
rojantis gali tekti imtis „valymo operacijų“. Arba gali susidaryti per- 
nelyg aukštas „spaudimas“, vedantis prie „protrūkių“ ir „sprogi- 
mų“ žmonėms „išliejant“ savo nusivylimą. Dešimtmečiu vėliau vy- 
ko „tankiai“ apgyvendintų miestų „sprogimai“. 

Tokios problemos sprendžiamos gana skirtingai, tačiau visada 
sprendimas atitinka naudojamą metaforą. Galima iš konteinerio tu- 
rinio šiek tiek „nusiurbti“ („nusiurbti opoziciją“), pavyzdžiui, ne- 
patenkintus darbuotojus perkelti į kitą vietą arba paskirti juos va- 
dovauti žemesnio lygmens tarnautojams. Galima pamažu mažinti 
spaudimą manipuliuojant „vožtuvu“, pavyzdžiui, leidžiant pasi- 
piktinusiems kaimynijos gyventojams arba valstybinės tarnybos 
klientams „išleisti garą“ — surengti viešą problemos svarstymą ar- 
ba nustatyti skundų nagrinėjimo procedūras. Kai kurių analitikų 


20 Herman Kahn, On Escalationh (Hudson Institute, 1965, rev. ed., Baltimore: 
Penguin Books, 1968); citatos iš p. 37 ir 40. 

požiūriu, tai, kas atrodo kaip palyginti bejėgių visuomenės narių 
pasipriešinimo veiksmai, iš tikrųjų tėra „garo nuleidimo“ priemo- 
nės, kurias sąmoningai organizuoja elitas, siekiantis išlaikyti savo 
dominuojančią padėtį." 

Liga, ypač užkrečiamoji, yra daugelio politinių metaforų pagrin- 
das. Kultai, komunizmas, nusikalstamumas - faktiškai bet koks el- 
gesys ar bet koks idėjų rinkinys - gali būti apibūdintas kaip „plin- 
tantis“. Jų dalyviai ir propaguotojai „užkrečia“ kitus savo idėjomis. 
Nepilnamečių nėštumas, nesantuokinė motinystė, didėjantis iš mo- 
kyklų pašalintų mokinių skaičius - visa tai apibūdinama kaip „epi- 
demija“. Universitetai ir miestų lūšnynai laikomi įvairių neramu- 
mų „veisyklomis“. Beveik nesusimąstydami kalbame apie „sveiką“ 
ekonomiką ir verslą, apie „sveikas“ institucijas, ir tokia kalbėsena 
yra artima diagnostiniams samprotavimams apie „miestų supuvi- 
mą“ ir apie „merdinčias pramonės šakas“. 

Ligos metaforos implikuoja gedimo ir nuosmukio istoriją bei 
žmogiškųjų ir nežmogiškųjų „užkratų“ įvaldymo siužetą. Ligotu- 
mo charakteristika diskredituoja oponentus ir leidžia juos traktuoti 
kaip moraliai žemesnes už žmones būtybes. Jeigu socialinis proce- 
sas suvokiamas kaip užkratas, tai atskiro „užkrėsto“ asmens gy- 
dymas jau negali sustabdyti paties reiškinio, ir todėl gali tekti griež- 
tesnėmis priemonėmis izoliuoti užkrato nešėjus. Kai kurie bankai 
siūlo „raudonųjų linijų“ polisus, kuriuose jie nurodo tuos neturtė- 
lių regionus miestuose, kur jie atsisako garantuoti įkeitimo kontrak- 
tus arba namų valdos draudimą ir taip įveda tarsi miesto dalies 
karantiną. 

Bene įtakingiausia ligos metafora socialinėje politikoje yra toji, 
kuri neturtėlius ir marginalus vaizduoja kaip turinčius vienokią ar 
kitokią patologiją. Socialiniuose moksluose vyrauja toji benamystės, 
nepilnamečių nėštumo, priklausomybės nuo narkotikų interpreta- 
cija, kuri jas traktuoja kaip asmeninių problemų ir ydų padarinius. 
Psichiatrijos profesionalams sugalvojus ligų pavadinimus ir apibrė- 
žus jų simptomus oficialiame diagnostikos žinyne daugelį sociali- 
nių problemų pavyko transformuoti į psichikos sutrikimus. Pavyz- 


21 Nepaprastai įžvalgią (ir skeptišką) socialinės kontrolės „saugos vožtuvų“ 


teorijų analizę pateikia James Scott, Domination and the Art of Resistance: 
Hidden Transcripts (New Haven: Yale University Press, 1990), ch. 7. 

džiui, žinyne figūruoja „antisocialinis asmenybės sutrikimas“, ku- 
rio simptomai yra „nuolatinio darbo neturėjimas“, „pravaikštos 
darbe“, „darbų keitimas“. Kiti simptomai yra socialinių normų ne- 
silaikymas, nemokėjimas planuoti savo ateities, dažnas gyvenamo- 
sios vietos keitimas ir bent mėnesį nuolatinio adreso nebuvimas.?? 

Kaip veikiausiai jau imate įtarti, šie simptomai benamystę pa- 
verčia psichikos liga. Kaip ir kitos metaforos, ši metafora sukuria 
politinių išteklių. Psichiatrų atveju ji jiems suteikia galių diagno- 
zuoti ir spręsti benamystės problemą. (Kitos metaforos panašią pro- 
blemos sprendimo galią gali suteikti statybų kompanijoms arba dar- 
bo ekonomikos specialistams.) Benamių atveju ligos metafora sutei- 
kia jiems teisę gauti pinigų ir sveikatos draudimo polisą pagal SSI 
programą (Papildomų saugumo pajamų neįgaliesiems programa).? 

Gilias šaknis politiniame diskurse turi karo metafora. Mes skel- 
biame „karą su skurdu“, „karą su vėžiu“, patiriame „privatumo 
invazijas“, organizuojame „kampanijas“ prieš girtavimą prie vai- 
ro arba prieš neraštingumą. Tam tikrą veiksmą pavaizdavus kaip 
invaziją, ją atliekantis asmuo gali būti traktuojamas kaip svetimas 
ir todėl ne kaip pilietis, kurio teisės turi būti gerbiamos arba kurio 
gyvybė turi būti vertinama. Vykstant karui svarbiausia yra išlikti, 
todėl nepaisome kariavimo kaštų. (Pavyzdžiui, medicinoje karo me- 
tafora pateisina išlaidavimą ir, vieno komentatoriaus žodžiais, 
„technologines ginklavimosi varžybas“ tarp medicinos centrų.) Jei- 
gu mūsų valdžia ima kariauti su skurdu, nusikalstamumu ar suk- 
čiavimu, tai būsime išdavikai, jei neparemsime jos tokiame kare. 
Naudojimasis karo simboliais yra akivaizdžiausia taktika, kurios 
griebdamiesi politiniai lyderiai siekia mobilizuoti paramą savo po- 
litikai. 


2 Antisocialinis asmenybės sutrikimas yra įtrauktas į Amerikos psichiatrų 
asociacijos žinyną Diagnostic and Statistical Manual of Mental Disorders (Was- 
hington, D.C.: American Psychiatric Association, 1987), p. 345. Šį pavyzdį 
pateikia David Wagner, Checkerboard Sąuare: Culture and Resistance in a 
Homeless Community (Boulder: Westview Press, 1993), p. 92 ir 95. Kny- 
gos 1 skyriuje pateikiama puiki patologijos metaforos naudojimo sociali- 
niuose moksluose analizė ir kritika. 


2 David Wagner, op. cit., (išnaša 22), p. 89. 


24 George Annas, „Refraiming the Debate on Health Care Reform by Repla- 
cing Our Metaphors“, New England Journal of Medicine 332, no. 11 (March 
16, 1995): 744-747. 

Organizmai, mašinos, konteineriai, ligos ir karai -— tai tik kele- 
tas dažniausiai ir įtaigiausiai naudojamų politikos metaforų. Tačiau 
visame politiniame diskurse vardai ir epitetai naudojami kurti aso- 
ciacijoms, kurios padeda įteisinti ir mobilizuoti paramą vienokiam 
ar kitokiam politiniam kursui. Liberalus apžvalgininkas priekaiš- 
tauja konservatoriams dėl to, kad valdžios paramą privačiam ver- 
slo sektoriui jie vadina „partneryste“, jos paramą viduriniajai kla- 
sei - „išlaidomis“, o jos pagalba neturtėliams, bedarbiams ir neįga- 
liesiems - „išlaidavimu“.> 

Konservatorius galėtų atsikirsti sakydamas, kad liberalui para- 
ma privačiai firmai yra „skolininko išpirkimas“; parama valstybi- 
nei agentūrai užtikrina „fiskalinį stabilumą“; parama viduriniajai 
klasei „stimuliuoja ekonomiką“; 0 parama neturtėliams yra „mora- 
linė priedermė“. Kas vienai pusei yra „degalų apmokestinimas“, ki- 
tai yra „vartotojo įmoka“. Kas respublikonams yra „darbo vietų kū- 
rimo ir atlyginimų didinimo priemonė“, tas demokratams yra Nau- 
jojo kurso valstybės griovimas. Tad patys pavadinimai politiniame 
diskurse sugestijuoja skirtingus siužetus ir skirtingus receptus. Po- 
litikos pasaulyje labai svarbu yra kalba. 

Problemų apibrėžimas polyje visada reiškia strateginį sprendi- 
mą, nes juo siekiama sustiprinti savo poziciją politiniame konflik- 
te. Kadangi paramos visada reikia silpnesniajai pusei, strateginis 
problemos apibrėžimas problemą paprastai siekia pavaizduoti taip, 
kad geidžiamas politinis kursas atrodytų naudingas plačiajai vi- 
suomenei. Kai George'as Patakis pasiūlė radikaliai apkarpyti Niu- 
jorko Madicaid programos biudžetą, valstijos ligoninių asociacija iš- 
sipirko visą puslapį laikraštyje New York Times, kurio antraštė skel- 
bė: „Medicaid apkarpymas apkarpo rūpinimąsi tavo sveikata.“ To- 
liau puslapyje buvo smulkiai aprašoma, kaip dėl išlaidų medici- 
nos įrangai bei personalui apkarpymo nukentės pacientai, ir ne tik 
tie, kurie naudojasi Medicaid paslaugomis, įspėjant: „Jūs [New York 
Times skaitytojai] neišvengsite praradimų.“** 

Verslas, prašydamas mokestinių lengvatų, apsaugos nuo užsie- 
nio importo ar specialių privilegijų iš valstijos arba vietos valdžios, 


> Alan Lupo, „High Tech Cry Babies“, Boston Globe, June 22, 1985, p. 19. 


2? Advertisement by Greater New York Hospital Association, New York Ti- 


mes, March 9, 1994, p. B5. 

visada kalba apie jų naudą vartotojams ir darbininkams, o ne sa- 
vo akcininkams. Tačiau kodėl verslas, kaip stipresnioji bet kurio 
socialinio konflikto pusė, siekia išplėsti konflikto ribas ir apeliuo- 
ja į platesnę visuomenę? Viena marksistinė šio reiškinio interpre- 
tacija atrodo taip: kadangi kapitalistų yra kur kas mažiau nei dar- 
bininkų, jie turi verslo interesus — didesnes investicijas, didesnį pel- 
ną ir mažesnių atlyginimų siekį - vaizduoti kaip visos visuome- 
nės interesus.“ 

Strateginis apibrėžimas taip pat implikuoja manipuliavimą kon- 
flikto apimtimi kuriant regimybę, kad jis liečia tik tam tikrus vie- 
nus žmones, bet neliečia kitų. Tam tikri simboliai, tokie kaip indi- 
vidualizmas, laisvė, privatumas, privatus verslas, lokalizmas vals- 
tijų teisės naudojami konflikto apimčiai riboti, o kiti simboliai, to- 
kie kaip lygybė, teisingumas ir pilietinės teisės - naudojami jai plės- 
ti.* Pavyzdžiui, mokyklų integracijos problemos atveju juodaodžių 
mažumos kreipdavosi į federalinius teismus ir keldavo „rasių ly- 
gybės“ šūkius; keldamos „kaimynijos mokyklų“ ir „vietos savival- 
dos“ šūkius baltųjų daugumos mėgino juodaodžius atskirti nuo jų 
išorinių sąjungininkų. 

Taigi problemos nėra kažkas duota, kas jau egzistuoja pasauly- 
je ir tik laukia ateisiančių analitikų, kurie jas tiksliai apibrėš. Jos 
piliečių galvose sukuriamos kitų piliečių, lyderių, organizacijų bei 
valstybinių agentūrų politinių manevrų būdu. Simboliai, pasakoji- 
mai, siužetai, metaforos ir etiketės — visa tai yra ginkluotė (kalbant 
metaforiškai). 

Ši strateginio problemų apibrėžimo koncepcija nereiškia, kad eg- 
zistuoja kokia nors konspiracija ar kad kiekvienas politinis argu- 
mentas, su kuriuo susiduriame, tėra mėginimas mus apgauti. Šiaip 
ar taip yra didelis skirtumas tarp strateginio ir grynai parsidavė- 
liško elgesio. Simbolinis vaizdavimas yra esminė bet kurio diskur- 
so - politinio ar nepolitinio - dalis; mums teikiami gėrio ir blogio, 
teisingumo ir neteisingumo, kančios ir paguodos vaizdiniai yra ko- 


2 
G 


Žr. Antonio Gramsci, Selections from the Prison Notebooks, ed. and trans. Ou- 
entin Hoare and Geoffrey Nowell-Smith (New York: International Publis- 
hers, 1971). 


28 E. E. Schattenschneider, The Semisovereign People (Hinsdale, IIl.: Dryden Press, 
1960), p. 7. 

vos priemonės, kuriomis politikai naudojasi, kad viešąją politiką 
perimtų į savo rankas. 

Ypatingą simbolinių priemonių įtaigą bei emocinį poveikį lemia 
tai, kad jų siužetas dažnai nuslepiamas, o poveikį daro jų grynoji 
poetika. „Erdvėlaivis, vardu Žemė“ bent trumpam išjungia mūsų 
mąstymą ir sukelia vaizdinius apie patogią, tačiau labai trapią tar- 
pusavio priklausomybės būklę. Kai senatorius Philas Grammas pa- 
žada 40 milijonų Žmonių „išsodinti iš vežimo ir priversti juos kar- 
tu su mumis traukti vežimą“, galime pasijusti taip, tarsi mūsų naš- 
ta palengvėjo." Dažnai tam tikra metafora tampa tokia svarbia mū- 
sų kultūrinės raiškos dalimi, kad jos net nebepastebime atlikdami 
normatyvinius šuolius. 

Tad mums derėtų įgyti tam tikrų įgūdžių simboliams atpažinti 
ir jų prielaidoms kritiškai vertinti. Kuris naratyvas laikomas pama- 
tiniu? Ar jį galime suprasti? Ar naudojamos metaforos leidžia pa- 
pasakoti kitokį siužetą nei tą, kurį siekia papasakoti jų autorius? 
Ar naudojama metafora vengia, kad būtų patikrinta faktų duome- 
nimis ir ar mėgina iškreipti tą informaciją, kurią jos priešininkai 
galėtų pateikti konflikto atveju? Ar simbolis teikia „katę maiše“ ir 
ar Mums, prieš paremiant mums siūlomą simbolį, nevertėtų išsiaiš- 
kinti siūlymo esmės? Visa tai yra klausimai, iškylantys analizuo- 
jant simbolinę problemų prasmę. 


Dviprasmybė ir neapibrėžtumas 


Svarbiausias visų simbolių bruožas - tiek mene, tiek politikoje — 
yra jų miglotumas, neapibrėžtumas ir dviprasmiškumas. Simbolis 
vienu metu gali reikšti keletą dalykų: „lygios išsilavinimo galimybės“ 
gali reikšti, kad kiekvienam suteikiamas vienodas (dolerine raiška) 
mokymo paslaugų įsigijimo vaučeris, arba jos gali reikšti, kad papil- 
domai finansuojami asmenys su ypatingais poreikiais. Simbolis gali 


2 Tai buvo garsus ir dažnai cituojamas senatoriaus Grimmo pateiktas vals- 
tybinės rūpybos reformos apibrėžimas 1994 m. rinkimų į Kongresą kam- 
panijoje. Žr. Bob Herbert, „In America, Scapegoat Time“, New York Times, 
Nov. 16, 1994, p. A16; taip pat „Welfare Helps Kids, Moms“, USA To- 
day, Nov 16, 1994, p. 12A. 

reikšti skirtingus dalykus skirtingiems žmonėms: „religijos laisvė“ 
vieniems gali reikšti, kad viešose mokyklose galima organizuoti ben- 
drą maldą, tačiau kitiems ji gali reikšti, kad viešose mokyklose tokios 
maldos neleistinos. Simbolis gali reikšti skirtingus dalykus skirtinguo- 
se kontekstuose: aligatoriaus piešinys ant Izodo džersių sukelia visiš- 
kai kitokias asociacijas, nei aligatoriaus piešinys ant marškinėlių, 
platinamų Nacionalinės laukinių gyvūnų apsaugos federacijos. 

Dviprasmybė yra meno įtaigos šaltinis. Simboliais siekiama 
sužadinti asmens vaizduotę, norus, atgaivinti patirtį, ir patį stebė- 
toją kaip aktyvų dalyvį įtraukti į kūrybinį meno aktą. Tačiau dėl tų 
pačių priežasčių dviprasmybė yra anatema moksle. Esminis moks- 
linio metodo reikalavimas yra eksperimentų atkartojamumas ir ne- 
priklausomumas nuo stebėtojo. Įvykių interpretacija turi būti pasto- 
vi, vienareikšmiška ir neveikiama stebėtojo. Politika yra artimesnė 
menui, o ne mokslui tuo, kad dviprasmybė joje atlieka esminį vaid- 
menį. Kai kurie žmonės tai laiko sveikintinu dalyku, kiti tai smer- 
kia. Tačiau kad ir kaip šį reiškinį vertintume, turime pripažinti, jog 
politinė analizė, neatsižvelgianti į dviprasmiškumo svarbą politi- 
koje, menkai mums pasitarnautų realiame pasaulyje. 

Kodėl dviprasmybė tokia svarbi politikoje? Kokį vaidmenį ji at- 
lieka? Dviprasmybė atskirų žmonių siekius ir veiksmus leidžia 
transformuoti į kolektyvinius tikslus ir rezultatus. Be dviprasmybės 
bendradarbiavimas ir kompromisas būtų kur kas sunkiau pasiekia- 
mi arba išvis neįmanomi. Kaip sako Charlesas Elderis ir Rogeras 
Cobbas, simboliai teikia tą mediumą, per kurį įvairūs motyvai, lū- 
kesčiai ir vertybės sinchronizuojami taip, kad būtų įmanomas ko- 
lektyvinis veiksmas? 

Dviprasmybė lyderiams leidžia mobilizuoti įvairių visuomenės 
sluoksnių paramą savo politikai. Pavyzdžiui, prezidentui gali pa- 
vykti suvienyti karinės intervencijos užsienyje šalininkus bei jos 
priešininkus ir prašyti Kongreso mandato pasiųsti kariuomenę 
užsienin „tik jeigu iškiltų grėsmė Amerikos interesams“. Kongreso 
nariai gali pritarti tokiai f£ormuluotei net jeigu jie labai nevienodai 
suvokia tai, kas yra grėsmė Amerikos interesams. „Amerikos inte- 
resų gynimas“ yra dviprasmiška idėja, padedanti visus suvienyti. 


30 Charles D. Elder and Roger W. Cobb, The Political Uses of Symbols (New 
York: Longman, 1983), p. 28. 

Dviprasmybė interesų grupių ir politinių sąjūdžių lyderiams lei- 
džia suburti žmones, kurie laikosi skirtingų politinių pažiūrų. Po- 
karinis moterų sąjūdis iš pradžių buvo vaizduojamas kaip sąjūdis 
už lygias moterų ir vyrų teises, ir tai atitiko bendrus moterų intere- 
sus. Vėliau, iškilus konkretiems politikos klausimams, pavyzdžiui, 
ar darbdaviai turėtų teikti moterims apmokamas motinystės atosto- 
gas, ankstesnioji koalicija sužlugo, ir naujos grupės pradėjo telktis 
aplink naujus simbolius, tokius kaip „motina“ arba „smulkios ver- 
slovės savininkė“. Daugelis moterų pajuto, kad jų, kaip smulkių ver- 
slininkių, vaidmuo ir jų, kaip motinų arba kaip samdomų darbuo- 
tojų, vaidmuo joms teikia toli gražu ne tas pačias privilegijas. Kaip 
rodo šis pavyzdys, dviprasmybė, kuri padeda mobilizuoti sąjūdį jo 
ankstyvose stadijose, paprastai nuslepia vidinius konfliktus, kurie 
išryškėja sąjūdžiui mėginant sukonkretinti savo politinę liniją. 

Dviprasmybė gali suvienyti tuos žmones, kurie turi naudos iš tam 
tikros politikos, tačiau ją palaiko dėl skirtingų priežasčių. Kalifor- 
nijoje kai kurie žmonės reikalavo sugriežtinti statybų plėtros regla- 
mentaciją vadovaudamiesi gamtos turtų ir augalijos bei gyvūnijos 
išsaugojimo motyvais, tačiau kai kurie kiti palaikė jų reikalavimus, 
kad išsaugotų savo gyvenamųjų rajonų privilegijuotą padėtį - ap- 
linkos savitumą, mažą gyventojų tankį ir aukštas namų kainas. Na- 
cionaliniu lygiu pietinių ir vakarinių valstijų aplinkosaugos aktyvis- 
tai nesunkiai susirado šalininkų tarp Šiaurės ir Rytų valstijų atsto- 
vų Kongrese, nes griežta aplinkosauginė naujų pramonės šakų reg- 
lamentacija stabdė sparčią pietvakarių juostos (Sunbelt) ekonominę 
pažangą ir kartu padėjo smunkančioms šiaurės rytų juostos (Frost- 
belt) pramonėms išsilaikyti konkurencinėje rinkoje.?! Šios skirtingos 
grupės veikiausiai negalėtų susitarti dėl daugumos kitų politinių pro- 
blemų sprendimo, tačiau „aplinkosaugos“ simbolis jas suvienijo ap- 
link bendrą skirtingų dalykų „apsaugos“ vaizdinį. 

Dviprasmybė lyderiams leidžia susikurti manevro laisvės erdvę, 
nuslėptą nuo visuomenės akių, kurioje jie gali imtis lemiamų veiks- 
mų dorodamiesi su vienokia ar kitokia problema. Tenkindami visuo- 
menės reikalavimus „kažką daryti“ su tam tikra problema, įstatymų 


31 Bernard Frieden, The Environmental Protection Hustle (Cambridge, Mass.: 


M.I.T. Press, 1979); Robert W. Crandall, „Environmental Ignorance“, Wall 
Street Journal, April 22, 1985, p. 28. 


6. Simboliai 187 


leidėjai gali priimti miglotą ir dviprasmišką įstatymą, o paskui leisti 
administracinėms agentūroms užkulisiniais veiksmais realizuoti la- 
biau kontroversiškas jų sprendimo detales. Pavyzdžiui, kai 1887 m. 
buvo steigiama Valstijų prekybos komisija (Interstate Commerce Com- 
mission, ICC), turėjusi spręsti geležinkelio kompanijų, pramonininkų 
ir fermerių interesų derinimo problemą nustatant pervežimų tarifus, 
Kongreso mandatu jai buvo leista nustatyti „teisingus ir protingus 
tarifus“. Kiekvienas galėjo sutikti su šiuo „teisingumo ir protingu- 
mo“ reikalavimu, nors pati frazė neabejotinai reiškė skirtingus daly- 
kus geležinkelio kompanijoms, pramonininkams ir fermeriams. Ge- 
ležinkelio kompanijų savininkai buvo pajėgūs kontroliuoti pačią Ko- 
misiją ir jos tarifus, tačiau ICC ilgam išliko kaip moksliškai pagrįsto, 
nešališko kainų reguliavimo simbolis.?? Šis specifinis dviprasmybės 
panaudojimo būdas Amerikos politikoje buvo plačiai kritikuojamas 
kaip būdas perkelti politinius sprendimus į tas vietas, kur dominuo- 
ja siaurų interesų grupės.** Tačiau kartu tai yra tas politikos bruo- 
žas, kuris leidžia labai kontroversiškų problemų sprendimą išjudin- 
ti iš mirties taško, kad ir kokią vertę tas sprendimas turėtų. 

Dviprasmybė leidžia politikos formuotojams įtikti abiem konflik- 
to pusėms „dovanojant retoriką vienai pusei, o sprendimą - kitai“. 
Pavyzdžiui, Federalinė ryšių komisija (FCC) privalo „ginti visuo- 
menės interesus“ reguliuodama jos licencijuojamus radijo tran- 
sliuotojus. „Niekada ji nepasiekia tokių retorikos aukštumų postrin- 
gaudama apie visuomenės interesus, kaip tada, kai priima spren- 
dimus, leidžiančius labiau koncentruoti kontrolę tam tikroje vieto- 
vėje, toleruojančius licencijų perleidimą užkeltomis kainomis, ne- 
numatančius jokių sankcijų už įžūlų programų kokybės aukojimą 
vaikantis pelno ir t.t.“?* Spaudoje, oficialiose kalbose bei pasisaky- 
muose pateikdami savo sprendimą vienaip, bet praktiškai jį reali- 
zuodami kitaip, lyderiai sugeba magiškai vienu aktu priimti du skir- 
tingus sprendimus. 


32 James A. Marone, „Representation Without Elections: The American Bure- 
aucracy and Its Public“, in Daniel Callahan and Bruce Jennings, eds., Le- 
gislative Ethics (New York: Praeger, 1985). 


33 Žinomiausias šios praktikos kritikas yra Theodor Lowi; žr. jo kn. The End 
of Liberalism (New York: Norton, 1969). 


22 Murray Edelman, The Symbolic Uses of Politics (Urbana: University of Illi- 
nois Press, 1964), p. 39. 

Dviprasmybė palengvina derybas ir kompromisų paiešką, nes lei- 
džia oponentams švęsti pergalę dėl to paties sprendimo. Derybose 
abi pusės turi jausti, kad susitarimas pagerins jų padėtį, nes kitaip 
jokio susitarimo neįvyktų. Kadangi dauguma susitarimo aspektų tu- 
ri tiek simbolinę vertę, tiek ir materialių padarinių, oponentai gali 
jam teikti skirtingas prasmes. Pavyzdžiui, samdomas darbuotojas 
gali priimti daug mažesnį atlyginimą už tą, kurio jis tariasi esąs 
vertas, tačiau vis vien jaustis laimėjęs, vaizduodamas tą atlygini- 
mą kaip darbdavio nesąžiningumo įrodymą. 

Derybininkai gali net tai, kas atrodo kaip vienareikšmiai skai- 
čiai, paversti dviprasmiškais dalykais. Taip įvyko 1995 m. JAV ir 
Japonijos derybose dėl automobilių prekybos, ir tai leido abiem pu- 
sėms paskelbti savo pergalę. JAV pareigūnai pranešė, jog jiems pa- 
vyko susiderėti, kad Japonijos automobilių gamintojai pirktų dau- 
giau amerikietiškų atsarginių dalių ir automobilių. Kur įrodymas? 
JAV derybininkas Mickey Kantoras pasigyrė, jog į susitarimą buvo 
įtraukti labai konkretūs skaičiai - Japonija turinti padidinti skaičių 
agentų, parduodančių amerikietiškus automobilius, dviem šimtais 
iki metų pabaigos ir beveik dviem tūkstančiais iki dešimtmečio pa- 
baigos. Japonijos derybininkai pranešė savo piliečiams, kad dery- 
bas laimėjo Japonija, nes susitarimas neįpareigoja Japonijos versli- 
ninkų daryti ką nors kita nei tai, ką jie jau daro. Kur įrodymas? 
Japonijos reikalavimu, į susitarimą buvo įtraukta išlyga, kad „jokie 
pirkimų skaičiai nereiškia formalių vyriausybės įsipareigojimų, ir 
juridiškai nėra privalomi“? Be to, Japonijos prekybos ministras Ry- 
utaro Hashimoto ir Mickey Kantoras paskelbė bendrą pareiškimą, 
kuriame sakoma, jog „pasak ministro Hashimoto, ambasadoriaus 
Kantoro pateikti skaičiai yra jo paties spėjimai, ir nei pats minist- 
ras, nei Japonijos vyriausybė nelaiko jų privalomais“.* Šiose dery- 
bose abi pusės aiškiai bendradarbiavo rengdamos dviprasmišką su- 
sitarimą, kurį abi galėtų priimti. Abi pusės siekė sutarimo, o ne pre- 
kybos karo, santarvės, o ne skilimo, ir abi buvo pasiryžusios patį 
klausimą palikti migloje, kad tas susitarimas būtų pasiektas. 

Dviprasmybė individams padeda sutaikyti savo pačių ambiva- 


3 David E. Sanger, „U.S. Settles Trade Dispute, Averting Billions in Tarriffs 
on Japanese Luxury Autos“, New York Times, June 29, 1995, p. Al, D6. 


3  Ibid. 

lentiškas ir prieštaringas nuostatas, ir todėl leidžia teikti stabilią pa- 
ramą lyderiams ir jų politikai. Dauguma žmonių neturi nuoseklaus 
ir logiškai neprieštaringo požiūrio į politinius klausimus bei pasi- 
rinkimus.?? Viešosios nuomonės apklausos visada kupinos akivaiz- 
džių prieštaravimų, nes žmonės pritaria tam tikram principui, ta- 
čiau nepritaria veiksmams, įgyvendinantiems tą principą. Antai 
dauguma amerikiečių pritaria idėjai, kad piliečiams turi būti suteik- 
ta teisė „daryti įtaką viešajai politikai“, tačiau beveik pusė jų ne- 
leistų Žmonėms platinti peticijos, reikalaujančios legalizuoti mari- 
huaną ir daugelis nepripažintų karingųjų juodaodžių teisės surengti 
demonstraciją. Atsakydami į klausimą dėl „valstybės išlaidų rū- 
pybai“ 48 procentai respondentų sako, kad jos turi būti mažina- 
mos, tačiau atsakydami į klausimą dėl „išlaidų programoms netur- 
tingųjų šeimų vaikams paremti“ (beje, jie sudaro du trečdalius AFDC 
gavėjų), 47 procentai mano, kad jos turi būti didinamos.?? Pabrėž- 
dami veikiau simbolį, o ne praktiką, politikai kartais gali tikėtis pa- 
ramos savo programoms iš žmonių, kurie laikosi logiškai priešta- 
ringų įsitikinimų. 

Kartais ištisos politinės programos sulaukia paramos dėl jų sim- 
bolikos dviprasmiškumo. Shelby Steele'as argumentavo, jog visa po- 
zityvaus veiksmo programa yra „ikonografinė viešoji politika, t. y. 
politika, kuri egzistuoja tariamai tam, kad būtų išspręsta socialinė 
problema, nors faktiškai ji funkcionuoja kaip ikona savo paties 
įvaizdžiui, kurį žmonės tikisi susikurti palaikydami šią politiką“ 
Žmonės gali apeliuoti vien į pozityvaus veiksmo programų egZis- 
tavimą kaip į liudijimą, jog baltaodžiai atlieka savo socialinę pa- 
reigą, o juodaodžiai įgyja vis didesnę galią, net jeigu praktiškai, pa- 
sak Steele'o, pozityvaus veiksmo programa baltaodėms moterims da- 
vė daugiau naudos nei bet kurioms kitoms grupėms ir tik labai men- 
kai pagerino neturtingųjų juodaodžių padėtį. Šios rūšies simbolinė 


3 Klasikinę politologinę šios tezės formuluotę teikia Philip Converse, „The 


Nature of Belief Systems in Mass Politics“, in David Apter, ed., Ideology 
and Discontent (New York: Free Press, 1964). 


3 Elder and Cobb, op. cit., p. 119. 


3 Jason DeParle, „Despising Welfare, Pitying Its Young“, New York Times, 


Dec. 1, 1995, A19. 


10 Shelby Steele, „Affirmative Action Must Go“, New York Times, March 1, 
1995, A19. 

politika turi ypatingą galią, nes „jūs negalite jai prieštarauti netap- 
damas priešu tiems, kuriuos ji tariamai gina“ *! 


SIMBOLINĖS PROBLEMŲ APIBRĖŽIMO PRIEMONĖS 


Siužetai Pasakojimai apie didvyrius ir piktadarius, 
apie problemas ir jų sprendimus, įtampas 
ir būdus joms pašalinti. Vyraujantys 
pasakojimai: 

+ Nuopuolio istorijos, tarp jų trikdomos 
pažangos ir iliuzinės pažangos istorija. 

+ Įvaldymo istorijos, tarp jų konspiracijos 
istorija ir aukos kaltumo istorija. 


Sinekdocha Politinės problemos dalis panaudojama kaip 
visos problemos atspindys, pavyzdžiui, 
siaubo istorijose. 


Metafora Teigiamas vienos rūšies politinės problemos 
panašumas į kitos rūšies politinę problemą. 
Vienos dažniausiai politikoje naudojamų 
metaforų yra organizmai, gamtos dėsniai, 
mašinos, įrankiai, konteineriai, ligos ir karas. 


Dviprasmybė Pareiškimų, įvykių ir patirties galia turėti 
daugiau nei vieną prasmę. Dviprasmybė yra 
politikos „klijus“. Ji padeda žmonėms 
susitarti dėl įstatymų ir politinių programų, 
nes žodžiams leidžia suteikti skirtingas 
prasmes. 





Reziumuojant: simbolių dviprasmiškumas individualius siekius 
padeda transformuoti į kolektyvinius sprendimus. Simboliai leidžia 
susiformuoti koalicijoms ten, kur vien materialiniai interesai visuo- 
menę skaldytų. Jie padeda lyderiams mobilizuoti plačių visuome- 
nės sluoksnių paramą konkrečioms politinėms programoms, pa- 
lengvina derybas, leidžia politikos formuotojams pasitraukti į ato- 
kesnes, visuomenės mažiau matomas arenas, kur gali būti priima- 


21 Ibid. 

mi praktiniai sprendimai. Jie slopina priešinimąsi vykdomai politi- 
kai ir kartu teikia žmonėms viltį, kai faktinė politika jiems primeta 
tik kaštų. Visais šiais požiūriais politiką valdo veikiau poezijos, o 
ne materijos dėsniai - kitaip nei fizinis objektas, kuris išlaiko savo 
tapatybę, politinė programa, pozicija ar pareiškimas vienu metu gali 
būti dviem daiktais. Tačiau jeigu simboliai yra nematomoji politi- 
kos ranka, tai šią savo galią jie turi ne dėl to, kad veikia kokia nors 
individų sprendimus koordinuojanti jėga, bet dėl to, kad jie pade- 
da mums kaip individams „įsirašyti“ į socialines programas ir ko- 
lektyvinius veiksmus. 

Viešosios politikos naratyvai yra strateginiai įrankiai. Tiek poli- 
tikai, tiek interesų grupių atstovai dažnai kuria problemas (menine 
prasme) kaip kontekstą veiksmams, kurių nori imtis. Tai nereiškia, 
jog jie iš tikrųjų ką nors griauna, kad susikurtų dingstį tam tikriems 
veiksmams, tačiau jie vaizduoja pasaulį taip, kad pateisintų jų pa- 
čių egzistavimą, o jų siūlomas veiksmų programas skatintų suvok- 
ti kaip būtinas. 


/ 


SKAIČIAI 


Matavimas yra vienas iš dažniausiai naudojamų politinės pro- 
blemos apibrėžimo būdų. Dauguma diskusijų viešosios politikos 
klausimais prasideda nuo to, jog pateikiami skaičiai, tariamai įro- 
dantys, kad problema rimta ar kad gilėja. Nors skaičiai yra vieni iš 
svarbiausių mūsų mokslinėje kultūroje, matavimas yra tik vienas 
iš daugelio pasaulio aprašymo būdų. Literatūra aprašo žodžiais, 
dailė — dažais ir teptuku, matavimas — skaičiais. Lygiai taip pat, 
kaip egzistuoja daugybė objekto aprašymo būdų žodžiais arba da- 
žais, taip egzistuoja aibė aprašymo būdų skaičiais. Skaičiai yra po- 
ezijos atmaina. 

Tarkime, kad pasamdau jus išmatuoti dramblį. Gali atrodyti, jog 
tai gana paprastas darbas, tačiau pagalvokime, kaip jį atliksite. Ar 
matuosite dramblio svorį? Aukštį? Ilgį? Tūrį? Jo pilkos spalvos in- 
tensyvumą? Jo raukšlių skaičių ir gylį? Arba galbūt dienos dalies, 
kai jis miega, trukmę? Norėdamas šį padarą išmatuoti, turite pasi- 
rinkti vieną arba kelis aspektus iš daugelio galimų. Pasirinkimas 
priklausys nuo jūsų tikslo, tiksliau — nuo mano tikslo, nes aš jus 
pasamdžiau. Jeigu aš būčiau geležinkelio pervežimų kompanijos va- 
dovė, man reikėtų žinoti dramblio aukštį, ilgį ir svorį. Jeigu dary- 
čiau iškamšas, mane labiau domintų jo tūris ir raukšlės. Kaip dre- 
suotojai, man labiau rūpėtų tai, kiek jis miega per dieną. Kaip sin- 
tetinių odų gamintojai, man reikėtų žinoti, koks tiksliai yra jo pil- 
kos spalvos atspalvis. Jūs, norėdamas ilgiau gauti savo atlyginimą, 
veikiausiai mane įtikinėsite, kad negaliu žinoti savo dramblio ne- 
žinodama, kaip sezonų kaita veikia jo kūno temperatūrą. 

Bet kurį reiškinį galima matuoti labai įvairiais aspektais, ir jų 
pasirinkimas priklauso nuo matavimo tikslo. Pamatinis nesutarimo 

objektas bet kuriame politiniame konflikte visada yra klausimas, 
kaip problemą išmatuoti. Pavyzdžiui, nedarbo lygis konstruojamas 
kaip Žmonių, norinčių įsidarbinti, matas arba kaip darbo vietų po- 
reikio matas. Mūsų šalyje žmonės skaičiuojami kaip bedarbiai, jei- 
gu jie yra sulaukę 16 metų, anksčiau turėję darbą, yra darbingi, ir 
ketvertą paskutiniųjų savaičių ieškojo darbo. Oficialusis nedarbo ma- 
tavimo metodas (kuris nusako oficialų problemos apibrėžimą) ne- 
skaičiuoja daugybės žmonių, kurie tenkintų kitokį bedarbio apibrė- 
žimą, bet netenkina oficialiojo apibrėžimo: žmones, nenorinčius im- 
tis siūlomų darbų dėl to, kad tie darbai pavojingi, nemalonūs arba 
žeminantys; žmones, galinčius susirasti tik ne visos darbo dienos 
darbą, nors norėtų dirbti visą darbo dieną; žmones, metusius dar- 
bą tam, kad susirastų geresnį, bet dar jo nesusiradusius; žmones, 
norinčius įsidarbinti, bet negalinčius rasti auklės vaikams; arba 
streikuojančius darbininkus. Ar šie žmonės turi būti skaičiuojami 
kaip bedarbiai? 

Pats klausimas išryškina esminę skaičiavimo problemą: skaičia- 
vimas visada remiasi sąmoningu apsisprendimu dėl to, kas bus skai- 
čiuojama. Norint suskaičiuoti žirnius pirmiausia reikia apsispręsti, 
kurie daiktai yra ir kurie nėra žirniai. Skaičiavimas turi prasidėti 
nuo kategorizavimo, kuris savo ruožtu išreiškia apsisprendimą dėl 
objekto įtraukimo arba neįtraukimo į tam tikrą kategoriją. Objektus 
kategorizuojame atsirinkdami svarbias charakteristikas ir klausda- 
mi, ar klasifikuotinas objektas iš esmės panašus į kitus tam tikros 
kategorijos objektus. Tad kategorizavimas reikalauja nubrėžti ribas, 
t.y. nustatyti taisykles arba kriterijus, kuriais remdamiesi sprendžia- 
me, ar objektas priklauso tam tikrai kategorijai. (Žalias, apskritas ir 
mažas, vadinasi, žirnis.) Tik atlikus kategorizavimą tampa galimas 
paprastas skaičiavimas. 

Visa tai gali atrodyti kaip labai sausas ir abstraktus skaičiavi- 
mo aprašymas, tačiau pastebėkime, kaip politiškai skamba skaičia- 
vimo kalba. Neįmanoma aprašyti skaičiavimo nekalbant apie ob- 
jektų įtraukimą ir neįtraukimą į kategoriją, apie objektus šiapus ir 
anapus tam tikros ribos (tai asocijuojasi su bendruomene, sienomis, 
sąjungininkais ir priešais), apie atranką (šis terminas implikuoja pri- 
vilegijavimą ir diskriminavimą) ir apie svarbias charakteristikas (ter- 
minas, kuris asocijuojasi su vertinimais ir hierarchija). Be to, prisi- 

minkime, kad neįmanoma apie viešosios politikos tikslus kalbėti ne- 
sinaudojant skaičių kalba. Kas turi būti įskaičiuojamas į gavėjų 5ą- 
rašą arba kas įskaičiuotina kaip svarbus veiksnys sprendžiant tei- 
singumo problemas? Arba (sprendžiant efektyvumo problemas) ku- 
ris išteklių panaudojimo būdas atneša daugiausia naudos mažiau- 
siomis sąnaudomis? Kaip apskaičiuoti žalą arba poreikio svarbą 
sprendžiant laisvės ir saugumo problemas? 

Skaičiavimas tokias problemas sprendžia daiktus suskirstyda- 
mas į atskiras grupes. Kai vaikai mokosi skaičiuoti, jie sužino, jog 
žirniai turi būti atskiriami nuo pupų ir dedami į atskirą krūvelę. Arit- 
metikoje nėra tarpinių atvejų. Šia prasme skaičiai yra simbolių prie- 
šybė —jie nėra dviprasmiški. Skaičiuojami daiktai priklauso apibrėž- 
tai kategorijai. Ir vis dėlto neapibrėžtumas ir dviprasmybė - pasirin- 
kimo laisvė sprendžiant klausimą, kokiais matais daiktus matuoti ir 
kokiais būdais juos klasifikuoti —- visada glūdi bet kurios skaičiavi- 
mo schemos ištakose. Iki šio pasirinkimo daiktai skendėjo migloje. 


Skaičiai kaip metaforos 


Skaičiais grindžiami sprendimai iš tikrųjų priklauso nuo apsi- 
sprendimo, kaip daiktai bus skaičiuojami. Faktiškai skaičiai funk- 
cionuoja lygiai taip pat, kaip ir metaforos. Kategorizuoti daiktus juos 
skaičiuojant arba juos analogizuoti pasitelkiant metaforas, vadina- 
si, pasirinkti tam tikrą daikto bruožą ir juo remiantis teigti daiktų 
panašumą nekreipiant dėmesio į visus kitus jų bruožus. Skaičiuoti, 
vadinasi, apibrėžti tam tikrą kategoriją išskiriant kaip esminį tam 
tikrą daikto bruožą ir nekreipiant dėmesio į visus kitus daiktus, ku- 
rie tam tikrais svarbiais aspektais gali būti panašūs, tačiau neturi 
išskirtojo bruožo. Į bedarbių sąrašą įtraukti tik tuos žmones, kurie 
ieškojo darbo pastarąjį mėnesį, reiškia nedarbą suvokti kaip akty- 
vią darbo paiešką. Toks bedarbystės suvokimas palieka už borto 
tuos žmones, kuriems desperatiškai būtina susirasti darbą, tačiau 
jie nesugeba arba nedrįsta varstyti duris siūlydamiesi dirbti. 

Kadangi skaičiavimas reikalauja apsisprendimo dėl to, kas įtrau- 
kiama ir kas neįtraukiama į skaičiuojamų objektų sąrašą, visoms 


r 

lauja įtraukti tai, ką matas reikalauja atskirti. Šio pobūdžio iššūkį 
meta, pavyzdžiui, reikalavimai įtraukti į bedarbių kategoriją „dep- 
resuotus darbininkus“ ir „laikinus darbininkus“. Kitą pavyzdį tei- 
kia benamių statistika. Sociologai ir valstybinės tarnybos benamiais 
paprastai laiko tik tuos žmones, kurie miega gatvėse, autobusų sto- 
telėse, geležinkelio stotyse ar daugiabučių koridoriuose. Kartais be- 
namiais laikomi tie, kurie miega benamių prieglaudose. Tačiau be- 
namių teisių gynėjai mano, kad įskaičiuojami turi būti ir tie žŽmo- 
nės, kurie leidžia laiką kalėjimuose, detoksikacijos gydyklose ar psi- 
chiatrinėse įstaigose, ir kurie neturėtų namų, jeigu būtų paleisti, bei 
tie žmonės, kuriuos priglaudžia jų šeima arba draugai, bet nesutei- 
kia jiems jokios privačios erdvės.! 

aiškių taisyklių būtinybė politikos formuotojus kaip skiriamąsias ri- 
bas verčia nustatinėti įvairius slenksčius. Valstybinės agentūros, 
įstatymų leidėjai, teismai ir pareigūnai turi spręsti, kas gaus pašal- 
pas, kreditus, kontraktus, didesnius biudžetus, pareigas, baudas ir 
bausmes. Daugelyje politikos sričių, nustatydami skaitmeninę 
slenkstinę ribą arba tašką, naudojamės gana savavališkomis klasi- 
fikacijomis: priėmimas į teisės mokyklas pagal specialaus testo re- 
zultatus, paramos gavimas priklausomai nuo pajamų dydžio, teisė 
svaigintis arba balsuoti sulaukus tik tam tikro amžiaus. Tačiau to- 
kioms slenkstinėms riboms visada gali būti metamas priekaištas, 
kad jos diferencijuoja žmones ar situacijas, kurios turi būti laiko- 
mos tapačiomis. Ar yra koks nors svarbus skirtumas tarp asmens, 
uždirbančio 10 000 dolerių, ir asmens, uždirbančio 10 001 dolerį 
per metus arba tarp asmens, kurio amžius yra 20 metų ir 364 die- 
nos ir 21 metų amžiaus asmens? Sveiko proto požiūris, kad skait- 
meniniai slenksčiai gali maskuoti giluminius panašumus, skatina 
prie skiriamosios ribos esančius žmones griebtis įvairių gudrybių, 
padedančių pereiti nubrėžtą ribą. 

zistuoja realus skirtumas ten, kur matas numato panašumą, ir rei- 
kalaujama, kad anapus ribos būtų nukelta tai, ką matas traktuoja 

vengiamas, nes kad ir kokia siaura būtų naudojama kategorija ir 
kad ir kaip griežtai ji būtų apibrėžta, ji vis vien maskuoja jos aprė- 
piamų objektų, žmonių ar įvykių skirtingumą. 

mo problema. Septintojo dešimtmečio pabaigoje daugeliui įtikėjus, 
jog turime per daug sveikatos apsaugos įstaigų, buvo reikalaujama 
naujas sveikatos apsaugos įstaigas leisti steigti tik ten, kur jos iš- 
ties reikalingos. „Reikalingumas“ dažniausiai buvo apibrėžiamas 
pagal ligoninių lovų ir gyventojų skaičiaus tam tikroje bendruome- 
nėje santykį. Atrodė, jog tai yra racionalus bendruomenės pajėgu- 
mo teikti sveikatos apsaugos paslaugas matas, nes ligoninės lovos 
yra tos vietos, kur pacientai gali būti suguldyti ir lengvai suskai- 
čiuoti. („Lovos“, jeigu turi keturias kojas ir čiužinį...) Tačiau greit 
paaiškėjo, jog ligoninių lovos nėra vienodos. Lova gali būti paprasta 
kušetė arba elektra valdomas daugiapozicinis įrenginys. Ji gali tu- 
rėti atskirą širdies veiklos monitorių ir skubios pagalbos įrangą ar- 
ba ji gali būti prijungta prie tokios įrangos kartu su tuzinu kitų 1o- 
vų. Ją gali aptarnauti keturių šimtų specialistų personalas arba ke- 
turiolika bendrosios praktikos gydytojų. Ji gali būti keturių mylių 
arba keturiasdešimties mylių atstumu nuo savo klientūros. Tad vi- 
siškai suprantama, kad sveikatos apsaugos planuotojai, atmetan- 
tys prašymus steigti naujas gydymo įstaigas, buvo užversti skun- 
dais dėl būdo, kuriuo jie skaičiavo lovas. 

Jeigu sunku suskaičiuoti net lovas dėl to, kad jos gali reikšti labai 
skirtingus dalykus, tai galima įsivaizduoti sunkumus, kylančius skai- 
čiuojant darbo vietas užimtumo politikos tikslais. Ar gerai apmoka- 
mi, saugūs, stiprių profesinių sąjungų ginami darbai turi būti laiko- 
mi lygiaverčiais menkai apmokamiems, nepastoviems darbams? Yra 
neperspektyvių „aklagatvio“ darbų ir yra darbų, teikiančių kilimo 
karjeros laiptais galimybių; fizinių ir protinių; sezoninių; terminuo- 
tų (renkami pareigūnai); ilgalaikių (vidurinės grandies vadybininkai); 
neprognozuojamos trukmės (skiriami pareigūnai) ir bemaž amžinos 
trukmės darbų (viešieji tarnautojai ir etatiniai profesoriai). Yra dar- 
bų, kurie garantuoja pensiją, sveikatos ir gyvybės draudimą ir yra 
darbų, kurie to negarantuoja; yra formalių ir realių darbų. Darbas dar- 
bui nelygu, ir nesutarimai dėl užimtumo, perkvalifikavimo, rūpybos 
programų dažnai kyla dėl didžiulio neapibrėžtumo, slypinčio po už- 

imtumo statistika. Pavyzdžiui, 1994 m. rudenį New York Times pra- 
nešė gerą žinią darbininkams, esą dauguma naujų darbo vietų, su- 
kurtų per kelerius pastaruosius metus, priklausė daugiau nei viduti- 
niškai apmokamų darbų kategorijai. Faktiškai dauguma naujų dar- 
bų priklausė kategorijai, kuri oficialiai vadinama „vadybininkai“, ta- 
čiau ši kategorija apima tiek korporacijų vadybininkus su jų šešia- 
ženkliais atlyginimais, tiek McDonaldo pagalbinius vadybininkus su 
pradiniais vienaženkliais valandiniais atlyginimais. Dauguma nau- 
jų darbų priklausė šiai apatinei skalės daliai.? 

Nesutarimas dėl probleminio reiškinio masto yra būdingas vie- 
šosios politikos debatų bruožas. Nors jie paprastai atrodo kaip de- 
batai dėl skaičių (ar daiktai buvo teisingai susumuoti), faktiškai jie 
yra ginčai dėl kategorizacijos, dėl to, kas turi būti skaičiuojama. Ži- 
noma, kartais įvyksta konfliktų dėl paties skaičiavimo, pavyzdžiui, 
kai kandidatas viešosioms pareigoms pareikalauja perskaičiuoti bal- 
sus arba miestas pareikalauja surašymo duomenų patikrinimo. Ta- 
čiau viešosios politikos konfliktai beveik visada vyksta dėl to, ką ir 
kaip galima teisėtai suklasifikuoti, o skaičiavimo griebiamasi tik sa- 
vo nuomonei siekiant suteikti objektyvumo aurą. 

Kiekvienas skaičius yra tezė apie panašumus ir skirtumus. Joks 
skaičius nėra nekaltas, nes neįmanoma skaičiuoti nepriėmus spren- 
dimų dėl kategorizavimo būdo. Kiekvienas skaičius yra politinis rei- 
kalavimas - pretenzija į teisę nustatyti, „kur turi būti nubrėžta skiria- 
moji linija“. Statistinės projekcijos, koreliacijos ir visos kitos manipu- 
liacijos su skaičiais remiasi sprendimais apie objektų priklausomybę 
kategorijoms, tad jos teigia panašumus ir skirtumus. O panašumai ir 
skirtumai yra galutinis viešosios politikos sprendimų pagrindas. 


Skaičiai kaip normos ir simboliai 
Kaip ir metaforos, skaičiai leidžia daryti normatyvinius šuolius. 


Matavimas implikuoja veiksmo poreikį, nes daiktus matuojame tik 
tada, kai norime juos pakeisti arba pakeisti savo pačių elgesį su jais. 


Ž Bob Kuttner, „Ineguality Sours Economic Recovery,“ Boston Globe, Oct. 24, 
1994, p. 13. 

Reikalauti kažką išmatuoti arba atlikti statistinį tyrimą, vadina- 
si, žengti pirmą žingsnį pokyčių link. Didžiosios depresijos metu 
Kongresas pareikalavo, kad vykdomoji valdžia pradėtų sisteminį 
duomenų apie nedarbą rinkimą. Iki tol Darbo statistikos biuras 
rinkdavo duomenis apie užimtumą, ir jais remdamosi verslininkų 
bei darbininkų organizacijos ir ekonomistai mėgindavo nustatyti 
nedarbo lygį. Prezidentas Rooseveltas nenorėjo šios formalios ne- 
darbo statistikos, nes pats oficialios nedarbo statistikos egzistavi- 
mas būtų jam daręs papildomą spaudimą imtis priemonių nedar- 
bui mažinti. Galiausiai Rooseveltas sukūrė viešųjų darbų agentū- 
ras - CCC (Civilian Conservation Corps) ir WPA (Works Progress Ad- 
ministration), suteikusias darbo šimtams tūkstančių bedarbių. 1939 
m. WPA pradėjo skelbti savo mėnesines suvestines apie nedarbą, 
pirmiausia teikdama jas kaip atsvarą oficialiai teikiamiems mažes- 
niems nedarbo rodikliams, o vėliau mėgindama įtikinti Kongresą 
savo reikalingumu po to, kai prasidėjus Antrajam pasauliniam ka- 
rui išaugo darbo paklausa? Visi - pirmiausia Kongresas, paskui 
Rooseveltas ir WPA vadovai - suprato, jog nedarbo statistika gali 
būti rimta jėga politikoje. 

Problemos masto matavimas ne tik sukuria subtilų spaudimą 
„Kažką daryti“, bet paprastai tam tikrą jos mastą paverčia norma. 
1946 m. Kongresas priėmė Užimtumo įstatymą, kuris reikalavo, kad 
vykdomoji valdžia rinktų duomenis apie nedarbo lygį ir garantuo- 
tų „visišką užimtumą“. Ankstesnę mėnesinę WPA suvestinę perė- 
mė į savo rankas Surašymų biuras. Kadangi suvestinės rodė gana 
pastovų nedarbo lygį, šis lygis galiausiai buvo imtas traktuoti kaip 
natūralus ir neišvengiamas. Šeštąjį ir septintąjį dešimtmečiais, kai 
nedarbas siekė vidutiniškai 4,6 procento, ekonomistai visišką už- 
imtumą apibrėžė kaip padėtį, kur nedarbo lygis svyruoja tarp 3 ir 
4 procentų. (Jeigu toks apibrėžimas skamba kaip loginis prieštara- 
vimas, tai tik todėl, kad jis toks ir yra. Tokia yra politinė skaičių 
kalba.) Aštuntojo dešimtmečio pradžioje nedarbas viršijo 6 procen- 
tus ir Nixono administracijos ekonomistai pradėjo aiškinti, jog vi- 
siško užimtumo padėtimi iš tikrųjų reikėtų laikyti padėtį, kai ne- 
darbas siekia 4,5-5 procentus. Nedarbo lygiui viršijus 7 procentus 


3 Judith Innes De Neutfville, Social Indicators and Public Policy (Amsterdam: 
Elsevier, 1975), p. 75-76. 

1980 m. ir viršijus 9 procentus 1982 ir 1983 m., Reagano administ- 
racijos ekonomistai visišką užimtumą pradėjo apibrėžti kaip pa- 
dėtį su maždaug 6 procentų nedarbo lygiu. Ekonomistai politikams 
mielai parūpino teorijų apie „natūralų neužimtumo lygį“, kuriam 
smukus neišvengiamai pradėtų spartėti infliacija. Populiaraus Pau- 
lo Samuelsono vadovėlio 1970 metų leidime skelbiama, jog visiš- 
kas užimtumas yra ten, kur nedarbo lygis yra maždaug 3,5 pro- 
cento; 1985 metų leidime natūralus nedarbo lygis išaugo iki maž- 
daug 6 procentų.* 

Skaičiai yra bejėgiškumo ir jo įvaldymo siužeto dalis. Valdžia 
laikoma atsakinga už ekonomikos padėtį, ir politinė parama prezi- 
dentui didele dalimi priklauso nuo to, ar jis atrodo ją valdąs. To- 
dėl prezidentui tenka judėti vingiuotu taku tarp skaičių, tariamai 
parodančių, jog savo išmintinga politika jis sumažino problemą, ir 
skaičių, tariamai parodančių, jog kai kurie problemos aspektai ne- 
pasiduoda žmogiškajai kontrolei. Nedarbo lygis, bazinė palūkanų 
norma, infliacijos lygis, biudžeto dydis, BNP ir deficitas — visa tai 
yra prezidento valdymo sėkmių ir nesėkmių dramos veikėjai. 

Skaičių nustatomos normos kartais yra dviprasmiškos. 1985 m. 
JAV Karinio jūrų laivyno žinyba raportavo, jog laivų statybos kaš- 
tus ji sumažino 2,5 milijardo dolerių palyginti su trejais ankstes- 
niais metais. Iš pirmo žvilgsnio toks sutaupymas atrodo kaip lai- 
mėjimas, kuriuo vadovybė turėtų didžiuotis. Tačiau žinybos vado- 
vai nežinojo, ar jiems juo girtis, ar jį slėpti. Žinybos sekretorius no- 
rėjo girtis manydamas, kad sutaupyti 2,5 milijardo liudija žinybos 
ūkiškumą, sumanų užsakymų paskirstymą ir gerą vadybą. Tačiau 
viceadmirolas, atsakingas už laivų pirkimus, buvo įsitikinęs, kad 
sutaupytas lėšas Kongresas interpretuos kaip laivynui skiriamo 
biudžeto „riebumo“ įrodymą, ir todėl buvo linkęs šio laimėjimo ne- 
afišuoti? Taupumas pasirodė esąs lazda su dviem galais. 


* David Gordon, „Six Percent Unemployment Ain't Natural: Demystifying 
the Idea of a Rising "Natural Rate of Unemployment“, Social Research 54, 
no. 2 (Summer 1987): 223-246. Argumentą apie tai, kad nedarbo smuki- 
mas žemiau tariamo natūralaus lygmens nesukelia spartėjančios infliaci- 
jos, pateikia Robert Eisner, „Our NAIRU Limit: The Governing Myth of 
Economic Policy“, The American Prospect, no. 21 (Spring 1995): 58-63. 


Ci 


Richard Halloran, „Savings by Navy Posing a Problem“, New York Times, 
March 24, 1985, p. 32. 

Politikoje daugelis matmenų yra lazdos su dviem galais, t.y. ge- 
ra turėti tam tikro matmens aukštus rezultatus, tačiau gera turėti ir 
žemus rezultatus. Tai yra dar vienas skaičių dviprasmiškumo as- 
pektas, ir jis pasireiškia tada, kai mūsų matuojami daiktai yra sim- 
boliai, o ne paprasti objektai. Pavyzdžiui, taupumas simbolizuoja 
tiek ūkiškumą dabartyje, tiek išlaidumą praeityje. Svarbu ne pats 
skaitmeninis rodiklis, o tai, kaip jis interpretuojamas. Kai rodikliai 
turi dvigubą prasmę, žmonės, apie kuriuos jie teikia informaciją, at- 
siduria prieštaringoje situacijoje. Tada politinė kova persikelia nuo 
rodiklių ar kategorizacijos tikslumo klausimo prie simbolio inter- 
pretacijos. 

Kita lazda su dviem galais yra kaštai. Didelius kaštus papras- 
tai laikome blogybe. Kitoms sąlygoms esant lygioms už daiktą ge- 
riau mokėti mažiau, o ne daugiau. Taip skelbia efektyvumo ideolo- 
gija. Tačiau daugelio gėrybių ir paslaugų atveju pats kaštų dydis 
simbolizuoja aukštą kokybę (pagalvokime apie gydytojų ir teisinin- 
kų paslaugas) arba prestižą (pagalvokime apie dizainerių kuriamus 
drabužius). Mes visi kaštus paprastai traktuojame kaip kokybės ma- 
tą („Toks pigus daiktas negali būti kokybiškas“). Politikos debatuo- 
se kaštai dažnai atlieka dviprasmišką vaidmenį. Ar brangi nacio- 
nalinės gynybos sistema tėra išteklių švaistymas, ar veikiau ji tei- 
kia didesnį saugumą? Ar didesnės išlaidos gynybai nėra ženklas 
priešams, liudijanti mūsų ryžtą ir jėgą, visiškai nepriklausomai nuo 
realaus mūsų karinės sistemos pajėgumo? Reformatoriai yra linkę 
pabrėžti kaštų kaip išlaidų pusę, o žmonės, dirbantys sistemoje, pa- 
brėžia didelių kaštų garantuojamą kokybę ir simbolinę jų naudą. 

Kaštai yra lazda su dviem galais dar ir kita prasme. Kaštai pir- 
kėjams yra pajamos pardavėjams. Antai didėjantys gydymo paslau- 
gų kaštai pacientams ir draudikams kartu yra naujos darbo vietos 
bei didėjančios pajamos gydymo paslaugų ir įrangos tiekėjams. Di- 
dėjantys naikintuvų kaštai mokesčių mokėtojams yra naujos darbo 
vietos ir didesnės pajamos rangovams. Kaštai visada yra kieno nors 
pajamos, tad kiekviena grupė, kovojanti dėl mažesnių kaštų, visa- 
da susiduria su grupe, kovojančia dėl didesnių kaštų. 

Efektyvumas (didžiausia išeiga mažiausiais įdėjimais) ir produk- 
tyvumas (išeiga per darbo valandą) gali būti lazda su dviem ga- 
lais. Patys terminai yra vertybiškai angažuoti, nes paprastai mano- 

me, jog kuo daugiau efektyvumo ir produktyvumo, tuo geriau. Ta- 
čiau kai gydytojai savo klinikose greitai bei efektyviai pervaro per 
savo kabinetus Medicaid subsidijuojamus pacientus, kritikai prade- 
da skųstis dėl „Medicaid konvejerių“. Didelė išeiga gali simbolizuoti 
ir atsainiai, ir gerai atliekamą darbą. Paslaugų sektoriuje, kur dar- 
bo išeiga yra personalinis dėmesys klientui, efektyvumas ne visada 
yra dorybė. 

Vidurkiai ir vidutiniai dydžiai dažnai tampa normomis politi- 
koje, o kadangi jie yra tiek simboliai, tiek matematinės sąvokos, jie 
gali turėti priešingas reikšmes, kurios politikos formuotojus įklam- 
pina į prieštaringas situacijas. „Paramos viduriniajai klasei“ poli- 
tika yra įprastoji strategija siekiant plačios rinkėjų paramos, nes ap- 
klausos rodo, jog dauguma žmonių save priskiria viduriniajai kla- 
sei, net jeigu jų pajamos yra kur kas aukštesnės arba kur kas že- 
mesnės už vidutines pajamas.* Tačiau socialinių mokslų truizmas, 
kad dauguma Žmonių save priskiria viduriniajai klasei, subliūkšta 
apklausų rengėjams pakeitus keletą žodžių. Jeigu žmonėms duoda- 
ma pasirinkti iš alternatyvų „žemutinė klasė“, „vidurinioji klasė“ 
ir „viršutinė klasė“, tai beveik 90 procentų atsako, jog priklauso „vi- 
duriniajai“. Tačiau jeigu dar pridedama „darbininkų klasė“, tai 45 
procentai atsako, jog priklauso darbininkų klasei, ir tik 45 procen- 
tai tada save priskiria viduriniajai klasei. Žmonės, priskiriantys sa- 
ve darbininkų klasei, paprastai geidžia aktyvesnės valdžios ir ra- 
dikalesnės perskirstymo politikos. Tad jeigu beveik pusė piliečių sa- 
ve priskiria darbininkų klasei, rinkimų programa, žadanti sumažinti 
viduriniosios klasės mokesčių naštą, gali veikiau atbaidyti, o ne pa- 
traukti šiuos rinkėjus: plataus masto mokesčių sumažinimas ne tik 
mažina biudžeto įplaukas, iš kurių finansuojama parama darbinin- 
kų klasei; be to, darbininkų šeimos neturi tokių didelių pajamų, kad 
mokesčių sumažinimas jiems duotų apčiuopiamos naudos./ 

Politikai eksploatuoja „vidurio“ idėjos dviprasmiškumą ir jos po- 
zityvias konotacijas. Respublikonai ir demokratai vienodai mėgina 
vaizduoti savo mokesčių reformos schemas kaip mokesčių naštos 


6 John Aldrich, Paul Abramson, and David Rohde, Change and Continuity in 
the 1984 Elections (Washington, D.C.: Congressional Ouarterly Press, 1985). 


7 S. M. Miller and Karen Marie Ferroggiaro, „Class Dismissed?“ The Ameri- 
can Prospect, no. 21 (Spring 1995): 100-104. 

palengvinimą viduriniajai klasei, tačiau jeigu Clintono schema su- 
mažintų mokesčius šeimoms, kurių pajamos neviršija 75 000 dole- 
rių, tai Newto Gingricho schema sumažintų mokesčius visoms šei- 
moms, gaunančioms iki 200 000 dolerių pajamų. Reagano administ- 
racija, pasiūliusi mokesčių sumažinimą viduriniosios klasės šei- 
moms, kurios buvo apibrėžtos kaip tos, kurių pajamos yra 20 000- 
50 000 dolerių, atrado, kad politinė vidurinioji klasė nėra tapati eko- 
nominei viduriniajai klasei. Tipiniai žmonės, kurie imasi lobizmo, 
rašo laiškus, organizuoja kampanijas ir joms skiria savo piniginius 
įnašus, save apibrėžia kaip „vidutinių pajamų“ Žmones, nors jų pa- 
jamos siekia 50 000-60 000 dolerių ir todėl jokia statistine prasme 
jie nėra vidutinių pajamų žmonės.ž Pasirodo, jog politinis vidurys 
ir ekonominis vidurys yra skirtingos grupės, ir sunku sukurti ap- 
mokestinimo schemą, kuri tenkintų jas abi. 


Slaptos skaičių istorijos 


Politiniuose debatuose skaičiai paprastai pasirodo įvairių isto- 
rijų kontekste. Visų pirma skaičių retorikos griebiamasi pasakojant 
nuopuolio ir žlugimo istorijas. Skaičiais remiamasi mėginant paro- 
dyti, jog problema tampa sunkesnė ir aktualesnė, arba projektuo- 
jant esamas tendencijas į ateitį ir taip parodant, jog žlugimas jau 
čia pat, už posūkio. Skaičiai atlieka svarbų vaidmenį ir bejėgišku- 
mo bei situacijos įvaldymo istorijose. Kaip matysime 8 skyriuje 
(„Priežastys“), statistika tapo vyraujančia priežastinių ryšių nusta- 
tymo, tad ir valdymo agentų bei veiksnių identifikavimo forma. 
Abiem atvejais tam tikrai istorijai patvirtinti griebiamasi skaičių. Au- 
torius arba kalbėtojas faktiškai sako savo auditorijai: „Skaičiai ro- 
do, jog mano pasakojamoji istorija yra teisinga“. 

Net svarbesnės už eksplicitines skaičių istorijas yra tos istori- 
jos, kurias jie įtaigoja. Skaičiavimo ir skaičiavimo rezultatų paskel- 
bimo aktai įtaigoja dalykus, nepriklausomus nuo faktinių skaičių 
ar eksplicitinių aiškinimų. 


S Alan Murray, „Reagan's Tax-Overhaul Plan Faces Criticism from Upscale, 
Politically Active Middle Class“, Wall Street Journal, July 12, 1985, p. 50. 

Pirma, kažką skaičiuoti reiškia įtaigoti, jog reiškinys yra gana 
dažnas, kad vertėtų imtis skaičiavimo. Pradiniai reikalavimai kaž- 
ką formaliai apskaičiuoti, pavyzdžiui, pateikti oficialią nedarbo sta- 
tistiką, kyla iš suvokimo, jog reiškinys pakankamai paplitęs, kad 
dėl jo galima būtų pradėti kelti triukšmą. Skaičiavimas ir statisti- 
kos duomenų rinkimas rodo, jog reiškinys yra paplitęs, reguliarus 
ir numatomas, net jeigu eksplicitinis skaičiavimo siužetas siekia 
skaičiuojamą reiškinį pateikti kaip nepaprastai retą. Pavyzdžiui, 
„dalelių per milijardą“ užterštumo skaičiavimuose pasakojamas ne- 
paprastai reto atvejo siužetas, o leistino užterštumo standartai, 
išreiškiami šiais matais, pasakoja reguliarumo istoriją. Skaičiavimas 
įvykį iš vienaskaitos perkelia į daugiskaitą. 

Reikalavimai vesti registraciją dažnai sustiprėja po nelaimingų 
atsitikimų, o patys tokie reikalavimai remiasi įtarimu, jog, skaičiai 
„frodys“ ryšį tarp kurio nors sąmoningo žmogiškojo veiksmo ir pro- 
blemos, kuri iki tol buvo traktuojama kaip gamtinio atsitiktinumo 
dalykas. Pavyzdžiui, kai keletas Žmonių toje pačioje gamykloje su- 
serga vėžiu, pilietiniai aktyvistai paprastai reikalauja pradėti vėži- 
nių susirgimų registraciją ir apskaitą. Jie tikisi kaltę dėl susirgimų 
susieti su kokiu nors veiksniu, kurį kontroliuoja valdžia arba fir- 
mos - tokį kaip cheminė tarša arba elektros perdavimo linijų sklei- 
džiamos bangos. 

Antra, kažką skaičiuoti reiškia įtaigoti, jog tai, kas skaičiuoja- 
ma, yra identifikuojamas objektas su aiškiomis ribomis. Niekas ne- 
tikėtų neidentifikuojamų daiktų statistika, tad teikti tam tikrą sta- 
tistiką, vadinasi, reikalauti, kad auditorija patikėtų, jog daiktai gali 
būti suskaičiuojami. O tai toli gražu ne trivialus reikalavimas. Reng- 
damas pirmąjį JAV gyventojų surašymą 1790 m. Jamesas Madiso- 
nas mėgino į jį įtraukti žmonių pasiskirstymą pagal užsiėmimo rū- 
šį. Jis siūlė tris kategorijas - pramonė, žemės ūkis ir prekyba, nes 
manė, kad šios kategorijos atspindi svarbiausius politinius intere- 
sus, į kuriuos politikams reikia atsižvelgti. (Jis nesiūlė įtraukti į su- 
rašymą protinio darbo profesijų, nes Kongresas nesiruošė jų atžvil- 
giu vykdyti kokios nors politikos.) Samuelis Livermore'as, taip pat 
Kongreso narys, prieštaravo profesijų įtraukimui į surašymą, nes jis 
manė, kad neįmanoma išskirti kategorijų Madisono siūlomu būdu. 
Tabako augintojas dirba tiek žemės ūkyje, tiek prekyboje; arba žmo- 

gus gali būti fermeriu vasarą ir batsiuviu - žiemą. Livermore'as fak- 
tiškai teigė, kad neįmanoma suskaičiuoti to, ko neįmanoma atskir- 
ti, ir jis neigė, kad politiniai interesai, kuriuos Madisonas norėjo at- 
spindėti, iš tikrųjų yra neatskiriami. Madisonas pralošė.? 

Daugelis šiuolaikinių politinių debatų vyksta dėl skaičiavimo 
ir matavimo problemų. Švietimo politikoje vyksta debatai dėl to, ar 
įmanoma išmatuoti mokslinius gabumus, o jeigu taip, tai ar dabar 
naudojami testai išties leidžia juos išmatuoti. Draudikams rūpi, ar 
draudimo programos gali išmatuoti neįgalumą, o vadybininkams 
rūpi, ar jie gali išmatuoti produktyvumą. Pilietinių teisių gynėjai 
juristai laužo galvas dėl to, kaip išmatuoti „neapykantos kursty- 
mo“ žalą. Iškylant bet kuriai politinei problemai iš pradžių papras- 
tai svarstoma, ar probleminis reiškinys apkritai gali būti išmatuo- 
tas. Pasiūlius kokį nors mato vienetą, debatai susitelkia į prie- 
kaištus, kad toks matas per siauras arba per platus. Tačiau nega- 
lima užmiršti to, jog net debatuose dėl konkretaus mato priimtinu- 
mo abi pusės jau priima prielaidą, kad reiškinys gali būti identifi- 
kuotas ir suskaičiuotas. 

Trečia, kažką skaičiuoti, vadinasi, sukurti tam tikrą bendruome- 
nę. Bet koks skaičius remiasi prielaida, kad juo skaičiuojami daik- 
tai turi bendrą savybę ir traktuotini kaip grupė. Kartais skaičiai vaiz- 
duoja tai, ką galėtume pavadinti natūraliomis, arba pirminėmis, gru- 
pėmis, t. y. žmones, kurie sąveikauja tarpusavyje nepriklausomai 
nuo to, ar jie skaičiuojami. Pavyzdys gali būti kaimo gyventojų ar 
mokyklos vaikų skaičius arba šeimos dydis. Kiti skaičiai vaizduoja 
dirbtines, arba statistines, bendruomenes; jie sudeda grupėn žmo- 
nes, kurių nesieja jokie kiti ryšiai, išskyrus bruožą, pagal kurį jie 
skaičiuojami. Pavyzdys gali būti amžiaus grupės, pajamų klasės ir 
dirbančios mažų vaikų motinos. 

Tačiau pats natūralių ir dirbtinių bendruomenių skirtumas yra 
šiek tiek miglotas, ir dauguma bendruomenių polyje yra kažkur vi- 
duryje tarp natūralių ir dirbtinių grupių. JAV piliečių skaičius iš- 
reiškia statistinę bendruomenę viena prasme (aš pati daugiau ben- 
drauju su kai kuriais Prancūzijos piliečiais nei su dauguma ame- 


? Žr. Patricia Cline Cohen, A Calculating People (Chicago: University of Chi- 
cago Press, 1982), p. 163. 

rikiečių), tačiau natūralią bendruomenę kita prasme (aš užaugau 
toje pačioje istorinėje ir kultūrinėje aplinkoje, kaip dauguma ame- 
rikiečių). 

Polyje skaičiavimas dažnai naudojamas mėginant paskatinti na- 
tūralios bendruomenės atsiradimą, t. y. nurodant tam tikrą statisti- 
nę bendruomenę ir taip siekiant parodyti bendrus jos interesus. Pa- 
vyzdžiui, iš pradžių, kai tik iškilo asbesto pavojaus sveikatai pro- 
blema, profesinės sąjungos ir gydytojai daugiausia pastangų skyrė 
skaičiavimui žmonių, kurie ilgai dirbo su asbestu ir paskui susirgo 
tam tikromis vėžinėmis ligomis. Šio pobūdžio skaičiavimas iš dau- 
gybės vėžinių ligonių sukūrė „pramonės aukų“ bendruomenę. Žmo- 
nes, kurių nesiejo jokie ryšiai, išskyrus vėžinio susirgimo diagno- 
zę, jiems tapus „aukomis“, pradėjo sieti bendras santykis su kon- 
krečiais darbdaviais. 

Skaičiavimas, kadangi sukuria grupes, yra svarbus politinės 
mobilizacijos instrumentas. Nurodyti bendras individų charakte- 
ristikas arba problemas, vadinasi, įtraukti juos į tam tikrą grupę, 
kad ir kokia dirbtinė ji iš pradžių atrodytų. Kai moterų sąjūdžio 
lyderiai kalba apie „moterų balsą“ ir apie „balsų pasiskirstymą 
pagal lytis“, jie suskaičiuoja visas balsavimo teisę turinčias mote- 
ris ir teigia, kad egzistuoja jas vienijantis bendras interesas. Mo- 
terų lyderių uždavinys - kaip ir bet kurios kitos nepirminės gru- 
pės lyderių uždavinys - statistinius narius (kuriuos vienija svar- 
bi bendra charakteristika, bet kurie neturi jokių realių tarpusavio 
ryšių) konvertuoti į natūralius narius (kurie dalyvauja bendroje 
veikloje). 

Ketvirtoji slapta istorija yra tai, kad skaičiai žada išspręsti kon- 
fliktą aritmetikos priemonėmis. Patyrę derybininkai žino, kad nesu- 
derinamus reikalavimus galima sutaikyti padalijus juos į smulkes- 
nius komponentus ir abipusių nuolaidų būdu juos sutaikyti. Skai- 
čiai yra dalijimo, svėrimo ir lyginimo priemonė, nes priskyrus daik- 
tui tam tikrą skaičių jis tampa aritmetinio manipuliavimo objektu. 

Vienas ryškiausių šios strategijos pavyzdžių yra teisėjo Blackmu- 
no nuomonė 1973 metų Aukščiausiojo Teismo sprendime Roe v. Wa- 
de byloje, įteisinusioje abortą.!? Tie, kurie gina moters teisę į abortą, 


10 Roe v. Wade, 410 U.S. 113, 93 S.Ct. 705. 

mano, kad motinystė moters gyvenimą radikaliai pakeičia taip, kad 
jų ateitis tampa kokybiškai, o ne vien kiekybiškai kitokia. Tie, kurie 
prieštarauja abortų įteisinimui, mano, kad vaisius yra gyvas sutvė- 
rimas, kuriam abortas reiškia mirtį, o ne kiekybinį kokios nors lais- 
vės apkarpymą. Sunku rasti tokių absoliutistinių įsitikinimų kom- 
promisą. Juk galiausiai nėštumas ir abortas yra absoliučiai nesu- 
derinamos padėtys: moteris negali būti truputį nėščia, abortas ne- 
gali būti dalinis. 

Formuluodamas savo nuomonę, teisėjas Blackmunas pripažino, 
kad motinystė turi esminės reikšmės moters tapatybei ir pripaži- 
no, kad Aukščiausiasis Teismas negali išspręsti ginčo dėl gyvybės 
atsiradimo pradžios. Tačiau po to jis žengė du puikius aritmeti- 
nius žingsnius. Pirma, šiuos rūpesčius jis pavaizdavo kaip „inte- 
resų ryšulius“ — viena vertus, turime nėščios moters suinteresuo- 
tumą savo pačios gyvybe, ir kita vertus, valstijų valdžios suintere- 
suotumą vaisiaus likimu. Kartą atlikęs šį metaforinį šuolį - kon- 
ceptualizuodamas šiuos du interesus kaip dalomus ryšulius - jis 
galėjo teigti, jog juos galima „pasverti“ ir „subalansuoti“. Toliau, 
nėštumą jis padalijo į tris trimestrus (kaip tai nuo seno daroma 
medicinoje) ir pasakė, kad nėštumui, progresuojant valstijos suin- 
teresuotumui vaisiaus likimu, turi būti teikiama didesnė reikšmė 
nei nėščios moters interesams. Jo žodžiais: „Tai yra skirtingi ir vie- 
nas nuo kito nepriklausomi interesai. ... Kiekvienas iš jų stiprėja 
moters nėštumui artėjant prie pabaigos ir kažkuriame taške kiek- 
vienas tampa „neatsveriamas““. Toliau, naudodamasis šia svėri- 
mo metafora, kuri leidžia atskirus dviejų pusių „interesų“ gaba- 
liukus dėti arba nuimti nuo kompromiso svarstyklių, jis sakė, jog 
per pirmąjį trimestrą mirties rizika dėl aborto yra mažesnė nei mir- 
ties rizika dėl gimdymo nėštumo pabaigoje, todėl motinos intere- 
sas čia turi didesnį svorį, arba yra „neatsveriamas“; taigi valdžia 
negali sutrukdyti jos ir jos gydytojo sprendimui daryti abortą. Tre- 
čiojo trimestro pradžioje, kai vaisius pasiekia nepriklausomos gy- 
vybės stadiją, valstijos interesas įgyja didesnį svorį ir nusveria 
svarstyklių lėkštę, arba tampa „neatsveriamas“. Šiame taške vals- 
tija gali drausti abortą. 

KoDĖL SKAIČIAVIMAS YRA POLITINIS DALYKAS 


„ Skaičiavimas reikalauja kategorizacijos, sprendimo dėl 
to, kas įtraukiama į skaičiuojamųjų objektų sąrašą. 

„ Bet kurio reiškinio matavimas implicitiškai sukuria nor- 
mas, apibrėžiančias, kas yra „daug“, „mažai“ ir „tiek, 
kiek reikia“. 

„ Skaičiai gali būti dviprasmiški, todėl kovai dėl jų inter- 
pretacijos gali palikti politinės erdvės. 

„ Skaičiai naudojami istorijoms konstruoti, pavyzdžiui, 
nuopuolio istorijai („mūsų laukia krizė“). 

„ Skaičiai gali sukurti iliuziją, kad labai sudėtingas ir dau- 
giareikšmis reiškinys yra paprastas, suskaičiuojamas ir 
griežtai apibrėžiamas. 

„ Skaičiai gali kurti politines bendruomenes iš žmonių, 
kuriuos vienija koks nors skaičiavimą apibrėžiantis 
bruožas. 

„ Skaičiavimas, sukurdamas nebendramačių dalykų su- 
skaičiuojamumo regimybę, gali palengvinti derybas ir 
kompromisų paiešką. 

„ Skaičiai, dėl jų kuriamos tikslumo regimybės, padeda 
įtvirtinti autoritetą tų, kurie skaičiuoja. 





Reiškinį konvertavus į suskaičiuojamus vienetus (kaip minėta- 
me nėštumo pavyzdyje) jie gali būti sudedami, dauginami, dalija- 
mi ar minusuojami, net jeigu šios operacijos tikrovėje neturi jokios 
aiškios prasmės. Skaičiai sukuria patogią regimybę, kad nebendra- 
mačiai daiktai gali būti sveriami vienas kito atžvilgiu, nes aritmeti- 
ka visada „veikia“ — aritmetika teikia atsakymus. Skaičiai primeta 
bendrą vardiklį ten, kur jo nėra. Jie leidžia konfliktus redukuoti į 
vienintelį dydžio matmenį - į klausimą „daugiau ar mažiau. 

Galiausiai mūsų giliai skaitmeninei kultūrai skaičiai yra tikslu- 
mo ir objektyvumo simboliai, nes jie sugestijuoja mechaninę, objek- 
tų prigimties diktuojamą atranką, net jeigu bet koks skaičiavimas 
remiasi pasirinkimais ir nuožiūros laisve. Mums suaugus, katego- 
rizacinis skaičiavimo komponentas jau būna taip įaugęs į mūsų 5ą- 
monę, kad jo beveik neprisimename. Tačiau pakanka pažvelgti į 
vaiką, besimokant skaičiuoti, ir suvokiame, kokios dirbtinės, išmok- 
tos ir trapios yra tos kategorijos, kurias suaugęs žmogus priima kaip 

akivaizdžias. Skaičiai nuslepia visus sunkius pasirinkimus, kuriais 
remiasi skaičiavimas. O tam tikri skaičiai - didieji, su dešimtainės 
trupmenos kableliais, tie, kurie nėra 10 kartotiniai - ne tik nusle- 
pia priimtus sprendimus, bet ir, kaip atrodo, reklamuoja skaičiuo- 
tojo meistriškumą, tarytum jis gebėtų suskaičiuoti net uodo pėdos 
sąnarius. Manipuliavimas tokiais skaičiais pats savaime yra galios 
demonstravimas. 


Skaičių kūrimas polyje 


Bet koks skaičiavimas yra sudėtingas intelektinis procesas, tačiau 
skaičiavimas polyje yra dar ir sudėtingas socialinis procesas - visai 
nepanašus į krūvelės žirnių ar pupų suskaičiavimą. Skaičiai politi- 
koje yra žmogiškosios veiklos matas; juos kuria žmogiškosios būty- 
bės, siekdamos paveikti žmogiškąją elgseną. Jais sąmoningai ir ne- 
sąmoningai manipuliuoja žmonės, kurie skaičiuojami, žmonės, ku- 
rie skaičiuoja ir žmonės, kurie interpretuoja bei naudoja kitų pateik- 
tus skaičius. George'as Washingtonas suprato, jog turės rimtų pro- 
blemų, kai 1790 metais pradėjo gauti pirmuosius gyventojų surašy- 
mo duomenis: 


Surašymo rezultatus jau pateikė keletas valstijų, apie ganėtinai tiks- 
lius numatomus rezultatus pranešė ir kitos; iš jų matyti, jog vargiai 
ar pasieksime keturis milijonus. Tačiau vienas dalykas yra tikras: mū- 
sų realūs skaičiai viršys — ir labai smarkiai - oficialiai mums patei- 
kiamus skaičius, nes kai kurių Žmonių religiniai skrupulai, kitų bai- 
minimasis, kad surašymo tikslas yra uždėti naujus mokesčius, vers 
juos vengti surašymo arba mažinti surašymo skaičius; be to, dėl žmo- 
nių tingumo ir daugelio pareigūnų aplaidumo daug gyventojų liks 
nesurašyta.!! 


Socialinių reiškinių matavimas skiriasi nuo fizinių objektų ma- 
tavimo, nes žmonės, kitaip nei akmenys, reaguoja į matavimą. Pa- 
mėginkite išmatuoti žmogaus ūgį ir pamatysite, kaip jis išsitiesia ir 
pasitempia. Matavimas panašus į veidrodį. Kai žmonės žino, jog 


UN Iš J. C. Fitzpatrick, ed., The Writings of George Washington (Washington, D. 


C.: Government Printing Office, 1939): 31:329, cituojama pagal E. J. Kahn 
Jr., The American People (Baltimore: Penguin Books, 1975), p. 45. 

yra matuojami, jie mėgina iš anksto įsivaizduoti rezultatus. Jie at- 
lieka savotišką savęs, savo programos, organizacijos ar firmos in- 
ventorizaciją. Kadangi matavimas visada remiasi tam tikromis nor- 
momis, žmonėms rūpi, ar jų matavimo rezultatai jas tenkins. 

Matavimas, kaip į jus atkreiptas veidrodis, sukelia natūralią re- 
akciją atrodyti gerai. Žmonės nori prilygti tiek savo pačių idealams, 
tiek bendroms socialinėms vertybėms. Matavimas verčia žmones 
„Vaidinti“ ir pateikti save tokius, kokiais jie norėtų būti. Toks elg- 
senos keitimasis reaguojant į stebėjimą bei matavimą dažnai vadi- 
namas reaktyvumu, ir yra būdingas tiek individams, tiek organiza- 
cijoms. Reaktyvumą lemia du pamatiniai polio bruožai: įtaka ir in- 
terpretacinis informacijos pobūdis. Kadangi informacija yra aljan- 
sų formavimo ir kitų elgesio poveikio įrankis, nenuostabu, kad žmo- 
nės mėgina valdyti vaizdinius, kurie susikuria apie juos ir jų veik- 
lą juos matuojant. Kadangi žmonių pasirinkimus iš dalies lemia ki- 
tų Žmonių lūkesčiai bei pasirinkimai, nenuostabu, kad žmonės mė- 
gina dėtis tokiais, kokiais juos nori matyti kiti. 

Matuojamą dalyką žmonės paprastai labiau pastebi. Skaičiavi- 
mas ir matavimas reikalauja stebėjimo ir mąstymo, tad pats proce- 
sas žmonių dėmesį telkia į matuojamą dalyką. Kai vykdant vaikų 
invalidų švietimo programą buvo pradėti registruoti vaikai invali- 
dai ir mokyklų direktorių buvo paprašyta pateikti jų sąrašus, šie 
pradėjo pastebėti neįgalius vaikus. Vienas iš direktorių pasakė: „Mes 
nežinojome, kad turime tiek daug neįgalių vaikų, kol nepradėjome 
jų skaičiuoti“.'* Kai į apskaitą buvo įtraukta etninė kajūnų katego- 
rija, skaičius tų, kurie pasiskelbė esą kajūnai, smarkiai padidėjo; kaip 
rašo vienas komentatorius, „vien tokios alternatyvos įtraukimas į 
apskaitą skatina žmones svarstyti jos pasirinkimo galimybę“. 

Stebėjimo ir registravimo mechanizmai kuria savo objektą, tarsi 
registravimas turėtų savotišką magnetinę trauką registruojamiems 
daiktams. Kartais tai atsitinka dėl to, kad formalus skaičiavimas 
normalizuoja problemą, anksčiau laikytą reta, ir todėl gali legitimi- 


12 Robert Bogdan and Margaret Ksander, „Policy Data as a Social Process: 
A GOualitative Approach to Ouantitative Data“, Human Organization 39, 
no. 4 (1980): 304. 

I Lawrence Wright, „One Drop of Blood“, New Yorker, July 25, 1994, p. 46 
55, citata p. 47. 

zuoti dalykus, kurių anksčiau žmonės bijojo arba nedrįso aptarinė- 
ti. Manoma, kad šis reiškinys daugiausia lėmė drastišką policijai 
pranešamų išprievartavimų skaičiaus padidėjimą. Be to, sukurda- 
mas grupes, skaičiavimas tam tikros gėdingos situacijoms aukoms 
leidžia išeiti viešumon kolektyviai, o ne individualiai. Paties regist- 
ravimo mechanizmo egzistavimas teikia išviešinimo kanalą. Kokiai 
nors agentūrai paskelbus, kad ji atlieka registravimą, žmonės į ją 
kreipiasi norėdami užregistruoti savo atvejus. 

Ypač registravimas skatina pranešinėti ankstyvose politinės pro- 
blemos fazėse. Kai problema pirmąkart sulaukia visuomenės dėme- 
sio, reformatoriai ima rinkti statistiką ir lyginti dabartinę padėtį su 
padėtimi praeityje. Kiekviena reformų grupė turi parodyti, jog pro- 
blema, su kuria ji grumiasi, yra ne tik rimta, bet ir nauja, o ne to- 
kia, kokia buvo toleruojama per amžius. Reformatoriai aktyviai ieš- 
ko problemą patvirtinančių atvejų, o kadangi statistikos iš ankstes- 
nio periodo paprastai trūksta, problemos mastai atrodo dideli. 

Daugelis viešųjų problemų faktiškai buvo toleruojamos ištisus 
dešimtmečius, jeigu ne šimtmečius, tai - alkoholizmas, vaikų ir se- 
nelių išnaudojimas, smurtas prieš žmonas, aplinkos alinimas, ne- 
vienodas sveikatos apsaugos prieinamumas, menkas viešųjų mo- 
kyklų finansavimas, miestų perpildymas ir t.t. Drastiškas šių pro- 
blemų masto didėjimas atspindi veikiau socialinės tolerancijos ma- 
žėjimą reiškiniams nei pačių reiškinių masto didėjimą. Mažėjant 
žmonių pakantumui tam tikrai blogybei jie ima aštriau suvokti pro- 
blemą - panašiai kaip triukšmas, kai jis ima erzinti, mums atrodo 
garsesnis. Kai kurių nuomone, vaikų išnaudojimo problema taip 
sparčiai auga todėl, kad istoriškai susiklostęs smurto prieš vaikus 
lygis jau nebetoleruojamas. Smurtas prieš vaikus dabar plačiau api- 
brėžiamas, ir žmonės jį pastebi ten, kur anksčiau matydavo tėviš- 
kąją prerogatyvą ar discipliną, ir praneša apie jo atvejus, nes nebe- 
gali su tuo taikstytis. 

Jeigu nepasitenkinimas skatina griebtis skaičiavimo, tai skaičia- 
vimas savo ruožtu gali skatinti nepasitenkinimą ir norą situaciją 
keisti. Pasisvėrus žmogui gali kilti noras imtis dietos; apžiūrėjus 
garderobą - noras eiti į aprangos parduotuvę; pasitikrinus sąskai- 


M Bogdan and Ksander, op. cit., p. 304. 

tas — noras pasikalbėti su darbdaviu. Kai bendruomenės arba or- 
ganizacijos atlieka savo išteklių reviziją, revizijos rezultatai sustip- 
rina problemų suvokimą ir paskatina reformų reikalavimus. Antai 
britų Nacionalinės sveikatos draudimo programos atsiradimui es- 
minį postūmį, matyt, davė kariuomenės šauktinių sveikatos tikrini- 
mas Būrų karo metais šio amžiaus pradžioje. Paaiškėjo, kad didelė 
šauktinių dalis netinka karo tarnybai, ir šis atradimas politinius ly- 
derius paskatino investuoti į sveikatos apsaugą kaip būdą sustip- 
rinti šalies karines pajėgas. Arba, imant Amerikos pavyzdį, moks- 
leivių raštingumo ir Žinių tyrimų rezultatai beveik visada veda prie 
mokymo programų reformų. 

Viešojoje politikoje skaičiai yra visada vertinamieji ir jais nau- 
dojamasi nustatyti tam, kaip bus traktuojami žmonės bei organiza- 
cijos. Kai polyje žmonės tampa skaičiavimo objektu, tai turi reikš- 
mės ne tik jų kuriamam savo įvaizdžiui ir norui įtikti kitiems - tai 
turi reikšmės jų likimui. Kai kurie skaičiai įvertina organizacijų, pa- 
reigūnų, darbuotojų, firmų arba valstybinių agentūrų veiklos rezul- 
tatyvumą. Jų pagrindu skiriami atlygiai ir bausmės. Kiti skaičiai 
įvertina poreikius: individų socialinės paramos, firmų ar smulkių 
verslovių kredito ar mokestinių lengvatų, agentūrų biudžetinius po- 
reikius ir t.t. Šiais skaičiais naudojamasi teisinant arba ginčijant pre- 
tenzijas į išteklius ir į privilegijas. 

Taigi polyje žmonės turi stiprių paskatų griebtis manipuliacijų 
skaičiais. Kai mokytojų atlyginimai padaromi priklausomi nuo to, 
kaip ir kokiais rezultatais jų mokiniai išlaiko standartinius testus, 
mokytojai griebiasi „mokyti testų“ ir deda visas pastangas tam, kad 
pakeltų tuos rezultatus. Kai ligoninės vertinamos pagal tai, kokie 
yra jų vieno paciento aptarnavimo kaštai, ligoninės administracija 
stengiasi sunkiai pagydomus ir neapdraustus pacientus išstumti į 
kitas ligonines. Kai darbo perkvalifikavimo programos vertinamos 
pagal vėliau įsidarbinusių jų dalyvių procentą, jų vykdytojai per- 
kvalifikavimui renkasi veikiau tuos žmones, kuriuos bus lengviau 
įdarbinti, nei tuos, kuriems labiausiai reikia perkvalifikavimo, ir taip 
lengva širdimi savo kontingentą siųs į lengvai prieinamas, neper- 
spektyvias darbo vietas. Visais šiais atvejais niekas faktiškai nefal- 
sifikuoja skaičių. Veikiau žmonės keičia savo elgesį reaguodami į 
tai, kad jų veiklos rezultatai matuojami, ir šis pasikeitęs jų elgesys 

veda prie rezultatų, kurie faktiškai skiriasi nuo tų, kurie būtų gau- 
ti, jeigu nebūtų matavimo. 

Politinėje analizėje itin svarbu suprasti šį reaktyvumo reiškinį, 
nes priešingai nei sąmoningas skaičių falsifikavimas, jis yra neiš- 
vengiamas socialinio matavimo ir skaičiavimo bruožas." Be to, re- 
aktyvumas pažeidžia geros mokslinės praktikos kanonus, kuriais 
remiasi visi statistiniai argumentai. Mokslinis metodas postuluoja 
griežtą stebėtojo ir stebimojo atskyrimą. Matavimo objektas negali 
matuoti savęs. Toks matavimas atvertų kelią subjektyvumui; tačiau 
mokslinis matavimas vadovaujasi objektyvumo idealu, kuris nelei- 
džia nei matavimo objektui, nei jo subjektui turėti paskatų ar gali- 
mybių daryti įtaką matavimo rezultatams. Eksperimentiniuose tyri- 
muose su žmonėmis mokslininkai vartoja terminą „aklumas“, ku- 
ris reiškia, jog eksperimentatoriui nėra žinoma, ar tyrimo objektas 
priklauso kontrolinei, ar eksperimentinei grupei. Viengubai aklame 
eksperimente tyrimo objektas nežino, kuriai iš šių grupių jis priklau- 
so, tačiau tai žino stebėtojas. Dvigubai aklame eksperimente trečioji 
pusė užkoduoja tyrimo puses taip, kad nei tyrimo objektas, nei sub- 
jektas (kuris stebi ir matuoja) nežino, kuriai grupei jis priklauso. Ma- 
noma, kad šis dvigubas aklumas leidžia gauti tiksliausius, nešališ- 
kus, reaktyvumo nepaveiktus matavimo rezultatus. Tačiau matavi- 
mui polyje veikiau būdingas padidintas matavimo objektų ir sub- 
jektų regos aštrumas, o ne aklumas. 

Politikoje sunku, jei išvis įmanoma, atskirti žmones, kurie vyk- 
do matavimus, nuo žmonių, kurie yra matavimo objektai. Politiniuo- 
se debatuose daugiausia figūruoja oficialiosios statistikos duome- 
nys, kuriuos renka, analizuoja ir skelbia tos pačios agentūros, ku- 
rios vertina savo darbo rezultatus ir savo poreikius. Nusikalstamu- 
mo statistiką teikia agentūros, kovojančios su nusikalstamumu; būs- 
tų statistiką teikia būstų ūkio agentūros. Taigi skaičiai dažnai at- 


15 Viena labai įtakinga, jeigu ne vyraujanti, socialinių mokslų minties mo- 


kykla tariasi panaikinusi socialinių matavimų reaktyvumą ir taip suteiku- 
si socialiniams mokslams galimybę patenkinti gamtamokslinius objektyvumo 
standartus. (Faktiškai net gamtos moksluose matavimui iškyla kai kurių 
iš šių problemų). Klasikinis šios mokyklos darbas yra Eugene J. Webb et 
al., Unobtrusive Measures: Nonreactive Research in the Social Sciences (Chicago: 
Rand McNally, 1966). Šiame skyriuje mėginu parodyti šios pozicijos ne- 
pagrįstumą. 

spindi tiek skaičiuojamųjų, tiek skaičiuotojų elgesį, ir skaičiuotojai 
taip pat turi paskatų griebtis manipuliacijų. 

Pavyzdžiui, nusikaltimų išaiškinamumo procentas pateikiamas 
kaip policijos darbo efektyvumo matas sprendžiant nusikalstamu- 
mo problemą. Jis apibrėžiamas kaip išaiškintų nusikaltimų dalis iš 
visų policijai žinomų nusikaltimų. Išaiškinamumo procentas gali 
būti padidintas išaiškinant daugiau nusikaltimų (didinant skaitik- 
lį) arba mažinant bendrą policijai žinomų nusikaltimų kiekį (maži- 
nant vardiklį). Pasirodo, jog policija turi gana didelę nuožiūros lais- 
vę klasifikuoti skundus į „nepagrįstus“ arba „įtartinus“, ir taip šie 
skundai neįtraukiami į „policijai žinomų nusikaltimų“ sąrašą. Pa- 
vyzdžiui, žmogus praneša apie įsilaužimą, tačiau policija negali 
rasti fizinių įsilaužimo požymių ir įtaria, kad iš tikrųjų tas žmogus 
nori išsireikalauti pinigų iš savo draudimo kompanijos. Kadangi 
policijos darbo rezultatai atrodo tuo geresni, kuo mažesnis bendras 
nusikaltimų skaičius ir kuo didesnis išaiškinamumo procentas, po- 
licija turi subtilių paskatų žvelgti į skundus kaip į nepagrįstus ar- 
ba įtartinus. Kadangi išaiškinamumo procentas pateikiamas kaip 
darbo įvertinimo matas, jis daro įtaką tam, kaip policija atlieka sa- 
vo skaičiavimus.!* 

Net tada, kai matuotojas yra organizaciškai atskiriamas nuo ma- 
tuojamojo, pavyzdžiui, tada, kai verslo įmonę tikrina audito firma 
ra nominalus. Pats faktas, kad viena organizacija matuoja kitos or- 
ganizacijos rezultatus, susieja jas bendradarbiavimo ir tarpusavio 
įtakos ryšiais. Audito firmai rūpi įmonių, kurias ji tikrina, išlikimas, 
todėl ji turi būti jautri savo įmonių-klienčių norams, ir visada pri- 
klauso nuo įmonių-klienčių jai teikiamų duomenų. Valstybinei prie- 
žiūros agentūrai reikia prižiūrimos agentūros bendradarbiavimo to- 
dėl, kad jai reikia duomenų, ir todėl, kad žmonės priežiūros agen- 
tūroje nori turėti veikiau draugiškus, o ne priešiškus darbo santy- 
žmonių, kuriuos jie matuoja. 

Be to, matuotojai turi galią lemti matuojamųjų likimą, nes mata- 
vimas atliekamas siekiant palengvinti politinį apsisprendimą. Gy- 


16 Jerome Skolnick, Justice Without Trial: Law Enforcement in Democratic Society 
(New York: Wiley, 1975), ch. 8. 

ventojų surašymo agentas ne tik skaičiuoja galvas, bet nulemia ir 
vietų pasiskirstymą Atstovų rūmuose bei federalinių fondų paskirs- 
tymą. Sveikatos apsaugos inspektorius ne tik skaičiuoja bakterijas, 
bet, remdamasis šiais skaičiais, uždaro restoranus ir sužlugdo re- 
putacijas. Teisingumo departamento Antitresto skyrius matuoja rin- 
kos koncentracijos lygį spręsdamas klausimą, ar leisti firmų susi- 
vienijimus ir perpirkimus. Kadangi politikoje matavimai visada sie- 
jasi su išlošiais ir pralošiais, matuojamieji mėgina paveikti matuo- 
tojus — kartais grynais kyšiais, bet dažniausiai prašymais, pataika- 
vimu ir atskleidžiamų duomenų selektyvumu. 

Vertinamasis matavimas kartais pasirodo su keistais bendrake- 
leiviais. Įtariamasis, kuris prisipažįsta įvykdęs daugybę nusikalti- 
mų, policijai yra daug naudingesnis nei tas, kuris prisipažįsta įvyk- 
dęs tik vieną nusikaltimą, nes daugkartinis nusikaltėlis padeda iš- 
kart „išaiškinti“ bent keletą nusikaltimų. Policija labiau bus linku- 
si derėtis su įtariamuoju, kuris jai gali pakelti nusikaltimų išaiški- 
namumo koeficientą, ir siūlyti jam lengvesnes bausmes, registruoti 
tik vieno iš daugelio jo padarytų nusikaltimų ir žadėti imunitetą 
nuo kaltinimų dėl tų kitų nusikaltimų. Tad išaiškinamumo procen- 
tą naudojant kaip įvertinimo matą faktiškai apverčiama baudžia- 
mosios sistemos bausmių hierarchija ta prasme, kad daugkartinis 
nusikaltėlis traktuojamas atlaidžiau nei vienkartinio nusikaltimo 
autorius." 

Panašia logika, atrodo, vadovavosi Teisingumo departamentas 
priimdamas sprendimą nekelti bylų E.F. Huttono kompanijos pa- 
reigūnams, kai buvo atskleista rafinuota jos sukčiavimo kreditais 
schema. Kaip rašė New York Times, Teisingumo departamentas „nu- 
sprendė, kad Huttono kompanijos prisipažinimas įvykdžius 2000 
sukčiavimo paštu ir telegrafu aktų yra daug vertingesnis teisingu- 
mo interesų požiūriu ir tokios praktikos kitose kompanijose preven- 
cijos požiūriu, nei atskirų individų teisminis persekiojimas, kuris 
galėtų trukti mėnesių mėnesius.'“!š 

Šis sukčiavimo kreditais atvejis iliustruoja, kaip matavimo san- 
tykyje skaičiuojamas objektas gali tapti preke, kuria strategiškai mai- 


17 Ibid. 


'* Nathaniel C. Nash, „Rep. Hughes Criticizes Hutton“, New York Times, July 
12, 1985, p. D5. 

nikauja matuotojas ir matuojamasis. Nusikalsti negerai, o daug kar- 
tų nusikalsti yra blogiau nei nusikalsti mažiau kartų; tačiau kadan- 
gi teisėsaugos sistemoje prisipažintų nusikaltimų skaičius traktuo- 
jamas kaip kovos su nusikalstamumu sėkmės matas, nusikaltimai 
tampa derėjimosi objektu ir nusikaltėliui geriau turėti ir prisipažin- 
ti padarius daugiau, o ne mažiau nusikaltimų. Skirtinguose teismi- 
nio tyrimo etapuose E. F. Huttono pareigūnai turėjo stiprių paska- 
tų pirmiausia slėpti sukčiavimo atvejų skaičių, o vėliau kuo dau- 
giau jų atskleisti. Kita vertus, Teisingumo departamentas turėjo pa- 
skatų surinkti kuo daugiau prisipažinimų padarius trivialius nu- 
sikaltimus, nei mėginti atskleisti daug didesnę, sisteminę nusikals- 
tamą struktūrą. 

Ši dinamika, kai matuojamas dalykas tampa strateginės preky- 
bos objektu, atsiranda visais tais atvejais, kai matuotojas atlygina- 
mas arba baudžiamas už matuojamojo dalyko pavyzdžių suradi- 
mą. Visos reguliavimo agentūros yra šioje padėtyje. Jos prižiūri re- 
guliuojamų firmų elgesį skaičiuodamos pažeidimus. Už atrandamus 
pažeidimus jos gali būti Kongreso skatinamos (didesniais biudžeti- 
niais asignavimais) arba baudžiamos — Kongreso dereguliacinių 
nuotaikų periodais. Reguliuotojai gali būti dosniai atlyginami re- 
guliuojamų firmų už mažesnį atrastų pažeidimų skaičių arba už 
rafinuotesnį skaičiavimo būdą, leidžiantį minimizuoti pažeidimus. 

Sąmoningesnis manipuliavimas skaičiais polyje vyksta tada, kai 
iš plačios alternatyvų gamos atsirenkami tam tikri matai. (Prisimin- 
kite mano dramblį.) Priežodis „kieno vežime sėdi, to ir giesmę gie- 
di“ tinka ir skaičiavimui. Rinkimų kampanijose valdžioje esantys 
ir valdžios siekiantys renkasi skirtingus infliacijos, skurdo ar ne- 
darbo matavimo būdus. Viena pusė nori, kad matavimas šias am- 
žinas problemas parodytų kaip nedideles ir mažėjančias, o kita nori, 
kad jos būtų parodytos kaip labai rimtos ir didėjančios. 

Kongresas ir šalies gynybos agentūros žaidžia katės ir pelės Žai- 
dimus su kaštų skaičiais. Naikintuvo F-14 (Tomcat) gamybos kaštų 
suma svyruoja tarp 26 ir 35 milijonų dolerių vienam lėktuvui. Vie- 
nas skaičiavimo matas yra programos kaštai, arba bendri projekta- 
vimo ir lėktuvų gamybos kaštai, padalyti iš faktiškai pagamintų lėk- 
tuvų skaičiaus. Toks skaičiavimas labai padidina vieno lėktuvo kaš- 
tus. Kitas matas yra ribiniai kaštai, arba papildomo lėktuvo gamy- 

bos kaštai, tariant, kad gamyba jau vyksta. Vieno lėktuvo kaštai to- 
kiu atveju bus mažesni. Dar kitas matas yra hipotetiniai 1000-1500 
lėktuvų partijos pagaminimo kaštai, kurie, tarkime, būtų mažesni 
už kitų dviejų metodų apibrėžiamus kaštus.“ Palieku skaitytojams 
atspėti, kokį matą reklamavo Karinės oro pajėgos mėgindamos iš 
Kongreso gauti pradinį finansavimą, kokį jos siūlė tada, kai Kon- 
gresas peržiūrėjo biudžetą programos realizavimo pusiaukelėje ir 
koks matas po kelerių metų buvo primestas Karinėms oro pajėgoms 
įpykusio Kongreso. 

Žmonės, kurie siekia finansavimo - filantropijos šaukliai ar vals- 
tybinių agentūrų vadovai - visada naudojasi tais matais, kurie „jų“ 
problemas daro kuo didesnes. Tačiau kai agentūra jau veikia ir ta- 
riamai dorojasi su jai skirta problema, jos vadovams reikia parody- 
ti, jog problemos mastai mažėja, nes tik taip jie gali įrodyti savo 
agentūros veiklos efektyvumą. Tad agentūros gali pasirinkti abso- 
liučius skaičius matuodamos problemos mastą politinės strategijos 
pasirinkimo stadijoje, bet tik registruotų atvejų skaičius vėlesnėse 
problemos sprendimo stadijose. Be to, labai tikėtina, kad agentūros 
skirtingoms auditorijoms teiks labai skirtingus problemos sunkumo 
vertinimo matus. Pavyzdžiui, aplinkosaugos reguliavimo agentūra 
gali teikti kuo didesnius skaičius apie visus taršos šaltinius, kad 
gautų didesnį biudžetą, tačiau kartu teiks kuo didesnį jos uždary- 
tų taršos šaltinių arba jos atliktų disciplinarinių veiksmų skaičių, 
kad parodytų savo veiklos efektyvumą. 

Verslo įmonės irgi atsirenka tuos matus, kurie leidžia jų veiklą 
nušviesti tam tikru aspektu. Jos nori atrodyti kaip labai pelningos 
investuotojams, bet mažiau pelningos mokesčių inspekcijai. Firmos 
gali manipuliuoti savo turto verte įvairiai paskirstydamos jo nuver- 
tėjimą. Jos gali keisti savo kaštų ir produktyvumo rodiklius perdis- 
lokuodamos savo pridėtinius ir kitus fiksuotus kaštus į atskirų pro- 
duktų kainas. Pralaimėjusios stambią aplinkosaugos arba vartoto- 
jų apsaugos bylą jos gali laukiamas pardavimų įplaukas skaičiuoti 
taip, kad atsižvelgiant į pralaimėtų bylų skaičių, jų pačių turto iš- 
vis neliktų. Padedama savo buhalterių, Johns-Manville kompanija, 
stambi asbesto gamintoja, atliko šį savo bankroto pavaizdavimo triu- 


9 Pavyzdys iš James Fallows, National Defense (New York: Vintage Books, 

ką, nepaisydama fakto, kad Fortune skelbiamo turtingiausių firmų 
sąraše ji užėmė 181 vietą, kur jos turtas buvo įvertintas daugiau 
kaip 2 milijardais dolerių.?? 

Matavimas paprastai implikuoja tam tikrus problemos sprendi- 
mo būdus, todėl žmonės, siekiantys prastumti tam tikrą sprendi- 
mą, siūlys to pobūdžio matavimus, kurie kreipia į jų sprendimą. 
Socialiniams darbuotojams naudingi tie skurdo apibrėžimai, kurie 
remiasi iširusių šeimų (dar viena metafora) statistika arba proble- 
įpratę skurdą matuoti kaip skaičių žmonių, neišgalinčių susimokė- 
ti už medicinos paslaugas. Statybos firmoms naudingiausias tas 
skurdo apibrėžimas, kuris grindžiamas šeimų, gyvenančių avari- 
niuose būstuose, statistika. Švietimo darbuotojai skurdo rodikliu no- 
ri matyti neraštingumo statistiką. Fermeriams su jų pertekline že- 
mės ūkio produkcija turbūt patiktų skurdo apibrėžimas, grindžia- 
mas duomenimis apie blogą mitybą. Ekonomistai, jų garbei, yra tarp 
nedaugelio tų, kurie skurdą apibrėžia kaip skaičių Žmonių, netu- 
rinčių pakankamų pajamų. Žodžiu, matavimą valdo plaktuko dės- 
nis: duok mažam vaikui plaktuką ir jis suras daugybę daiktų, ku- 
riuos reikia sudaužyti.?! 

Polyje matavimas yra ne tik strateginio pasirinkimo, bet ir stra- 
teginio vaizdavimo dalykas. Politiniuose debatuose skaičiai nieka- 
da nebūna nuogi: jie aprengiami žodžiais bei simboliais ir sudeda- 
mi į istorijas. Straipsniai ir pasisakymai retai apsiriboja konstatavi- 
mu, kad vieną rodiklį pakeitė kitas. Jie kuria spektaklį, pasakoja au- 
ditorijai, kad rodikliai „sparčiai kyla“, „katastrofiškai smunka“, 
„Vangjiai juda“ arba atlieka dar kokius nors dramos veiksmus. Be 
šių komentarų nežinotume, kaip reaguoti į nuogus skaičius. 

Laikraštinės istorijos apie užimtumo duomenis teikia puikių pa- 
vyzdžių apie skaičių aprengimą, nes nedarbas yra lazda su dviem 
galais. (Gerai, kai nedarbas yra žemas, nes tada mažesniam žmo- 
nių skaičiui reikia teikti paramą, tačiau negerai, kai nedarbas yra 
per žemas —- mažesnis už 5 proc., nes, pasak ekonomistų, tai skati- 


20 Paul Brodeur, „The Asbestos Industry on Trial“, New Yorker, June 10, 1985, 
p. 49. 

21 Nors šis dėsnis veikiausiai kilęs iš liaudies, apie jį sužinojau iš Abraham 
Kaplan, The Conduct of Inguirų (New York: Harper 6 Row, 1968). 

na infliaciją.) Kadangi pirmoje 1996 m. pusėje nedarbo lygis laikė- 
si šiek tiek virš 5 proc. ribos, politikai su nerimu laukė rugpjūčio 
mėnesio suvestinių. Ar nedarbo lygis nepaskatins Federalinį rezer- 
vų banką vėl pakelti palūkanų procentą? Kai suvestinės pasirodė, 
nedarbas buvo išaugęs nuo 5,3 birželį iki 5,4 liepą - tik dešimtada- 
liu procento. Per liepą ekonomikoje buvo sukurta 193 000 naujų 
darbo vietų, „kur kas kuklesnis rezultatas, palyginti su 220 000 vie- 
tų šuoliu birželį“ —- su aiškiu palengvėjimu rašė Wall Street Journal. 
(Nei birželio „šuolis“, nei vidutinis mėnesinis 237 000 naujų dar- 
bo vietų atsiradimas pirmąjį pusmetį veikiausiai buvo menka pa- 
guoda 7 milijonams žmonių, išlikusių be darbo.) Straipsnyje skai- 
čiai įtraukiami į melodramą: „Šiek tiek prislopintas darbo vietų au- 
gimas ir smunkantys valandiniai atlyginimai liepą teikė bene aiš- 
kiausių ženklų, kad ekonomika mažina greitį palyginti su antrojo 
ketvirčio karštligišku tempu.“ Karštligiškas tempas? Straipsnis pa- 
sirodė tą pačią savaitę, kai Kongresas priėmė socialinės rūpybos 
reformos įstatymą, ir greta straipsnio apie „gėrybinius“ padidėju- 
sio nedarbo rodiklius spausdinamas straipsnis apie valstijų guber- 
natorius, kuriuos „išmuša šaltas prakaitas“ pagalvojus apie „ne- 
pavydėtiną užduotį surasti du milijonus pastovaus darbo vietų ma- 
žiausiai kvalifikuotiems, darbo rinkoje mažiausiai paklausiems 
amerikiečiams“.2 

Neįmanoma suprasti skaičių vaidmens politiniuose debatuose 
neišsiaiškinus, kaip žmonės tuos skaičius gauna. Kas juos paska- 
tina imtis tam tikrų skaičiavimų ir paskui rasti juos patvirtinančių 
pavyzdžių? Kokie tarpusavio ryšiai matuotojus susieja su matuo- 
jamaisiais? Kokių paskatų veikiami žmonės siekia tam tikrus skai- 
čius pavaizduoti kaip didelius arba kaip mažus? Kokių galimybių 
jie turi strateginei veiklai? Žmonių veikla pasikeičia, kai ji tampa 
matavimo objektu. Jie mėgina daryti įtaką matuotojams. Matavimas 
ir skaičiavimas priverčia juos atkreipti daugiau dėmesio į matuoja- 
mus ir skaičiuojamus dalykus. Matuotojai keičia naudojamą skai- 
čiavimo būdą, nes jų gaunami skaičiai atsiliepia jų pačių, ne vien 
matuojamųjų, padėčiai. Skaičiuojami dalykai tampa derybų objek- 
2 „Economy Shows Signs of Slower Pace: Benign Employment Data Lift Mar- 


kets“ ir „Welfare Law's Work Rules Worry States“, Wall Street Journal, Au- 
gust 5, 1996, p. A2. 

tu strateginiame matuotojų ir matuojamųjų santykyje, ir todėl skir- 
tinguose šio santykio taškuose egzistuoja labai skirtingos paskatos 
atvirumui arba slapukavimui. Matavimo būdo pasirinkimas yra 
strateginio problemos apibrėžimo dalis, o matavimo rezultatai įgy- 
ja politinį pobūdį tik tada, kai aprengiami interpretacinės kalbos 
drabužiais. 

Tad jeigu skaičiai tėra politinio gyvenimo dariniai, jeigu jie pa- 
tys tėra metaforos, simboliai ir naratyvai, tai ar jie yra kokia nors 
prasme „realūs“? Skaičiai visada teikia tam tikrą pasaulio aprašy- 
mą, ir būdami aprašymais jie nėra labiau „realistiniai“ nei poemų 
ar piešinių teikiamos vizijos. Jų teikiamas patirties vaizdas daugiau 
ar mažiau gali atitikti įprastąjį pasaulio vaizdą —- panašiai kaip re- 
alistinė, impresionistinė ir abstrakti ekspresionistinė tapyba daug- 
maž atitinka įprastąjį pasaulio suvokimą. Skaičiai yra realūs kaip 
dirbiniai, panašiai kaip poemos ir tapybos darbai yra realūs dirbi- 
niai, kuriuos žmonės renka, cituoja, demonstruoja ir į kuriuos rea- 
guoja. Tačiau skaičių dominavimas - teikiant juos kaip tikrąjį vi- 
suomenės aprašymo būdą - yra ganėtinai naujas ir veikiausiai lai- 
kinas kultūros istorijos reiškinys, nes jis nėra kokios nors gilumi- 
nės skaičių realybės apraiška. 


SKAITMENINĖS PROBLEMOS APIBRĖŽIMO STRATEGIJOS 


. Žmonės reaguoja į jų matavimą ar skaičiavimą ir mė- 
gina „pasirodyti kuo geriau“. 

. Skaičiuojamasis dalykas atkreipia žmonių dėmesį į pro- 
blemą; registravimo mechanizmo egzistavimas žmones 
skatina teikti duomenis registravimui. 

. Skaičiavimas gali paskatinti visuomenės reikalavimus 
imtis permainų. 

. Kai matavimas eksplicitiškai naudojamas veiklos rezul- 
tatyvumui įvertinti, tie, kurie yra vertinami, mėgina 
manipuliuoti savo „balais“. 

„ Matavimo galia yra kontrolės galia. Matuotojai, pasirink- 
dami ką ir kaip matuoti, turi didelę nuožiūros laisvę. 

„ Matavimas sukuria aljansus tarp matuotojų ir matuo- 
jamųjų. 

. Skaičiai patys savaime nekalba, ir žmonės mėgina pa- 
veikti tai, kaip kiti interpretuoja skaičius. 

PRIEŽASTYS 


Žmonės mano, jog daiktą jie pažįsta tik tada, kai su- 
vokia jo „kodėl“ (suvokia jo pirmąją priežastį). 
Aristotelis, Fizika, 2 knyga 


Aristotelio traktatas apie priežastis kalba apie pamatinį žmogiš- 
kąjį instinktą ieškoti bet kurios problemos priežasčių. Dažnai ma- 
nome, jog problemą apibrėžėme, jeigu nurodėme jos priežastis. Po- 
litiniuose debatuose vyrauja idėja, jog norint išspręsti problemą rei- 
kia surasti jos pagrindinę priežastį arba priežastis, nes nepakanka 
kovoti tik su simptomais. Priežasčių paieška laikoma tokia akivaiz- 
džia užduotimi, kad beveik neminima politinės analizės vadovėliuo- 
se. Dauguma analitikų tenkinasi pastebėjimu, kad priežastinė ana- 
lizė sunki, kad politinės problemos sudėtingos ir kad mums daž- 
nai stinga giluminių priežastinių procesų supratimo. Tačiau visus 
juos vienija įsitikinimas, jog neįmanoma problemos išspręsti pir- 
miausia nesuradus jos giluminės priežasties ar priežasčių. 

Pastangos problemą apibrėžti nurodant nepageidaujamos situa- 
cijos priežastis remiasi specifine priežastingumo koncepcija. Pagal 
šią koncepciją, bet kuri problema turi gilumines, arba pirmines, prie- 
žastis, kurias galima atrasti tik sunkiais ir kruopščiais tyrimais. Prie- 
žastys yra objektyvūs dalykai ir iš principo jos gali būti nustatytos 
moksliniais tyrimais. Apie įtariamas ir tikrąsias priežastis mes kal- 
bame taip, tarsi, atradus tikrąją priežastį, įtariamos priežastys palei- 
džiamos į laisvę, o tikroji priežastis, kaip nuteistoji nusikaltėlė, žino- 
mu ryšiu susiejama su problema. Kartą suradusi „tikrąją“ priežastį, 
politika turi mėginti ją pašalinti, modifikuoti, apriboti, nuslopinti ar- 
ba neutralizuoti ir taip pašalinti arba sumažinti problemą. 

Tačiau priežastiniai samprotavimai polyje smarkiai skiriasi nuo 
šio mechaninio modelio. Politikoje priežasčių ieškome ne tik tam, 
kad suprastume, kaip veikia pasaulis, bet ir tam, kad galėtume pa- 
skirstyti atsakomybę už problemas. Kai manome, jog žinome pro- 
blemos priežastį, mes naudojamės šiuo žinojimu mėgindami sukliu- 

dyti žmonėms kelti tą problemą, priversti juos atlyginti kitiems pa- 
darytą žalą ir bausti juos už sukeltus vargus. Atrasti priežastį po- 
lyje, vadinasi, perkelti atsakomybės naštą nuo vienos žmonių gru- 
pės ant kitos. Ir tai reiškia papasakoti istoriją, kurioje viena žmo- 
nių grupė yra engėjai, o kita - aukos. 

Polyje priežastinės istorijos yra strategiškai apipinamos simbo- 
liais bei skaičiais ir paskui politinių veikėjų teikiamos visuomenei 
siekiant savo versijas padaryti politinių pasirinkimų pagrindu. Prie- 
žastinės istorijos yra esminiai įrankiai kuriant aljansus ir apibrė- 
žiant naudos bei naštos paskirstymo būdą. 


Priežastinė istorija kaip problemos apibrėžimas 


Turime dvi pamatinės pasaulio interpretacijos schemas - gam- 
tamokslinę ir socialinę. Gamtos pasaulio įvykius suvokiame kaip 
„netikslingus, neorientuotus, neįdvasintus, nevaldomus, „grynai fi- 
zinius““.! Įvykiai gali turėti gamtinių determinančių - šalto oro 
fronto susidūrimas su šilto oro frontu sukelia audrą, tačiau už jų 
neglūdi joks sąmoningas ketinimas (nebent kalbame apie tikslingą 
Dievo veiklą). Gamtos pasaulis yra lemties ir atsitiktinumo stichija, 
ir mes manome, kad gana gerai suprantame priežastinį ryšį, jeigu 
galime aprašyti įvykių, sukeliančių vienas kitą, grandinę. 

Socialiniame pasaulyje įvykius suvokiame kaip valios (paprastai 
žmogiškosios) rezultatą. Socialinis pasaulis yra kontrolės ir tikslingu- 
mo pasaulis. Paprastai manome, kad pakankamai gerai suvokiame 
priežastinį ryšį, jeigu galime nustatyti tam tikro asmens arba grupės 
ketinimus ar motyvus ir juos susieti su jų veiksmais. Kadangi prie- 
žastingumą socialinėje sferoje siejame su tikslu, vadinasi, tikime įta- 
kos galia. Įkalbinėjimas, pataikavimas, papirkinėjimas ir grasinimas 
turi prasmę kaip mėginimai pakeisti įvykių eigą, ir mes tariame, jog, 
įmanoma įvykiams užkirsti kelią. Gamtos pasaulyje šio pobūdžio įta- 
kai nėra vietos. Mums kelia juoką tie, kurie mėgina sukelti lietų savo 
šokiais arba įkalbėti savo kompiuterį liautis kvailioti. Gamtos pasau- 
lyje geriausia, ką galime pasiekti, tai sušvelninti padarinius. 

Kaip pabrėžia Ervingas Goffmanas, kasdienėje kalboje priežastin- 
gumo terminą vartojame abiem prasmėm taikydami jį „tiek akliems 


! Erving Goffman, Frame Analysis (New York: Harper ė: Row, 1974), p. 22. 


222 III dalis. PROBLEMOS 


gamtos padariniams, tiek tikslingiems žmogaus veiklos padariniams, 
tik pirmuoju atveju priežastingumą suvokiame kaip begalinę lemian- 
čių ir lemiamų padarinių grandinę, o antruoju - kaip grandinę, kuri 
prasideda nuo sąmoningo sprendimo“ . Tačiau politikoje skirtumas 
tarp veiksmų, turinčių tikslą ar motyvaciją, ir visų kitų įvykių yra es- 
minis. Toks pat esminis yra skirtumas tarp sąmoningai ir tikslingai 
sukeltų padarinių ir visų kitų padarinių, nes puikiai žinome, kad mū- 
sų sąmoningi ir tikslingi veiksmai gali turėti nenumatytų padarinių. 

Šie du skirtumai - tarp veiksmų ir padarinių ir tarp sąmonin- 
gumo ir nesąmoningumo - gali būti panaudoti sudaryti schemai, 
padedančiai klasifikuoti politikoje naudojamas priežastingumo is- 
torijas. Kiekviename 8.1 lentelės skyriuje pateikiama tipinė priežas- 
tinė istorija, naudojama politinėje argumentacijoje. Šie tipai nėra 
griežtos dichotomijos, o veikiau tik apytikrės kategorijos. Tačiau iš- 
mokus atpažinti šiuos skirtingus tipus galima lengviau perprasti 
strateginius būdus, kuriais politiniai veikėjai pateikia problemas 
vaizduodami jas kaip skirtingus priežastinių istorijų tipus, arba, kal- 
bant metaforiškai, stumdydami jas iš vieno langelio į kitą. 


8.1 lentelė. PRIEŽASTINIŲ TEORIJŲ TIPAI (SU PAVYZDŽIAIS) 


Padariniai 
Veiksmai Numatyti Nenumatyti 
Nesąmoningi  MECHANINĖ PRIEŽASTIS ATSITIKTINĖ PRIEŽASTIS 
tarpiniai agentai gamta 
žmonės su „praplautais orai 
smegenimis“ žemės drebėjimai 
mašinos, kurios veikia, mašinos, kurios sugenda 


kaip buvo sumanyta, 
tačiau padaro žalos 


Sąmoningi = TIKSLINĖ PRIEŽASTIS NETYČINĖ PRIEŽASTIS 


priespauda pasikeitusios aplinkybės 

konspiracija nenumatyti šalutiniai 

programos, kurios veikia, padariniai 

kaip buvo numatyta, nepateisinamas nežinojimas 

tačiau padaro žalos nerūpestingumas 
aplaidumas 





2 Ibid., p. 23. 

Viršutiniame dešiniajame langelyje yra atsitiktinės priežastys. Pa- 
vyzdys gali būti stichinės nelaimės: potvyniai, žemės drebėjimai, 
sausros ir uraganai. Į šį langelį taip pat sudedama visa tai, kas mū- 
sų kultūroje laikoma likimo nulemtais dalykais: asmens išvaizda, 
kai kurie sveikatos aspektai, fortūnos malonė atspėjant teisingą Io- 
terijos skaičių arba įsigyjant akcijų kompanijoje prieš pat jų pabran- 
gimą. Čia taip pat galime sudėti mašinas, tapusias nevaldomomis: 
automobilį, kuris nesuvaldomai slysta į griovį, arba tomografą, ku- 
ris sutraiško jame esantį pacientą. Šie reiškiniai nėra sąmoningų 
veiksmų ar jų numatomų padarinių rezultatas. Faktiškai čia net ne- 
galima kalbėti apie veiksmus, čia galima kalbėti tik apie įvykius. 
Šiais atvejais esame atsitiktinumo ir lemties pasaulyje. Politiškai ši 
atodanga yra puiki vieta, į kurią galima pasitraukti tada, kai jums 
primetama kokia nors atsakomybė, nes niekas nėra už ką nors at- 
sakingas lemties pasaulyje. 

Politiniu požiūriu priešingame poliuje yra tikslinės priežastys 
(apatinis kairysis langelis). Pasakojant tikslinės priežasties istoriją 
imamasi atviro puolimo, kadangi kaltė tokiu atveju užkraunama 
konkretiems žmonėms tiesiogiai nurodant asmenį, sąmoningai pa- 
dariusį tam tikros žalos. Šio tipo istorijose problema, arba padary- 
toji žala, suvokiama kaip tiesioginis sąmoningos žmogiškosios veik- 
los padarinys: kažkas veikė siekdamas tokių padarinių arba numa- 
tydamas tokius savo veiklos padarinius. Kai tokios veiklos padari- 
niai suvokiami kaip geri, turime reikalų su „racionalios“ veiklos sri- 
timi. Tačiau kai jos padariniai suvokiami kaip blogi, prabylama 
apie engėjus ir aukas. Pavyzdžiui, viena iš imigracijos politikos in- 
terpretacijų laiko, kad nelegalių imigrantų problema (iš dalies net 
pats jų egzistavimas) tiesiogiai kildintina iš Amerikos įstatymų lei- 
dėjų bei biurokratų priimtų sprendimų. Daugelis politikų palaiko 
atlaidų imigracijos taisyklių taikymą žemės ūkio darbininkams bei 
kitoms menkus atlyginimus mokančioms pramonės šakoms, o Imig- 
racijos ir natūralizacijos tarnyba, pataikaudama darbdavių intere- 
sams, nesiima griežtesnės įstatymo vykdymo kontrolės. Kita vertus, 
daugelis tų pačių politikų, pavyzdžiui, Kalifornijos gubernatorius 
Pete'as Wilsonas, kaltina nelegalius imigrantus tuo, kad jie pažei- 
dinėja įstatymus ir naudojasi nepelnyta socialine parama, nors fak- 
tiškai (pagal šią interpretaciją) visų problemų, kurias kelia nelega- 

lūs imigrantai, priežastis yra amerikiečių vykdomas nelegalių dar- 
bininkų verbavimas ir nepakankamas jų darbo atlyginimas? 

Šiam langeliui priklauso ir konspiracijos teorijos. Jose argumen- 
tuojama, jog problemų priežastis yra sąmoninga, tačiau slapta žmo- 
nių veikla. Pavyzdžiui, 1994 m. Kongreso klausymuose buvo kar- 
totinai keliamas argumentas, jog ligos ir mirtys, susijusios su rūky- 
mu, aiškintinos ne kaip asmeninio pasirinkimo rūkyti arba nerū- 
kyti padarinys, bet kaip tabako gamybos kompanijų sąmoningų pa- 
stangų slepiant mokslinę informaciją apie rūkymo žalą padarinys. 
Cigarečių gamintojai reklamavo rūkymą puikiai žinodami, kad ni- 
kotinas yra narkotikas ir kad rūkymas žalingas sveikatai.“ 

Apatiniame dešiniajame langelyje yra netyčinės priežastys, arba 
nenumatyti ir nesiekti tikslingo žmogiškojo veiksmo padariniai. 
(Veiksmai dažnai turi nenumatytų šalutinių gerų padarinių, tačiau 
į juos nekreipsiu dėmesio, nes politiką paprastai domina problemos.) 
Vienas čia pasakojamų istorijų siužetas — tai žalingi gerais ketini- 
mais grindžiamos politikos padariniai. Šie padariniai iš principo 
yra numatomi, tačiau faktiškai nėra numatyti. Laisvosios rinkos šali- 
ninkai ir dereguliacijos propaguotojai dažnai pasakoja šio pobūdžio 
istorijas — jų esmė yra tai, kad išmintingi ekonomistai galėjo iš anks- 
to pasakyti, kodėl valdžios kišimasis į rinką neduos geidžiamų re- 
zultatų. Pavyzdžiui, įvedant būstų nuomos kainų kontrolę siekia- 
ma padėti žmonėms apsirūpinti būstais, tačiau tokia kontrolė iš- 
stumia iš rinkos kai kuriuos būstų savininkus apribodama jų paja- 
mas, O tai sumažina nuomojamų būstų pasiūlą ir taip pakelia būs- 
tų nuomos kainą? Minimalių atlyginimų įstatymai priimami 
minkštaširdžių politikų, kurie nori pakelti mažus atlyginimus gau- 
nančių darbininkų gyvenimo lygį, tačiau net pirmo kurso ekono- 
mikos studentas žino, kad jeigu darbininkų samdymo kaina kyla, 
tai darbdaviai samdys mažiau darbininkų, tad rezultatas bus tik 


3 Peter Shuck, „The Message of 187“, The American Prospect, no. 21 (Winter 
1995): 85-92. 


Philip J. Hilts, „Scientists Say Cigarette Company Supressed Findings on 
Nicotine“, New York Times, April 29, 1994, Al; Alix M. Freedman and 
Laurie P. Cohen, „How Cigarette Makers Keep Health Ouestion "Open" Year 
After Year“, Wall Street Journal February 11, 1993, p. Al, A6. 


William Tucker, Zoning, Rent Control, and Affordable Housing (Washington, 
D.C., Cato Institute, 1991). 

tai, jog atsiras daugiau bedarbių.“ Platesnis ir bendresnis argumen- 
tas apie tai, kad valdžios kišimasis bet kurią padėtį neišvengiamai 
tik pablogina, yra pavyzdys to, ką Albertas Hirschmanas vadina 
„Išsigimimo teze“. Pasak jo, tai yra įprastoji bet kurios konservato- 
riškos argumentacijos schema, naudojama priešinantis bet kokiems 
socialiniams pokyčiams, nepriklausomai nuo to, ar tai būtų balsa- 
vimo teisės išplėtimas, pajamų perskirstymas, ar gerovės valstybės 
ekspansija./ 

Netyčinės priežasties istorija yra įprastoji skurdo, prastos mity- 
bos ir ligų interpretacija. Pagal šią interpretaciją neturtėliai nesu- 
pranta, kaip svarbu gauti išsilavinimą arba taupyti pinigus; pagy- 
venę Žmonės nesupranta, kaip svarbu laikytis subalansuotos die- 
tos; ligoniai nesupranta, kad persivalgymas sukelia diabetą ir šir- 
dies ligas. Netyčinis priežastinis veiksnys čia yra neišmanymas ir 
žinių stoka. Paprasti žmonės nesupranta žalingų savo sąmoningos 
veiklos padarinių, nors šiuos padarinius gali numatyti ekspertai. 
Šio pobūdžio istorijos yra minkštos (liberalios) „aukos kaltės“ te- 
zės versijos: jeigu asmuo, turintis problemų, įgytų daugiau žinių ir 
pakeistų savo paties elgesį, problemų nebūtų. (Konservatyvioji „au- 
kos kaltės“ versija yra tyčinis priežastingumas: auka savo pasirin- 
kimu susikuria problemą.) Antai pagal šią versiją, daugelis žmo- 
nių paskaičiuoja, kas jiems labiau apsimoka - dirbti ar gyventi iš 
pašalpos - ir, pasirinkdami pastarąją alternatyvą, pasirenka netur- 
tėlio gyvenimą. 

Kitas netyčinių priežasčių tipas yra nerūpestingumas arba ne- 
atsargumas. Šioje rubrikoje dažnai aiškinamos darbų saugos bei 
profesinių susirgimų problemos, nors nerūpestingumas gali būti pri- 
skiriamas arba darbdavių, arba darbėmių pusei. Darbdavių versi- 
joje darbininkai supranta darbo su mašinomis ar chemikalais pa- 
vojus, tačiau nesinaudoja apsaugos priemonėmis, nes taip jie gali 
lengviau, patogiau arba greičiau atlikti savo užduotis. Darbėmių 
versijoje darbdaviai supranta pavojus, tačiau žiūri pro pirštus į dar- 
bų saugos reikalavimus arba neparūpina reikiamos apsauginės 


6 Apie šią istoriją ir jos kritiką žr. David Card and Alan Kruger, Myth and 
Measurement (Princeton: Princeton University Press, 1995). 

" Albert O. Hirschman, The Rhetoric of Reaction (Cambridge: Harvard Univer- 
sity Press, 1991), ch. 2. 

įrangos vildamiesi pakelti produktyvumą be nelaimingų atsitikimų. 
Radikalesnėje darbėmių versijoje darbdaviai didesnio pelno išskai- 
čiavimais sąmoningai taupo saugumo sąskaita, ir būtent šis išskai- 
čiavimo elementas nukelia problemą į sąmoningumo sritį. 

Viršutiniame kairiajame langelyje yra mechaninės priežastys, ku- 
rioms priklauso daiktai, neturintys savo valios, bet žmonių kon- 
struojami arba programuojami taip, kad jų funkcionavimas turėtų 
tam tikrų padarinių. Mechaninės priežasties idėja yra tai, kad kaž- 
kas veikia tikslingai, tačiau jo valia yra įgyvendinama per kitų žmo- 
nių veiksmus, per mašinas arba per „automatines“ socialines pro- 
cedūras bei rutinas. Jų veiksmų tikslingumas realizuojamas tik ne- 
tiesiogiai, per tarpinį agentą. Pavyzdžiui, kai politinę programą įgy- 
vendina pavaldiniai, kurie aklai, nesinaudodami savo pačių protu, 
vykdo įsakymus, kylančios problemos gali būti suvokiamos kaip 
žmonių, besielgiančių kaip automatai, padarinys. 

Klausimas, kuris iškyla mechaninės priežasties atveju, yra tai, 
ką konkrečiai reiškia žmogiškojo elgesio valdymas arba kontrolė. 
Ginčai dėl problemos priežasties dažnai sukasi aplink klausimą, 
ar tam tikri žmonės veikia savo valia, ar tik mechaniškai vykdo ki- 
tų valią. Grįžtant prie sveiko maitinimosi problemos, liberalioji prie- 
žastinė istorija remiasi nenumatytų sąmoningo veiksmo padarinių 
idėja: netikusiai besimaitinantys žmonės nežino, kas yra sveiko mai- 
tinimosi dieta. Konservatyvioji istorija remiasi numatytų sąmonin- 
go veiksmo padarinių idėja: netikusiai besimaitinantys Žmonės są- 
moningai leidžia savo pinigus alui ir nekokybiškam maistui. Radi- 
kalioji priežastinė istorija remiasi netiesioginės kontrolės idėja: vai- 
kydamiesi pelno, maisto gamintojai ir reklamuotojai įpratina žmo- 
nes maitintis nekokybišku ir dietologiškai nesubalansuotu maistu. 

Jeigu žmogiškoji žmonių kontrolė yra probleminė, tai tokia pat 
probleminė yra žmogiškoji mašinų kontrolė. Po cheminių medžia- 
gų proveržio kompanijos Union Carbide gamykloje Vakarų Virdži- 
nijoje jos pareigūnai iškart apkaltino netikusį kompiuterį dėl pavė- 
luoto pranešimo apie įvykį vietos valdžiai. Kompiuteris klaidingai 
paskaičiavo, kad toksinis dujų debesys nepasklis už gamyklos teri- 
torijos ribų. Tai buvo atsitiktinės avarijos istorija. Po to kompani- 
jos, sukūrusios gamyklai kompiuterinės apsaugos sistemą, direkto- 
rius pareiškė, kad kompiuteris išvis nebuvo programuotas tam, kad 

galėtų nustatyti toksinę aldikarbo oksimo medžiagą. „Kompiuteris 
veikė taip, kaip jis turėjo veikti“, - pareiškė jis, paversdamas anks- 
tesnę istoriją gryno mechanizmo istorija. Jis atskleidė, kad jo kom- 
panija galėjo parūpinti brangesnę apsaugos sistemą, kuri būtų su- 
reagavusi į šių dujų proveržį, apskaičiavusi dujų debesies slinktį 
ir automatiškai informavusi vietos valdžią; tačiau Union Carbide už- 
sakė tik „bazinį modelį“.* Atsiradus šiai informacijai, atrodo, kad 
Union Carbide sąmoningai taupė saugumo sąskaita nepirkdama to- 
bulesnės apsaugos sistemos, nors žinojo, kad taip elgdamasi neuž- 
kerta kelio tam tikro pobūdžio rizikai. 

Po savaitės Union Carbide istorija tapo beviltiškai sudėtinga. Su- 
žalojimai, kuriuos žmonės patyrė dėl aldikarbo oksimo proveržio, 
galėjo būti aiškinami nurodant cisterną, kuri nebuvo suprojektuota 
taip, kad joje galėtų būti laikomas aldikarbo oksimas, nurodant su- 
gedusį skaitiklį kitoje cisternoje ir nurodant defektyvius saugos 
vožtuvus, silpnus tarpiklius, pernelyg plonus vamzdžius, gedimus 
dujų padavimo į cisternas sistemoje, dispečerių neatidumą stebint 
temperatūros ir spaudimo daviklių parodymus, kompiuterio klaidą 
neužregistravus dujų kamuolio plėtros, kompanijos vadybininkų 
padarytą klaidą nenusipirkus programos, gebančios identifikuoti 
šią cheminę medžiagą, ir valdžios padarytą klaidą nesiimant 
griežtesnio chemijos pramonės reguliavimo? 

Union Carbide avarijos istorija teikia daug sudėtingesnį priežas- 
tinės istorijos tipą, nei gali aprėpti mūsų lentelė. Atsitiktinių, me- 
chaninių, tikslinių ir netyčinių priežasčių idėjos — visos jos siejasi 
su vieno agento, vieno veiksmo ir tiesioginio rezultato vaizdiniu. 
Šis pamatinis vaizdinys išlieka net tada, kai šios idėjos taikomos 
korporacijoms, agentūroms, didelėms grupėms arba identifikuoja- 
moms veiksmų bei rezultatų grandinėms. Daugelis politikai išky- 
lančių problemų - tokių kaip toksinio apsinuodijimo problema — 


š David E. Sanger, „Carbide Computer Could Not Track Gas That Esca- 
ped“, New York Times, Aug. 14, 1985, p. 1, 18. 


? Žr. ankstesnėje išnašoje nurodytą Sangerio straipsnį, o taip pat: Stuart Dia- 
mond, „Carbide Blames a Faulty Design for Toxic Leak“, New York Times, 
Aug. 13, 1985, p. Al, B8 ir „Chemical Pipe Size Called Key Safety Fac- 
tor“, New York Times, Aug. 14, 1985, p. A19; Robert E. Taylor, „Carbide 
Tank Wasn't Designed to Hold Chemicals that Leaked“, Wall Street Jour- 
nal, Aug. 16, 1985, p. 2. 

reikalauja sudėtingesnio priežastinio modelio, galinčio pateikti adek- 
vatesnį paaiškinimą. Egzistuoja daugybė tokių modelių, tačiau čia 
juos sugrupuosiu į tris bendriausius tipus. 

Vieną tipą galima pavadinti kompleksinėmis sistemomis.!? Šia- 
me modelyje socialinės sistemos, būtinos tam, kad galėtų būti 
sprendžiamos šiuolaikinės problemos, yra kompleksinio pobūdžio. 
Šiuolaikines technologines sistemas, pavyzdžiui, chemijos pramo- 
nę, sudaro elementai, atliekantys skirtingas funkcijas, sąveikaujan- 
tys skirtingose aplinkose (pvz., skirtingose temperatūrose), veikian- 
tys sudėtingomis grįžtamojo ryšio sąlygomis, dalyvaujant daugybei 
sprendimus priimančių žmonių, ir visi šie sistemos elementai są- 
veikauja tarpusavyje. Tokiose kompleksinėse sąveikaujančiose sis- 
temose neįmanoma numatyti visų galimų įvykių ir padarinių, ir 
todėl nesėkmių ar nelaimių neįmanoma išvengti. Be to, nesėkmės 
tokiu atveju yra susijusios su tokia daugybe skirtingų veiksnių ir 
žmonių, kad neįmanoma kam nors priskirti kaltę, kad tai būtų su- 
derinama su mūsų kultūros norma, jog atsakomybė suponuoja 
veiksmų kontrolę. 

Antrąjį kompleksinių priežasčių tipą galima pavadinti institu- 
ciniu. Šiame modelyje socialinės problemos priežastimi laikomas 
tarpusavyje susijusių didelių, nuo seno egzistuojančių organizaci- 
jų su nusistovėjusiais elgesio stereotipais tinklas. Išpūstų kaštų ir 
„paauksavimo“ problema ginkluotės pirkimuose (tai simbolizavo 
varžtai, kainavę po 91 dolerį ir unitazai, kainavę po 630 dolerių 
kiekvienas) buvo aiškinama apeliuojant į šį modelį. Ginkluotųjų 
pajėgų tarnybos veikia vadovaudamosi siekiu turėti „operatyvinį 
pranašumą“ galimo priešininko atžvilgiu. Jos mano, kad verta ap- 
sirūpinti aukščiausios kokybės ginkluote taikos metu, nes karo metu 
Kongresas neišvengiamai sutelks dėmesį į kiekybinius gamybos ro- 
diklius. Skirtingoms tarnyboms naudingiau sutartinai reikalauti di- 
desnio bendro gynybos biudžeto, o ne konkuruoti tarpusavyje dėl 
fiksuoto dydžio pyrago dalies. Tarnyboms taip pat naudinga su- 
tartinai su pramonės rangovais mėginti prastumti Kongrese pro- 
gramas su nedideliais pradiniais kaštais, ir paskui į jį kreiptis dėl 


10 Puikią šios teorijos formuluotę ir analizę pateikia Charles Perrow, Normal 


Accidents (New York: Basic Books, 1984). 

papildomo finansavimo apeliuojant į šiuos jau patirtus kaštus. 
Kaip sako vienas analitikas, „paauksavimo' plačiausia prasme 
problemos kildintinos iš kariškių institucinių interesų bei profesi- 
nių pažiūrų“.! 

Trečiąjį kompleksinių priežasčių tipą galima pavadinti istorinė- 
mis priežastimis. Kaip ir institucinio aiškinimo atveju, šis modelis 
postuluoja, jog socialinės struktūros turi tendenciją reprodukuotis. 
Žmonėms, disponuojantiems galia ir ištekliais, kurie leistų proble- 
mą išspręsti, yra naudinga ta socialinė organizacija ir tas išteklių 
paskirstymas, kuris leidžia jiems išlaikyti savo galią, tad jie palai- 
ko šias struktūras kontroliuodami elito atrankos ir elito bei neelito 
socializavimo procesą. O žmonės, kurie yra tos problemos aukos, 
nesiekia politinių permainų, nes nemato, kaip padėtis gali būti kei- 
čiama, netiki, kad savo pastangomis galėtų ją pakeisti, ir nori turė- 
ti bent tuos būtinuosius materialinius išteklius, kuriuos jiems tei- 
kia status guo.“ 

Įdomu tai, kad politikoje kompleksinių priežasčių modeliai daž- 
nai patys funkcionuoja kaip atsitiktinės arba gamtinės priežastys. 
Jie postuluoja nekaltumą, nes joks atskiras asmuo negali kontroliuo- 
ti visos daugybės veiksnių sąveikos sistemos arba tinklo. Nesant 
bendros kontrolės agento negali būti bendro tikslo, todėl negali bū- 
ti asmeninės atsakomybės. Kompleksiniai priežastiniai aiškinimai 
nėra itin naudingi politikams būtent dėl to, kad jie nenurodo kokio 
nors galimos kontrolės taško, agento, kuriam galima būtų priskirti 
atsakomybę už problemą, ar atramos taško problemos sprendimui. 
Tad čia iškyla viena svarbiausių socialinių mokslų santykio su re- 
alia politika problemų: socialiniai mokslininkai paprastai atranda 
kompleksines socialinių problemų priežastis, tačiau politikoje žmo- 
nės ieško tiesioginių ir paprastų priežasčių. 


1! Robert J. Art, „Restructuring the Military-Industrial Complex: Arms Con- 
trol in Institutional Perspective“, Public Policy 22, no. 4 (Fall 1974): 423- 
459. Teoriškai nuodugnesnę institucinio priežastingumo versiją teikia Doug- 
lass C. North, Institutions, Institutional Change, and Economic Performance 
(Cambridge, England: Cambridge University Press, 1990). 

Puikų šio tipo argumentacijos pavyzdį teikia Joshua Coheno ir Joelio Ro- 
gerso paaiškinimas, kokiu būdu save reprodukuoja kapitalistinė demokra- 
tija, žr. jų On Democracy (Harmondsworth, England: Penguin, 1983), ch. 3; 
žr. taip pat Arthur Stinchcombe, Constructing Social Theories (New York: 
Harcourt Brace, and World, 1968), p. 101-130. 

Politikoje priežastinės teorijos nėra nei teisingos, nei klaidin- 
gos — jos yra tarpusavyje suderinamos. Jos tėra priežastingumo idė- 
jos, o pačias problemas politikoje mėginama vaizduoti taip, kad jos 
atitiktų vienokią ar kitokią priežastingumo idėją. Oponuojančios pu- 
sės veikia taip, tarsi mėgintų atrasti „tikrąją“ priežastį, tačiau jos 
visada siekia prastumti savąją priežastingumo idėją. Politiniai ne- 
sutarimai dėl problemos priežasčių nėra tik empiriniai teiginiai 
apie įvykių seką. Jie yra įrankiai kovoje dėl galios ir atsakomybės 
paskirstymo. 


Kaip polyje kuriamos priežastys 


1995 m. Masačiusetso gubernatorius Williamas Weldas nuvyko 
pas prezidentą Clintoną prašyti federalinės paramos valstijos Žu- 
vininkystės verslui, nes žuvies ištekliai valstijos vandenyse suma- 
žėjo iki neregėtai žemo lygio. Dėl to daugelis žvejų neteko pragy- 
venimo šaltinio, o kadangi dauguma jų buvo sau darbdaviai, jiems 
nepriklausė bedarbio pašalpa. Jeigu būtų paskelbta, kad Žvejybos 
verslas nukentėjo dėl stichinės nelaimės, žvejai turėtų teisę gauti 
nedarbo kompensaciją pagal atitinkamą federalinę programą. 

Norėdama gauti federalinę paramą, valstija turi parodyti, jog jos 
problemos yra nekontroliuojamų gamtos jėgų padarinys. Weldas 
atitinkamai papasakojo gamtinio atsitiktinumo istoriją: vandens 
temperatūros svyravimai ir auganti plėšrūnų populiacija išnaiki- 
no menkes ir plekšnes. Tačiau kai kurie mokslininkai ir ypač fede- 
ralinės valdžios ekspertai atsikirto papasakoję žmogiškosios kon- 
trolės istoriją. Svarbiausioji žuvų populiacijų mažėjimo priežastis 
yra neribota žvejyba. Tad kalti yra patys Žvejai, geriausiu atveju 
dėl nežinojimo (netyčinė priežastis dėl žinių stokos), blogiausiu at- 
veju — dėl to, kad vaikėsi asmeninio pelno, nors suvokė kolektyvi- 
nių išteklių ribotumą (veikė sąmoningai ta prasme, kad sąmonin- 
gai nekreipė dėmesio į jų daromą žalą). Be to, pasak ekspertų, kal- 
ta buvo ir Masačiusetso valstijos valdžia: ji žinojo šią problemą ir 
turėjo imtis priemonių žvejybai apriboti. Valstijos lyderiai taip pat 
galėjo būti apkaltinti tuo, kad sąmoningai nekreipė dėmesio į turi- 
mą informaciją, tikėdamiesi trumpalaikėje perspektyvoje pasitarnau- 

ti savo rinkėjams, o ilgalaikėje — sulaukti paramos iš federalinio 
biudžeto.“ 

Lentelė 8.1 gali būti naudojama kaip „žemėlapis“, padedantis su- 
vokti, kaip politiniai veikėjai, kovodami dėl politinės valdžios, per- 
gabena problemas iš vienos teritorijos į kitą. Dvi pozicijos yra paly- 
ginti stiprios: atsitiktinumo istorijos, implikuojančios žmogiškosios 
atsakomybės negalimybę ir tikslingo veiksmo istorijos, implikuojan- 
čios tiesioginę kontrolę, padarinių suvokimą, tad ir visišką atsako- 
mybę. Dvi pozicijos yra palyginti silpnos: mechaninio priežastingu- 
mo istorijos, kur žmogaus kontrolę įgyvendina kiti žmonės, mašinos 
arba sistemos, ir netyčinio priežastingumo istorijos, kur turime rei- 
kalų su veiksmais, padaromais dėl nežinojimo. Varžybose dėl pro- 
blemos apibrėžimo pusės mėgina užimti stipresnes pozicijas, tačiau 
joms dažnai tenka atsitraukti į silpnesnes pozicijas. 

Kai viena politinio mūšio pusė problemą mėgina perkelti į tiks- 
lingos žmogaus veiklos sritį, kita mėgina ją iš ten išstumti ir per- 
kelti atgal į gamtinio priežastingumo sritį arba mėgina parodyti, kad 
problema buvo sąmoningai sukelta kito agento. Tai pusei, kuri kal- 
tinama dėl problemos, geriausia mėginti parodyti, jog problemos at- 
siradimą lėmė atsitiktiniai veiksniai ar bent jau parodyti, kad ją su- 
kėlė kažkas kitas. Pastaroji strategija yra blogesnė, nes kitas, kuriam 
bus mėginama suversti kaltę dėl problemos, ginsis ir priešinsis to- 
kiai interpretacijai, kaip tai darė Union Carbide kompiuterių gamin- 
tojas, tačiau atsitiktinių veiksnių istorija nesukuria gyvo oponento. 
Trečioji apkaltintos pusės strategija - parodyti tyčios nebuvimą, ypač 
nenumatytų padarinių prasme. Nerūpestingumas ir aplaidumas ne- 
atrodo labai gerai, tačiau tai yra geriau nei būti apkaltintam dėl su- 
planuotų nesėkmių. 

Knygos bei studijos, kuriose katalizuojamos viešosios problemos, 
pasižymi bendra argumentacijos struktūra. Jos teigia, jog tam tikra 
situacija, kuri anksčiau buvo interpretuojama kaip atsitiktinė, iš tik- 
rųjų yra žmogiškosios valios rezultatas - netiesioginis (mechaninė 
arba netyčinė priežastis) arba tiesioginis (tikslingo veiksmo priežas- 
tis); arba, alternatyviai, jos parodo, kad situacija, kuri anksčiau bu- 
vo interpretuojama kaip nenumatytas šalutinis padarinys, iš tikrų- 


13 „Massachusetts Seeks Aid for Fishing Industry“, New York Times, Mar. 22, 
1995, p. Al4. 

jų yra visiškai numatomas tikslingos pastangos rezultatas. Crysta- 
lo Eastmano knyga apie nelaimingus įvykius darbe, kuri, kaip pa- 
prastai manoma, paskatino darbininkų kompensavimo įstatymų 
priėmimą XX a. pirmaisiais dešimtmečiais, parodė, jog darbo vieto- 
se patiriamų traumų priežastis buvo ne tiek darbininkų nerūpes- 
tingumas (netyčinė priežastis), kiek darbdavių nenoras pasirūpinti 
mašinų ir darbo sąlygų saugumu (tikslinė priežastis). Eastmano pa- 
teikta problemos formuluotė iliustruoja visų šių argumentų politi- 


nę logiką: 

Jeigu nuodugnus tyrimas parodo, kad dauguma nelaimingų atsitiki- 
mų darbe įvyksta dėl to, kad darbininkai yra tokie pat kvailiai, kaip 
Frankas Koroshicas, ir patys rizikuoja nepaisydami visų saugos prie- 
monių, kurių imamasi juos apsaugoti nuo pavojų, tada visuomenei 
nėra jokio pagrindo tiesiogiai kištis į darbo santykius, kad užkirstų 
kelią tokioms nelaimėms. Tačiau jeigu tyrimas parodo, jog daugelis 
nelaimingų atsitikimų įvyksta dėl nepakankamo darbdavių rūpinimosi 
savo darbininkų darbo sauga, ... tada yra pateisinamas visuomenės 
įsikišimas. 

Savo knygoje Tylusis pavasaris Rachelė Carson argumentavo, jog 
gyvūnijos ir augalijos pasaulio nuskurdimas nėra natūralus gam- 
tos reiškinys (atsitiktinumas), bet veikiau nenumatyto žmogiškosios 
veiklos padarinio (taršos) rezultatas, ir šia savo knyga ji katalizavo 
aplinkosaugos sąjūdį.? Ralphas Naderis savo knygoje Nesaugus bet 
kuriuo greičiu iškėlė tezę, jog automobilių avarijas lemia ne tiek ne- 
numatomi mechaniniai gedimai (nelaimingi atsitikimai) ar neatsar- 
gūs vairuotojai (netyčia), kiek gamintojų sprendimas konstruojant 
automobilį taupyti saugumo sąskaita (tikslinė priežastis).!* Tapęs 
vartotojų teisių gynimo sąjūdžio lyderiu, Naderis išpopuliarino idė- 
ją, jog gamintojai konstruoja greit nusidėvinčią automobilio elektros 
bei kitą įrangą tam, kad vartotojams tektų ją dažnai keisti. Ši „su- 
planuoto nusidėvėjimo“ teorija implikuoja tai, kad problema, kuri 
anksčiau buvo laikoma mechaninių gedimų padariniu (atsitiktinu- 
mas), iš tikrųjų yra apgalvotų veiksmų rezultatas (tikslingumas). 


M Crystal Eastman, Work Accidents and the Law (New York: Russell Sage, 1910); 
p. 5. 
Rachael Carson, Silent Spring (New York: Fawcett, 1978). 


Ralph Nader, Unsafe at Any Speed (New York: Pocket Books, 1966). 

Įprastoji strategija politikoje —- argumentuoti, jog tam tikri pada- 
riniai yra agento slaptojo tikslo rezultatas. Konspiracijos teorija yra 
vienas iš šios strategijos variantų. Kitas jos variantas yra raciona- 
laus pasirinkimo teorija. Pagal racionalaus pasirinkimo teoriją vi- 
sa, ką žmonės daro, iš esmės yra sąmoningo (ar net pasąmoninio) 
pasirinkimo iš alternatyvų rezultatas. Jeigu Žmogus miega gatvėje 
arba dirba pavojingą darbą, jis tai daro savo pasirinkimu, nes to- 
kia jo veikla jam duoda daugiau pasitenkinimo nei bet kokia alter- 
natyvi veikla. 

Tarti, kad veiksmo padariniai yra jo tikslai, vadinasi, daryti tai, 
ką filosofai vadina teleologine klaida. Tikslus visada turi liudyti as- 
mens norai bei motyvai, ne vien jo veiksmų padariniai. Ir vis dėlto 
teleologinis argumentas yra geras politinis ginklas, nes asmuo, są- 
moningai padaręs žalą ir kartu nuslėpęs savo piktus ketinimus, yra 
vertas dvigubo pasmerkimo: slapto piktadario simbolika yra galin- 
gas politinis ginklas. 

Rizikos sąvoka tapo svarbia politine priemone perstumiant pro- 
blemą iš atsitiktinumo stichijos į sąmoningų veiksmų sritį. Rizika 
dvejopai pasitarnauja šiam tikslui. Pirma, kur liečiamos fizinio 
sužalojimo arba mirties rizikos problemos (maisto ir vaistų koky- 
bės reguliavimo, darbo saugos, vartojimo produktų saugos, aplin- 
kos taršos ar branduolinės energetikos problemos), ten tikimybinis 
žalingų padarinių ryšys su žŽmogiškąja veikla plačiai pripažįsta- 
mas kaip priežastinio ryšio liudijimas." Jeigu žala, siejama su tam 
tikru veiksmu arba veiksmų strategija, gali būti numatyta, tai ver- 
slo ar valdžios sprendimas imtis tam tikros strategijos remiantis 
šia informacija gali būti vaizduojamas kaip „apskaičiuota rizika“. 
Panašiai verslo įmonių ar valdžios agentūrų sprendimai, pagrįsti 
rizikos/naudos analize, gali būti vaizduojami kaip sąmoningas ža- 
los darymas kitiems, ar bent jau tokios žalos toleravimas siekiant 
savo tikslų. 

Teismai dabar noriai traukia atsakomybėn kompanijas dėl „ap- 
skaičiuotos rizikos“. Tai tapo galima dėl svarbių pokyčių, kurie per 
pastaruosius dvidešimt penkerius metus įvyko teisininkų požiūry- 


1 Apie tikimybinės priežastingumo interpretacijos vyravimą XX a. mokslinė- 


je kultūroje žr. Jacob Bronowski, The Common Sense of Science (London: 
William Heinemann, 1951). 

je į atsakomybę dėl produktų kokybės. 1981 m. byloje prieš Fordo 
automobilių kompaniją, kaltinamą dėl saugos reikalavimų nepai- 
symo jos Pinto modelių konstrukcijoje, Federalinis apeliacinis teis- 
mas pirmąkart suformulavo idėją, jog kompanija gali būti traukia- 
ma atsakomybėn už numatomos sužeidimų rizikos toleravimą. Fordo 
kompanijos sprendimą mažinti kaštus saugumo sąskaita teismas 
kvalifikavo kaip „sąmoningą nesiskaitymą su tikimybe, kad toks el- 
gesys pakenks kitiems“, taigi kaip „tyčinę veiką“.'* „Apskaičiuotos 
rizikos“ idėja figūruoja kai kuriose Žinomiausiose bylose dėl pro- 
duktų kokybės. Pavyzdžiui, tiek krūtų silikoninių implantų, tiek ta- 
bako bylose vartotojai (ir kai kurios valstybinės agentūros) teigė, kad 
gamintojai ignoravo mokslinius tyrimus, parodančius jų produktų 
žalingumą. Šiuose politiniuose konfliktuose vartotojų gynėjai gamin- 
tojus vaizduoja kaip tikslingai siekusius padaryti žalos, nes jie są- 
moningai nekreipė dėmesio į tyrimus, kurie atskleidė būsimos ža- 
los tikimybę produktų vartotojams." Taigi numatomus tikimybinius 
padarinius reformatoriai transformavo į tyčinius rezultatus, 0 ap- 
skaičiuotos žalos idėja pasitarnavo kaip priemonė perstumiant pro- 
blemas iš atsitiktinumo stichijos į tikslingumo sritį. 

Antrasis būdas, kuriuo rizikos idėja pasitarnauja perstumiant 
žalą į tikslingumo sritį, naudojamas pilietinių teisių srityje. Aštun- 
tojo dešimtmečio pradžioje statistiniai duomenys tapo pagrindiniu 
įrankiu įrodant diskriminaciją darbe, mokyklose, prisiekusiųjų at- 
rankoje, diskriminaciją apibrėžiant rinkimų apygardas, vykdant ap- 
rūpinimo būstais bei kitas valstybinių paslaugų programas. Iki 1971 
m. laimėti ieškinį dėl diskriminacijos buvo galima tik įrodžius, kad 
darbdavys, teisėjas ar dar kas nors sąmoningai vykdo diskrimina- 
ciją. Tais atvejais, kur veiksmų strategija ar taisyklė eksplicitiškai 


18 Grimshaw vu. Ford Motor Co., 119 Cal. App. 3d 757, 174 Cal. Rptr. 348 
(1981); citata iš Dawes v. Superior Court, 111 Cal. App. 3d. 82 (1980). 


B Krūtų silikoninių implantų klausimu žr. Philip J. Hilts, „Maker of Implants 
Balked at Testing, Its Records Show“, New York Times, Jan. 13, 1992, p. 
A1. Prisiekusieji nustatė, kad Dow Corning korporacija kalta dėl „nusikals- 
tamų ketinimų ir apgaulės“, po to, kai jie susipažino su kompanijos vi- 
daus atmintinėmis, kurios liudijo, jog mokslininkai ir vadyba žinojo apie 
riziką, tačiau vis vien paleido implantus į rinką. Žr. Jean Seligman et al., 
„Another Blow to Implants“, Newsweek, Jan, 6, 1992, p. 45. Apie „apskai- 
čiuotos rizikos“ argumentus tabako bylose žr. Dan Zegart, „Breathing Fire 
on Tobacco“, The Nation, Mar. 4, 1995, p. 11-15. 

nenurodė rasės ar lyties kaip kriterijaus, šis reikalavimas paprastai 
reiškė, kad būtina pateikti liudijimus apie asmens motyvus bei ke- 
tinimus ir parodyti, kad tariamai neutrali taisyklė iš tikrųjų buvo 
tik priedanga diskriminacijai, arba parodyti, kad taisyklė buvo tai- 
koma akivaizdžiai diskriminaciniu būdu. 

1971 m. Aukščiausiasis Teismas pirmąkart statistinius duome- 
nis apie taisyklės „neproporcingą poveikį“ mažumų grupėms lei- 
do naudoti kaip diskriminacijos liudijimą nereikalaudamas įrodyti 
diskriminacinių intencijų.?? Nuo tada ieškovai galėjo kartais laimė- 
ti ieškinius dėl diskriminacijos, jeigu jiems pavykdavo įrodyti, jog 
tam tikro atrankos proceso rezultatai (priimant žmones į darbą, 
įtraukiant į prisiekusiųjų sąrašą, paskiriant mokyklą, suteikiant būs- 
tą ir t.t.) smarkiai nukrypsta nuo tikėtinų rezultatų, kurie klostytųsi 
veikiant grynam atsitiktinumui. Jeigu rizika būti atstumtam yra di- 
desnė tiems, kurie priklauso mažumų grupėms, nei tiems, kurie pri- 
klauso kitokioms grupėms, arba jeigu ji yra didesnė nei būtų visiš- 
kai atsitiktinai atsirenkant individą iš abiejų grupių, tada teismas 
gali konstatuoti diskriminacijos faktą. Tačiau nuo devintojo dešimt- 
mečio pabaigos prasidėjo spaudimas iš priešingos pusės, kai pre- 
zidento Reagano, o vėliau Busho laikais Teisingumo departamen- 
tas pradėjo agitaciją už grįžimą prie principo, jog, turi būti nustato- 
mas konkretus diskriminacijos aktas, įvykdytas prieš konkretų ieš- 
kovą. Kai kurie teisėjai ėmė nebe labai noriai pripažinti statistinius 
duomenis kaip diskriminacijos liudijimą.*! 

Statistinių duomenų vaidmuo pilietinių teisių bylose yra tai, kad 
jie leidžia išplėsti diskriminacijos sąvoką taip, kad ši apimtų siste- 
minius arba struktūrinius padarinius be jokio tiesioginio ryšio su 


20 Griggs v. Duke Power Co., 401 U.S. 424 (1971). Duke Power kompanija rei- 
kalavo arba aukštojo mokslo diplomo, arba aukštų balų IO teste kaip są- 
lygos kylant pareigybių hierarchijoje. Teismas nustatė, kad nė viena iš šių 
sąlygų neturi ryšio su gebėjimu išmokti arba dirbti tam tikrą darbą. Kur 
kas mažiau juodaodžių nei baltųjų (proporciniu požiūriu) galėjo paten- 
kinti šias sąlygas, tad juodaodžių šansai kilti karjeros laiptais buvo daug 
mažesni. 

“Gerą teisinių problemų ir politinių debatų apžvalgą po 1991 m. priimto 
Pilietinių teisų įstatymo pateikia Andrew Rosenthal, „Reaffirming Commit- 
ment, Bush Signs Rights Bill“, New York Times, Nov. 22, 1991, p. Al; Lin- 
da Greenhouse, „Morality Play's Twist“, New York Times, Nov. 3, 1991, 
p. 26. 

atskirų individų intencijomis ar motyvais. Pilietinių teisių aktyvis- 
tai nuo seno argumentavo, jog juodaodžių ir baltųjų arba vyrų ir 
moterų ekonominės bei profesinės padėties skirtumai bent iš dalies 
yra nulemti išliekančių praeities diskriminacijos padarinių, net jei- 
gu dabartyje galbūt ir nėra jokių sąmoningos diskriminacijos ap- 
raiškų. Kalbant teisine kalba, diskriminacijos sąvoka pradėjo aprėpti 
ne tik eksplicitiškai „diskriminacinį“ mažumų ir moterų traktavi- 
mą, bet ir bet kokią elgseną ar bet kokias taisykles, kurios joms da- 
ro „neproporcingą poveikį“. Faktiškai šios idėjos šalininkams pa- 
vyko sukurti „institucinės diskriminacijos“ problemą - priežastinį 
siužetą perkelti iš tikslingumo srities į netyčios sritį. Teismams pra- 
dėjus pripažinti statistinius duomenis kaip diskriminacijos liudiji- 
mą, „diskriminacinis poveikis“ virto moraliniu ir politiniu apskai- 
čiuotos rizikos ekvivalentu. 

Siekiant išvengti atsakomybės arba pateisinti reformų nevykdy- 
mą kartais strategiškai apeliuojama į priežasties kompleksiškumą. 
Kai grupė arba organizacija patenka į kritikos ugnį, mėgindama pa- 
siteisinti, ji gali argumentuoti, jog problema atsiranda dėl komplek- 
sinės struktūrinės priežasties ir gali būti išspręsta tik aukštesnio lyg- 
mens institucijų. Galima tarti, kad XX a. pradžioje daugelyje šalių 
priimti darbininkų kompensavimo įstatymai atsirado darbdavių pa- 
stangomis — pralaimint vis daugiau žalos atlyginimo bylų jiems ga- 
liausiai pavyko nelaimingų atsitikimų problemą apibrėžti kaip „na- 
tūralų“ šiuolaikinės technologijos padarinį ir socializuoti kaštus per 
valstybinį draudimą.“ 

Polyje priežastines istorijas tenka išsikovoti, paskui jas ginti ir 
palaikyti. Visada yra tokių, kurie mėgina pasakoti kitokią istori- 
ją, nors įtikinti Žmones savąja nėra paprasta. Viešosios nuomonės 
tyrimai rodo, jog Žmonės bent iš dalies turi stabilų bendrą požiūrį 
į atsakomybę už socialines problemas. Dalyką šiek tiek supapras- 
tinant galima sakyti, jog konservatoriai yra linkę laikyti individus 
atsakingais už tokias problemas kaip skurdas, sergamumas ir šei- 
mų irimas, o liberalai yra linkę šią atsakomybę užkrauti valstybei 


22 Lawrence Friedman and Jack Ladinsky, „Social Change and the Law of 
Industrial Accidents“, Columbia Law Review 67 (1967); James Weinstein, 
The Corporative Ideal and the Liberal State: 1900-1918 (Boston: Beacon Press), 
ch. 2 

ir jos organizacijoms. Tačiau priežastinių istorijų pripažinimą vi- 
suomenėje taip pat smarkiai veikia tai, kaip jas pateikia žiniask- 
laida. Jeigu tam tikrą problemą, tokią kaip skurdas, ji pateikia 
kaip atskirų atvejų ir asmeninių istorijų rinkinį, tai jos auditorija 
atsakomybę dėl problemos veikiausiai priskirs individams. Ir at- 
virkščiai, jeigu jos dėmesys labiau bus telkiamas į pačią temą, ten- 
dencijų analizę, apibendrinimus ir į ekspertų komentarus, tai la- 
biau tikėtina, jog auditorija šią atsakomybę priskirs visuomenei 
kaip visumai.? 


PRIEŽASTINIO AIŠKINIMO STRATEGIJOS APIBRĖŽIANT PROBLEMĄ 


„ Parodyk, jog problema yra gamtinio atsitiktinumo pa- 
darinys. 

„ Parodyk, jog problema, kuri anksčiau buvo laikoma at- 
sitiktinių veiksnių padariniu, iš tikrųjų yra Žmogiško- 
sios veiklos padarinys. 


„ Parodyk, jog tam tikro veiksmo padariniai iš tikrųjų bu- 
vo slapta suplanuoti. 

„ Parodyk, jog tam tikra veiksmo padarinių tikimybė vei- 
kėjo buvo pripažinta kaip apskaičiuota rizika. 

„ Parodyk, jog problemos priežastis yra tokia sudėtinga, 
kad ją gali pašalinti tik plataus masto politiniai visuo- 
menės pokyčiai. 





Platus priežastinės istorijos pripažinimas yra vienas jos sėkmės 
kriterijų, tačiau galiausiai jos sėkmę lemia tai, ar ji tampa vyrau- 
jančiu įsitikinimu, teikiančiu gaires politikai. Priežastinė istorija turi 
daugiau sėkmės šansų, jeigu jos šalininkai yra iškilūs asmenys, tu- 
rintys priėjimą prie žiniasklaidos, užimantys aukštas pozicijas vi- 
suomenėje, jeigu ji atitinka visuomenėje vyraujančias kultūrines ver- 
tybes, jeigu ji pagauna arba atsiliepia į „šalies nuotaikas“ /* ir jei- 
gu jos implicitiniai reikalavimai neimplikuoja radikalaus politinių 
galių arba turto perskirstymo. Viena svarbi priežastinė istorija - kad 


= Shanto Iyengar, Is Anyone Responsible? How Television Frames Political Issues 
(Chicago: University of Chicago Press, 1991). 

24 John Kingdon, Agendas, Alternatives, and Public Policies (Boston: Little, Brown, 
1984), p. 153-157. 

kapitalistinė ekonominė ir politinė sistema yra daugybės socialinių 
blogybių priežastis - yra atkakliai blokuojama.? 

Priežastinių teorijų politinės sėkmės galimybes riboja ir dvi ga- 
lingos socialinės institucijos, apibrėžiančios žalos priežastis ir įtei- 
sinančios kompensacijos ieškinius — tai mokslas ir teisė. Teisė yra 
atskira valdžios šaka, kurios paskirtis - išklausyti skundus, išnag- 
rinėti liudijimus, priimti nuosprendžius ir juos įvykdyti. Mokslas 
yra intelektinė pramonė su savo didžiule socialine ir ekonomine or- 
ganizacija, kurios paskirtis — nustatyti priežastinius santykius. Ir 
nors teisė turi didesnį formalų autoritetą dėl to, kad jai suteiktas 
vienos iš valdžios šakų statusas, mokslas turi didžiulį kultūrinį au- 
toritetą kaip empirinių klausimų sprendimo arbitras. Ne visos ko- 
vos dėl priežastinių istorijų sprendžiamos teismo arba mokslo fo- 
rume, tačiau dauguma svarbiausių kovų suranda savo kelią į vie- 
ną ar kitą iš šių dviejų forumų. 


Priežasčių panaudojimas polyje 


Priežastinės teorijos, jeigu jos sulaukia politinės sėkmės, padaro 
kažką daugiau, ne tik įtikinamai parodo, jog žmogus gali įvaldyti 
tam tikrą situaciją. Pirma, jos gali pulti arba ginti esamą socialinę 
tvarką. Antra, nustatydamos priežastinius veiksnius, atsakomybę jos 
gali priskirti konkretiems politiniams agentams - ir dėl to kažkam 
tenka nutraukti savo veiklą, pakeisti jos pobūdį, atlyginti padarytą 
žalą arba net atlikti bausmę. Trečia, priežastinės teorijos gali legiti- 
mizuoti ir tam tikriems agentams suteikti problemos „sprendėjų“ 
statusą. Ketvirta, jos gali padėti sukurti žmonių, patyrusių žalą dėl 
to paties priežastinio veiksnio, naujus politinius aljansus. Panagri- 
nėkime smulkiau šias skirtingas funkcijas. 

Žmogiškasis tam tikros situacijos įvaldymas dažnai kelia pa- 
vojų įsitvirtinusioms turto, privilegijų arba statuso hierarchijoms. 
XIX amžiuje ir XX amžiaus pradžioje daugelį nepasiturinčių žem- 
dirbių Pietų valstijose užpuolė lėtinė liga, kurią, kaip vėliau išaiš- 


2 Apie šią istoriją ir apie jos blokavimo priežastis žr. Cohen and Rogers, op. 
cit. (išn. 12). 


8. Priežastys 239 


kėjo, sukelia tam tikras parazitas. Susirgę šia liga Žmonės darėsi 
pasyvūs ir kvailoki. Visuomenėje vyravo nuomonė, jog tai atspin- 
dėjo pačių aukų tingumą ir moralinį ištežimą. Kai Charlesas Stile- 
sas 1902 m. parodė, jog parazitas, sukeliantis šią ligą, gali būti leng- 
vai sunaikintas pigiais vaistais, jis buvo išjuoktas spaudoje kaip tas, 
kuris atrado „tingumo bakteriją“. Atradimui buvo priešinamasi, nes 
jis reiškė, jog; Pietų elitas turi nustoti kaltinti neturtėlius dėl jų tin- 
gumo bei kvailumo, ir liautis save aukštinti dėl savo ypatingų dar- 
binių bei intelektinių gabumų - dėl visų tų tariamų pranašumų, ku- 
rie pasitarnauja įteisinant politinę hierarchiją. 

Abortų problema teikia naujesnį pavyzdį to, kaip politinėmis 
priemonėmis buvo priešinamasi žmogiškosios kontrolės plėtrai į sri- 
tis, anksčiau laikytas natūraliomis. Antiabortinėje retorikoje naudo- 
jamos tokios sąvokos kaip „kišimasis į prigimtinę tvarką“ ir „pra- 
dėtos gyvybės šventumas“. Jeigu atidedame į šalį religinius argu- 
mentus, tai galimybė kontroliuoti nėštumą, kurį moteriai suteikia 
aborto teisė, kelia grėsmę tai visuomeninei tvarkai, kurioje moters 
statusą lemia jos vaidmuo šeimoje; kartu ši galimybė leidžia klos- 
tytis tokiai visuomeninei tvarkai, kurioje moters statusą lemia jos 
vaidmuo darbo rinkoje. Ir išties, moterys, kurios aktyviai priešinasi 
abortą toleruojančiai politikai, paprastai už savo namų sienų ne- 
dirba jokio darbo; o aktyvios tokios politikos šalininkės paprastai 
yra karjeros moterys, kurių tapatybė priklauso nuo darbo už savo 
namų sienų.* 

Pateiksiu dar vieną pavyzdį, iliustruojantį, kaip priežastinė te- 
orija gali palaikyti įsitvirtinusią visuomeninę tvarką. Motiniško rū- 
pesčio stygiaus teorija - esą dirbančių moterų vaikai lėčiau ir blo- 
giau vystosi — atsirado būtent tada, kai viduriniosios klasės mote- 
rys pradėjo masiškai įsitraukti į darbo rinką. Sąmoningai ar nesą- 
moningai šia teorija buvo naudojamasi mėginant apginti standarti- 
nį viduriniosios klasės įvaizdį, pagal kurį vyras turi uždirbti šei- 


26  Deborah A. Stone, The Disabled State (Philadelphia: Temple University Press, 
1984), p. 93-94. Medicinos istorija yra kupina istorijų [siužetų], kai buvo 
priešinamasi atradimams, kurie ligas galėjo padaryti kontroliuojamas. Pa- 
vyzdžiui, žr. Charles Rosnberg, The Golden Years (Chicago: University of 
Chicago Press, 1982). 


27 Kristin Luker, Abortion and the Politics of Motherhood (Berkeley: University 
of California Press, 1984), ypač 10 sk. 

mai duoną, o moteris privalo auginti vaikus. Taigi ginčai dėl prie- 
žastinio problemos apibrėžimo yra kova dėl alternatyvių visuome- 
nės organizacijos struktūrų.?ė 

Kartu tai yra kova dėl to, kaip turi būti paskirstoma atsakomy- 
bė ir kam turi būti užkraunami reformų kaštai. Bet kuri nepatenki- 
nama padėtis gali būti susieta su įvairiausiomis „priežastimis“. Kaip 
toje vaikiškoje pasakoje: karalystė galėjo žlugti dėl pralaimėto mū- 
šio, kritusio kario, sužeisto žirgo, atsilaisvinusios pasagos, trūksta- 
mos vinies ir galiausiai dėl kalvio nerūpestingumo. Realiame pa- 
saulyje retai pasitaiko problemų, turinčių tokią dailią genealogiją; 
panašiai kaip dujų proveržio Union Carbide atveju, jas visada supa 
daugybė tik galimų priežasčių. 

Politikos pasaulyje visada egzistuoja skirtingų priežastinių te- 
orijų pasirinkimo galimybė, šie pasirinkimai skirtingai lokalizuoja 
atsakomybę ir skirtingai paskirsto reformų naštą. Neblaivaus vai- 
ruotojo sukeltų mirčių ir sužalojimų atveju mūsų įstatymai ir kul- 
tūrinė tradicija atsakomybę priskiria neblaiviam vairuotojui. Tačiau 
į šią problemą galima žvelgti ir kitaip: galima kaltinti netikusią au- 
tomobilių konstrukciją; pavojingai vingiuotus kelius; neefektyvią 
greitosios pagalbos tarnybą; atlaidų policijos požiūrį į neblaivius 
vairuotojus; alkoholinių gėrimų prieinamumą." Visuomeninėms or- 
ganizacijoms, tokioms kaip „Moterys prieš girtavimą prie vairo“, pa- 
vyko šią problemą pakelti iš moralinių raginimų į aukštesnį lyg- 
menį —- atsakomybę priskiriant ne vien vairuotojams, bet ir restora- 
nams, smuklėms, privačių pobūvių šeimininkams ir net vyriausy- 
bėms. Jos darė spaudimą įstatymų leidėjams reikalaudamos priimti 
įstatymus, kurie leistų už neblaivių vairuotojų padarytą žalą reika- 
lauti atlyginimo iš pobūvių šeimininkų, ir griebėsi lobizmo reika- 
laudamos uždrausti „laimingas valandas“ baruose.“ 

Net ten, kur egzistuoja tvirtas statistinis ir loginis ryšys tarp tam 
tikros substancijos ir problemos, pavyzdžiui, tarp alkoholio ir eis- 
28 Šį pavyzdį pateikia Mary Douglas, Risk Acceptability According to the Social 
Sciences (New York: Russell Sage, 1985), p. 53-60. 


Šia pastaba Josephas Gusfieldas pradeda savo įžvalgią problemų apibrė- 
žimo viešoje politikoje studiją: The Culture of Public Problems: Drunk Dri- 
ving and the Symbolic Order (Chicago: University of Chicago Press, 1981). 


Jilian Mincer, „Victims of Drunken Driving Press Suits on Drivers' Hosts“, 
New York Times, Aug. 9, 1985, p. Al, B5. 

mo nelaimių, ginklų ir nužudymų, tabako ir mirčių nuo vėžio, ar- 
ba narkotikų ir mirčių nuo perdozavimo - išlieka platus kontrolės 
ir sankcijų lokalizavimo diapazonas. Kiekviena iš šių problemų tu- 
ri beveik identišką priežastingumo grandinę: substancija - vartoto- 
jas — pardavėjas - gamintojas — žaliavos tiekėjas. Alkoholio atveju 
girtuoklius tradiciškai suvokiame kaip problemos priežastį ir bū- 
tent jiems taikome sankcijas, nors pastaruoju metu kaštai vis labiau 
perstumiami pardavėjams. Mirčių dėl vėžinių susirgimų atvejais bu- 
vome įpratę pirmiausia kaltinti pačius rūkalius, tačiau dabar tie, 
kurie priežasčių ieško kitur, kritiką nukreipia į cigarečių gaminto- 
jus, 0 ne į cigarečių pardavėjus ar tabako augintojus. Nužudymų 
naudojant šaunamuosius ginklus atvejais kaltę priskiriame panau- 
dotų ginklų savininkams, o ne ginklų pardavėjams ar gamintojams. 
Narkotikų atveju mėginame užmesti plačiausią tinklą - atakuoti 
vartotojus, pardavėjus (importuotojus, gatvės pardavėjus, vaistines, 
gydytojus) ir augintojus. 

Visais šiais atvejais nesiekiama išsiaiškinti tikrojo žalos šaltinio. 
Veikiau kovojama dėl to, kam galimų priežasčių grandinėje turi būti 
priskirta moralinė atsakomybė ir primesti realūs ekonominiai kaš- 
tai. Atsakomybės lokalizaciją lemia veikiau politinė grupių (pavyz- 
džiui, tabako augintojų, ginklų lobistų) galia, o ne koks nors statis- 
tinis įrodymas ar priežastingumo logika. 

Skirtingos priežastinės istorijos ne tik užkrauna reformos naštą 
tam tikriems, o ne kitiems žmonėms, bet ir suteikia galių žmonėms, 
disponuojantiems įrankiais, įgūdžiais ar ištekliais, reikalingais pro- 
blemai spręsti tam tikro priežastinio paaiškinimo kontekste. Žmo- 
nės renkasi priežastines istorijas ne tik siekdami kaltę perkelti ki- 
tiems, bet ir norėdami pasirodyti tais, kurie geba problemą išspręsti. 

Politinis analitikas Lloydas Etheredge'as pasakoja apie proble- 
mą, kuri iškilo jam būnant mokyklos mokinių tarybos pirmininku: 
valgykloje kai kurie mokiniai palikdavo ant stalų savo padėklus. 
Mokinių taryba, nenorėdama įvesti policinio mokinių sekimo, bet 
vis dėlto siekdama atsižvelgti į direktoriaus pagalbos prašymą, nu- 
sprendė vadovautis teorija, kad nusižengę mokiniai paprasčiausiai 
nesuvokia savo veiksmų padarinių (netyčinė priežastis). Todėl mo- 
kinių taryba galėjo pasiūlyti organizuoti „sąmoningumo ugdymo“ 
kampaniją ir nesiimti jokių prievartinių sankcijų. Tačiau direktorius, 

laikydamas mokyklą pasiruošimo savarankiškam gyvenimui ban- 
domąja aikštele ir turėdamas disciplininę galią pasirinko tikslinio 
priežastingumo teoriją. Jis pareiškė, jog mokiniai palieka padėklus 
todėl, kad „paprasčiausiai tingi“ juos nunešti atgal į virtuvę. Tad 
suprantama, kad jis įvedė mokytojų vadovaujamą priežiūros siste- 
mą, moralizuojančias paskaitas ir „pažįstamą mokyklinės discipli- 
nos priemonių repertuarą“ ?! 

Kaip tie išgarsėjusios knygos šeši herojai, kurie ieško savo auto- 
riaus, taip Žmonės, turintys savo išpuoselėtus sprendimus, dažnai 
žvalgosi ieškodami problemų, kurioms tiktų jų sprendimai. Priežas- 
tiniai aiškinimai tada tampa mechanizmais, susiejančiais geidžia- 
mą programą su kokia nors problema, užimančia aukštą vietą po- 
litinėje darbotvarkėje. Sveikatos palaikymo organizacijos (Health 
Maintenance Organizations, HMO), kurios afišavosi kaip reformisti- 
nės, siekiančios pagerinti medicininį neturtėlių aptarnavimą, libe- 
raliame septintajame dešimtmetyje vadovavosi teorija, kad ribotą svei- 
katos apsaugos paslaugų prieinamumą neturtėliams lemia neefek- 
tyvi individualistinė medicinos paslaugų teikimo sistema. Tie pa- 
tys HMO aktyvistai vėliau šią sistemą siūlė Nixono administracijai 
kaip kaštų ribojimo priemonę, vadovaudamiesi teorija, kad didelius 
sveikatos apsaugos kaštus lemia mokėjimo už atskiras paslaugas 
sistema? Panašiai miestų masinio transporto idėja buvo siūloma 
kaip atsakymas į transporto grūsties problemą urbanistiškai jaut- 
riame šeštajame dešimtmetyje ir septintojo dešimtmečio pradžioje; 
kaip atsakymas į taršos problemą ekologiškai jautriais septintojo de- 
šimtmečio pabaigos ir aštuntojo dešimtmečio pradžios laikais; ir 
kaip atsakymas į energijos taupymo problemą energetikai jautrų 
aštuntąjį dešimtmetį.*? Priežastinės teorijos funkcionuoja kaip prie- 
monės kuriant grupių, turinčių problemų, ir grupių, turinčių tų pro- 
blemų sprendimus, aljansus. 

Atsakomybės taško lokalizavimas priežastinėje grandinėje gali 
restruktūrizuoti aljansus. Pagal senąjį požiūrį į vairavimą išgėrus, 
21 Lloyd S. Etheredge, The Case of the Unreturned Cafeteria Trays (Washington, 
D.C.: American Political Science Association, 1976). 


Paul Starr, „The Undelivered Health System“, Public Interest, no. 42 (Win- 
ter 1976): 66-85. 


Šį pavyzdį pateikia Kingdon, op. cit. (išn. 24), p. 181. 


32 


8. Priežastys 243 


vairuotojui tenka visa atsakomybė už nelaimingus įvykius, neblai- 
vus vairuotojas supriešinamas su kiekvienu kitu. Pagal naują 
požiūrį, vairuotojas, kartu su žmonėmis, kuriuos sužalojo, pats 
tampa pobūvio šeimininko nerūpestingumo auka, tad pastarasis 
išmetamas iš šio aljanso. Pasikeičia restoranų ir jų klientų santy- 
kis, nes visi klientai, tiesą sakant, patys geriausi klientai dabar tam- 
pa potencialia grėsme. Restoranų savininkai gali mėginti sudaryti 
naujus aljansus su kitomis reguliavimui besipriešinančiomis gru- 
pėmis. Galima įsivaizduoti ir alkoholinių gėrimų gamintojus, 
sprendžiančius sunkų pasirinkimo klausimą - ar eiti į aljansą su 
restoranais (savo svarbiausiais klientais), ar veikiau su vairuoto- 
jais ir jų aukomis (viliantis, kad gamintojai savo ruožtu nebus pa- 
daryti kaltinamaisiais). 

Priežastinės teorijos, konstruojamos remiantis statistiniais ry- 
šiais, gali kurti aljansus mobilizuojant žmones, kurie priklauso tai 
pačiai „rizikos kategorijai“, bet kurie šiaip jau neturi jokių natū- 
ralių ryšių ar sąsajų. Pavyzdys gali būti DES [diethylstilbestrol| 
problema, liečianti moteris, kurios šį preparatą vartojo prieš 30 
metų kaip vaistą nuo persileidimo, ir jų dabar suaugusias dukras, 
kurios dėl šio vaisto serga arba labiau rizikuoja susirgti vėžinė- 
mis ligomis. Šių moterų organizacijos atsirado tarsi iš niekur, kai 
tik buvo viešai prabilta apie DES ryšį su vėžiu. Postūmį Vietna- 
mo karo veteranų mobilizavimuisi aplink dioksino problemą da- 
vė Čikagos veteranų globos tarnybos patarėja, kuri neva atrado 
tam tikrų ligų ir kontakto su dioksinu ryšį. Ji paskelbė savo su- 
rinktą statistiką televizijoje 1978 m., ir netrukus veteranų globos 
tarnybas užplūdo pareiškimai dėl dioksino sukelto neįgalumo.?* 
Dar anksčiau Irvingo Selikoffo tyrimai apie vėžinių susirgimų pa- 
plitimą tarp darbininkų, dirbusių su asbestu, paskatino profesines 
sąjungas skirti daugiau lėšų tolesniems tyrimams, burti savo na- 
rius teisminiam bylinėjimuisi ir darbo saugos klausimais veikti iš- 
vien su kitomis sąjungomis. Tad priežastinės istorijos gali būti tiek 
politinio organizavimosi paskata, tiek priemonė politiniams lyde- 
riams kuriant aljansus. 


2 Peter H. Schuck, Agent Orange on Trial (Cambridge, Mass.: Harvard Uni- 
versity Press, 1986), p. 23. 

Reziumuojama: priežastinės teorijos, kaip ir kiti problemos api- 
brėžimo būdai, konstruojamos mėginant įgyti problemų interpreta- 
cijos ir vaizdavimo kontrolę. Politiniai agentai kuria priežastines is- 
torijas įvairioms žaloms bei problemoms apibūdinti, priskirti atsa- 
komybę už jas kitų individų bei organizacijų veiksmams, kad taip 
pasitelktų valdžios galią joms likviduoti arba spręsti. Kaip ir kitos 
simbolinio vaizdavimo formos, priežastinės istorijos gali būti emo- 


ciškai įtaigios: jose pasakojama apie nekaltumą ir kaltę, prispaus- 
tuosius ir prispaudėjus, kankinius ir piktadarius. Rimta politinė ana- 
lizė turi atsižvelgti į visas strategines priežastinės interpretacijos 
funkcijas. 


PRIEŽASTINIO ARGUMENTO PANAUDOJIMAS POLYJE 


„ Pulk arba gink esamą taisyklių, institucijų ir interesų 
tvarką. 

„ Nurodyk kaltininkus ir tuos, kurie gali problemą iš- 
spręsti bei kompensuoti aukoms. 

„ Legitimizuok tam tikrus agentus kaip problemos 
„Sprendėjus“, kuriems turi būti suteikta nauja galia ir 
parūpinti reikiami ištekliai. 





„ Sukurk Žmonių, kurie jaučiasi nukentėję dėl problemos, 
naujus politinius aljansus. 

INTERESAI 


Grynai politinis požiūris bet kurią problemą apibrėžia ne jos 
priežasčių, bet jos padarinių terminais. Kuriuos žmones problema 
palies? Kaip? Ar jie tai žino? Kaip jie į ją reaguos? Paprašykite po- 
litiko apibrėžti problemą, tai jis veikiausiai nupieš mūšio lauko že- 
mėlapį ir parodys, kas ir kieno pusėje užima savo poziciją. Politi- 
kos analitinėje kalboje vyrauja „už ir prieš“, „šalininkai ir priešai“, 
„Mūsų pusė ir jų pusė“. 

Sakoma, kad politikoje puses apibrėžia „interesai“. Kalbama apie 
grupes, kurios yra suinteresuotos tam tikra problema arba yra vei- 
kiamos jos padarinių. Padariniai, politikos analizės kalboje, yra ob- 
jektyvūs dalykai, kuriuos galima atrasti ir išaiškinti: jie yra gilumi- 
niai ir tvarūs veiksmų rezultatai, egzistuojantys nepriklausomai nuo 
to, ar apie juos ką nors žinome. Interesai, politikos kalboje, yra ak- 
tyvioji padarinių pusė, - jie atsiranda dėl to, kad Žmonės patiria 
arba įsivaizduoja padarinius ir mėgina juos paveikti.! Politikoje pa- 
dariniai įgyja reikšmę tik tada, kai jie transformuojami į reikalavi- 
mus. Tad vienas svarbiausių viešosios politikos politinės analizės 
klausimų būtų toks: kaip, kada ir kodėl padariniai yra konvertuo- 
jami į politinius interesus. 


„Intereso“ koncepcijos 


Daug politinės išminties sename posakyje „Girgždantis ratas pa- 
tepamas“. Jis paprastai cituojamas norint pasakyti, jog skųstis ap- 


1 Čia naudojuosi tuo, kas tradiciškai laikoma subjektyvia interesų sampra- 
ta. Platesnę subjektyviosios ir objektyviosios koncepcijos aptartį pateiksiu 
toliau šiame skyriuje. 

simoka; tačiau posakis turi ir kitą, ne mažiau svarbią prasmę: jeigu 
ratas negirgžda, tai dar nereiškia, kad jis pakankamai tepamas. Po- 
sakis pagauna pamatinę sveiko proto idėją, kad realūs interesai — 
žmonių problemos bei poreikiai — skiriasi nuo politinių reikalavi- 
mų, t.y. nuo to, ko žmonės nori iš valdžios. Politikos teoretikai pa- 
dėjo daug pastangų, mėgindami šią idėją geriau išsiaiškinti. 

Vienas iš didžiųjų ginčų, vykusių politiniame moksle šeštąjį ir 
septintąjį dešimtmečiais, buvo klausimas, ar žmonės, patiriantys tam 
tikrą poveikį, automatiškai transformuoja savo pasyvią situaciją 
(„patiriamo poveikio situaciją“) į aktyvią nuostatą („daromo povei- 
kio situaciją“). Žvelgiant iš dabarties perspektyvos šis ginčas atro- 
do gana naivus, tačiau pakaks pasakyti, kad įtakinga minties mo- 
kykla, žinoma pliuralizmo vardu, laikėsi požiūrio, jog jeigu Žmo- 
nes neigiamai veikia tam tikros socialinės sąlygos arba socialiniai 
pokyčiai, tai jie geba organizuotai ištaisyti tokią situaciją.* Laimei, 
šiuo metu politiniai teoretikai nebesivadovauja prielaida, kad per- 
ėjimas nuo pasyvios laikysenos prie aktyvaus veiksmo yra automa- 
tinis ar lengvas. 
kad žmonės gali klaidingai suvokti savo interesus. Mėgindami pa- 
aiškinti tokių klaidų galimybę, politiniai teoretikai kartais skiria ob- 
jektyvius ir subjektyvius interesus. Objektyvūs interesai yra tie pa- 
dariniai, kurie faktiškai paliečia žmones nepriklausomai nuo to, ar 
žmonės juos suvokia; subjektyvūs interesai, žinoma, yra tie daly- 
kai, kurie žmones, jų manymu, paliečia. Šį skirtumą atspindi mūsų 
kasdienė kalba: sakome, kad tam tikras dalykas žmones „liečia“, 
kai norime pasakyti, jog jis juos objektyviai veikia; ir sakome, kad 
tam tikras dalykas žmones „patraukia“, kai nurodome jo subjekty- 
viąją prasmę, jog žmonės aktyviai juo domisi. 

Kai objektyvūs interesai yra „teisingai“ suvokiami ir transfor- 
muojami į subjektyvius interesus, liberalai kalba apie politinę savi- 
voką, o marksistai - apie išugdytą sąmoningumą. Žmonės gali bū- 
ti veikiami tam tikrų jėgų, bet to nesuvokti, ir daryti klaidą, kurią 
vieni vadina savivokos stygiumi, o kiti - sąmoningumo stygiumi. 


2 David Truman, The Governmental Process (New York: Knopf, 1951). 


3 Isaak Balbus, „The Concept of Interest in Pluralist and Marxian Analy- 
ses“, Politics and Society 1 (1971): 151-177. 

Arba jie gali būti neveikiami tų jėgų, bet vis vien manyti, kad yra 
veikiami — ir tada turime klaidingo įsitikinimo, arba iškreiptos są- 
monės, atvejį. Faktiškai abi šios klaidos daromos vienu metu: kai 
žmonės ieško savo problemų priežasčių ir klaidingai kaltę suver- 
čia vienam veiksniui, jie paprastai neatkreipia dėmesio į kokį nors 
kitą priežastinį veiksnį. Pavyzdžiui, eismo nelaimių aukos gali dėl 
jų kaltinti savo pačių nuovargį arba lėtą reakciją, nors iš tikrųjų dėl 
to kalti mechaniniai automobilių defektai. 

Paprastai tariama, jog objektyvūs ir subjektyvūs interesai yra su- 
siję dalykai. Kaip sako vienas politikos teoretikas, „individo sub- 
jektyvūs interesai nėra paprasčiausiai duoti ar atsitiktinai atsiradę“, 
veikiau juos sistemiškai formuoja tai, kaip jo šansus gyvenime ob- 
jektyviai veikia objektyvios sąlygos.* Tačiau prieš nagrinėjant, kaip 
objektyvūs interesai formuoja subjektyvius interesus, verta pasiaiš- 
kinti pačių objektyvių interesų prasmę. 

Intuityviai objektyvių interesų sąvoka yra labai įtaigi, tačiau pa- 
aiškėjo, kad labai sunku pasiekti sutarimą dėl to, ką ji išties reiš- 
kia. Viena koncepcija sako, kad galime nustatyti objektyvius tam tik- 
ros politikos ar situacijos padarinius, t.y. kaip žmones paveiks tam 
tikri veiksmai arba tam tikra politika ir kad objektyvūs interesai yra 
tie veiksmai arba toji politika, kurios padariniai žmonėms naudin- 
giausi. Tačiau net ši gana siaura objektyvių padarinių idėja yra pro- 
blemiška, nes individas kiekvienu momentu yra veikiamas daugy- 
bės objektyvių sąlygų, iš kurių kiekviena turi įvairių padarinių. Pa- 
vyzdžiui, maisto padariniai nėra nei vienarūšiai, nei aiškiai api- 
brėžti: maistas tenkina (arba netenkina) individo skonį, atspindi jo 
socialinį statusą, sieja jį su tam tikra kultūra ar tradicija, suteikia 
(arba nesuteikia) reikiamų kalorijų, apsaugo nuo ligos (arba, prie- 
šingai, ją sukelia), ir visa tai vyksta vienu metu. Tad ką gali reikšti 
kalbos apie objektyvius maisto padarinius? O juk maistas yra pa- 
prasčiausias atvejis. Karas didina infliaciją, bet suteikia daugiau įsi- 
darbinimo galimybių; dėl jo didėja mirtingumas, bet kartu kyla gims- 
tamumas; jis griauna šalies gamybines galias, bet kartu jas skatina. 

Kita objektyvių interesų apibrėžimo koncepcija mėgina nustaty- 
ti esminius žmogiškuosius poreikius vadovaudamasi prielaida, jog 


* Ibid., p. 153. 

šių poreikių tenkinimas visada tarnauja individo interesams, o jų 
netenkinimas tiems interesams prieštarauja. Jau matėme 4 skyriuje 
(„Saugumas“), kaip sunku apibrėžti net minimaliausius žmogiškuo- 
sius poreikius. Maistas, vanduo, sveikatos apsauga — šie ir pana- 
šūs dalykai pirmiausia ateina į galvą svarstant kandidatų į objek- 
tyvius interesus sąrašą; tačiau juos iškart apsupa sunkiai spren- 
džiami klausimai. Ką daryti su kritiškai neįgaliais arba nepagydo- 
mai sergančiais žmonėmis, kurie atsisako šių gėrybių dėl to, kad 
gyvenimas jiems tampa nebepakeliamas?? Ką daryti su politiniais 
badautojais?* Galbūt maitinimasis ar net gyvybės išlaikymas yra ob- 
jektyvus šių Žmonių interesas, tačiau su tuo tikrai sutiks ne kiek- 
vienas. Individų motyvacija ir jų požiūris į kažką kaip į „objektyvų 
poreikį“, tokį kaip maistas, veikia mūsų sprendimą sprendžiant 
klausimą, ar jis pasitarnauja jo interesams. Jeigu net gyvybės arba 
mirties klausimų lygmenyje negalime apibrėžti kokio nors objekty- 
vaus intereso neprimesdami savo valios kitiems, jeigu negalime bio- 
loginio išlikimo laikyti nekintančiu, visa apimančiu, objektyviu in- 
teresu, tai sunku įsivaizduoti, kaip apskritai galima apginti objek- 
tyvių interesų idėją. 

Dar viena koncepcija, kuri mėgina išvengti objektyvių interesų 
priskyrimo žmonėms problemos, objektyvius interesus apibrėžia 
kaip tai, ką individas pasirinktų arba kam teiktų pirmenybę, jeigu 
žinotų visas alternatyvas ir turėtų pasirinkimo laisvę? Šį apibrėži- 


? Pavyzdžiui, Elizabeth'a Bouvia, jauna socialinė darbuotoja, ištikta išplės- 
tinio smegenų paralyžiaus, norėjo numirti ir prašė ligoninės vadovybę pa- 
dėti jai nusižudyti - suleisti nuskausminimo injekcijas ir nesikišti į jos pra- 
dėtą badavimą siekiant mirties. Jos gydytojai atmetė tą prašymą ir vykdė 
prievartinį jos maitinimą. Žr. George J. Annas, „“When Suicide Prevention 
Becomes Brutality: The Case of Elizabeth Bouvia“, Hastings Center Report 
14, no. 2 (April 1984): 20-21, 46. 


Žr. George J. Annas, „Prison Hunger Strikes: Why Motives Matter“, Has- 
tings Center Report 12, no. 6 (December 1982): 21-22. 


Čia perfrazuoju William E. Connolly, „On “Interests' in Politics“, Politics 
and Society 2 (1972): 459—477. Jo formalesnis apibrėžimas skamba taip: 
„Politika x labiau atitinka A interesus nei politika y, jeigu A, turėdamas 
galimybę patirti x ir y politikos padarinius, pasirinktų x kaip priimtinesnę 
alternatyvą“ (p. 472). Straipsnyje pateikiama puiki kitų intereso koncepci- 
jų apžvalga, ir nurodomos problemos, su kuriomis susiduria paties auto- 
riaus siūlomas apibrėžimas. Žr. taip pat Steven Lukes, Power: A Radical 
View (London: MacMillan, 1974), p. 34-35. 

mą galima pavadinti racionalumu laisvės sąlygomis. Pagal šį api- 
brėžimą individas visada yra suinteresuotas turėti pasirinkimo lais- 
vę, o mes, atlikdami mintinį eksperimentą, t. y. įsivaizduodami, ką 
laisvas asmuo pasirinktų Žinodamas visas alternatyvas ir turėda- 
mas visą reikiamą informaciją, galime pažinti, kas yra jo objekty- 
vusis interesas. 

Racionalumo laisvės sąlygomis koncepcija kelia įvairių proble- 
mų. Viena svarbiausių yra tai, kad daugelyje situacijų žmonės ne- 
turi visos reikiamos informacijos, todėl mums (teoretikams) arba 
jiems tenka tik spėlioti, kokia toji informacija būtų ir ką žmonės pa- 
sirinktų. Be to, šis apibrėžimas palieka neatsakytų painių klausi- 
mų apie tai, kada asmuo yra išties laisvas. Politinėje visuomenėje, 
kur veikia įvairiausios įtakos, neįmanoma žinoti ar net įsivaizduo- 
ti, koks galėtų būti asmens pasirinkimas, kuris nenuviltų ar nepra- 
džiugintų jo tėvų, nesukeltų jo darbdavio pasitenkinimo ar nepasi- 
tenkinimo, niekaip neatsilieptų draugystės ryšiams ar „normalumo“ 
įvaizdžiams. Galiausiai jeigu pripažįstame, kad skirtingi žmonės to- 
mis pačiomis aplinkybėmis, disponuodami ta pačia informacija, gali 
pasirinkti skirtingas alternatyvas, tai vėl grįžtame prie subjektyvu- 
mo. Norėdami išlaikyti objektyvių interesų sąvoką, turėtume postu- 
luoti, jog visi žmonės pasirinktų tą pačią alternatyvą. Tačiau kiek- 
vienam, turinčiam bent šiokią tokią gyvenimo patirtį, tokia prielai- 
da bus neįtikima.* 

Iki šiol objektyvius interesus mėginome apibrėžti remdamiesi in- 
dividų interesais. Tačiau marksistinė socialinių mokslų tradicija re- 
miasi prielaida, kad žmonės turi interesus veikiau kaip klasės, o 
ne kaip individai, ir kad tam tikros bendros situacijos - užsiėmimo 
pobūdis, rasė ar religija - daro lemiamą poveikį žmonių gerovei ir 
gyvenimiškoms perspektyvoms. Žmonės, žinoma, nėra vienmatės 
būtybės, tačiau politika ir istorija dažnai pabrėžia tam tikrus jų as- 
pektus, kaip itin svarbius asmens gerovei. Pavyzdžiui, Airijoje klau- 
simas, ar jūs esate katalikas, ar protestantas, turi lemiamos reikš- 
mės jūsų gyvenimo perspektyvoms; Misisipės valstijoje arba Pietų 


Š Connoly (žr. išnašą aukščiau) galėtų pasakyti, jog kiekvienas asmuo, pri- 
imdamas pagrindinę liberalaus individualizmo tezę, turi skirtingą objekty- 
vų interesą. Tačiau tokiu atveju sąvoka prarastų savo prasmę, nes kas- 
dienėje kalboje „objektyvumas“ yra tai, kas gali būti žinoma kiekvienam. 

Afrikoje tokią reikšmę turi klausimas, ar esate juodaodis, ar baltao- 
dis; Detroite — ar esate gamyklos savininkas, ar vairuotojas ir ar esa- 
te juodaodis, ar baltaodis. 

Grupinių arba klasinių interesų idėja intuityviai yra ne mažiau 
patraukli už objektyvių individo interesų idėją, tačiau ji kelia ir dau- 
gybę sąvokinių problemų. Pirma, daug lengviau pastebėti bendras 
tam tikros grupės problemas nei rasti bendrą jų sprendimą. Juoda- 
odžiai amerikiečiai neabejotinai turi bendrą interesą ta prasme, kad 
visi jie siekia nutraukti segregacijos ir diskriminacijos praktiką; tai 
galime įvardyti kaip „negatyvų interesą“, kaip norą išsivaduoti iš 
tam tikros situacijos. Tačiau neaišku, ar jie turi bendrą interesą ta 
prasme, kad siekia tos pačios naujos situacijos. Bet kurios naujos 
teisinės normos ar atrankos taisyklės, sukonstruotos taip, kad dis- 
kriminacijai būtų užkirstas kelias arba kad ji būtų atitaisyta, bus 
labiau naudingos vieniems ir mažiau naudingos kitiems šios gru- 
pės nariams. Sunku, jeigu išvis įmanoma, atrasti pozityvų grupinį 
interesą. (Būtent dėl to visi revoliuciniai traktatai yra nepalygina- 
mai įtaigesni kaip esamos padėties kritika nei kaip geros visuome- 
nės projekcija.) 

Antra, sunku išsiaiškinti, kas yra grupinis arba klasinis intere- 
sas, kai nėra agento, kuris jį artikuliuoja. Jokios bendruomenės „ben- 
droji valia“ niekada nebuvo pareikšta kitaip kaip tik per konkretų 
žmogų (arba žmonių grupę), pretenduojančią į teisę ją išreikšti; ir 
proletariato arba kapitalistų klasės balsas niekada nenuskambėjo 
kitaip kaip tik lūpomis realių individų, kurie skelbiasi „avangar- 
du“ arba „apšviestaisiais“. Konkretūs individai turi artikuliuoti ir 
ginti vadinamuosius klasinius interesus, žodžiu, jie turi jiems at- 
stovauti. 

Net labiausiai konfliktinėse situacijose nei individualūs, nei kla- 
siniai interesai nėra griežtai determinuojami kokių nors socioeko- 
nominių charakteristikų. Asmuo gali turėti skirtingų poreikių ir pro- 
blemų priklausomai nuo lyties, odos spalvos (rasės), užsiėmimo (kla- 
sės) ir nuo tėvų (šeimos statusas). Daugybė politinių organizacijų 
skelbiasi atstovaujančios jo interesams ir siekia jo interesus suta- 
patinti su savo interesais. Nacionalinė moterų organizacija (NOW) 
siekia moters lytinę charakteristiką pavaizduoti kaip pamatinę as- 
mens gyvenimiškųjų šansų determinantę. Nacionalinė spalvotųjų 

žmonių pažangos asociacija (AACP) rasę siekia pavaizduoti kaip 
tokią determinatę. Amerikos prekybos rūmai nori ją matyti kaip 
smulkią verslininkę. Moterų organizacija prieš girtavimą prie vai- 
ro, o galbūt ir šeimos teisių ginimo grupės mėgina mus įtikinti, kad 
jos, kaip motinos, vaidmuo turi lemiamos reikšmės jos gerovei. Be 
to, dėl daugybės vaidmenų, kuriuos ji atlieka, jos interesai konkre- 
čiu klausimu gali būti absoliučiai nesuderinami. Įstatymas, reika- 
laujantis iš visų darbdavių teikti apmokamas motinystės atostogas, 
jai nenaudingas kaip darbdavei, tačiau naudingas kaip motinai, 
ypač jeigu jos vyras turi tokį gerą darbą, kad kiekvienas iš jų galė- 
tų faktiškai pasiimti neapmokamas atostogas ir gyventi iš kito pa- 
jamų. Kiekvienas iš šių įvairių interesų tėra abstraktus ir hipoteti- 
nis, kol nėra apibrėžtas ir aktualizuotas. 

Atstovavimas yra procesas, kuriam vykstant politikoje apibrėžia- 
mi ir išjudinami interesai. Politinės organizacijos, politikai, parei- 
gūnai ir atstovai visada siekia problemos sprendimą pavaizduoti 
taip, kad jis atrodytų naudingas arba žalingas skirtingoms žmonių 
grupėms. Savo ruožtu individai ir jų grupės sprendžia, kokią orga- 
nizaciją ar kandidatus verta paremti priklausomai nuo to, kuris iš 
teikiamų vaizdinių jiems atrodo įtikimesnis. Tad atstovavimas turi 
du aspektus: atstovai artikuliuoja tam tikrą interesą specifiškai pa- 
vaizduodami problemą, parodydami, kaip ji žmones veikia ir juos 
įtikinėdami, kad teikiamas vaizdas yra tikslus; atstovai kalba ir 
žmonių vardu bei artikuliuoja jų norus politiniuose debatuose. Pa- 
radoksalu yra tai, kad dalykai, kuriuos atstovai sako savo atstovau- 
jamųjų vardu, yra ne pačių atstovaujamųjų Žodžiai, bet atstovų Žo- 
džiai, kuriais mėginama paveikti pačius atstovaujamuosius.? 

Reikia suvokti, jog; interesai kyla iš atstovavimo šiomis dviem jo 
prasmėmis —- iš atstovavimo ne tik politine, bet ir menine prasme. 
Grupės, kartais vadovaujamos iškilių žmonių, sąmoningai vaizduo- 
ja problemas taip, kad patrauktų kuo daugiau tų žmonių, kurie su- 
tinka (tylomis) su būtent tokiu jų problemų pavaizdavimu. Taigi in- 
teresų apibrėžimas neatskiriamai yra susijęs su problemų apibrėži- 


? Hannah Pitkin suformulavo kitokį atstovavimo paradoksą. Viena vertus, 
realus politinis atstovavimas reikalauja, kad atstovas darytų tai, ko nori 
jo atstovaujamieji; tačiau kita vertus, jis reikalauja, kad atstovas darytų 
tai, ką laiko geriausia. 

mu. Nepriklausomai nuo to, ar priimame klasikinę liberalią intere- 
sų sampratą, kuri interesus traktuoja kaip individualistinius, ar re- 
miamės marksistine samprata, kuri juos traktuoja kaip klasinius, 
atstovavimas šia dvejopa prasme yra būtina interesų aktualizavi- 
mo sąlyga. 

Nors iš pradžių atrodo, kad objektyvių interesų idėja turi kaž- 
kokį realų pagrindą, kai tik mėginame jį atrasti, jis išnyksta nepa- 
gaunamame atstovavimo procese. Politikoje svarbiausia tai, kaip 
šis „objektyvių padarinių ir sąlygų“ gniužulas suvokiamas, inter- 
pretuojamas ir panaudojamas. Politikoje turime galimybę pasirink- 
ti, į kuriuos elementus priežastinėje grandinėje ar į kuriuos situ- 
acijos padarinius telksime savo dėmesį - negalime dėmesio skirti 
jiems visiems. Aiškindamiesi, kaip padariniai transformuojami į 
interesus, turime suprasti, kodėl atsirenkami ir pabrėžiami tam tikri 
padariniai ir kaip jie vaizduojami ir atstovaujami menine bei po- 
litine prasme. 


INTERESŲ SAMPRATOS 


Subjektyvūs 1. Tie reiškiniai, socialiniai santykiai ir poli- 
interesai tiniai projektai, kurie, žmonių įsitikinimu, 
daro jiems poveikį. 
„ Veiksmai arba politika, kuri daro žmo- 
nėms poveikį ir kurie žmonių suvokiami 
kaip darantys jiems poveikį. 


Objektyvūs „ Dalykai, kurie Žmonėms daro poveikį, 
interesai net jeigu šie Žmonės jų nesuvokia. 
„ Veiksmai arba politika, kuri Žmonėms 


pasitarnautų geriausiai atsižvelgiant į ob- 
jektyvius tokių veiksmų arba politikos 
padarinius. 

„ Dalykai arba politika, kuri tenkina esmi- 
nius žmonių poreikius. 

„ Dalykai arba politika, kurių asmuo pagei- 
dautų, jeigu žinotų visas alternatyvas ir 
turėtų pasirinkimo laisvę. 

5. Dalykai arba politika, kuri padidintų vi- 
sos socialinės klasės gerovę (klasinis in- 
teresas). 

Politikos moksle procesas, kuriam vykstant padariniai konver- 
tuojami į organizuotas pastangas situacijai pakeisti, vadinamas mo- 
bilizavimu. Vienas iš nuolatinių politikos klausimų yra tai, ar tam 
tikros rūšies interesai gali būti lengviau mobilizuojami nei kiti, pa- 
traukti pakankamą šalininkų skaičių ir laimėti, t.y. rasti savo išraiš- 
ką viešojoje politikoje. Kitaip sakant, norime žinoti, kurie ratai girgž- 
da garsiausiai. 

Beveik visų pakraipų politiniai teoretikai ir politiniai filosofai 
mano, kad kai kurie interesai yra stipresni už kitus, tačiau jie skir- 
tingai aiškina, kokie veiksniai lemia interesų stiprumą ir gebėjimą 
mobilizuotis. Konservatoriai yra linkę manyti, kad žmonių aktyvu- 
mą skatina svarbiausios problemos, ir jeigu kai kurie žmonės išlie- 
ka pasyvūs, tai todėl, jog nelaiko tų problemų pakankamai svar- 
biomis, kad joms skirtų dėmesį. Kitaip sakant, visos potencialios 
problemos turi vienodus šansus sužadinti politinę mobilizaciją, ta- 
čiau žmonės taupo savo energiją ir dėmesį skiria tik toms iš jų, ku- 
rios jiems labiausiai rūpi.!? Liberalai yra linkę manyti, kad objekty- 
vūs poreikiai ir problemos natūraliai skatina politinę mobilizaciją, 
nebent šiam procesui kas nors kliudo. Liberalų teorijose ieškoma 
laikinų ir dirbtinių kliūčių, tokių kaip informacijos stoka ar net in- 
formacijos slėpimas, dėl kurių svarbias problemas užgožia kitos, vie- 
nadienės problemos. Marksistų teorijose aiškinama, jog kapitaliz- 
mo struktūra kai kuriems interesams teikia privilegijuotą padėtį. Tas 
faktas, kad dauguma žmonių nevaldo jokių gamybos priemonių iš- 
skyrus savo darbo jėgą, sistemiškai, bet subtiliai telkia žmonių dė- 
mesį į trumpalaikius materialius rūpesčius, tokias kaip darbo vie- 
tos arba pajamų lygio išlaikymas, atitraukdamas jų dėmesį nuo il- 
galaikių nematerialių padarinių, tokių kaip asmens autonomijos 
praradimas arba bendruomenės suirimas. 

Viena mobilizacijos teorija pagavo viso politinio spektro vaiz- 
duotę. Pasak šios teorijos, pagrindinė kliūtis interesų mobilizacijai 
yra veltedžio problema. Svarbiausieji politiniai interesai liečia kolek- 
tyvines gėrybes, t. y. gėrybes, paslaugas ar programas, kurios duo- 


10 Šiuo požiūriu iš esmės vadovavosi šeštojo dešimtmečio pliuralizmo mo- 
kykla. 

da naudos daugeliui žmonių, jeigu jos apskritai teikiamos. Indivi- 
dai turi nedaug paskatų jungtis į grupes ir dirbti kolektyvinės ge- 
rovės labui, nes tą naudą jie vis vien gaus, net jeigu neprisidės prie 
kolektyvinių pastangų (iš čia „veltėdžio“ terminas). Jeigu veltėdžio 
problema išties egzistuoja, tai grupės gali mobilizuotis tik tuo atve- 
ju, jei jos gali pasiūlyti kokią nors individualizuotą ir privačią nau- 
dą prisijungiantiems Žmonėms, pavyzdžiui, nemokamą prenume- 
ratą grupės leidiniui, priėjimą prie specialios informacijos arba pi- 
gų sveikatos draudimą. Todėl aktyviai gali pasireikšti tik tie intere- 
sai, kurie tenkina individualius ir privačius norus.!! 

Manoma, kad veltėdžių problema lengviau sprendžiama mažose 
grupėse, kur grupės spaudimas ir solidarumo jausmas gali įveikti 
grynai savanaudiškus motyvus. Šiaip jau vadovaujamasi įsitikinimu, 
jog problema kyla dėl neišvengiamos žmogiškojo elgesio logikos, ir, 
tiesą sakant, pati teorija dažnai vadinama kolektyvinio veiksmo 10- 
gika.' Atmesdama optimistinę klasikinio pliuralizmo idėją, kad visi 
svarbūs interesai anksčiau ar vėliau automatiškai susiorganizuos, 
kolektyvinio veiksmo logikos teorija prognozuoja, jog susiorganizuos 
tik mažiausios arba labiausiai individualistiškai orientuotos grupės. 
Svarbiausia yra tai, kad ši teorija mėgina prognozuoti žmonių elgesį 
remdamasi universalia žmogiškosios motyvacijos logika. 

Tačiau realybė nepatvirtina šios logikos prognozių. Kaip gali- 
ma paaiškinti faktą, jog atsiranda ir išlieka daugybė didelių orga- 
nizacijų, kurios savo nariams neduoda beveik jokios asmeninės 
naudos? Pavyzdys gali būti aplinkosaugos grupės, branduolinio 
ginklo uždraudimo šalininkų grupės, priešingos stovyklos abortų 
klausimu, antikarinės grupės, benamių šalpos grupės ar net verslo 
asociacijos. Skaitytojas veikiausiai pastebės, kad kolektyvinio veiks- 
mo teorija remiasi rinkos logika; ji postuluoja individualius mainų 
dalyvius, kurių neveikia jokios įtakos, nesaisto jokie bendradarbia- 
vimo, bendrų tikslų siekio ar ištikimybės ryšiai. Tačiau jeigu vado- 
vausimės polio modeliu, tai pastebėsime keletą jėgų, kurios padeda 
mobilizuoti kolektyvinius interesus ir kurios veltėdžių problemą pa- 
daro mažiau bauginančią, nei tai teigia rinkos logika. 


11 Mancur Olson, The Logic of Collective Action (Cambridge, Mass.: Harvard 
University Press, 1965). 

Šis jos įvardijimas perimtas iš Olsono knygos pavadinimo (žr. ankstesnę 
išnašą). Išimtinį mažų grupių atvejį aptaria Olson, p. 33-35. 

Pirma, polyje žmonės egzistuoja ne kaip autonominiai izoliuoti 
atomai, bet kaip būtybės, kurias veikia tėvų, draugų, mylimųjų, su- 
tuoktinių, vaikų, mokytojų, darbdavių ir bendrų kultūrinių idėjų įta- 
ka. Šie įtakos santykiai sukuria moralines ir socialines, jeigu ne for- 
malias politines lyderystės struktūras. Politinė visuomenė, su jos įta- 
komis, bendradarbiavimo ir ištikimybės ryšiais, kaip esminiais jos 
struktūros bruožais, sukuria altruizmo normų bei kanalų kolekty- 
viniams siekiams realizuoti. Žmonės gali prisidėti prie kolektyvi- 
nių siekių dėl to, kad taip elgėsi jų tėvai, dėl to, kad juos dalyvauti 
prašo jų draugai, dėl to, kad vyresnieji juos gėdija dėl nedalyvavi- 
mo, dėl to, kad švietimas ir socializavimas juos privertė patikėti au- 
kojimosi bendram labui idėja arba dėl to, kad kolektyvinio veiksmo 
grupės teikia pagrindą visuomeniniam susitarimui. Visi šie moty- 
vai gali tapti mobilizavimo veiksniais polyje." 

Antra, dalyvavimas kolektyviniuose veiksmuose atitinka veikiau 
aistros, 0 ne materijos dėsnius. Net jeigu nominalus kolektyvinės 
pastangos tikslas yra tam tikras rezultatas, dalyvavimo tokioje pa- 
stangoje atlygis dažnai ar net dažniausiai yra suvokiamas pagal 
paties dalyvavimo, o ne pasiekto rezultato vertę. Politikoje kolekty- 
vinis veiksmas yra labiau panašus į sporto varžybas, o ne į rinkos 
konkurenciją. Žaidžiama dėl pergalės, ir pergalės siekis suteikia žai- 
dimui kryptį bei struktūrą; tačiau dar labiau žaidžiama dėl paties 
žaidimo, ir didžiausią pasitenkinimą teikia pats dalyvavimas žai- 
dime. Šia prasme kolektyvinio veiksmo sąnaudos (sugaištas laikas 
ir sunaudota energija) kartu yra ir jo nauda. Kitaip sakant, kolekty- 
vinės gėrybės, kadangi jos teikia kolektyvinio veiksmo malonumus, 
faktiškai teikia individams paskatų jame dalyvauti.!* 


13 Siauresnis šio argumento variantas sako, jog dinaminiai ir charizmatiniai 


lyderiai gali įveikti įprastąją savanaudišką potencialių veltėdžių motyvaci- 
ją. Antai Ralphas Naderis sugebėjo įteigti teisės studentų ir jaunų teisinin- 
kų kohortai, jog reikia pradėti ginti kai kuriuos anksčiau niekaip neatsto- 
vaujamus interesus - už tai gaunant labai menką atlygį. Šiuo požiūriu, 
lyderis kartais gali didelėms grupėms suteikti tą vienybės pojūtį, kurį pa- 
prastai suteikia tik nedidelės grupės. Žr. Norman Frohlich, Joe A. Oppen- 
heimer, and Oran R. Young, Political Leadership and Collective Goods (Prince- 
ton, N.J.: Princeton University Press, 1971). 

Ypač įžvalgiai šią idėją aptaria Albert O. Hirschman, Shifting Involvements: 
Private Interest and Public Action (Princeton, N.JJ.: Princeton University Press, 
1982), p. 82-91. 

Atrodo, jog kartais interesų grupės formuojasi bangomis, tarsi 
politinė mobilizacija būtų užkrečiama liga. Septintasis XX a. dešimt- 
metis, panašiai kaip Pažangos epocha (maždaug nuo XIX a. pas- 
kutiniojo dešimtmečio iki Pirmojo pasaulinio karo) ir XX a. ketvir- 
tasis dešimtmetis buvo įvairių interesų grupių atsiradimo ir socia- 
linių sąjūdžių pakilimo periodai. Šie intensyvaus interesų grupių 
formavimosi periodai perša mintį, jog mobilizaciją valdo aistros dės- 
niai dar ir kita prasme: kolektyvinis veiksmas semiasi energijos pats 
iš savęs. Grupės imituoja viena kitą; įkvepia viena kitą savo heroiz- 
mu; talkina viena kitai; vienos grupės sėkmė teikia paskatų kitoms.“ 

Pagal Roberto Putnamo teoriją, įtakos ir ištikimybės ryšiai, įvai- 
rios altruizmo ir dalyvavimo kolektyvinėje veikloje formos, pavel- 
dėtos organizuotos kolektyvinės veiklos tradicijos yra savotiškas ka- 
pitalas. Bendruomenės lengviausiai įveikia kliūtis kolektyvinei veik- 
lai tuo atveju, kai jos turi šio pobūdžio nuostatų, normų bei grupi- 
nio solidarumo didelių atsargų. Žmonių tarpusavio pasitikėjimo 
jausmas kyla iš bendradarbiavimo su kitais bendruomenės nariais 
patirties ir skatina žmones dalyvauti kolektyvinėje veikloje. Abipu- 
siškumo, savitarpio įsipareigojimo ir atsakomybės už kitų gerovę 
normos skatina pilietinį angažavimąsi. Galiausiai, jeigu bendruo- 
menė turi tankų savanoriškų asociacijų tinklą, šis tinklas individui 
padeda įsitraukti į kolektyvinę veiklą, ir taip individo visuomeni- 
nio angažavimosi istorija kuriasi pati. Visi šie veiksniai padeda 
kaupti „socialinį kapitalą“, kuris, kaip ir fizinis turtas ar materia- 
linė gerovė, gali būti panaudotas individų energijai bendram reika- 
lui pajungti.!? 

Trečiasis veiksnys, paaiškinantis, kodėl kolektyvinio veiksmo lo- 
gika ne visada veikia polyje, turi sąsajų su simbolikos vaidmeniu. 
Kolektyvinio veiksmo logika gali būti pateikta kaip kolektyvinių gė- 
rybių problema. Tačiau kiekvienas politinis tikslas gali būti pavaiz- 
duotas ir kaip siektina gėrybė, ir kaip vengtina blogybė. Kova už 


Alternatyvų šio viešojo aktyvumo bangų paaiškinimą teikia Albertas O. 
Hirschmanas (žr. ankstesnę išnašą). Jo požiūriu, siekį ieškoti pasitenkini- 
mo kolektyvinėje veikloje žadina nusivylimas privačiu materialistiniu var- 
tojimu. 

Robert Putnam, Making Democracy Work: Civic Traditions in Modern Italy 
(Princeton: Princeton University Press, 1993), ch. 6. 

švarią aplinką yra ir kova prieš taršą; kova už nusiginklavimą yra 
ir kova prieš branduolinį susinaikinimą. Net jeigu šie apibūdini- 
mai tėra dvi tos pačios monetos pusės, jie asocijuojasi su radikaliai 
skirtingais vaizdiniais. Žmonės skirtingai reaguoja į blogybes ir gė- 
rybes. Jie daug lengviau susitelkia vengdami potencialaus nuosto- 
lio nei siekdami naudos. Atimant iš asmens tai, ką jis jau turi, su- 
žadinamos stiprios emocijos — pyktis, neapykanta, neteisingumo po- 
jūtis. Žadant ką nors nauja sužadinamos fantazijos, viltys bei no- 
rai, tačiau kai žmonės jau yra apsipratę su status guo ir prie jo pri- 
sitaikę, viltys ir norai yra silpni. Viltis tampa stipriu motyvaciniu 
veiksniu tik tada, kai ją lydi netekties jausmas, kai ji siejasi su ne- 
pakeliamos ir blogėjančios dabarties suvokimu." 

Potencialaus nuostolio ir potencialios naudos asimetrija psicho- 
logijoje ir politikoje kertasi su viena iš pagrindinių ekonominės teo- 
rijos prielaidų — kad neišnaudotų galimybių kaštai yra lygiaverčiai 
bet kurios kitos rūšies kaštams. Neišnaudotų galimybių kaštai yra 
įsivaizduojami kokio nors nedarymo, išteklių panaudojimo kitais 
nei faktiškai pasirinktais būdais kaštai. Tad jie veikiau nusako po- 
tencialią naudą, o ne faktinius kaštus. Skirtumas tarp faktinių kaš- 
tų ir neišnaudotų galimybių kaštų, tarp kolektyvinių gėrybių ir ko- 
lektyvinių blogybių, tarp praradimų ir įsigijimų — visa tai labai svar- 
bu politikoje. Šios sąvokos gali būti matematiškai simetriškos ir skir- 
tis tik minuso arba pliuso ženklu, tačiau psichologiškai jos turi la- 
bai nevienodas motyvacijos sužadinimo galias. Jeigu interesų gru- 
pei pavyksta tam tikrą problemą pavaizduoti taip, kad pabrėžia- 
mos blogybės, praradimai ir kaštai, ji gali efektyviau pajungti indi- 
vidų energiją kolektyviniams tikslams. 

Kita labai įtakinga mobilizacijos teorija remiasi idėja, kad pro- 
blemos prigimtis lemia tai, ar organizacijos pradės ją eskaluoti ir 


1 Yra įdomių tyrimų apie santykinę motyvacinę nuostolio ir naudos galią 
politinėje kaitoje. Peterio Morriso knygoje Loss and Change (New York: Pant- 
heon, 1971) šis klausimas nagrinėjamas psichologijos ir sociologijos po- 
žiūriu; Russellas Hardinas jį nagrinėja racionalaus agento teorijos požiū- 
riu kn. Collective Action (Baltimore: John Hopkins University Press, 1982); 
nuostolio problemą naudingumo teorijoje, naudodamiesi eksperimentiniais 
duomenimis, svarsto Amos Tversky and Daniel Kahneman, „The Framing 
of Decisions and the Psychology of Choice“, Science 211 (Jan. 30, 1981): 
453-458. 

kaip jos mėgins tai daryti. Jamesas Wilsonas pateikė schemą, da- 
bar plačiai naudojamą, kuri politinę mobilizaciją sieja su skirtin- 
gais vykdomos politikos padarinių tipais.!ė Jis pradeda nuo papras- 
tos idėjos, kad egzistuoja blogi ir geri padariniai, ir teigia, jog bū- 
das, kuriuo šie padariniai pasiskirsto visuomenėje, nulemia tai, ar 
atsiras ir bus aktyvios tam tikrą problemą eksploatuojančios orga- 
nizacijos. 

Wilsonas remiasi gana įtikinama prielaida, kad žmonės greičiau 
susitelkia ir agresyviau veikia tada, kai susiduria su juos tiesiogiai 
ir stipriai paliečiančia problema, o ne su problema, kuri juos palie- 
čia netiesiogiai ir silpnai. Gerus ir blogus padarinius jis apibūdina 
terminais „nauda“ ir „kaštai“, o terminais „koncentruotas“ ir „di- 
fuzinis“ apibūdina politikos padarinių intensyvumo laipsnį. Pada- 
riniai yra koncentruoti, jeigu jie paliečia nedidelį žmonių skaičių; 
pavyzdžiu gali būti tam tikros rūšies verslo pajamų apmokestini- 
mas. Jie yra difuziniai, jeigu paliečia didelį žmonių skaičių; pa- 
vyzdys gali būti visų pardavimų apmokestinimas. Koncentracijos 
laipsnis priklauso ir nuo to, ar plačiai padariniai paliečia asmens 
gyvenimą. Jeigu tam tikros politikos padariniai paliečia didelę as- 
mens laiko arba išteklių (ypač pragyvenimo šaltinių) dalį, tai jie yra 
labiau koncentruoti nei tuo atveju, kai paliečia periferines jo gyve- 
nimo sritis (tarkime, jo hobį). 

Wilsono atsakymas į klausimą, kokio tipo politinių programų 
padariniai labiausiai skatina politinę mobilizaciją, yra gana papras- 
tas: padarinių (kaštų arba naudos) difuzija neskatina organizavi- 
mosi, o koncentracija jį skatina. Wilsoną (ir daugelį tų, kurie nau- 
dojasi jo tipologija) domina tai, kaip skirtingų tipų padariniai su- 
kuria labai skirtingas politines varžybas arba konfliktus. Atsižvelg- 
damas į du politikos padarinių matmenis - naudos /kaštų ir kon- 
centracijos / difuzijos priešpriešą - Wilsonas apibrėžia keturis gali- 
mus varžybų tipus, kurie vaizduojami 9.1 lentelėje. 


18 Jamesas O. Wilsonas paskelbė bent trejetą savo teorijos variantų, kuriuose 
keičiamos arba modifikuojamos kai kurios jos nuostatos: Political Organi- 
zations (New York: Basic Books, 1973), ch. 16; „The Politics of Regula- 
tion“, in James McKie, ed., Social Responsibility and the Business Predicament 
(Washington, D.C.: Brookings Institution, 1974), p. 135-168; „The Politics 
of Regulation“, in James O. Wilson, ed., The Poltics of Regulation (New York: 
Basic Books, 1980), p. 357-394. 

9.1 lentele. POLITINIŲ VARŽYBŲ TIPAI SU PAVYZDŽIAIS 


Nauda 
Kaštai difuziniai koncentruoti 
Difuziniai 1. Ž 
Socialinė rūpyba Sveikatos draudimas su 
Namų savininkų papildomai teikiamomis 
ipotekos nuolaidos paslaugomis 
Taksi medalionai 
Nuolaidos veteranams 
Koncentruoti 3. 4. 
Maisto ir vaistų saugos Profsąjungų ir darbdavių 
reglamentacija derybos 
Aplinkosauginė Ligoninės versus sveikatos 
reglamentacija draudimo bendrovės 
Automobilių saugos Kabelinio ryšio bendrovės 
reglamentacija versus telekomunikacijos 


bendrovės 


Pora šių konfliktų yra lygiųjų varžybos — tos, kurias apibrėžia 
dvi koncentruotų interesų ir dvi difuzinių interesų aibės. Konflik- 
tai, priklausantys koncentruotiesiems/difuziniams interesams 
(4 kvadrantas), paprastai baigiasi pato padėtimis arba priešininkų 
pakaitomis pasiekiamomis pergalėmis, nes nė viena pusė nėra to- 
kia stipri, kad visada įveiktų kitą. Programos, priklausančios difu- 
zinėms/koncentracinėms (1 kvadrantas), pasižymi tolydžia eks- 
pansija, nes renkamieji įstatymų leidėjai turi stiprių paskatų Žars- 
tytis difuzinėmis gėrybėmis. (Kodėl jie neturi tokių pat stiprių pa- 
skatų difuziniams kaštams minimizuoti? Todėl, kad, pirma, jiems 
reikia atrodyti plušančiais savo rinkėjų labui. Neprimetę jiems nau- 
jų kaštų jie paprasčiausiai neatrodytų reikiamai aktyvūs. Antra, jie 
gali manipuliuoti šių programų įvaizdžiu pabrėždami jų naudą ir 
nutylėdami arba sumenkindami kaštus.) 

Kitos dvi konfigūracijos apibrėžia nelygias varžybas. Koncen- 
truoti interesai, susidūrę su difuziniais, beveik visada laimi. Kon- 
centruotos naudos /difuzinių kaštų atveju (2 kvadrantas) grupė, ga- 
linti turėti naudos, imsis rimtų organizuotų pastangų, o platesnioji 
grupė, kurios nariams dėl to tektų patirti nedidelių nuostolių, vei- 
kiausiai liktų pasyvi ir neorganizuota. Pavyzdžiui, valstijos dažnai 

priima įstatymus, reikalaujančius, kad visi valstijoje parduodami 
sveikatos draudimo polisai būtų siejami su kokios nors papildomos 
paslaugos, pavyzdžiui, psichologo ar nevaisingumo klinikos pa- 
slaugos, pirkimu. Šių paslaugų tiekėjai gali turėti apčiuopiamos nau- 
dos dėl tokiu būdu jiems padidintos mokių klientų rinkos; jiems tai 
žada didelius pinigus. Šios jiems teikiamos naudos kaštai plačiai, 
tad ir mažiau apčiuopiamai, pasiskirstys visiems tiems žmonėms, 
kurie moka sveikatos draudimo polisų įmokas. Taigi neabejotina, 
jog valstijos psichologų asociacija arba nevaisingumo klinikos ims 
organizuoti kompaniją tokiam įstatymui paremti, o milijonai drau- 
dimo polisų pirkėjų liks nesusiorganizavę. 

Panašiai koncentruotų kaštų/difuzinės naudos atveju (3 kvad- 
rantas) organizuota opozicija siūlomiems naujiems kaštams leng- 
vai nugalės sunkiai suorganizuojamus potencialius naudos gavė- 
jus. Pavyzdžiui, maisto pramonininkai aktyviai priešinsis naujam 
įstatymui, draudžiančiam naudoti tam tikrą konservantą, jeigu tai 
smarkiai padidintų jų gamybos kaštus. Tuo tarpu vartotojams, ku- 
rie laimėtų dėl sveikesnio (nors ir greičiau gendančio) produkto, vei- 
kiausiai neapsimokėtų imtis organizacinių pastangų, kad pagerin- 
tų tokį menkutį savo gyvenimo kokybės aspektą. 

Esminė šios analitinės schemos idėja yra tai, kad bet kurios 
programos naudos ir kaštų pasiskirstymo būdas, ar jie tenka 
žmonėms difuziniu, ar koncentruotu būdu, nulemia jo generuoja- 
mų politinių varžybų tipą. Tad knieti padaryti išvadą, kad nau- 
dos ir kaštų pasiskirstymas turi esminės reikšmės bet kuriai po- 
litinei programai ir kad net paviršutiniškai susipažinus su poli- 
tine programa ar projektu, turi būti galima jai rasti vietą lentelėje 
ir numatyti jos generuojamos politikos pobūdį. Deja, pasirodo, kad 
politinės problemos dažniausiai neįmanoma įsprausti į kurį nors 
vieną kvadrantą. 

Socialinė rūpyba (Social Security) paprastai laikoma klasikiniu 
tokios politinės programos pavyzdžiu, kurios išskaidytus kaštus 
(darbo atlyginimo apmokestinimas, kuris pasiskirsto milijonams 
darbdavių ir darbėmių) atitinka išskaidyta nauda (pensijos, išmo- 
kos vienišiems žmonėms ir neįgaliesiems, tenkančios milijonams 
žmonių). Tačiau kai 1995 m. buvo ginčijamasi dėl subalansuoto 
biudžeto pataisos, Socialinės rūpybos programa tikrai neatrodė 

kaip vangi, pamažu besiplečianti programa. Pataisos oponentai de- 
mokratų partijoje skelbė, jog pataisą priėmus smarkiai sumažėtų 
Socialinės rūpybos finansavimas, nes vaizdavosi, kad jie yra šios 
programos ir jos teikiamos naudos gavėjų interesų gynėjai. Brėžiant 
kontrastą su difuzine subalansuoto biudžeto naudos gavėjų grupe 
Socialinės rūpybos gavėjai buvo vaizduojami kaip koncentruoto in- 
tereso grupė, kaip identifikuojama grupė žmonių, kurių pragyve- 
nimo lygis iš esmės priklauso nuo šios programos ir kuriuos ne- 
sunkiai gali organizuoti Amerikos pensininkų asociacija. Tad at- 
sakymas į klausimą, ar tam tikras interesas yra koncentruotas, ar 
difuzinis, gali būti tik santykinis. Politikoje svarbiausia tai, ar pri- 
imant sprendimą jo naudos gavėjai ir jo kaštų nešėjai yra labiau 
koncentruoti nei visi kiti žmonės, kurie patiria nuostolių arba gau- 
na naudos dėl to sprendimo. 

Imkime dar vieną pavyzdį - muitų tarifus ir importo kvotas, tai- 
komas batų prekybai. Jeigu JAV batų gamybos įmonėms, labai nedi- 
delei gamintojų grupei, pavyksta išsikovoti muitus užsienio batams, 
tai jos gauna didžiulį pelną, o kaštai plačiai pasiskirsto visiems ba- 
tų pirkėjams. Mažai tikėtina, jog batų pirkėjai susiorganizuotų į gru- 
pę, nes išlaidos batams yra menka jų biudžeto dalis; tačiau batų ga- 
mintojai turi stiprių paskatų trintis Kongreso koridoriuose. Tai yra 
koncentruotos naudos ir difuzinių kaštų situacija (2 kvadrantas). Ta- 
čiau ir šią situaciją galime interpretuoti kaip koncentruotų kaštų ir 
difuzinės naudos atvejį (3 kvadrantas): nesant muito Amerikos pra- 
monininkai su jų palyginti aukštais gamybos kaštais dėl pigesnio im- 
porto prarastų dalį rinkos; tačiau vartotojai turėtų šiokios tokios, bet 
plačiai pasklidusios naudos dėl pigesnių batų. Du nelygių varžybų 
tipai iš tikrųjų tėra vienas tipas. Jų pavadinimai skiriasi priklauso- 
mai nuo to, ar į problemą žvelgiama iš status guo perspektyvos, ar iš 
siūlomo pakeitimo perspektyvos, tačiau bet kuriuo atveju varžybos 
yra nelygios. 

Šis faktas, jog Socialinę rūpybą ar batų importo ribojimą galime 
kilnoti iš vieno kvadranto į kitą, leidžia visiškai kitaip pažvelgti į 
problemų santykį su politika. Politinės problemos nedeterminuoja po- 
litinių varžybų pobūdžio; veikiau priešingai, politinės varžybos formuoja 
būdą, kuriuo suvokiamos pačios problemos. Problemos neturi kokių nors 
imanentinių, fiksuotų padarinių, kurie neišvengiamai susiklosto į 

tam tikrą struktūrą. Veikiau būtent politika veikia tai, kaip kiti žmo- 
nės suvokia siūlymų, sprendimų ar programų padarinius. Ši inter- 
pretacija paaiškina, kodėl vykstant varžyboms problemos gali keis- 
ti savo vietą lentelėje." 

Pažvelkime į valstybinį sveikatos draudimą.“ Kai tokia idėja pir- 
mąkart buvo iškelta šimtmečio pradžioje, o paskui vėl penktojo de- 
šimtmečio pabaigoje, valstybinės sveikatos draudimo sistemos rė- 
mėjai buvo liberalūs reformatoriai, kurie ją vaizdavo kaip tą atvejį, 
kur visi gyventojai, patirdami difuzinius kaštus, gauna difuzinės 
naudos, t.y. mokėdami iš plačios bazės renkamus, tačiau nedide- 
lius mokesčius (1 kvadrantas). Tada Amerikos medikų asociacija 
(AMA) pradėjo priešingą kampaniją, kad įtikintų medikus, jog kyla 
grėsmė jų laisvei - kad valstybinė sveikatos draudimo sistema pa- 
vers juos valstybės tarnautojais, kaip tai padaryta britų sveikatos 
draudimo sistemoje, kad ji kontroliuos jų honorarus ir ribos gydy- 
mo priemonių pasirinkimo laisvę. Pačią siūlomą programą AMA 
vaizdavo kaip koncentruotų kaštų primetimą medikų profesijai ir 
pripažino difuzinę jos naudą visiems gyventojams (3 kvadrantas). 
Teikdama šį vaizdinį AMA sugebėjo mobilizuoti medikus bei dau- 
gelį jų klientų ir veiksmingai pasipriešinti siūlomai valstybinei svei- 
katos draudimo sistemai. Tačiau septintojo dešimtmečio pradžioje 
valstybinės sistemos šalininkai persigrupavo, šįkart prisiviliodami 
ir darbininkų organizacijas, ir vėl iškėlė sveikatos draudimo pro- 
jektą, apsiribojantį senyvais žmonėmis (Medicare programa) ir ne- 
turtingaisiais (Medicaid programa). Atrodė, kad koncentruota nau- 


Tiesą sakant, Wilsonas supranta, jog politiką lemia suvokiamas naudos ir 
kaštų pasiskirstymas. „Ne visi sutaria dėl kaštų ir naudos pasiskirstymo, 
jų pasiskirstymo suvokimas ilgainiui paprastai kinta, ir tą suvokimą kar- 
tais galima pakeisti sumanios politinės propagandos priemonėmis“ (Wil- 
son in McKie, žr. 16 išnašą, p. 139). Tačiau jo darbe dėmesys telkiamas į 
tai, kokio pobūdžio politika susiklosto tarus, kad kaštų ir naudos pasi- 
skirstymas suvokiamas specifiniu būdu, o ne į tai, kaip politikoje formuo- 
jamas ir manipuliuojamas pats šis suvokimas. 


20 Toliau pateikiamoje politinių kovų šioje srityje interpretacijoje remiuosi šio- 


mis istorinėmis studijomis: Richard O. Harris, A Sacred Trust (New York: 
New American Library, 1966); Theodore Marmor, The Politics of Medicare 
(Chicago: Aldine, 1972); Paul Starr, The Transformation of American Medici- 
ne (New York: Basic Books, 1983); Gary Belkin and James Morone, eds., 
The Politics of Health Care Reform (Durham: Duke University Press, 1994). 


9. Interesai 263 


da tenka darbo sąjungoms bei jų sąjungininkėms, taip pat seny- 
viems ir neturtingiems žmonėms, o koncentruotus kaštus pakelia 
medikai (4 kvadrantas). 

Medicare ir Medicaid programos buvo priimtos 1965 m., ir joms 
tolydžio plečiantis tapo aišku, jog jos duoda ne mažiau naudos li- 
goninėms ir medikams todėl, kad jie galėjo gauti atlygį už paslau- 
gas, kurias anksčiau teikdavo veltui ir todėl, kad jų mokių pacien- 
tų ratas smarkiai išsiplėtė. Ligoninės ir medikai, kaip koncentruo- 
tos naudos gavėjai, įgijo stiprių paskatų plėsti jų teikiamų medici- 
nos paslaugų asortimentą ar net teikti nebūtinas paslaugas, jei tik 
sugebėdavo jų kaštus paskirstyti plačioms, neorganizuotoms mokes- 
čių mokėtojų grupėms. Jie vieningai stojo ginti šią sistemą, kai bu- 
vo pradėtos kaštų mažinimo reformos. Sveikatos draudimo politika 
tapo dviejų pusių varžybomis: viena (medicinos paslaugų tiekėjai) 
gavo koncentruotos naudos, o kitai (mokesčių mokėtojams) teko pa- 
kelti difuzinius kaštus (2 kvadrantas). 

Nuo devintojo dešimtmečio pabaigos sveikatos draudimo politi- 
ka vėl ėmė keistis. Daugelis darbdavių nustojo teikti sveikatos drau- 
dimo polisus darbuotojams, o draudikai ėmė vengti drausti žmo- 
nes, turinčius sveikatos problemų. Tuo pačiu metu išlaidos medici- 
nos paslaugoms nepaliaujamai augo, nors tos paslaugos teko vis 
labiau ribojamoms Žmonių kategorijoms. Platesnis medicinos paslau- 
gų prieinamumas, įvedus visuotinio sveikatos draudimo sistemą, 
galėjo, kaip atrodo, suteikti difuzinės naudos milijonams neapdraus- 
tų Žmonių. Tačiau kaip pasiskirstytų tokios sistemos kaštai? Prezi- 
dento Clintono pasiūlytas visuotinio sveikatos draudimo planas bu- 
vo atmestas dėl to, kad oponentams pavyko, sutelkus dėmesį į kon- 
centruotus kaštus, sulaukti paramos iš įvairių interesų grupių, ku- 
rios šiaip jau galėjo turėti naudos iš šio plano. Oponentai aiškino, 
jog plano kaštai tektų pirmiausia darbdaviams (kuriems reikėtų mo- 
kėti už darbuotojų sveikatos draudimą), nors plane buvo numatyta 
įvairių darbdavių kaštų mažinimo būdų. Draudimo kompanijos pa- 
dėtį vaizdavo taip, tarsi visi kaštai užgultų jas tiek, kad kiltų grės- 
mė jų pačių išlikimui ir jose dirbančių žmonių pragyvenimo šalti- 
niui. Šie visuotinio sveikatos draudimo oponentai patraukė savo 
pusėn ligonines ir medikus Clintono planą vaizduodami kaip stra- 
tegiją, kuri leis išpampusiems valdžios biurokratams su jų biurok- 

ratinėmis taisyklėmis kištis į ligoninių ir gydytojų veiklą. Jie medi- 
cinos paslaugų tiekėjams teigė, kad jie taps primetamų koncentruo- 
tų nuostolių aukomis, nors faktiškai visuotinis draudimas būtų tik 
padidinęs kiekį pinigų, kurie naudojami ligoninių ir medikų pas- 
laugoms pirkti. 

Kaip rodo sveikatos draudimo pavyzdys, politikoje problemos 
vaizduojamos taip, kad išryškėtų, kuriems žmonėms ir kokiam jų 
skaičiui bus naudingas siūlomas sprendimas, kad būtų mobili- 
zuota parama arba priešinimasis tam sprendimui. Programos pa- 
čios savaime nenustato kaštų ir naudos pasiskirstymo.?! Veikiau 
politiniai agentai bet kokias programas strategiškai vaizduoja kaip 
varžybas tarp skirtingų kaštų ir naudos pasiskirstymo tipų. Da- 
bar galime detaliau panagrinėti tai, kaip skirtingų interesų kon- 
fliktai pasitarnauja apibrėžiant politikos problemas ir kartu tai, 
kaip politikos problemų apibrėžimas padeda struktūrizuoti poli- 
tinius konfliktus. 


Kaip problemos 
ir interesai apibrėžia vienas kitą 


Mobilizacijos teorijos, kurias ką tik aptarėme, yra dalis bendres- 
nio politinės analizės siekio suprasti pasikartojančias interesų kon- 
fliktų struktūras. Ar kai kurie interesai visada yra stipresni už ki- 
tus? Aptarėme du atsakymus. Kolektyvinio veiksmo logikos teorijo- 
je interesai, kurie gali būti patenkinti individualistinėmis, padalija- 
momis, materialiomis priemonėmis, visada įveiks interesus, kurie ga- 
li būti patenkinti tik kolektyviomis, nedalomomis ir nematerialio- 
mis priemonėmis. Pagal Wilsono siūlomą padarinių pasiskirstymo 


21 Rogeris Cobbas ir Charlesas Elderis savo klasikiniame darbe apie politikos 


problemų apibrėžimą pateikia penkias problemų charakteristikas (konkre- 
tumą, socialinį reikšmingumą, aktualumą, sudėtingumą ir kategorinį pir- 
mumą) ir argumentuoja, jog priklausomai nuo to, ar problema užima aukš- 
tą, ar Žemą vietą pagal vieną iš šių matmenų, ji turi didesnę arba mažes- 
nę galią mobilizuoti platesnę visuomenę. Atrodo, kad šias problemų cha- 
rakteristikas jie traktuoja kaip fiksuotas arba duotas; mano požiūriu, jų 
teikiamos problemų charakteristikos tėra politikos suformuoti vaizdiniai. 
Žr. Participation in American Politics: i Dynamics of Agenda-Buildinę (Bos- 
ton: Allyn and Bacon, 1972), ypač 7 sk. 

teoriją, nedidelės mažumos interesai įveiks daugumos interesus, jei- 
gu kokio nors padarinio poveikis jai bus labai intensyvus, o dau- 
gumą palies tik nežymiai. 

Pažvelkime į šias teorijas iš platesnės perspektyvos. Pagrindinė 
demokratijos teorijos problema yra tai, kad interesai, laikomi mora- 
liai lygiais, gali būti politiškai nelygūs. Teisėti, geri ir dori interesai 
nebūtinai yra stiprūs; tiesą sakant, paprastai jie yra silpni. Tad geri 
interesai natūraliai neišsilaiko. Juos reikia ginti. Būtent valdžia turi 
ginti šiuos teisėtus, bet silpnus interesus nuo stipresnių, bet mažiau 
dorų interesų. Žinoma, demokratijos teorijos nesutaria dėl to, kurie 
interesai laikytini stipriais arba silpnais ir dėl to, kokias priemones 
valdžiai leistina naudoti ginant silpnuosius. Tačiau visos jos remiasi 
šiomis dviem prielaidomis: pirma, kai kurie svarbūs geri interesai 
yra pernelyg silpni, kad apsigintų patys, ir antra, vienas iš svarbių 
valdžios uždavinių - ginti šio tipo interesus. 

Čia taip pat atsiskleidžia esminis rinkos ir polio, kaip visuome- 
nės modelių, skirtumas. Rinkos teorijos remiasi prielaida, kad kai 
kurie vieni interesai yra stipresni už kitus, būtent tie, kurie išreiškia 
svarbiausius daugumos vartotojų poreikius. Nuo demokratijos teori- 
jų jos skiriasi tuo, kad visada postuluoja, jog geri interesai papras- 
tai yra ir stipresni, todėl geri interesai natūraliai reiškiasi rinkos san- 
tykiuose ir nereikalauja jokios „dirbtinės“ paramos iš valdžios. 

Yra daug įvairių schemų geriems /silpniems ir blogiems /stip- 
riems interesams klasifikuoti. Politiniai konfliktai dažnai apibūdi- 
nami kaip stiprių „specialių interesų“ kova su silpnai ginamais 
„visuomeniniais interesais“. Prezidentas Clintonas apgailestavo dėl 
to, kad „Kongresas draskomas ir tampomas į visas puses šimtų 
gerai finansuojamų ir galingų specialių interesų grupių“ ir įspėjo, 
kad „nacionalinis interesas ne visada yra tik mūsų atskirų ir spe- 
cialių interesų suma“. Amerikos politiniame diskurse įvardyti in- 
teresą kaip specialų, vadinasi, jį paniekinti subtiliai teigiant kon- 
trastą su neapibrėžtu, hipotetiniu visuomeniniu interesu. Lentelėje 
9.2 išvardijamos kai kurios kitos šios pamatinės politinės priešprie- 
šos charakteristikos. 


2 Šios kalbos buvo išspausdintos laikraštyje Boston Globe, July 16, ir Jan. 15, 
1981; cituojama pagal Graham Wooten, Interest Groups: Policy and Politics 
in America (Englewood Cliffs, N.J.: Prentice-Hall, 1985), p. 4. 


266 III dalis. PROBLEMOS 


9.2 lentelė. RETORINĖS POLITINIŲ VARŽYBŲ CHARAKTERISTIKOS 


Geras silpnas interesas Stiprus blogas interesas 
kolektyvinis individualistinis 
difuzinis koncentruotas 

platus siauras 

ilgalaikis trumpalaikis 

dvasinis Versus materialus 

socialinis ekonominis 
visuomeninis grupinis 

darbo kapitalo 


Pamatinė visų šių apibūdinimų idėja yra tai, kad siauri, sava- 
naudiški interesai yra pajėgūs nustumti į šalį platesnius, doresnius 
interesus. Interesai dešinėje lentelės pusėje yra blogi nebūtinai dėl 
to, kad savo prigimtimi jie yra blogi ar neteisėti. Jie gali būti blogi 
paprasčiausiai dėl to, kad yra tokie stiprūs, jog nustumtų į šalį ki- 
tus labiau teisėtus interesus. Svarbiausia tai, kad kiekviena šios 
priešpriešos pora nusako nelygias politines varžybas. 

Bet kuriose politinėse varžybose abi pusės mėgina sutelkti visą 
savo galią, tačiau visada tik silpnesnioji pusė mėgina šauktis pagal- 
bos iš šalies. Amerikos politinėje kultūroje, kur valdžia traktuojama 
veikiau kaip arbitras, o ne kaip vienas iš stipriųjų žaidėjų, svarbiau- 
sias išorinės paramos šaltinis yra būtent valdžia. Tad pastebėkime, 
jog tokiu atveju tampa strategiškai naudinga save vaizduoti silpnes- 
niąja puse, kad gautum tiek pašalinių grupių, tiek valdžios paramos. 

Taigi problemos apibrėžimas tampa strategiškai komplikuota 
problema. Siekiant sulaukti aktyvios galingų grupių paramos nau- 
dinga problemą vaizduoti kaip tokią, kurios sprendimas toms gru- 
pėms užkraus koncentruotų kaštų arba atneš koncentruotos nau- 
dos - kaip tai darė Clintono siūlomos sveikatos apsaugos sistemos 
reformos oponentai. Imkime saldesnį pavyzdį: koalicija, siekusi pail- 
ginti dienos šviesos taupymo periodą pasistengė, kad spalio 31 die- 
na - Halloween - būtų įtraukta į siūlomą naująjį periodą, ir taip kon- 
diterijos verslininkus paskatino prisijungti prie koalicijos.?3 Čia tu- 
rime atvejį, kai problemos apibrėžimas - ribos tarp įprastojo ir šviesą 


3 Arlen J. Large, „Congress Again Tinkers with Daylight Time; Candy Lob- 
by Has a Big Hand in This Clock War“, Wall Street Journal, July 22, 1985, 
p. 40. 

taupančio laiko nustatymas — buvo tiesiogiai paveiktas siekio pa- 
traukti savo pusėn tam tikrą grupę. 

Siekiant pritraukti išorinių grupių paramą naudinga vaizduotis 
esant silpnesniąja, labiau visuomeniška puse, o ne stipresniąja, gi- 
nančia intensyvius, tačiau siaurus interesus. Mėginimas siaurus in- 
teresus pavaizduoti kaip bendrus visuomenės interesus yra klasi- 
kinė politinė strategija, kurios esmę išreiškia garsusis Charleso Wil- 
sono teiginys: „kas naudinga General Motors, tas naudinga šaliai“. 
Pavyzdžiui, kai Billas Clintonas ir Hilary Clinton pradėjo savo kam- 
paniją už sveikatos draudimo sistemos reformą ir užsipuolė pelno 
besivaikančią vaistų gamybos pramonę, atsakomasis jos smūgis bu- 
vo plati viešųjų ryšių kampanija, vaistų gamybos verslą vaizduo- 
janti kaip humanitarinių pastangų - medicinos tyrimų ir gydomų- 
jų priemonių paieškos - finansavimo šaltinį; pelnymasis iš vaistų 
pardavimo buvo vaizduojamas kaip antraeilis dalykas. 

Yra keletas strategijų, kurias grupės naudoja savo specialius 
(koncentruotus) interesus mėgindamos pavaizduoti kaip bendruo- 
sius. Viena jų yra toji, kai tariamąjį specialų interesą mėginama 
išskaidyti ir parodyti, jog politinis agentas, kaltinamas tuo, kad sie- 
kia savanaudiškų tikslų, iš tikrųjų yra sudarytas iš daugybės pa- 
prastų ir vidutinių piliečių. Aplinkosaugos įstatymų sugriežtinimo 
šalininkai komunalinių paslaugų įmones dažnai vaizduoja kaip to- 
kias, kurios vaikosi pelno (pavyzdžiui, naudoja pigią sieros prisod- 
rintą anglį) visos visuomenės sąskaita (žmonės kenčia dėl teršia- 
mų ežerų ir nykstančios augalijos). Komunalinių paslaugų įmonės 
kratosi šio vaizdinio teikdamos save kaip akcininkų bendroves, ku- 
rias dalinės nuosavybės teise valdo mūsų senelės, našlės ir sun- 
kiai dirbantys amerikiečiai, kuriems tektų pakelti papildomą kaštų 
naštą, nes griežtesnė reglamentacija sumažintų jų investicijų vertę, 
ir mažesnė tarša duotų naudos tik mažai elitinei iškylautojų gam- 
toje grupei, tiems, kurie turi laiko ir pinigų Žvejybai bei alpinizmui. 

Kita strategija yra visiškai priešinga - mėginama transformuoti 
tai, kas atrodo esąs siauras koncentruotas interesas ir sutelktų po- 
tencialius laimėtojus ar pralaimėtojus į daug platesnę „paprasto 
žmogaus“ klasę. Kai 1995 m. Kongresas ruošėsi nutraukti federali- 


22 Rick Warzman, „Drug Firms“ Lobbving to Defuse Criticism by Clinton's 


Pays Off“, Wall Street Journal, Aug. 16, 1994, p. 1. 

nę nemokamų priešpiečių moksleiviams programą traktuodamas ją 
kaip biurokratinio lėšų švaistymo atvejį, pirmieji, žinoma, ėmė pro- 
testuoti vaikų teisių gynėjai. Tačiau programos gynėjai neapsiribo- 
jo tuo, kad vaikus įvardijo kaip nukentėsiančią pusę. Jie pradėjo at- 
sakomąjį puolimą aiškindami, kad 200 000 darbuotojų, aptarnau- 
jančių tą programą, bus atleisti, kad nuostolių patirs tūkstančiai 
smulkių verslovių, tokios kaip kepyklos ir pieninės, kurios veikiau- 
siai turės atleisti tūkstančius darbininkų, ir kad milijonai mokesčių 
mokėtojų turės dengti biudžeto skylę, atsirasiančią dėl to, kad visi 
šie atleisti darbuotojai nebemokės mokesčių.? 

Panašiai ir ekonominiai interesai gali būti transformuoti į socia- 
linius. Esą protekcionizmas, saugantis mus nuo užsienio konkuren- 
cijos, padeda išsaugoti darbo vietas ir taip išsaugoti bendruomenes; 
žemės ūkio produktų kainos palaikymas, lengvatinės paskolos 
ūkiams esą padeda išlaikyti ne verslą, bet „gyvenimo būdą“; gyny- 
bos agentūrų kontraktai su vieninteliu tiekėju, net jeigu jie atrodo kaip 
ginkluotės tiekimo monopolio garantijos, iš tikrųjų tėra pastanga iš- 
laikyti stabilų šalies pajėgumą gaminti specializuotą įrangą. 

Analogiškai trumpalaikiai interesai gali būti vaizduojami kaip 
ilgalaikiai. Parama kokiam nors verslui beveik visada vaizduojama 
kaip išimtinė priemonė, kurios būtina griebtis siekiant gilesnės il- 
galaikės restruktūrizacijos. Kad valstybės parama būtų politiškai 
priimtina, reikia parodyti, jog ji yra „postūmis, o ne pašalpa“ - tai 
metafora, kuria naudojosi prezidentas Clintonas ragindamas didinti 
nepasiturinčių žmonių galią užsidirbti pajamų, užuot tiesiogiai tei- 
kus jiems ekonominę paramą. 

Politikoje problemos apibrėžiamos taip, kad tai tarnautų politi- 
niams tikslams, kad būtų mobilizuota parama vienai iš konflikto pu- 
sių. Apibrėžti problemą, vadinasi, pasakyti, kas yra dalybų objektas, 
kurios grupės ir kaip bus paveiktos; kartu tai ir interesų bei aljansų 
sandaros apibrėžimas. Neįmanomas apolitinis problemos apibrėži- 
mas. Nagrinėdamas bet kurį politinės problemos apibrėžimą, įžvalgus 
analitikas turi kelti klausimą, kaip tas apibrėžimas apibrėžia suintere- 
suotas puses bei jų interesus, kam jis paskiria laimėtojų ir pralaimėto- 
jų vaidmenis, ir kaip kitoks apibrėžimas pakeistų galios santykius. 


2 Peter Viebling, Letter to the editor, New York Times, March 2, 1995, p. A22. 

SPRENDIMAI 


Nelengva būti Jungtinių Valstijų prezidentu: „Išklausau vieną 
pusę ir atrodo, kad jie sako tiesą; po to kalbuosi su kita puse, ir 
atrodo, kad jie taip pat sako tiesą, tad lieku ten, kur ir buvau. ... 
Dieve, už ką toks darbas?“ 

Neryžtingumas priimant sprendimą yra sena problema, nes taip 
kalbėjo apie sprendimo priėmimo agoniją Warrennas Hardingas, 
JAV prezidentas 1920-1924 m.! Ne tik prezidentas, bet ir kiekvie- 
nas iš mūsų iškilus klausimui „Ką turėčiau daryti?“ arba „Kuo ga- 
lėčiau padėti?“ susiduriame su politinio sprendimo priėmimo pro- 
blema. 

Žmogiškosios patirties erdvė teikia daug sprendimų priėmimo 
būdų: sprendimai gali būti priimami vadovaujantis papročiais, ben- 
druomenės normomis, impulsais, intuicijomis; bendru sutarimu, 
sprendimo delegavimu, atidėliojimu, sandoriu, tarpininkavimu, teis- 
mu, balsavimu ar monetos metimu. Skiriamasis šiuolaikinės politi- 
nės analizės bruožas yra tai, kad ji savo dėmesį telkia į vadinamąjį 
racionalų sprendimų priėmimą. Problemų sprendimas vaizduoja- 
mas kaip pasirinkimas iš alternatyvių priemonių tam tikram tiks- 
lui pasiekti; racionalumas yra gebėjimas pasirinkti geriausią tikslo 
realizavimo priemonę. 

Šioje koncepcijoje visos politinės problemos sutelpa į vieną me- 
taproblemą: kaip priimti sprendimą, kuris leistų pasiekti geidžia- 
mą tikslą? Jos siūlomi sprendimo priėmimo modeliai yra preskrip- 
ciniai ir normatyviniai, o ne aprašomieji ar prognostiniai; viešosios 


! Cituojama pagal Emmet John Hughes, The Living Presidency (New York: 
Coward, McGann ė: Geohegan, Inc., 1973), p. 135. 

politikos problemas jie apibrėžia kaip sprendimų priėmimo proble- 
mas ir siekia parodyti, kuris problemos sprendimas yra geriausias./ 
Pagrindiniai šios koncepcijos variantai yra naudos /sąnaudų, rizi- 
kos/naudos ir sprendimų analizė. 


Racionalaus sprendimo sąvoka 


Racionalių sprendimų modelyje politikos problema traktuojama 
kaip pasirinkimo problema, su kuria susiduria politinis agentas. 
Agentas yra tas individas (įmonė, organizacija ar bet koks kitas sub- 
jektas, galintis priimti sprendimus), kuris turi pasirinkti tam tikrą 
veiksmų liniją geidžiamam tikslui pasiekti. Ieškodamas sprendimo, 
agentas atlieka mintinių operacijų seriją. Seriją sudaro šie Žingsniai: 
(1) apibrėžiami tikslai, (2) įsivaizduojamos alternatyvios priemonės 
jiems pasiekti, (3) įvertinami kiekvienos galimos veiksmų linijos pa- 
dariniai, (4) pasirenkama toji alternatyva, kuri turi daugiausia šan- 
sų duoti geidžiamą rezultatą. 

Taip jį apibūdinant racionalaus sprendimo modelis yra pana- 
šus į kalbėjimą proza. Mes visi tai darome kasdien beveik automa- 
tiškai, kai priimame sprendimus remdamiesi ne vien įpročiu, intui- 
cija ar balsavimu. Išrutuliotas iki savo loginės baigties, tobulo ra- 
cionalumo idealas reikalautų, kad asmuo apsvarstytų visas galimas 
alternatyvas (begalinį skaičių) ir įvertintų visus galimus kiekvienos 
jų padarinius. Tačiau tokiu atveju asmuo netrukus patirtų „anali- 
zės paralyžių“ ir veikiausiai niekada nepriimtų jokio sprendimo. 
Todėl racionalumo teoretikai paprastai daro prielaidą, jog Žmonės 
veikia riboto racionalumo sąlygomis. Žmonės svarsto tik kai kurias 


2 Panašaus tipo modelis, dažniausiai vadinamas „viešųjų sprendimų“ arba 
„Viešojo pasirinkimo“ teorija, naudojamas veikiau elgsenai aiškinti, o ne 
problemų ar sprendimų analizei. Šie modeliai naudojami aiškinti organi- 
zacijų, šalių arba grupių elgesiui praeityje arba prognozuoti jų elgesį atei- 
tyje. Čia nenagrinėsime šių aprašomųjų, arba preskripcinių, pasirinkimo 
modelių paprasčiausiai dėl to, kad juose tiesiogiai neliečiami politinių pro- 
blemų formavimo klausimai. Klasikinį įvadą į šią sritį pateikia James Bu- 
chanan and Gordon Tullock, The Calculus of Consent (Ann Arbor: Universi- 
ty of Michigan Press, 1962). Puikią literatūros apžvalgą pateikia Donald 
Green and Ian Shapiro, Pathologies of Rational Choice (New Haven: Yale Uni- 
versity Press, 1994). 

alternatyvas, jie disponuoja ribota informacija ir sprendimo paieš- 
ką nutraukia suradę juos tenkinantį sprendimą, užuot toliau ieško- 
ję absoliučiai geriausio veiksmų plano? Tobulai racionalus spren- 
dimų priėmėjas politikoje yra tarsi šventasis religijoje - idealas, ku- 
rį viešai išpažįsta kiekvienas, kuriuo vadovautis dauguma žmonių 
nenori ir kurį pasiekia tik vienetai. 

Racionalių sprendimų modeliai paprastai nenagrinėja žingsnių 
(1) ir (2). Postuluojama, jog agentas jau turi tikslų, juos žino ir geba 
artikuliuoti. (Politinių interesų teorijos, priešingai, savo dėmesį tel- 
kia į klausimą, iš kur žmonės gauna savo tikslus.) Racionalaus 
sprendimo modeliuose neturi reikšmės nei tai, iš kur atsiranda al- 
ternatyvos, nei tai, kurios iš jų bus svarstomos kaip galimos agento 
pasirinkimo kandidatės. Šiuose modeliuose visas dėmesys sutelkia- 
mas į žingsnį (3), į padarinių įvertinimą. Esminė modelio idėja — 
palyginti skirtingų alternatyvų padarinius ir pasirinkti tą alterna- 
tyvą, kuri duotų geriausių rezultatų. 

Visuose racionalaus sprendimo modeliuose sprendimas žings- 
nyje (4) daromas remiantis vienu kriterijumi — maksimalia visumi- 
ne gerove. Kartais šis kriterijus įvardijamas kaip „patenkinimas“, 
„gerovė“ arba „naudingumas“, tačiau pamatinė jo idėja išlieka: 
sprendimų priėmėjas turi rinktis tą alternatyvą, kuri maksimizuo- 
tų visuminę gerovę. Jeigu sprendimų priėmėjas yra individas, pri- 
imdamas sprendimus jis turi vadovautis savo visuminės gerovės 
sumetimais. Jeigu sprendimų priėmėjas yra organizacijos atstovas, 
šalies lyderis arba jos politikos formuotojas, jis turi vadovautis at- 
stovaujamų žmonių visuminės gerovės sumetimais. (Racionalaus 
sprendimo modeliai, kaip ir rinkos modeliai, bet kurio kolektyvo 
gerovę apibrėžia kaip jį sudarančių individų gerovės sumą; šią 
prielaidą jau esame aptarę.) Net jeigu sprendimas būtų labai su- 
dėtingas ir priklausytų nuo daugybės veiksnių, visi sprendimo 
priėmimo motyvai galiausiai turi būti surikiuoti vieningoje skalė- 
je arba subendravardiklinti, kad atsirastų vieningas visuminės ge- 
rovės matas. 


3 Riboto racionalumo sąvoką išrutuliojo Herbertas Simonas savo knygoje Ad- 
ministrative Behavior (New York: Free Press, 1947). Žr. taip pat naujesnį jo 
straipsnių rinkinį Models of Bounded Rationality (Cambridge, Mass.: MIT 
Press, 1982). 

Racionalaus sprendimo modeliai taip pat postuluoja, jog visi 
svarbūs sprendimo priėmimo sumetimai liečia tik įvairių alterna- 
tyvų padarinius. Tačiau jeigu manome, kad be veiksmo padarinių 
egzistuoja ir kitų svarbių sumetimų, tai šis modelis nebus adekva- 
tus. Vieną tokių sumetimų aibę nusako moralės principai ir parei- 
gos. Daugelis filosofų mano, jog tam tikri veiksmai, kurių kaštai 
didesni už naudą, vis dėlto yra moraliai teisingi, tad jie turi būti 
atliekami.“ 

Dar vienas svarbus sumetimas priimant sprendimą yra pats 
sprendimo priėmimo procesas: kartais labiau vertiname tai, kaip 
sprendimas priimamas negu jo rezultatą. Žmonės vertina bendruo- 
menės susirinkimus ne todėl, kad juose priimami teisingi sprendi- 
mai, o todėl, kad individams jie suteikia galimybę dalyvauti politi- 
nių sprendimų priėmimo procese. Sprendimo priėmimo procesas net 
turi įtakos tam, kaip vertiname jo rezultatą. Atsakymas į klausimą, 
ar paleisti lygtinai kalinį, bus kokybiškesnis ir teisingesnis, kad ir 
koks būtų jo rezultatas, jeigu sprendimo priėmimo procesas numa- 
tys galimybę kalinį pažįstantiems žmonėms išsakyti savo nuomo- 
nę apie jo charakterį. Jeigu vien moterų prisiekusiųjų teismas nu- 
teistų vyriškį už išprievartavimą, tokį sprendimą vertintume kitaip 
nei tuo atveju, jeigu prisiekusieji būtų atrinkti burtų keliu? 

Turėdami bendrą racionalių sprendimų modelio vaizdą dabar 
galime glaustai aptarti jo pagrindinius variantus. Naudos/sąnaudų 
analizė yra bene plačiausiai naudojamas analizės įrankis tiek vie- 
šojoje politikoje, tiek privačiame gyvenime. Juo naudojantis mėgi- 
nama palyginti negatyvius ir pozityvius veiksmo padarinius sie- 
kiant, kad būtų įmanoma nustatyti, ar visuminė jų nauda viršija jų 
sąnaudas (kaštus). Sprendimas priimamas vadovaujantis paprastu 
kriterijumi arba taisykle: atlik veiksmą, jeigu jo nauda viršija kaš- 
tus arba, kalbant šiam modeliui būdingu matematiniu Žžargonu, 
„Imkis veiksmo, jeigu ir tik jeigu jo grynoji nauda yra didesnė už 
nulį“. Jeigu sprendimas susijęs ne vien su tuo, ar imtis konkretaus 
veiksmo, bet tai, kurio veiksmo imtis esant keletui galimų veiksmų, 


4 Žr. Steven Kelman, „Cost-Benefit Analysis: An Ethical Critigue“, Regula- 
Hon, January/February 1981: 33—40. 

> Puikią šio pobūdžio kritiką pateikia Laurence H. Tribe, „Policy Science: 
Analysis or Ideology?“ Philosophy and Public Affairs 2 (1972): 66-110. 

procesas išlieka tas pats, ir sprendimo priėmimo kriterijus yra toks: 
imkis to veiksmo, kuris duotų didžiausios grynosios naudos. 

Skaitytojas veikiausiai pats, priimdamas savo sprendimus, nau- 
dojasi šiuo metodu, jeigu ne naudodamas formalios kiekybinės 
analizės metodus, tai bent jau sudarydamas savo planuojamo veiks- 
mo „pliusų“ ir „minusų“ sąrašą. Vienintelis skirtumas tarp jūsų 
pliusų ir minusų sąrašo ir formalios naudos /sąnaudų analizės, 
kurią atlieka politikos analitikai, yra tai, kad jų analizėje pasirodo 
daugiau skaičių. Kiekvieną pliusą ir minusą jie bando išmatuoti. 
Sprendžiant klausimą, ar veiksmas „apsimoka“, jums galbūt pa- 
kanka intuityvaus tokio sąrašo suvokimo; tačiau formalūs analiti- 
kai pagal bendrą vardiklį stengiasi išmatuoti visus padarinius, kad 
matavimo rezultatai galėtų būti susumuoti. Analitikai yra aritme- 
tikos aistruoliai. 

Naudos/sąnaudų analizėje mato vienetai paprastai yra doleriai, 
nes pradinis analizės postūmis yra klausimas, kaip geriausia iš- 
leisti pinigus. Naudos/sąnaudų analizė naudojama ieškant atsa- 
kymo į tokius klausimus: „Ar verta skirti pinigų nacionalinei kam- 
panijai prieš rūkymą?“, „Ar verta iš automobilių gamintojų parei- 
kalauti, kad automobiliuose būtų įrengtos oro pagalvės?“ Analiti- 
kas dolerinius programos kaštus palygina su dolerine jos nauda ir 
pateikia atsakymą. 

Tais atvejais, kai veiksmo padariniai yra tokie sunkiai įvertina- 
mi dalykai kaip mirtis, sugadinta politinė reputacija, miesto nuos- 
mukis ar tam tikro arealo gyvūnijos sunaikinimas, jie vis vien turi 
būti matuojami, kad būtų įtraukti į naudos/sąnaudų analizę. Daž- 
nai tokie dalykai paprasčiausiai ignoruojami dėl to, kad nėra jokio 
patikimo jų vertės išmatavimo būdo, ir būtent ši jų ignoravimo nuo- 
stata rodo rimtą paties metodo trūkumą. Kartais jie įspraudžiami į 
prokrustinę analizės lovą. Viena labiausiai probleminių naudos / 
sąnaudų analizės sričių yra įstatyminė reglamentacija sveikatos ap- 
saugos ir darbo saugumo srityse, kur politinio pasirinkimo padari- 
niai reiškiasi kaip traumos, ligos ir mirtys arba kaip sveikata, ilga- 
amžiškumas ir aukšta gyvenimo kokybė. Analitikai yra pasiūlę bū- 
dų, leidžiančių apskaičiuoti žmogaus gyvybės arba fizinio sužeidi- 
mo vertę doleriais. Remiantis tokiais apskaičiavimais galima teigti, 
kad, pavyzdžiui, darbininko statybininko gyvybės vertė yra 650 000 

dolerių, ir kad darbų saugos priemonė neturi būti diegiama, jeigu 
jos kaina viršytų gyvenimo, kurį ji padėtų išsaugoti, vertę.“ 

Daugelio politikos problemų atveju mums labiausiai rūpi ne tie- 
sioginiai, bet galimi padariniai, dėl kurių net nesame tikri, ar jie 
apskritai atsiras. Pavyzdžiui, blogi naujo vaisto padariniai gali pa- 
sireikšti tik po daugelio jo vartojimo metų, arba naujo ginklo nepa- 
tikimumas gali išryškėti tik kovos lauke. Aplinkosaugai, saugumui, 
sveikatos apsaugos reguliavimui nuolat iškyla problemų, atsiradu- 
sių dėl netikrumo, t.y. mes įtariame, baiminamės ar net turime įtai- 
gių ženklų, kad atsitiks kas nors blogo, tačiau tvirtai to nežinome. 
Iškilus šio pobūdžio problemoms sprendžiant, ar verta imtis tam 
tikro veiksmo, gali būti naudojama rizikos/naudos analizė (arba tie- 
siog rizikos analizė). Ji atliekama lygiai taip pat, kaip naudos /s4- 
naudų analizė - sudedate veiksmo pliusus ir minusus; skirtumas 
tik tas, kad minusai čia nusako neigiamų padarinių mastą ir jų ti- 
kimybės laipsnį. Pavyzdžiui, jeigu būtų 10 proc. tikimybė, kad nau- 
jas vaistas nužudys 100 žmonių, jo laukiami kaštai būtų įvertinti 
kaip 10 žmonių gyvybė (10 proc. nuo 100 žmonių). 

Kaštų įvertinimas rizikos analizėje yra kartu ir paprastas, ir gi- 
lus. Procedūra grindžiama elementaria aritmetika: padarinio (tokio 
kaip prarasti doleriai arba prarastos gyvybės) mastas padauginamas 
iš dešimtainės trupmenos, išreiškiančios jo tikimybę. Kadangi rizi- 
kos problemų atveju visada turime reikalų su mažesne nei 100 pro- 
centų tikimybe (jeigu įvykio tikimybė būtų 100 proc., tai jis būtų vi- 
siškai numatomas ir nekiltų jokios rizikos problemos), ši sandauga vi- 
sada sumažina pradinį mastą. 

O dabar gilusis analizės aspektas: ši metodika remiasi prielaida, jog 
blogas padarinys yra mažiau blogas, jeigu nėra tikra, kad jis atsiras. Net jei- 
gujo atsiradimo tikimybė yra 99 proc., rizikos/naudos analizėje jam 
teikiama mažesnė vertė nei rezultatui, apie kurį žinome, jog jis įvyks. 


6 Kartais, nors rezultatus, kuriuos norime pasiekti, sunku išmatuoti dole- 
riais, norime palyginti keletą programų, duodančių to paties tipo padari- 
nių, pavyzdžiui, skirtingas darbų saugos programas arba vadybos naujo- 
ves, kuriomis siekiama padidinti darbo produktyvumą. Tokių problemų 
atveju kaštų efektyvumo analizė apibrėžia naudą nedoleriniais vienetais, pa- 
vyzdžiui, išsaugotų gyvybių skaičiumi arba per darbo valandą pagaminto 
produkto kiekiu, ir tada palyginamas skirtingų programų vienetinis efek- 
tyvumas. Sprendimo priėmimo taisyklė čia skamba taip: rinkis tą progra- 
mą, kurios vienetiniai kaštai būtų mažiausi. 

Ir jeigu rezultatas yra absoliučiai katastrofinis, bet labai mažai tikė- 
tinas, analizė jam neteiks beveik jokios vertės. Pavyzdžiui, avarija ato- 
minėje jėgainėje nusineštų 10 000 žmonių gyvybių, tačiau tarus, kad 
jos tikimybė tėra 1/100 000 (arba 0,00001), jos laukiami kaštai būtų 
tik 1/10 žmogaus gyvybės (0,00001x10 000 žmonių gyvybių). 

Idėja, kad rezultato vertę gali atsverti arba sumažinti jo atsiradi- 
mo tikimybė, taikoma ne tik neigiamiems, bet ir teigiamiems veiks- 
mų padariniams, ne tik sąnaudoms (kaštams), bet ir naudai. Pa- 
vyzdžiui, vadybos naujovė, kuri padėtų gauti papildomą milijoną 
dolerių pelno, bet kurios realizavimo tikimybė yra tik 75 proc., bū- 
tų traktuojama kaip laukiama 750 000 dolerių nauda. 

Naudos mastas, atsveriamas jos tikimybės laipsnio, vadinamas 
laukiama verte, arba laukiamais kaštais, ir tai yra pagrindinė rizikos / 
naudos analizės sąvoka. Čia atsiskleidžia dar gilesni analizės aspek- 
tai. Realiame gyvenime tikėtini veiksmo padariniai galiausiai vienaip 
ar kitaip pasireiškia. Avarija arba neįvyksta ir joks žmogus nepraran- 
da gyvybės, arba ji įvyksta ir 10 000 žmonių žūsta. Nėra vidurio kelio. 
Avarijos padarinius galėtų sušvelninti Raudonasis kryžius, tačiau jie 
nebus mažiau skausmingi dėl to, kad jų tikimybė buvo labai maža. Ri- 
zikos/naudos analizėje, priešingai, laukiamos vertės yra padariniai, 
kuriuos švelnina iš dangaus nuleidžiamos tikimybių trupmenos. 

Rizikos /naudos analizė remiasi prielaida, jog laukiamą vertę vė- 
liau atliekant aritmetinius veiksmus galima traktuoti kaip tikrą. Grįž- 
kime prie supaprastinto pavyzdžio: jeigu sprendžiant saugos stan- 
dartų klausimą mums rūpėtų tik jų įgyvendinimo kaštai ir galimas 
išgelbėtų gyvybių skaičius, tai rizikos analizė galėtų atrodyti taip: 


Saugumo standartų įgyvendinimo kaštai = $1 milijonas dolerių 
Laukiama standartų vertė = 0,1 gyvybė 
Vienos gyvybės išsaugojimo kaštai = $1 milijonas + 0,1 = $10 milijonų 


Atkreipkite dėmesį į tai, kad dalijamasis skaičius (standartų kaš- 
tai) grindžiamas darbo ir medžiagų rinkos kainomis, o skaičius, iš 
kurio jis dalijamas, nusako tikimybinio įvertinimo skaičiaus kom- 
binaciją su realių gyvybių skaičiumi. Rizikos/naudos analizė bet 
kurią laukiamą vertę aritmetiškai leidžia traktuoti kaip tikrą vertę, 
nors šie du vertės tipai turi labai skirtingas prasmes žmogiškajame 
patyrime — viena yra realiai patiriama ir turi empirinį referentą, o 
kita egzistuoja tik kaip aritmetinė idėja. 

Laukiamos vertės sąvoka atlieka esminį vaidmenį sprendimų ana- 
lizėje, t. y. teorinėje konstrukcijoje, kurią naudojant siekiama struk- 
tūrizuoti problemas tais atvejais, kai nėra tikrumo dėl veiksmų pa- 
darinių arba kai egzistuoja pasirinkimo tarp skirtingų to paties 
veiksmo padarinių galimybė. Sprendimų analizė eksplicitiškai pri- 
ima individualaus asmens perspektyvą ir, šalia informacijos iš ki- 
tų šaltinių, naudojasi jo subjektyviais vertės ir tikimybių įvertini- 
mais. Ji naudojasi tikimybe ne tik tikėtinų padarinių vertei pasver- 
ti, bet ir materialiai nepasveriamų padarinių vertei nustatyti. Ir pa- 
teikia vizualinį sprendimų žemėlapį. 

Tarkime, pavyzdžiui, kad miesto meras sprendžia klausimą, ku- 
rią iš dviejų miesto transporto patobulinimo programų jam derėtų 
palaikyti./ Viena leistų patobulinti esamą susisiekimo autobusais 
sistemą palyginti nedideliais ir žinomais kaštais, kurie galėtų būti 
padengti šiek tiek padidinus turto mokesčius. Kita, ambicingesnė, 
programa, gavus federalinį finansavimą, leistų pastatyti naują met- 
ro sistemą, tačiau šis planas gali amžiams įstrigti federalinės biu- 
džeto politikos brūzgynuose. Metro sistema būtų daug pranašesnė 
už atnaujintą autobusų sistemą, tačiau negavęs federalinio finan- 
savimo miestas negalėtų jos pastatyti. Ar merui reikėtų rizikuoti ir 
paremti ambicingesnį tikslą, ar veikiau tenkintis kuklesniais, bet tik- 
resniais rezultatais? Sprendimų analizėje mero problemą vaizduo- 
ja 10.1 diagramoje pateiktas sprendimų medis. 


10.1 DIAGRAMA 


Palaikyti autobusų planą Tobulesnė autobusų sistema 













Gautas federalinis finansavimas Metropolitenas 


Palaikyti metro planą 


Negautas federalinis finansavimas 


7 Šį pavyzdį pasiskolinau, šiek tiek jį modifikuodama, iš Robert Behn and 
James Vaupel, Ouick Analysis for Busy Decision Makers (New York: Basic 
Books, 1982), ch. 3. 

Sprendimų analizėje medis skaitomas iš kairės į dešinę. Kvad- 
ratas pradžioje Žymi asmens sprendimą. Atsišakojančios linijos 
vaizduoja alternatyvius veiksmų planus. Trikampiai vaizduoja ga- 
lutinius padarinius, kurie turi būti įvertinti. Apatinė šaka, vaizduo- 
janti metro statybos plano pasirinkimą, veda prie apskritimo, kuris 
žymi tik tikėtiną įvykį, šiuo atveju - federalinį finansavimą, kuris 
gali būti gautas, bet gali būti ir negautas. Kiekvienas šių įvykių tu- 
ri savo galutinį įvertintiną rezultatą (jį žymi trikampiai), šiuo atve- 
ju —- pastatytą metropoliteną arba nieką. 

Norėdamas priimti sprendimą, meras turi žinoti, kokia yra fede- 
ralinės paramos gavimo tikimybė, ir kiekvieno sprendimo rezultato 
vertė. Informacijos apie federalinio finansavimo tikimybę jis gali gauti 
kreipęsis į valstijos atstovus Kongrese, pasisamdęs konsultantą arba 
paprasčiausiai padaręs apgalvotą savo paties spėjimą. Tada jis įra- 
šo atitinkamus skaičius į sprendimo medį. Mūsų pavyzdyje tarsime, 
kad tikimybė gauti federalinį finansavimą lygi 60 proc., o tikimybė jo 
negauti - 40 proc. Šios tikimybės įtraukiamos į 10.2 diagramą ir nau- 
dojamos, kaip ir rizikos analizėje, šių rezultatų vertei pasverti. 


10.2 DIAGRAMA 


Palaikyti autobusų planą Tobulesnė autobusų sistema 









Gautas federalinis finansavimas 







Palaikyti metro planą 







Negautas federalinis finansavimas 
p= 040 






Niekas 





Vertindamas rezultatą, sprendimų analitikas visada naudojasi 
skale nuo O iki 1, kurioje O priskiriamas blogiausiam rezultatui (šiuo 
atveju - jeigu nieko nepadaroma), o 1 - geriausiam rezultatui (jei- 
gu pastatomas metropolitenas). Tarpinių rezultatų vertinimas yra 
šiek tiek sudėtingesnis. Siekdamas išsiaiškinti, kokią vertę turi pa- 
tobulinta autobusų sistema, meras atliktų mintinį loterijos žaidimą. 
Jis įsivaizduotų daugybę lošimų tarp geriausio ir blogiausio rezul- 

tato — metropoliteno ir nieko - ir mėgintų nustatyti tašką, kur jau- 
čiasi „abejingas“ pasirinkimui tarp rizikingo metro statybos projekto 
ir patikimo autobusų sistemos tobulinimo plano. Pavyzdžiui, jeigu 
federalinio finansavimo tikimybė būtų tik 50 proc., tai jis pasirink- 
tų autobusų sistemos tobulinimą, tačiau jeigu ši tikimybė būtų 80 
proc., jis veikiau rizikuotų ir pasirinktų metro sistemos statybą. Ta- 
čiau jeigu ši tikimybė būtų 65 proc., jis negalėtų apsispręsti ir būtų 
abejingas. Sprendimų analitikas tada padarytų išvadą, jog skalėje 
nuo O iki 1 autobusų sistemos tobulinimo vertė merui yra 0,65.? 

Turint visus šiuos skaičius nesunku priimti sprendimą. Daugi- 
name kiekvieno tikėtino rezultato vertę iš jo tikimybės laipsnio ir 
gauname laukiamą vertę: 0,60 x 1 = 0,60 metro sistemos atveju ir 
040 «x 0 = O tuo atveju, kai piliečiai negauna nieko. Sudedame šias 
vertes ir gauname bendrą apatinės šakos vertę - 0,60. Alternatyvaus 
pasirinkimo - autobusų projekto - vertė yra 0,65. Netikrumo sąly- 
gomis šis pasirinkimas yra naudingesnis, todėl meras turi pasirinkti 
pastarąjį projektą (žr. 10.3 diagramą). 


10.3 DIAGRAMA 


Palaikau autobusų projektą 






Gaunu federalinę paramą 


Š Veikiausiai galvojate: „Koks absurdiškas daiktų vertinimo būdas“. Tačiau 
aš tik aiškinu tai, kaip atliekama sprendimų priėmimo analizė. Tais atve- 
jais, kai kiti kiekybiniai rodikliai yra netinkami arba neprieinami, sprendi- 
mų analizė rezultatus vertina palygindama juos su „atskaitinio lošimo“ 
standartu, ir tie, kurie ja naudojasi, šio tipo vertinimą laiko tiksliu ir vie- 
nareikšmišku. Žr. Behn and Vaupel, ibid., p. 60-63 ir 227-228. Taip gau- 
tas vertes jie vadina preferencinėmis tikimybėmis, ir siekia parodyti, kad 
vertės, arba preferencijos, yra reiškiamos tikimybių terminais. Howardas 
Raiffa, savo klasikiniame tekste, Decision Analysis (Reading, Mass.: Addi- 
son-Wesley, 1968), vadina jas „atskaitinės loterijos bilietais“. 

Čia mums nebūtina gilintis į technines sprendimų analizės de- 
tales.? Pakanka pasakyti, kad politikos analitikai yra sukūrę labai 
rafinuotų šios analizės modelių. Tačiau rafinuotumas nekeičia jų 
pamatinės idėjos. Mums svarbiausia suprasti esmines prielaidas, 
kuriomis remiamasi. 

Kai kurias kaštų/naudos, rizikos/naudos ir sprendimų anali- 
zės prielaidas jau aptarėme anksčiau, tad čia pakanka jas tik pri- 
minti. Pirma, veiksmai turi būti vertinami pagal jų padarinius, o 
ne, pavyzdžiui, pagal jų ištakas, pagal teisingumo principus, pa- 
gal naudotas procedūras ar pagal jų emocinį patrauklumą. Antra, 
sprendimai turi būti priimami nustatant tikslus ir priemones, įver- 
tinant skirtingas veiksmų alternatyvas ir iš jų pasirenkant geriau- 
sią. Trečia, geriausias veiksmas gali būti atrastas naudojant vieningą 
vertės „dydžio“ matą. Jeigu visi galimi padariniai, negatyvūs ir po- 
zityvūs, matuojami vienodu matu, tai atrasti veiksmą, duodantį di- 
džiausios naudos, visai nesudėtinga. Ketvirta, tikėtini padariniai 
gali būti išmatuoti dauginant jų tikimybės laipsnį iš jų masto ir ta- 
da rezultatai traktuotini kaip tikros vertės. 

Be šių gana akivaizdžių racionalaus sprendimo modelių prielai- 
dų reikia atkreipti dėmesį į mažiau pastebimus, bet ne mažiau svar- 
bius jų bruožus. Racionalaus sprendimo modelis yra eksplicitiškai 
individualistinis, nes politines problemas vaizduoja kaip vieno pro- 
to racionalaus išskaičiavimo objektą. Geras sprendimas yra mąsty- 
mo, o ne derybų, balsavimo ar kompromiso rezultatas. Politines pro- 
blemas modelis vaizduoja iš „politinio agento“, arba „sprendimų pri- 
ėmėjo“, t. y. subjekto, disponuojančio psichologiniu pajėgumu ir au- 
toriteto galia priimti nuoseklų, vieningą sprendimą, pozicijos. Ši abst- 
raktaus sprendimų priėmėjo konstrukcija leidžia modelį taikyti or- 
ganizacijoms, agentūroms, vyriausybėms ir valstybėms, jei tik gali- 
ma tarti, jog turime reikalų su vieningu sprendimų priėmimo subjek- 
tu. Antai vadovėlinio įvado į sprendimų analizę autoriai teigia, jog 
sprendimų analizė „gali būti naudojama, kai sprendimas liečia vie- 
šojo pareigūno rinkimus, futbolo rungtynių rezultatą, šuntavimo ope- 
raciją pacientui ar nacionalinę sveikatos apsaugos politiką. ...“'? Ta- 


* Gerą šios problematikos įvadą pateikia Edith Stokey and Richard Zeckhau- 
ser, A Primer for Policy Analysis (New York: Norton, 1978). 


10 Behn and Vaupel, op. cit. (7 išnaša), p. 228. 

čiau jie daro išimtį problemoms, kur „sprendimo priėmimo galia yra 
išskaidyta tarp daugybės individualių agentų ir/arba organizacinių 
vienetų“, nes „šioje knygoje tariame, jog sprendimų priėmėjas priima 
autoritetingus sprendimus ir pats prisiima už juos atsakomybę... .“! 

Polyje sprendžiant bet kurį bent kiek svarbesnį klausimą autori- 
tetas paprastai yra išskaidytas, jungtinis, sutartinis ir visada ginči- 
jamas. Dauguma viešosios politikos problemų siejasi su klausimu, 
kas turi teisę priimti sprendimus. Racionalaus sprendimo modelis 
paprasčiausiai postuluoja, kad ši problema jau yra išspręsta arba 
kad jos apskritai nėra. Tačiau racionalaus sprendimo modelio šali- 
ninkų nejaudina ši jų modelio spraga. Veikiau priešingai, vienu iš 
savo modelio privalumų jie laiko tai, kad „tikrieji“ interesai juose 
atsiskleidžia grynuoju pavidalu, be politikos iškraipymų. Antai Ro- 
bertui McNamarai du jo mokiniai priskiria nuopelną už tai, kad jis 
įtikino Pentagoną „priimant sprendimus vadovautis nacionaliniais 
interesais, o ne kompromisais tarp įvairių institucijų bei lokalinių 
interesų“.!* (Atkreipkime dėmesį į retorinę nacionalinių (gerų) ir lo- 
kalinių (blogų) interesų priešpriešą.) Kiti pora autorių mus įtikinė- 
ja, jog taikant naudos /kaštų analizę „atsižvelgiama į silpnai orga- 
nizuotų arba silpnais ryšiais siejamų individų interesus. ... Nau- 
dos/kaštų analizė ... faktiškai nubrėžia ribas politinio proceso 
klaidžiojimams“."? Racionalaus sprendimo modelių šalininkai ža- 
da vos ne politikos pabaigą. 


Sprendimų priėmimas polyje 


Pats racionalaus sprendimo modelis yra tam tikras dramaturgi- 
nis siužetas. Suvokus šį faktą galima suprasti, kaip jis veikia ir ko- 
kį vaidmenį atlieka politikoje. Jis mums siūlo susitapatinti su pro- 
tagonistu (sprendimų priėmėju), kuriam tenka spręsti klausimą, pri- 


1 Ibid., p. 377. 


Alain Enthoven and K. Wayne Smith, How Much Is Enough? Shaping the 
Defense Program 1961-1969 (New York: Harper 6: Row, 1971), p. 160; cita- 
ta iš James Fallows, National Defense (New York: Random House, 1981), 
p. 21. 


Stokey and Zeckhauser, op. cit.(išnaša 9), p. 151. 

lygstantį vos ne dilemai. Sumaišties ir skubumo pojūtis, kurį iš- 
reiškia prezidento Hardingo aimana, yra emocinis siužeto užtaisas. 
Siužeto herojus yra politikos analitikas, ginkluotas racionalaus 
sprendimo modeliais. Racionalaus sprendimo modelis siūlo proble- 
mos sprendimą. Sumaištį jis stabdo iš informacijos lavinos išgrieb- 
damas svarbiausius dalykus. Jis siūlo paprastą sprendimo priėmi- 
mo taisyklę - „kokios nors gėrybės maksimizavimo“ kriterijų. 

Svarbiausia, racionalaus sprendimo modelis žada apibrėžtumą: 
atlikę analizės procedūrą, gausime apibrėžtą atsakymą. Net jeigu 
gautume lygiaverčius atsakymus, pavyzdžiui, kad dviejų programų 
naudos ir sąnaudų santykis yra vienodas, aiškiai žinotume, jog vi- 
sai nesvarbu, kurią iš jų pasirinksime. Manau, jog būtent šis racio- 
nalaus sprendimo modelių pažadas nukelti nuo mūsų pečių kan- 
kinančias pasirinkimo problemas yra jų patrauklumo šaltinis, o ne 
jų kontraintuityvus, politiškai nerealus ir kartais moraliai nepriim- 
tinas manipuliavimas skaičiais. 

Polyje racionalaus sprendimo modeliai - kaip ir kiti problemų 
apibrėžimo būdai - tėra įtaigos priemonės, naudojamos suinteresuo- 
tų grupių. Apibūdinant problemą racionalaus sprendimo modelio 
terminais siekiama apibrėžti ir valdyti jos ribas: kas bus laikoma 
problemomis ir kas nebus jomis laikoma, kaip tam tikrą reiškinį trak- 
tuos vieni žmonės ir kaip kiti į jį reaguos. Kiekvienas žingsnis ra- 
cionalaus sprendimo modelyje gali būti suvokiamas kaip sprendi- 
mo kontrolės strategijos dalis, o ne vien kaip pastanga palengvinti 
sprendimo priėmimo kančias. Palyginę strateginę kiekvieno žings- 
nio funkciją su jo funkcija „gryname“ analitiniame modelyje, geriau 
suprasime, kaip racionalaus sprendimo modelis funkcionuoja polyje. 

Pagal modelį suformuluoti tikslai yra standartas, kuriuo remian- 
tis vertinami galimi veiksmai. Kad tikslai atliktų šią funkciją, jie 
turi būti žinomi sprendimų priėmėjui, jie turi būti eksplicitiškai su- 
formuluoti ir pastovūs. Jeigu sprendimų priėmėjas negalėtų artiku- 
liuoti savo tikslo arba negalėtų jo suformuluoti pakankamai tiks- 
liai, kad galima būtų žinoti, ar jis buvo įgyvendintas, arba dažnai 
keistų savo tikslus, tai neturėtume stabilaus standarto, pagal kurį 
būtų galima įvertinti siūlomų alternatyvų efektyvumą. Tad tikslų aiš- 
kumas ir tikslumas analitiniame modelyje yra ne tik pageidautina, 
bet ir būtina sąlyga. 

Polyje tikslų deklaracijos yra ne tik norų ir ketinimų išraiška, 
bet ir priemonė politinei paramai mobilizuoti. Ateities vaizdiniai, 
kurie jose piešiami, naudojami paramai mobilizuoti. Šiam tikslui 
dažnai geriau pasitarnauja dviprasmiškumas, o ne aiškumas ir tiks- 
lumas. Prisiminkime kai kurias dviprasmiškumo funkcijas politikoje. 
Apibūdindami tikslus miglotai ir dviprasmiškai, lyderiai gali tikė- 
tis sulaukti paramos iš skirtingų grupių, net jeigu jos tarpusavyje 
nesutaria specifiniais klausimais, ir suvienyti žmones, kurie palai- 
ko tą pačią politiką, nors galbūt skirtingais sumetimais. Miglotai 
formuluojami tikslai įstatymų projektuose įstatymų leidėjams leidžia 
lengviau juos priimti konfliktų interpretacijas bei sprendimo užduotį 
perstumiant administracinėms agentūroms. 

Ketinimų miglotumas politikui suteikia manevro laisvę ateityje. 
Alanas Greenspanas, Federalinio rezervų banko pirmininkas, gar- 
sėja savo gebėjimu strategiškai naudotis dviprasmybėmis ir išlai- 
kyti banko veiksmus paslaptyje iki paskutinės minutės. Kai 1995 
m. vasarą kiekvienas spėliojo, ar Bankas galiausiai sumažins trum- 
palaikių palūkanų normas, po to, kai prieš metus jis jas septynis 
kartus iš eilės didino, Greenspanas pasakė kalbą, leidžiančią su- 
prasti, jog palūkanų normos klausimu Bankas gali žengti bet ku- 
riuo keliu. „Mane nuolat kankina nerimas dėl to, ar nekalbu per- 
nelyg aiškiai“, — taip jis šmaikštavo po savo kalbos. Anksčiau tą 
pačią dieną ataskaitoje Senato bankininkystės komitetui jis įspėjo: 
„Jeigu pasakiau ką nors, ką šiuo požiūriu jūs visiškai suprantate, 
tai veikiausiai padariau klaidą“. Greenspanas turėjo rimtų priežas- 
čių vengti aiškumo, nes po kelių savaičių jis turėjo dalyvauti pini- 
gų politikos komiteto susirinkime ir jeigu būtų iš anksto paskelbęs 
savo ketinimus, tai į keblią padėtį būtų pastatęs komiteto narius: 
jiems būtų tekę arba jį paremti ir jaustis jo sprendimų štampuoto- 
jais, arba siūlyti kitokią politiką ir būti suvoktiems kaip savo pir- 
mininko oponentais. Aiškumo vengimas padėjo Greenspanui doro- 
tis su savo paties organizacijos vidaus politinėmis problemomis.!* 

Žodžiu, labai retai kam nors (juo labiau politikui) apsimoka aiš- 
kiai ir nedviprasmiškai artikuliuoti savo tikslus. Tačiau galime ženg- 
ti dar vieną žingsnį ir teigti, kad nepriklausomai nuo fakto, jog dvi- 


M Keith Bradsher, „Fed Sees Signs of Weakness in Robust Economy“, New 
York Times, June 22, 1995, D1, D17. 

prasmybė polyje yra sąmoningai naudojama priemonė, dviprasmy- 
bės pašalinimas iš polio iš principo yra neįmanomas. Kaip sako 
Murray Edelmanas, vienas iš politikos tikslų yra daiktų įvardijimas, 
o kiekvienas įvardijimas yra metafora." Ką nors įvardijant ar net 
paprasčiausiai ką nors skaičiuojant įvardijamas arba skaičiuojamas 
daiktas įtraukiamas į tam tikrą daiktų arba idėjų klasę, teigiant jo 
panašumą į kitus tokios klasės elementus. Politikai gali naudotis 
šia metaforine įvardijimo galia ir kurti politinius aljansus. Respub- 
likonų „Kontrakto su Amerika“ straipsnis apie „Atlyginimų didi- 
nimą ir darbo vietų kūrimą“ nieko konkretaus nepasako nei apie 
atlyginimus, nei apie darbo vietas. Faktiškai jis siūlo reformą, kuri 
nustatytų ribas įstatyminiam aplinkosaugos, sveikatos apsaugos, 
darbo saugumo reglamentavimui. Tačiau toks jo įvardijimas siun- 
čia kitokį (kad ir klaidinantį) signalą profsąjungoms ir jų šalinin- 
kams, t. y. grupėms, kurios galėtų iškart pasipriešinti darbo saugos 
ir sveikatos apsaugos garantijų apkarpymui. 

Neišvengiamas politinių tikslų dviprasmiškumas reiškia, kad jie 
yra labiau panašūs į judančius taikinius, o ne į nuolatinius stan- 
dartus. Jeigu tikslai nuolat kinta priklausomai nuo to, kokią reikš- 
mę jiems teikia skirtingi Žmonės, jie negali būti stabilus atskaitos 
taškas vertinant alternatyvius veiksmus. Negalime jų pagrindu ką 
nors matuoti (kaip to reikalauja racionalaus sprendimo modelis), ta- 
čiau manipuliuodami jų simbolinėmis prasmėmis galime mobili- 
zuoti paramą arba priešiškumą. Tikslai sąveikauja su veiksmais. 
Imantis veiksmų tikslui pasiekti pats tikslas pradeda keistis, keičia- 
si ir žmonės, kurie jį palaiko arba jam priešinasi, o naujos prasmės 
ir nauji aljansai savo ruožtu keičia mūsų idėjas apie tai, kokių 
veiksmų reikėtų imtis. 

Antrasis racionalaus sprendimo modelio žingsnis — alternaty- 
vių veiksmų svarstymas - polyje yra ne mažiau komplikuotas. Ana- 
litiniame modelyje alternatyvos stebuklingai kyla sprendimų pri- 
ėmėjo galvoje arba, dar geriau, jo patarėjo analitiko galvoje. Tik dvi 
kliūtys riboja nagrinėjamų alternatyvų skaičių ir pobūdį: vaizduo- 
tės stoka ir praktiškumo sumetimai. Dorojimuisi su pirmąja kliūti- 
mi politikos patarėjai rekomenduoja mąstymo išlaisvinimo praty- 


15 Murray Edelman, The Symbolic Uses of Politics (Urbana: University of Illi- 
nois Press, 1964), p. 157-158. 

bas, tokias kaip „smegenų šturmas“, „lateralinis mąstymas“ arba 
„sąvokinis deblokavimas“.!'? Antroji kliūtis yra paprasčiausia kai- 
na, kurią neišvengiamai mokame už gyvenimą ribotų išteklių ir ne- 
ribotų poreikių pasaulyje. 

Svarstomų alternatyvų skaičiaus ir jų pobūdžio kontrolė polyje 
yra politinio žaidimo esmė. Gebėjimas klausimų neįsileisti į politi- 
nę darbotvarkę yra ne mažiau svarbi galios atmaina nei gebėjimas 
juos į ją įtraukti." Jeigu tam tikra alternatyva neišplaukia į pavir- 
šių ir nepasirodo galimybių sąraše, ji negali būti pasirinkta; laikyti 
ją už darbotvarkės ribų faktiškai reiškia ją atmesti. Tiesą sakant, ne- 
leisti alternatyvai pasirodyti svarstymo darbotvarkėje yra netgi ge- 
riau nei ją atmesti. Panašiai kaip rinkimus pralaimėjęs kandidatas 
gali tapti vienijimosi centru naujai politinei koalicijai, alternatyva, 
kuri susiranda vietos sprendimų priėmėjo „trumpajame“ galimybių 
sąraše, įgyja realumo žmonių sąmonėje paprasčiausiai dėl to, kad 
ji svarstoma. Alternatyva, kuri lieka neįvardyta, neartikuliuota ir ne- 
svarstyta, negali tapti nepasitenkinimo, pasipiktinimo ir naujų vil- 
čių telkimo šaltiniu. 

Kita polyje naudojama strategija - tai mėginimas geidžiamą re- 
zultatą pavaizduoti kaip vienintelę realią alternatyvą. Siekiant šio tiks- 
lo alternatyvų sąrašo sudarymas yra lemiamas žingsnis. Alternaty- 
va vertinama pagal tai, su kokia kompanija ji pasirodo. Apsupda- 
mas savo geidžiamą alternatyvą kitomis, mažiau patraukliomis al- 
ternatyvomis, politikas gali ją pavaizduoti kaip vienintelę priimtiną. 

Ši strategija taip plačiai naudojama socialiniame gyvenime, kad 
retorikoje ji yra gavusi ir pavadinimą: Hobsono pasirinkimas.!ė Au- 


16 Charles H. Clark, Brainstorming: The Dynamic New Way to Create Ideas (Garden 


City, N.Y.: Doubleday, 1958); Edward De Bono, Lateral Thinking for Mana- 
gement: A Handbook of Creativity (New York: American Management Asso- 
ciation, 1971); James L. Adams, Conceptual Blockbusting San Francisco: W. 
H. Freeman, 1974). 


Klasikinis politinio mokslo darbas šiuo klausimu yra Peter Bachrach and 
Morton Baratz, „Two Faces of Power“, American Political Science Review 56 
(1962): 947-952. 


Pavadinimas kildinamas iš pasakojimų apie Tomą Hobsoną, XVII a. ar- 
klidės savininką Kembridže, Anglijoje, kuris nuomodavo arklius, tačiau iš 
klientų reikalaudavo imti arklį, stovintį arčiausiai durų, užuot suteikda- 
mas jiems pasirinkimo laisvę. 

torius, oratorius arba politikas siūlo auditorijai pasirinkimą, turintį 
visus žodinius realaus pasirinkimo atributus, nors faktiškai pats al- 
ternatyvų sąrašas iš anksto nulemia žmonių pasirinkimą, nes jame 
tik viena alternatyva pateikiama kaip racionaliai priimtina. Pavyz- 
džiui, Miltonas Friedmanas knygoje „Kapitalizmas ir laisvė“, šlo- 
vinančioje laisvąją rinką, mums sako: 


Iš principo yra tik du būdai milijonų žmonių ekonominei veiklai ko- 
ordinuoti. Vienas yra centrinis valdymas naudojant prievartą — tai 
kariuomenės ir šiuolaikinės totalitarinės valstybės metodas. Kitas yra 
savanoriškas individų bendradarbiavimas - rinkos metodas.!? 


Jeigu auditorija priima Hobsono pasirinkimo struktūrą, kad pa- 
teiktos alternatyvos (prievarta ir bendradarbiavimas) yra vieninte- 
lės ir kad jas apibūdina savybės, kurias autorius joms priskiria („to- 
talitarinis“ versus „savanoriškas“), tai jai nelieka nieko kita, kaip 
priimti autoriaus siūlomą alternatyvą. 

Hobsono pasirinkimas gali tapti rafinuotesne argumentacijos 
strategija. Ji yra pamatinė struktūra, kuria remiasi Jameso Madiso- 
no klasikinis rašinys „Federaliste“, kuriame jis siekia įrodyti, jog 
didelėje respublikoje federalinis valdymas yra geriausias būdas frak- 
cinėms grupuotėms suvaldyti: 

Yra du frakcijų sukeliamų blogybių gydymo būdai: pirmasis reika- 
lautų šalinti jų priežastis, antrasis - švelninti jų padarinius. Savo ruož- 
tu yra du grupuočių atsiradimo priežasčių šalinimo būdai: pirmasis 
reikalautų panaikinti pačią laisvę, kuri yra būtina jų egzistavimo sąly- 
ga; antrasis visiems piliečiams reikalautų įteigti vienodas nuomones, 
vienodas aistras ir vienodus interesus.“ 


Ir toliau savo rašinyje Madisonas argumentuoja panašiai, ves- 
damas mus tarsi avis per daugybę pasirinkimų iš dviejų alternaty- 
vų, viena iš kurių kartais yra „akivaizdžiai“ nepriimtina. (Šioje vie- 
toje abu priežasčių šalinimo būdai yra blogi, todėl turime rinktis 
padarinių švelninimo alternatyvą.) 


Milton Friedman, Capitalism and Freedom (Chicago: University of Chicago 
Press, 1962), p. 13. 


20 James Madison, „The Federalist No. 10“, in Alexander Hamilton, and Ja- 
mes Madison, and John Jay, The Federalist (New York: Tudor Publishing 
Co., 1937), p. 62-70. (Pirmasis leidimas - 1787 m.) 

Hobsono pasirinkimo strategija naudojama ne tik siekiant iš 
anksto įgyti pritarimą tam tikrai alternatyvai, bet ir mėginant patei- 
sinti jau padarytus veiksmus. Štai tipinis pavyzdys, kaip teisėjas, 
reikšdamas itin kontroversišką atskirąją nuomonę, pateikė savo 
sprendimą: 


Teismų atsakymas gali būti arba griežtas doktrinos laikymasis neigiant 
nukentėjusių dėl tokių produktų teisę į žalos atlyginimą, arba paieš- 
ka priemonių, tenkinančių šiuos kintančius poreikius.?! 


Kaip ir Friedmano bei Madisono ištraukų atveju, pakanka per- 
skaityti šį vieną sakinį, kad suprastum, kokį sprendimą priėmė 
teisėjas. 

Pats alternatyvų sąrašo vaizdinys, kurį mums perša idealusis 
modelis, klaidina, nes jis teigia, jog sąrašo alternatyvos turi vieno- 
dą statusą. Tačiau politinio sprendimo alternatyvų sąrašas yra rū- 
pestingai sukonstruotas Hobsono pasirinkimas, kur viena alterna- 
tyva apstatoma kitomis, kuo nepalankiau pavaizduotomis alterna- 
tyvomis. Kai problema tampa suformuluota kaip politinio sprendi- 
mo uždavinys, daugybė alternatyvų jau būna eliminuotos. 

Sprendimo alternatyvų konstravimas itin priklauso nuo naudo- 
jamos priežastingumo sampratos. Prisiminkime, jog politiniai agen- 
tai visada manevruoja taip, kad kaltę galėtų perstumti kam nors ki- 
tam ir ieško tokių sprendimų, kurie kaštus primestų kitiems Žmo- 
nėms, o naudos duotų jiems patiems. Kadangi priežastingumo gran- 
dinių aibė praktiškai yra begalinė, egzistuoja plačios kaltės lokali- 
zavimo galimybės. „Girto vairavimo problemos“ priežastimi gali būti 
laikomi neatsakingi vairuotojai, automobilių konstrukcijos netobu- 
lumas, netikusiai suprojektuoti keliai, neefektyvios greitosios pagal- 
bos tarnybos, neatsakingi restoranų savininkai arba pernelyg ener- 
gingos reklaminės aludarių kampanijos. Tam tikros kultūrinės prie- 
laidos, kurias galbūt sustiprina reklaminė automobilių ir svaigalų 
pramonės veikla, užkerta kelią tam, kad problemos šaltiniu būtų lai- 
komas koks nors kitas veiksnys, o ne vairuotojas. Tad įprastasis 
sprendimų sąrašas — švietimo programos mokyklose, didelės bau- 


21 Sindell v. Abbott Laboratories, 163 Cal. Rptr. 132 (1980). Šioje byloje DES 
gamintojai buvo atsakovai, iš kurių žalos atlyginimo reikalavo vaistą var- 
tojusių Moterų dukterys. 

dos, griežtesnės eismo taisyklės - išstumia iš darbotvarkės visas tas 
alternatyvas, kurios iškiltų vadovaujantis kitokia problemos priežas- 
čių samprata. 

Šis dėmesio sukoncentravimas į atskirą ilgos priežastinės gran- 
dinės grandį vadinamas problemos įrėminimu. Rėmai susiaurina ir 
apriboja mūsų regėjimo lauką; vienas svarbiausių politinės proble- 
mos įrėminimo ir Hobsono pasirinkimo konstravimo būdų yra al- 
ternatyvų sąrašo sudarymas. 

Kitas svarbus problemos įrėminimo būdas - alternatyvų įvar- 
dijimas. Neatsitiktinai Miltonas Friedmanas savo dvi alternatyvas 
įvardijo kaip „savanorišką bendradarbiavimą“ ir „prievartą“ (o ne, 
tarkime, kaip „negailestingą konkurenciją“ ar „valstybinį regulia- 
vimą“), pastiprinimui dar pridurdamas terminologinę „totalitariz- 
mo“, „kariuomenės“ ir „laisvosios rinkos“ priešpriešą. Galbūt 
mums teks susitaikyti su šia tendencinga kalbėsena politiniuose 
traktatuose, tačiau racionalaus sprendimo modelis iš analizės ir 
sprendimų priėmimo proceso žada pašalinti tokias žodines gud- 
rybes. Racionalioje analizėje žodinės etiketės, klijuojamos skirtin- 
goms alternatyvoms, neturi daryti įtakos jų vertinimui. Alternaty- 
vos yra veiksmai, kurie turi objektyvius padarinius, ir būtent šie 
padariniai, o ne sprendimų priėmėjo emocinės reakcijos į etiketes 
lemia galutinį įvertinimą. 

Polyje kalba, žinoma, turi reikšmės. Padarykime mintinį ekspe- 
rimentą.“ Tarkime, kad prognozuojama, jog gripo epidemija nusi- 
neš 600 žmonių gyvybes. Valdžia svarsto dvi galimas vakcinavimo 
programas: programa A numato įprastos vakcinos naudojimą; tai 
leistų išgelbėti 200 žmonių gyvybes, o programa B siūlo panaudoti 
eksperimentinę vakciną, kuri teikia 1/3 tikimybę, jog bus išgelbėta 
600 žmonių gyvybės, ir 2/3 tikimybę, kad ji bus visiškai neefektyvi 
ir neišgelbės nė vienos gyvybės. Jūs esate sveikatos apsaugos mi- 
nistras. Kurią pasirinktumėte? 

Dabar tarkime, jog, svarstote, kurią iš kitų dviejų programų pa- 
sirinkti. Programa C numato įprastąjį vakcinavimą, kuris, kaip žŽi- 


2 Žr. Daniel Kahneman and Amos Tversky, „The Psychology of Preferences“, 
Scientific American 286 (January 1982): 160-173. 

nome iš patyrimo, nusineš 400 žmonių gyvybes. Programa D, nu- 
matanti eksperimentinės vakcinos panaudojimą, teikia 1/3 tikimy- 
bę, kad nebus prarasta nė viena gyvybė ir 2/3 tikimybę, kad bus 
prarasta visų 600 Žmonių gyvybės. Kurią pasirinktumėte? 

Jeigu esate toks, kaip dauguma Žmonių, tai pasirinksite progra- 
mą A pirmuoju atveju ir programą D - antruoju. Tačiau raciona- 
laus sprendimo teorijos požiūriu, abu sprendimai struktūriškai yra 
vienodi. Jie teikia tuos pačius rezultatus su vienodu tikimybės 
laipsniu. Pirmųjų dviejų pasirinkimų (A ir C) rezultatas bus tai, 
kad gripas nusineš 400 žmonių gyvybes. Kiti du pasirinkimai 
(B ir D) yra spėjimai, kurių laukiama vertė yra prarastos 400 žmo- 
nių gyvybės. Tad abi dilemos siūlo rinktis tarp tikro 400 mirčių 
rezultato ir spėjimo, kurio laukiama vertė yra 400 žmonių mirtis. 
Dauguma žmonių renkasi tikrąjį rezultatą, jeigu alternatyvos įvar- 
dijamos kaip „išsaugotos gyvybės“, ir renkasi spėjamą rezultatą, 
jeigu alternatyvos yra įvardijamos kaip „prarastos gyvybės“ („mir- 
tys“). Kitaip sakant, pavadinimų pakeitimas nulemia tai, ar veng- 
site rizikos, ar jos imsitės. Racionalaus sprendimo modelyje dau- 
gumos Žmonių polinkis vien dėl žodinių etikečių pakeitimo tikro 
rezultato alternatyvą keisti į spėjamo rezultato alternatyvą yra vi- 
siškai iracionalus. 

Jeigu save visada laikėte racionalia būtybe, jums neabejotinai kils 
klausimas, kodėl pakeitėte savo sprendimą (jeigu jį pakeitėte). Pa- 
sak psichologų, pavadinimai sukuria skirtingus atskaitos taškus al- 
ternatyvoms vertinti. Vakcinacijos nuo gripo atveju rezultatą įvar- 
dijant kaip „gyvybių išsaugojimą“ atskaitos tašku tampa situacija, 
kai 600 žmonių jau laikomi pasmerkti mirčiai; tokiu atveju spėjimo 
pasirinkimas atrodo tarsi sėdėjimas rankas sudėjus, kai galima 
išgelbėti 200 žmonių gyvybes. Jį įvardijant kaip „gyvybių praradi- 
mą“ atskaitos tašku tampa situacija, kur tie patys 600 žmonių yra 
gyvi ir sveiki, tad vengimas pasirinkti spėjimo alternatyvą atrodo 
kaip 400 iš jų pasmerkimas mirčiai. 

Šis pavyzdys iliustruoja, jog problemų suvokimą smarkiai vei- 
kia kalba, kuria jos aprašomos. Šis faktas nenustebins daugumos 
skaitytojų, tačiau dauguma racionalaus sprendimo modelių šali- 
ninkų nekreipia į jį dėmesio arba jį neigia. Racionalumo teoreti- 

kai yra linkę manyti, kad toks kalbos poveikis deformuoja racio- 
nalų mąstymą ir kad grynai racionalus sprendimas yra grindžia- 
mas objektyviais, nuo žodžių poetikos įtakos apvalytais veiksmo 
padariniais. Du žymūs sprendimo psichologijos specialistai teigia, 
kad žmonių „nesugebėjimas atsispirti žodinio įrėminimo įtakoms“ 
yra „kliuvinys siekiant sprendimo racionalumo“. Jie nėra tikri dėl 
to, ar šios įtakos padariniai „turi būti traktuojami kaip klaidos, ar 
veikiau turi būti pripažinti kaip teisėti žmogiškosios patirties ele- 
mentai“.3 

Kalbos poveikis žmonėms yra neabejotinas žmogiškosios patir- 
ties polyje faktas. Mąstome kalboje ir per kalbą. Traktuodama žo- 
džių poveikį žmonių vertinimams kaip objektyvesnės realybės de- 
formaciją racionalistinė analizė demonstruoja keistą aroganciją. To- 
kia arogancija yra ne tik neprotinga. Ji yra ir antidemokratinė. Ji 
niekina paprastų Žmonių įsitikinimus bei vertinimus ir kaip „tei- 
singus“ arba „objektyvius“ kelia analizės ekspertų vertinimus. Be 
to, neatsižvelgiant į šį sprendimų priėmimo proceso aspektą neat- 
sižvelgiama į svarbų politikos aspektą - metaforomis bei analogijo- 
mis kontroliuoti žmonių požiūrį į politines alternatyvas. 

Suvokus kalbos vaidmenį politikoje, galima pastebėti kitą svar- 
bų bruožą, racionalaus sprendimo modelį skiriantį nuo sprendimų 
priėmimo polyje. Racionalistiniame modelyje tariama, jog analitikas 
sudaro sąrašą skirtingų, tarpusavyje nesuderinamų alternatyvų. 
Analizės tikslas - padėti pasirinkti vieną veiksmų liniją, nes spren- 
dimų priėmėjas negali vienu metu veikti dviem linijomis. (Jeigu ga- 
lėtų, nereikėtų rinktis). Tačiau manipuliuojant simboliais polyje ga- 
lima sujungti ir sutaikyti tariamai nesuderinamas alternatyvas ir 
taip atverti naujų pasirinkimo galimybių. 

Panagrinėkime gubernatoriaus Thornburgho problemą spren- 
džiant klausimą, ar evakuoti teritoriją aplink Trijų mylių salos ato- 
minę elektrinę, kai 1979 m. joje įvyko radiacijos nutekėjimas.“ Nie- 
kas nežinojo, ar tas nutekėjimas galiausiai masiškai radiacija ne- 
užterš aplinkinės teritorijos. Sprendžiant šią problema racionalaus 
sprendimo modelis reikalauja išskirti dvi alternatyvias veiksmų li- 
nijas: evakuoti teritoriją arba jos neevakuoti (žr. 10.4 diagramą). 


3 Ibid., p. 173. 

10.4 DIAGRAMA. THORNBURGHO SPRENDIMAS: PAPRASTAS MEDIS 


Evakuoti Žmonės nukenčia dėl evakuacijos 








Niekas nenukenčia 


Reaktorius suyra 


pi 


Evakuojant neabejotinai būtų nuostolių — dėl panikos, eismo ava- 
rijų ir kitų šalutinių paskelbtos nepaprastosios padėties padarinių 
žūtų ir nukentėtų daug Žmonių. Jeigu gubernatorius teritorijos ne- 
evakuotų ir neįvyktų radiacinio aplinkinės teritorijos užteršimo, vei- 
kiausiai niekas nenukentėtų; tačiau jeigu jis įvyktų, milijonai žmo- 
nių rimtai nukentėtų. Analizę galima padaryti net labiau rafinuo- 
tą pridūrus papildomų dalinės evakuacijos alternatyvų, pa- 
vyzdžiui, evakuacija 2, 5 arba 10 mylių spinduliu (žr. 10.5 diagra- 
mą). Svarbiausia čia tai, kad analitinis modelis reikalauja griežtai 
apibrėžti alternatyvius veiksmus. 

Faktiškai Thornburghas nepriėmė evakuacijos ar net dalinės eva- 
kuacijos sprendimo, tačiau jis nepriėmė ir sprendimo neevakuoti. Vie- 
toje to jis rekomendavo, kad nėščios moterys ir vaikai iki 5 metų am- 
žiaus pasitrauktų iš teritorijos. Nors oficialiai jis skelbė, jog teritori- 
ja yra saugi, neoficiali žinia buvo tai, kad faktiškai ji nėra saugi. Pa- 
žeidžiamų „nėščių moterų ir vaikų“ simbolis rodo pavojų visiems: 
jeigu net vaikai nėra saugūs, kaip aš pats galiu būti saugus? Mote- 
rys ir vaikai simbolizuoja ateitį ir žmonių giminės išsaugojimo svar- 
bą. Gubernatoriui rekomendavus moterims ir vaikams pasitraukti, 
pasitrauks ir daugybė kitų žmonių. Tad jis gali įvykdyti dalinę eva- 
kuaciją formaliai jos neskelbdamas. Be to, žodis „rekomenduoti“ at- 


2  Pavyzdį ir 10.4 diagramą skolinuosi iš Robert Behn and James Vaupel, 


Fighting the Next War: Or Preparing to Analyze the Next Crisis, Duke Uni- 
versity Institute of Policy Sciences Working Paper No. 12791 (1979). 

10.5 DIAGRAMA. THORNBURGHO SPRENDIMAS: SUDĖTINGESNIS MEDIS 


Reaktorius nesuyra o Niekas nenukenčia 


Neevakuoti 2 


Milijonai žuvusių 


Reaktorius suyra ir sužeistų Žmonių 


M 


Reaktorius nesuyra o Šimtai sužeistųjų 
Evakuoti 
E 2 mylių spinduliu 2 
Milijonai žuvusiųjų 
Reaktorius suyra Ž. ir sužeistų Žmonių 


Reaktorius nesuyra E Tūkstančiai sužeistųjų 


Evakuoti 


5 mylių spinduliu Lo 


Milijonai žuvusiųjų 
Reaktorius suyra S) ir sužeistų Žmonių 


Reaktorius nesuyra | Daug tūkstančių sužeistųjų 


Evakuoti 
10 mylių spinduliu 4 


Milijonai žuvusiųjų 
Reaktorius suyra | ir sužeistų Žmonių 


sakomybę už sprendimą pasitraukti arba pasilikti simboliškai 
užkrauna patiems gyventojams. Taigi manipuliuodamas žodžiais 
bei simboliais, gubernatorius galėjo pasirinkti abi alternatyvas ir at- 
likti politinės magijos triuką, kurio negali atkartoti racionali analizė. 

Šio pobūdžio dviprasmybės yra įprastos politinio pasaulio pre- 
kės, nes dviprasmybė politiniam lyderiui leidžia išvengti keblių pa- 
sirinkimų. Pavyzdžiui, kai siekis apsaugoti visuomenės sveikatą su- 
siduria su ekonominiais didelių korporacijų ar organizacijų intere- 
sais, politiniai lyderiai, griebdamiesi dviprasmiškų priemonių, gali 

išvengti kaltinimų dėl šališkumo. Kai Maisto ir vaistų tarmyba (MVT) 
atsidūrė replėse tarp Corning korporacijos, gaminusios silikoninius 
krūtų implantus, ir vartotojų teisių gynėjų bei medikų grupių, skel- 
busių, jog implantai sukelia rimtų ir net mirtinų ligų, tarnybos vado- 
vas pareikalavo „savanoriško moratoriumo“ implantavimo operaci- 
joms ir tolesnių, nuodugnesnių tyrimų. Po dviejų mėnesių MVT moks- 
linių patarėjų grupė, nesugebėjusi rasti tvirto įrodymo, jog implantai 
kelia kokį nors pavojų sveikatai, pasinaudojo ta pačia strategija, ku- 
ri Thornburghui padėjo pasiųsti dviprasmišką žinią. Ji rekomenda- 
vo, kad implantai būtų dedami tik toms moterims, kurioms jų tikrai 
reikia (pavyzdžiui, toms, kurios patyrė krūties pašalinimo operaci- 
ją).? Po kelerių metų, susiklosčius panašiai situacijai, kai kelių vals- 
tybinių vandens tiekimo kompanijų vanduo buvo užkrėstas mirtinu 
parazitu, Aplinkos apsaugos agentūra (AAA) ir Ligų kontrolės cen- 
tras išsisuko nuo tiesaus įspėjimo, jog geriamasis vanduo pavojin- 
gas sveikatai; jie paskelbė, jog žmonės, kurių silpnesnė imuninė sis- 
tema, turėtų gerti virintą vandenį.“ Politikos pasaulyje ekspertas, ku- 
ris MVT arba AAA vadovui pateiktų analizę, išdėstančią tikslius jo 
priimamų sprendimų padarinius, būtų kur kas mažiau laukiamas 
nei tas, kuris pasiūlytų gudresnių dilemos sprendimo kelių. 

Pereidami prie trečiojo Žingsnio racionalaus sprendimo mode- 
lyje, t.y. prie veiksmo padarinių įvertinimo, pastebime dar vieną mo- 
delio ir polio neatitikimą. Daugelis analitinio modelio kritikų savo 
dėmesį telkia į tai, kaip skaičiuojami kaštai ir nauda. Ar tam tik- 
ram rezultatui pagrįstai priskiriama tam tikra vertė doleriais? Jeigu 
rezultatai yra neapčiuopiami dalykai, kuriais neprekiaujama rinkoje, 
tai kaip galime nustatyti jų kainą? Jeigu padariniai nusidriekia toli 
į ateitį, tai kaip reikėtų „diskontuoti“ jų vertę atsižvelgiant į vyrau- 
jantį įsitikinimą, jog pinigų suma, prieinama ateityje, turi mažesnę 
vertę nei ta pati suma, prieinama dabar? 

Be abejo, kaštų skaičiavimo būdas turi reikšmės tam, kaip atro- 
dys sprendimas, tačiau siekiant šio tikslo polyje gali būti griebia- 
masi radikalesnės strategijos, gali būti mėginama paveikti tai, ko- 


2 Žr. Philip J. Hilts, „F.D.A. Seeks Halt in Breast Implants Made of Silico- 
ne“, New York Times, Jan. 7, 1992, p. Al; taip pat „Jean Seligman, „A 
Vote of No Confidence“, Newsweek, Mar. 2, 1992, p. 75. 


26 John H. Cushman, Jr., „Federal Officials See Hazard for Some People in 
Tap Water“, New York Times, June 16, 1995, p. A20. 

kie padariniai apskritai bus įtraukti į analizę. Veiksmo padarinių 
aiškinimas yra tarsi atvirkštinis jo priežasčių aiškinimas. Bet kuris 
veiksmas turi aibę padarinių, tad nėra jokios natūralios arba tei- 
singos ribos, kurią nubrėžus jį galima būtų įvertinti. Brėžiant šią 
ribą visada išryškėja savivalės ir strateginių išskaičiavimų veiksniai. 
Brėžiant šią ribą taip, kad negatyvūs padariniai persvertų pozity- 
vius, sprendimą galima pasukti viena linkme, bet jį galima pasukti 
priešinga linkme, jeigu kitaip apibrėšime padarinių ribas. 

Pavyzdžiui, vaikų vakcinavimo programa gali atrodyti kaip itin 
efektyvi, jeigu nauda yra laikomas išgelbėtų gyvybių skaičius ir jei- 
gu asmens gyvenimo vertė traktuojama kaip tikėtinos jo gyvenimo 
trukmės pajamos. Tačiau jeigu į programos kaštus įskaičiuosime vi- 
sas būsimas „išgelbėtų“ Žmonių išlaidas medicinai, programa ne- 
beatrodys tokia efektyvi. Pridėkime jų vaikų, kurių jie būtų neturė- 
je, jeigu būtų numirę be vakcinos, mokymo ir gydymo kaštus, ir ši 
mūsų programa taps viešojo iždo našta. Tačiau jeigu įskaitysime 
kaip naudą iždui mokamus mokesčius tų žmonių, kurių gyvybes 
programa išgelbėtų, tai ji atrodytų geriau; pridėkime jų vaikų mo- 
kamus mokesčius ir ji atrodys dar geriau. Kodėl į šią apskaitą ne- 
įtraukti tolesnės žmonių kartos sukuriamos naudos visuomenei? Ir 
kodėl neįtraukti psichologinių padarinių, tokių kaip saugumo po- 
jūtis Žinant, jog jūs pats ir jūsų artimieji yra apsaugoti nuo užkrato 
grėsmės? Arba priešingai, kodėl į ją neįtraukti nesaugumo jausmo 
kaštų jums baiminantis, kad jūs pats arba jūsų artimieji užsikrės, 
nors tai mažai tikėtina, mirtina liga nuo pačios vakcinos? Kūrybiš- 
ko proto galimybės neišsemiamos. Įtraukdamas į apskaitą vienus 
padarinius, bet neįtraukdamas kitų, sumanus politikas arba anali- 
tikas gali lengvai sukonstruoti Hobsono pasirinkimą. 

Tai, kas racionalistiniame modelyje suvokiama kaip abstraktūs 
kaštai ir abstrakti nauda, politikoje yra realių žmonių praradimai ir 
įgijimai. Politikoje šie dalykai nevaidina didelio vaidmens, nebent jais 
remiantis pavyksta mobilizuoti interesų grupę. Ar problema bus ap- 
skritai pastebėta, jau nekalbant apie tai, ar bus atliekama jos spren- 
dimo kaštų /naudos analizė, priklauso nuo to, ar egzistuoja kultūri- 
niai kanalai jai identifikuoti ir organizuoti politiniai interesai jai iš- 
reikšti. Aplinkos tarša tik visai neseniai buvo pradėta suvokti kaip 
pramoninio proceso kaštai; prievarta moterų atžvilgiu buvo suvokta 
kaip pornografijos kaštai tik tada, kai feministinės grupės atliko tyri- 

mus ir išgarsino šią problemą. Bet kurią racionalią analizę neišven- 
giamai veikia problemą supančių interesų struktūra. Žala arba nau- 
da, tenkanti difuziniams, neorganizuotiems interesams, paprastai ne- 
bus įtraukiama į šią apskaitą, tačiau organizuotų interesų patiriama 
žala arba gaunama nauda joje turės didžiulį svorį. 

Padarinių pasiskirstymas atlieka lemiamą vaidmenį žengiant 
ketvirtąjį modelio žingsnį — pasirinkimo iš alternatyvų. Racionali 
analizė, spręsdama šį galutinį pasirinkimo klausimą, naudojasi vie- 
ningu maksimalios visuminės naudos kriterijumi. Analitikas taria- 
si esąs neutralus ir visažinis, nes savo skaičiavimuose atsižvelgia į 
kiekvieno praradimus ir įgijimus. Politikas taip pat vaizduojasi at- 
siliepiąs į kiekvieno rūpesčius, tačiau realiai jis daugiausia atsilie- 
pia į organizuotų grupių interesus. Programa atrodo „racionali“ tiek 
politikams, tiek interesų grupėms tada, kai ji duoda grynos naudos 
atskiriems elektorato segmentams, o ne visuomenei kaip visumai. 
Kad ir kaip vertintume šį faktą, politinį pasirinkimą paprastai nu- 
lemia galingiausių grupių sandėriai, kai jos paremia programas, tei- 
kiančias naudos mažumai daugumos sąskaita. 

Tad politinį sprendimą smarkiai veikia tai, kaip jo kaštai ir nau- 
da pavaizduojami žodžiais ir įvaizdžiais. Padarykime dar vieną 
mintinį eksperimentą. Įsivaizduokite, kad jūs netekote sveikatos mi- 
nistro posto, bet sugebėjote tapti Sveikatos apsaugos finansavimo 
agentūros, kuri vykdo Medicare ir Medicaid programas, vadovu. Jums 
reikia nuspręsti, ar Medicare ir Medicaid turi dengti vėžinių ligonių 
kaulų čiulpų transplantavimo kaštus. Tokia transplantacija kainuo- 
ja didžiulius pinigus (kelis šimtus tūkstančių dolerių vienam pa- 
cientui) ir yra labai neefektyvi (išgyja tik labai nedaug jos pacientų, 
daugumai tik trumpam pratęsiamas gyvenimas, kurį jie baigia, sun- 
kiai sirgdami, ligoninėse). Jeigu jūs manote, kad šie kaštai gali būti 
padengti atėmus nedideles pinigų sumas iš daugybės žmonių (iš 
visų tų, kurie moka mokesčius), tai jie jums gali atrodyti menki, o 
pats sumanymas (kai kurių žmonių išvadavimas nuo greitos mir- 
ties) gali atrodyti vertas jūsų pastangų. 

Dabar įsivaizduokime, kad mokėjimų sistema veikia kitaip. Kon- 
gresas nustatyto taisykles, pagal kurias bet koks papildomas atski- 
ros programos finansavimas turi būti gaunamas atitinkamai suma- 
žinus kurios nors kitos programos finansavimą. Kievienai kaulų 

SPRENDIMŲ ANALIZĖS IR PROBLEMŲ APIBRĖŽIMO STRATEGIJOS 


Racionalus modelis 
1. Aiškiai ir tiksliai 
suformuluok tikslus. 


2. Laikykis to paties 
tikslo analizės ir 
sprendimo priėmimo 
procese. 

3. Mėgink įsivaizduoti 
ir apsvarstyti kuo 
daugiau alternatyvų. 


„Kiekvieną alternatyvą 
apibrėžk kaip atskirą 
veiksmų liniją. 


„ Kuo tiksliau ir 
išsamiau įvertink 
kiekvienos veiksmų 
linijos kaštus. 


„ Pasirink tą veiksmų 
liniją, kuri 
maksimizuoja 
visuminę gerovę, 
kaip ją apibrėžia 
tikslas. 


Polio modelis 


Dviprasmiškai suformuluok 
kai kuriuos tikslus; nuslėpk 
kitus. 

Būk pasiruošęs keisti arba 
naujai apibrėžti tikslus 
kintant politinei situacijai. 


Nepageidaujamas alternatyvas 
laikyk už darbotvarkės ribų, 
jas tiesiog nutylėdamas. 


Geidžiamą alternatyvą 
vaizduok kaip vienintelę 
realią arba galimą. 


Sutelk dėmesį į vieną priežas- 
tinės grandinės dalį; nekreipk 
dėmesio į kitas, kurios reika- 
lautų politiškai sudėtingų ar 
nepatogių sprendimų. 


Naudok retorikos priemones 
alternatyvoms sulydyti; 
neatrodyk priėmęs aiškų 
sprendimą, kuris galėtų 
sukelti stiprų pasipriešinimą. 


Iš daugybės padarinių atsi- 
rink tik tuos, kurių kaštai 
ir nauda tavo geidžiamą 
veiksmų liniją pavaizduotų 
kaip „geriausią“. 


Pasirink tą veiksmų liniją, 
kuri mažiausiai žalinga 
galingiausioms rinkėjų 
grupėms, tačiau savo 
sprendimą pavaizduok 
kaip teikiantį maksimalios 
naudos plačiai visuomenei. 

čiulpų persodinimo operacijai jūs turite surinkti keletą šimtų tūks- 
tančių dolerių - tuos pinigus atimti iš kitų viešųjų sveikatos apsau- 
gos programų, pavyzdžiui, iš nemokamo vakcinavimo programos ar- 
ba iš apsinuodijimų kontrolės centro programos. Kiekvieną kartą, kai 
jūs sankcionuojate kaulų čiulpų persodinimo operaciją, turi būti nu- 
traukta kokia nors vietinė vakcinavimo programa arba uždaryta ko- 
kia nors vietinė apsinuodijimų kontrolės tarnyba. Sprendimas neabe- 
jotinai atrodo skirtingai. Medicinos procedūros kaštai abiem atvejais 
yra vienodi, tačiau tai, kaip mokame už transplantaciją, ar net tai, 
kaip ją suvokiame, daro poveikį tam, kokią vertę jiems suteikiame. 

Politiniai agentai visada siekia parodyti, kad jų geidžiamas 
veiksmų kursas yra naudingas visuomenei kaip visumai ir kad jis 
neprimeta ypatingų kaštų atskiriems visuomenės nariams. Šiuo po- 
žiūriu, racionalaus modelio maksimalios visuminės gerovės kriteri- 
jus gali būti traktuojamas kaip padorumo kostiumas, kuriuo žmo- 
nės mėgina aprengti savo pačių siūlymus. Alternatyvų bei padari- 
nių atranka padeda pasiūti galutinį kostiumą. Operuodamas skai- 
čiais ir „gerovės maksimizavimo“ logika (kas tam gali prieštarau- 
ti?) kriterijus tariamai garantuoja nepriekaištingą, nepaneigiamą ir 
objektyvų sprendimą. Tačiau faktiškai sprendimas jau būna seniai 
priimtas, dar prieš griebiantis šio kriterijaus. 

Budrumas ir akylumas, kad nebūtumėte įviliotas į Hobsono pa- 
sirinkimą, turi būti jūsų paties kaip tyrinėtojo arba analitiko strate- 
gija. Visada, kai jums pateikiamas griežtas arba /arba pasirinkimas, 
jus bandoma įvilioti į spąstus. Jūs galite jų išvengti įsivaizduodamas 
kitokias alternatyvas nei tos, kurios pateikiamos (jų visada yra dau- 
giau), ir pridurti naujų atributų prie tų, kurie pateikiami (visada tu- 
rėkite atsargoje būdvardžių, kurių tokiais atvejais prireiktų) ir išplėsti 
padarinių, į kuriuos analizėje turi būti atsižvelgiama, spektrą. 

Grįžkime prie Miltono Friedmano pavyzdžio. Yra kur kas dau- 
giau „būdų milijonų žmonių ekonominei veiklai koordinuoti“ nei tik 
plika prievarta ir laisvoji rinka. Ši dichotomija iškyla tik visuomenės 
kaip rinkos modelyje, kuris gali pripažinti tik dviejų rūšių žmogiš- 
kuosius santykius — prievartą ir savanaudiškus mainus. Polyje eg- 
zistuoja daugybė kitų žmogiškųjų santykių rūšių, grindžiamų subti- 
lesniais įtakos santykiais. Kai kuriuos iš jų - skatinimą, atgrasymą, 
įtikinėjimą ir įgalinimą - aptarsime šios knygos IV dalyje. 


IV 
DALIS 


SPRENDIMAI 


Priemonės, kuriomis naudojantis mėginama dorotis su politinė- 
mis problemomis, dažnai vadinamos viešosios politikos instrumen- 
tais arba viešosios politikos sprendimais. Šie terminai klaidina, nes 
sugestijuoja, jog viešoji politika sukuria tvarius politinius mecha- 
nizmus. Tačiau iš tikrųjų politiniai veiksmai yra kintančios strategi- 
jos, naudojamos santykiams struktūrizuoti bei elgesiui koordinuoti 
siekiant kolektyvinių tikslų. Neįmanoma išlaikyti bendruomenės ar- 
ba siekti bendrų tikslų kontroliuojant kiekvieną individų ar organi- 
zacijų sprendimą ar veiksmą. Todėl visuomenės paprastai kliauja- 
si bendrojo pobūdžio taisyklėmis ir struktūromis, kurios daro „ku- 
muliatyvinį poveikį“ arba formuoja žmonių elgesį be nuolatinės ir 
detalios visų jų veiksmų kontrolės. Kadangi individai, grupės ir or- 
ganizacijos turi savo tikslų, jos, žinoma, naudojasi šiomis taisyklė- 
mis bei struktūromis savo tikslais. 

Politinės programos labiau primena nesibaigiantį Monopolio lo- 
šimą nei dviračio taisymo operaciją. Iš čia kyla įprastas nepasiten- 
kinimas tuo, kad politika niekada ir nieko neišsprendžia. Politikos 
priemonių pasirinkimo ir taikymo procesas yra nenutrūkstamas. Bet 
kuri „naujoji politika“ iš tikrųjų tėra oponento ėjimas, ir politikoje, 
kaip gerame lošime, jokio atskiro lošėjo ėjimas niekada galutinai ne- 
nulemia kitų lošėjų atsakomųjų ėjimų. Įžvalgi politinė analizė gali 
tik mėginti spėti, kaip kiti lošėjai reaguos į naują politiką. 

Visos strategijos, kurias vadiname politiniais instrumentais, yra 
galios naudojimo būdai, priemonės priversti žmones daryti tai, ko 
šiaip jau jie nedarytų. Knygos II ir III dalyse, žinoma, taip pat kal- 
bėjome apie galią, tačiau ten mus domino subtilesni strateginiai tiks- 
lų formavimo bei problemų apibrėžimo aspektai. Čia, IV dalyje, mus 

domins autoriteto ir galios formos, kuriomis valdžia eksplicitiškai 
naudojasi žmonių elgesiui pakeisti. Skyriuose 11-15 kalbama apie 
bendriausias strategijas, bendriausias ta prasme, kad kiekviena jų 
remiasi tam tikru elgesio modifikavimo arba koordinavimo mecha- 
nizmu ir nėra specifinė kuriai nors konkrečiai politikos sričiai, to- 
kiai kaip žemės ūkio, sveikatos apsaugos ar kovos su nusikalsta- 
mumu politika. 

11 skyriuje („Paskatos“) aptariama tai, kaip keičiamas žmonių 
elgesys naudojant atlygius ir paskatas, bausmes ir sankcijas. Nors 
daugelis socialinių teoretikų paskatas ir bausmes traktuoja kaip dvi 
skirtingas galios apraiškos formas, jos yra grindžiamos tuo pačiu 
žmogiškosios motyvacijos ir elgsenos modeliu, todėl gali būti ana- 
lizuojamos kaip vieno ir to paties tipo politinis instrumentas. 

12 skyriuje („Taisyklės“) taisyklės apibūdinamos kaip įsakai vie- 
naip ar kitaip elgtis arba nesielgti; platesne prasme jos nusako žmo- 
nių ir situacijų klasifikacijas, apibrėžiančias leidimus bei teises. Tai- 
syklės paprastai įtvirtinamos sankcijomis, o paskatos priklauso nuo 
taisyklių, apibrėžiančių tai, kaip seikėjamos atlygio gėrybės ir baus- 
mės. Tad šie du instrumentai - paskatos ir taisyklės — turi tarpusa- 
vio sąsajų. Vis dėlto manau, kad verta juos analitiškai atskirti: pir- 
ma, todėl, kad politikai ir analitikai dažnai traktuoja ir naudoja 
šiuos instrumentus taip, tarsi jie būtų skirtingi ir, antra, todėl, kad 
pastanga sukonstruoti kiekvieno jų grynąjį modelį atskleidžia jų 
bendras vidines prielaidas. 

15 skyriuje („Faktai“) kalbu apie strategijas, kurios daugiausia 
remiasi įtikinėjimu. Jos keičia žmonių elgesį veikdamos jų protus ir 
pasaulėvaizdį ir tuo skiriasi nuo strategijų, veikiančių juos per at- 
lygius bei bausmes, arba strategijų, veikiančių juos per leidimų ir 
draudimų sistemą. Naudojuosi faktų retorika kaip priemone apta- 
riant pamatinę įtikinėjimo strategijų prielaidą liberalioje demokrati- 
joje, būtent, kad įtikinėjimas, naudojamas kaip politikos instrumen- 
tas, yra žmonių informavimas leidžiant jiems patiems susidaryti sa- 
vo nuomonę. 

16 skyriuje („Teisės“) kalbu apie strategijas, kurios padeda in- 
dividams, grupėms bei organizacijoms pasitelkti valdžios galias sa- 
vo interesams tenkinti. Teisės nusako tuos santykius tarp žmonių 
arba tarp Žmonių ir organizacijų, kuriuos savo galia palaiko val- 

džia. Teisės yra tas politinis instrumentas, kurį žmonės turi galvo- 
je, kai sako „Turi būti pripažinta teisė į “. Nors teisės turi 
remtis valstybės nustatomomis taisyklėmis, jos yra atskiras politi- 
nis instrumentas, nes jų įtvirtinimas ir naudojimas ginčų sprendi- 
mo procese itin priklauso nuo pačių piliečių aktyvumo. 

15 skyriuje („Galios“) kalbu apie strategijas, kuriomis naudojan- 
tis siekiama pakeisti sprendimo turinį, kai sprendimų priėmimo ga- 
lia perkeliama kitiems žmonėms. Šioms strategijoms priklauso spren- 
dimų priėmimo institucijos sudėties arba dydžio pakeitimas arba 
sprendimų priėmimo galios perkėlimas iš vienos valdžios šakos į 
kitą. Šios strategijos paprastai vaizduojamos kaip efektyvių mecha- 
nizmų paieška „tobulinant“ sprendimų priėmimą, tačiau iš esmės 
jos yra politinės galios restruktūrizavimo priemonės. 

Šiuolaikiniuose politiniuose debatuose rinkos konkurencija taip 
pat dažnai vaizduojama kaip politinis instrumentas. Mano nuomo- 
ne, konkurencija ir rinkos mainai patys savaime nėra atskira poli- 
tinė strategija, nes jie neišreiškia sąmoningos ir tikslingos pastan- 
gos kontroliuoti žmonių elgesį, o tai yra būtinoji politinės strategi- 
jos sąlyga. Kaip matėme 3 skyriuje („Efektyvumas“), ekonominės 
rinkos yra kuriamos ir kontroliuojamos politikos, tačiau jos kuria- 
mos ir kontroliuojamos įprastais politiniais instrumentais, tokiais 
kaip nuosavybės teisė, kontrakto santykių teisė arba mokestinės 
lengvatos tam tikrų rūšių transakcijoms. 

Prievarta taip pat nelaikytina atskira politine strategija, nes kai 
ji teisėtai naudojama demokratinėse valstybėse, ji funkcionuoja kaip 
sankcija įtvirtinant jau nustatytas teises bei taisykles. Net karo veiks- 
mai yra reguliuojami tarptautinėmis konvencijomis ir sutartimis. Pli- 
ka fizinė prievarta nepriklauso demokratijos vertybių sistemai. Šio- 
je knygos dalyje nagrinėjamos politinės strategijos yra būdingos de- 
mokratijų, ir ypač šiuolaikinės Amerikos, politiniams debatams. 

Strategijos, kurias čia aprašau, yra idealūs tipai. Jos atspindi pa- 
matines teorijas apie tai, kaip gali būti veikiamas žmonių elgesys 
ir kaip koordinuojamas individų bei organizacijų elgesys, kad tar- 
nautų kolektyviniams tikslams. Tačiau jokia politinė strategija nie- 
kada nėra grynasis tipas. Toliau šios dalies skyriuose parodysiu, 
kaip grynasis strategijos tipas praktikoje, jeigu ne teorijoje, visada 
turi kitų strategijų elementų. 

Polyje politinė programa gali būti vienu metu afišuojama kaip 
dviejų skirtingų tipų strategijos. Pavyzdžiui, švietimo vaučerių pro- 
grama buvo vaizduojama kaip paskatų schema, nes ji skatina tė- 
vus rinktis geriausią mokyklą, ir mokyklas skatina priimti tėvų pa- 
geidaujamus mokymo planus. Kartu ji buvo stumiama kaip galios 
strategija, nes daugiau galios suteikė tėvams mokytojų galios sąskai- 
ta. „Vadybinis“ sveikatos draudimas gali būti apibūdintas kaip pa- 
skatų schema, išplečianti sveikatos paslaugų tiekėjų autonomiją: gy- 
dytojams ir ligoninėms mokama fiksuota pinigų suma už kiekvie- 
ną pacientą arba gydomos ligos rūšį, ir jie gali įsidėti į kišenę skir- 
tumą, jeigu geba gydymo paslaugą suteikti mažesniais kaštais nei 
nustatyta. Tačiau tai gali būti apibūdinta ir kaip galios perskirsty- 
mo strategija. Draudimo kompanijos parduoda sveikatos draudimo 
planus darbdaviams pabrėždamos, kad draudėjas, o ne gydytojas 
ar ligoninė, turės teisę vertinti darbėmių medicinos poreikius, ir kad 
mainais už šią naują teisę draudėjai darbdaviams sumažins drau- 
dimo įmokų kaštus. Vienas svarbiausių politinio pasirinkimo poly- 
je bruožų yra tai, kad žmonės dažnai savo geidžiamas programas 
geba pateikti kaip vienos rūšies strategiją vienai rinkėjų grupei ir 
kaip kitokios rūšies strategiją kitai grupei. 

Šių strategijų svarstymas politinėje analizėje dažnai vyksta te- 
orijos lygmenyje. Žmonės yra linkę ginti vienokią ar kitokią strate- 
giją abstrakčiai teigdami, kad vienas tipas yra pranašesnis už kitą. 
Pavyzdžiui, Jungtinėse Valstijose nuo seno vyksta ginčas dėl to, ar 
skatinimas yra geriau už taisykles ir standartus. Šiame ginče skati- 
nimo šalininkai paprastai lygina idealią paskatų sistemą su realia 
(neišvengiamai netobula) taisyklių sistema. Nė viena iš šių strate- 
gijų neegzistuoja abstrakcijų pasaulyje. Bet kuri politinė strategija 
yra žmogaus kūrinys, ji sumanoma, vykdoma ir koreguojama poli- 
tiniame pasaulyje. Bet kurios politinės strategijos potencialo įverti- 
nimas sprendžiant tam tikrą problemą negali būti net pradėtas neiš- 
siaiškinus, kaip ji bus pateikiama ir vykdoma, kai ji paliks saugią 
prieplauką analitiko galvoje. 

Kiekviename iš tolesnių skyrių pirmiausia aprašoma teorija, ku- 
ria remiasi kiekvienos strategijos šalininkai. Po to kiekviename sky- 
riuje parodoma, kaip įvairios strategijos veikia realiame pasaulyje, 
t. y. kas įvyksta, kai jas imasi įgyvendinti realūs žmonės, veikiami 
visų polio įtakų. 


11 


PASKATOS 


Paprasčiausią idėją apie tai, kaip galima pakeisti žmogaus el- 
gesį, išreiškia tradicinis morkos ir lazdos įvaizdis. Skatinimo stra- 
tegija remiasi idėja, kad grasinant bausme arba žadant atlygį žmo- 
nes galima paskatinti elgtis kitaip nei jie elgtųsi šiaip jau. Pažadai 
ir grasinimai yra dvi tos pačios monetos pusės. Žadėdami žmonėms 
atlyginimą palengviname ir paskatiname jų sprendimą daryti tai, 
ko norime; grasindami bausme apsunkiname arba pabranginame 
jų sprendimą daryti tai, ko nenorime. Vienu atveju naudojame atly- 
ginimo pažadą, kitu —- grasinimą bausme, tačiau abiem atvejais ti- 
kimės pastūmėti žmones imtis tų veiksmų, kurių pageidaujame. 

Kai kuriose viešosios politikos srityse tradiciškai remiamasi at- 
grasa - pirmiausia baudžiamojo teisingumo sistemoje ir gynybos 
politikoje, bet ir mokesčių sistemoje su jos bausmėmis už mokesčių 
vengimą bei įvairiose kitose reglamentacijos (darbų saugos, sveika- 
tos apsaugos) srityse su jų (mažesnėmis) bausmėmis už pažeidi- 
mus. Kitose srityse daugiausia remiamasi pozityviomis paskatomis. 
Pavyzdys gali būti mokesčių lengvatos už veiklą, kurią siekiama 
skatinti veikti; parama užsienio šalims mainais už politinį bendra- 
darbiavimą; federaliniai fondai, skiriami paskatinti valstijas arba 
vietos bendruomenes imtis specialių programų. 

Daugelyje, galbūt net daugumoje politikos sričių, naudojamės at- 
lygio ir bausmės kombinacija, t. y. individas atlyginamas, jeigu jis 
bendradarbiauja, ir yra baudžiamas, jeigu nebendradarbiauja. Nors 
psichologijoje ir politikoje tęsiasi ginčas dėl to, kuris iš šių instru- 
mentų yra efektyvesnis, tam tikra svarbia prasme pats jų atsiskyri- 
mas yra klaidingas. Kiekviename atlygyje glūdi potenciali jo nega- 
vimo bausmė, o kiekviena bausmė, mažesnė už mirties bausmę, im- 

plicitiškai žada bausmės nutraukimo atlygį. Pavyzdžiui, Jungtinės 
Valstijos savo sąjungininkėms atlygina suteikdamos joms „palan- 
kiausiai traktuojamos šalies“ statusą tarpusavio prekyboje, tačiau 
šios privilegijos atėmimas visada kybo kaip potenciali bausmė už 
atsisakymą bendradarbiauti; o kai šaliai pritaikome embargą, kaip 
tai padarėme 1960 m. Kubai, kaip pozityvi paskata visada išlieka 
embargo panaikinimo galimybė. 

Kadangi paskatos ir bausmės funkcionuoja pagal tą pačią logi- 
ką, jas traktuosiu kaip to paties tipo politines strategijas, nors ir nu- 
rodysiu kai kuriuos svarbius jų skirtumus. Įprastoje kalbėsenoje ter- 
minas „paskatos“ paprastai reiškia pozityvias paskatas, arba atly- 
gi (kaip „darbo paskatų sistemose“). Terminas „sankcijos“ papras- 
tai reiškia negatyvias paskatas, arba bausmes (kaip „ekonominėse 
sankcijose“). Laikysiuosi šios vartosenos ir terminą „paskatos“ tai- 
kysiu tiek pozityvioms paskatoms, tiek sankcijoms. 


Paskatų teorija 


Paskatos yra vienas iš galimų bendrųjų valdų problemos spren- 
dimo būdų. Prisiminkime, kad bendrųjų valdų problema atsiranda 
tada, kai išsiskiria privatūs ir viešieji interesai, arba kai individas 
gauna naudos (patiria nuostolį) darydamas tai, dėl ko bendruome- 
nė patiria nuostolį (gauna naudos). Paskatų funkcija - individų mo- 
tyvus suderinti su bendruomenės tikslais. Paskatos pakeičia indi- 
vido veiksmų padarinius taip, kad bendruomenės nauda tampa in- 
divido nauda. 

Paskatas patogu traktuoti kaip sistemą, sudarytą iš trijų dalių: 
paskatos davėjas, gavėjas, arba adresatas, ir pati paskata. Analizuo- 
jant paskatų funkcionavimą galima atskirai nagrinėti šiuos elemen- 
tus ir aiškintis, kokias sąlygas turi tenkinti kiekviena dalis tam, kad 
visos kartu atliktų geidžiamą funkciją. 

Paskatos veikia ne tiesiogiai, bet per žmonių sąmonės pokyčius. 
Teorija remiasi utilitaristiniu žmogiškojo elgesio modeliu. Tariama, 
kad žmonės elgiasi racionaliai. Jie turi tikslus ir kiekvienas jų spren- 
dimas atlikti tam tikrą veiksmą grindžiamas sąmoningu tam tikro 
tikslo siekiu. Kiekvienas veiksmas pirmiausia yra sąmoningas ap- 

sisprendimas, grindžiamas ekonominiu išskaičiavimu: kurio iš ga- 
limų veiksmų turėčiau imtis, kad savo tikslą pasiekčiau lengviau- 
siai arba pigiausiai? Paskatų teorija teigia, jog galime pakeisti žmo- 
nių elgesį statydami kliūtis arba atverdami galimybes jų kelyje į sa- 
vo tikslą. 

Akivaizdu, jog modelis remiasi tam tikromis prielaidomis. Vie- 
na yra tai, kad paskatų adresatas kontroliuoja savo paties elgesį ir 
todėl gavęs naują informaciją apie bausmę arba atlygį gali pakeisti 
savo sprendimą bei elgesį. Kitaip sakant, individai turi adaptacijos 
galią. Tad vienas iš klausimų vertinant paskatų idėja grindžiamas 
strategijas būtų tai, kiek teisinga ši adaptacinės, arba prisitaikymo, 
galios prielaida. Čia mums pakanka atkreipti dėmesį į tai, kad išti- 
kimybės reiškinys polyje veikia priešinga linkme nei prisitaikymas. 
Žmonės dažnai laikosi senų papročių, pasirinkimų ir elgesio būdų 
vien dėl lojalumo net tada, kai racionalus išskaičiavimas jiems jau 
kužda, jog reikėtų keisti savo elgesį. 

Antra, paskatų teorija postuluoja, jog paskatų davėjai ir gavėjai 
yra vieniniai agentai. Tai reiškia ne tai, kad agentas yra būtinai in- 
dividas, o tai, kad jis yra būtybė, gebanti racionaliai veikti. Davėjas 
turi gebėti įgyvendinti nuoseklią skatinimo politiką, o gavėjas, arba 
adresatas, turi gebėti atlikti vieningą naudos apskaičiavimą ir nu- 
sistatyti vieningą veiksmų liniją. 

Polyje skatinimo mechanizmų funkcionavimą labai komplikuo- 
ja faktas, jog davėjai ir gavėjai paprastai esti kolektyvinės būtybės 
arba veikia kolektyvinių būtybių viduje. Nesunku įsivaizduoti, kaip 
asilas reaguotų į duodamą morką, tačiau jeigu dresuotojas, nešinas 
morkų krepšiu, pasisiūlytų pakeisti šimto asilų motyvaciją, mums 
kiltų daug klausimų: Ar jis turėtų sudėti visas morkas į vieną vie- 
tą? Sumesti jas į bandos vidurį? Ar jam reikia turėti vieną morką 
kiekvienam asilui? Ar visi asilai mėgsta morkas? Ar neatsitiks taip, 
kad du ar trys agresyviausi asilai suės visas morkas, kad ir ką da- 
rytų likusieji? Ar nebus taip, kad lėtesni iš jų bet kuriuo atveju ne- 
gaus morkų, todėl nuspręs, kad jiems neverta keisti savo įprastojo 
elgesio? Ar nebus taip, kad visi būriu puls prie morkų ir jas visas 
suės dresuotojui dar nepradėjus dresūros? O kas, jeigu morkų pa- 
skirstymo politiką vykdys savarankiškai mąstančių, stiprios valios 
dresuotojų komitetas? Morkos gali būti išdalytos pagal keletą skir- 


306 IV dalis. SPRENDIMAI 


tingų paskirstymo kriterijų, tačiau gali būti ir taip, kad komitetas 
nesutars dėl kriterijaus ir morkos niekada nebus išdalytos. 

Taigi morkos ir lazdos metafora, išskleidus ją šiek tiek plačiau 
nei įprasta, parodo, jog skatinimo strategija gali žlugti dėl įvairiau- 
sių priežasčių. Net jeigu kiekvienas tam tikros grupės asmuo yra 
racionalus agentas, į paskatas reaguojantis numatomu būdu, pri- 
klausomybė organizacijai arba bendruomenei keičia jo reagavimo 
būdą. Todėl konstruojant ir vertinant paskatų mechanizmus viena 
svarbiausių užduočių yra išsiaiškinti tai, kaip kolektyviniai proce- 
sai veikia būdus, kuriais individai juos naudoja ir į juos reaguoja. 

Politikoje paskatų adresatas, paskatų davėjas arba ir abu kartu 
paprastai yra tam tikras kolektyvas, kuriame vyksta vidiniai kon- 
fliktai, ir kuris bent minimaliai geba veikti kaip vieninga grupė. Da- 
vėjas gali būti mažas komitetas (toks kaip lygtinio paleidimo arba 
zonavimo taryba), didelė agentūra (tokia kaip Mokesčių inspekcija 
arba Aplinkosaugos agentūra) arba net valstybė (pavyzdžiui, JAV, 
kai ji uždeda embargą). Nominaliai davėjas dažniausiai yra atski- 
ras agentas, tačiau iš tikrųjų jis tėra atstovas, veikiantis didesnės 
organizacijos arba politinės bendruomenės vardu ir besiremiantis 
jos autoritetu. Mokyklos direktorius, kuris disciplinuoja mokinius 
bausmėmis, gali būti priverstas prieš taikydamas bausmę, tartis su 
mokytojais, išpažįstančiais kitokią švietimo filosofiją. Jam apsispren- 
dus dėl taikytinos bausmės, tarkime, dėl mokinio pašalinimo iš mo- 
kyklos, gali tekti ieškoti susitarimo ir su tėvų grupėmis. Net orga- 
nizacijos vadas retai gali skirti ir vykdyti bausmes pats vienas. 

Paskatos adresatas gali būti atskiras asmuo, bet gali būti ir šei- 
mos galva, arba grupės, firmos, organizacijos, politinio vieneto 
(miesto, valstijos, valstybės) vadovas, ir todėl paskatos adresato re- 
akcija negali būti vieningo proto diktuojamas atsakas. Geras pavyz- 
dys yra skatinamieji kompensacijos planai ligoninėms. Šiuose pla- 
nuose draudėjas, Blue Cross arba federalinė Medicaid programa, sie- 
kia paskatinti efektyvią ligoninių veiklą - leisti joms pasisavinti skir- 
tumą tarp nustatytos kainos už paslaugą ir pigiau suteiktos tos pa- 
slaugos kainos. Šie planai remiasi prielaida, kad ligoninių spren- 
dimai svarstant išlaidų klausimus yra kontroliuojami vieningos or- 
ganizacinės struktūros, valdomos vieno administratoriaus, nors iš 
tikrųjų sprendimų priėmimo galia yra plačiai išskaidyta: daugelį es- 

minių sprendimų, kurie daro įtaką kaštų dydžiui, priima atskiri gy- 
dytojai. Kita vertus, kiekviena ligoninė susiduria su dideliu būriu 
skirtingų draudėjų, apmokančių jų pacientų sąskaitas, o tai šiek tiek 
primena mano įsivaizduotą asilų dresuotojų komitetą. Ligoninės su- 
geba vieną draudėją supriešinti su kitu ir savo kaštus perstumti tam, 
kuris kelia mažiausiai reikalavimų.! 

Trečioji skatinimo teorijos prielaida yra tai, kad paskatų gavėjas 
turi savo ateities projekciją. Paskatos gali veikti tik tada, kai gavėjui 
rūpi, su kokiais kaštais ar atlygiais jis susidurs ateityje, ir kai jis 
yra pasirengęs keisti savo elgesį dėl ateities rezultatų. Turi būti tam 
tikras atitikimas tarp gavėjo ir tiekėjo laiko horizonto. 

Paskatos, kurių padariniai pasireikš toli ateityje, bus mažiau efek- 
tyvios nei paskatos, kurių rezultatai pasireikš iškart.? Kuo ilgesnis 
„atradimo laikas“ tarp veiksmo ir pastebimų jo padarinių, tuo ma- 
žesnis paskatos efektyvumas. Pavyzdžiui, įvedame bausmes už ap- 
linkos teršimą kenksmingomis atliekomis, tačiau kadangi tarša gali 
būti nuslepiama iki to laiko, kol bendruomenėje nepradeda reikštis 
tam tikros ligos, teršėjai gali būti ne itin imlūs nustatytoms bausmėms. 
Be to, kuo ilgesnis laiko tarpas, skiriantis veiksmą nuo jo padarinių 
išryškėjimo, tuo sunkiau primesti bausmę. Seniai praeityje vykdytą 
veiklą sunkiau dokumentuoti nei neseną veiklą, nes prarandami duo- 
menys ir liudijimai. Atsakingi žmonės jau gali būti pasitraukę iš ka- 
daise užimamų postų ir juos gali būti sunku surasti. Be to, teisingu- 
mo samprata, kuria vadovaujamės, nenumato, kad bausmės grėsmė 
kybotų virš žmonių amžinai. Iš čia kildintini įvairūs „senaties“ ap- 
ribojimai bausmėms už daugelį nusižengimų (arba už nerūpestin- 
gumą, sukėlusį, pavyzdžiui, profesinę ligą), kurie leidžia atlaidžiau 
žvelgti į seniai padarytus nusižengimus nei į dabar padarytus. 

Kai sankcijos adresatas yra tam tikras kolektyvas - firma, agen- 
tūra arba valstybė - jo laiko horizontas paprastai yra labai neapi- 
brėžtas. Organizacijai priklausančių individų gyvenimo trukmė ski- 
riasi nuo pačios organizacijos egzistavimo trukmės. Jeigu lyderiai 


1 Judith Feder and Bruce Spitz, „The Politics of Hospital Payment“, Journal 
of Health Politics, Policy and Law 4, no. 3 (Fall 1979) 435—463. 


Pasinaudama ekonomikos terminija kalbu apie tai, kad ateities bausmė 
arba atlygis turi diskontuotą vertę. Kitaip sakant, ateityje gauta nauda 
arba patirtas nuostolis turi mažesnę vertę nei nauda arba patirtas nuosto- 
lis dabartyje. 

ir vadovai savo postuose keičiasi trumpesniais intervalais nei cik- 
las, per kurį pasireiškia ir yra įvertinami jų veiklos padariniai, tai 
paskatos silpniau veikia jų motyvaciją. Be to, organizacijos savo va- 
dovus paprastai apsaugo nuo atsakomybės tokiais būdais, kurie 
švelnina sankcijų ateityje padarinius: korporacijos pareigūnui pa- 
prastai netenka mokėti baudų ar dengti nuostolių iš savo kišenės, 
bet jam neleidžiama susižerti ir viso sėkmingo verslo sumanymo 
pelno. Tai nereiškia, kad būdami organizacijose individai nėra vei- 
kiami paskatų, adresuojamų jų organizacijai, tačiau tai reiškia, kad 
paskatų davėjas turi atsižvelgti į tai, kad jų poveikis silpnėja ju- 
dant nuo pačios organizacijos lygmens iki jos narių lygmens. 

Net jeigu paskatos adresuojamos individams, individai ilgai- 
niui keičiasi, tad ilgalaikei perspektyvai sumanytos paskatos gali 
tapti visiškai neefektyvios. „Nacionalinis sveikatos apsaugos kor- 
pusas“ — tai programa, skirta jauniems gydytojams skatinti dirbti 
miesteliuose ir kaimo vietovėse ir siūlo atlygį potencialiems medi- 
cinos studentams: medicinos mokyklų studentai gali gauti stipen- 
diją, finansuojamą šios programos, jeigu jie sutinka, baigę mokyk- 
lą, įsidarbinti provincijoje. Daugelis tų, kurie priima šį pasiūlymą, 
vėliau apsigalvoja. Po penkerių ar daugiau metų, kai susivilioję sti- 
pendija jie baigia medicinos mokyklas, jie paprastai jau būna su- 
kūrę šeimas arba turi rimtą partnerį ir jau nebūna laisvi rinktis įsi- 
darbinimo vietą neatsižvelgdami į savo partnerio karjeros poreikius. 
Todėl jie yra mažiau linkę priimti programos numatomą paskyri- 
mą. Juos jau vilioja prestižinė, aukštų technologijų specializuota me- 
dicina ir todėl nebetraukia rutininis bendrosios praktikos mediko 
darbas vietovėse be prestižinių medicinos centrų. Be to, gydytojas, 
baigęs penkerių ar šešerių metų medicinos mokslus, jau gali būti 
pajėgus iš savo pajamų grąžinti kaip stipendiją gautas lėšas, tad 
jam nebereikia už ją atidirbti? Koks šios istorijos moralas? Kuo il- 
gesnis laiko tarpsnis skiria paskatą nuo jos poveikio adresato elge- 
siui, tuo labiau tikėtina, jog adresato situacija pasikeis ir kartu pa- 
sikeis paskatos vertė. 

Kadangi paskatų teorija remiasi individo kaip racionalaus agen- 
to prielaida, ji taip pat turi remtis ketvirtąja prielaida, būtent - tiks- 


3 Frank E. James, „Despite Federal Aid, Doctors Are Still Short in Supply in 
Rural Areas“, Wall Street Journal 23, 1987, p. 33. 

linio priežastingumo prielaida (apatinė 8.1 lentelės eilutė). Paskatos 
gali būti taikomos ten, kur problemos priežastis suvokiama kaip 
tikslinė — kaip siektas sąmoningo veiksmo padarinys. Tokiu atveju 
paskatomis (pozityviomis arba negatyviomis) siekiama pakeisti ad- 
resato, kuris imasi to veiksmo, veiklos padarinius. Pavyzdys gali 
būti baudžiamoji atsakomybė už plėšikavimą. Paskatos gali būti tai- 
komos ir ten, kur priežastis suvokiama kaip netyčinė - kaip nesiek- 
tas tikslingo veiksmo padarinys, pavyzdžiui, kaip nenumatytas ša- 
lutinis padarinys arba kaip klaida dėl nerūpestingumo. Šiuo atve- 
ju paskatomis siekiama anksčiau adresatui nematomus padarinius 
padaryti jam matomais ir priversti jį atsižvelgti į planuojamo veiks- 
mo galimus negatyvius padarinius arba neišnaudotas alternatyvas. 
Pavyzdys gali būti pramoninės taršos apmokestinimo praktika ar- 
ba kainų nuolaidos už grąžinamus plastikinius butelius. 

Paskatų kaip politinio instrumento naudojimas iš mūsų nerei- 
kalauja, kad suprastume problemos priežastį arba tam tikru būdu 
besielgiančių žmonių motyvus.* Kad kuo daugiau paauglių iš ne- 
turtingų šeimų baigtų vidurinę mokyklą, galima jiems siūlyti dova- 
nas už tai, kad pasiliktų mokykloje arba galima skirti bausmes už 
pasitraukimą iš mokyklos, ir mums gali pavykti padidinti mokyklų 
lankomumą, jeigu paskatų srautas nenutruks. (Niujorkas savo mo- 
kyklų naujokus sveikina saliutais, apdovanoja juos žodynais ir T- 
marškinėliais; Viskonsino valstija, priešingai, naudoja bausmes, at- 
imdama šalpos kuponus iš motinų, kurių vaikai nelanko mokyk- 
los?) Tačiau paskatų sistema nereikalauja kelti klausimo, kodėl vai- 
kai bėga iš mokyklos. Todėl, kad mokymo programa jiems atrodo 
neturinti ryšio su jų gyvenimu? Todėl, kad mokykloje jie jaučiasi 
kaip nevykėliai? Todėl, kad mokytojai dalykus dėsto nesupranta- 
mai? Todėl, kad jie nori padėti savo motinoms, gyvenančioms iš pa- 
šalpų, veikiau uždarbiaudami, o ne lankydami mokyklą? Todėl, kad 
jų bendraamžiai pirmūnai iš jų tyčiojasi? Todėl, kad intuityviai jau- 
čia, jog vidurinės mokyklos baigimo diplomas faktiškai jiems turi 


4 Šią mintį dėsto Alfie Kohn, in Punished by Rewards (Boston: Houghton Mif- 
flin, 1993), ypač p. 59-62. 


5 Fred M. Hechinger, „New York Adds New Weapons in the War Against 
Dropping Out“, New York Times, July 9, 1985, p. C8; Thomas Corbett, et al., 
„Learnfare: The Wisconsian Experience“, Focus (University of Wisconsin- 
Madison, Institute for Research on Poverty), vol. 12, no. 2 (1989): 1-10. 

nulinę ekonominę vertę? Norint išties „sutvarkyti“ bėgimo iš mo- 
kyklų problemą reikėtų mėginti dorotis su šiomis pamatinėmis prie- 
žastimis, tačiau, žinoma, politiškai lengviau dalyti nemokamus 
marškinėlius arba atimti šalpos kuponus. 

Paskatų teorija nesiremia kompleksine priežastingumo sampra- 
ta. Jeigu socialinė problema kyla sudėtingoje organizacinėje siste- 
moje, institucinių praktikų tinkle arba tradicinėje socialinių bei po- 
litinių santykių struktūroje, tai paskatos, suteiktos vienos siauros 
agentų grupės kitai siaurai agentų grupei vargiai ar gali padaryti 
reikšmingą poveikį. Kadangi paskatų naudojimas remiasi vienin- 
gų, autonominių, vieno tikslo siekiančių agentų idėja, tam tikra 
prasme tai yra siauriausia politinė strategija. Geriausiu atveju ji gali 
paveikti tik paprastas, bet ne kompleksines priežastis. 

Aptarę kai kurias paskatų davėjų ir gavėjų komplikacijas, da- 
bar galime kai ką pasakyti apie trečiąjį sistemos komponentą - apie 
pačias paskatas. Pozityvios ir negatyvios paskatos skiriasi kai ku- 
riais svarbiais aspektais. Pirmiausia bene tuo, kaip adresatas jas su- 
vokia. Atsakymą į klausimą, ar paskata yra pozityvi, ar negatyvi, 
lemia ne davėjo intencijos, bet adresato lūkesčiai.“ Pasiūlytas 1 000 
dolerių gali atrodyti kaip pozityvi paskata, tačiau jeigu jūs tvirtai 
tikėjotės gauti 2 000, jums tai atrodys kaip bausmė. Panašiai, gavęs 
100 dolerių baudą, jausitės tarsi gavęs dovaną, jeigu buvote įsitiki- 
nęs, kad teks sumokėti 200. Tad paskatos yra pozityvios arba ne- 
gatyvios tik pagal santykį su adresato lūkesčiais, ir jas konstruo- 
jant absoliučiai būtina į juos atsižvelgti. 

Pozityvios ir negatyvios paskatos dažnai traktuojamos kaip są- 
vokiniai ekvivalentai./ Kuo daugiau duodame morkų, tuo daugiau 
gauname geidžiamo elgesio, ir kuo daugiau mojuojame lazda, tuo 


6 Šią idėją dėsto David Baldwin, „The Power of Positive Sanctions“, World 
Politics 24 (1971): 19-38. Kalbant formaliau, pozityvios sankcijos yra „[ad- 
resato] vertybinės padėties faktinis arba pažadėtas padėties pagerėjimas 
jo lūkesčių atskaitinio taško atžvilgiu“, o negatyvios sankcijos yra „fakti- 
nis arba gresiantis padėties pablogėjimas to paties atskaitos taško atžvil- 
giu“ (p. 23-24). (Autorius vartoja terminą „sankcijos“ tokia pat plačia 
prasme, kaip aš vartoju terminą „paskatos“.) 

7 Išimtis yra Boldwinas, ibid. Žr. taip pat jo „Thinking About Threats“, Journal 
of Conflict Resulution 15 (1971): 71-78. Tolesnėse penkiose pastraipose re- 
miuosi jo labai parankiomis analitinėmis distinkcijomis ir įtaigiomis hipo- 
tezėmis. 

mažiau gauname nepageidaujamo elgesio. Proporcinis santykis tarp 
paskatos ir elgesio yra reikšmingas tiek pozityvių, tiek negatyvių 
paskatų bruožas. Be to, racionalaus sprendimo teorijoje faktinis sep- 
tynių morkų netekimas yra traktuojamas kaip lygiavertis prarastos 
septynių morkų įgijimo galimybės kaštams. Kaip matėme 9 skyriu- 
je („Interesai“), praradimai ir įgijimai turi kokybiškai skirtingų po- 
litinių ir psichologinių padarinių, todėl morkos ir lazdos faktiškai 
turi skirtingą poveikį. Politiškai pozityvių arba negatyvių paskatų 
pasirinkimas nėra lygiavertis. 

Dovanos ir bausmės arba pažadai ir grasinimai gali skatinti skir- 
tingo pobūdžio politinius santykius. Pozityvios paskatos, tokios 
kaip premijos už gerą darbą, parama užsienio šalims arba ekspor- 
to subsidijos gali padėti kurti aljansus ir geros valios atmosferą. Jos 
puses gali paskatinti bendradarbiauti ir kitais klausimais. Jeigu da- 
vėjo pažadas pakeičia adresato elgesį, tai juos ima sieti tam tikras 
ryšys. Tenkindamas davėjo norą, adresatas sukuria pareigą davė- 
jui įvykdyti pažadą, ir šis implicitinis sandoris kuria lojalumo ir 
tarpusavio paramos pojūtį. 

Negatyvios paskatos, tokios kaip baudos, muitai ar embargai, su- 
kuria konflikto atmosferą ir supriešina abi puses net jeigu grasini- 
mai nėra realizuojami. Jeigu adresatas dėl jam gresiančios bausmės 
susilaiko nuo veiksmų, kurių norėtų imtis, tai sunku tikėtis, kad jis 
puoselės gerus jausmus davėjui. Jeigu adresatas nepaiso grasinimų 
ir jam uždedama bausmė, tai įsivyrauja atviras priešiškumas. Tad 
grasinimai ir bausmės, net jeigu jie leidžia pasiekti geidžiamą re- 
zultatą, kelia adresato nepasitenkinimą ir įtvirtina engėjo/aukos 
santykį, o tai reiškia, kad ateityje gali tekti griebtis papildomų gra- 
sinimų ir bausmių. 

Kai adresatas motyvuojamas pažadant atlygį, nebūtina davėjui 
ką nors daryti, jeigu toks mėginimas nepavyksta. Tačiau jeigu jis 
pavyksta, jeigu adresato elgesys pasikeičia geidžiama linkme, tai da- 
vėjas turi tesėti pažadą. Adresatas pasiaukoja padarydamas kaž- 
ką, ko šiaip jau nedarytų, o davėjas pasiaukoja suteikdamas jam 
atlygį. Pozityvios paskatos turi abipusiškumo ir kompromiso struk- 
tūrą, stiprinančią tarpusavio pasitikėjimo jausmą. 

Sankcijos veikia priešingai. Sankcijos davėjas kažką aukoja tik 
tuo atveju, jeigu grasinimas nėra veiksmingas; jeigu adresatas ne- 

paklūsta, davėjas turi įvykdyti grasinimą ir prisiimti sankcijos vyk- 
dymo kaštus. Adresatas, žinoma, taip pat patiria nuostolių. Tačiau 
jeigu grasinimas yra veiksmingas ir adresatas susilaiko nuo veiks- 
mų, kurių šiaip jau imtųsi, tai adresatas patiria nuostolį, o sankci- 
jos davėjas nieko nepraranda. Sėkmingas grasinimas yra tarsi gau- 
ta dovana - stipresnis kažką gauna nieko neduodamas. 

Nors yra tokių svarbių skirtumų, atlygis ir bausmė turi vieną 
bendrą politinį bruožą: tai yra priemonės, kuriomis viena pusė mė- 
gina kontroliuoti kitos elgesį.* Bet kuri skatinimo sistema remiasi 
nelygios galios santykiais. Tiek pozityvaus, tiek negatyvaus skati- 
nimo sistemose viena pusė diktuoja sąlygas, nustato taisykles, pri- 
žiūri kitos elgesį ir sprendžia, kada /ar taikyti sankcijas. 

Politinėje retorikoje skatinimo schemos dažnai vaizduojamos kaip 
neprievartiniai ir asmens autonomiją gerbiantys politikos instrumen- 
tai. Argumentuojama, kad jas naudojant žmonėms išlieka pasirin- 
kimo laisvė. Praktikoje skatinimo schemos, ypač piniginis arba ma- 
terialinis atlygis, yra veiksmingiausios tada, kai adresatas patiria vie- 
nokį ar kitokį stygių ir todėl potencialus atlygis jam yra iš tikrųjų 
svarbus. Bet kokios skatinimo sistemos veiksmingumas keičiant 
žmonių elgesį yra tuo didesnis, kuo labiau gavėjas priklauso nuo 
davėjo ir negali siūlomų gėrybių gauti kitais būdais. (Neatsitiktinai 
pozityvaus skatinimo schemos naudojamos manipuliuojant priklau- 
somų Žmonių - vaikų, moksleivių, kalinių, ligoninės pacientų ir di- 
delių organizacijų darbininkų - elgesiu. Paskatų sistemos veikia iš- 
naudodamos adresato silpnumą, o ne stiprindamos jo galias. 


Paskatų naudojimas polyje 


Paprastame paskatų modelyje, jeigu visuomenė už tam tikrą veik- 
lą baudžia, žmonės jos imasi mažiau, jeigu ji už ją atlygina, žmo- 
nės jos imasi noriau. Paskatas paprastai konstruoja viena žmonių 
grupė (politikos analitikai, įstatymų leidėjai), jas taiko kita grupė 
(vykdomosios valdžios biurokratai) ir jas gauna trečia grupė (indi- 


8 Šią mintį įžvalgiai rutulioja Alfie Kohn, Punishmen! by Rewards, op. cit. (4 
išn.) kritikuodamas pozityvaus skatinimo schemas darbo vietose, mokyk- 
lose ir šeimoje. 

vidai, firmos, organizacijos, žemesnio lygmens valdininkai). Perėji- 
mas nuo vienos grupės prie kitos yra gana keblus. 

Niekada nėra tikslaus atitikimo tarp planuojamos ir faktiškai tai- 
komos paskatos. Didžiausia problema yra pareigūnų nenoras tai- 
kyti paskatas. Šį nenorą paaiškina keletas polio bruožų. 

Negatyvios paskatos, kaip matėme anksčiau, žmones suprieši- 
na ir silpnina bendrumo jausmą. Žmonėms paprastai nepatinka 
skaudinti tų, su kuriais jie dirba. Pavyzdžiui, gydytojai vengia skųs- 
ti savo kolegas dėl etikos pažeidimų ar kraštutinio nekompeten- 
tingumo, 0 profesinės drausmės tarybos labai nenoriai atšaukia li- 
cencijas ar bent duoda įspėjimus. Gydytojai yra linkę veikiau pa- 
sikalbėti su nusižengusiu kolega, švelniai užsimindami apie jo klai- 
das, arba, dar geriau, paprasčiausiai jį izoliuoja - nerekomenduo- 
ja jo pacientams.? Net šaltesniuose santykiuose, pavyzdžiui, tuose, 
kurie sieja gamyklos darbų saugos inspektorių su jos vadyba ar- 
ba restorano maisto saugos inspektorių su restorano savininkais, 
inspektoriai žino, kad jiems nuolat reikės bendradarbiauti su tikri- 
namais žmonėmis. Todėl jie veikiau mėgins gražiuoju įtikinti savo 
adresatus laikytis reikalavimų nei rizikuos sugadinti dalykinius 
santykius ir išgarsėti savo „kietumu“. Taigi baimė sugadinti so- 
cialinius santykius arba užnuodyti darbo atmosferą saisto sankci- 
jų tiekėjus. 

Net pozityvaus skatinimo sistemoms kartais priešinamasi, nes 
žmonės baiminasi nesantaikos ir konfliktiškumo atmosferos, kurią 
jos sukurtų. Darbo paskatų schemos, tokios kaip didesnis atlygini- 
mas arba premijos už didesnį produktyvumą, dažnai žlunga dėl 
darbėmių priešinimosi. Mokytojai, gydytojai ir tarnautojai priešina- 
si tokioms schemoms todėl, kad dauguma darbėmių pirmenybę tei- 
kia garantuotoms nuolatinėms pajamoms ir todėl, kad jie nenori būti 
supriešinti su bendradarbiais konkurencinėje aplinkoje.! 


? Žr. Eliot Freidson, Profession of Medicine (New York: Dodd, Mead, 1970), p. 
149-151. 


Žr., pavyzdžiui, „Merit Pay for Teachers Runs into Union's Resistance“, 
Wall Street Journal, November 11, 1986, p. 1. „Sharing the Wealth: Democ- 
rats Latch Onto Bonus Pay Systems“, Wall Street Journal, April 28, 1985, 
p. 1. Žr. taip pat Kohn, Punished by Rewards, op. cit. (išn. 4), ch. 7, kur 
pateikiami įvairūs duomenys, liudijantys, kad darbo paskatų schemos ne- 
veikia ir tik erzina darbuotojus. 

Sankcijų taikymas dažnai užkrauna kaštus pačiam jų taikyto- 
jui. Viename universitete, kuriame kadaise dėstytojavau, studentams 
buvo įvesta eseistikos įskaita. Jie galėjo laikyti esė egzaminą arba 
išklausyti eseistikos kursą, tačiau lengviausias kelias buvo surasti 
dėstytoją, kuris jam įteiktą studento rašinį patvirtintų kaip atitin- 
kantį (gana miglotus) tos įskaitos reikalavimus. Tokio patvirtinimo 
nedavęs dėstytojas turėjo rašyti pagrindimą ir pateikti raštišką stu- 
dento rašinio įvertinimą Eseistikos komitetui, ir veikiausiai turėjo 
patirti gana nemalonių pokalbių su nuviltu studentu. Tad rašinį 
patvirtinti dėstytojui buvo lengviausias sprendimas. 

Bausmių taikymas gali užkrauti labai konkrečius materialius kaš- 
tus. Privalomo nuteisimo ir vadinamojo „trečiojo galutinio nusižen- 
gimo“ įstatymais mėginama prevenciškai stabdyti nusikalstamą el- 
gesį padarant įkalinimo grėsmę tikresnę ir griežtesnę. Mažiau paste- 
bimas šalutinis šių įstatymų padarinys yra jų poveikis biudžetui, nes 
valdžiai teks statyti naujus kalėjimus ir įkurdinti visus tuos papil- 
domus žmones, kurie bus įkalinti pagal šiuos įstatymus, ir mokėti 
užjų išlaikymą. (1990 m. Federalinis kalėjimų biuras išleido beveik 
18 000 dolerių per metus vienam kaliniui išlaikyti") Po dvidešim- 
ties metų pastangų nuolat griežtinti baudžiamuosius įstatymus, nau- 
jame biudžeto apkarpymo ir mokesčių mažinimo politiniame klima- 
te Žmonės ima abejoti tuo, ar išlaidos kalėjimams statyti ir išlaikyti 
pateisina išlaidų mažinimą švietimui ir socialinei rūpybai. Šiaurės 
Karolina neseniai priėmė įstatymą, reikalaujantį pateikti kaštų pa- 
skaičiavimus kiekvienai siūlomai kovos su nusikalstamumu priemo- 
nei: kiekvienas siūlymas plėsti kalėjimų plotą turi būti teikiamas su 
išlaidų paskaičiavimu. Kaštus padarius labiau matomus, ilgų ir 
griežtų bausmių šalininkai paprastai sušvelnina savo reikalavimus.!? 

Net gėrybių dalijimas gali užkrauti kaštus davėjui. Universitete, 
kuriame dirbau anksčiau, turėjome fondą, iš kurio piniginius prizus 
skirdavome už geriausius studentų diplominius darbus. Dėstytojams 
buvo siūloma nominuoti geriausius darbus, kuriems jie vadovavo. 
Paprastai tokių nominacijų būdavo labai nedaug. Kodėl? Įtariu, kad 
kiekvienas dėstytojas žinojo, jog, nominuojant darbą prizų komisi- 
M Mathew Brelis, „Mandatory Sentences Take Hit“, Boston Globe, February 
18, 1992, p. 17. 


Neil R. Peirce, „Seeing Prisons Through New Prisms“, National Journal, 
December 17, 1994, p. 298. 

jai, tektų rašyti jo santrauką ir išdėstyti privalumus. Tai pareikalau- 
tų darbo; be to, darbo vertinimas taptų kolegų komentarų objektu. Šie 
universitetiniai pavyzdžiai yra gana tipiški. Pozityvios ir negatyvios 
paskatos niekada neveikia automatiškai. Jas sugalvoja, priima ir tai- 
ko žmonės, kuriems skauda dantis, kurių rūsiuose prasisunkia van- 
duo, kurie vėluoja į autobusus. Biurokratinės taisyklės, ypač reikala- 
vimai dokumentuoti tam tikrų rūšių sprendimus, dažnai apsunkina 
paskatas taikančių pareigūnų gyvenimą ir iškreipia jų pačių paska- 
tas imtis vienokių ar kitokių veiksmų. 

Kartais prigalvojama tokių drastiškų sankcijų, kad jų vykdytojai 
apskritai nenori jų taikyti. Jeigu vykdytojams sankcija atrodys aki- 
vaizdžiai per griežta, jie vadovausis savo teisingumo jausmu ir atsi- 
sakys ją taikyti arba taikys tokią sankciją, kuri jiems atrodys tinka- 
mesnė. Netrukus po to, kai Kalifornija priėmė savo „trečiojo galuti- 
nio nusižengimo“ įstatymą, reikalaujantį skirti dvidešimt penkerius 
metus kalėjimo asmeniui, nuteistam už trečią rimtą nusikaltimą, kaž- 
koks Jeffrey Missamore'as buvo sugautas rūkant marihuaną koloni- 
joje, į kurią buvo patekęs už smulkią vagystę (ne už rimtą nusikalti- 
mą). Jis buvo teistas už apiplėšimą 1988 m. (pirmas nusižengimas), 
o kalėjime jam buvo priskaičiuoti dar du nusižengimai (du narkoti- 
kų platinimo kalėjime atvejai, kurie klasifikuojami kaip rimti nusi- 
kaltimai). Missamore'o advokatas aiškino, kad marihuanos rūkymas 
buvo kvaila klaida, bet jo ginamasis „nesąs tipiškas galvažudys'. 
Teisėjas atsisakė skirti Missamore'ui dvidešimt penkerių metų lais- 
vės atėmimo bausmę ir paskyrė lygtinę bausmę bei gydymą nuo nar- 
kotikų priklausomybės." Teisėjai dažnai pasipriešina tam, ką jie lai- 
ko pernelyg griežtomis bausmėmis ir kaltinimus dėl kriminalinio nu- 
sikaltimo perkvalifikuoja į kaltinimus dėl paprasto nusižengimo. 

Kartais paskatos sukonstruojamos taip, kad skyrus bausmę pa- 
daroma žalos tiems, kuriems mėginama pagelbėti. Su šia problema 
dažnai susiduriame Jungtinėse Valstijose, kur federalinė valdžia pa- 
prastai mėgina paskatinti valstijas imtis tam tikrų programų - su- 
teikia joms mokesčių lengvatų, grantų arba subsidijų. Pagal šį prin- 
cipą veikia Medicaid programa, federalinės subsidijos greitkelių sta- 
tybai, komunalinių būstų statybos programos. Federalinių paskatų 


13 „California Judge Refuses to Apply a Tough New Sentencing Law“, New 


York Times, July 20, 1994. 

tikslas —- motyvuoti valstijas teikti savo piliečiams paslaugų, kurios 
šiaip jau nebūtų teikiamos. Tačiau vienintelis svertas, kuriuo fede- 
ralinė valdžia gali paveikti valstiją —- nutraukti finansavimą, o tai 
galiausiai būtų skriauda žmonėms, kuriems mėginama padėti. Pas- 
katos (federaliniai fondai) implicitiškai numato bausmę (finansavi- 
mo nutraukimą), tačiau ši bausmė faktiškai netaikoma. Netaikoma 
bausmė paskatą paverčia garantija. 

Tą pačią problemą kelia reguliavimo sistemos, kurias naudojant 
mėginama kontroliuoti socialinių paslaugų kokybę. Dauguma vals- 
tijų turi priežiūros sistemas, naudojamas senelių slaugos namų, ne- 
įgaliųjų prieglaudų, net mokyklų teikiamų paslaugų kokybei kon- 
troliuoti. Tačiau bausmė už kokybės standartų nesilaikymą galiau- 
siai tėra arba valstijos finansavimo nutraukimas, arba institucijos 
uždarymas. Abiem atvejais nukentėtų institucijos klientai, t.y. bū- 
tent tie žmonės, kuriems turėtų pasitarnauti kokybės standartai. Vėl 
matome, jog sankcija faktiškai tampa nenaudotina. 

Paskatos konstrukciją nuo paskatos taikymo skiria plyšys, o pa- 
skatos konstruktorių nuo jos gavėjo skiria beveik bedugnė. Dažnai 
tai lemia paskatų simbolinės reikšmės neapibrėžtumas. Kad ir kuo 
būtų paskata materialine prasme, gavėjas gali jai teikti kitokią pras- 
mę nei davėjas. Viena iš drausmės mokyklose problemų yra tai, kad 
patys neklusniausi moksleiviai bausmę paprastai priima kaip pres- 
tižo emblemą. Pavyzdį apibendrinant, bet kurioje revoliucinėje situ- 
acijoje arba politiniame sukilime sukilėliai bausmę paprastai priima 
kaip jų viktimizavimo, arba atsidavimo, įrodymą. Sankcijos gali net 
sustiprinti priešinimąsi pokyčiams. Pavyzdžiui, ekonominės sank- 
cijos režimams, kuriuos mėginame pakeisti, paprastai tik sužadina 
platesnę visuomenės paramą režimui ir sutvirtina jo valią tęsti savo 
politiką. Šiose situacijose tai, ką davėjas suvokia kaip primetamus 
kaštus arba bausmę, gavėjas gali suvokti kaip papildomą išteklių ku- 
riant savo kaip kankinio tapatybę ir pasitelkiant daugiau rėmėjų." 

Panašiai kaip bausmės jų gavėjo kartais gali būti suvoktos kaip 
ištekliai, taip ir sankcijų taikymo kaštai gali tapti ištekliais davė- 
jams. Pavyzdžiui, kai viena šalis įveda prekybos embargą kitai ša- 
liai, tuo siekdama paskatinti joje kokias nors politines permainas 


4 Žr. David A. Baldwin, Economic Statecraft (Princeton, N.J.: Princeton Uni- 
versity Press, 1985), p. 142. Šioje knygoje pateikiama puiki ekonominių 
sankcijų naudojimo užsienio politikoje analizė. 

(tarkime, apartheidą panaikinti Pietų Afrikoje), sankcijų vykdytoja 
patiria nuostolių, nes praranda vieną eksporto rinką ir vieną im- 
porto šaltinį. Tačiau tai, kad ji prisiima šiuos nuostolius, daro jos 
ryžtą pasiekti politinių permainų įtikimesnį ir rodo jos pasiryžimą 
tvirtai laikytis savo pozicijos.'? Tad čia turime dar vieną pavyzdį, 
kuris liudija, jog kaštai yra lazda su dviem galais. 

Simbolizmo svarba pasireiškia ir kitais būdais. Jeigu tam tikras el- 
gesys, kurį norime pakeisti, yra toks, kad apibrėžia paties adresato ta- 
patumą — tai, ką individas labiausiai puoselėja ir gina, arba tai, ką or- 
ganizacija laiko savo principine misija - tada mažai tikėtina, kad ad- 
resatas šį savo elgesį suvoks kaip dalomą dalyką, kaip kažką, kurio 
dalies išsižadėjęs, jis gali išsaugoti savo tapatybę. Užsienio politiko- 
je dažnai griebdavomės ekonominių sankcijų - prekybos embargo ar- 
ba blokados ir mėgindavome paskatinti šalis padaryti šio pobūdžio 
politines permainas: mėginome įtikinti Italiją nutraukti invaziją į Etio- 
piją tada, kai toji invazija jau buvo prasidėjusi (1935); mėginome pri- 
versti Fidelį Castro pasitraukti po įvykusios Kubos revoliucijos (1962); 
mėginome Sovietų Sąjungą atkalbėti nuo invazijos į Afganistaną ta- 
da, kai ji jau vyko; ir mėginome įtikinti Saddamą Husseiną pasitraukti 
iš Kuveito tada, kai Irakas jau įvykdė savo karinę invaziją (1990).!* Šie 
pavyzdžiai rodo, jog beprasmiška imtis tokių sankcijų, kurios puola 
pamatinę adresato tapatybę arba misiją. 

Adresatui pozityvios ir negatyvios paskatos nėra izoliuoti veiks- 
niai. Jos tėra papildomi jo veiksmų padariniai; kiekviena nauja (po- 
zityvi ar negatyvi) paskata tik papildo padarinius, kurių jis jau pati- 
ria. Paskatų projektuotojas savo dėmesį paprastai telkia tik į savo pro- 
jektuojamas paskatas, paskatų davėjas - tik į tas paskatas, kurias pats 
gali kontroliuoti. Tačiau adresatas naujas paskatas visada įkompo- 
nuoja į platesnį jam palankių ir nepalankių veiksnių tinklą. 

Šį siaurą požiūrį į paskatas iliustruoja socialinės rūpybos ana- 
lizė, kurią neseniai atliko keletas profesorių, vėliau Clintono admi- 
nistracijoje tapusių aukštais pareigūnais, atsakingais už socialinės 
rūpybos reformą. Jų požiūriu, „pagrindinis mechanizmas, skatinęs 
užimtumą (iki 1981 metų), buvo paskatų sistema, kuri leido pašal- 
pos gavėjams gauti uždarbį, iš kurio nėra minusuojama jų gauna- 


5 Baldwin, ibid., p. 106-107. 
16 Daugumą šių pavyzdžių skolinuosi iš Baldwin, op. cit., p. 133. 

ma pašalpa.“! Tačiau pašalpos gavėjo kasdienybėje kiti ekonomi- 
niai veiksniai yra kur kas svarbesni nei užimtumo paskatos. Paja- 
mų, gaunamų per socialinės rūpybos kanalus, menkumas ir jų ne- 
pakankamumas šeimai išlaikyti neabejotinai visada buvo didesnė 
paskata dirbti nei biurokratinė taisyklė, kuri tik sumažina bausmę 
pašalpos gavėjui už jo gaunamas darbo pajamas. Tiesą sakant, ty- 
rimai rodo, jog beveik visos motinos, gaunančios pašalpą, dirba ne- 
legaliai ir nedeklaruoja savo pajamų rūpybos skyriams, nes toks už- 
darbiavimas joms yra vienintelis būdas sudurti galą su galu.!'ė Skur- 
das ir šeimos biudžeto skylės - štai tos didžiosios paskatos, kurios 
verčia dirbti pašalpas gaunančias moteris. Tik programos kūrėjo po- 
žiūriu, bet ne pašalpos gavėjo požiūriu, programos taisyklių pakei- 
timas atrodo kaip svarbi paskata. 

Bene svarbiausias faktas, paaiškinantis neatitikimą tarp paska- 
tų davėjo sumanymo ir adresato reakcijos, yra tai, kad žmonės - 
priešingai nei žiurkės ar asilai —- nėra gryni prisitaikėliai, nes jie 
yra ir strategiškai mąstančios būtybės. Jie visada mėgins pasiimti 
atlygį arba išvengti bausmės nekeisdami savo elgesio. Jie gali slėp- 
ti informaciją apie save ir savo veiklą. Jie gali manipuliuoti infor- 
macija net jeigu (kaip matėme skyriuje „Skaičiai“) atlygio arba baus- 
mės kriterijus yra skaitmeninis. 

Strategiškai mąstančios būtybės visada gali rasti būdų, kaip 
apeiti joms keliamus reikalavimus. Pavyzdžiui, kai Niudžersio vals- 
tija pradėjo reikalauti iš pramoninių verslovių savininkų, kad prieš 
parduodant gamyklą būtų parengiamas ir finansuojamas jos aplin- 
kos išvalymo planas, gamyklų savininkai iškart griebėsi strategijų, 
kaip šį reikalavimą apeiti: gamyklą galima uždaryti jos neparduo- 
dant, gamybą galima tęsti minimaliu režimu, galima paskelbti ban- 
krotą arba, kaip grasino vienas pramonininkas, galima „surasti kie- 
no nors idiotą sūnėną ir paskirti jį laikinuoju valdytoju“." Jeigu ne- 
veikia jokios kitos priemonės, adresatas gali mėginti kaštus permesti 
kam nors kitam. Taršos mokesčius įmonė gali permesti savo klien- 


Thomas Kane, 1-ojo skyriaus autorius kn. Mary Jo Bane and David El- 
Iwood, Welfare Realities (Cambridge: Harvard University Press, 1994), p. 20. 
Iš Kathryn Edin, There's a Lot of Month Left at the End of the Money: How 
Welfare Recipients Make Ends Meet in Chicago (New York: Garland Press, 1993). 


Barry Meier, „Pressure Builds for Cleanup of Closed Plants“, Wall Street 
Journal, August 7, 1985, p. 6. 

tams didesnių savo produkcijos kainų pavidalu, nors dėl to suma- 
žėja jos pačios konkurencingumas. Arba ji gali juos permesti savo 
darbininkams mažinamų atlyginimų bei lengvatų apkarpymo for- 
ma arba mokesčių mokėtojams sumažėjusio pelno ir dėl to suma- 
žėjusių įmonės pajamų mokesčių forma. 

Nuo tada, kai 1988 m. buvo priimtas Paramos šeimai įstatymas, 
moterys, siekiančios valstybės pašalpos, privalo pateikti informaciją 
apie savo vaikų tėvus, kad rūpybos skyriai galėtų iš jų išieškoti ali- 
mentus. Ši alimentų išieškojimo sistema iš esmės yra baudėjiška, nes 
jeigu valstijai pavyksta iš tėvo išgauti kokių nors pinigų, motinai ski- 
riama tik penkiasdešimt dolerių, o valstija pasilieka sau likusią su- 
mą, kad padengtų motinai teikiamos paramos kaštus. Tie, kurie ren- 
gė šį įstatymą, matyt, galvojo, kad pašalpos netekties grėsmė paska- 
tins moteris bendradarbiauti su rūpybos tarnybų pareigūnais ir kad 
papildoma penkiasdešimties dolerių suma bus geras masalas. Tačiau 
akivaizdu, kad pašalpą gaunančios motinos situaciją suvokia kitaip. 
Dauguma jų gauna šiokią tokią paramą iš savo vaikų tėvų ir be prie- 
vartinio valstijos įsikišimo, ir jos nenori gadinti savo vaikų santykių 
su tėvais „išduodamos“ vyrus. Joms daug geriau „nežinoti“ vyrų gy- 
venamosios vietos, nes jų neišdavusios jos galės juos šantažuoti ir 
taip priversti tęsti arba didinti teikiamą paramą.“ 

Apėjimo strategijos yra tik ledkalnio viršūnė. Polyje paskatų ad- 
resatai retai priima atlygių ir bausmių struktūrą kaip paprastą duo- 
tybę. Adresatai yra politinės būtybės ir būtent jos mėgina keisti pa- 
saulį. Susidūrę su paskatų sistema, kuri juos baudžia už norimą tęs- 
ti veiklą, jie pirmiausia mėgins pakeisti taisykles. Be to, jie mėgins 
perkalbėti, palenkti savo pusėn ir net papirkti paskatos davėją. 

Yra ir veiksmingesnė strategija: užuot mėginus pakeisti taisyk- 
les, galima mėginti į savo rankas perimti politinę instituciją, kuri 
kontroliuoja paskatų sistemą. Pavyzdžiui, jeigu tokia institucija yra 
taršos kontrolės taryba, apmokestinanti įmones už pramoninę tar- 
šą, pramonininkai pareikalaus joje vietų savo atstovams ir mėgins 
į ją prastumti jiems palankius žmones. Jie gali pareikalauti, kad ta- 
ryboje būtų atstovaujama pramonei (taip pat galbūt darbininkai, 
techniniai ekspertai ir „visuomenė“). Jiems gali pavykti buvusį pra- 


20 Kathryn Edin, „Single Mothers and Child Support: The Possibilities and 
Limits of Child Support Policy“, Children and Youth Services Review, 
vol. 17, nos. A, 1995, p. 203-230. 

monininką prastumti kaip techninį ekspertą, arba jie gali „visuo- 
menės“ atstovui leisti suprasti, jog už „bendradarbiavimą“ tarybo- 
je jo laukia, terminui pasibaigus, gerai apmokamas darbas pramo- 
nėje. Adresatai imsis visų įmanomų priemonių, kad davėjus pada- 
rytų nuo jų priklausomus ir taip užsitikrintų, kad davėjas šykščiai 
seikės bausmes ir dosniai žarstys gėrybes.?! 

Oficialiai kuriamos viešosios politikos paskatos - mokesčiai ir 
mokesčių lengvatos, subsidijos, lengvatinės paskolos, privalomai 
skiriamos bausmės už tam tikrus nusižengimus ir t.t. - visada turi 
būti analizuojamos platesniame visuomenėje egzistuojančių paska- 
tų kontekste. Didžiulė politinės ir ekonominės galios nelygybė mo- 
difikuoja einamųjų programų paskatų poveikį. Daugumai žmonių, 
kurie nevaldo didelių turtų ar gamybos išteklių, svarbiausioji pas- 
kata yra susikurti ekonominį saugumą, t. y. susirasti ir išsaugoti 
darbą. Tokioje situacijoje asmeniui gali labiau rūpėti ne tiesioginiai 
tam tikros politikos padariniai, bet tai, kaip ji paveiks jo darbo ga- 
limybes ateityje (pavyzdžiui, santykiams su darbdaviu, darbdavio 
įmonės stabilumui). Ir priešingai, asmeniui, kuris vos suduria galą 
su galu, labiausiai rūpės tiesioginiai, o ne ilgalaikiai padariniai. Nė- 
ra jokios bendros taisyklės, kuri leistų numatyti, kaip paskatos pa- 
veiks kieno nors elgesį, tačiau nuovokus analitikas turi prisiminti, 
kad kiekviena nauja paskata turi kovoti dėl dėmesio jai su jau esa- 
ma teigiamų ir neigiamų paskatų visuma ir kad ji bus filtruojama 
per žmonių, kuriems ji taikoma, suvokimų tinklą. 

Visų pirma svarbu prisiminti, kad jokia paskatų sistema nėra 
automatinė ar apolitinė. Paskatų strategijos yra organizuotos socia- 
linės sistemos, kuriose dvi grupės Žmonių mėgina paveikti viena 
kitą. Paskatų davėjai turi valdžią, tačiau gavėjai yra ne tik prisitai- 
kančios, bet ir strategiškai veikiančios būtybės, kurios gali veikti tai, 
kaip paskatos bus taikomos. Net pačios paskatos, kad ir kokios jos 
būtų, nėra inertiniai objektai, iš vienos žmonių grupės permetami 
kitai grupei. Jų poveikis žmonių elgesiui priklauso nuo to, kaip jie 
interpretuojami tiek davėjų, tiek gavėjų, ir ši interpretacija yra nuo- 
latinės kaitos procese. 


2 Duomenis apie tai, kad pramonei išties gerai atstovaujama reguliavimo 


bei priežiūros tarnybose, pateikia Giandocomo Majone, „Choice Among Po- 
licy Instruments for Pollution Control“, Policy Analysis 2, no. 4 (Fall 1976): 
589-614, ypač p. 603-613. 

PASKATOS POLYJE 


Davėjas 


Adresatas 


Paskatos 


Sankcijos 


Racionalumo modelis 


vieninga būtybė, 
galinti priimti nuo- 
seklius ir raciona- 
lius sprendimus 


vieninga būtybė, 
galinti priimti nuo- 
seklius ir raciona- 
lius sprendimus 


orientuota į ateitį; 
keičia elgesį dabar- 
tyje, siekdama 
gėrybių ateityje 


jų prasmė ir vertė 
adresatams yra 
aiški ir apibrėžta 


kuo didesnis siūlomas 
atlygis, tuo labiau 
tikėtinas geidžiamas 
poveikis elgesiui 

kuo didesnės gre- 
siančios sankcijos, 
tuo labiau tikėtinas 
geidžiamas poveikis 
elgesiui 

Polio modelis 


gali būti kolektyvinė 
būtybė su vidiniais 
konfliktais ir priešta- 
ringais sprendimais 


gali būti kolektyvinė 
būtybė su vidiniais 
konfliktais ir priešta- 
ringais sprendimais 


gali turėti neapibrėž- 
tą laiko horizontą; 
jos agentų laiko ho- 
rizontai gali skirtis, 
jų Motyvacija ilgai- 
niui gali keistis 


gali turėti kitokią 
vertę/prasmę gavė- 
jui nei davėjui; jų 
simbolinė prasmė 
gali prieštarauti įpras- 
toms jų reikšmėms 


gali būti kuriami da- 
vėjų ir gavėjų aljansai, 
kaštus gali užkrauti 
davėjams 


gali sukelti konfliktą 
tarp gavėjų ir davėjų, 
gali sustiprinti gavėjo 
pasipriešinimą, gali 
būti davėjų sabotuo- 
jamos 


nepakeisdamos gavė- 
jų elgesio, gali pada- 
ryti žalos žmonėms, 
kuriuos mėginama 
apsaugoti 

TAISYKLĖS 


Elgesio taisyklės yra esminė socialinės koordinacijos forma. Ben- 
drų taisyklių reikia todėl, kad, pasak H.L.A. Harto, „Jokia visuome- 
nė negalėtų išlaikyti tiek pareigūnų, kiek jų reikėtų, jeigu kiekvienas 
visuomenės narys būtų oficialiai informuojamas apie kiekvieną veiks- 
mą, kurį jis turi atlikti“.! Juo labiau visuomenė negalėtų taikyti pa- 
skatų kiekvienam veiksmui, kurį ji norėtų paveikti. Politika daugiau- 
sia remiasi oficialiomis taisyklėmis, t. y. taisyklėmis, sąmoningai kon- 
struojamomis socialiniams tikslams pasiekti. Šio pobūdžio oficialios 
taisyklės apibendrintai vadinamos įstatymais, nors tai gali būti įsta- 
tymų leidybos institucijų leidžiamos taisyklės (statutinė teisė), admi- 
nistracinių institucijų nustatomos taisyklės (reglamentacija), teismų 
nustatomos taisyklės (bendroji teisė) arba konstituciniai įstatymai. 

Kai kurios oficialios taisyklės reikalauja tam tikro elgesio - žmo- 
nėms, organizacijoms ir valdžiai liepia elgtis tam tikru būdu. Ki- 
tos taisyklės suteikia galių privatiems asmenims ir organizacijoms 
arba viešiesiems pareigūnams bei valdžios institucijoms. Tokios tai- 
syklės nurodo, kaip žmonės turi veikti, jeigu jie nori sulaukti vals- 
tybės paramos įtvirtinant savo santykius su kitais žmonėmis, pa- 
vyzdžiui, sandorių, testamentų ar bylinėjimosi atvejais. Ir jos nu- 
stato, kaip turi veikti valstybės tarnybos, kad jų pačių reikalavi- 
mai ir veiksmai būtų laikomi teisėtais. Tokias „įgalinančias“ tai- 
sykles aptarsime 15 skyriuje („Galios“); šiame skyriuje apsiribosi- 
me tomis taisyklėmis, kurios uždeda prievoles ir pareigas.* Būtent 


! H. L. A. Hart, The Concept of Law (Oxford: Clarendon Press, 1961), p. 21. 
2 Nubrėždama šį skirtumą remiuosi Hartu, ibid., Ch. 3, p. 78-79. Jis kalba 
apie pirmines taisykles (arba prievartos grėsme paremtus įsakymus) ir ant- 
rines (galias suteikiančias) taisykles. Šiame skyriuje nagrinėjamų taisyklių 

šio pobūdžio taisykles turime omenyje, kai sakome „Tai draudžia 
taisyklė“. 

Be formalių taisyklių visuomenės turi ir kitokių elgesio koordi- 
navimo normų, tokių kaip visuomenės papročiai ir tradicijos, ne- 
formalios mažų grupių ir šeimų normos, moralės taisyklės ir prin- 
cipai, privačių asociacijų įstatai ir t.t. Šios neformalios taisyklės 
dažnai turi įstatymų galią, bent jau jų poveikio žmonių gyvenimo 
stiprumo prasme, ir jos gali stiprinti arba silpninti formalių taisyk- 
lių poveikį. Dar svarbiau yra tai, kad neoficialios taisyklės formuo- 
ja kategorijas bei sąvokas, naudojamas oficialiose taisyklėse, ir da- 
ro įtaką jų interpretacijai bei praktiniam taikymui. Politinė anali- 
zė, neatsižvelgianti į formalių ir neformalių taisyklių sąveiką, tu- 
rėtų rimtų trūkumų. 


Kaip taisyklės veikia 


Taisyklės yra netiesioginiai įsakymai, kurių padariniai ilgainiui 
pasireiškia. Jie yra netiesioginiai ta prasme, kad kartą paskelbiami 
visai klasei žmonių, kuriai jie taikomi, 0 ne tiesiogiai pranešami 
kiekvienam asmeniui kiekvienoje situacijoje, kurioje taisyklė taiky- 
tina. Jie taikomi tam tikrai plačiai veiksmų kategorijai kaip „nuola- 
tiniai reikalavimai“, ir nors sankcijos grėsmė visada yra reali, veiks- 
mingos taisyklės skatina klusnumą be prievartinių sankcijų kiek- 
vieno veiksmo atveju. 

Taisyklių galios šaltinis yra jų teisėtumas - tai, kad tie žmonės, 
kurių elgesį jos kontroliuoja, jas suvokia kaip naudingas ir teisin- 
gas. Teisėtumas taisyklių davėją susaisto su taisyklių gavėju. Pa- 
našiai kaip „nepatiklumo suspendavimas“, kuris leidžia skaityto- 
jui sekti paskui autorių patenkant į įvairias mažai tikėtinas situa- 
cijas, teisėtumas skatina piliečius paklusti lyderių įsakymams net 
patiriant didelių asmeninių nuostolių. Tam tikra prasme politikos 


apibrėžimas yra labai artimas jo pirminių taisyklių sampratai: taisyklė yra 
grasinimu paremtas įsakymas, kuris (a) taikomas tam tikro tipo elgesiui 
ir tam tikrai asmenų klasei; (b) kuriam paprastai paklūstama; (c) kurį pa- 
laiko vyraujantis įsitikinimas, jog neklusnumo atveju grasinimas bus įvyk- 
dytas; (d) kuris duodamas asmens arba institucijos, turinčios „vidaus vir- 
šenybę“ (valstybėje) ir išorinę nepriklausomybę. 

analitiko „teisėtumas“ primena ekonomisto „nematomąją ranką“. 
Žinome, kad tokie veiksniai egzistuoja kaip visuomenę cementuo- 
janti galia, tačiau negalime deramai paaiškinti, kaip ją sužadinti ir 
kodėl kartais ji reiškiasi labai stipriai, o kartais beveik nepasireiš- 
kia. Vis dėlto galime sakyti, kad geriausiai taisyklės veikia tada, kai 
yra suvokiamos kaip teisėtos. 

Taisykles paprastai sudaro dvi dalys. Jos įsako tam tikrus veiks- 
mus tam tikrose situacijose, arba kontekstuose. Jos gali būti formuluo- 
daryk X. Kontekstui gali priklausyti asmens tapatybė. Pavyzdžiui, 
jeigu esate aštuoniolikos metų sulaukęs jaunuolis, privalote regist- 
ruotis karo tarnybai. Jeigu turite mediko diplomą ir licenciją, galite 
operuoti žmones. Kontekstui gali priklausyti vieta. Šioje vietoje ga- 
lite rūkyti, kitoje — negalite. Kontekstui gali priklausyti laikas. El- 
nius galite medžioti nuo spalio pirmojo penktadienio iki lapkričio 
paskutiniojo sekmadienio. Kontekstui gali priklausyti sudėtinis 
santykis, apibrėžiamas asmens tapatybe, vieta ir laiku: žmogų ga- 
lite operuoti tik tuo atveju, jeigu esate licencijuotas chirurgas, ope- 
ruojate sterilioje aplinkoje ir esate gavęs paciento sutikimą. 

Taisyklės nuo konteksto priklauso todėl, kad mūsų požiūris į 
veiksmus - į jų vertę, jų moralines savybes, jų priimtinumą - pri- 
klauso nuo konteksto. Žmogaus pilvo perpjovimas yra medicininė 
operacija, jeigu ją atlieka chirurgas, bet tai bus sužalojimas, jeigu 
jį atliks užpuolikas. Vaiko pabučiavimas yra meilės išraiška, jeigu 
jis bučiuojamas tėvų, bet tai bus užpuolimas, jeigu jį bučiuos ne- 
pažįstamas asmuo. Seksualinis priekabiavimas kelia rimtą politi- 
nę problemą būtent dėl to, kad labai sunku apibrėžti, kada inty- 
mumo ženklai tėra flirto pradžia ir kada jie tampa agresyvumo iš- 
raiška. Kartais kontekstinis taisyklės komponentas yra tik numa- 
nomas. Lentelė su užrašu „Maudytis draudžiama“ tuščiame pa- 
plūdimyje, rodos, draudžia patį veiksmą, tačiau tikroji jos prasmė 
yra „Maudytis draudžiama čia“. Juk kas karštą vasaros dieną nė- 
ra svarstęs, kaip toli siekia „čia“ ir kiek reikia sušlapti, kad būtum 
„Išsimaudęs“? 

Paklauskite teisininko, kada koks nors veiksmas yra legalus, ir 
jis visada atsakys: „Tai priklauso nuo aplinkybių“. Teisininkai ne- 
gali pasakyti, ar veiksmas leistinas, nes visos taisyklės suponuoja 

tam tikrą kontekstą, kuriame veiksmas leidžiamas arba draudžia- 
mas, ir visi veiksmai įgyja savo prasmę konkrečiame kontekste. Di- 
delę dalį savo pastangų teisininkai skiria tam, kad pavaizduotų sa- 
vo klientų elgesį tokiame kontekste, kuris tą elgesį padarytų teisėtą 
(arba neteisėtą, iš kaltintojo pusės). Tad teisėjai ne tik atstovauja sa- 
vo klientams ta prasme, kad kalba jų vardu, bet ir vaizduoja juos 
menine prasme - nupiešia specifinį jų elgesio vaizdą. 

Taisyklės taikomos klasifikuojant situacijas kaip panašias arba 
nepanašias į tam tikrą veiksmą. Svarstant, ar taisyklė taikytina kon- 
krečioje situacijoje, keliamas klausimas, ar ta situacija ir veiksmas 
yra „panašūs“ į situaciją ir veiksmą, kaip jie apibrėžiami taisyklė- 
je; jeigu taip, tai taisyklė taikytina. Pavyzdžiui, sprendžiant, ar dar- 
bininkas turi teisę gauti kompensaciją už susižalojimą darbe, turi 
būti nustatyta, ar jo patirtas sužeidimas iš esmės panašus į tuos, 
kurie išvardyti kompensuojamųjų sužeidimų apraše. Kadangi tai- 
syklės klasifikuoja, jos neišvengiamai sukuria skirtumus, arba tiks- 
liau, skirtumų padarinius. 

Būtent tai nusako politinę taisyklių esmę: taisyklės diferencijuo- 
ja, vienija ir skaido. Taisyklės diferencijuoja apibrėždamos skirtin- 
gą Žmonių traktuotę arba skirtingą jiems leistiną veiklą. Jos vienija 
ir skaido įtraukdamos žmones į skirtingas kategorijas; tie, kuriems 
taisyklė palanki, sieks ją išsaugoti, o tie, kuriems ji nėra palanki, 
sieks ją pakeisti. Taip taisyklės kuria natūralius aljansus. Be to, kla- 
sifikacijos, kuriomis taisyklės remiasi, nėra automatinės. Jos kuria- 
mos Žmonių, pirmiausia jas formuluojant, o paskui taikant ir įtvir- 
tinant. Kadangi klasifikacijos lemia žmonių likimus, taisyklių kūri- 
mas ir jų taikymas visada yra galios aktas. 

Panašiai kaip ženklas „Maudytis draudžiama“, jokia taisyklė sa- 
vo paribiuose nėra visiškai apibrėžta, ir tai žmones skatina savo 
elgesį vaizduoti taip, kad jis įtilptų arba neįtilptų į jos veikimo sri- 
tį. Šios paskatos manipuliuoti taisykle perstumdant jos ribas veikia 
tiek taisyklės davėjus, tiek žmones, kurių elgesį taisyklė turėtų kon- 
troliuoti. Pirmasis asmuo, apkaltintas pagal 1994 m. „trečiojo galu- 
tinio nusižengimo“ įstatymą, buvo sučiuptas jam mėginant apiplėšti 
parduotuvę Ajovos valstijoje. Iki šio įstatymo priėmimo vyriškis būtų 
buvęs apkaltintas ginkluotu plėšikavimu, t.y. valstijos lygmens nu- 

sikaltimu. Tačiau vienas federalinis prokuroras čia įžvelgė progą 
panaudoti naująjį įstatymą ir galbūt pačiam išgarsėti kaip pirma- 
jam, „įkišusiam“ užkietėjusį nusikaltėlį už grotų iki gyvos galvos. 
Jis paprašė didžiąją žiuri iškelti vyriškiui kaltinimą dėl federalinių 
prekybos taisyklių pažeidimo, t.y. federalinio lygmens nusikaltimo, 
ir ją tuo įtikino argumentuodamas, kad apiplėštoji parduotuvė pri- 
klausė prekybos tinklui, apimančiam keletą valstijų? 

Kartais taisyklės sukuria gana netikėtų paskatų prisiimti specifinę 
tapatybę. Dar palyginti neseniai „neįgalumas“ buvo gėdos ženklas, 
tačiau kai 1973 m. Reabilitacijos įstatymas uždraudė priimant į darbą 
diskriminuoti žmones, turinčius fizinių trūkumų, į teismus plūstelėjo 
storuliai, žemaūgiai, kairiarankiai ir transvestitai siekdami pripažini- 
mo, kad jie yra neįgalūs.* 1990 m. Neįgaliųjų įstatymas išplėtė įsidar- 
binimo ir užimtumo garantijas žmonėms su negalia. Susiedama ne- 
įgalumą su didesnėmis užimtumo garantijomis, viešoji politika sutei- 
kia jam pozityvią vertę ir skatina žmones plėsti jo apibrėžimą. 

Tokia dinamika būdinga kiekvienai taisyklei. Kadangi taisyklės 
žmones ir veiksmus paskirsto į privilegijuotas ir neprivilegijuotas 
klases, visada bus keliami perklasifikavimo reikalavimai žmonėms 
mėginant patekti į privilegijuotąją klasę arba išstumti iš jos kitus. 
Bet kuri klasifikavimo schema, kaip matėme 7 skyriuje („Skaičiai“), 
yra priimto sprendimo rezultatas ir todėl jai gali būti metamas dve- 
jami skirtingai arba kad skirtingi atvejai traktuojami panašiai. Tai- 
syklės įgyja teisėtumo tiek, kiek klasifikacijos, kuriomis jos grindžia- 
mos, suvokiamos kaip reikšmingų skirtumų svarbiausiais matme- 
nimis išraiška. 


Gerų taisyklių paieška 


Svarbiausioji problema, kuri iškyla kuriant taisykles, yra įtam- 
pa tarp tikslumo ir lankstumo. Tikslumas reiškia tai, kad tiek 


3 Fox Butterfield, „A Criminal Resume Tailor-Made to Fit the New Three- 
Strikes Law“, New York Times, Sept. 11, 1995, A1 ir B11. 


4 Žr. Mark Rothstein, Medical Screening and the Employee Health Cost Cri- 
sis (Washington, D.C., Bureau of National Affairs, 1989), ypč p. 144-159. 

veiksmai, tiek jų kontekstai yra (ir gali būti) aprašyti be dvipras- 
mybių. Tikslumo idealas turi esminių sąsajų su teisės viršenybės 
idealu. 

Formalių taisyklių tikslumo reikalavimas grindžiamas trimis 
argumentais. Pirma, sakoma, kad tikslios taisyklės garantuoja, jog 
panašūs atvejai bus traktuojami panašiai, ir šio tipo nuoseklumas 
bent iš dalies nusako tai, ką laikome teisingumu ir teisės viršeny- 
be. Deja, pačios šios formulės tikslumas yra apgaulingas. Ką reiš- 
kia „panašūs“? Panašumas, kaip matėme anksčiau aptardami ly- 
gybę, simbolius ir skaičius, nėra pačių objektų, Žmonių ir situacijų 
savybė; jis veikiau išreiškia tai, kaip stebėtojas juos suvokia. Trak- 
tuoti daiktus kaip panašius arba skirtingus, vadinasi, atsirinkti 
tam tikrus jų bruožus ir nekreipti dėmesio į kitus. Teigti, kad daik- 
tai yra panašūs, iš tikrųjų reiškia teigti, kad jie turi būti traktuoja- 
mi kaip panašūs siekiant tam tikro tikslo, arba turi būti traktuoja- 
mi kaip panašūs, nes to reikalauja pripažinti moraliniai princi- 
pai.? Panašumo deklaravimas visada yra ir poetinis, ir politinis 
aktas. 

Antra, sakoma, kad tikslios taisyklės apsaugo Žmones nuo pa- 
reigūnų kaprizų, prietarų, nuotaikų kaitos, simpatijų ir antipati- 
jų. Šis bruožas siejasi su pirmuoju: vienas iš motyvų nesuteikti 
pareigūnams galios spręsti piliečių likimus yra tai, kad pareigū- 
no nuožiūros laisvė neišvengiamai ves prie padėties, kai panašūs 
atvejai bus traktuojami skirtingai. Tačiau čia reiškiamas ne vien 
rūpinimasis nuoseklumu. Bent jau teoriškai, taisyklių tikslumas 
užkerta kelią pareigūnams nederamai naudotis savo galia arba 
savo pačių prietarus įšventinti viešojo autoriteto vardu. Čia turi- 
me kitą teisės viršenybės interpretaciją, kurią simbolizuoja frazė 
„įstatymų, ne žmonių valdžia“: priimdami sprendimus, pareigū- 
nai turi vadovautis ne savo pačių valia, bet paskelbtomis ir žino- 
momis taisyklėmis.“ 


5 Žr. Peter Westen, „The Empty Idea of Eguality“, Harvard Law Review 95 
(January 1982): 537-596. 


6 Tai yra Roberto Coverio formuluotė, New York Times Books Review, January 
14, 1978, p. 27; ją cituoja Leif Carter, Reason in Law, 2nd rev. Ed. (Bos- 
ton: Little, Brown, 1984), p. 310. 

Trečia, sakoma, kad tikslios taisyklės garantuoja numatomumą. 
Žmonės iš anksto žino, kas leidžiama ir kokie padariniai jų laukia 
pažeidus taisyklę. Galimybė pasirinkti veiksmus Žinant savo veiks- 
mų padarinius bent iš dalies nusako tai, ką vadiname laisve. Be to, 
tikslumas garantuoja, kad niekas nebus dėl savo veiksmo baudžia- 
mas arba skriaudžiamas priklausomai nuo to, kaip taisyklė bus in- 
terpretuojama po jo veiksmo. Tai yra trečioji teisės viršenybės pras- 
mė: „Visus valdžios veiksmus riboja iš anksto nustatytos ir paskelb- 
tos taisyklės.“ 

Apsaugą nuo ex post facto įstatymų garantuoja Konstitucija (I 
straipsnis, 9 skirsnis). Nors ši frazė paprastai nurodo bausmę už 
veiksmą ir bausmė vykdoma pagal įstatymą, paskelbtą po veiksmo, 
pats skirtumas tarp įstatymo paskelbimo ir interpretavimo gali 
tapti bereikšmis, jeigu įstatymai yra labai migloti ir gali būti įgy- 
vendinti tik ad hoc interpretacijos būdu. Kaip rašė teisėjas Willia- 
mas Douglas, komentuodamas bylą dėl nešvankumo: „Sodinti 
žmones į kalėjimą už tai, kad jie pažeidė taisykles, kurių jie ne- 
gali nei suprasti, nei sugalvoti, nei pritaikyti, reiškia vykdyti pa- 
sibaisėtiną dalyką šalyje, kuri giriasi savo teismų nešališkumu ir 
procedūrų teisingumu.ž Taip įstatymų tikslumas užkerta kelią tam 
neteisingumui, kuris vykdomas priimant atgaline data veikiančius 
įstatymus. 

Tačiau tikslumas turi savų trūkumų. Tikslios taisyklės neleidžia 
atsižvelgti į kai kuriuos individualius bei kontekstinius skirtumus, 
todėl kai kurie skirtingi atvejai neišvengiamai traktuojami kaip pa- 
našūs. Taisyklės negali visiškai tiksliai atitikti konkrečių aplinky- 
bių. Ir jos ignoruoja ne vien mažus ar subtilius skirtumus. Bet kuri 
taisyklė yra grindžiama specifine klasifikavimo schema ir neatsi- 
žvelgia į bruožus, priklausančius kitai schemai. Pavyzdžiui, tai- 
syklė, apibrėžianti miesto tinkamumą federalinei ekonominės plėt- 
ros paramai gauti, gali būti grindžiama gyventojų skaičiaus ir pa- 
jamų vienam gyventojui dydžio kriterijais, t. y. dviem kriterijais, ku- 
rie leidžia pagauti subtilius skirtumus. Tačiau du miestai, turintys 


' Friedrich Hayek, The Road to Serfdom (Chicago University Press, 1944), p. 
72. 


Š Justice Douglas, dissenting, in Miller v. California, 413 U.S. 15, 93 (1973). 

vienodą gyventojų skaičių ir vienodas pajamas vienam gyventojui, 
gali smarkiai skirtis kitais ekonominei raidai svarbiais bruožais, 
pavyzdžiui, nedarbo lygiu, dirbančių gyventojų išsilavinimo lygiu 
ar atstumu nuo didžiųjų miestų. Kad ir kokios rafinuotos būtų tai- 
syklės kategorijos vienoje klasifikacijos schemoje, jos visada bus per 
daug grubios kitų schemų metmenyse. Klasifikacijos dilema yra tai, 
kad visada turime atsirinkti tam tikrą bruožą kaip pagrindą klasi- 
fikacijai ir todėl nekreipti dėmesio į kitus. 

Tikslios taisyklės slopina kūrybišką atsaką į naujas situacijas. 
Niekada negalime numatyti visų ateities aplinkybių, todėl neįma- 
noma surašyti taisyklių, kurios tiktų visiems naujiems faktams, tech- 
nologijoms ir kontekstams. Be to, iškylant naujoms aplinkybėms, 
žmonės paprastai peržiūri ir net radikaliai pakeičia savo tikslus. 
Tikslios taisyklės gerai veikia trumpais laiko periodais, bet papras- 
tai atsilieka nuo aplinkybių ir tikslų kaitos. 

Sakoma, kad tikslumo trūkumai yra miglotumo pranašumai. 
Miglotos taisyklės su jų plačiomis kategorijomis ir plačiomis inter- 
pretacijos galimybėmis gali būti lanksčios ir leisti labiau atsižvelg- 
ti į skirtumus. Jos skatina kūrybišką atsaką į naujas situacijas, gali 
skatinti efektyvumą nustatydamos bendrus tikslus, tačiau palikda- 
mos individams, žinantiems konkrečius faktus bei vietos sąlygas, 
teisę pasirinkti priemones tiems tikslams pasiekti. (Pavyzdžiui, ar- 
gumentas už rūpybos politikos perleidimą į valstijų lygmenį yra 
šio bendresnio argumento už mažiau griežtas taisykles variantas.) 

Miglotos taisyklės ir didesnė nuožiūros laisvė, kurią jos teikia, 
turi ir kitokių privalumų. Miglotos taisyklės leidžia pasitelkti tai, 
ką Michaelas Polanyi vadina „implicitinėmis žiniomis“, t. y. da- 
lykus, kuriuos Žmonės žino, tačiau negali išreikšti žodžiais ar juo 
labiau suformuluoti kaip taisykles.? Intuicija yra viena šio impli- 
citinio Žinojimo atmaina: teisininkai ir teisėjai dažnai sakosi turį 
„šeštąjį pojūtį“, pakuždantį jiems, ar žmogus kaltas, ar nekaltas. 
Ekspertinis sprendimas yra kita implicitinio žinojimo atmaina. Sa- 
koma, kad kai kurie gydytojai pasižymi išskirtinėmis diagnostinė- 
mis galiomis, kurių negali nukonkuruoti net sudėtingiausi kom- 


? Michael Polanyi, Personal Knowledge (Chicago: University of Chicago Press, 
1962). 

piuteriniai algoritmai. Geri politikai geba mobilizuoti sau paramą 
iškilus bet kokiai problemai, tačiau negali šio savo gebėjimo arti- 
kuliuoti žodžiais. 

Demokratijose paprastai įtariai žvelgiama į naudojimąsi impli- 
citinėmis žiniomis teisėje ir viešojoje politikoje, nes jos siejamos su 
neapibrėžtumo ir nuožiūros laisvės pavojais. Pavyzdžiui, baudžia- 
mosios teisės sistema, kuri remtųsi neartikuliuotomis teisėjų intui- 
cijomis, mums atrodytų visiškos savivalės sistema. Todėl prieš mig- 
lotus įstatymus turime sukūrę konstitucinių saugiklių. Tačiau kar- 
tais norime įstatymiškai sutvarkyti tam tikras sritis, kur mūsų Ži- 
nios tėra implicitinės arba pusiau implicitinės. Tokios srities pavyz- 
dys gali būti seksualinis priekabiavimas. Implicitinių Žinių teisėtu- 
mą įsimenamai pabrėžė teisėjo Potterio Stewarto pastaba Aukščiau- 
siojo Teismo byloje dėl nešvankybės: „Negaliu jos apibrėžti, tačiau 
ją atpažįstu, kai su ja susiduriu“! 

Galiausiai miglotos taisyklės atlieka svarbias simbolines funk- 
cijas. Panašiai kaip tikslios taisyklės simbolizuoja teisingumą ir nu- 
matomumą, miglotos taisyklės leidžia pasireikšti bendruomeni- 
niams idealams. Tokius idealus geriau nusako bendros frazės, abst- 
rakčios sąvokos ir skambūs šūkiai: „visuomeninis interesas“, „aukš- 
toji technologija“, „grynas oras ir švarus vanduo“ arba asmens tei- 
sė į „nepriklausomą teismą“. Miglotai formuluojamos taisyklės pa- 
deda išreikšti tvirtą pasiryžimą išspręsti tam tikrą problemą ir kar- 
tu palieka laisvę manevruoti ten, kur nuosekli politika būtų negali- 
ma arba griautų įsitvirtinusius santykius bei praktikas. (Ar tai yra 
geras, ar blogas miglotumo bruožas, priklauso nuo to, ar pats pri- 
klausote šių įsitvirtinusių santykių sistemai). 

Ginčas dėl tikslumo/miglotumo konstruojant taisykles yra ben- 
dresnio ginčo dėl deramo formalių taisyklių ir nuožiūros laisvės ba- 
lanso konstruojant pačią valdžią. Kiek valdžios pareigūnai turėtų 
būti saistomi formalių taisyklių ir kiek jiems turėtų būti leidžiama 
naudotis savo protu konkrečiose situacijose? Ar formalios taisyklės 
talkina teisingumui, ar tik mažina lankstumą? Ar nuožiūros laisvė 
garantuoja jautresnę ir rafinuotesnę politiką, ar tik skatina favori- 
tizmą ir protekcionizmą? 


10 Justice Potter Stewart, concurring, in Jacobellis v. Ohio, 378 U.S. 184, 197 
(1964). 

Tikslios ir griežtos taisyklės 


Garantuoja teisingumą, 
nes panašius atvejus 
traktuoja panašiai 


Pašalina pareigūnų 
savavališką ir diskri- 
minacinį elgesį 


Sukuria piliečiams 
numatomumo aplinką 


Simbolizuoja teisės 
viršenybę 

Lanksčios taisyklės 


Garantuoja teisingumą, nes 
leidžia atsižvelgti į konteks- 
tinius ir individualius 
skirtumus 

Leidžia pareigūnams 
kūrybiškai reaguoti į naujas 
situacijas 


Didina efektyvumą 
leisdamos pareigūnams 
naudotis savo žiniomis apie 
konkrečią situaciją 


Simbolizuoja bendruomenės 
idealus ir siekius, kurių neį- 


manoma tiksliai suformuluoti 





Daugelis mūsų dabartinių viešosios politikos debatų yra varia- 
cijos senomis temomis: ar automobilio saugumą geriau reguliuoti 
privalomais standartais, ar tenkintis neprivalomomis rekomendaci- 
jomis bei žmonių sveika nuovoka? Ar socialinės rūpybos progra- 
mos turėtų būti centralizuotos taikant visoms valstijoms vienodus 
standartus, ar jas reikėtų decentralizuoti ir leisti vietos pareigūnams 
naudotis savo žiniomis apie vietos sąlygas ir taip tobulinti rūpy- 
bos politiką? Net pats ginčas dėl to, kas geriau - valstybinis regu- 
liavimas ar rinkos mechanizmai - galiausiai yra taisyklių /nuožiū- 
ros laisvės dilemos variantas. 

Filosofai gali sau leisti įsivaizduoti visuomenes, kurios valdo- 
mos vien taisyklėmis arba vien valdovo nuožiūra. Politikams tenka 
spręsti šią dilemą daug siauresniu pavidalu: kada būtina nustatyti 
taisyklę nepaliekant nuožiūros laisves, ir kaip atrasti tą gerą tai- 
syklę, kuri leistų pasiekti užsibrėžtą tikslą. Šie klausimai sprendžia- 
mi politikoje, o ne teorijoje, tačiau mums verta atsikratyti kai kurių 
nepasiekiamų idealų, į kuriuos dažnai apeliuojama kabinetinio 
mokslo pasaulyje. 

Pirmasis yra racionalistinis asmeninės nuožiūros ir formalių tai- 
syklių optimalaus socialinio balanso idealas. Šis idealas remiasi įsiti- 
kinimu, kad tiek taisyklės, tiek ir asmeninė nuožiūra turi savų pri- 
valumų bei trūkumų, ir kad įmanoma nustatyti, kada geriau grieb- 
tis taisyklės, o kada geriau kliautis asmens nuožiūra. Kennethas Da- 
visas savo pirmeiviškame traktate apie diskrecinę teisę argumenta- 
vo, kad Amerikos visuomenė per didelių nuožiūros galių suteikia 
administracinėms agentūroms, ir kad kur tik įmanoma reikia pri- 
versti jas vadovautis formaliomis taisyklėmis. Vis dėlto jis pripa- 
žįsta, jog tam tikra nuožiūros galia yra būtina šiuolaikinei visuo- 
menei, tad „tikrasis tikslas - pašalinti nebūtiną nuožiūros galią, o 
ne pašalinti visą nuožiūros galią“.!! 

Šio idealo problemiškumas yra tai, kad nėra aišku, kaip apibrėžti 
šį „būtinumo“ komponentą. Jis nėra objektyvus kriterijus, jį veikiau 
lemia Žmonių, kuriuos taisyklė liečia, politinė galia ir interesai. Tai, 
ką policijos pareigūnai, veikdami savo nuožiūros laisvės ribose, lai- 
ko būtinosiomis priemonėmis, nėra tas pat, ką sulaikyti įtariamieji 
arba jų advokatai laiko būtinosiomis priemonėmis. Atsakovų advo- 
katai ir pilietinių teisių gynėjai skundžiasi tuo, kad piliečiams nė- 
ra garantuojama jų IV Pataisos teisė į laisvę nuo nepagrįstos kra- 
tos ar sulaikymo, jeigu policijai leidžiama atlikti kratą be orderio. 
Policija į tai atsako, jog ji negalėtų veiksmingai kovoti su nusikals- 
tamumu, jeigu jai reikėtų gauti orderį kiekvienai kratai vien tam, 
kad surinkti įkalčiai prieš atsakovą būtų pripažįstami teisme. Poli- 
cija pirmenybę teikia tam režimui, kuris jai leidžia savo nuožiūra 
atlikti kratą. Klausimas, kokio masto nuožiūros laisvę jai suteikti, 
nėra pasirinkimas tarp „būtinos“ ar „nebūtinos“ nuožiūros laisvės, 
bet tarp potencialių atsakovų laisvės vertybės ir potencialių nusi- 
kaltėlių aukų saugumo vertybės. 

Pasirinkimas tarp taisyklių ir nuožiūros laisvės taip pat impli- 
kuoja agento, kuris priima sprendimus, pasirinkimą. Privalomai ski- 
riamos bausmės įstatymai, apibrėžiantys privalomas bausmes už 
specifinius nusikaltimus, atima nuosprendžio priėmimo galią iš tei- 
sėjų ir atiduoda ją įstatymų leidėjams (kadangi įstatymų leidėjai 


"! Kenneth Culp Davis, Discretionary Justice, 3rd printing (Urbana: University 


of Illinois Press, 1971), p. 217 (išskirta mano). 

nustato šią teisinę tvarką). „Trečiojo galutinio nusižengimo“ įsta- 
tymai nėra tik papildomos naujos taisyklės, nes jos piliečiams lei- 
džia labiau kontroliuoti teisėjus — reikalauti griežtesnių bausmių 
ir reikalauti, kad jų atstovai tokias bausmes įtvirtintų įstatymu. Tad 
ginčai dėl nuožiūros laisvės išreiškia gilesnius skirtingų agentų 
konfliktus dėl valdžios. Šį įstatymų leidėjų ir teisėjų kovos pobūdį 
liudija gana stiprus teisėjų priešinimasis trečiojo galutinio nusižen- 
gimo įstatymams.'* Neįmanoma atrasti, kas yra derama statutinės 
taisyklės ir teisėjo nuožiūros pusiausvyra, arba nustatyti, kokio 
masto nuožiūros laisvė yra „būtina“. Iš tikrųjų čia turime reikalų 
su vertybių klausimu: ar reaguodama į nusikalstamumą visuome- 
nė turi daugiau investuoti į kalėjimus, ar į švietimą, darbo vietų ir 
lygių galimybių kūrimą? Idėja, jog egzistuoja neutrali, techniškai 
optimali pusiausvyra tarp tikslių ir nuožiūros laisvę toleruojančių 
taisyklių, tėra iliuzija, atleidžianti nuo būtinybės spręsti vertybių 
konfliktus. 

Antrasis nepasiekiamas idealas yra tobulai tikslios taisyklės idė- 
ja. Tokia taisyklė nusakytų visas aplinkybes, kurioms esant ji tai- 
kytina, ir situacijas bei veiksmus aprašytų be jokių dviprasmybių. 
Teisės filosofas Ronaldas Dworkinas teigia, jog „taisyklė gali turėti 
išimčių, tačiau jeigu taip, tai netikslu taisyklę formuluoti neišvardi- 
jant šių išimčių. Visos išimtys, bent jau teorijoje, gali būti išvardy- 
tos, ir kuo daugiau jų išvardijama, tuo išsamesnė ir tikslesnė tam- 
pa taisyklės formuluotė“ .? Tobulai tiksli taisyklė iš anksto griežtai 
apibrėžtų visas klasifikacijas ir pašalintų visas sąmoningos mani- 
puliacijos galimybes. 

Problemos, reikalaujančios politinių sprendimų, beveik visada 
yra komplikuotos ir sunkiai apibrėžiamos. Neįmanoma nurodyti vi- 
sų galimų jų taikymo atvejų ar išimčių. Žmogiškųjų situacijų įvai- 
rovė visada pranoksta net tiksliausios taisyklės kategorijų įvairovę, 


Prisiminkime 11 skyriaus istoriją apie teisėją, kuris atsisakė paskelbti 25 
metų laisvės atėmimo nuosprendį marihuanos rūkaliui; žr. taip pat H. Lau- 
rence Ross and James P. Foley, „Judicial Disobedience of the Mandate to 
Imprison Drunk Drivers“, Law and Society Review 21, no. 2 (1987): 315- 
323). 


5 Ronald Dworkin, Taking Rights Seriouslų (Cambridge, Mass.: Harvard Uni- 
versity Press, 1977, 1978), p. 25. 

todėl Žmonės visada atras svarbių skirtumų, kurių taisyklės nenu- 
mato. Niekada negalime numatyti visų taisyklės taikymui svarbių 
aplinkybių, juolab todėl, kad mūsų tikslai keičiasi kintant aplinky- 
bėms. Tobulos taisyklės reikalautų, kalbant Platono žodžiais, kad 
„Ąstatymų leidėjas sėdėtų prie kiekvieno žmogaus visą jo gyvenimą 
ir smulkiai aiškintų, ką jam privalu daryti“.* Tobulai tiksli taisyk- 
lė yra nuolat atnaujinama - kitaip sakant, tai yra tiesiog protingo 
žmogaus sprendimas ir apskritai ne taisyklė. 

Trečiasis idealas yra tobulai lanksti taisyklė. Ji tik nustatytų tiks- 
lus, bet nenurodytų jokio specifinio mechanizmo jiems pasiekti. Ji 
būtų tokia lanksti, kad veiktų bet kuriomis, kad ir keisčiausiomis, 
aplinkybėmis ir tiktų bet kuriai naujai, net labiausiai neįsivaizduo- 
jamai situacijai.P Tačiau ir tokią taisyklę sunku pavadinti taisykle. 
Panašiai kaip tobulai tiksli taisyklė, kuri turėtų būti nuolat atnau- 
jinama, tobulai lanksti taisyklė būtų tokia neapibrėžta, kad abso- 
liučiai nieko neribotų. 

Tobulai tikslios ir tobulai lanksčios taisyklės yra statiniai idea- 
lai, t. y. taisyklės, veikiančios visada ir visur. Politikoje taisyklės nie- 
kada negali būti statinės ar stabilios. Kadangi taisyklėse naudoja- 
mos klasifikacijos turi svarbių padarinių, tokių kaip valstybės sub- 
sidijų paskirstymas arba reglamentacinės naštos primetimas, žmo- 
nės, kuriuos taisyklės veikia nepalankiai, joms priešinsis. Kadangi 
klasifikacijos yra to, kas svarbu, interpretacijos, jos visada susidu- 
ria su alternatyviomis interpretacijomis. 

Ketvirtasis idealas yra neutrali taisyklė. Teoriškai neutralios tai- 
syklės turėtų vienodai veikti kiekvieną asmenį - neskriausti ir ne- 
suteikti privilegijų skirtingiems žmonėms. Kaip sako filosofas Fried- 
richas Hayekas: 


Jos nurodo tipines situacijas, į kurias gali patekti kiekvienas ir kurio- 
se tokių taisyklių egzistavimas bus naudingas daugybei įvairių indivi- 
dualių tikslų. 


Cituojama pagal Jerome Frank kn. Courts on Trial (Princeton, N.J.: Prince- 
ton University Press, 1949), p. 406. 


Tobulai lanksčios taisyklės idėją gina Robert Goodin, Political Theory and 
Public Policy (Chicago: University of Chicago Press, 1982), ch. 4 „Institu- 
tional Framework: Loose Laws“. 

„„. Jos nereikalauja pasirinkti konkrečių tikslų ar konkrečių žmonių, 
nes mes paprasčiausiai negalime iš anksto žinoti, kas ir kaip jomis 
naudosis.!* 


Tokių taisyklių pavyzdžiu Hayekas laiko eismo taisykles —- su- 
stojimo, greičio apribojimo ar judėjimo dešiniąja eismo juosta tai- 
sykles, kurias jis supriešina su taisyklėmis, nurodančiomis žmo- 
nėms, „kur eiti“ ar „kuriuo keliu pasukti“. Įdomu, kaip į šią sche- 
mą įtelpa ženklas „vienpusis judėjimas“. Tačiau net nekreipiant dė- 
mesio į šią anomaliją, eismo taisyklės, kurias Hayekas įsivaizduoja 
kaip neutralias, yra labiau palankios tam tikriems Žmonėms ir jų 
interesams nei kitiems. Sustojimo ir greičio ribojimo ženklai kuria 
saugesnę gyvenviečių aplinką, tačiau šis didesnis papildomas sau- 
gumas sukelia nepatogumų ir gaišina vairuotojų laiką. 

Visos taisyklės duoda naudos vieniems žmonėms ir primeta kaš- 
tus kitiems, kad ir kokie nežymūs būtų jų padariniai. Jeigu taisyk- 
lės egzistuoja ilgą laiką, kaip, pavyzdžiui, mokesčių įstatymai ar 
priėmimo į aukštąsias mokyklas taisyklės, tai jos bus palankesnės 
žmonėms, kurie turi arba gali įgyti įgūdžių bei išteklių, padedan- 
čių jomis manipuliuoti savo naudai. Turbūt dar svarbiau yra tai, 
kad taisyklių niekada nekuria neutralūs, visiškai nesuinteresuoti 
įstatymų leidėjai. Veikiau jos atsiranda kaip suinteresuotų grupių 
derybų ir kompromisų rezultatas. Neutralių taisyklių idealas remia- 
si stručio klaida: vien tai, kad negalime matyti arba nuspėti taisyk- 
lės padarinių skirtingiems Žmonėms, nėra pagrindo tarti, kad tie 
padariniai bus vienodi. 

Galiausiai reikia paminėti amžinąjį siekį sukurti tobulai įgyven- 
dinamą taisyklę, veikiančią „su mirtinu giljotinos neišvengiamu- 
mu“.'" Iš dalies šis idealas siejamas su tobulai tikslios taisyklės 
idėja: esą tikslumas garantuoja nenukrypstamą ir automatišką tai- 
syklės taikymą. Įtakinga, jeigu ne vyraujanti, teisės filosofijos tra- 
dicija, žinoma teisinio pozityvizmo vardu, remiasi įsitikinimu, jog, 


16 Friedrich Hayek, The Road to Serfdom, op. cit. (7 išn.), p. 74-75. Tokias 
taisykles jis vadina „formaliomis“, o ne neutraliomis, tačiau reikalo esmės 
tai nekeičia. Žr. taip pat Herbert Wechsler, „Toward Neutral Principles of 
Constitutional Law“, Harvard Law Review, vol. 73 (1959): 1-35. 

17 J. Dickenson, „Legal Rules“, University of Pennsylvania Law Review 79 (1931): 
833; cituojama pagal Frank, op. cit. (išn. 14), p. 52. 

teisėjus griežtai saisto formalios, iš anksto sutartos taisyklės, todėl 
dauguma jų sprendimų yra automatiniai. Net Benjaminas Cardo- 
zo, garsusis šios tradicijos kritikas, rašė, kad „devynių iš dešim- 
ties ar galbūt net daugiau teismą pasiekiančių bylų baigtis yra jau 
nulemta - nulemta ta prasme, kad ją lemia išankstinės taisyklės“ .!8 
Tobulai įgyvendinama taisyklė žada nešališkumą, nors jos teisin- 
gumas gali atrodyti šaltas ir mechaninis. Kadangi taisyklės yra 
kuriamos ir taikomos polyje, o ne filosofų galvose, tad tobulai įgy- 
vendinama taisyklė tėra svajonė (arba košmaras) ir todėl galime 
nekreipti į ją dėmesio. 


Taisyklių kūrimas polyje 


Polyje taisyklės yra ne tik politinių konfliktų objektas, bet ir gin- 
klai. Naudodamiesi taisyklėmis, žmonės kovoja dėl taisyklių, ku- 
rios padėtų siekti viešų ir privačių tikslų. Taisyklės yra nuolatinės 
įtampos erdvėje tarp tikslumo ir lankstumo, tarp centralizacijos ir 
nuožiūros laisvės. 

Pradiniame taisyklių kūrimo etape tam tikri veiksniai skatina 
lankstumo ir neapibrėžtumo tendenciją. Kurti naujus įstatymus ir 
naują reglamentaciją paprastai paskatina kokia nors krizė - stichinės 
nelaimės, didelės avarijos ir katastrofos, maištai ir sukilimai arba 
skandalai. Postūmį kurti socialinės rūpybos įstatymus suteikė Didžio- 
ji depresija. Maisto ir vaistų agentūra buvo įkurta po to, kai Uptonas 
Sinclaire'is atskleidė nemalonių faktų apie mėsos pramonę, ir ji įgijo 
papildomų vaistų pramonės reguliavimo galių po skandalo dėl tali- 
domido. Protesto eisenos, demonstracijos, maištai miestuose kataliza- 
vo pilietinių teisių įstatymų priėmimą. Pati Konstitucija, kuri nubrė- 
žia ribas visoms kitoms politinėms taisyklėms, gimė iš kolonijų maiš- 
to ir iš būtinybės įvesti tvarką (arba apginti privačią nuosavybę pri- 
klausomai nuo to, kaip interpretuojate istoriją) visuomenėje, ką tik at- 
siskyrusioje nuo ankstesnės ją valdžiusios struktūros. Nepriklauso- 
mybės deklaracija yra krizės dokumentas, išvardijantis nepakeliamas 


18 Benjamin Cardozo, The Growth of the Law (New Haven: Yale University 


Press, 1927), p. 60. 


12. Taisyklės 337 


karaliaus daromas „skriaudas ir uzurpacijas“ ir vaizduojantis kolo- 
nijų atsiskyrimą kaip desperatišką paskutinį žingsnį, kurį žengus at- 
sivers erdvė naujoms, kitokio pobūdžio politinėms taisyklėms. 

Krizės - pradedant staigiu tironijos nepakenčiamumo suvokimu 
ir baigiant avarijomis chemijos gamyklose —- sukuria dvasinę abso- 
liučios prevencijos nuostatą. Žmonės nori garantijos, kad „tokia tra- 
gedija“ niekada nepasikartotų. Krizė arba nelaimė tampa priešu ir 
ji, tarsi užsienio agresorius, suvienija bendruomenę ir leidžia žmo- 
nėms laikinai pamiršti tarpusavio konfliktus. Tokioje atmosferoje vir- 
šų ima lozungai ir karo šūkiai, o ne tiksliai formuluojamos taisyk- 
lės. Piliečiai reikalauja problemas spręsti urmu („susidorokite su šia 
problema“), ir politikai dažnai mėgina jiems įsiteikti su savo mig- 
lotais, bet grandioziniais pažadais: „saugūs ir veiksmingi vaistai“, 
„galimybių lygybė“, „padorūs ir prieinami būstai“, „saugios darbo 
vietos“. Kai krizės pojūtis generuoja hiperbolizuotus sprendimus, 
gretų sutelkimo dvasia neleidžia politikams reikšti abejonių dėl jų 
įgyvendinamumo ar pasirodyti „minkštakūniais“.? 

Demokratijos teorijoje formalias taisykles kuria įstatymų leidėjai 
derybomis tarp paliestų interesų. Įstatymų leidybos institucija pa- 
sižymi tam tikrais bruožais, dėl kurių yra linkusi priiminėti miglo- 
tesnius įstatymus. Įstatymų leidėjams rūpi ne tik dalykiniai įstaty- 
mų leidybos reikalai, bet ir jų perrinkimo šansai. Kiekvienas įstaty- 
mų leidėjas susiduria ne tik su oponentais, atstovaujančiais kitoms 
rinkėjų grupėms, bet ir su konfliktuojančiais interesais tarp jo paties 
atstovaujamų rinkėjų. Vienas iš būdų išvengti konflikto ir neatstum- 
ti nuo savęs potencialių rėmėjų - tai nepriimti įstatymų, kurie aki- 
vaizdžiai žeidžia kai kurių žmonių interesus. Įstatymų leidėjai gali 
šio tikslo siekti bendraudami su savo rinkėjais (padėdami piliečiams 
kovoti su biurokratija, teikdami jiems informaciją), griebdamiesi va- 
dinamojo „logrolingo“ (prastumdami savo rinkėjams palankias pro- 
gramas mainais už analogiškų programų kitoms rinkėjų grupėms pa- 
laikymą) ir užsiimdami grynai simbolinių įstatymų kūryba (paskelb- 
dami Nacionalinę namų šeimininkių savaitę, patvirtindami jubilieji- 
nių pašto ženklų išleidimą, pervardydami gatves vietos įžymybių 


9 Žr. Irving Janis, Victims of Groupthink (Boston: Houghton Mifflin, 1972), 
kur analizuojama, kokiu būdu krizės turi tendenciją slopinti kritinį mąsty- 
mą komitetuose bei kitose nedidelėse sprendimų priėmimo grupėse. 

vardais).*? Tačiau kai jie būna priversti priimti substancines taisyk- 
les, dviprasmybė yra puiki išeitis. Jokia kita priemonė nepadeda taip 
palengvinti derybų ir taip gerai nuslėpti realių nesutarimų. Kas gali 
apkaltinti įstatymų leidėją už tai, kad jis palaikė „pagrįstą pelno mar- 
žą“, kurią turėtų gauti viešosios tarnybos, arba pasisakė prieš „ne- 
sąžiningos konkurencijos metodus“ versle? 

Manoma, kad šią programinių įstatymų dviprasmiškumo ir ne- 
apibrėžtumo tendenciją sustiprina JAV rinkimų sistema, kurioje įsta- 
tymų leidėjai susiduria su rinkėjais vienmandatėse apygardose ir 
laimi arba pralaimi rinkimus priklausomai nuo asmeninės veiklos 
rezultatų. Europos parlamentinėse sistemose su jų stipresnėmis par- 
tijomis ir proporciniu atstovavimu, įstatymų leidėjo rinkimų sėkmė 
labiau priklauso nuo jo partijos sėkmės nei nuo jo paties gebėjimo 
patraukti į savo pusę rinkėjus materialiniu ar simboliniu atlygiu. 
Be to, parlamentinėse sistemose įstatymus paprastai inicijuoja arba 
jų projektus kuria biurokratai, kuriems labiausiai rūpi konkretūs 
praktinio jų įgyvendinimo dalykai. 

Kadangi taisyklės kuriamos siekiant priversti žmones daryti tai, 
ko šiaip jau jie nedarytų (arba nedaryti to, ką šiaip jau jie darytų), 
bet kuri taisyklė visada susiduria su vengimo ir neklusnumo reiš- 
kiniais. Juk jeigu niekas nenorėtų taisyklei priešintis, nereikėtų ir 
pačios taisyklės. Taisyklės kuriamos sąveikoje tarp tų, kuriems jos 
bus taikomos ir tų, kurie jas taikys. Ši įtampa sukelia bene įstabiau- 
sią politikos reiškinį — vadinamąsias iškreiptas paskatas. Iškreiptos 
paskatos yra tokios, kurios, neapgalvotai įkomponuotos į taisyklę, 
kad jai būtų paklūstama, tačiau įkomponuotos taip, kad sukurtų 
naujų problemų arba tik pagilintų ir apsunkintų tas problemas, ku- 
rių sprendimui buvo skirta pati taisyklė. 

Iškreiptos paskatos atsiranda tada, kai egzistuoja skirtingų tiks- 
lų kompromisinio suderinimo galimybė, bet taisyklė yra palanki tik 
vienam iš šių tikslų. Pasak Vakaruose skelbiamų legendų, Sovietų 
Sąjungos ekonominis planavimas, vykdytas nuo 1930 m., aiškiausiai 
iliustruoja iškreiptų paskatų reiškinį. Tekstilės fabrikams buvo nu- 
statomi gamybos planai, kuriuose išeigos matas buvo audinio ilgis: 
todėl gamintojai ėmė mažinti gaminamų audinių plotį ir plėsti juos- 


20 Puikią šių dalykų analizę pateikia Morris P. Fiorina, Congress: Keystone of 
the Washington Establishment (New Haven: Yale University Press, 1977). 

tų gamybą. Geležinkeliams buvo nustatomi gamybos planai, kuriuo- 
se išeigos matas buvo krovinių svoris: todėl kai pritrūkdavo gabena- 
mo svorio planui įvykdyti, geležinkelio darbuotojai, pasiųsdami trau- 
kinį su kroviniu viena kryptimi, atgal jį susigrąžindavo pakrautą pa- 
prasto vandens. Tokios istorijos dažnai buvo pasakojamos šeštąjį 
dešimtmetį, kad įrodytų sovietų ekonominio planavimo bukumą ir 
beprasmiškumą, tačiau jos iliustruoja giluminę ir visuotinę taisyk- 
lių dilemą: žmogiškosios veiklos aspektai, į kuriuos atkreipiame dė- 
mesį nustatydami formalias taisykles, visada tėra tik daliniai jos as- 
pektai, ir todėl taisyklėse visada išlieka įvairių jų vengimo landų. 

Tad nebūtina keliauti į Sibirą ieškoti iškreiptų paskatų pavyz- 
džių. Pavyzdys A. Siekdamas sumažinti ligoninių kaštus, Kongre- 
sas nustatė Medicare mokėjimo taisykles, pagal kurias ligoninėms 
atlyginami kaštai skaičiuojant juos pagal vidutinius įvairių ligų ka- 
tegorijų ligonių išlaikymo ir gydymo kaštus. (Anksčiau ligoninės bu- 
vo valdžios finansuojamos pagal pateiktas išlaidų sąskaitas.) Dau- 
gelis ligoninių, suvokusios, kad naujoji sistema sumažins jų paja- 
mas, reagavo į naujovę taip: kai kuriuos savo pacientus paskelbė 
sergant brangiau pagydomomis ligomis, arba, dar blogiau, atsikra- 
tydavo tų pacientų, kurie „išnaudoja“ jų ligų gydymo subsidijavi- 
mo limitus.* Pavyzdys B. Daugelyje valstijų komisijos, kurios buvo 
įsteigtos tam, kad gintų vartotojus nuo branduolinių jėgainių ener- 
gijos padavimo pertrūkių kaštų, nustatė taisykles, kurios baudžia 
komunalinių paslaugų įmones už veiklos nutraukimą ir leidžia joms 
gauti didesnes pajamas, jeigu jos veikia stabiliai. Tokios taisyklės 
sukuria iškreiptas paskatas įmonėms vengti uždarymo remontui ar- 
ba jį nuolat atidėlioti. Tokiu būdu stabilaus (nepertraukiamo) įmo- 
nių funkcionavimo siekis kelia grėsmę jų saugumui.?? 

Ten, kur turime keletą tikslų arba keletą mums rūpimų veiklos 
matmenų, taisyklės, reguliuojančios tik vieną jos matmenį, gali tą 
veiklą iškreipti skatindamos žmones pervertinti jo reikšmę nuverti- 


21 Robert S. Stem and Arnold M. Epstein, „Institutional Responses to Pro- 
spective Payment Base don Diagnosis-Related Groups“, New England Jour- 
nal of Medicine 312, no. 10 (March 7, 1985): 621-627; Jennifer Birgham Hull, 
„Medicare Payment Plan Is Blamed for Hasty Release of Aged Patients“, 
Wall Street Journal, June 25, 1985, p. 33. 


Žr. Matthew L. Wald, „Cutting Corners on Nuclear Safety“, New York Ti- 
mes, December 8, 1985, p. F6. 

nant kitus matmenis. Svarbus šios dilemos aspektas, ypač federalinėje 
sistemoje, yra draudžiamos arba ribojamos veiklos perkėlimas į kitą 
jurisdikciją. Jeigu viena valstija draudžia svaigalų pardavimą asme- 
nims, jaunesniems negu 21 metų amžiaus, tai jaunimas važiuoja pirk- 
ti alkoholio į tolerantiškesnes valstijas. Jeigu viena valstija priima dar- 
bo užmokesčio minimumo arba griežtesnės ekologinės kontrolės įsta- 
tymus, tai ji paskatina verslo įmones persikelti į kitas valstijas, kur jos 
gali laisviau išnaudoti darbo jėgą ir gamtos išteklius. 

Iškreiptų paskatų reiškinys skatina nuolat kurti sudėtingesnes tai- 
sykles. Taisyklės formuluojamos siekiant susidoroti su kokia nors ne- 
atidėliotina problema. Žmonės, kuriems ji adresuojama, mėgina jos 
išvengti imdamiesi veiksmų, sukuriančių arba atveriančių naujų pro- 
blemų. Pradinės taisyklės tada yra tobulinamos ir tikslinamos (taip, 
kad jų laikymasis atitiktų taisyklės dvasią), plečiamos (reguliuojami 
papildomi adresato elgesio aspektai) ir universalizuojamos (kad jų 
vengiantis asmuo negalėtų pasitraukti į kitą jurisdikciją). 

Taisyklės iškreiptų paskatų gali suteikti ir patiems taisyklių taiky- 
tojams. Taisyklių formalizavimas skatina pareigūnus telkti dėmesį tik 
į tuos dalykus, kurie eksplicitiškai įvardijami taisyklėse. Pavyzdžiui, 
gamyklų darbo saugos inspektoriai uoliai ieško menkiausių pažeidi- 
mų, nurodytų formalioje reglamentacijoje, kad ir kokie trivialūs jie bū- 
tų, bet nekreipia dėmesio į rimtesnes arba sudėtingesnes darbo sau- 
gos problemas. Jie žino, kad nebus baudžiami, jei nesuras tų proble- 
mų, kurios taisyklėse nėra įvardytos, ir jeigu jie mėgintų pranešinėti 
apie taisyklėse neišvardytas problemas, jie negalėtų nurodyti to, kas 
parašyta „juodu ant balto“ užprotestavus gamyklos savininkui." 

Abejotina, ar iškreiptos paskatos gali būti visiškai pašalintos, nors 
būtent šia viltimi grindžiama tobulai tikslios taisyklės idėja. Esame 
linkę manyti, jog iškreiptas paskatas sukuria netikusios arba netiku- 
siai suformuluotos taisyklės. Iš dalies tai yra tiesa. Tačiau tam tikru 
mastu iškreiptos paskatos yra neišvengiamas dalykas. Kol taisyklė- 
mis bus mėginama riboti spontaninę žmonių veiklą ir kol žmonės iš- 
liks sąmoningos ir kūrybiškos būtybės, taisyklės neišvengiamai gene- 
ruos iškreiptas paskatas. Vis dėlto taisyklės kūrėjui visada verta įsi- 
vaizduoti save adresato vietoje ir savęs klausti: „Kuo man ši taisyklė 


2 Eugene Bardach and Robert Kagan, Going by the Book (Philadelphia: Tem- 
ple University Press, 1982), p. 102-104. 

nenaudinga ir kaip galėčiau išvengti jos poveikio?“ Taisyklė, sufor- 
muluota atsižvelgiant į tokį klausimą, mažų mažiausiai galėtų padėti 
išvengti vieno nereikalingo kėlinio šiame katės ir pelės Žaidime. 

Taisyklių formulavimas yra tik pradžia. Jokia taisyklė ar taisyk- 
lių aibė, net Konstitucija, nėra užrašoma vieną kartą ir visiems lai- 
kams. Taisyklės įgyja prasmę ir jų padariniai išryškėja jas taikant, 
įtvirtinant, kritikuojant ir keičiant. Oficialiosios taisyklės visada re- 
miasi sankcijomis - baudomis, privilegijų atėmimu arba įkalinimu, 
tačiau žmonių paklusimas joms remiasi pirmiausia jų teisėtumo ma- 
gija. Taisyklių paprastai laikomės skatinami geranoriško ir savano- 
riško klusnumo. Mes nežinome realių bet kurios taisyklės veikimo 
padarinių, nors kai kurie ekonomistai mėgina tiksliai nustatyti, ko- 
kį prevencinį poveikį daro skirtingi sankcijos griežtumo ir tikimy- 
bės laipsniai.** Kiek sankcijos yra bet kurios taisyklės įtaigumo ga- 
lios komponentas, taisyklėms gresia visi tie sankcijų spąstai, kuriuos 
aptarėme ankstesniame skyriuje. 

Polyje formalios taisyklės įtvirtinamos ir jų yra laikomasi vado- 
vaujantis neformaliomis praktinėmis taisyklėmis. Pareigūnai, kuriems 
skiriama taisyklių įtvirtinimo užduotis, retai reaguoja į visus pa- 
stebėtus taisyklės pažeidimus ir retai skiria bausmes tiksliai pagal 
formalių taisyklių reikalavimus. Veikiau jie susikuria neformalius, 
galbūt tik intuityvius, pažeidimų rimtumo ir baustinumo kriterijus 
ir nusikaltimui mėgina taikyti tokią bausmę, kuri atitiktų jų pačių 
teisingumo jausmą. O šis jų teisingumo jausmas kyla iš neformalių 
taisyklių — socialinių papročių, bendravimo normų, vyraujančių mo- 
ralinių įsitikinimų. 

Pavyzdžiui, apygardų prokurorai vadovaujasi normalia, arba ti- 
pine, nusikaltimo samprata, grindžiama socioekonominėmis pažeidė- 
jo, aukos, aplinkybių bei nusikaltimo pobūdžio charakteristikomis. Jie 
gali sudarinėti sandorius su įtariamaisiais, kurie, jų požiūriu, įvyk- 
dė normalius nusižengimus, ir siūlyti bausmę už mažesnį nusižen- 
gimą mainais į prisipažinimą (plea bargains), tačiau šie sandoriai vi- 
sada priklauso nuo prokuroro intuityvaus įsitikinimo, jog įtariama- 


24 Šios literatūros apžvalgą pateikia Phillip J. Cook, „Research in Criminal 


Deterrence: Laying the Groundwork for the Second Decade“, in Norval 
Morris and Michael Tonny (eds.), Crime and Justice: An Annual Review of 
Research, 2 (Chicago: University of Chicago Press, 1980), p. 211-268. 

sis sulauks, „ko nusipelnė“. Būstų kodekso inspektoriai, stebėdami 
visiškai apleistus, jokių sanitarijos normų netenkinančius būstus, ša- 
lia paties kodekso kategorijų yra linkę išskirti du pažeidimų tipus: pa- 
žeidimus, priskirtinus neteisėtiems būstų savininkų veiksmams arba 
neveikimui, ir pažeidimus, priskirtinus būstų gyventojų nevalyvumui, 
nerūpestingumui ir agresyvumui.* Visais šiais atvejais praktinės nor- 
mos, kuriomis vadovaujasi inspektoriai, nustato savo prioritetus for- 
malių taisyklių nustatytame pažeidimų sąraše, ir teisingumą vykdo 
vadovaudamiesi asmeninių ir socialinių normų deriniu. 

Šias praktines nuostatas greit perpranta taisyklių adresatai. Jie su- 
vokia, kokius pažeidimus taisyklių įtvirtintojai laiko nereikšmingais 
ir nevertais bausmės, kitaip sakant, suvokia, ką padarius galima „iš- 
eiti sausam“. Vairuotojai Žino, jog policija paprastai jiems „dovano- 
ja“ 10 mylių per valandą greičio viršijimą. Buhalteriai Žino, jog mo- 
kesčių inspekcija kiekvienam mokėtojui leidžia 100 dolerių skirti lab- 
darai be dokumentacijos. Šias praktines nuostatas adresatai perpran- 
ta tiesiogiai iš įvairių užuominų ir netiesiogiai, stebėdami, kaip kiti 
adresatai laikosi taisyklių. Komunalinių būstų tarnybos pareigūnai, 
norėdami pagelbėti senesniems arba baltaodžiams pareiškėjams sis- 
temoje, kur formaliai galioja taisyklė „eilės tvarka“, juos informuoja, 
kaip įgyti teisę į apgyvendinimą „išimties tvarka“. Aiškindami ad- 
resatams tai, kaip jiems naudotis sistema, pareigūnai gali plėsti sa- 
vo nuožiūros laisvės ribas. 

Praktinės taisyklės gali tapti taip plačiai pripažįstamos, kad jos 
bus laikomos labiau teisėtomis nei formaliosios taisyklės, kurių pa- 
grindu jos susiklostė. Kai pareigūnai staiga nustoja laikytis nefor- 
malių taisyklių ir griebiasi „formalizmo“, piliečiams atrodo, jog pa- 
žeidžiamos jų teisės. Viename mieste naujas policijos vadas, pra- 
dėjęs griežtą kovą su parkavimo taisyklių pažeidėjais zonoje, ku- 


25 David Sudnow, „Normal Crimes: Sociological Features of the Penal Code 
in a Public Defender Office“, Social Problems 112 (1964-1965): 255-276. 


Pietro Nivola, The Urban Service Problem (Lexington, Mass.: Lexington Bo- 
oks, 1979), ch. 5. 


Jon Pynoos, Breaking the Rules: The Failure to Select and Assign Public Hous- 
ing Tenants Eguitability (Ph.D. dissertation, Harvard University, 1974); ci- 
tuojama kn. Michael Lipsky, Street Level Bureaucracy (New York: Russell 
Sage Foundation, 1980), p. 21. Plačiau apie tai, kaip tarnybos moko savo 
klientus žaidimo taisyklių žr. Lipsky, p. 61-65. 

rioje anksčiau jų buvo nepaisoma, netrukus neteko savo darbo.*? 
Vežėjų verslas praktiškai priklauso nuo, kad kai kuriuose keliuose 
nebaudžiama už svorio ribojimų pažeidimus. Oro susisiekimo pra- 
monė priklauso nuo to, ar Federalinė aviacijos agentūra žiūri pro 
pirštus į pakilimų ir nusileidimų intervalų reikalavimus. Pagal ne- 
rašytas oro uostų valdymo taisykles lėktuvams leidžiama kilti ir 
leistis dažniau nei nustato formalios FAA taisyklės. Oro transpor- 
to dispečeriai kartais savo tikslais pasinaudodavo šiuo neatitiki- 
mu. Užuot skelbę streiką - kas draudžiama federalinių tarnybų 
darbuotojams - jie gali paprasčiausiai pradėti dirbti „pagal taisyk- 
les“ ir sukelti didžiules oro transporto kamšatis. 


TAISYKLĖS POLYJE 


Racionalus modelis Polio modelis 


Taisyklė turi teikti opti:: = Sprendžiant nuožiūros laisvės 
malų visuotinumo ir nuo- klausimą tenka pasverti 
žiūros laisvės balansą konkuruojančias vertybes 


Taisyklė turi būti tobulai Politikos problemos yra per 
tiksli ir išsami; visos daug sudėtingos, kad būtų 
išimtys turi būti galima vadovautis tobulai 
eksplicitiškai nurodytos tiksliomis taisyklėmis 


Krizinės nuotaikos ir įstaty- 
mų leidėjų siekis įtikti skir- 
tingoms rinkėjų grupėms 
priimant daugiaprasmes 
taisykles yra viena iš prie- 
žasčių, kodėl taisyklės 
dažnai yra miglotos 


Beveik neįmanoma 
suformuluoti tokių taisyklių, 
kurios nesukurtų iškreiptų 
paskatų - paskatų paklusti 
taisyklei taip, kad žlugtų 
pačios taisyklės tikslas 





28 Murray Edelman, The Symbolic Uses of Politics (Urbana: University of Illi- 


nois Press, 1964), p. 45. 


344 


Taisyklė turi būti tobu- 
lai lanksti, kad ją galima 
būtų prasmingai taiky- 
ti visoms galimoms 
situacijoms 


Taisyklė turi būti neutra- 
li, t.y. ji neturi privile- 
gijuoti arba skriausti 
atskirų Žmonių. Jos po- 
veikis turi būti vieno- 
das visiems Žmonėms 
Taisyklė, kad būtų 
veiksminga, turi būti 
tobulai įgyvendinama 

Taisyklė, kuri būtų tokia 
lanksti, kad tiktų visoms 
situacijoms, būtų tokia nea- 
pibrėžta, kad jos negalima 
būtų laikyti taisykle 


Visos taisyklės brėžia skiria- 
mąsias linijas ir diskriminuoja 
žmones 

Visos taisyklės yra naudingos 
vieniems Žmonėms ir nuosto- 
lingos kitiems 


Taisykles įgyvendina Žžmo- 
nės, kurie yra veikiami 
įvairių įtakų, ne vien oficia- 
laus įpareigojimo prižiūrėti 
taisyklių vykdymą 
Daugelis taisyklių sukuria 
iškreiptas paskatas tiems, 
kurie prižiūri jų vykdymą 
Kadangi taisyklės niekada 
nėra tobulai tikslios ir 
kadangi jų pažeidimo 
galimybės paprastai 
pranoksta prižiūrėtojų 
kontrolės išgales, 
prižiūrėtojams tenka griebtis 
praktinių taisyklių 


Vyraujantis įsitikinimas, jog laikomasi tam tikrų neformalių tai- 


syklių, gali griauti valstybinės tarnybos pastangas ypač tada, kai 
taisyklių, kurias ji mėgina įtvirtinti, beveik visuotinai nepaisoma. 
Vertybinių popierių ir biržų komisija (SEC, Securities and Exchange 
Commission), kurios personalo išgalės ir ištekliai visada atsilieka nuo 
nepaprastai spartaus finansinių instrumentų, kuriuos ji turi prižiū- 
rėti, gausėjimo, praktiškai išsižadėjo tam tikrų tipų smulkios ma- 
chinacijos ir ją vykdančių maklerių priežiūros. Vienas iš Komisijos 
narių skundėsi: „Vyrauja įsitikinimas: jeigu savo godumą pažabo- 
si ir nestatysi didesnių nei 1 milijono dolerių Ponzi tipo finansinių 

piramidžių, negausi jokio niukso iš SEC“.? Prevencinio sankcijų po- 
veikio netenkama, jeigu jų adresatai gali tiksliai nustatyti, kurie pa- 
žeidimai sulauks sankcijų seikėtojų dėmesio. Tad formalios taisyk- 
lės iš dalies priklauso nuo to, ar taikomos praktinės taisyklės išlai- 
komos paslaptyje. Šios praktinės taisyklės yra šešėlinė valdžia, sly- 
pinti už formalių taisyklių fasado; nė viena iš šių dviejų taisyklių 
grupių negali egzistuoti be kitos, tačiau praktinės taisyklės turi lik- 
ti šešėlyje, kad būtų veiksmingos. 

Įstatymų teisėtumui pagrįsti polyje būtini tobulai tikslių, neut- 
ralių ir besąlygiškai įtvirtinamų taisyklių mitai. Daugumos mūsų 
teisingumo vaizdinys vis dar siejasi su idėja, kad „panašūs atvejai 
turi būti traktuojami panašiai“, nors praktiškai ši formulė mums ne- 
suteikia jokių aiškių gairių. Liberalioje politinėje teorijoje, kuri indi- 
vido autonomijai teikia daug didesnę vertę nei kolektyvo galiai, mitų 
reikia tam, kad galima būtų pateisinti tai, jog žmonėms kartais ten- 
ka išsižadėti savo autonomijos ir paklusti valdžiai. Kartu idėja, kad 
„panašūs atvejai turi būti traktuojami panašiai“, implikuoja prie- 
šingą teisingumo formulę: kiekvienam tai, kas priklauso. Ši formu- 
lė reikalauja gilintis į konkrečias kiekvieno atvejo aplinkybes, o toks 
gilinimasis neišvengiamai būtų asmeniškas ir reikalautų atsižvelg- 
ti į unikalias aplinkybes, kurių negalėtų numatyti jokia išankstinė 
taisyklė. Formulė „kiekvienam tai, kas priklauso“ sugestijuoja, kad 
miglotesnės taisyklės ir laisvesni jų įtvirtinimo mechanizmai pasi- 
tarnautų teisingumui. Neformalios taisyklės funkcionuoja kaip tar- 
pininkas, gesinantis šių dviejų priešingų formalių taisyklių aspek- 
tų nesuderinamumą. 


2 Bruce Ingersoll, „Busy SEC Must Let Many Cases, Filings Go Uninvestiga- 


ted“, Wall Street Journal, December 16, 1985, p. 1, 23. 

FAKTAI 


Būti politikoje arba būti polyje reiškia, kad visi klausimai bus 
sprendžiami kalbėjimu ir įtikinėjimu, o ne jėga ir smurtu. 
Hannah Arendt 


Du įtikinėjimo aspektai 


Iš visų žmogiškojo elgesio koordinavimo ir valdymo būdų joks 
kitas būdas nėra labiau paplitęs, labiau komplikuotas ir mažiau su- 
prastas nei įtikininėjimas. Ir joks kitas būdas nėra taip neviena- 
reikšmiškai vertinamas. Politikos teorijoje įtikinėjimas turi du aspek- 
tus, iš kurių vienas garbinamas, o kitas — kelia baimę. 

Viena vertus, įtikinėjimas siejamas su apgalvoto ir informuoto 
sprendimo įvaizdžiais, su tuo, ką galime pavadinti racionalistiniu 
idealu. Šiame dabar jau gerai žinomame modelyje individų elge- 
sys traktuojamas kaip racionalaus sprendimo rezultatas: individai 
sąmoningai suformuluoja savo tikslus, susirenka reikiamą informa- 
ciją apie alternatyvias priemones jiems pasiekti, įvertina turimas 
alternatyvas ir pasirenka tą priemonę, kuri teikia daugiausia šan- 
sų tikslui pasiekti. Racionalistinis idealas gerbia tuos, kurie savo 
veikloje vadovaujasi protu ir niekina tuos, kurie pasiduoda gry- 
noms emocijoms, pasąmoninėms įtaigoms, aklam ištikimybės jaus- 
mui arba momentinei aistrai. Jis sveikina argumentaciją, grindžia- 
mą faktais ir logika, ir kanonizuoja mokslinį atradimų metodą. Jis 
ragina ieškoti neutralių faktų, nešališkų metodikų ir intereso ne- 
veikiamų išvadų. 

Racionalistinis idealas siūlo tam tikrų pamatinių valdymo prin- 
cipų. Grupės, organizacijos ir net ištisos visuomenės gali perimti 
individų racionalaus sprendimo priėmimo metodą. Dažnai sakoma, 
kad demokratija yra diskusijų ir ginčų valdžia. Racionalus įtikinė- 
jimas siejamas su savanoriškumu. Jeigu Žmones galima apšviesti, 
tai visai nebūtina jų prievartauti ar net gundyti elgtis taip, kad jų 

asmeniniai interesai derėtų su bendruomenės interesais. („Faktai by- 
loja patys apie save“.) 

Informacija ir žinios racionaliame modelyje leidžia išvengti prie- 
vartos, nes jos gali išspręsti bet kurį konfliktą ar nesutarimą 
(„Plunksna galingesnė už ginklą“). Tariama, jog dauguma konflik- 
tų kyla dėl žinių stokos, o ne dėl principinio žmonių charakterių 
arba interesų nesuderinamumo. Jungtinėse Valstijose 1790-aisiais, 
kai kilo pirmoji almanachų ir laikraščių banga, faktų ir skaičių 
kompiliacijos buvo vaizduojamos kaip nuomonių skirtumo ir poli- 
tinių nesutarimų pašalinimo būdas. Kaip rašė vienas redaktorius, 
nuomonių skirtumas atsiranda dėl tingumo, dogmatizmo ir „pati- 
kimų duomenų stygiaus“. Siekdami įveikti šį stygių akademikai, 
dvasininkai ir istorikai siūlė savas faktų kolekcijas, visada „auten- 
tiškas“, „nešališkas“ ir „tikslias“! 

Viltis, kad pasitelkus faktus galima išspręsti konfliktus, toli gra- 
žu nėra tik istorinis reliktas. Miltonas Friedmanas, kurio įsitikinimu, 
„pozityvioji ekonomika yra arba gali būti “objektyvus mokslas ta pa- 
čia prasme, kuria objektyviais laikomi fizikiniai mokslai“, teigia: 


.. piliečių nesutarimai dėl ekonominės politikos kyla daugiausia dėl 
skirtingų prognozių apie tam tikrų priemonių ekonominius padari- 
nius — ir šie nesutarimai iš principo gali būti pašalinti pozityviosios 
ekonomikos pažangos eigoje - jie kyla ne iš pamatinių vertybinių ne- 
sutarimų, dėl kurių žmonės galiausiai gali tik kautis. 


Ta pati viltis reiškiama politinės analizės vadovėlyje: 


Nesutarimų dėl politikos sumažėtų ir galbūt net neliktų, jeigu galėtu- 
me tiksliai numatyti branduolinės jėgainės padarinius mūsų saugumui, 
teniso kortų kasmetinio remonto kaštus ar specialaus autobusų marš- 
ruto pagyvenusiems žmonėms apkrovimo lygį.“ 


Patricia Cline Cohen, A Calculating People (Chicago: University of Chicago 
Press, 1982), ch. 5, p. 155. Palyginkime šį „almanachinį“ požiūrį į politinį 
konfliktą su Jameso Madisono teorija Federalistų užrašuose Nr. 10, pagal ku- 
rią jausmų, pažiūrų, nuomonių ir interesų skirtingumas kyla iš „nelygių 
galių įsigyti nuosavybę ir iš skirtingų nuosavybės formų, kurios iškart su- 
sikuria“. Alexander Hamilton, James Madison and John Jay, The Federalist 
(New York: Tudor Publishing Company, 1957), p. 64. 

2 Milton Friedman, Essays in Positive Economics (Chicago: University of Chi- 
cago Press, 1953), p. 5. 


3 Edith Stokey and Richard Zeckhauser, A Primer for Policy Analysis (New 
York: Norton, 1978), p. 261. 

Racionalus idealas į gyvenimą paleido daugybę politinių idė- 
jų, grindžiamų tikėjimu racionalaus įtikinėjimo galia pakeisti žmo- 
nių elgseną. Mes vykdome švietėjiškas kampanijas, kad įtikintume 
žmones nešiukšlinti ir nerūkyti; vairuoti automobilį užsisegus sau- 
gos diržus; taupyti energiją; riboti gyventojų skaičiaus augimą; at- 
sargiai elgtis su ugnimi miškuose; baigti aukštąjį mokslą; regulia- 
riai mankštintis; utilizuoti atliekas; tapti organų donorais. Siekda- 
mi individams padėti priimti informuotus pasirinkimus, mes įve- 
dėme privalomo informacijos teikimo reikalavimus žmonėms bei 
institucijoms, kurios šiaip jau tą informaciją galėtų slėpti. Tad tu- 
rime maisto etiketes, įspėjamuosius užrašus ant cigarečių pakelių, 
audinių sudėties etiketes, finansinio skaidrumo reikalavimus akci- 
jų leidėjams, „kalbos paprastumo“ reikalavimus draudimo poli- 
sams, „sąžiningumo“ reikalavimus bankams ir kitiems kredito- 
riams, degalų ekonomijos reitingus automobiliams, energijos tau- 
pumo reitingus buities prietaisams, automobilių padangų kokybės 
gradavimą, oktano skaičiaus koeficientą ir pieno bei mėsos produk- 
tų rūšiavimą. 

Žodžiu, racionalus modelis teikia tokios visuomenės viziją, kur 
konfliktas yra laikinas ir nereikalingas reiškinys, kur prievartą pa- 
keičia diskusija ir kur individų veiksmus derina logikos ir faktų įtai- 
gos galia. Valdžia, kuri valdo įtikinėjimu, pabrėžia iškiliausią žmo- 
gaus savybę - jo gebėjimą protauti. 

Tačiau įtikinėjimas turi ir savo bjaurųjį aspektą, kurį nusako žo- 
džiai „propaganda“ ir „indoktrinacija“. Indoktrinacija pasižymi 
dviem bruožais, kuriais ji skiriasi nuo švietimo ir informavimo pro- 
cesų, kaip juos vaizduoja racionalus idealas. Pirma, ji yra sąmonin- 
gai manipuliacinė veikla, slepianti tikruosius jos vykdytojo motyvus. 
Ji vykdoma, kad savo adresatą pajungtų kieno nors kito interesams, 
o ne kad padėtų jam geriau suvokti savo interesus. Antra, indoktri- 
nacija iš žmonių atima savarankiško mąstymo galią. Jeigu ji apeliuoja 
į baimę, nesaugumo ar nerimo jausmą, tai ji išstumia racionalų mąs- 
tymą; jeigu ji remiasi racionaliais šūkiais (pavyzdžiui, turtingesnės 
ateities vizijomis), ji iškraipo ir riboja informaciją, todėl racionalaus 
svarstymo galimybės labai susiaurėja. 

Indoktrinacija asocijuojasi su Orwello romano 1984 „Didžiojo 
brolio“ ir „minties kontrolės“ įvaizdžiais. Politikos analitikams šis 

įtikinėjimo aspektas kelia pasišlykštėjimą, ir dauguma jų mano, jog 
„pas mus toks reiškinys būtų neįmanomas“.* Antai Charlesas Lind- 
blomas aiškina, jog įtikinėjimas, kaip socialinės kontrolės priemo- 
nė, savo vaidmenį gali atlikti tik totalitarinėse politinėse sistemose. 
Jo siūlomas politinės sistemos modelis, kuriame įtikinėjimas yra pa- 
matinis sistemos ramstis, ir kurį jis vadina „precepcine sistema“, 
apibrėžiamas taip: 

.. tai yra tokia socialinės kontrolės sistema, kurioje vienpusio valdžios 

įtikinėjimo pastangos adresuojamos ne tik elitui ar biurokratijai, bet 

ir visiems gyventojams. ... Tai yra veikiau siekis, o ne laimėjimas, daž- 


nai veikiau prievartos (net teroro) kamufliažas, o ne nepriklausoma 
kontrolės sistema.? 


Jeigu racionalus idealas individą vaizduoja kaip autonominę, 
mąstančią ir svarstančią būtybę, savo pasirinkimus darančią tiks- 
lios ir patikimos informacijos pagrindu, tai „precepcinėje“ sistemo- 
je individas tėra marionetė, kurios protą valdo kiti agentai, ir kuri 
veikia taip, tarsi ji priiminėtų savarankiškus sprendimus, nors fak- 
tiškai yra valdoma iš šalies. Įtikinėjimas šiuo atveju siekia sužadinti 
aktyvias reakcijas, ne vien pasyvų klusnumą. Jis taikomas kiekvie- 
nam asmeniui - ne tik masėms, bet ir valdžios bei partijų elitui. Jis 
persmelkia visą visuomenę ir reiškiasi ne tik oficialiuose valdžios 
pareiškimuose, ne tik mokyklose, bet ir spaudoje, radijuje, metro sto- 
tyse, viešuose renginiuose bei ceremonijose.“ 

Abu šie požiūriai į įtikinėjimą naudojasi sava kalba. Kas vie- 
nam yra „informacija“, kitam yra „propaganda“. Informacija žmo- 
nes „šviečia“ ir „išlaisvina“; propaganda „temdo sąmonę“ ir „pa- 


* Haroldas Lasswellas ir Abrahamas Kaplanas knygoje Power and Society 
(New Haven: Yale University Press, 1950) propagandą apibrėžia kaip „ma- 
nipuliavimą politiniais simboliais siekiant kontroliuoti viešąją nuomonę“. 
Po to, griebdamiesi papildomų išaiškinimų ir išnašų, jie mėgina šį apibrė- 
žimą patikslinti taip, kad jis neapimtų tos indoktrinacijos, kuri yra įpras- 
tas ar net esminis liberaliųjų demokratijų bruožas. Išimtys yra: „simbolių 
naudojimas siekiant paremti arba atmesti mokslinę hipotezę“, net jeigu ape- 
liuojama ne į logiką, o į emocijas; reklama; ir tie dalykai, kur „nesutarimą 
draudžia grupinis sprendimas“ (p. 111). 

5 Charles Lindblom, Politics and Markets (New York: Basic Books, 1977), ch. 
4; cituojamas p. 55. 

6 Ibid., p. 57-58. 

vergia“. Kas vieniems yra „švietimas“, kitiems tėra „smegenų plo- 
vimas“; kas vieniems yra „mokymas“, kitiems tėra „klusnumo ug- 
dymas“. 

Pagrindinis ginčas dėl įtikinėjimo vaidmens viešojoje politikoje 
susijęs su klausimu, kuris iš šių požiūrių yra „teisingas“ ir kur tu- 
rime nubrėžti skiriamąją liniją. Kaip galime Žinoti, jog įtikinėjimu 
grindžiama politinė akcija, pavyzdžiui, visuomenės informavimo 
kampanijos, įmonių veiklos skaidrumo reikalavimai ar net pats švie- 
timas plečia racionalaus mąstymo ir svarstymo galias, o nėra tik 
manipuliacija, kuria siekiama paveikti žmonių elgesį? Kada infor- 
macija tampa propaganda, o švietimas virsta smegenų plovimu? Ar 
demokratijoje egzistuoja teisėto įtikinėjimo ribos? Kiek individai yra 
racionalios būtybės ir kiek juos valdo emocijos, ištikimybės pojūtis 
ir kiti „neracionalūs“ veiksniai? Ar grupės gali veikti racionalių 
sprendimų pagrindu, ar veikiau yra varomos mistinių kolektyvinių 
jėgų, tokių kaip konformizmo geismas? Ar idėjos tėra asmeninių in- 
teresų racionalizacija? 

Glaustas atsakymas būtų tai, kad nėra griežtos ribos, skirian- 
čios šiuos du įtikinėjimo aspektus. Panašiai kaip paskatų ir taisyk- 
lių atveju, už abstrakčių optimistinių ar pesimistinių įtikinėjimo 
funkcijos modelių glūdi sudėtinga ir paini socialinė realybė. Tarp 
dviejų idealizuotų jo tipų plyti didžiulė įvairių įtakų erdvė. 


Faktų kūrimas polyje 


Norint suprasti įtikinėjimo funkciją polyje, verta pradėti nuo dvie- 
jų idealizuotų modelių, juos išanalizuoti ir tada parodyti, kodėl nė 
vienas jų negali būti realizuotas grynuoju pavidalu ir kaip jie susi- 
tinka per vidurį. 

Racionalus idealas remiasi prielaida, kad egzistuoja neutralūs 
faktai, neutralūs ta prasme, kad jie tik aprašo tikrovę, bet netarnau- 
ja niekieno interesams, neatspindi jokių vertybinių nuostatų ir ne- 
daro jokios įtaigos. Tačiau faktai neegzistuoja nepriklausomai nuo 
interpretacijos, ir jie įvelkami į žodžių ir skaičių rūbą. Net papras- 
tas objekto įvardijimo aktas jį įtraukia į tam tikrą klasę, teigia jį 
esant panašų į vienus daiktus ir nepanašų į kitus. Įvardijimas, kaip 

ir skaičiavimas bei reglamentavimas, yra klasifikavimas ir šia pras- 
me tai yra politinis aktas. 

Žiniose apie žudynes ir kankinimus Lotynų Amerikoje šie veiks- 
mai paprastai įvardijami kaip „terorizmas“, jeigu juos vykdo kai- 
rieji sukilėliai arba valstiečių pasipriešinimo sąjūdžiai, tačiau jie 
tampa „saugumo operacijomis“ arba „policinėmis priemonėmis“, 
jeigu juos vykdo dešiniųjų režimų pareigūnai.' Ar yra neutralus to- 
kių įvykių aprašymo būdas? Net žodžiai „žudynės“ ir „kankini- 
mai“ nėra neutralūs. Galime mėginti rasti sterilesnių pakaitalų (gal- 
būt „fizinės jėgos panaudojimas prieš žmones“ ir „kraujotakos ir 
kvėpavimo funkcijų nutraukimas“?), tačiau šios mechanistinės me- 
taforos taip pat išreiškia tam tikrą vertinimą, galbūt panieką žmo- 
nijai ir Žmogaus gyvybei. 

Palyginkime, kaip skirtingai apibūdinama viena branduolinių jė- 
gainių darbininkų grupė. Jie samdomi laikinai remonto darbams at- 
likti; atlikdami šiuos darbus jie gauna labai dideles radiacijos do- 
zes. Nuolatiniams darbuotojams neskiriama tokių darbų, nes pro- 
fesiniai sveikatos apsaugos standartai nustato viso gyvenimo truk- 
mei leistiną radiacinio apšvitinimo dozę. Laikraštyje New York Ti- 
mes šie darbininkai vadinami „dubleriais“ bei „laikinaisiais darbuo- 
tojais“ ir aprašomi kaip „laikinos karjeros“ žmonės. Žurnale Mot- 
her Jones jie vadinami „šokliais“ arba „kempinėmis“ ir apie juos sa- 
koma, kad jie „žudosi pragyvenimui“.? Šios trumpos frazės byloja 
labai skirtingus požiūrius į branduolinės energetikos socialinę 
struktūrą. 

Tad daiktą įvardyti reiškia jo atžvilgiu užimti tam tikrą vertybi- 
nę poziciją. O jeigu net įvardijimas yra politinis aktas, tai negali 
būti jokių neutralių faktų, jokių grynų aprašymų, perteikiančių ki- 
tiems neutralią informaciją. Tuo nenoriu pasakyti, kad nėra tokių 
dalykų kaip faktų tikslumas arba faktų iškraipymas ar kad nėra jo- 
kių įvykių aprašymo vertinimo kriterijų. Tie, kurie matė per televi- 
ziją transliuotą vaizdajuostę, rodančią, kaip Losandželo policija su- 


' Noam Chomsky and Edward S. Herman, The Washington Connection and 
Third World Fascism: Vol. 1: The Political Economy of Human Rights (Montre- 
al: Black Rose Books, 1979), p. 6. 


Chris Anne Raymond, „Risk in the Press: Conflicting Joumalistic Ideolo- 
gies“, in Dorothy Nelkin (ed.), The Language of Risk (bevely Hills: Sage, 
1985), p. 100-104. 

laiko Rodney Kingą, veikiausiai sutiks, kad „mušimas“ tiksliau ap- 
rašo tą įvykį nei „antrankių uždėjimas“ arba „draugiškos imtynės“. 
(„Net šuo skiria, ar jis buvo netyčia kliudytas, ar jam buvo įspir- 
ta“, - sakė didysis juristas Oliveris Wendellas Holmesas.) Moralės 
idealai bei socialinės konvencijos teikia mums tam tikrų standartų 
vertinimui, kaip tiksliai žodžiai priartėja prie tiesos. Tačiau kiek- 
vienas žodis yra simbolis, o ne pats daiktas, ir už žodžių pasirin- 
kimo slypi palyginimas, įvertinimas ir, svarbiausia, nesutarimo po- 
tencialas. Neutralumo ir objektyvumo problema iškyla jau įvardiji- 
mo lygmenyje. 

Informacijos ir propagandos skyrimo problema siekia daug gi- 
liau nei įvardijimas. Tai, ką laikome faktais (teiginiais apie realią 
padėtį pasaulyje), yra socialinių procesų rezultatas. Daugumą sa- 
vo žinių bei idėjų apie pasaulį gauname ne tiesioginio stebėjimo 
būdu, bet iš socialinio žinių aruodo, iš sukauptų stebėjimų ir įsiti- 
kinimų. Turime įvairių socialinių institucijų, kurios įpareigojamos 
rinkti faktus (pati metafora kyla tiesiai iš racionalistinio idealo): par- 
lamentai rengia klausymus; vyriausybės agentūros renka duomenis; 
teismai nagrinėja bylas, kad nustatytų faktus; tyrimų centrų ir uni- 
versitetų misija yra kaupti ir platinti informaciją. 

Šioms institucijoms, arba veikiau jose dirbantiems žmonėms, ten- 
ka atlikti įvairius pasirinkimus skleidžiant informaciją. Tai nėra au- 
tomatinis procesas. Įstatymų leidėjai renkasi, kas bus kviečiamas 
liudyti klausymuose ir kiek laiko bus skiriama kiekvienam liudy- 
tojui. Agentūros sprendžia, kokio pobūdžio duomenys bus renka- 
mi, kiek ryžtingai bus kovojama su tais, kurie slepia informaciją ir 
kaip bus kategorizuojama gaunama informacija. Teismai siekia nu- 
statyti faktines bylos aplinkybes, kad nuspręstų, kokias teisės tai- 
sykles jai pritaikyti. Tačiau, pasak iškilaus juristo Jerome'o Franko, 
„faktai tėra spėjimai“: 


Realūs įvykiai, objektyvūs bylos šalių veiksmai bei pasakyti žodžiai 
priklauso praeičiai. Jie neatvyksta į teismą. Žinių apie šiuos realius, 
objektyvius praeities faktus teismas paprastai gauna tik iš klystančių 
žmonių žodinių liudijimų. ... Juridiškai faktai yra teisėjo arba prisie- 
kusiųjų reakcija į liudijimus.? 


* Jerome Frank, Courts on Trial (Princeton, N.J.: Princeton University Press, 


1949), p. 15-16. 

liudijimais ir rašytiniais dokumentais. Jie kviečiasi ekspertus, ne tik 
paprastus žmones. Vis dėlto bylos šalys teikia skirtingas praeities įvy- 
kių versijas - kitaip jos nebūtų atsidūrusios teisme. Jos kovoja tarpu- 
savyje, kad teismui pateiktų labiausiai įtikinamą tikrovės vaizdinį. 

Dar kartą prisiminkime Rodney Kingo teismą. Šiame teisme pra- 
eities įvykiai beveik atvyko į teismą, kalbant Franko žodžiais, nes 
atsitiktinis praeivis nufilmavo visą sulaikymo epizodą. Teisėjas, pri- 
siekusieji ir Amerikos visuomenė galėjo stebėti ekrane tai, kas iš tik- 
rųjų įvyko. Ir jie tai darė. Bet ar tai leido atsakyti į klausimą, ar po- 
licija „mušė“ Rodney Kingą ir taip peržengė leistinas jėgos panau- 
dojimo ribas? Vargu. Kaltintojai naudojo sulėtintus arba sustabdy- 
tus kadrus ir argumentavo, kad Kingas mėgino atsikelti ir pulti po- 
liciją. Todėl policija turėjo pagrindo situaciją įvertinti kaip grėsmin- 
gą, ir jos veiksmai (gulinčio žmogaus talžymas lazda ir spardymas) 
turi būti suprasti kaip teisėtas naudojimasis jėga savigynai ir savo 
užduoties vykdymui. (Prisiekusieji buvo įtikinti. Didelė dalis Lo- 
sandželo bendruomenės nebuvo įtikinta.) 

Vien tai, kad sunku nubrėžti skiriamąją liniją tarp dviejų daly- 
kų, pavyzdžiui, tarp mušimo ir būtino jėgos panaudojimo, dar ne- 
reiškia, kad jie iš esmės nesiskiria ar kad neverta mėginti nubrėžti 
to skirtumo. Čia reikia atkreipti dėmesį į porą momentų. Pirma, daž- 
nai išties sunku nubrėžti ryškias socialinių reiškinių skiriamąsias 
linijas, ypač kai kalbama apie moralinius ir vertybinius dalykus. 
Daug lengviau nubrėžti tokias linijas ten, kur tai susiję su maža- 
reikšmiais dalykais. Antra, politiniame gyvenime būtent dėl to, kad 
taip sunku nubrėžti ryškias linijas svarbiuose dalykuose, ties šio- 
mis linijomis ir dėl šių linijų kyla politinių konfliktų. Polio gyveni- 
me faktai visada yra ginčijami. 

O kaip su mokslo faktais? Medicinoje tariamai mokslinis stan- 
dartas, naudojamas naujiems vaistams bei terapijos būdams vertinti, 
yra vadinamasis randomizuotas kontrolinis testas (RKT). Ligoniai 
pagal atsitiktinę atranką suskirstomi į eksperimentinę grupę, kuri 
gauna naują vaistą arba gydymą, ir į kontrolinę grupę, kuri gauna 
placebą. Paskirstymo į grupes atsitiktinumas turi neutralizuoti vi- 
sus pašalinius veiksnius, kurie galėtų paveikti gydymo efektyvumą 
(tokius kaip amžius, pajamų dydis ar išsilavinimo lygis). Paprastai 

tai yra labai plataus masto tyrimai, aprėpiantys šimtus ir kartais 
tūkstančius pacientų, ir jie dažnai yra „dvigubai akli“, t.y. nei pa- 
cientai, nei jų gydytojai nežino, kas gauna gydymą ir kas gauna 
tik placebą. Tariama, kad šie tyrimai turi nustatyti gryną faktą - ar 
vaistas padeda, ar nepadeda išgydyti ligą. 

Deja, praktiškai RKT duoda miglotus rezultatus. Dėl jų kyla di- 
delių ginčų net tarp pačių medikų. Gydytojai praktikai dažnai at- 
sisako pripažinti tokių tyrimų rezultatus kaip orientyrą priimant te- 
rapinius sprendimus.!'? Kodėl? Pirma, tyrinėtojams tenka rinktis vie- 
ną iš daugelio bazinių apibrėžimų ir skaičiavimo metodikų, dėl ku- 
rių nesutariama pačioje medikų profesijoje, pavyzdžiui, kokie yra 
tiriamos ligos diagnozės kriterijai ir kaip turi būti įvertinamas gy- 
dymo efektyvumas? Esant ginčytiniems baziniams apibrėžimams bei 
kriterijams tyrimas negali būti labai įtikinamas. 

Antra, kad ir kaip eksperimentuotojai stengtųsi pašalinti žmo- 
giškąsias įtakas, eksperimentai atliekami su Žmogiškosiomis būty- 
bėmis, kurios siekia pačios kontroliuoti savo gyvenimą, tad ir patį 
eksperimentą. Pacientai, paprastai rimti ligoniai, jeigu jau įtraukia- 
mi į terapinį testą, gali nesitenkinti viltimi, jog gauna tikrą vaistą, 
o ne placebą. Kai kurie AIDS ligoniai, atrinkti AZT vaisto testams, 
ištyrė jiems siūlomų medikamentų sudėtį, kad išsiaiškintų, ar jie 
gauną placebą, ar aktyvųjį medikamentą. Tada tie, kurie gavo tikrą 
vaistą, dalijosi juo su draugais, kuriems buvo skiriamas tik place- 
bas."' Gydytojai, kuriuos RKT, kaip atrodo, paliečia daug mažiau 


10 Žr. Harry Marks, „Medical Science and Clinical Ambiguity: The Role of 
Clinical Trials in Therapeutic Controversies“, (Harvard School of Public He- 
alth, Center for Analysis of Health Practices, 1981); Alvan R. Feinstein, 
„An Additional Basic Science for Clinical Medicine: II. The Limitations of 
Randomized Trials“, Annals of Internal Medicine 99, no. 4 (October 1983): 
544-550. Kita puiki studija apie tai, kaip kuriami moklso faktai yra B. 
Latour and S. Wolgar, Laboratory Life: The Social Construction of Scientific 
Facts (Beverly Hills: Sage, 1979). 


1 John Lauritsen, Poison By Prescription: The AZT Story (N.Y.: Asklepios, 1990), 
p. 30. Daugelis pacientų homoseksualistų, susiorganizavusių į socialinius 
bei politinius tinklus, pradėjo spausti valdžią, kad ši atsisakytų atsitikti- 
nės atrankos metodų siekdama padaryti sau labiau prieinamus potencia- 
liai efektyvius vaistus. Įdomų pasakojimą apie tai, kaip homoseksualistų 
bendruomenė revoliucionizavo vaistų testavimą, teikia Patricia Siplon, „Ac- 
tion Eguals Life: The Power of Community in AIDS Political Activists“, 
Ph.D. diss., Brandeis University, 1996. 

nei pacientus, vis dėlto taip pat daro tam tikrą įtaką eksperimen- 
tams. Jie priima sprendimus, kuriuos pacientus galima rekomenduo- 
ti eksperimentui, ir nuo jų įtakos bent dalinai priklauso, ar pacien- 
tai nusprendžia dalyvauti jų apibūdinamoje testavimo procedūro- 
je. Garsiame nacionaliniame krūtų vėžio gydymo būdų testavime 
daugelis gydytojų savo pacientes atkalbinėjo nuo dalyvavimo eks- 
perimente. Kai kurie jų manė, jog saugiau imtis radikalių chirurgi- 
nių priemonių nei dėti viltis į mažiau radikalius gydymo būdus, 
tikrinamus eksperimento. Daugelis jų jautė, kad, rekomenduodami 
pacientes eksperimentui, jie rizikuoja sugadinti savo santykius su 
jomis ir prarasti autoritetą." 

Galiausiai gydytojai kartais nenori pripažinti RKT rezultatų dėl 
to, kad naudojimasis RKT sprendžiant terapijos pasirinkimo klau- 
simą atima klinikinio sprendimo galią iš atskiro gydytojo ir ją per- 
leidžia ligoninėse besibazuojančioms į tyrimus orientuotoms medi- 
kų komandoms. Gydytojų praktikų galia, autonomija ir klinikinis 
efektyvumas itin priklauso nuo jų prisiimamo „asmeninio išmany- 
mo“ ir „klinikinės išminties“. Savo pajamas ir prestižą jie grindžia 
žiniomis, įgytomis vertinant unikalias elementų kombinacijas pa- 
vienio asmens atveju. Jie mano, kad medicinos faktai skiriasi nuo 
RKT teikiamų rezultatų. Mokslinė procedūra, kurią iliustruoja RKT, 
tėra vienas iš daugelio žinių įgijimo kanalų ir ji šališkai pasitar- 
nauja tik vienai medikų profesijos grupei." 

Tokie eksperimentai kaip RKT medicinoje tėra vienas iš daugy- 
bės mokslinių faktų kūrimo būdų. Kadangi jie remiasi labiausiai ra- 
finuota mokslinio metodo teorija, t. y. teorija, kuri tenkina visus 
įprastus gerai atliekamo eksperimento reikalavimus, jie iliustruoja 
tai, kokių sunkumų kyla net tada, kai esame tariamai pačios objek- 
tyviausios, vien faktais paremtos informacijos srityje. Polyje infor- 
maciją daugiausia kuria realūs žmonės su savo asmeniniais inte- 
resais, institucinės ištikimybės saitais, su savo kultūriniais bei so- 
cialiniais ryšiais ir su savo trumpalaikiais bei ilgalaikiais interesais. 


12 K. M. Taylor, R. G. Margolese, and C. L. Soskolne, „Physician“ Reasons for 
Not Entering Patients in a Randomized Clinical Trial for Breast Cancer“, 
New England Journal of Medicine 310, no. 21 (May 24, 1984): 1363-1387. 


Sandra J. Tanenbaum, „Knowing and Actingi n Medical Practice: The Epis- 
temological Politics of Outcomes Research“, J. of Health Politics, Policy and 
Law, vol. 19, no. 1 (spring 1994): 27-44. 

Racionalistinis idealas ne tik pervertina informacijos grynumą, 
bet ir perdeda informacija besinaudojančių žmonių racionalumą. 
Jau nebūtina įrodinėti, jog žmonių sprendimai visada priimami ra- 
cionaliai. Daugybė socialinės psichologijos darbų sako, jog, priim- 
dami sprendimus, daugiausia remiamės įpročiais, papročiais, ste- 
reotipais bei kultūrinėmis normomis. Mums daro įtaką ne tik infor- 
macijos turinys, bet ir jos šaltinis, jeigu tai yra asmuo, tai to asmens 
rasė, išvaizda, manieros bei reputacija. Didžiulę įtaką mums daro 
mūsų bendraamžiai, bendradarbiai, šeima bei kitos grupės, kurioms 
priklausome. Atrodo, kad susitapatinimo su svarbiomis referentinė- 
mis grupėmis siekis yra ne mažiau stiprus nei siekis maksimizuoti 
savo naudą.'* Kai iš socialinės psichologijos laboratorijos išeiname 
į realų pasaulį, atrandame panašią padėtį. Atlikdami savo įvairius 
socialinius bei politinius vaidmenis, mes paprastai vadovaujamės 
išankstinėmis nuostatomis bei įsitikinimais, o ne nauja informaci- 
ja. Tas pat pasakytina apie rinkėjų elgesį, apie teisėjų sprendimus, 
apie tai, kaip mokytojai vertina savo mokinių laimėjimus arba psi- 
chiatrai traktuoja savo pacientus." 

Gali pasirodyti, kad visi šie iššūkiai racionaliai žmogaus sam- 
pratai subliūkšta dėl vieno ir to paties kontrargumento, būtent, kad 
rėmimasis stereotipais, grupinėmis normomis, nuostatomis ar anks- 
čiau priimtais sprendimais yra efektyviausias ir ekonomiškiausias 
alternatyvių veiksmo galimybių įvertinimo, tad ir racionalaus spren- 
dimų priėmimo, būdas. Tačiau šis argumentas taip smarkiai išple- 
čia racionalumo sąvoką, kad tik patvirtina mūsų mintį. Jis nutrina 
liniją, skiriančią autonominį, individualų, sąmoningą sprendimą 
nuo neapmąstyto, konformistinio elgesio. 


4 Apie šio šaltinio svarbą žr. Carl I. Hovland, Irving L. Janis, and Harold 


Kelley, Communication and Persuation (New Haven: Yale University Press, 
1953), ch. 2; J. S. Coleman, E. Katz, and H. Menzel, Medical Innovation: A 
Diffusion Study (Indianapolis: Bobbs Merrill, 1966). Apie konformizmą žr. 
Hovland, Janis and Kelley, ch. 5; ir Irving L. Janis, Victims of Groupthink 
(Boston: Houghton Mifflin, 1972). 


Apie rinkėjus žr. Angus Campbell et al., The American Voter (New York: 
Wiley, 1964), ypač 6 ir 7 sk. Apie teisėjų elgesį žr. David Rohde and Ha- 
rold Spaeth, Supreme Court Decision Making (San Francisco: W. H. Freeman, 
1976). Apie mokytojus žr. Robert Rosenthal and Leonore Jacobson, Pyg- 
malyon in the Classroom: Teacher Expectations and Pupils' Intellectual Develop- 
ment (New York: Holt, Rinehart and Winston, 1968). Apie psichiatrus pro- 
fesionalus žr. David Rosenhan, „On Being Sane in Insane Places“, Science 
179 (January 19, 1973): 477—485. 

Išnagrinėję racionalaus įtikinėjimo idealą dabar galime į proble- 
mą pažvelgti kitu aspektu ir paklausti, ar indoktrinacijai išties nė- 
ra vietos polyje, net liberaliame demokratiniame polyje. Prisiminki- 
me, kad indoktrinaciją apibūdinome kaip vienašališkas manipulia- 
cinio įtikinėjimo pastangas, kuriomis siekiama apginti indoktrina- 
toriaus interesus ir atimti iš žmonių galią priimti nepriklausomus 
ir apgalvotus sprendimus. Daugelis politikos analitikų ypač pabrė- 
žia indoktrinacijos vienašališkumo kriterijų, t.y., kad įtikinėjimą vyk- 
do centralizuota valstybinė valdžia. Bent jau teorijoje, jeigu mani- 
puliacine informacija gyventojus apipila dvi ar daugiau konkuruo- 
jančių grupių, tai savo pastangomis jos neutralizuoja viena kitą, ir 
tai Žmones apsaugo nuo indoktrinacijos. 

Tačiau totalitarinės valdžios kol kas nedarykime būtinąja indok- 
trinacijos sąlyga, kad indoktrinacijos neapribotume totalitariniais re- 
žimais vien sąvokos apibrėžimu. Vietoje to mėginkime ją suvokti 
kaip tokį santykį, kuriam esant dominuojantys elitai manipuliuoja 
žmonių įsitikinimais jiems naudingu būdu. Tada bus galima su- 
prasti, kaip indoktrinacija gali veikti netotalitarinėse visuomenėse. 

Pirma, indoktrinacija gali būti vykdoma ir už centralizuotos biu- 
rokratijos ribų. Dominuojančios grupės kiekvienoje visuomenėje sie- 
kia įdiegti tas vertybes bei nuostatas, kurios padeda joms išsaugoti 
savo poziciją. Jos tai daro ir be centralizuotos kontrolės. Mokyklos 
Jungtinėse Valstijose atlieka šią funkciją be jokių centralizuotų mo- 
kymo programų (kaip Prancūzijoje), be vadovėlių cenzūros (kaip bu- 
vusioje Sovietų Sąjungoje), ir be tiesioginės politinės mokyklų tary- 
bų ar mokytojų atrankos kontrolės. Mokyklos yra biurokratinės or- 
ganizacijos, kurios specifiškai socializuoja jų gniaužtuose esančius 
mokinius, kad ir kas konkrečiai vyksta vadinamajame švietimo pro- 
cese. Jos vykdo „užslėptą mokymo programą“, kuri vaikus moko 
būtinai paklusti valdžiai, apie socialinį susisluoksniavimą pagal ta- 
riamus gebėjimų skirtumus, apie discipliną, tvarkingumą ir indivi- 
do pareigą paklusti kolektyviniams planams.!“ 


16 Žr. Philip Jackson, Life in the Classrooms (Chicago: University of Chicago 
Press, 1968); Richard Merelman, „Democratic Politics and the Culture of 
American Education“, American Political Science Review 74, no. 2 (june 1980): 
319-332; Peter Woods, The Divided School (London: Routledge 6 Kegan 
Paul, 1979). 

Lindblomas, kuris vienašališką valdžios įtikinėjimą laiko jo „pre- 
cepcinės sistemos“ kriterijumi, būtų pirmasis, pripažinęs, jog ver- 
slo sektorius liberaliose demokratijose vykdo didžiulę piliečių in- 
doktrinaciją, nors pats šis sektorius nėra nei vieningas agentas, nei 
„valdžia“. Pasak jo, verslas indoktrinuoja piliečius taip, kad šie pri- 
pažintų jo privilegijuotą poziciją priimant tiek ekonominius, tiek po- 
litinius sprendimus ir susilaikytų nuo status guo kritikos „didžiai- 
siais“ politinės ir ekonominės visuomenės organizacijos klausimais, 
t. y. klausimais, kurie liečia privačią nuosavybę, privatų verslą, kor- 
poracijų autonomiją, labai nelygų pajamų ir turto pasiskirstymą ir 
profesinių sąjungų pajungimą verslo pelno interesams.! 

Verslas užsitikrina savo pripažintą dominuojančią padėtį tuo, 
kad jis kontroliuoja ekonomiką ir valdžią ne per kokį nors centrinį 
verslo elito komitetą, bet per savo įtaką viešajam švietimui, žiniask- 
laidai dėka savo pranašesnių organizacinių bei finansinių išteklių. 
Pavyzdžiui, dvidešimtojo amžiaus pradžioje naujai atsiradusi elek- 
tros pramonė reklamavo save taip: aprūpino mokyklas ir bibliote- 
kas tekstais apie „elektros stebuklus ir kilovatų romantiką“, ir teikė 
stipendijas mokytojams bei darė spaudimą vadovėlių leidykloms.!ė 
Po Antrojo pasaulinio karo branduolinė energetika vykdė panašią 
viešųjų ryšių kampaniją už „taikų atomą“. Ir vėl mokykloms buvo 
siunčiama reikiama medžiaga; buvo kuriami reikiami dokumenti- 
niai filmai (pastebėkime racionalistinę grynų faktų dokumentavimo 
metaforą); rengiamos kilnojamos parodos; finansuojamos mokslo lai- 
mėjimų mugės; teikiama parama koledžams, įsivedusiems branduo- 
linės inžinerijos paskaitų kursus; skiriama premija už skautų žen- 
kliuko „branduolinės energetikos žymūnui“ suprojektavimą." 

Verslas savo interesą stumia netiesiogiai - per Žinių naujienas, 
žurnalus, filmus, redakcinius straipsnius, pasisakymus - visa tai 
yra kuriama, inicijuojama ir finansuojama korporacijų vadų, vieni- 
jamų pažiūrų ir interesų panašumo. Nors liberalioms demokratijoms 
nėra būdingi komunizmo ir fašizmo „masiniai monolitiniai proce- 


Žr. Lindblom, op. cit. (išn. 5), ypač 15 sk. 


Grant McConnell, Private Power aud American Democracy (New York: Ran- 
dom House, 1966), p. 19. 


Stephen Hilgartner, et al., Nukespeak: The Sellinęg of Nuclear Technology in 
America (New York: Penguin, 1983), p. 72-82. 

sai“, ir jos nemėgina savo kritikų visiškai nuslopinti, vis dėlto jos 
„toli gražu nepasiekia demokratiniam valdymui būtino žmonių pro- 
to išlaisvinimo“, kurio reikalauja demokratijos idealai.*? 

Antra, indoktrinavimas gali būti vykdomas per įprastus, kas- 
dienius valdžios ir piliečių santykius, ir netgi efektyviau nei per 
rėksmingas Žiniasklaidos kampanijas. Precepcinis modelis suges- 
tijuoja, jog indoktrinavimas vyksta per tiesioginį informacijos tei- 
kimą komunikacijos kanalais - tam tarnauja politikų pasisakymai, 
plakatai, knygos, laikraščiai, radijo ir televizijos transliacijos, fil- 
mai, parodos ir muziejai. Tačiau šalia įprastųjų „komunikacijos ka- 
nalų“ yra dar vienas įtakos kanalas - tai valstybinės agentūros bei 
tarnybos. Šiuolaikinėje demokratinėje gerovės valstybėje valdžia turi 
tiesioginį kontaktą su piliečiais per įvairiausius žemutinės gran- 
dies biurokratus: rinkėjų registruotojus, mokytojus, policininkus, tei- 
katos apsaugos bei rūpybos programų administratorius. Šie žmo- 
nės skleidžia moralinę bei politinę informaciją ir seikėja gėrybes 
bei bausmes. 

Tokių pareigūnų įtakos ir įtaigos galią rodo V. O. Kay studija 
apie rinkimų klerkų ir juodaodžių rinkėjų santykius Pietuose prieš 
Antrąjį pasaulinį karą: 


Registruotoja registruoja bet kurį rinkimų teisę turintį asmenį — juo- 
daodį ar baltaodį - jeigu jis to reikalauja. Tačiau jeigu į ją kreipiasi 
juodaodis, ji jam pasako, jog jis bus užregistruotas, jeigu to reikalaus, 
o paskui jam tyliai, motiniškai paaiškina, kad dar nepribrendo laikas 
juodaodžiams registruotis šioje apygardoje. Žmonės dar nėra tam pa- 
sirengę ir kiltų tik nereikalingų problemų jam užsiregistravus. Pasau- 
lis keičiasi lėtai, - ji aiškina, - bet kartą ateis diena...?! 


Joks centrinės valdžios biurokratas nerašė šių registratorės eilu- 
čių ir joks valstybės kontroliuojamas laikraštis jų neskelbė. Ir vis 
dėlto kai Kay patikrino 1947 m. rinkėjų sąrašus jos apygardoje, jis 
atrado, kad balsavimui užsiregistravo tik šeši iš trylikos tūkstančių 
juodaodžių, turinčių balsavimo teisę. Žinoma, tokie tylūs pasikal- 
bėjimai nebuvo vienintelis poveikio juodaodžių rinkiminiam elge- 


20 Lindblom, op. cit. (išn. 5), p. 213. 
21 V. O. Kay, Jr., Southern Politics (New York: Knopf, 1949), p. 566-567. 

siui veiksnys. Kitas veiksnys buvo smurto prieš juodaodžius grės- 
mė. Vis dėlto čia neabejotinai turime atvejį, kur vyraujantis elitas 
manipuliavo Žmonių įsitikinimais sau naudingu būdu. 

Socialinių paslaugų tiekimo organizacijos turi kai kurių labai 
veiksmingų priemonių savo klientų elgesiui koreguoti. Socialiniams 
darbuotojams dažnai suteikiama galia didinti ar mažinti jų klien- 
tams skiriamos paramos dydį, įtraukti juos į specialias aprūpini- 
mo būstais arba užimtumo programas, atimti vaikus iš šeimų, kal- 
tinamų smurtavimu prieš vaikus. Profesionaliems psichiatrams su- 
teikta galia žmones atiduoti į psichiatrijos gydyklas arba juos iš ten 
išleisti. Teisėjams suteikta galia žmones bausti, sodinti į kalėjimus, 
atimti jų vaikus. Pažvelkime, kokia galia disponuoja Teksaso teisė- 
jas, kuris byloje dėl vaiko perėmimo globon barė dvikalbę meksi- 
kietę motiną dėl to, jog su savo dukra ji kalbėjusi tik ispaniškai no- 
rėdama, kad toji taip pat taptų dvikalbė: 


Blogai elgiatės su dukra, ją faktiškai padarėte savo kambarine. Pasa- 

kysiu tiesiai. Kalbėsite su šiuo vaiku angliškai, ir jeigu mokykloje ji 

nepadarys pažangos, ji bus iš jūsų atimta, nes, būdama jūsų globoje, 
ji liks nemokša.“ 

Tokio pobūdžio grasinimas siekiant priversti natūralizuotą Ame- 
rikos pilietę atsisakyti savo gimtosios kultūros galbūt nėra dažnas 
reiškinys. Tačiau kai tokių grasinimų griebiasi oficialus pareigūnas 
valstijoje, kurioje meksikiečiai sudaro didelę gyventojų dalį ir ku- 
rioje anglų kalba yra vienintelė oficiali kalba, tai jau galima kalbėti 
apie beveik gryną indoktrinaciją. 

Kai kuriose socialinių paslaugų programose naudojami negaty- 
vių ir paskui pozityvių paskatų metodai geram elgesiui sustiprinti. 
Kalėjimai ir nepilnamečių kolonijos siūlo cigaretes, geresnį maistą, 
geresnes buities sąlygas, knygas ir laikraščius bei išvykas į laisvę kaip 
paskatas už bendradarbiavimą. Psichiatrijos institucijos naudoja pa- 
našias priemones socialiai priimtinam arba „normaliam“ elgesiui 
skatinti, pavyzdžiui, pacientų tvarkingumą ir švarumą, ir teikia kokį 
nors atlygį už patarnavimus, už kuriuos laisvi žmonės gauna darbo 
užmokestį, pavyzdžiui, už slaugą, skalbimą ar sargavimą. 


22 Valstijos apygardos teisėjas Samual C. Kiser, cituojamas straipsnyje Sam 
Howe Verhovek, „Mother Scolded by Judge for Speaking in Spanish“, New 
York Times, August 30, 1995, p. A.12. 


13. Faktai 361 


Šio pobūdžio elgesio modifikaciją sunku atskirti nuo precepci- 
nės sistemos modelio, kuriame įtikinėjimo pastangos reikalauja „ak- 
tyvaus atsako“, ne vien pasyvaus klusnumo. Komunistiniai režimai 
su jų pastangomis sukurti „naują žmogų“ kaip tinkamą socialinės 
demokratijos dalyvį tarnauja kaip politinės indoktrinacijos archeti- 
pas Amerikos socialinių mokslų teoretikams. Tačiau pasiklausyki- 
me, ką sako kai kurie Amerikos socialinių mokslų teoretikai, sie- 
kiantys reformuoti asmens charakterį ir sukurti dorus piliečius, kad 
atsispirtų reiškiniui, jų vadinamam socialine patologija: 


Jeigu mums išties rūpi tokios problemos kaip šeimos irimas, parazi- 
tavimas socialinės rūpybės sąskaita, smurtas gatvėse, švietimo siste- 
mos ydos ar net išpūstas viešasis biudžetas, tai valdžia - jau vien to- 
dėl, kad ji apibrėžia šiuos reiškinius kaip problemas, kartu pripažįsta, 
jog žmogaus prigimtis bent iš dalies yra ydinga ir todėl ji stengiasi tai pa- 
keisti. ... Esminis pirmasis žingsnis yra pripažinimas, jog beveik viso- 
se viešojo intereso srityse mes mėginame Žmones paskatinti veikti 
dorai, kad ir kas jie būtų: mokiniai, socialinės paramos prašytojai, po- 
tencialūs įstatymo pažeidėjai, rinkėjai ar viešieji pareigūnai. ... Dory- 
bės ... išmokstama nuolat kartojant teisingus veiksmus. Esame skatinami 
elgtis teisingai smulkmenose, ir ilgainiui imame elgtis teisingai visur, 
nes tai mums teikia malonumo." 


Galiausiai indokrtrinacija gali būti vykdoma ne tik teikiant in- 
formaciją, bet ir ją ribojant. Klasikinis precepcinių sistemų modelis 
neatsižvelgia į informacijos ribojimo vaidmenį veikiant viešąją nuo- 
monę ir sprendimų priėmimo procesą. Indoktrinaciją jis traktuoja 
kaip koordinuojamą pozityvią kampaniją, kai žmonių protai pripil- 
domi šūkių ir propagandos. Tačiau slaptumas ir tyla irgi gali būti 
manipuliacijos įrankiai, juo labiau todėl, kad tokia manipuliacija 
mažiau akivaizdi. 

Demokratijos teorija ir politikos analizė retoriškai pripažįsta ne- 
ribojamo informacijos prieinamumo ir naudojimosi išsamia infor- 
macija principų svarbą sprendimų priėmimo procese. Tačiau nepai- 


23 James O. Wilson, „The Rediscovery of Character: Private Virtue and Pub- 
lic Policy“, The Public Interest, no. 81 (Fall 1985): 3-16 cituojamas 15 p., 
išskirta mano. Apie kitus siūlymus valdžiai imtis žmonių charakterio for- 
mavimo užduoties žr. Gertrude Himmelfarb, The De-moralization of Society 
(New York: Knopf, 1995); Amitai Etzioni, The Spirit of Community (New 
York: Crown, 1993); James O. Wilson, The Moral Sense (New York: Free 
Press, 1993). 

sant šios retorikos informacijos slėpimas yra esminė strategijos da- 
lis bet kurioje žmogaus veikloje - nuo aukščiausių tarptautinių de- 
rybų iki intymių asmeninių santykių. 

Kaip matėme 3 skyriuje („Efektyvumas“), informacijos slėpimas 
nuo realių ar potencialių vartotojų yra esminis pardavėjų galios šal- 
tinis. Neteikdami tam tikros informacijos, pardavėjai gali išlaikyti 
nuolatinę vartotojų bazę ir taip užsitikrinti ilgalaikį savo verslo sta- 
bilumą bei saugumą. Tai paaiškina, kodėl produktų ir paslaugų tie- 
kėjai deda tiek daug pastangų slaptumui išsaugoti. Chemijos ga- 
myklos ir apdirbamosios pramonės kompanijos vengia atskleisti sa- 
vo gaminių sudėtį darbuotojams, gydytojams ar vietos valdžiai tai 
aiškindami būtinybe ginti komercines paslaptis. Ir išties, konkuren- 
cinėje ekonomikoje komercinės paslapties išsaugojimas yra būtinoji 
išlikimo sąlyga. Mažmenininkai dažnai sutartinai slepia informa- 
ciją apie kainas — neskelbia kainininkų arba atsisako informaciją 
apie kainas teikti telefonu. Tokia praktika dažnai naudojasi gydy- 
tojai, teisininkai, laidojimo biurai, vaistinės, optikos, bankai bei kre- 
dito kompanijos. Kita vertus, kaip matėme, vartotojai taip pat daž- 
nai slepia informaciją arba ją iškreipia, ypač draudimo ir finansi- 
nio kredito srityje. 

Slaptumas ne mažiau svarbus politikoje negu rinkoje. Jis atlieka 
tam tikrą vaidmenį rinkimuose, kur kandidatai siekia nuslėpti sa- 
vo kampanijų finansavimo šaltinius bei rėmėjus, kad neišaiškėtų jų 
ryšiai su konkrečiomis grupėmis ar kokie nors sandėriai, sudaryti 
aiškėtų, išsklaidytų iliuziją, kad renkami pareigūnai atstovauja „rin- 
kėjams“ kaip visumai arba kad sprendimus jie priima tik nesuinte- 
resuoto svarstymo pagrindu. Pareigūnai arba įstatymų leidėjai nau- 
jas taisykles arba įstatymus paprastai kuria pusiau slapčiomis. Slap- 
tumas leidžia išsiaiškinti derybines pozicijas jų viešai neskelbiant, 
o tai palengvina kompromisų paieškas. 

Slaptumas yra gynybos politikos atraminis akmuo. Karinėje stra- 
tegijoje ne mažiau svarbu išlaikyti karinių pajėgumų bei planų slap- 
tumą nei stiprinti tuos pajėgumus. Slaptumas, kuriuo manipuliuo- 
jama tarptautinių santykių lygmenyje, gali persikelti ir į vidaus po- 
litiką. 1994 m. Reagano administracijos pareigūnai viešai pripaži- 
no, kad prieš dešimtmetį jie inscenizavo kai kurių ginklų, priklau- 

sančių Strateginei gynybos iniciatyvai, išpopuliarintai Žvaigždžių 
karo vardu, išmėginimus. Išmėginimai buvo inscenizuoti taip, kad 
susidarytų raketos taiklumo regimybė, ir kad Sovietų Sąjunga pati- 
kėtų, jog JAV sukūrė efektyvią priešraketinę sistemą. Casparas Wein- 
bergeris, tuometinis gynybos sekretorius, laikraščiui New York Ti- 
mes sakė: „Visada tenka griebtis apgaulės. Mėgini savo priešinin- 
kus suklaidinti ir pasirūpinti, kad jie nesužinotų realių faktų“. Ta- 
čiau tai dar ne viskas. Pasirodo, kad išmėginimo inscenizavimas 
turėjo suklaidinti ir Kongresą, ir jį įtikinti tolesnio programos finan- 
savimo būtinybe. Vienas iš mokslininkų, dirbusių prie tos progra- 
mos, tam pačiam laikraščio reporteriui sakė: „Mes būtume netekę 
šimtų milijonų dolerių, jeigu nebūtume sėkmingai atlikę šio bandy- 
mo“**. Tai nebuvo pirmas ir paskutinis kartas, kai Pentagonas klai- 
dino Kongresą suklastotais duomenimis apie bandymus" ir ne pir- 
mas kartas, kai vykdomoji valdžia melavo arba teikė klaidinančią 
informaciją Kongresui. Kurioje vietoje spektre nuo demokratinio įti- 
kinėjimo iki „valdiško“ indoktrinavimo turėtų atsidurti tokia poli- 
tika, t. y. politika, kai vykdomoji valdžios šaka manipuliuoja įsta- 
tymų leidėjais teikdama jiems falsifikuotus duomenis? 

Informacija gali būti slepiama nuo plačiosios visuomenės net be 
formalios cenzūros ar formalaus jos įslaptinimo. Branduolinė ir che- 
mijos pramonė slepia įvykstančias avarijas - paprasčiausiai nepra- 
neša apie tai spaudai. Hanfordo, Vašingtono valstija, branduolinė 
jėgainė nedarė jokių viešų pranešimų apie radioaktyvių medžiagų 
nutekėjimus iki pat rimtos avarijos 1973 m. ir nuo tada nusistatė 
labai aukštą slenkstinę ribą, kurią radiaciniam nutekėjimui viršijus 
apie tai turi būti informuota žiniasklaida.“ Sprendimas neteikti in- 
formacijos visuomenei gali būti grindžiamas noru nekelti nereika- 


Cituojama pagal Tim Weiner, „Lies and Rigged "Star Wars“ Test Fooled 
the Kremlin, and Congress“, New York Times, August 18, 1993, p. Al; Tim 
Weiner, “Inguiry Finds "Star Wars' Tried Plan to Exaggerate Test Results“, 
New York Times, July 23, 1994, p. Al. 

2 Žr. U.S. General Accounting Office, „The U.S. Nuclear Triad: GAO's Eva- 
luation of the Strategic Modemnization Program“, Statement of Elinor Che- 
limsky before the U.S. Senate, Committee on Governmental Affairs, June 
10, 1993 (Washington, D.C., U.S. General Accounting Office, 1993, docu- 
ment no. GAO/T-PEMD-93-5). 


26 Hilgartner, et. al., op. cit. (išn. 19), p. 150-159. 

lingos panikos, tačiau, slėpdami informaciją, pareigūnai suteikė sau 
teisę patiems apibrėžti „nereikalingumą“. Informacijos slėpimas ne- 
leidžia formuotis neigiamam visuomenės požiūriui į chemijos pra- 
monę bei branduolinę energetiką. Tokia visuomeninės nuomonės 
formavimosi blokada neabejotinai mus stumia į indoktrinacinio įti- 
kinėjimo spektro pabaigą. 

Kadangi informacijos slėpimas yra neatsiejama strategijos poly- 
je dalis, taisyklės dėl viešinamos ir neviešinamos informacijos yra 
įprastas politinės kovos objektas. Daugelį politinių batalijų galima 
suprasti kaip vienos pusės pastangas išlaikyti savo galią neteikiant 
tam tikros informacijos ir kitos pusės mėginimą prieiti prie tos in- 
formacijos. Būtent šis konfliktas yra informacijos viešumo progra- 
mų (vartojimo prekių, darbo ir sveikatos saugos reglamentavimo sri- 
tyse) ištakose. Į jį atsiremia ir daugelis ginčų dėl sprendimų pri- 
ėmimo procedūrų valstybinėse agentūrose. Imkime tik vieną pavyz- 
dį: iš federalinių administracinių agentūrų dabar reikalaujama iš 
anksto skelbti naujų taisyklių projektus, duoti laiko suinteresuotoms 
pusėms atsiųsti rašytinius komentarus, ir atsakyti į visas reikšmin- 
gas pastabas, pateikiamas šiuose komentaruose. Ši naujovė atspin- 
di tradiciškai silpnų grupių, tokių kaip vartotojai arba aplinkosau- 
gininkai, pastangą padaryti agentūrų sprendimus labiau matomus 
ir sunkiau manipuliuojamus tradiciškai stipresnių žaidėjų, pavyz- 
džiui, pramonininkų grupių.“ 

Įtikinėjimas kaip politinis instrumentas dažnai traktuojamas ar- 
ba kaip neutralus mokslo ir rinkos instrumentas, arba kaip pavojin- 
gas totalitarinės valdžios ginklas. Šie idealūs tipai nepadeda suprasti 
įtakos polyje prigimties. Informacijos formavimas yra neatskiriama 
komunikacijos ir strateginio elgesio dalis. Racionalus idealas grin- 
džiamas klaidinga idėja, kad informacija yra neutralus dalykas ir kad 
žmonės yra visiškai racionalios ir nepriklausomos būtybės. Tačiau 
ir precepcinis modelis daro klaidą postuluodamas, kad indoktrina- 
cija vyksta tik ten, kur centralizuota politinė valdžia skleidžia savo 
propagandą per žiniasklaidą bei švietimo sistemą. Indoktrinacija, api- 
brėžiant ją kaip sąmoningą manipuliavimą žmonių įsitikinimais bei 
preferencijomis ir nepriklausomos minties slopinimą, vyksta ir libe- 


27 Žr. Richard Stewart, „The Reformation of American Administrative Law“, 
Harvard Law Review 88, no. 1 (June 1975): 1667-1813. 

raliose demokratijose. Ji vyksta tiek informacijos slėpimo, tiek infor- 
macijos skleidimo būdu. Ir ji vyksta tiek kasdieniuose piliečių santy- 
kiuose, tiek piliečių santykiuose su valstybe. 


ĮTIKINĖJIMAS POLYJE 


Racionalus- 
demokratinis modelis 


1. Asmens ir val- 
džios sprendimai 
remiasi protu. 


2. Faktai, duomenys 
ir informacija yra 
neutralūs ir padeda 
išspręsti konfliktus. 


3. Valdžia naudoja 
informaciją ir 
švietimą, kad 
individų veiksmus 
suderintų su 
visuomenės 
interesais. 


Totalitarinis modelis 


Žmonės priima val- 
džios propagandą ir 
veikia nesavarankiš- 
kai, kaip marionetės. 


Informacija yra ten- 
dencinga, ribota ir 
kontroliuojama. Ji 
naudojama kaip so- 
cialinės kontrolės 
įrankis, ne kaip de- 
mokratinis nesutari- 


mų sprendimo būdas. 


Valdžia vykdo visų 
indoktrinaciją per 
centralizuotai kon- 
troliuojamus komu- 
nikacijos kanalus. 


Polio modelis 


Priimdami sprendimus, 
žmonės remiasi ne tik 
protu, bet ir papročiais, 
stereotipais, grupės 
normomis. 


Faktai ir informacija 
(net pavadinimai) 
yra interpretacija, ir 
paprastai ginčijama. 
Informacija naudoja- 
ma daryti įtakai ir 
manipuliuoti 
žmonėmis. 


Kiekvienas mėgina 
manipuliuoti kitų 
įsitikinimais bei prefe- 
rencijomis. 

Valdžia ir dominuo- 
jančios grupės turi 
daugiau išteklių, kad 
galėtų daryti poveikį 
kitiems net be centali- 
zuotos kontrolės 
aparato. 

TEISĖS 


Siekis politines problemas spręsti pasinaudojant juridinėmis tei- 
sėmis yra senas Amerikos politinės kultūros bruožas. Daugiau nei 
prieš šimtmetį Alexis de Tocgueville'is pastebėjo: 


Turbūt nėra tokio politinio klausimo, kuris Jungtinėse Valstijose ne- 
būtų anksčiau ar vėliau paverčiamas juridiniu. ... Teisės kalba čia ga- 
na sklandžiai pereina į kasdienę kalbą; įstatymo dvasia, gimusi mo- 
kyklose ir teismuose, pamažu plinta už jų ribų; ji persmelkia visuo- 
menę iki pat žemiausių jos sluoksnių, ir taip visa tauta perpranta ir 
perima kai kuriuos teisėjo bruožus.! 


Norint suvokti, kaip giliai teisės yra įaugusios į mūsų politinę 
kultūrą, pakanka pastebėti, kokia daugybė politinių reikalavimų for- 
muluojama teisių terminais. Abortų problema formuluoja kaip „tei- 
sė į gyvybę“ - viena, prieš „teisę kontroliuoti savo kūną“ — kita. 
Mokyklų integracijos problema formuluojama kaip „teisė į lygų iš- 
silavinimą“ — viena, ir kaip „teisė lankyti artimiausią mokyklą“ - 
kita. Gamyklų uždarymo ir nedarbo problema traktuojama kaip 
„Verslo teisių“ konfliktas su „teise į darbą“. Socialinės rūpybos po- 
litika supriešina vargetos „teisę į pragyvenimą“ su turtuolio „teise 
laisvai disponuoti savo nuosavybe“. Arba pastebėkime, kokia dau- 
gybė įvairių grupių, sekdamos juodaodžių pilietinių teisių sąjūdžio 
pavyzdžiu, mobilizavosi aplink teisių sąvoką: moterys, studentai, 
homoseksualistai ir lesbijietės, kaliniai, vartotojai, čiabuviai ameri- 
kiečiai, šelpiamieji, pagyvenusieji, neįgalieji, jau nekalbant apie pas- 
tangas organizuoti tuos, kurie nėra pajėgūs organizuotis patys, pa- 
vyzdžiui, vaikai, psichikos ligoniai ir benamiai. 


! Alexis de Tocgueville, Democracy in America, J. P. Mayer (ed.), (New York: 
Doubleday Anchor, 1969), p. 270. 

Teisės yra dar vienas būdas žmonių santykiams valdyti ir indi- 
vidų elgesiui koordinuoti siekiant kolektyvinių tikslų. Teisės pasi- 
žymi kai kuriais taisyklių ir sankcijų bruožais, tačiau kaip politinė 
strategija teisės yra labiau difuzinis elgesio standartų artikuliavi- 
mo metodas esamoje konfliktų sprendimo sistemoje. 

Teisių diskursas remiasi dviem tradicijomis, kurias pavadinsiu 
pozityviąja ir normatyvine. Pozityviojoje tradicijoje teisė yra reika- 
lavimas, pagrįstas valstybės galia. Ji išreiškia tam tikrus lūkesčius 
apie tai, ką asmuo gali daryti arba gauti, arba kaip jis bus traktuo- 
jamas; nuo paprastos fantazijos ji skiriasi tuo, kad ją galima reali- 
zuoti pasitelkus valstybę. Oliveris Wendellas Holmesas kartą api- 
brėžė teisę kaip „prognozę apie tai, kaip faktiškai elgsis teismai“ * 
Galime sužinoti, ar tam tikra teisė realiai egzistuoja, tik išsiaiškinę, 
ar valdžia palaikė panašius reikalavimus praeityje, arba mėginda- 
mi jos pagrindu laimėti teismo bylą. Tad teisės šia prasme priklau- 
so nuo specifinės politinės sistemos. 

Normatyvinėje tradicijoje sunkiau išsiaiškinti, ar tam tikra teisė 
egzistuoja (nors tai nėra lengva ar pigu padaryti ir pozityviojoje tra- 
dicijoje), ir joje egzistuoja daugybė koncepcijų apie tai, kaip galima 
apibrėžti teises.? Visas šias normatyvines koncepcijas vienija dvi pa- 
grindinės prielaidos: žmonės gali turėti teisę į dalyką, kurio jie ak- 
tyviai nereikalauja arba kurio siekiant valstybė jų neparemtų; ir tei- 
sės kyla iš kitokio šaltinio nei iš valstybės galios. Ši tradicija lei- 
džia teigti, jog žmonos turi teisę nebūti mušamos savo vyrų net jei- 
gu daugelis jų nesikreipia pagalbos ir jeigu į daugelį tokio smurto 
atvejų teisėsaugos pareigūnai nekreipia dėmesio. Tuo tarpu pozity- 
viojoje tradicijoje žmonos turi teisę nebūti mušamos, tik jeigu joms 
pareiškus protestą valstybė stoja jų pusėn ir sutramdo vyrus. 

Viešosios politikos srityje, kur siekiama pakeisti žmonių santykius 
arba socialines sąlygas, pozityvioji tradicija, atrodo, teikia politinės 
įtakos svertus bei apibrėžtumą, kurių stokoja normatyvinės sąvokos. 
Tačiau aktyvistus, reformatorius ir skriaudžiamuosius dažnai sutel- 


2 Oliver Wendell Holmes, „The Path of Law“, in Collected Legal Papers (New 
York: Harcourt, Brace and Howe, 1920), p. 167-202; citata p. 173. 

3 Kai kurias kitas teisių koncepcijas aptarsiu toliau šiame skyriuje; gerą 
glaustą įvadą į šią problematiką pateikia Stanley Benn, „Rights“, Encyclo- 
pedia of Philosophy, V. 7 (New York: Macmillan, 1967), p. 195-199). 

kia normatyvinio pobūdžio reikalavimai, būtent, kad žmonės turi tei- 
sių, kurios dar nėra pripažintos juridiškai. Polyje šios dvi teisių pu- 
sės yra neatskiriamai susijusios. Pagrindinė šio skyriaus tema bus tai, 
kad juridinės teisės realiose politinėse sistemose yra nuolat dinami- 
zuojamos ir kvestionuojamos normatyviai suvokiamų teisių. 

Tai gali pailiustruoti paprastas pavyzdys. Kai Jungtinių Valsti- 
jų steigėjai nusprendė atsiskirti nuo Britanijos, savo Nepriklauso- 
mybės deklaraciją jie formulavo normatyviniais terminais, teisinda- 
mi savo veiksmus nuorodomis į „prigimties dėsnius ir Dievą“. Jie 
nejautė poreikio remtis žmonių įstatymais, nes, kaip jie sakė: „Mes 
laikome akivaizdžiomis šias tiesas — kad visi žmonės yra sukurti 
lygūs, kad Kūrėjo jie yra apdovanoti tam tikromis neatimamomis 
teisėmis, kurioms priklauso teisė į gyvybę, laisvę ir laimės siekį.“ 
Vis dėlto tada, kai jie formavo naują valdžią, niekas iš jų nesiklio- 
vė tuo, kad „Prigimtis“ ar „Dievas“ apgins šias neatimamas teises. 
Vietoje to jie priėmė rašytinę konstituciją, papildė ją formaliu Tei- 
sių biliu ir nustatė juridinę sistemą spręsti konfliktams, kurių, kaip 
jie suvokė, kils ateityje. Ilgainiui idėjinių poslinkių įtakoje Konsti- 
tuciją papildė naujos nuostatos. Pavyzdžiui, Teisių bilis buvo pe- 
rinterpretuotas taip, kad jame atsirastų teisė į „privatumą“ - žodis, 


TEISIŲ SĄVOKOS POLYJE 


Pozityviosios teisės Normatyvinės teisės 


1. Teisė yra reikalavimas, Teisė yra tai, kas žmonėms 
pagrįstas valstybės leistina daryti, turėti ar 
galia. tikėtis iš kitų Žmonių ir iš 

valdžios. 
„ Teisių šaltinis yra Teisės kyla ne iš galios, bet 
valdžios galia. iš kitokių šaltinių, tokių 
kaip moralė, religija, pro- 
tas arba prigimtinis dėsnis. 


. Žmonės gali turėti Žmonės gali turėti teisę į 
teisę tik į tuos daly- dalykus, kurių jie aktyviai 
kus, kurių jie reikalau- = nereikalauja ir kurių 
ja ir kurių siekiant siekiant valstybė jų 
juos paremtų valstybė. neparemtų. 

kurio nėra nei Bilyje, nei kitur Konstitucijoje. Savo ruožtu teisė į pri- 
vatumą reiškė skirtingus dalykus skirtingiems žmonėms. XIX a. pa- 
baigos konstituciniams juristams ji reiškė turtingų ir garsių Žmo- 
nių teisę būti ginamiems nuo smalsių fotografų ir draudimą skelbti 
jų nuotraukas be jų sutikimo.* Pastarųjų dešimtmečių juristams tei- 
sė į privatumą reiškia tai, kad neleistina asmeniui trukdyti naudo- 
tis kontraceptinėmis priemonėmis, pasidaryti abortą, skaityti namuo- 
se pornografinę literatūrą ar užsiimti homoseksualine praktika? 


Kaip funkcionuoja juridinės teisės 


Ką polyje reiškia juridinių teisių pripažinimo reikalavimai? Į šį 
klausimą galima atsakyti dviem būdais: pirma, apibūdinant tai, ko 
žmonės nori ar galėtų gauti, reikalaudami juridinės teisės ir, antra, 
apibūdinant tai, ką jie turi padaryti, kad tokia teisė atsirastų arba 
būtų realizuota. 

Žmonės, turintys fizinių trūkumų, dažnai reikalauja „teisės į 
darbą“, ir dabar egzistuoja federalinis įstatymas, draudžiantis dau- 
gumai darbdavių žmones diskriminuoti pagal šį požymį. Neįgalūs 
žmonės gali neturėti darbo dėl daugelio priežasčių. Darbdaviai daž- 
nai atsisako juos samdyti; kai kurie negali vairuoti automobilio ar- 
ba pasinaudoti viešuoju transportu vykti į darbą; kai kurie nebuvo 
priimti į mokyklas, kai buvo vaikai, ir todėl nėra gavę reikiamo iš- 
silavinimo; kai kurie galbūt nėra pajėgūs atlikti visų tam tikro dar- 
bo operacijų. Ką šiame kontekste galėtų reikšti teisė į darbą? 

Ji galėtų reikšti, kad kiekvieno dėl darbo besikreipiančio neįga- 
laus asmens kandidatūra būtų svarstoma kaip atskiras atvejis. Darb- 
daviams būtų draudžiama daryti išvadą, kad visi aklieji negali, pa- 
vyzdžiui, valdyti tam tikro mechanizmo. Jiems būtų privalu išsiaiš- 
kinti konkretaus pareiškėjo gebėjimus. Šio tipo teisė yra procedūrinė. 


4 Žr. Samuel D. Warren and Louis D. Brandeis, „The Right to Pricacy“, 
Harvard Law Review 4 (1890): 195-220. 


> Apie pornografiją žr. Paris Adult Theater I v. Slayton, 413 U.S. 49 (1973); 
apie kontracepciją, Griswold v. Connecticut, 381 U.S. 479 (1965); apie abor- 
tą, Roe v. Wade, 410 U.S. 113 (1973); ir apie nepavykusį mėginimą įtraukti 
homoseksualinę praktiką po privatumo teisės skėčiu žr. Bowers v. Hardwick, 
478 U.S. 186 (1986). 

Procedūrinės teisės nustato specifinę procedūrą, pagal kurią turi būti 
priimami svarbūs sprendimai, tačiau ji nenustato teisės į specifinį 
rezultatą (pavyzdžiui, kad darbdavys turi jus pasamdyti). 

Klasikinis procedūrinės teisės pavyzdys yra teisė į nešališką teis- 
mą. Dauguma teisių prieš diskriminaciją, kurių reikalauja juodao- 
džiai, moterys, neįgalieji ir kitos mažumos, yra procedūrinės. Šios tei- 
sės išreiškia reikalavimą, kad sprendžiant asmens priėmimo į darbą, 
aprūpinimo būstu ar mokyklos parinkimo klausimus būtų remiama- 
si individualiomis asmens savybėmis, o ne kolektyvinėmis charakte- 
ristikomis. Dėl to pilietinių teisių strategijoje atsiranda tam tikras pa- 
radoksas: norėdami, kad su jais būtų elgiamasi kaip su individais, 
žmonės pirmiausia turi susiburti ir iškelti grupinius reikalavimus. 

Teisė į darbą galėtų reikšti, kad niekam neleistina kliudyti jums 
įsidarbinti, pavyzdžiui, nustatoma neįgaliųjų nepriėmimo į darbą tai- 
syklė arba sukuriamos fizinės kliūtys žmonėms invalidų vežimėliuo- 
se. Tai būtų substancinė teisė. Substancinės teisės yra teisės į specifi- 
nius veiksmus ir rezultatus. Šiuo atveju būtų suteikta negatyvi sub- 
stancinė teisė, t. y. teisė kažką daryti nekliudomai.* Negatyvios tei- 
sės yra vienos pusės teisės ta prasme, kad individui ar grupei jas įgy- 
jant nereikia antrosios pusės. Antroji pusė gali tik kliudyti naudoji- 
mąsi negatyviąja teise (ko ji negali teisėtai daryti). Klasikinės Konsti- 
tucijos I-osios pataisos teisės - žodžio, susirinkimų, religijos laisvė — 
yra šio tipo teisės, kaip ir teisė burtis į kolektyvus arba balsuoti. 

Net jeigu suteiktume tiek procedūrinę, tiek substancinę negaty- 
vią teisę, neįgalieji vis dėlto galėtų skųstis, kad neturi teisės į dar- 
bą. Jie galėtų teigti, kad reali teisė į darbą reiškia tai, jog kažkas 
privalo sukurti tokius darbus, kuriuos pajėgtų dirbti neįgalieji, ir 
juos tiems darbams samdyti. Pavyzdžiui, 1990 m. Neįgaliųjų ame- 
rikiečių įstatymas reikalauja, kad darbdaviai taip pertvarkytų kai 
kuriuos darbus, t. y. darbų užduotis, įrangą, grafiką, kad juos galė- 
tų dirbti šiaip jau darbui atlikti tinkami neįgalieji.Valdžia neįgalie- 
siems galėtų parūpinti darbų sukurdama „paruošiamąsias darbo 
vietas“ arba, kaip Vokietijoje, reikalaudama iš darbdavių, kad tam 
tikras procentas jų samdomų darbuotojų būtų neįgalieji. 


* Negatyvios substancinės teisės, kaip jas čia apibrėžiu, nesiskiria nuo to, 
ką Isaiahas Berlinas vadina negatyvia laisve (žr. šios kn. 5 sk.) savo raši- 
nyje „Two Concepts of Liberty“, in Four Essays on Liberty (New York: Ox- 
ford University Press, 1969), p. 118-172. 

Šio tipo teisė būtų pozityvi substancinė teisė, t. y. leidžianti turėti 
arba gauti tam tikrą gėrybę, tokią kaip apmokamą darbą, išsilavi- 
nimą, medicinos pagalbą arba maistą. Pozityvi substancinė teisė rei- 
kalauja antrosios pusės, kuri „teisės turėtojui“ parūpina tokią gė- 
rybę. Teiginys, kad asmuo turi teisę į apmokamą darbą arba į me- 
dicininį aprūpinimą, neturi jokios prasmės, jeigu niekas neturi pa- 
reigos tą gėrybę jam parūpinti. Todėl pozityvios substancinės tei- 
sės visada turi būti poruojamos su atitinkamomis kitos pusės pozi- 
tyviomis pareigomis arba prievolėmis. 

Visi trys teisių tipai išreiškia gana įtaigias teisės į darbą inter- 
pretacijas, tad nesunku suvokti, kaip gali kilti įvairių politinių kon- 
fliktų iškilus klausimui, ar neįgalieji turi teisę į darbą ir ko reikia 
tokiai teisei įtvirtinti. Taip pat svarbu pabrėžti, jog visi trys teisių 
tipai apibrėžia tam tikrus žmonių santykius. Šie santykiai yra aki- 
vaizdžiausi pozityvių substancinių teisių atveju, kur aiškiai numa- 
tomos ir atitinkamos pareigos. Procedūrinės teisės nustato, kaip vie- 
na pusė turi priimti sprendimus kitos atžvilgiu. Negatyvios substan- 
cinės teisės sukuria nesikišimo santykius. Būtent šiuo savo aspek- 
tu (tai, kad jos apibrėžia santykius) teisės gali funkcionuoti kaip so- 
cialinio reguliavimo mechanizmas. 

Kaip šios idėjos apie santykius paverčiamos „realiomis“ arba 
praktiškai įgyvendinamomis teisėmis? Ką Žmonės turi daryti, kad 
įtvirtintų savo teises arba išsireikalautų naujų teisių? Griežtai kal- 
bant, juridinę teisę sudaro trys elementai. Pirma, tokia teisė turi bū- 
ti oficialiai deklaruota — tai turi būti įstatymas, taisyklė, sprendimas 
ar kontraktas, nustatantis arba implikuojantis šią teisę. Antra, turi 
būti procedūra ginčams dėl teisių spręsti. Trečia, turi būti priemo- 
nės, kuriomis naudodamiesi teisių turėtojai gali įtvirtinti teisių nu- 
matomą santykį. 

Jeigu grupė rimtai siekia tam tikros teisės, ji negali tenkintis tik 
šūkiais, o turi mėginti išsikovoti formalią teisinę taisyklę, apibrė- 
žiančią tą teisę. Vienas kelias yra visiškai naujo įstatymo priėmi- 
mas arba senojo pataisymas. Pavyzdžiui, 1970 m. pataisa Miestų 
viešojo transporto įstatyme paskelbė, kad „pagyvenę ir neįgalūs as- 
menys turi tas pačias teises, kaip ir kiti asmenys, naudotis miestų 
viešojo transporto priemonėmis ir paslaugomis“. Toliau įstatyme ga- 
na miglotai formuluojama atitinkama pozityvi pareiga teigiant, kad 
tam tikslui „turi būti imamasi specialių pastangų atitinkamai pla- 

nuojant ir konstruojant miestų viešojo transporto priemones bei pa- 
slaugas“. Šio reikalavimo įgyvendinimo užduotis buvo paskirta fe- 
deralinėms transporto programoms.“ 

Kitas kelias yra administracinė teisė. Faktiškai dauguma įstaty- 
mų yra labai bendri, tad jų įgyvendinimui reikia papildomų admi- 
nistracinių taisyklių. Viešojo transporto atveju Transporto departa- 
mentas 1976 m. nustatė, kokių „specialių pastangų“ turėtų imtis 
viešojo transporto tarnybos; šiuo atveju buvo pasitenkinta kai ku- 
riomis iliustracijomis neišdėstant detalių reikalavimų. (Kabineti- 
niams filosofams būtų įdomu pasvarstyti, kokias teises į naudoji- 
mąsi viešuoju transportu turėjo, jeigu išvis turėjo, neįgalieji tarp 1970 
m., kai buvo priimtas įstatymas, ir 1976 m., kai buvo konkretizuo- 
ta, kaip jis turi būti įgyvendintas.) 

Formalų juridinių teisių pripažinimą taip pat gali teikti bendro- 
ji teisė, arba teisėjų sprendimai bylose. Reikalaudami savo teisių pri- 
pažinimo, individai bei jų grupės paprastai mėgina savo reikalavi- 
mus susieti — teisminio bylinėjimosi būdu - su kuria nors esama 
konstitucine nuostata, įstatymu, administracine taisykle arba su 
ankstesniu teismo sprendimu. Pavyzdžiui, neįgaliųjų teisių gynimo 
grupė, remdamasi Miestų viešojo transporto įstatymu, iškėlė ieški- 
nį Vašingtono valstijos Transporto tarnybai dėl to, kad naujoji met- 
ropoliteno sistema su jos labai stačiais eskalatoriais buvo nepriei- 
nama žmonėms invalidų vežimėliuose. Federalinis teisėjas vienoje 
byloje uždraudė pradėti metropoliteno eksploataciją neįrengus liftų 
ir įsakė, kad stotys būtų įrengtos taip, jog būtų „lengvai prieina- 
mos“ neįgaliesiems. Vėliau neįgalieji galėjo apeliuoti į šį teisėjo 
sprendimą kaip į jų teisės į metropoliteno stočių prieinamumą pri- 
pažinimą. Tad bendrojoje teisėje teisėjai, spręsdami ginčus dėl eg- 
zistuojančių konstitucinių, įstatyminių, administracinių arba teis- 
minių standartų, artikuliuoja naujus elgesio standartus. 

Jeigu grupei ar individui nepavyksta rasti teisėjo, kuris jų reika- 
lavimus interpretuotų kaip teisėtus esamų įstatymų šviesoje, jie ga- 
li reikalauti naujo įstatymo arba konstitucinės pataisos. Ilgą laiką 


7 Urban Mass Transportation Act of 1970, 49 U.S.C. 1612(a). Šiuos konfliktų 
dėl viešojo transporto prieinamumo pavyzdžius skolinuosi iš Susan Ol- 
sen, „The Political Evolution of Interest Group Litigation“, in Richard Gam- 
bitta, Marilyn May, and James Foster (eds.), Governing Through Courts (Be- 
verly Hills: Sage, 1981), p. 225-258. 

daugelis viešųjų ir privačių darbdavių mokėdavo už savo darbuo- 
tojų neįgalumo draudimą, tačiau toks draudimas nenumatė nėštu- 
mo kaip draudiminio atvejo, nors jis numatė kai kuriuos draudimi- 
nius atvejus, būdingus tik vyrams, pavyzdžiui, nuplikimą ir vezek- 
tomiją. Moterų teisių gynėjai pirmiausia griebėsi teisminio bylinėji- 
mosi, tačiau kai Aukščiausiasis Teismas atsisakė interpretuoti Kon- 
stitucijos nuostatą apie lygią apsaugą kaip reikalavimą dirbančių 
moterų nėštumą laikyti neįgalumo atveju draudimo polisuose, jie 
kreipėsi į Kongresą ir iš jo gavo reikalaujamą juridinę teisę pagal 
1978 m. priimtą Nėštumo neįgalumo įstatymą. Mėginimas judėti 
konstitucinių pataisų keliu yra daug sunkesnis, kaip tai atrado mo- 
terys, siūlydamos Lygių teisių pataisą, tačiau šis sunkumas nesu- 
stabdo daugelio grupių naujų mėginimų. 

Mūsų decentralizuota federalinė sistema turi didžiulį konstitu- 
cinio, įstatyminio, administracinio ir teisminio lygmens aktų kraitį, 
t. y. aktų, kurie gali tapti atramos taškais žmonėms reikalaujant nau- 
jų teisių. Konstitucija ir federaliniai įstatymai yra universaliausi tei- 
sių pripažinimo ir įtvirtinimo įrankiai, nes jie galioja visiems pilie- 
čiams. Tačiau valstijų ir vietos valdžia taip pat yra svarbi kovos 
dėl teisių arena. Daugelis valstijų turi žmogaus teises ginančių įsta- 
tymų, kurie labiau apsaugo nuo diskriminacijos priimant Žmones į 
darbą arba paskirstant komunalinius būstus nei federaliniai įstaty- 
mai, tačiau jie galioja tik tų valstijų piliečiams. 

Antras juridinių teisių elementas yra labai formalizuota skundų 
nagrinėjimo procedūra, per kurią individai ir jų grupės gali kelti savo 
reikalavimus. Šis bylinėjimosi (ieškovų požiūriu) arba tarpininkavi- 
mo (teisėjo požiūriu) procesas paprastai siejamas su teismais, tačiau 
jis gali vykti ir administracinėse agentūrose. Pavyzdžiui, Socialinės 
rūpybos tarnyba turi keletą šimtų „administracinės teisės teisėjų“, ku- 
riems pavesta nagrinėti skundus tų žmonių, kurie mano, jog jiems 
buvo neteisėtai nutrauktos neįgalumo draudimo išmokos. Tarpinin- 
kavimo esmė yra tai, kad dvi pusės, iš kurių viena reikalauja atstaty- 
ti pažeistą teisę, o kita yra kaltinama dėl šio pažeidimo, pateikia sa- 
vo argumentus neutraliai trečiajai pusei. Bent jau teoriškai ginčas 
sprendžiamas racionalios argumentacijos būdu, t. y. ne prievartos, 
piniginių sandorių ar apeliacijų į emocijas būdu. Tad trečioji pusė, 
arba teisėjas, priimdamas sprendimą, atsižvelgdamas į konkrečias by- 
los aplinkybes, turi taikyti jau egzistuojančias taisykles. 

Klausimas, ar, priimdami savo sprendimus, teisėjai yra kaip nors 
saistomi, yra pamatinė jurisprudencijos mokslo problema. Viename 
galimų atsakymų spektro gale yra požiūris, jog, „teisė yra neišardomas 
loginių santykių tinklas“: teisėjų sprendimus, jeigu patys teisėjai yra 
sąžiningi ir protingi, visiškai determinuoja ankstesnės teisinės taisyk- 
lės. Kitame spektro gale yra požiūris, jog teisėjų sprendimus lemia 
išoriniai veiksniai —- nuo jų pačių savanaudiškų ekonominių ar kla- 
sinių interesų ir kokius valgius jie pasirenka pusryčiams. Tarp šių 
kraštutinumų plyti įvairios koncepcijos apie tai, kad teisėjų sprendi- 
mus lemia strateginė teisės idėjų sąveika su išoriniais veiksniais.* 

Ir vis dėlto būtent pažadas, kad konfliktai bus sprendžiami neut- 
raliai, pagal išankstines taisykles, neatsižvelgiant į žmonių turtinę 
padėtį, galią ar žavesį, legitimizuoja teises kaip socialinio regulia- 
vimo formą. (Prisiminkime teisės viršenybės idealą.) Nors šis abst- 
raktus teisingumo idealas dažnai nutolsta nuo realybės, būtent jis 
motyvuoja politinius agentus ir būtent jis įkūnija pamatines prie- 
laidas, kurios turi būti tikrinamos vertinant į teises orientuotą vie- 
šosios politikos strategiją. 

Galiausiai, kad teisės funkcionuotų kaip politinė strategija, turi 
egzistuoti jų įtvirtinimo mechanizmas. Taisyklių ir paskatų atveju at- 
sakomybė už žmonių elgesio priežiūrą tenka valdžiai (arba taisyk- 
lių kūrėjui). Praktikoje teisėsaugos ir reguliavimo tarnybos informa- 
ciją apie taisyklių pažeidimus gauna daugiausia per piliečių skun- 
dus, nors policijos skyrių kaltintume aplaidumu, jeigu, kovodamas 
su nusikalstamumu, jis nedarytų nieko daugiau, kaip tik atsakinėtų 
į telefono skambučius. Teisių atveju, priešingai, atsakomybė už tai- 
syklių laikymąsi tenka teisių turėtojui. Mūsų teisinė sistema grin- 
džiama prielaida, jog teisių pažeidimus, patirdami jiems daromą ža- 
lą, turi atrasti patys teisių subjektai. Ši prielaida nurodo dar vieną 
bruožą, kuriuo teisės skiriasi nuo taisyklių. Taisyklių atveju priežiū- 
ros paskirtis - iš anksto užkirsti kelią pažeidimams, kad šie nepada- 
rytų didelės žalos; teisių atveju nukentėjusioji pusė paprastai gali 
kelti ieškinį tik po to, kai pažeidimas (fizinis arba juridinis) jau yra 
padarytas. 


Š Svarstant šį klausimą geriausia pradėti nuo Edward Levi, Legal Reasoning 
(Chicago: Universsity of Chicago Press, 1949), ir Leif Carter, Reason in Law, 
2nd ed. (Bosto: Little, Brown, 1984). 

Tarus, kad kažkas atrado pažeidimą ir teisme sėkmingai apgynė 
savo ieškinį, vis dar išlieka problema, kaip pažeidėją priversti atly- 
ginti žalą. Teisių, kaip ir taisyklių, sistemos turi remtis teisėtumo ga- 
lia, kad skatintų daugumą Žmonių savo noru paklusti įstatymams ir 
teismų sprendimams. Galiausiai teisminio proceso rezultatas tėra tik 
deklaracija. Jeigu viena pusė tos deklaracijos nepaiso, reikia kitų prie- 
monių. Teisės turi būti pagrįstos jėgos panaudojimo grėsme. 

Bene dramatiškiausias šio principo taikymo pavyzdys buvo Ja- 
meso Mereditho byla 1963 m., kurioje juodaodis Meredithas federa- 
linio teismo sprendimu gavo leidimą stoti į segreguotą vien baltųjų 
Misisipės universitetą. Misisipės gubernatorius pareiškė, kad nevyk- 
dys teismo sprendimo ir paskelbęs, kad Misisipės teismai „prilygs- 
ta Aukščiausiajam Teismui ir savo gebėjimais jį pranoksta“, asme- 
niškai užstojo kelią Meredithui į universiteto pastatą ir sukvietė šim- 
tus įtūžusių piliečių atvykti į universitetą protestuoti prieš Mere- 
ditho registraciją. Pritardamas teismo sprendimui, prezidentas Ken- 
nedy federalizavo Misisipės nacionalinę gvardiją ir keletą šimtų ka- 
rių nusiuntė į universitetą Meredithui apginti, ir vėliau, kol jis bai- 
gė universitetą, jam skyrė federalinius sargybinius.? 

Mokyklų integracijos problema dažnai vaizduojama kaip mo- 
delis, iliustruojantis, kaip turėtų veikti juridinės teisės. Įstatymų lei- 
dėjai ir teismai oficialiai deklaruoja tam tikras teises; po to atran- 
dama jų pažeidimų ir jie užprotestuojami teismuose; teismas aiškina 
ir tikslina teises, taikydamas iš anksto nustatytas taisykles naujiems 
atvejams; efektyviai veikiantis įtvirtinimo mechanizmas garantuo- 
ja, kad žmonių elgesys galiausiai atitiks oficialiąją politiką. Šiame 
modelyje formalus tam tikros teisės deklaravimas veikia tarsi ma- 
giškoji burtų lazdelė, transformuojanti visuomenę. Richardas Klu- 
geris, vertindamas Aukščiausiojo Teismo sprendimo byloje Brown 
v. Board of Education poveikį,'? rašė: „Sprendimas reiškė, kad juoda- 
odžių teisės staiga pasikeitė; juodaodžiai atgimė naujoje santvar- 
koje. Juodaodžių kaip žmogiškųjų būtybių vertę akimirksniu pakei- 


9 Čia remiuosi kn. Arthur M. Schlezinger, Jr., A Thousand Days (Boston: 
Houghton Mifflin, 1965; Fawcett paperback edition), p. 858-867. 

10 Byloje Brown v . Board of Education 347 U.S. 483, 74 S.Ct. 686 (1954) Aukš- 
čiausiasis Teismas pirmąkart paskelbė (1954 m.), kad „segregacija prieš- 
tarauja lygybės prieš įstatymą principui“. 

tė šalies Aukščiausiojo Teismo sprendimas.“!! Martinas Lutheris 
Kingas kreipėsi į prezidentą Kennedy prašydamas pasirašyti Pilie- 
tinių teisių bilį ir tokiu būdu „vienu plunksnos brūkštelėjimu smogti 
mirtiną smūgį segregacijai.“! 

Šis magiškas požiūris į teises visiškai pagrįstai buvo pavadintas 
„teisių mitu“.!? Teisės retai veikia taip gerai, kaip jos suveikė Jameso 
Mereditho atveju, ir net jeigu jos kartais taip suveikia vieno žmogaus 
ar vienos situacijos atveju, teisėms kur kas sunkiau pakeisti institu- 
cinės galios struktūras bei elgesio normas, kurios veikia individų 
veiksmus. Federalinis batalionas gali prastumti į universitetą vieną 
žmogų, tačiau jis negali pakeisti visų tų nuostatų ir procedūrų, ku- 
rios subtiliai atima iš juodaodžių norą mėginti stoti į daugumą uni- 
versitetų arba neleidžia, net turint universiteto diplomą, susirasti ge- 
rą darbą rinkoje. Kaip Robertas Dahlas rašė 1957 m., praėjus trejiems 
metams po Brown v. Board bylos, „Pats savaime Teismas neturi be- 
veik jokios galios paveikti nacionalinės politikos kursą“. 

Kartais teisių strategija vaizduojama kaip iš viršaus nuleidžiama 
politika: įstatymų leidėjai priima naują įstatymą (arba teismas pri- 
ima sprendimą), deklaruojantį tam tikrą teisę, ir nuo tada jis amžiams 
reguliuoja tam tikrus santykius." Kartais ši strategija vaizduojama 
kaip iš apačios kylanti politika: individas, remdamasis esamais įsta- 
tymais, pareikalauja teisės į tam tikrus santykius ir per teisminio by- 
linėjimosi procedūrą išsikovoja naujos teisės deklaraciją.!'* Tačiau bet 
kuriuo atveju „teisių mite“ formalios, oficialios juridinių teisių de- 
klaracijos yra dėmesio centre tiek ieškovams, siekiantiems skriaudos 
atitaisymo, tiek teisėjams, priimantiems sprendimus bylose. 


1 Richard Kluger, Simple Justice: The History of Brown v. Board of Education 
and Black America's Strugęle for Egualitų (New York: Vintage Books, 1977), 
p. 749. 


Cituoju pagal Schlesinger, op. cit. (išn. 9), p. 849. 


5 Stuart Scheingold, The Politics of Rights (New Haven: Yale University Press, 
1974). 


Robert Dahl, „Decision Makingi n a Democracy“, Journal of Public Law 6 
(1957): 279. 


Pavyzdžiu gali būti Klugerio interpretacija, žr. išn. 11. 


12 


14 


15 


16 Pavyzdžiui, po Jameso Mereditho bylos vienas Afrikos delegatas JT Gene- 


ralinėje asamblėjoje gyrė JAV valdžią už tai, kaip ji sprendžia rasinių san- 
tykių problemą: „Tam, kad vienas negras galėtų eiti į mokyklą, ji grasina 
gubernatoriams ir teisėjams kalėjimu ... Ji siunčia kariuomenę užimti Mi- 
sisipės universitetą.“ Cituoju pagal Schlesinger, op. cit. (išn. 9), p. 866. 

"TEISĖS KAIP POLITIKOS INSTRUMENTAI 


Teisių tipai 


Procedūrinė 
teisė 


Substancinė 
teisė 


Negatyvi 
Pozityvi 

Teisių šaltiniai 
Įstatymų 
leidėjai 
Konstitucijos 
Administracinės 


tarnybos 


Teismai 


Apibrėžia privalomą sprendimų 
priėmimo procesą 


Apibrėžia specifines gėrybes, į kurias 
gali pretenduoti žmonės 


Teisė būti laisvam nuo suvaržymų; 
niekam neleistina kliudyti jums atlikti 
tam tikrus veiksmus 


Teisė kažką turėti arba gauti; nurodo 
kažkam pareigą tą gėrybę parūpinti 


Taisyklės, nustatomos bet kokio lyg- 
mens atstovavimo institucijos (federa- 
linės, valstijos ar vietos valdžios) 


JAV Konstitucija arba valstijų 
konstitucijos 

Taisyklės ir reguliavimas, priklausantis 
agentūros kompetencijai 

Anksčiau priimti visų teisės sistemos 
lygmenų teisėjų sprendimai bei 
precedentai 


Teisių mechanizmai 


Formali 
deklaracija 
Bylinėjimosi 
procesas 
Įtvirtinimo 
procesas 


Paskelbta vieno iš keturių minėtų 
šaltinių 


Ginčo sprendimas, priimamas 
neutralios trečiosios pusės (teisėjo) 


Inicijuojamas piliečių (jų įgaliotinių ar 
kolektyvų), kurie mano, jog jų teisės 
buvo pažeistos 


Bylinėjimosi procesą organizuoja valdžia. 
Teismų sprendimų vykdymas: daugiau- 
sia remiasi savanorišku piliečių 
klusnumu 

Polyje teisės nėra paprastas mechanizmas. Panašiai kaip taisyk- 
lės, paskatos bei visos kitos politinės strategijos, teisės yra kuria- 
mos politikos agentų sąveikoje iš amorfiškos ir nuolat kintančios 
teisingumo ir neteisingumo, gėrio ir blogio idėjų samplaikos. 


Teisių kūrimas polyje: 
normatyvinis juridinių teisių pagrindas 


Pasiryžimas kelti ieškinius yra absoliučiai būtina teisių sistemos 
funkcionavimo sąlyga. Bylos gali pasirodyti teisme tik tuo atveju, 
jeigu kas nors mano, jog jo teisės buvo paneigtos ir pasiryžta kelti 
bylą. Teismai kaip teises gali artikuliuoti tik tuos reikalavimus, ku- 
riuos individai ar organizacijos kelia kaip savo teises. Ieškovų ti- 
pai ir jų keliamų ieškinių tipai lemia tai, kokio tipo teises generuo- 
ja teisminis procesas. Todėl oficialiai deklaruojamos teisės atspindi 
žmonių idėjas apie tai, ką jie laiko teisėmis, motyvus, kurie juos stu- 
mia reikalauti tam tikrų teisių, ir galias bei išteklius, kuriuos jie ga- 
li panaudoti bylinėjimosi procese. 

Iš kur žmonės semiasi idėjų apie teises? Iš dalies, žinoma, tos 
idėjos ateina iš oficialių šaltinių, tokių kaip konstitucija bei įstaty- 
mai, ir iš mokyklinių žinių apie valdymą bei teises. Mūsų idėjos 
apie teises taip pat ateina iš platesnių intelektinių moralinės filo- 
sofijos srovių. Jungtinėse Valstijose didelę įtaką turėjo prigimtinių 
teisių doktrina, kaip tai liudija Nepriklausomybės deklaracija. Šioje 
tradicijoje teisės kildinamos iš gilesnių šaltinių nei žmogaus sukurti 
įstatymai, todėl teisinga visuomenė turi kurti tokius įstatymus, ku- 
rie suteiktų formą jau egzistuojančioms prigimtinėms teisėms. Jeigu 
juridinės teisės neatitinka prigimtinių teisių, prigimtinės teisės vis 
vien išlieka, nes jos yra „neatimamos“. Kitos moralinės filosofijos 
doktrinos teises kildina iš įvairių gėrio ir blogio principų, randa- 
mų religiniuose tekstuose, racionalioje argumentacijoje, viešojoje 
nuomonėje arba socialinėje praktikoje bei socialinėse institucijose.! 


1/ Apžvalgą žr. Benn, op. cit. (išn. 3). Rafinuotą teisių kildinimo iš racionalu- 


mo traktuotę siūlo Bernard Gert, The Moral Rules (New York: Harper 
Torchbook, 1973); apie jų kildinimą iš socialinės praktikos žr. Michael 
Walzer, Spheres of Justice (New York: Basic Books, 1983), ypač 3 sk. 

Kad ir koks būtų moralinių principų šaltinis, moralinių teisių idėja 
leidžia kalbėti apie galimą juridinių teisių atotrūkį nuo moralinių 
teisių, todėl tampa logiškai įmanoma ir moraliai galbūt net būtina, 
kad žmonės reikalauti teisių, kurių valdžia nepripažįsta ir negina. 

Ši moralinių ir juridinių teisių priešprieša išjudina visą kovos 
dėl teisių dinamiką. Idėjos bei teorijos apie moralines teises teikia 
ne tik intelektinį kovos dėl teisių pagrindą, bet ir emocinį postūmį 
veiksmui. Žmonės įsivelia į kur kas daugiau kontliktų nei gali jų 
iškelti į teisinę areną formalių ieškinių pavidalu, ir su dauguma 
konfliktų dorojamasi paprasčiausiai susitaikant su problema, ją ig- 
noruojant arba mėginant derėtis.!š Į teismus kreiptis žmones paska- 
tina jausmas, jog yra paliesti moralės dalykai. Kaip skelbia vieno 
tyrimo išvada, žmonės išorinės paramos konfliktuose siekia tada, 
kai jie „savo problemą konceptualizuoja kaip principinę skriaudą“."? 

Klausimas, kokiu būdu žmonės savo problemas konceptualizuo- 
ja kaip teismiškai taisytinas skriaudas, yra viena iš didžiųjų socia- 
linių mokslų mįslių. Čia neabejotinai svarbu priežastingumo mo- 
deliai. Žmonės nekelia pretenzijų kitiems, jeigu problemą suvokia 
kaip nulemtą likimo. Tik tuo atveju, kai jie gali identifikuoti žmo- 
giškąjį problemos šaltinį, pretenzijos įgyja prasmę. Tačiau šis atsa- 
kymas mus tik paragina judėti kitu keliu ir mėginti išsiaiškinti tas 
visas skirtingas socialines bei politines jėgas, kurios problemas stu- 
mia į žmogiškojo priežastingumo erdvę (žr. 8 skyrių). 

Formalūs įstatymai, teisminių sprendimų precedentai ir visuo- 
meniniai sąjūdžiai neabejotinai veikia žmonių idėjas apie tai, dėl 
kokio pobūdžio problemų jie teisėtai gali jaustis nuskriausti ir tikė- 
tis teisinio jų sprendimo. Kai kurių teoretikų požiūriu, teisingumo 


18 Šią teisinių nesutarimų sampratą, kuri juos mato kaip socialinių konflikų 
ledkalnio viršūnę, teikia Marc Galanter, „Reading the Landscape of Dis- 
putes: What We Know and Don't Know (and Think We Know) About Our 
Allegedly Contentious and Litigious Society“, UCLA Law Review 31 (1983): 
4-71, ypač p. 11-18. 


B Sally Engle Merry and Susan S. Silbey, „What Do Plaintiffs Want: Reex- 
amining the Concept of Dispute“, The Justice System Journal 9 (1984): 151- 
178, p. 154; tačiau Galanteris (išn. 18, p. 30-31) mano, jog dauguma ju- 
ridinių ginčų kyla dėl instrumentinių, o ne moralinių motyvų. Žr. taip pat 
William Felstiner, Richard Abel, and Austin Sarat, „The Emergence and 
Transformation of Disputes: Naming, Blaming, Claiming ...“, Law and Society 
Review 15 (1980-81): 631-654. 

normos kyla iš kintančių visuomenės technologinių galių ir iš jos 
mėginimų dorotis su naujai iškylančiomis problemomis.?? Kiti į tei- 
sių ekspansiją žvelgia ciniškiau ir traktuoja ją kaip sąmoningą „tei- 
sių pramonės“ produkciją, gaminamą pilietinių teisių organizaci- 
jų, teisės profesorių, politikų ir publicistų.?! Dar kita teorija Ameri- 
kos kliovimąsi teisėmis kildina iš mūsų ankstyvosios politinės kul- 
tūros, kuri pabrėžė privačios nuosavybės teisių apsaugą kaip pa- 
grindinę valdžios užduotį.“ Nepaisant visų jų nesutarimų šios skir- 
tingos teorijos sutaria dėl to, kad neformalios normos daro didžiulį 
poveikį juridinėje sistemoje atsirandančioms formalioms teisėms. 
Juridinių teisių generavimo procese ne tik ieškovus motyvuoja 
normatyvinės teisių prasmės. Teisėjai apeliuoja ir į moralinius ide- 
alus bei normas. Niekur šių vizijų įtaka nėra labiau akivaizdi nei 
deliktinės teisės (:orts) srityje. Deliktinė teisė, kartais vadinama „at- 
sitiktinumų teise“ (law of accidents) arba „deliktinės civilinės atsako- 
mybės teise“ (liability law), yra teisės šaka, liečianti tuos kasdienio 
gyvenimo reikalus, kurie nėra reguliuojami baudžiamosios teisės 
draudimais ar formalių kontraktų reikalavimais. Jos sričiai priklau- 
so visa toji aibė būdų, kuriais žmonės gali padaryti žalos vieni ki- 
tiems ir kokių atsargumo arba saugos priemonių jiems privalu imtis 
kitų Žmonių atžvilgiu; ji sprendžia klausimą, kokio pobūdžio žalos 
iš žmonių galima pagrįstai reikalauti nedaryti, ir kaip nustatyti kom- 
pensaciją už žalą tais atvejais, kai kompensacijos reikalavimas at- 
rodo teisėtas. Deliktinė teisė padeda žmonėms dorotis su žala, ku- 
rią jiems daro automobiliai, naminiai gyvūnai ir ganomi galvijai, sta- 
tybos ir statybinės konstrukcijos, vartojimo produktai, gydymas ar 
net paprasčiausias savo darbo ar verslo užduočių vykdymas. 
Kitaip nei baudžiamojoje teisėje, deliktinė teisė neturi jokio ofi- 
cialaus kodekso. Vietoje to ji remiasi „protingo žmogaus“ idėja, t. y. 
tuo, ką tam tikros bendruomenės žmonės laiko privalomais elgesio 
standartais. Šio fiktyvaus įsijautimo į protingo žmogaus situaciją bū- 


20 Žr., pavyzdžiui, Lawrence Friedman, Total Justice (New York: Russell Sage, 


1985) ir Jethro K. Lieberman, The Litigious Society, 2nd ed. (New York: Ba- 
sic Books, 1983). 


Richard Morgan, Disabling America: The „Rights Industry“, in Our Times 
(New York: Basic Books, 1984). 


22 Mary Ann Glendon, Rights Talk (New York: Basic Books, 1991), ypač 1-2 sk. 


21 


14. Teisės 381 


du teismai mėgina artikuliuoti elgesio standartus ir reikšti bendruo- 
meninio gyvenimo bei viešojo intereso vizijas. XIX a. pabaigos delik- 
tinė teisė buvo palanki kylančios pramonės poreikiams. Teisėjai daž- 
nai vadovavosi prielaida, kad nelaimingi atsitikimai ir avarijos ge- 
ležinkeliuose ar gamyklose yra neišvengiama arba būtina industria- 
lizacijos kaina. Jų nuosprendžiai retai skelbdavo, kad pramoninin- 
kai privalo imtis atsargumo priemonių ir užkirsti kelią nelaimingiems 
atsitikimams, arba kad Žmonės, sužaloti geležinkelių, tramvajų, au- 
tomobilių ar kitokių mechanizmų, turi teisę į kompensaciją. Šiuolai- 
kinė deliktinė teisė yra kur kas mažiau palanki naujoms technologi- 
joms ir ji įžvelgia kur kas daugiau žalingų šalutinių jos padarinių, 
priklausomų nuo žmogiškojo veiksnio. Pavyzdžiui, teismai kaltina 
vakcinų gamintojus dėl tų labai retų atvejų, kai vakcinavimas sukėlė 
rimtų ligų, nors tokie kaltinimai gali atimti paskatas iš vaistų pra- 
monės gaminti vakcinas. 

Teisėjų argumentacija deliktinėse bylose dažnai formuluojama to- 
kia kalba, kuri aiškiai liudija jų rėmimąsi tuo, ką jie laiko bendruo- 
menės normomis ir lūkesčiais. Teisindami savo sprendimus jie daž- 
nai sako, jog daro tik tai, ko reikalauja „civilizuotumas“, „visuo- 
menės interesas“, „padorumo standartai“ arba „sudėtinga šiuolai- 
kinė visuomenė“. Pateiksiu tik kelis pavyzdžius: 

1931 m. byloje dėl sužeisto dviratininko, kuris atsitrenkė į pra- 
viras stovinčio automobilio duris: 


Taikome standartus, kuriais vadovaujasi žmonijos dauguma nustaty- 
dama, kas yra deramas elgesys... 2 


(Kabinetiniai filosofai, atsibuskite: Kaip žmonijos dauguma gali 
išspręsti šią bylą?) 


1872 m. byloje dėl spjūvio į veidą: 


... įstatymas ... turi garantuoti apsaugą nuo tokių įžeidžiančių išpuolių 
..., kad visuomeninė rimtis būtų išsaugota ir kad nereikėtų griebtis 
asmeninės prievartos kaip vienintelės atsakomosios priemonės ... Šis 
poelgis buvo niekšybės kvintesencija.*“ 


23  Osborne v. Montgomery, 234 N.W. 372 (1931). 
2 Alcorn v. Mitchell, 63 Il. 553 (1872). 

Galiausiai 1944 m., ieškinyje prieš Coca-Cola dėl butelio, kurį ati- 
darius purslai aptaškė moters veidą: 


Viešoji politika reikalauja, kad griežta atsakomybė būtų nustatoma vi- 
sur ten, kur ji veiksmingiausiai mažins grėsmes gyvybei ir sveikatai, 
kurias kelia nekokybiški produktai ... Ginant visuomenės interesą turi 
būti draudžiama į rinką tiekti nekokybiškus ir pavojingus produktus.* 


Normatyvinės prasmės yra tarytum gravitacijos jėgos, traukian- 
čios ir stumiančios visas juridines teises. Kadangi deliktinė teisė ne- 
siremia oficialiu kodeksu, teisėjų vadovavimasis normatyvinėmis vi- 
zijomis sprendžiant šio pobūdžio bylas yra lengviau pastebimas nei 
kitose teisės srityse. Deliktinės teisės pavyzdžius pateikiu todėl, kad 
kartą aiškiai išgirdę jos moralizuojantį balsą čia, jį geriau girdėsi- 
me ir teisiniuose sprendimuose kitur. Štai dar du pavyzdžiai, šį- 
kart iš konstitucinės teisės srities. 

1986 m. Aukščiausiasis Teismas turėjo nuspręsti, ar valstija turi 
teisę įvykdyti mirties nuosprendį žmogžudžiui, kuris išprotėjo sė- 
dėdamas mirtininkų kameroje. Teisėjų daugumos nuomone, proto 
netekusio Žmogaus egzekucija būtų „barbariškas ir nežmoniškas“ 
aktas. Teisinant šį sprendimą buvo apeliuojama į „prigimtinį pasi- 
baisėjimą, kurį civilizuotai visuomenei kelia idėja, jog gali būti nu- 
žudytas asmuo, nepajėgiantis bendrauti su savo paties sąžine ar 
dievybe“ ir į būtinybę „apginti pačios visuomenės orumą susilai- 
kant nuo beprasmiško ir barbariško kerštavimo“. Tad „civilizuotu- 
mo“ ir „orumo“ reikalavimai teisėjų daugumai buvo pakankamas 
pagrindas suteikti nuteistajam reikiamą procedūrinę apsaugą. Tuo 
tarpu migloti „viešosios politikos reikalavimai“ pasitarnavo pagrin- 
du teisėjo Rehnguisto atskirajai nuomonei: „Sukuriant konstitucinę 
teisę į psichinės sveikatos patikrinimą tiems, kurie neturi ko pra- 
rasti ją pripažindami, sukuriama dingstis ir paskata kelti niekuo 
nepagrįstas psichinio nesveikumo apeliacijas.“2 

1954 m. byloje Brown v. Board of Education Aukščiausiasis Teis- 
mas priėmė sprendimą, kad viešųjų mokyklų segregacija jau nepri- 
imtina. Tokiu būdu Teismas panaikino savo ankstesnį sprendimą 
byloje Plessy v. Ferguson, kurioje jis išreiškė nuomonę, jog „atskiros, 


25 Escola v. Coca-Cola Bottling Co., 150 Pa. 2d 436 (1944), išskirta mano. 
26 Ford v. Wainwright, 477 U.S. 399 (1986). 

bet lygios“ mokyklos baltaodžiams ir juodaodžiams neprieštarauja 
Konstitucijos XIV Pataisos nuostatoms dėl lygybės prieš įstatymą. 
Štai kaip teisėjai aiškino savo nuomonės pasikeitimą: 


Spręsdami šią problemą negalime atsukti laikrodžio rodyklės atgal į 
1868 metus, kai buvo priimta [XIV] Pataisa ar net į 1896 metus, kai 
buvo priimtas sprendimas Plessy v. Ferguson byloje. Turime atsižvelgti 
į viešojo švietimo dabartinį lygį ir į dabartinę jo vietą Amerikos gy- 
venime. Tik taip galime nustatyti, ar segregacija viešosiose mokyklo- 
se pažeidžia šių ieškovų teisę būti lygiai ginamiems įstatymų.?? 


Juridinį klausimą apibrėžęs kaip klausimą dėl švietimo vietos 
„Amerikos gyvenime“, Teismas sutelkė savo dėmesį į tai, kaip seg- 
reguotas švietimas atsiliepia juodaodžių padėčiai bendruomenėse: 


Atskiriant [vaikus] ... vien jų rasės pagrindu jiems įdiegiamas savo 
padėties bendruomenėje nevisavertiškumo pojūtis, ir tai gali nepatai- 
somai paveikti jų širdis ir protus.* 


Sprendimas byloje Brown v. Board of Education dažnai pateikia- 
mas kaip socialinių tyrimų poveikio teisminei praktikai pavyzdys, 
nes teisėjai rėmėsi psichologų pateiktais duomenimis apie segrega- 
cijos padarinius vaikams. Tačiau į socialinių tyrimų rezultatus tei- 
sėjai atsižvelgė tik sprendimo išnašoje, o visa įtikinamoji jo galia 
remiasi apeliavimu į mūsų užuojautą juodaodžiams vaikams. 

Visais atvejais, kai teisėjai nori nukrypti nuo precedento ir kuria 
naujas teises bei pareigas arba apriboja senąsias, jie teisina savo 
sprendimą (ir ruošia savo auditoriją jo pripažinimui) griebdamiesi 
retorikos apie „pasikeitusias socialines sąlygas“. Jie piešia dabarti- 
nės ir tuometinės visuomenės paveikslus, pasakoja istorijas apie tai, 
kaip teisė atsilieka nuo socialinės kaitos, ir daro išvadą, jog „juridi- 
nis atsakymas, kurį ruošiamės jums pateikti, yra mūsų vienintelis ga- 
limas pasirinkimas“. Iliustruojant tai, kaip praktiškai veikia tokie pa- 
veikslai, verta panagrinėti bylą, kurioje koledžo studentas nužudė 
merginą, savo buvusią draugę, netrukus po to, kai koledžo gydytojui 
pranešė apie šį savo ketinimą. Iškilo klausimas, ar gydytojas priva- 
lėjo įspėti savo paciento merginą. Paprastai gydytojas privalo laikyti 
paslaptyje visa, ką jam pasako jo pacientas. Įpareigoti gydytoją išduoti 


27 Brown v. Board of Education, 347 U.S. 483, 74S. Ct. 686 (1954). 
28 Ibid. 

kitiems paciento jam konfidencialiai suteiktą informaciją reikštų ra- 
dikaliai pakeisti buvusį šventą ir neliečiamą gydytojo ir paciento san- 
tykį. Teismas samprotavo piešdamas tokį situacijos paveikslą: 


Dabartinė ankšta ir kompiuterizuota visuomenė didina visų jos narių 
tarpusavio priklausomybę. Šioje įvairių rizikos veiksnių kupinoje vi- 
suomenėje negalime taikstytis su grėsme, kurią keltų gydytojo sle- 
piamas žinojimas, jog jo pacientas kelia mirtiną grėsmę.? 


Šie visuomenės paveikslai atlieka svarbų vaidmenį juridinėje ar- 
gumentacijoje. Ne logika, o šie paveikslai pateisina sprendimą. Pa- 
nagrinėkime du Aukščiausiojo Teismo sprendimus dėl Balsavimo 
teisių įstatymo, Kongreso priimto 1965 metais. Juo siekiama juoda- 
odžiams garantuoti realią balsavimo teisę. Kadangi kai kurie Pie- 
tų baltieji politikai buvo įsigudrinę balsavimo taisykles bei balsa- 
vimo apylinkes konstruoti taip, kad juodaodžiams kandidatams be- 
veik neliktų šansų laimėti, Kongresas pareikalavo, kad bet koks bal- 
savimo taisyklių bei apylinkių keitimas turi sulaukti Teisingumo 
departamento pritarimo. Pietų Karolina metė iššūkį Kongresui abe- 
jodama jo galia kontroliuoti valstijų balsavimo taisykles, ir svar- 
biu 1966 m. sprendimu Aukščiausiasis Teismas patvirtino Balsa- 
vimo teisių įstatymą.“ Vyriausiasis teisėjas Warrenas savo kalbą 
pradėjo nuo ilgos istorijos apie rinkėjų diskriminaciją Pietuose. Jis 
papasakojo apie tai, kaip Pietų valstijos naudojo raštingumo tes- 
tus, kad juodaodžius nušalintų nuo balsavimo. 


„Paprastai rinkėjo registracijos sąlyga buvo asmens mokėjimas skai- 
tyti ir rašyti. ... Baltaodžiams šis patikrinimas dažniausiai nebuvo tai- 
komas arba jiems buvo pateikiami lengvesni klausimai; spręsdami 
tuos klausimus jie sulaukdavo pareigūnų pagalbos ir buvo registruo- 
jami net jų atsakymuose esant rimtoms klaidoms. O juodaodžiams 
buvo pateikiami sunkiausi klausimai ir nesuteikiama jokios pagalbos 
ir nedovanojama net menkiausių klaidų.“ 


Warreno vadovaujamam Teismui rinkimų diskriminacija buvo 
„blogis“. Žvelgdamas į pietinių valstijų baltojo elito elgesį Teismas 


2  Tarasoff v. Regents of University of California, 131 Cal. Rptr. 14 (1976), p. 
411. 


30 South Carolina v. Katzenbach 383 U.S. 301 (1966). Visos citatos šioje pa- 
straipoje yra iš šio dokumento. 

matė tik „gudrybes“, „klastą“ bei „nesiliaujantį ir išradingą“ fede- 
ralinių įstatymų nepaisymą. Pietinių valstijų rinkimų taisyklių kon- 
trolės įvedimas buvo teisinamas tuo, kad „jurisdikcija, kuri grieb- 
davosi klastos susigalvodama įvairių naujų taisyklių tik tam, kad 
būtų įamžinta rinkėjų diskriminacija ... veikiausiai tęstų panašius 
manevrus“, kad tik apeitų Balsavimo teisių įstatymo nuostatas. 

1992 m. daug konservatyvesnis Aukščiausiasis Teismas vėl 
svarstė Balsavimo teisių įstatymo kompetencijos ribų klausimą. Šį- 
kart svarstymą inicijavo Laurence'as Presley, pirmasis juodaodis, 
išrinktas į šešių narių grafystės komisiją Etowa grafystėje, Alaba- 
moje.?! Tuose pačiuose rinkimuose į komisiją buvo išrinktas ir nau- 
jas baltaodis narys. Dviem naujiems nariams dar nepradėjus eiti sa- 
vo pareigų, esamos komisijos keturi nariai, visi baltieji, „perorgani- 
zavo“ komisijos pareigybes. Vietoje buvusios tvarkos, kai kiekvie- 
nas komisijos narys kontroliavo savo apygardos kelių bei statybų 
fondus, visi grafystei skiriami fondai buvo sujungti į vieną, kurio 
kontrolę perėmė keturi išlikę komisijos nariai. Naujai išrinktam bal- 
tajam komisijos nariui buvo paskirta grafystės inžinerijos departa- 
mento priežiūros užduotis. Ponui Presley buvo paskirta grafystės 
teismo pastato priežiūros funkcija - faktiškai jis buvo padarytas vy- 
riausiuoju durininku. 

Presley įsitikinimu, įvykdytas pareigybių perorganizavimas pri- 
lygo to pobūdžio rimtam ir diskriminaciniam balsavimo taisyklių 
pakeitimui, kuriam reikia Teisingumo departamento pritarimo. Ta- 
čiau Aukščiausiasis Teismas nusprendė, jog Balsavimo teisių įsta- 
tymas netaikytinas įstaigos pareigybių pakeitimams, o tik pakeiti- 
mams, tiesiogiai liečiantiems balsavimo aktą. Teisėjas Anthony Ken- 
nedy, reikšdamas daugumos nuomonę, nepasakojo juodaodžių 
skriaudų istorijos, kurioje įvykis su pareigybių perorganizavimu po 
juodaodžio išrinkimo būtų vaizduojamas kaip dalis strategijos, nau- 
dojamos, kad juodaodžiai neprieitų prie valdžios. Vietoje to teisė- 
jas Kennedy pasitenkino pastebėjimu, jog „vienas sveikintinas de- 
mokratijos, kurioje visa valdžia kyla iš žmonių, padarinys“ yra tai, 
kad „kiekvienas valdžios sprendimas galiausiai remiasi balsavimu“. 
Todėl realioji problema, kurią kėlė ši byla, buvo tik klausimas, kaip 
nubrėžti aiškią liniją tarp „balsavimo taisyklių keitimo ir valdžios 
einamojo funkcionavimo bei organizavimo keitimo“. Didžiausi jo 

įžvelgiami pavojai buvo ne juodaodžių diskriminacija, bet Balsavi- 
mo teisių įstatymo „nevaržoma ekspansija“ ir federalinės valdžios 
spaudimas valstijoms bei vietos savivaldai: 


„Kad federalizmas veiktų kaip praktinė valdymo sistema, o ne vien 
kaip poetinis idealas, valstijoms turi būti suteikta numatoma, bet kar- 
tu efektyvi galia organizuoti savo pačių valdymą“. 


Kiekvienas iš šių Teismo sprendimų teikė naują juodaodžių pi- 
liečių teisių ir federalinės bei valstijų valdžios pareigų apibrėži- 
mą. Kiekvienu atveju sprendimas buvo teisinamas remiantis tam 
tikru visuomenės paveikslu, ir kiekvienas teismas galėjo priimti vis 
kitokį sprendimą nupiešdamas kitokį jos paveikslą. Būtent šie pa- 
veikslai, o ne įstatymų formuluotės ar loginė dedukcija suteikia po- 
stūmį teisiniams sprendimams ir skatina (arba neskatina) jų pri- 
pažinimą visuomenėje. 

Šie visuomenės paveikslai atlieka svarbų vaidmenį teisių įgy- 
vendinimo procese, o ne vien teisėjų sprendimų lygmenyje. Kaip 
matėme 12 skyriuje („Taisyklės“), advokatai, prokurorai, inspekto- 
riai ir kiti teisėtvarkos pareigūnai vadovaujasi savo praktinėmis tei- 
singumo normomis. Kiekvieną konkretų atvejį jie lygina su savo 
„įprasto apiplėšimo“, „geravalio gamyklos savininko“ ar „tipiško 
girtuoklio“ vaizdiniais. Šios „teisinio folkloro kategorijos“ suteikia 
gyvybės sausoms įstatymo formuluotėms.?? Reziumuojant geriausia 
pacituoti tai, kaip Oliveris Wendellas Holmesas 1881 m. apibūdi- 
no teisę: 


Teisės gyvybingumas priklauso ne nuo logikos, o nuo patirties. Vie- 
no ar kito laikotarpio įtampos, vyraujančios moralinės ir politinės te- 
orijos, viešosios politikos institucijų pobūdis, net prietarai, kuriuos tei- 
sėjai perima iš savo bendrapiliečių, turi kur kas didesnę reikšmę nei 
silogizmai apibrėžiant žmonių valdymo taisykles.“ 


3 Presley vu. Etowa County Commission 112 S. Ct. 820 (1992). Visos citatos 


tolesnėje pastraipoje yra iš šio dokumento. 


32 Žr. šios knygos 12 skyrių („Taisyklės“); taip pat Lynn Mather and Barba- 


ra Yngvesson, „Language, Audience and the Transformation of Disputes“, 
Law and Society Review 15, 1980-81: 775-821. 

3 Oliver Wendell Holmes, Jr. The Common Law (Boston: Little, Brown, 1881), 
p. 1. 

Teisių kūrimas polyje: 
politinis juridinių teisių pagrindas 


Esminis juridinių teisių mito elementas yra „lygybės prieš įsta- 
tymą“ idėja. Teoriškai besibylinėjančiųjų tapatybė neturi daryti po- 
veikio jų reikalavimų svoriui, t. y. tam, kiek dėmesio jiems skiria ar 
kokią svarbą jiems teikia teisėjas. Jų tapatybė neturi daryti poveikio 
ir jų galimybėms pasiekti patį teismą. Teisinė sistema, pasak teori- 
jos, konstruojama taip, kad skatintų individų - net silpniausių ben- 
druomenės narių - dalyvavimą sistemoje. Kaip rašo vienas akade- 
minis tyrinėtojas, „ji teikia unikaliai demokratinį ... mechanizmą, ku- 
riuo naudodamiesi atskiri piliečiai gali pasitelkti viešosios valdžios 
galią jų interesams apginti, ... net nesikreipdami į kokį nors kolek- 
tyvą ir nelaukdami visuomenės paramos.“** 

Šio mito vaizdiniai tiesiogiai perimami iš rinkos modelio, kuria- 
me viešasis interesas stebuklingai susiklosto iš savanaudiškų indi- 
vidų siekių. Panašiai kaip atskiri vartotojai konkurencinėje rinkoje, 
vedami savanaudiškų interesų, padeda visuomenei pasiekti maksi- 
malią visuomenės gerovę, taip šiame juridinių teisių modelyje at- 
skiri piliečiai, gindami tik savo pačių individualias juridines tei- 
ses, padeda visuomenei kurti ir ginti demokratinės teisės sistemą. 

Tačiau polyje ieškovai ateina į teismą ne vien kaip tarpusavyje 
pakeičiami abstrakčių interesų atstovai. Bylinėjimasis vyksta tarp 
žmonių, užimančių skirtingą padėtį visuomenėje, ir ji jiems sutei- 
kia didesnę arba mažesnę galią teismuose. Jeigu, kaip tariama kla- 
sikinėje teorijoje, teisiniai ginčai yra varžybos tarp individų, kurie 
atsitiktinai atstovauja didelių grupių interesams, tai jos taip pat yra 
varžybos tarp didelių grupių interesų, kuriems atsitiktinai atstovauja 
konkretūs žmonės. 

Pasitelkę 9 skyriaus sąvokas, šias varžybas galime aprašyti kon- 
centruotų ir difuzinių interesų terminais. Labai įtaigų šio pobūdžio 
aprašymą pateikė Marcas Galanteris.?? Koncentruoti interesai teisi- 
niuose ginčuose yra tie agentai, kurie dažnai naudojasi teismais sa- 


3 Frances Kahn Zemans, „Legal Mobilization: The Neglected Role of Law in 
the Political System“, American Political Science Review 77 (1983): 690-703, 
p. 692. 


3 Marc Galanter, „Why the 'Haves' Come Out Ahead: Speculations on the 
Limits of Legal Change“, Law and Society Review 9 (1974-75): 95-160. 

vo kasdienėje veikloje; Galanteris juos vadina „daugkartiniais Žai- 
dėjais“. Difuziniai interesai yra žmonės, kurie teismais naudojasi 
retai arba pripuolamai; juos jis vadina „vienkartiniais žaidėjais“. 
Žemvaldžiai, draudimo kompanijos, bankai ir, žinoma, advokatai 
bei prokurorai visą laiką dirba su teismais; nuomininkai, apdraus- 
tieji, skolininkai ir vienkartiniai nusikaltėliai atsiduria teisme tik re- 
tais atvejais, o teismo byla jiems yra didelis gyvenimo įvykis. Šie 
skirtingi santykiai su teisine sistema skirtingų tipų Žaidėjams ne 
tik suteikia skirtingų išteklių naudojimuisi teisinėse varžybose, bet 
ir nulemia skirtingus ginčų sprendimo tikslus. 

daugelis kitų bylų jų laukia ateityje. Jiems nėra labai svarbi vienos 
kurios bylos baigtis, jiems daug svarbiau išlaikyti bendrą stiprią 
savo poziciją. Jiems labiau rūpės išsikovoti tam tikrą teisių dekla- 
raciją — naują formalią taisyklę, kuri būtų jiems palanki daugelyje 
bylų - nei laimėti atskirą bylą. Ir labiau tikėtina, jog jie turės pa- 
kankamai išteklių kovai dėl savo ilgalaikių interesų — ne tik todėl, 
kad jie dažnai atstovaus stambiam verslui, bet ir todėl, kad bylinė- 
jimasis teisme dažnai bus jų verslo dalis, tad jie planuos bylinėji- 
mosi išlaidas ir jiems bus lengviau pasiekti masto ekonomiją. 
konkrečią bylą. Jiems veikiausiai labai rūpi bylos baigtis, nes nuo 
jos daug kas priklauso jų gyvenime, tačiau pati byla paprastai ne- 
liečia jų pragyvenimo priemonių ir jie neturi nei pakankamai lėšų, 
nei didelio noro įsitraukti į ilgas teismines batalijas. Tad jie bus lin- 
kę eiti į kompromisus, baigti bylinėjimąsi kuo greičiau ir nustoti eik- 
voti pinigus advokatams. Jiems labiau rūpės apčiuopiamas bylos 
baigties rezultatas (ar liks tik skolingi, ar teks sėsti į kalėjimą?), o 
ne siekis išsikovoti naują taisyklę, kuri galios būsimoms byloms. Net 
organizuotai interesų grupei gali reikėti apčiuopiamo laimėjimo 
sprendžiant konkretų skriaudos atvejį, kad išliktų pati grupė. Pa- 
vyzdžiui, keliose bylose dėl viešojo transporto prieinamumo neįga- 
liesiems neįgaliųjų teisių gynimo grupės pasitenkino susitarimais 
dėl to, kad transporto agentūros aprūpins stoteles bei transporto 
priemones papildoma įranga, užuot reikalavusios naujų teisinių ga- 
lių ar naujos įstatymų interpretacijos.* 


3 Olsen, op. cit., (išn. 7), p. 240-244. 

Čia mūsų nagrinėjama griežtoji dichotomija iš tikrųjų yra konti- 
nuumas, kaip tai matėme 9 skyriuje. Svarbiausia yra santykinė kon- 
kuruojančių interesų koncentracija konkrečiose varžybose. Daug šių 
varžybų vyksta tarp dviejų daugkartinių žaidėjų, pavyzdžiui, tarp 
profsąjungų ir darbdavių arba tarp reguliuojančių agentūrų ir re- 
guliuojamų firmų. Daug šių varžybų vyksta tarp vienkartinių Žai- 
dėjų; pavyzdys gali būti skyrybų arba kaimynų nesantaikos bylos. 
Tačiau didžiausią teisinių varžybų dalį sudaro bylos tarp daugkar- 
tinių ir vienkartinių žaidėjų: žemvaldžiai prieš nuomininkus; pro- 
kurorai prieš kaltinamuosius; gamintojai prieš vartotojus; Sociali- 
nės rūpybos administracija prieš socialinės paramos prašytojus ar- 
ba gavėjus. 

Šis neatitikimas reiškia, kad varžybų pusės yra lygios prieš įsta- 
tymą. Jas skiria ne tik finansinių išteklių bei juridinių gebėjimų, bet 
sau leisti ilgiau laukti nei vienkartiniai; jie turi nuolatinį kontaktą 
su teismo personalu ir todėl turi geresnį priėjimą prie informacijos 
arba net naudingų ryšių. Kadangi daugumos bylų sprendimas jau 
būna suderėtas prieš paskelbiant formalųjį sprendimą, šie derybi- 
nių galių skirtumai turi didelės reikšmės.?? 

Koncentruotų ir difuzinių interesų skirtumas taip pat reiškia, jog 
tai, ar teismo sprendimas sukuria naują teisių formuluotę (naują tai- 
syklę), ar tik išreiškia dviejų tiesiogiai paliestų pusių sandorį, dau- 
giausia priklauso nuo pusių tapatybės. Labiau tikėtina, kad du 
daugkartiniai žaidėjai, iš kurių kiekvienas yra suinteresuotas tam 
tikra taisykle, atkakliai bylinėsis dėl to, kad teismo sprendimas ne 
tik duotų konkretų rezultatą, bet ir naują taisyklę. Savo ruožtu klau- 
simas, ar teismo sprendimas duoda naują taisyklę, yra svarbus dėl 
to, kad juridinių teisių kaip reguliavimo instrumentų galia kyla iš 
to, jog jos galioja daugiau nei vienam atvejui ir nustato standartus 
ištisoms veiklos sritims. 

Jeigu besibylinėjančių tapatybė turi reikšmės tiek bylos baigties 
tipui (nauja taisyklė arba konkretus rezultatas), tiek tam, kas bus 


37 Maždaug 80-90 procentų baudžiamųjų bylų išsprendžiamos kaltintojo ir 
gynėjo sandorio būdu, ir maždaug 90 procentų civilinių išsprenžiamos pu- 
sių susitarimo būdu. Žr. Galanter, „Reading the Landscape“ (išn. 35 aukš- 
čiau), p. 27-28. 

laimėtojas, tai galima tarti, jog daug politinės energijos bus skiria- 
ma pastangoms „sukonstruoti“ laimėtoją. Nors Galanteris pagrįs- 
tai ir labai įtaigiai pabrėžia varžovų tipų svarbą ir pačių varžybų 
nelygiavertiškumą, varžovų pasirodymas prieš tribunolus nėra vi- 
siškai atsitiktinis dalykas, nepaliestas strateginių manevrų. 

Sąmoningas varžovų konstravimas vyksta keliais būdais. Inte- 
resų grupės kaip strategine priemone kovoje dėl naujų teisių savo 
nariams naudojasi „kritinėmis bylomis“ ir tam jos stengiasi surasti 
ieškovų su aukštu laimėjimo potencialu. Idealus ieškovas turi būti 
ne tik tokioje faktinėje situacijoje, kuri atrodytų palanki geidžiamam 
juridiniam rezultatui gauti, bet ir privalo turėti tam tikrų kitų bruo- 
žų: turėti gerą visuomeninį įvaizdį; pasižymėti asmeninėmis savy- 
bėmis, kuriomis žavisi vidutinis amerikietis; būti situacijoje, kuri jam 
pelnytų Žmonių simpatiją; būti pasiryžusiu bylinėtis iki galo, kad 
būtų pakeistos taisyklės. Nacionalinė spalvotųjų gyventojų gynimo 
asociacija (NSGA, NAACP) rūpestingai atsirinkdavo ieškovus dau- 
gumoje šeštojo ir septintojo dešimtmečio bylų dėl pilietinių teisių, 
tarp jų — ir Jamesą Meredithą. Jamesas Meredithas, devynerius me- 
tus atitarnavęs karinėse oro pajėgose, ypač tiko mokyklų segregaci- 
jos bylai dėl to, kad jo karinė tarnyba šaliai sukūrė atitinkamą vi- 
suomenės moralinį įsipareigojimą jo atžvilgiu ir todėl, kad jis, kaip 
atrodė, buvo pajėgus atlaikyti puolimą, kurį turėjo sukelti pastanga 
įtvirtinti jo juridines teises.** Šioje strategijoje, nors nominalus ieš- 
kovas yra tik atskiras individas, jis yra remiamas organizacijos, kuri 
gali turėti didžiulių juridinių ir finansinių išteklių ir būti gyvybiš- 
kai suinteresuota bylos baigtimi.?? 

Interesų grupės taip pat gali struktūrizuoti teisinius ginčus taip, 
kad nominaliais ieškovais arba atsakovais būtų organizacija ar ke- 
letas organizacijų. Pavyzdžiui, profesinės sąjungos aktyviai reiškiasi 


38 Asociacijos naudojamą „kritinės bylos“ strategiją aprašo Clement Vose, 


Caucasians Only: The Supreme Court, The NAACP, and the Restrictive Cove- 
nant Cases (Berkeley: University of California Press, 1967). 


3 Niekas iš tikrųjų nežino, kiek bylinėjimąsi motyvuoja arba koordinuoja or- 


ganizacijos, o ne individai; nesutariama ir dėl to, ar šis reiškinys liudija 
teisinės sistemos pagedimą. Pirmuoju klausimu žr. Galanter, „Why the 'Ha- 
ves“ ...", (išn. 35), p. 136, išn. 101. Antruoju - vertinimo - klausimu žr. 
Zemans (išn. 34); Scheingold (išn. 13), ypač 8 sk.; Morgan (išn. 21). 

kaip ieškovės bylose dėl darbų saugumo ir sveikatos apsaugos įsta- 
tymų. Kur reikiama organizacija neegzistuoja, o tai yra tikėtina di- 
fuzinio intereso situacijoje, ten šiokios tokios juristų iniciatyvos dė- 
ka galima panaudoti kolektyvinio ieškinio instrumentą. Byloje dėl 
krūtų silikoninių implantų, kaip ir daugelyje kitų bylų dėl vartoji- 
mo produktų žalos, nebuvo jokios organizacijos, vienijančios mote- 
ris su krūtų implantais, tačiau kolektyvinio ieškinio taisyklės leido 
juristams (skleidžiama informacija pacientėms ir gydytojams) su- 
burti žalą patyrusių ieškovių kolektyvą. Galiausiai 400 000 iš vie- 
no milijono moterų su krūtų implantais prisidėjo prie kolektyvinio 
ieškinio.*? 

Kai žmonėms teismuose ima atstovauti organizacijos, teisinė 
sistema tampa mažiau demokratinė palyginti su ta institucija, kur 
individai „kreipiasi į viešąją valdžią savo vardu ir savo interesų 
vedami.“ Tiek teisėjams, tiek ginčo pusėms svarbu žinoti, ar tam 
tikra organizacija ar ieškinį padavęs kolektyvas išties atstovauja 
ieškovams, kuriems jos skelbiasi atstovaujančios. Teisėjai atidžiai 
tiria tokias organizacijas, kad įsitikintų tuo, ar jų nariai kontroliuoja 
jų lyderius ir tokius kolektyvus, mėgindami nustatyti, ar visi jų na- 
riai pasižymi tais pačiais juridiškai svarbiais bruožais ir ar jie su- 
tinka paklusti bylos sprendimui, kad ir koks jis būtų. Taisyklės, 
apibrėžiančios, kada organizacijos ir neorganizuoti kolektyvai ga- 
li būti ieškovais, yra intensyvios politinės kovos laukas, nes po- 
tencialiai jos gali pakeisti koncentruotų ir difuzinių interesų jėgų 
balansą. 

Savo ruožtu kolektyvinių bylų lyderiai, konstruodami savo ieško- 
vus, dažnai mėgdžioja strategijas, kuriomis naudojasi parlamentinė 
politika. Susana Olsen atkreipia mūsų dėmesį į dvi tokias strategi- 
jas. Kūginis ieškovų telkimas - kai pasirenkami individai su reikiamo- 
mis charakteristikomis, kurios garantuoja sėkmę (kaip kritinių bylų 
atveju) ir kartu pritraukiama daugybę kitų ieškovų vadovaujantis te- 
orija, kad skaičiai daro poveikį teisėjui. Kaip aiškino vienas neįga- 
liųjų teisių gynėjas: „Negali sėdėti [priešais teisėją] ir sakyti, kad tu 


*0 Gina Kolata, „A Case of Justice, or Total Travesty?“ New York Times, June 
13, 1995, p. D1, D5. 


41 Citata iš Olsen, op. cit. (išn. 7), p. 249. 

reikalauji išleisti šimtus milijonų dolerių šiai [transporto] sistemos 
modifikacijai, ir kad tai mokesčių mokėtojams kainuos visą šią sumą 
vien dėl to, kad trys žmogeliai teigia, jog to reikalauja jų juridinės ir 
pilietinės teisės“.*! Subalansuoto sąrašo strategija konstruodama ieš- 
kovą kombinuoja individus arba organizacijas, atstovaujančias skir- 
tingiems interesams platesnėje interesų grupėje. Pavyzdžiui, byloje 
dėl neįgaliųjų teisių Kalifornijos viešojo transporto sistemoje lyde- 
riai kruopščiai rinkosi dalyvius tiek iš įsitvirtinusių konservatyves- 
nių organizacijų, tokių kaip Cerebrinio paralyžiaus sąjunga, tiek iš 
naujesnės ir karingesnės Berklio nepriklausomo gyvenimo centro or- 
ganizacijos. 

Šios labiau parlamentinės strategijos juridinėje arenoje primena 
tas problemos apibrėžimo strategijas, kurias nagrinėjome 8 skyriu- 
je, kur politiniai agentai problemą sąmoningai formuluoja taip, kad 
interesai atrodytų koncentruoti arba difuziniai, savanaudiški arba 
visuomeniniai. Tiek kūginis ieškovo telkimas, tiek subalansuoto są- 
rašo strategija yra pozicijos normatyvinio patrauklumo stiprinimo 
priemonės. Simboliniu būdu individualų arba organizuotą ieškovą 
jos paverčia altruistu, ginančiu kitų interesus. Šiomis priemonėmis 
taip pat įperšama mintis, jog problema liečia „daugybę“ žmonių, o 
politinėje kultūroje, išpažįstančioje daugumos principo viršenybę, 
dideli skaičiai daro įspūdį. 


Ar teisės realiai veikia? 


Atsakymas priklauso nuo to, ką reiškia „veikia“. Teisės papras- 
tai neveikia mechaniškai, ką jau aptarėme pirmoje šio skyriaus da- 
lyje. Nėra taip, kad kažkas, pastebėjęs neatitikimą tarp faktinio el- 
gesio ir oficialios teisių deklaracijos, griebiasi bylinėjimosi; bylinėji- 
masis atveda prie naujos teisių deklaracijos; ši leidžia teises įgy- 
vendinti, o teisių įgyvendinimas sukelia svarbių socialinių poky- 
čių.“ Tačiau teisės turi kitų padarinių, mažiau tiesioginių už teisi- 


* Panašiai Scheingoldas formuluoja „teisių mitą“, op. cit. (išn. 15), p. 5. 
Literatūrą juridinio poveikio klausimu (t.y., ar juridinės deklaracijos Ie- 
mia reikšmingus socialinių bei politinių santykių pokyčius) ir juridinių 

nių normų įtvirtinimą specifinėse situacijose, ir būtent šie padari- 
niai nusako pagrindinį būdą, kuriuo teisės įgyja veiksmingumą kaip 
viešosios politikos strategija. Kalbant konkrečiau, teisės „veikia“ mo- 
bilizuojant naujus politinius aljansus, transformuojant socialines 
institucijas bei dramatizuojant ribas, kurių pagrindu klostosi ben- 
druomenės. 

Juridiškai apibrėžtų teisių sąsaja su normatyvinėmis teisių idė- 
jomis yra galinga politinės mobilizacijos priemonė. Teismai teikia 
areną, kurioje žmonės savo problemas gali vaizduoti kaip koniflik- 
tus tarp gėrio ir blogio. Šios arenos prieinamumas gali pakeisti žmo- 
nių supratimą apie problemų priežastis bei atsakomybę ir jų įsiti- 
kinimus apie tai, kas jiems teisėtai priklauso. Vien sąsaja su teisi- 
ninku gali „padidinti kliento piktinimosi galias“ .9 

Taikydamas iš anksto nustatytas taisykles, teismas kasdieniškus 
konkrečių ginčų faktus konvertuoja į skambius teisės principus. 
Konkretus ginčas apibendrinamas jį lyginant su kitais panašaus ti- 
po ginčais — šį tipą nustato teisėjas ir dėl jo kaunasi juristai. Api- 
bendrinamas ginčas politizuojamas ir iškeliamas iš asmeninių pro- 
blemų srities. Sprendimas byloje Brown v. Board of Education nein- 
tegravo mokyklų, tačiau jis oficialiai pripažino paplitusią segrega- 
cijos praktiką, ją pasmerkė ir taip paskatino juodaodžius pajusti sa- 
vo priklausomybę didesnei grupei, turinčiai teisę į kitokį jos trakta- 
vimą. Politiškai aktyvūs teisininkai talkina šiam procesui strategiš- 
kai kurdami organizacinius ir kolektyvinius ieškovus. Tokiu būdu 
teisės gali sukurti naują kolektyvinės tapatybės pojūtį ir skatinti ras- 
tis naujiems aljansams. 

Kartu teisių ir bylinėjimosi sistema yra kritikuojama dėl to, kad 
platesnius socialinius konfliktus ji suskaido į atskirų žmonių gin- 
čus, pavyzdžiui, išskiria vieną asmenį iš masės žmonių, patirian- 
čių žalą, arba vieną kompaniją iš visos pramonės, vykdančios žalin- 
gą praktiką. Kai kuriais požiūriais ši kritika yra pagrįsta, tačiau bū- 
tų klaida nekreipti dėmesio į strateginį naudojimąsi teismais refor- 


pajėgumų klausimu (ar teisinė sistema, jos dabartiniu pavidalu, yra pajė- 
gi dorotis su kompleksinėmis viešosios politikos problemomis) apžvelgia 
Gerald Rosenberg, The Hollow Hope: Can Courts Bring About Social Change? 
(Chicago: University of Chicago Press, 1991). 


3 Scheingold, (išn. 13), p. 135. 

muojant ištisas institucijas. Šio tipo viešas bylinėjimasis yra ekspli- 
citiškai nukreiptas į ištisų socialinių institucijų transformavimą.*“ 

Klasikiniame teisių modelyje teisės išties yra nukreiptos į konkre- 
čius identifikuojamų asmenų veiksmus. Tačiau viešojo bylinėjimosi 
tikslas — pakeisti ištisą praktiką kurioje nors didelėje viešosios poli- 
tikos srityje, tokioje kaip viešosios švietimo sistemos rasinis subalan- 
savimas, elgesys su pacientais psichiatrijos ligoninėse, kalėjimų tvar- 
ka, rinkimų apygardų sudarymo principai arba firmų koncentracija 
tam tikrame pramonės sektoriuje. Tokio bylinėjimosi šalys yra amor- 
fiškos ir sunkiai identifikuojamos. Atsakovas paprastai yra tam tik- 
ra institucija arba biurokratinis aparatas, toks kaip viešojo švietimo 
sistema arba valstybinė psichiatrijos ligoninių sistema, kurios perso- 
nalas keičiasi; ieškovas dažniausiai yra „vienodai paveikti“ indivi- 
dai, kuriuos vienija tik bylinėjimosi tikslas; jie neturi savo pačių po- 
litinės organizacijos. Ieškinys skirtas ne atskiram konkrečiam atsako- 
vo veiksmui, bet visam tinklui tarpusavyje susijusių veiksmų, kurie 
nusako tai, kaip atsakovas tvarko savo reikalus. 

Tad šių bylų tikslas nėra vien tik atitaisyti kurią atskirą praeities 
skriaudą, suteikti kompensaciją ar net įdiegti specifinius elgesio stan- 
dartus, bet transformuoti institucijos veikimo būdą. Teisėjai šiose by- 
lose nesitenkina vien įprastu tarpininkavimu. Jie dažnai įgyja juris- 
dikciją bylai keleriems metams ir dalyvauja pasikartojančiose šalių 
derybose. Teismo sprendimai čia nėra paprastos deklaracijos, drau- 
džiančios tam tikrą veiksmą, bet nutartys, kuriose artikuliuojami su- 
dėtingi ir detalūs standartai. Pavyzdžiui, byloje dėl „teisės į deramą 
priežiūrą“ psichiatrijos ligoninėje, nutartyje buvo išdėstyti ligoninių 
patalpų standartai, psichologinės aplinkos reikalavimai, personalo 
dydis bei kvalifikacija ir net pacientų gydymo planai. Teisėjai taip 
pat dažnai imasi aktyvios priežiūros vaidmens. Nesikliaudami nu- 
kentėjusios šalies pajėgumu vykdyti teismo sprendimų priežiūrą, jie 
steigia naujus oficialius postus, tokius kaip piliečių komitetai arba 
specialūs stebėtojai, kuriems suteikiama priežiūros galia. 


4 Žr. Abram Chayes, „The Role of the Judge in Public Law Litigation“, Har- 
vard Law Review 89 (1976): 1281-1316. Toliau poroje pastraipų aprašyda- 
ma viešąjį bylinėjimąsi remiuosi Chayesu, op. cit. ir Lewis Sargentich, „Com- 
plex Enforcement“, Cambridge, Harvard Law School, 1978. Photocopy. 


* „Note: Implementation Problem in Institutional Reform Litigation“, Har- 


vard Law Review 91 (1977): 428—463. 

Po tam tikro laiko, kai šio pobūdžio juridinis kišimasis į institu- 
cijų tvarkymą nuolat didėjo, ėmė kilti pasipriešinimas institucijoms — 
buvo mėginama atgauti savo autonomiją, o teisėjai rodė mažiau ryžto 
veltis į smulkmeniškos institucijų priežiūros reikalus. Teoretikai ir 
politiniai veikėjai ginčijasi dėl to, ar šios naujo pobūdžio bylos išties 
skatina rimtą socialinę kaitą. Pasak vieno tyrinėtojo, teismai skatina 
rimtus socialinius pokyčius tik tada, kai svarbiausieji politiniai agen- 
tai patys jau yra pasirengę ir pasiryžę vykdyti pokyčius. Be to, pastan- 
gos įvykdyti rimtą socialinę reformą bylinėjantis tik atitraukia žmo- 
nių talentus ir energiją nuo politinių reformų (tokių kaip įstatymų lei- 
dybos pertvarka), galinčių turėti realų poveikį.* 

Konservatyvioji teisių kritika, kilusi 1990-aisiais, remiasi įsiti- 
kinimu, jog Amerikos visuomenė pernelyg dosniai Žžarstosi įvairiau- 
siomis teisėmis mainais iš piliečių nereikalaudama jokių pareigų 
ar prievolių. Šiuo požiūriu, dalijant teises į viešąją paramą, į maisto 
talonus ar į kitokias materialias gėrybes, slopinamas Žmonių no- 
ras dirbti ir išlaikyti save, o tai galiausiai mažina produktyvųjį tau- 
tos potencialą.“ Tuo tarpu liberalai su pavydu žvelgia į Europos 
socialdemokratines šalis ir mano, jog žmonių teisėms Jungtinėse 
Valstijose skiriama pernelyg mažai dėmesio. JAV valdžia, šiuo po- 
žiūriu, prisiima labai menkų įsipareigojimų rūpintis savo piliečių 
gerove ir saugumu. 1996 metų socialinės rūpybos reforma, nutrau- 
kusi paramos šeimoms su priklausomais vaikais programą, liudi- 
ja, liberalių jos kritikų nuomone, teisių trapumą. Tad liberalioji tei- 
sių kritika yra tai, kad jos yra per daug trapios ir neapima pozity- 
vių teisių į pragyvenimo minimumą bei ekonominį saugumą. Jei- 
gu teisės „neveikia“ demokratijos stiprinimo prasme, tai todėl, kad 
jos nėra pakankamai stiprios ir neužtikrina neturtingiems bei sil- 
pniems visuomenės nariams to ekonominio saugumo, kuris jiems 
leistų aktyviai dalyvauti politiniame gyvenime. 


Taip argumentuoja Gerald Rosenberg, The Hollow Hope (išn. 43 aukščiau). 
Požiūrį, kad bylinėjimasis dėl teisių gali turėti rimtą poveikį, gina Schein- 
gold, Myth of Rights; Joel Handler, Social Movements and the Legal System 
(New York: Academic Press, 1978). 


Lawrence Mead, Beyond Entitlement (New York: Free Press, 1986). Šis ar- 
gumentas, žinoma, yra šiuolaikinė amerikietiškoji XVIII a. Malthuso trak- 
tato, An Essay on Population, versija. 

TEISĖS POLYJE 


Racionalus modelis 


Žmonės remiasi oficialio- 
mis teisių deklaracijomis 
konstitucijose, įstatymuo- 
se, administracinėse tai- 
syklėse arba teismų 
sprendimuose (pozity- 
vioji teisių samprata). 


Oficialios teisių formuluo- 
tės yra tikslios, ir teisėjai 
taiko formalias taisykles 
konkretiems atvejams 
naudodamiesi tik logika 
ir protu. 

Teisėjams nedaro povei- 
kio bylos dalyvių galia, 
pinigai ar kas nors kita, 


išskyrus logiką ir protą. 


Teismai yra vienodai 
prieinami visiems pilie- 
čiams, kovojantiems 

dėl savo teisių; bylos 
dalyvių tapatybė nedaro 
poveikio bylos baigmei. 


Teismai paprastai kliauja- 
si savanorišku paklusimu 
jų sprendimams; ypatin- 
gais atvejais jie gali 
kreiptis į įstatymų leidė- 
jus arba į vykdomąją 
valdžią paramos įtvirti- 
nant ginčijamą sprendimą. 

Polio modelis 


Žmonės idėjų apie savo teises 
semiasi iš moralės filosofijos, 
žiniasklaidos, kitų žmonių 

ir iš oficialių deklaracijų 
(pozityvioji ir normatyvinė 
samprata). 


Oficialios teisių formuluotės 
niekada nėra visiškai tikslios; 
teisėjai turi jas interpretuoti 
ir jie vadovaujasi savo įsiti- 
nimais bei normomis, ne tik 
logika ir protu. 

Teisėjus veikia jų pačių 
patyrimas, įsitikinimai apie 
teisingumą ir visuomenės 
samprata. 


„Daugkartiniai žaidėjai“ turi 
didesnę galią teismuose nei 
tie, kurie retai susiduria su 
teismais. Svarbu yra ir 
pinigai. 


Interesų grupės bei organiza- 
cijos sąmoningai struktūri- 
zuoja teisinius ginčus taip, 
kad pasididintų savo laimėji- 
mo šansus. 

Teisėjai aktyviai naudoja 
retoriką, kad užsitikrintų 
savanorišką paklusimą 

jų sprendimams. Įstatymų 
leidėjai ir vykdomoji valdžia 
dažnai kišasi į procesą tiek 
įtvirtinant sprendimus, tiek 
darant poveikį teisėjams. 

Galiausiai teisės nėra mechaniškai ir sklandžiai veikiantys įran- 
kiai arba instrumentai. Kaip ir kiti politikos instrumentai, jie yra 
priklausomi nuo platesnės politikos. Bene ryškiausias jų, kaip po- 
litikos instrumentų, bruožas yra tai, kad jos teikia progų dramati- 
niams ritualams, kurie leidžia pabrėžti arba naujai apibrėžti visuo- 
menės vidaus taisykles bei narystės joje kategorijas. Pavyzdžiui, gin- 
čai dėl to, ar imigrantai turi teisę į nemokamą švietimą ar Medicaid 
paramą, yra ginčai dėl gyventojų ir piliečių teisių diferencijavimo. 
Teisiniai argumentai ir ginčai gali iškelti įtaigių visuomenės vizijų. 
Jie piešia alternatyvius visuomenės prasmės ir paskirties paveiks- 
lus. Jie apibrėžia tai, kokie žmonių vargai bus laikomi likimo siųs- 
tais išbandymais, o kokie sulauks visuomenės paramos. Jie morali- 
zuoja tai, koks elgesys yra doras arba nedoras ir dramatizuoja so- 
cialines vertybes per viešoje scenoje vykstančias realių žmonių teis- 
mines varžybas. Jie gali paskatinti rimtus socialinius pokyčius, nors 
tai nėra nulemta iš anksto. 

GALIOS 


Po to, kai susprogo kosminis keltas Challenger, prezidentas Re- 
aganas paskyrė komisiją katastrofos priežastims ištirti. Po mėnesius 
trukusio tyrimo komisija nustatė, jog tiesioginė katastrofos priežas- 
tis buvo įtrūkęs O-formos tarpiklis, panašus į tą, kuris naudojamas 
jūsų virtuvės kriauklėje. Ne itin dramatiškas tragedijos paaiškini- 
mas, tačiau, laimei, komisija atrado įdomesnę papildomą priežastį: 
„ydingą sprendimų priėmimo procesą“, kuriuo naudojasi NASA, 
kosminės erdvės tyrimų agentūra. Žinoma, komisija rekomendavo 
pakeisti tarpiklių konstrukciją, tačiau didžioji jos ataskaitos dalis 
buvo skirta agentūros sprendimų priėmimo proceso reformai: su- 
kurti nepriklausomą komitetą būsimųjų raketų projektų priežiūrai; 
pertvarkyti ir sustiprinti programos vadovybę; astronautų atstovus 
įtraukti į programos vadovybę.! 

Šiame skyriuje kalbėsime apie politinius sprendimus, kurie nu- 
mato sprendimų priėmimo proceso pertvarką, kitaip sakant, apie tai, 
ką galima pavadinti konstitucine inžinerija. Ji remiasi idėja, jog skir- 
tingų tipų kolektyviniai sprendimų priėmimo procesai generuoja 
skirtingų tipų rezultatus. Proceso reformos šalininkai paprastai ar- 
gumentuoja, jog naujas procesas generuos geresnę politiką, t. y. po- 
litiką, kuri bus teisingesnė, efektyvesnė, labiau suderinama su lais- 
ve arba, kaip NASA atveju, saugesnė. Šie argumentai remiasi me- 
chanizmo metafora: sprendimų turinį vos ne automatiškai formuo- 
ja proceso struktūra. 

Pastangų spręsti problemas pertvarkant valdžią buvo imamasi 
nuo pat mūsų šalies susikūrimo. Amerikos debatai dėl Konstituci- 


!' Report of the Presidential Commission on the Space Shuttle Challenger Ac- 
cident (Washington, D.C.: Superintendent of Documents, 1986). 

jos sukosi apie klausimą, kaip užkirsti kelią tironijai bei priespau- 
dai ir kaip sukurti specifinę sprendimų priėmimo sistemą. Galbūt 
dėl to, kad amerikiečiai turėjo valdžios struktūros pasirinkimo ga- 
limybę, mes suvokiame struktūrą ne kaip fiksuotą, bet kaip pakei- 
čiamą dalyką, ir nuolat ginčijamės dėl skirtingų struktūrų privalu- 
mų ir trūkumų. Nuo Tėvų steigėjų konstitucijos projekto iki vice- 
prezidento Gore'o „naujo valdžios išradimo“ amerikiečiai demonst- 
ruoja savo gilų įsitikinimą, jog įmanoma sukurti sprendimų pri- 
ėmimo struktūras, kurios generuotų gerus sprendimus. 

Visos šios strategijos numato sprendimus priimančio agento kei- 
timo būdus. Kiekviena iš jų siūlo sprendimų priėmimo ir jurisdik- 
cijos galią suteikti vis kitokiai žmonių grupei. Šia prasme kiekvie- 
na iš jų kalba apie tai, ką H. L. Hartas vadina galią suteikiančio- 
mis taisyklėmis, t. y. taisyklėmis, kurios suteikia juridinę galią in- 
dividams, organizacijoms bei valstybiniams organams kurti „teisių 
ir pareigų struktūras įstatyminės prievartos rėmuose“ .? 

Tad siekiant sprendimų priėmimo struktūros pokyčių siekiama 
kontroliuoti tam tikrą politikos sritį. Struktūros keitimo reikalavimas 
visada išreiškia siekį perskirstyti valdžios galias. Todėl konstituci- 
nės inžinerijos argumentus galima interpretuoti kitaip. Jie visada 
išreiškia mėginimą tų, kurie pralošia kovą kurioje nors politinėje are- 
noje, perkelti sprendimų priėmimo centrą į areną, kurioje jie gali lai- 
mėti. Vadovaudamiesi strateginiais sumetimais pralaimintys inte- 
resai visada argumentuos už struktūros pakeitimus apeliuodami į 
logiką ir mechaniką: esą naujoji sprendimų priėmimo struktūra, dėl 
pačios jos mechanizmo sandaros, generuos tik tokius sprendimus, 
kurie tarnauja visuomenės interesams. Tačiau po šia visuomeniš- 
kumo logika slypi kitoks išskaičiavimas: nauja sprendimų priėmi- 
mo proceso dalyvių konfigūracija gali padėti šiuo metu atstumtam 
interesui tapti dominuojančiu. 

Kiekvieną pasirinkimą valdžios galių struktūros klausimu gali- 
ma nagrinėti iš šių dviejų perspektyvų. Pirma, ar jis „veikia“ ta pras- 
me, kad išsprendžia nominalią problemą? Čia yra tas lygmuo, ku- 
riame paprastai vyksta politikos vertinimas. Tačiau kaip šioje kny- 
goje mėginame parodyti, nominalios problemos apibrėžimas nėra 


2 H.L.A. Hart, The Concept of Law (Oxford: Clarendon Press, 1961), p. 27. 

nei visų pripažįstamas, nei nekintamas. Net vien nominalus pro- 
blemos apibrėžimas yra politinis procesas, generuojantis aibę kon- 
kuruojančių apibrėžimų. 

Dar svarbiau, nominalioji problema visada kelia kitokio pobū- 
džio klausimų: Kas yra toji bendruomenė, kurią konstituoja galios 
struktūra, anksčiau „sprendusi“ šią problemą? Kam suteikiama 
sprendimų priėmimo teisė sprendžiant šią problemą? Kieno balsai 
yra lemiami sprendžiant tiek lyderių, tiek politikos pasirinkimo klau- 
simus? Kas ir kam yra pavaldus? Kokio pobūdžio vidaus hierar- 
chija kuriama? Ką su kuo sieja sąjungininkų ryšiai? Kaip valdžios 
struktūra kuria lojalumo ir priešiškumo nuostatas bendruomenėje? 

Turėdami omenyje šiuos du galimos analizės lygmenis, dabar ga- 
lime panagrinėti, kaip veikia svarbiausios konstitucinės inžinerijos 
strategijos. Šios strategijos yra nuolat pasikartojantis Amerikos poli- 
tikos refrenas: (1) Keisk sprendimų priėmimo organo narystę; (2) Keisk 
sprendimų priėmimo organo dydį; (3) Keisk sprendimų priėmimo /o- 
kalizaciją tarp federalinės, valstijų ir vietos valdžios organų. 


Narystės keitimas 


Pagrindinė šios strategijos prielaida yra tai, kad sprendimus pri- 
imančių žmonių savybės bei interesai lemia, kokio pobūdžio spren- 
dimus jie priima. Kadangi Jungtinėse Valstijose turime atstovauja- 
mąją, o ne tiesioginę demokratiją, ši strategija gali būti naudojama 
dviejuose lygmenyse: keičiant atstovus renkančio elektorato sanda- 
rą arba keičiant pačių atstovų tapatybę. Vienu atveju keičiama na- 
rystė rinkėjų klasėje; kitu atveju - narystė pareigūnų klasėje. 

Nors demokratija yra grindžiama principu, kad kiekvienas pilie- 
tis turi lygų balsą politikoje, visos demokratijos nustato balsavimo 
teisės apribojimus. Klasikinėje Atėnų demokratijoje buvo neleidžia- 
ma balsuoti moterims ir vergams. Palyginti neseniai tokia pat tvarka 
buvo Amerikos demokratijoje. Jungtinėse Valstijose niekada nepri- 
pažinome tokios teisės jaunimui iki 18 m. amžiaus, o iki 1971 m. ši 
riba siekė 21. Daugelyje Amerikos valstijų ir daugelyje kitų valstybių 
tik savininkai turėjo balsavimo teisę. Tokie apribojimai visada sutei- 
kia vienai žmonių grupei galią primesti savo sprendimus kitai. 

Tokie apribojimai paprastai vadinami „kvalifikaciniais reikala- 
vimais“, ir apibūdinami kompetencijos terminais. Atmetimo krite- 
rijus (rasė, lytis, amžius, turtas) paprastai teisinamas kaip gebėji- 
mo suprasti viešuosius interesus ir gebėjimo priimti racionalius 
sprendimus išvestinis rodiklis. Pavyzdžiui, kai 1966 m. Aukščiau- 
siasis Teismas panaikino Virdžinijos valstijos 1,5 dolerio pagalvės 
mokestį kaip dalyvavimo balsavime sąlygą, teisėjas Harlanas savo 
atskirojoje nuomonėje išdėstė klasikinį rinkėjų kvalifikacijos patei- 
sinimą. Jis teigė, jog visiškai racionalu tarti, kad pagalvės mokes- 
tis „stiprina pilietinę atsakomybę, nes atsijoja tuos, kuriems viešieji 
reikalai rūpi tiek mažai, kad už juos neduotų net 1,5 dolerio“. To- 
liau jis priduria: „Žmonės, turintys kokią nors nuosavybę, labiau 
rūpinasi bendruomenės reikalais ir todėl yra atsakingesni, labiau 
išsilavinę, labiau informuoti ir labiau verti pasitikėjimo nei tie, ku- 
rie jos neturi“, tad „bendruomenė ir tauta būtų geriau tvarkoma, 
jeigu balsavimo teisė būtų suteikiama tik tokiems piliečiams“? Čia 
turime versiją bendresnio argumento, kad sprendimų priėmimų or- 
gano narystės kriterijų pakeitimas pagerins sprendimus. 

Net Teismo daugumos nuomonė neginčijo valstijų teisės nusta- 
tyti tam tikrus kvalifikacinius balsavimo reikalavimus. Teismas pa- 
prasčiausiai nusprendė, kad nuosavybės turėjimas negali būti vie- 
nas iš tokių reikalavimų, kadangi „panašiai kaip rasė, tikėjimas 
arba odos spalva, [nuosavybė] nėra susijusi su asmens gebėjimu 
protingai dalyvauti rinkimų procese. ... Įvesti turto cenzą arba nu- 
statyti tam tikrą mokestį kaip rinkėjo kvalifikacijos sąlygą, vadina- 
si, įtraukti į procesą atsitiktinį arba neesminį veiksnį“. Tačiau Teis- 
mas nedrįso pasakyti, kokius veiksnius jis laikytų esminiais.* 

Ginčai dėl elektorato sudėties neapsiriboja pradiniu bendruo- 
menės steigimosi momentu. Tai yra nuolatinis politinis konfliktas. 
Pavyzdžiui, šiuo metu iškyla klausimas dėl benamių balsavimo tei- 
sių, nes dauguma valstijų reikalauja deklaruoti gyvenamąją vietą 
ir pašto adresą naudoja kaip gyvenamosios vietos liudijimą. Niu- 
džersis tapo pirmąja valstija, kuri iš rinkimų komisijų pareikalavo 


3 Harper v. Virginia Board of Elections, 383 U.S. 663, 86 S.Ct. 1079 (1966). 
4 Ibid. 

registruoti benamius, net jeigu jie neturi nuolatinio adreso? Teksa- 
so valstija, kurioje daug didelių karinių bazių, vienu metu draudė 
jų personalui dalyvauti valstijos rinkimuose remdamasi tuo, kad to- 
kie rinkėjai būtų ištikimesni kariuomenei, o ne valstijai ir todėl bal- 
suotų prieš valstijos interesus. Aukščiausiasis Teismas panaikino 
šį draudimą 1965 metais. Jis teigė, kad valstija negali iš rinkėjų rei- 
kalauti šio pobūdžio ištikimybės.“ Juk vadovaujantis tokia logika 
valstija taip pat galėtų atimti rinkimų teisę iš Katalikų bažnyčios, 
Amerikos pilietinių laisvių sąjungos arba iš Nacionalinės ginklų sa- 
vininkų asociacijos narių. 

Rasė ir tautybė, kaip išvestiniai piliečių kompetencijos kriterijai, 
buvo esminė Amerikos koncepcijų apie rinkimų teisę dalis - kartais 
jie buvo deklaruojami atvirai, nors dažniausiai jais buvo naudoja- 
masi kur kas subtiliau.? XIX a. pabaigoje (ir XX a. pradžioje) balta- 
sis elitas susikūrė rasinių kategorijų ir rasinės tapatybės „mokslą“, 
kuris skelbė, jog ištisos imigrantų tautos yra moraliai ir intelektua- 
liai atsilikusios. Vieną žinomiausių ir įtakingiausių šio pobūdžio 
traktatų parašė Edwardas A. Rossas, Amerikos sociologų asociaci- 
jos steigėjas bei prezidentas ir prezidento Theodore'o Roosevelto pa- 
tarėjas. Jis argumentavo, jog visi imigrantai, išskyrus atvykstančius 
iš Anglijos ir Šiaurės Europos, yra beraščiai ir amoralūs žmonės, ne- 
sugebantys atsakingai naudotis pilietybės teisėmis. Būdami netur- 
tingi ir lengvatikiai, jie atiduoda savo balsus politiniams machina- 
toriams, pažadantiems jiems pinigų ar kitokių gėrybių. Imigrantai 
kalti dėl korumpuotos politikos miestuose. Mėgindamas parodyti, 
koks jis neprietaringas, Rossas savęs klausė, ar net tie imigrantai, 
kurie nėra „sugadinti“ arba „suklaidinti“, gali kuo nors prisidėti prie 
Amerikos politinio gyvenimo. Ne, skelbė jo išvada, nieko negalime 
laimėti įsileisdami „minias svetimšalių, dar nebaigusių pilietišku- 
mo lopšelio“ ir suteikdami jiems balsavimo teisę:? 


Žr. Joseph Sullivan, „Trenton Relaxes Rules for Voting by the Homeless“, 
New York Times, April 20, 1991, p. 26. 


6 Carrington v. Rash 380 U.S. 102 (1965). 


Žr. Rogers Smith, „Beyond Tocgueville, Myrdal, and Hartz: The Multiple 
Traditions in America“, American Political Science Review, vol. 87, no. 3 (Sept. 
1983): 549-566. 


Š Edward A. Ross, The Old World and the New (New York: The Century Com- 
pany, 1913), p. 276. 

Reikia pripažinti paprastą tiesą, kad retas imigrantas savo intelekti- 
niame krepšyje atsiveža ką nors mums naudinga. ... Konfliktai, kurie 
kyla dėl to, kad tarp mūsų esama daugybės rinkėjų su viduramžiška 
mąstysena, yra grynas energijos švaistymas? 


Ginčai dėl pareigūnų kvalifikacijos yra ne mažiau intensyvūs nei 
dėl rinkėjų kompetencijos. Pareigūnai, įstatymų leidėjai ar administ- 
ratoriai teoriškai atstovauja savo rinkėjų interesams. Todėl, bent jau 
teoriškai, pakeitę atstovų tapatybę arba susilpninę rinkėjų galią juos 
kontroliuoti, galime pakeisti sprendimų, kuriuos jie priims, pobūdį. 
Erdvėlaivio katastrofos komisijos rekomendacija įtraukti į programos 
vadovybės sudėtį astronautų atstovų vadovavosi šia logika: astronau- 
tams labiau nei kam nors kitam rūpi erdvėlaivio saugumas, tad pri- 
imdami sprendimus jie teiktų pirmenybę saugumui. 

Tačiau ką reiškia „atstovauti“ rinkėjams? Vadinamoji deskripci- 
nio atstovavimo koncepcija sako, kad tie atstovai, kurie savo svar- 
biomis demografinėmis charakteristikomis yra panašūs į savo rin- 
kėjus, geriausiai gali atstovauti jų interesams.!? Šia atstovavimo sam- 
prata remiasi etninių grupių ir lyčių proporcinio atstovavimo tary- 
bose, komitetuose bei kituose atstovaujamuose organuose reikalavi- 
mai. Vadovaujamasi idėja, kad žmonės, kuriuos vienija tos pačios 
demografinės charakteristikos, „galvoja, jaučia ir protauja“ pana- 
šiai, todėl tikėtina, kad jų politinės simpatijos bus panašios." Al- 
ternatyvi, vadinamoji substancinio atstovavimo koncepcija sako, kad 
geriausiai savo rinkėjams atstovauja tie žmonės, kuriuos su rinkė- 
jais vienija bendri politiniai įsitikinimai ir tikslai. Svarbu ne tai, „kas 
yra atstovai ar kaip jie atrodo, bet kuriais žmonėmis jie rūpinasi, 
kieno interesus gina“." 


2 Ibid., p. 276, 279. 


10 Hannah Pitkin formuluoja deskripcinio ir substancinio atstovavimo sąvo- 
kas savo knygoje The Concept of Representation (Berkeley: University of Ca- 
lifornia Press, 1967). 


11 James A. Morone and Theodore R. Marmor, „Representing Consumer Inte- 
rests: The Case of American Health Planning“, Ethics 91 (April 1981): 
431-450. 


12 Morone and Marmor, ibid., p. 438. Klausimą, ar deskripcinis atstovavimas 
gali generuoti substancinį atstovavimą, kritiškai analizuoja Frank J. Thomp- 
son, „Minority Groups in Public Bureaucracies: Are Passive and Active Rep- 
resentation Linked?“ Administration and Society 8 (August 1976): 201-226. 

Tam tikra prasme patys šie pavadinimai klaidina, nes niekas ne- 
abejoja, jog atstovavimas substancine prasme yra svarbesnis už iš- 
orinių charakteristikų panašumą. Tačiau deskripcinio atstovavimo 
idėja nėra tokia kvaila, kaip kartais ji vaizduojama, nes ne bet kuri 
bendra demografinė charakteristika tenkina deskripcinio atstovavi- 
mo reikalavimą. Veikiau tik tada, kai kuri nors viena ar keletas de- 
mografinių charakteristikų, tokių kaip rasė, religija ar lytis, nulemia 
galios ir galimybių pasiskirstymą visuomenėje, šios charakteristikos 
turi tapti atstovavimo pagrindu, kad būtų garantuota, jog žmonėms, 
esantiems silpnesnėje šios skiriamosios linijos pusėje, būtų deramai 
atstovaujama. Visuomenėje, kurioje rasė nubrėžia svarbią skiriamą- 
ją politinę liniją ir kurioje ji esmingai veikia žmonių politines pa- 
žiūras, mažumoms gali būti reikalingi atstovai, priklausantys tai pa- 
čiai rasei. Ten, kur lytis yra svarbi politinės galios ir politinių nuo- 
statų determinantė, vyrai gali būti blogi moterų atstovai. 

Galiausiai pagrindinis atstovavimo kriterijus yra ne tai, ar atsto- 
vai ir jų rinkėjai pasižymi tomis pačiomis demografinėmis charakte- 
ristikomis, bet tai, ar jie yra atskaitingi savo rinkėjams. Kad suvoktu- 
me šį skirtumą, pamėginkime atlikti mintinį eksperimentą. Įsivaiz- 
duokime, kad užuot rinkę atstovus į Kongresą, leidžiame juos skirti 
valstijų gubernatoriams. Gubernatorius atsirenka šešis juodaodžius 
ir keturis baltaodžius, deleguojamus į Atstovų rūmus, ir šis santykis 
tiksliai atspindi valstijos juodaodžių ir baltųjų gyventojų proporciją. 
Visi juodaodžiai atstovai mano, kad turto ir pajamų pasiskirstymas 
tiksliai atspindi tai, ko žmonės nusipelno, kad rasizmas neegzistuo- 
ja ir kad moters vieta virtuvėje. Jie remia politines programas, kurios 
reikalauja nutraukti valstybės paramą neturtėliams, atšaukia Pilieti- 
nių teisių įstatymą, suspenduoja visus antidiskriminacinius įstaty- 
mus ir imasi priemonių, kurios apribotų moterų galimybes įsigyti 
aukštąjį išsilavinimą arba padaryti profesinę karjerą. Dauguma juo- 
daodžių valstijos piliečių protestuoja prieš šį paskyrimą teigdami, jog 
jų interesams nėra atstovaujama. Gubernatorius susitinka su jų ly- 
deriais ir užduoda jiems paprastą klausimą: „Turite savo rasės at- 
stovus, ir netgi jų daugumą. Tad kokia problema?“ Problema yra tai, 
kad mano pateiktoje hipotetinėje schemoje juodaodžiai piliečiai ne- 
turi jokios poveikio galios savo „atstovams“ ir jokių priemonių, ku- 
riomis pasinaudodami galėtų juos atstatydinti, jeigu šie deramai ne- 
atstovauja piliečių politiniams įsitikinimams. 

Ginčas dėl rasiniu pagrindu apibrėžiamų rinkimų apylinkių iš 
dalies yra ginčas dėl šių dviejų atstovavimo sampratų pagrįstumo.“ 
Vienu požiūriu, juodaodžiams geriau, jeigu jiems atstovauja bet ko- 
kios odos spalvos demokratas, o ne bet kokios odos spalvos res- 
publikonas, nes demokratai paprastai palaiko tas viešosios politi- 
kos programas (tokias kaip pozityvaus veiksmo ar miestų ekono- 
minės plėtros programas), kurios yra naudingiausios juodaodžiams. 
Juodaodžiai turėtų kelti kuo daugiau demokratų kandidatų, o ne 
užsidaryti juodaodžių daugumos rinkimų apylinkėse ir kelti į save 
panašius kandidatus. Be to, jeigu juodaodžiai kandidatuos „prote- 
guojamose“, daugiausia juodaodžių apylinkėse, jie galbūt laimės 
kai kurias atstovų vietas, tačiau nesudarys būtinų aljansų, kurie leis- 
tų laimėti daugiau vietų šalies mastu.* Kita vertus, atstovas, kurį 
remia solidi juodaodžių rinkėjų dauguma, veikiausiai būtų labiau 
jiems atsidavęs nei tas, kurį saisto įsipareigojimai skirtingų grupių 
koalicijai. Be to, nė vienas juodaodis niekada nebuvo išrinktas į 
Kongresą baltaodžių dominuojamose apygardose Pietuose, tad be 
juodaodžių dominuojamų apygardų joks pietinių valstijų juodao- 
dis niekada neturėtų šansų įgyti kongresmeno patirties." 

Apygardų rasinio rūšiavimo problema iliustruoja bendresnę at- 
stovavimo dilemą. Bet kurio asmens ar grupės interesai visada yra 
daugiamačiai, tad bet kuri vienmatė atstovavimo sistema neatsižvel- 
gia į interesus, apibrėžiamus pagal kitus matmenis. Net tie žmonės, 
kuriuos vienija tam tikros svarbios charakteristikos, tokios kaip ra- 
sė arba lytis, turi priešingų interesų kitais matmenimis. Pavyzdžiui, 
labai skirtingų interesų turi juodaodžiai namų savininkai ir juoda- 
odžiai nuomininkai, moterys darbdavės ir moterys darbininkės. 


13 Sakau „iš dalies“, nes juodaodžių daugumos balsavimo apylinkių kūri- 
mas [Kongreso vietoms užimti] buvo respublikonų partijos strategija, nau- 
dota prezidento Busho laikais, sukurti respublikonams saugias vietas. Ka- 
dangi dauguma juodaodžių tradiciškai balsuoja už demokratus, juodao- 
džių rinkimų apylinkių sustambinimas faktiškai pašalina už demokratus 
balsuojančius rinkėjus iš visų kitų baltaodžių daugumos apylinkių. Tad 
mėginimas kurti juodaodžių daugumos apylinkes rėmėsi toli gražu ne sie- 
kiu padidinti juodaodžių atstovavimo galimybes. 

14 Carol Swain, „The Future of Black Representation“, American Prospect, no. 
23 (Fall 1995): 78-83. 


15 Žr. Chandler Davidson and Bernard Grofman, eds., Ouiet Revolution in the 
South: The Impact of the Voting Rights Act 1965-1990 (Princeton, N.J.: Prin- 
ceton University Press, 1994). 

Vienas iš argumentų prieš deskripcinį atstovavimą yra tai, kad 
potencialių atstovavimo kriterijų skaičius beveik yra beribis. Ar kiek- 
vienai etninei ir lingvistinei grupei būtinai specialiai turi atstovauti 
jos narys? Ar lotynoamerikiečiai ir azijiečiai turi turėti „savo“ atsto- 
vų? Ir kur nustosime brėžti žmones skiriančias linijas: ar Amerikos 
meksikiečiai, puertorikiečiai, kubiečiai ir kolumbiečiai visi turi tų pa- 
čių interesų? O ką pasakysime apie kitus tapatybės aspektus, kurie 
turi didelės reikšmės jų politiniams interesams, tokius kaip seksuali- 
nė orientacija, pajamų dydis ar išsilavinimo lygis? (Nebraskos sena- 
torius Romanas Hruska kartą iškėlė idėją, kad atstovavimo JAV Aukš- 
čiausiajame Teisme nusipelno ir vidutinybės, ne vien talentingieji.) 

Būtent šiuo skiriamųjų linijų brėžimo argumentu naudojosi tei- 
sėjas Kennedy byloje Presley v. Etowa County, kurią aptarėme pasku- 
tiniame skyriuje. Kiekvienas valdžios sprendimas remiasi balsavi- 
mu, tad kur turime nustoti taikyti Balsavimo teisių įstatymą, kuris 
iš valstijų įstatymų leidėjų reikalauja gauti Teisingumo departamen- 
to pritarimą prieš skelbiant teisės aktus, darančius poveikį balsavi- 
mui? Teisėjas Stevensas, šios bylos atskirojoje nuomonėje pateikė kon- 
trargumento pavyzdį. Pažvelkime į istorinę patirtį, - sakė jis. „Čia 
turime atvejį, kur keli istorijos puslapiai įneša daugiau šviesos nei 
ištisi tomai loginės argumentacijos ir visos spekuliacijos apie hipo- 
tetines linijų nubrėžimo problemas“ .!'* Pagrindinis Balsavimo teisių 
įstatymo tikslas buvo užkirsti kelią įvairiems perorganizavimams, 
kuriais naudojantis Pietuose buvo mėginama atstumti juodaodžius 
nuo registravimosi ir balsavimo arba padaryti jų balsus bereikšmius. 
Organizacinė gudrybė, kuria baltieji naudojosi Etowa grafystėje - pa- 
reigybių perskirstymas išrinkus juodaodį - juodaodžių balsus ne- 
abejotinai darė bereikšmiais. Tokiems perorganizavimams turi būti 
iš anksto pritarta. Ir tai išsprendžia problemą. 

Apygardų rasinio rūšiavimo problemos atveju Stevenso argumen- 
tas vėl reikalautų, kad pažvelgtume į istorinę patirtį. Pirminis juoda- 
odžių dominuojamų apygardų kūrimo tikslas buvo nutraukti valsti- 
jų vykdomą apygardų pertvarkymo praktiką, kuri daugumai juoda- 
odžių neleisdavo išsirinkti geidžiamo kandidato. Todėl apygardų 
pertvarkymas, kuris padeda išspręsti šią problemą, turi būti leidžia- 


16 Dissent by Justice Stevens, in Presley v. Etowah County Commission, 112 S.Ct. 

mas. Mums nebūtina išspręsti skiriamųjų linijų klausimą, kad priim- 
tume sprendimą apie apygardų rasinį rūšiavimą Pietuose. Ir jeigu no- 
rime svarstyti atstovavimą kitokių grupių pagrindu, galime kiekvie- 
nojų atžvilgiu išsiaiškinti, ar jų nariai nebuvo aukos tokio pat „ne- 
siliaujančio ir išradingo“ vengimo laikytis federalinių įstatymų, dėl 
kurio buvo imtasi specialių priemonių juodaodžių teisėms apginti. 

Yra dar kitas silpnesnių interesų atstovavimo problemos sprendi- 
mas, t. y. sprendimas, kurio buvo dažnai griebiamasi Amerikos poli- 
tikoje. Užuot mėginus tiesiogiai pasiekti silpnesnių politinių grupių 
paritetą dominuojančiose institucijose, kuriamos alternatyvios arba 
paralelinės institucijos jų interesams atstovauti. Šia strategija rėmėsi 
Karo su skurdu programa septintąjį dešimtmetį. Siekdama suteikti 
balso teisę miestų neturtėliams ir mažumoms, federalinė valdžia įstei- 
gė „bendruomeninio veiksmo agentūras“ tvarkyti federaliniams fon- 
dams, skiriamiems profesiniam lavinimui, ikimokyklinei vaikų prie- 
žiūrai ir kitokioms skurdo mažinimo programoms. Federalinių pro- 
gramų taisyklės reikalavo, kad agentūros nepriklausytų nuo vietos 
valdžios ir kad jų personalą sudarytų jų aptarmaujamų grupių nariai. 

Strategija pasiteisino tik iš dalies. Niekas nepasakys, kad Karo su 
skurdu programai pavyko neturtingus žmones įtraukti į valdymo 
procesą ar net jiems suteikti pakankamai galių atsverti jau esamų vals- 
tybinių tarnybų galią ar juo labiau, kad jai pavyko įveikti skurdą. Ta- 
čiau bendruomeninio veiksmo agentūroms pavyko mobilizuoti netur- 
tėlių ir mažumų grupes dalyvavimui rinkimuose, joms į savo veiklą 
pavyko įtraukti daug juodaodžių, moterų ir mažumų grupių atstovų, 
niekada nedirbusių valdymo struktūroje; jos suteikė jiems politinės 
patirties vadovaujant agentūroms ir derantis su kitomis valdžios 
struktūromis, ir jos privertė įsitvirtinusius politinius agentus su jais 
skaitytis. 1965 m. visuose JAV valdžios lygmenyse buvo 60 išrinktų 
juodaodžių pareigūnų, daugiausia žemutiniuose lygmenyse. Nebu- 
vo nė vieno juodaodžio mero. 1981 m. buvo 5014 juodaodžių parei- 
gūnų, tarp jų 170 miestų merų, daugelis kurių savo karjerą pradėjo nuo 
dalyvavimo bendruomeninio veiksmo programose. Tad strategija, su- 
teikusi anksčiau marginalizuotoms grupėms atstovavimo teisę para- 
lelinėse institucijose, nepadarė revoliucijos, tačiau ji suteikė galimy- 
bę naujoms grupėms integruotis į politiką." 


17 Atstovavimo funkcijų ir Karo su skurdu analizę, kuria čia remiuosi, pa- 
teikia James Morone, The Democratic Wish (New York: Basic Books, 1990). 

NARYSTĖS KEITIMAS POLYJE 


Elektoratas Keisk rinkėjams taikomus 
kvalifikacinius reikalavimus 





Pavyzdiniai kriterijai: nuosavybės 
turėjimas; rasė; lytis; gyvenamoji 
vieta; tautybė 
Pareigūnai Keisk atstovavimo sistemą 
Deskripciniai Atstovai renkami pagal demografines 
charakteristikas (tokias kaip rasė, lytis), 
kurios juos vienija su rinkėjais 
Substanciniai Atstovai renkami pagal politinius 
įsitikinimus ir tikslus, kurie juos vienija 
su rinkėjais 


Atskaitingi Atstovai yra atskaitingi rinkėjams, 
jeigu rinkėjai yra pajėgūs daryti įtaką 
atstovams ir juos nušalinti nuo pareigų 


Polio supratimui. Argumentai apie rinkėjų kvalifikaciją ir 
apie atstovavimo sistemas yra strateginės gudrybės, nau- 
dojamos siekiant pakeisti galios pasiskirstymą politikos 
formavimo procese. 





Dydžio keitimas 


Vienas mėgstamiausių politikos teoretikų laisvalaikio leidimo bū- 
dų yra samprotavimai apie politinių vienetų dydžio privalumus ir 
trūkumus. Jamesas Madisonas užėmė klasikinę „didesnis - geresnis“ 
poziciją savo garsiame 10 straipsnyje Federaliste pasisakydamas už 
Konstituciją.'ė Jis kėlė klausimą, kokia respublika - maža ar didelė — 
labiau tinka tam, kad jose „būtų išrenkami tikrieji visuomenės gero- 
vės gynėjai“. Kokio dydžio respublika gali patikimiau užkirsti kelią 
tironijai, vykdomai piliečių grupuočių, kurių interesai „prieštarauja 


Iš James Madison, „Federalist Paper No. 10“, in Alexander Hamilton, James 


Madison, and John Jay, The Federalist (New York: Tudor Publishing Co., 
1937), p. 62-70. 

kitų piliečių teisėms arba pastoviems ir visuminiams bendruomenės 
interesams“? Už didelę respubliką jis iškėlė tris argumentus. 

Pirma, kadangi net mažai bendruomenei reikia tam tikro mini- 
malaus skaičiaus atstovų (ir, reikia manyti, pareigūnų), jų bus pro- 
porcingai daugiau mažoje bendruomenėje nei didelėje. Tuo tarpu 
atstovavimui „tinkamų“ žmonių dalis yra vienoda tiek didelėse, tiek 
mažose bendruomenėse. Todėl, daro jis tariamai logišką išvadą, di- 
delė bendruomenė teikia daugiau atstovavimui tinkamų kandidatų 
ir „didesnę tinkamo pasirinkimo tikimybę“. Mažesnei bendruome- 
nei tektų semti iš giliau — iškelti mažiau kompetentingų Žmonių 
tam pačiam pareigybių skaičiui užpildyti. Šio argumento pagrįstu- 
mas, žinoma, priklauso nuo to, kad „tinkamumas valdyti“ laiko- 
mas fiksuotu dydžiu, ištekliumi, kurio kiekis bendruomenėje yra ri- 
botas. Jeigu manome, kad tinkamumas valdyti paklūsta aistros dės- 
niams, jeigu jis, pavyzdžiui, atsiranda ir didėja didėjant dalyvavi- 
mo viešajame gyvenime patirčiai, arba kad jis egzistuoja santykiuose 
tarp atstovo ir atstovaujamų žmonių, o ne atstovo asmeniniame cha- 
rakteryje, tada kažin ar mus įtikins šis argumentas. 

Antra, Madisonas manė, kad „nevertiems kandidatams“ būtų 
sunkiau laimėti rinkimus daugiau gyventojų turinčioje bendruome- 
nėje, arba, kaip jis pasakė, „sėkmingai pasinaudoti tomis bjaurio- 
mis gudrybėmis, kurių taip dažnai griebiamasi rinkimuose“. Tai 
yra mažų mažiausiai ginčytina tezė, kaip pripažino pats Madiso- 
nas. Juk galima veikiau tarti, kad didelėse grupėse žinodami, kad 
jų balsas „nedaug reiškia“, žmonės bus mažiau kritiški ir atidūs 
vertindami kandidatus. 

Trečiasis argumentas buvo svarbiausias ir būtent dėl jo Madi- 
sonas dažniausiai prisimenamas. Kuo didesnė bendruomenė, tuo 
didesnę interesų įvairovę ji apima, ir todėl mažiau tikėtina, kad ko- 
kia nors jos narių dauguma turės bendrą interesą arba „motyvą pa- 
žeidinėti kitų piliečių teises“. Be to, daugumai, kurią sudaro dide- 
lis žmonių skaičius, būtų sunkiau imtis suderintų veiksmų. 

Naudodamasis ta pačia logika, vienas iš mano bičiulių (niekada 
nestudijavęs politikos mokslų) patarė man pasirinkti butą daugiabu- 
čiame name su pora šimtų butų, o ne su dešimčia ar dvidešimčia. Jis 
aiškino, jog esant tokiam dideliam narių skaičiui namo bendrija „re- 
tai balsuos už dalykus, kurių tu pats nenori, ypač eikvoti savo pini- 
gus“. Tai tiesa, pagalvojau, bet kas, jeigu aš noriu, kad būtų sutaisy- 

tas kiauras stogas arba kad būtų sutvarkyta aplinka? Daugumos ne- 
rangumas man būtų naudingas tik tuo atveju, jeigu vienintelis man 
rūpimas klausimas būtų eikvoti ar neeikvoti savo pinigus pastatui ir 
jeigu visada būčiau prieš jų eikvojimą. Tačiau jeigu man rūpėtų ir ki- 
ti viešųjų pastangų aspektai - vandentiekio ir šildymo sistemų prie- 
žiūra, patogumai bei patobulinimai, didinantys mano buto kapitali- 
nę vertę - tai Madisono siūlomas principas man nebūtų naudingas. 

Šis Madisono straipsnis Federaliste davė pradžią ištisam žanrui 
Amerikos politinėje teorijoje: abstraktiems argumentams, kuriais mė- 
ginama parodyti, jog didesni ar mažesni politiniai vienetai logiš- 
kai ir neišvengiamai generuoja geresnius viešosios politikos spren- 
dimus. Visi jie remiasi implicitine gerų ir blogų interesų konflikto 
prielaida (žr. 8 skyrių) ir visuose argumentuojama, jog tam tikras 
politinio vieneto dydis sustiprins gerus interesus. Antai Grantas 
McConnellas, šiuolaikinis Madisono sekėjas, kelia idėją, jog žemės 
ūkio, darbo santykių bei verslo reguliavimas turi būti vykdomas di- 
desnio masto politinių vienetų: 


Vien materialinių vertybių siekis labiau būdingas siauram nei plačiam 
rinkėjų ratui; „altruistiniai“, „sentimentalūs“ arba „viešieji“ interesai 
lengviau pasireiškia ir sulaukia didesnės paramos didelėse rinkėjų ben- 


druomenėse.!? 


Tačiau Amerikos politinėje kultūroje egzistuoja ir stipri priešin- 
ga tradicija, teikianti pirmenybę mažiems sprendimų priėmimo vie- 
netams.“? Maža bendruomenė aukštinama kaip žmogiškųjų verty- 
bių šaltinis. Ji grindžiama asmeniniais, vienas kitą pažįstančių 
žmonių santykiais, o ne biurokratinėmis, kabinetinėmis žiniomis. 
Sakoma, jog mažesniuose vienetuose sprendimai priimami geriau 
pažįstant problemas, remiantis asmeninės patirties žiniomis bei in- 
tuityviu neapčiuopiamų bendruomeninių vertybių suvokimu. Ma- 
ži vienetai gali dorotis su konfliktais ir rasti lanksčių bei neforma- 
lių sprendimų, o dideli vienetai turi remtis formalesnėmis ir ne- 
lanksčiomis taisyklėmis. Būdamos labiau homogeniškos, mažos 
bendruomenės, spręsdamos savo konfliktus, gali kliautis bendruo- 
meninės ištikimybės ir solidarumo jausmais. Galiausiai ir visiškai 
5 Grant McConnell, Private Power and American Democracy (New York: Ran- 
dom House, 1966), p. 117. 


20  McConnell, ibid., ch. 4 pateikia puikią mažų vienetų ideologijos analizę. 

priešingai Madisono argumentacijai, mažos grupės teikia daugiau 
galimybių racionaliam problemų svarstymui, nes tik nedidelis žmo- 
nių skaičius gali realiai kalbėtis, klausyti, aptarinėti, diskutuoti, kri- 
tikuoti ir argumentuoti. Štai šiuolaikinė versija argumento, jog ma- 
ži vienetai generuoja geresnius politinius sprendimus: 


Bendruomenės problemų sprendimai, priimami pačios bendruomenės 
lygiu, potencialiai yra geresni už tuos, kurie priimami nacionaliniu ly- 
giu, nes tik bendruomenės lygmenyje ji gali būti suvokta kaip visu- 
ma ... ir tik šiame lygmenyje gali būti organizuotas platus piliečių da- 
lyvavimas sprendimų priėmimo procese, o jų indėlis gali papildyti pro- 
fesionalų indėlį.?! 


Yra ir kita, mano požiūriu, įtaigesnė argumentacijos linija ginant 
mažų politinių jurisdikcijų pranašumą. Mažiems vienetams teikti- 
na pirmenybė ne todėl, kad jie (tariamai) generuoja geresnius sub- 
stancinius politinius sprendimus, bet todėl, kad jie atveria daugiau 
galimybių individams dalyvauti politiniame procese. Remiantis Ma- 
disono logika, mažesnėje jurisdikcijose pareigūnai sudaro didesnę 
piliečių dalį nei didesniame vienete. Savo ruožtu dalyvavimas po- 
litiniame gyvenime vertinamas už patirtį, kurią jis suteikia indivi- 
dams, ir už tarpusavio santykius, kuriuos jis kultivuoja. Kur dau- 
giau tokio dalyvavimo, ten daugiau dialogo ir svarstymo, daugiau 
šansų, kad klostysis asmeninio pasitikėjimo ir ištikimybės ryšiai, 
daugiau galimybių spręsti konfliktus maksimaliai atsižvelgiant į 
konfliktuojančius interesus.“ 

Jokie normalūs politiniai debatai neišsiverčia be centristinės po- 
zicijos, švelninančios kraštutines pozicijas. Kai kurie socialiniai te- 
oretikai tariasi suradę geriausio dydžio politinio vieneto mįslės 
sprendimą klausdami: „Geriausio kokiam tikslui?“ Didesnis ar ma- 
žesnis valdymo vienetas nėra gėris pats savaime, bet tik kaip prie- 
monė geidžiamam tikslui pasiekti." Atsakymą duoda praktika: ma- 


21 James L. Sundguist and David W. Davis, Making Federalism Work (Was- 
hington, D.C.: Brookings Institution, 1969), p. 250. 


Žr. Jane Mansbridge, Beyond Adversary Democracy (New York: Basic Books, 
1980); Benjamin Barber, Strong Democracy (Berkeley: University of Califor- 
nia Press, 1984). 


2 Aaron Wildavsky, „A Blas Toward Federalism““, in Speakinę Truth to Po- 
wer (Boston: Little, Brown, 1979), p. 147. 

žesni vienetai gali būti geresni teikiant tokias paslaugas kaip po- 
licinė apsauga arba šiukšlių surinkimas; didesni vienetai gali būti 
geresni užtikrinant šalies gynybą arba plėtojant kosminių tyrimų 
technologiją. Analitinis klausimas atsiremia į praktinį klausimą. 
Šiuo požiūriu, kiekviena viešosios politikos problema turi savo „im- 
plicitines masto charakteristikas“, arba skirtingus būtinų išteklių, 
politinės paramos ir klusnumo lygius. Politinė valdžia turi būti 
struktūrizuojama į tokio dydžio politinius vienetus, kurie garan- 
tuotų išteklių tiekimą, skatintų reikiamą klusnumą ir mobilizuotų 
pakankamą politinę paramą.“ 

Pagal šią koncepciją, politikos problemos atsiranda dėl to, kad 
„Valdžia ir jos piliečiai sąveikauja tokiomis aplinkybėmis, kai tei- 
siškai apibrėžtos teritorinės ribos vis labiau neatitinka politinio lau- 
ko, kuriame jie sąveikauja, ribų“. Ši metafora sugestijuoja, jog po- 
litikos problemų sprendimai randami mechaniškai, o ne išsikovo- 
jami politinių varžybų procese. Nukreipdama mūsų dėmesį į tiks- 
lus (geriau kuriam tikslui?), o ne į paskirstymą (geriau kuriems?) ši 
koncepcija nuslepia galios paskirstymo problemas ir paverčia jas 
techninėmis problemomis. 

Giluminis šių debatų klausimas yra ne tai, ar „maža yra gra- 
žu“, bet tai, kas turi valdžią tam tikroje arenoje. Kaip teisingai pa- 
stebi McConnellas, „esminė mažų vienetų ideologijos klaida yra tai, 
kad ji nekelia valdžios paskirstymo organizacinio vieneto viduje 
klausimo“. Tas pat, žinoma, pasakytina ir apie didelių vienetų ide- 
ologiją. Slaptoji istorija, glūdinti už viešųjų ginčų dėl politinių vie- 
netų dydžio, yra konkrečių interesų kovos istorija. 

Madisono deklaruojamas tikslas Federaliste - užkirsti kelią gru- 
puotėms (factions) „viešąjį interesą“ arba „kitų interesus“ aukoti sa- 
vo aistrų ir interesų naudai. Grupuotę, jo požiūriu, gali sudaryti 
piliečių mažuma arba dauguma. Viešojo intereso Madisonas neta- 
patino su tuo, ko nori dauguma. Daugumos valia gali prieštarauti 


22 Paul R. Schulman, Large-Scale Policy Making (New York: Elsevier, 1980). 
Frazė „implicitinės masto charakteristikos“ pasirodo p. 78. 


Eugene Smolensky et al., „An Operational Approach to an Efficient Fede- 
ral System, Part 1, On the Specification of Horizontal Relationships“. Mi- 
meograph. Cituojama pagal Wildavsky, op. cit. (išn. 23). 

26  McConnell, op. cit. (išn. 19), p. 115. 

bendruomenės interesams. (Iš čia garsioji frazė „daugumos tironi- 
ja.) Todėl jis mėgino sukonstruoti sistemą, kuri labai apsunkintų 
bet kuriai daugumai pasiekti savo tikslą ir visiems primesti savo 
valią. Jo argumentacija už didelę respubliką grindžiama įsitikini- 
mu, jog kuo didesnė bus piliečių visuomenė, tuo sunkiau bus atsi- 
rasti kokiai nors daugumai ir jai imtis suderintų veiksmų. 


SPRENDIMŲ PRIĖMIMO VIENETŲ DYDŽIO KEITIMAS 


Geriau mažesni Geriau didesni 


1. Mažose bendruomenėse Didesnė bendruomenė 
žmonės pažįsta vienas teikia didesnę galimų 
kitą, jose labiau tikėtini atstovų atranką ir 
empatijos santykiai. Spren- daugiau šansų atrasti 
dimai grindžiami tiesioginiu. kompetentingesnių. 
bendruomenės pažinimu. 


„ Mažos bendruomenės gali Demagogams čia 
naudoti lanksčius ir neforma- sunkiau nei mažose 
lius sprendimus, kliautis loja- bendruomenėse su- 
lumu ir empatija spręsdamos laukti plačios paramos. 
konfliktus. Mažos bendruo- Sprendimai grindžiami 
menės teikia daugiau galimy- veikiau protu, o ne 
bių racionaliam svarstymui. = emocijomis. 


„ Mažoje bendruomenėje leng- Kuo didesnė bendruo- 
viau suformuoti vieningą menė, tuo mažesnė 
daugumą, todėl valdymas tikimybė, kad kuriuo 
yra lengvesnis; mažesnė nors klausimu susifor- 
pato padėties tikimybė. muos vieninga daugu- 

ma. Mažesnė tikimy- 
bė, kad politikoje įsi- 
vyraus kokia nors 
interesų grupė. 


„ Mažos bendruomenės teikia Mažam elitui sunkiau 
daugiau galimybių žmonėms užgrobti valdžią. 
dalyvauti politiniame gyvenime. 


Polio supratimui. Argumentai apie politinių vienetų dydį yra 
strateginės priemonės, kurias naudojant vieni žmonės įgy- 
ja didesnę galią kitų sąskaita. 





414 IV dalis. SPRENDIMAI 


Madisono straipsnyje kalbama apie abstrakčias daugumas ir ma- 
žumas, atsietai nuo konkrečių politinių problemų. To meto Ameri- 
kos visuomenė galėjo būti dalijama į daugumą ir mažumą pagal 
labai įvairius matmenis: pagal baltųjų ir juodaodžių, moterų ir vy- 
rų, vaikų ir tėvų, sveikuolių ir ligonių, anglikonų ir neanglikonų, 
gabiųjų ir negabiųjų priešstatą. Tačiau Madisonas kalba tik apie vie- 
ną - nuosavybės - matmenį: „Įprastas ir nuolatinis grupuočių at- 
siradimo šaltinis yra skirtingas ir nelygus nuosavybės pasiskirsty- 
mas. Tie, kurie ją turi, ir tie, kurie jos neturi, visuomenėje visada 
sudaro grupes su priešingais interesais.“ Konkretūs grupuočių ke- 
liamo pavojaus pavyzdžiai jam yra „jų siautulys reikalaujant po- 
pierinių pinigų, skolų atleidimo ir lygaus turto padalijimo“. Tad 
Madisono siūlytas konstitucinis projektas gali būti interpretuojamas 
kaip mėginimas užkirsti kelią neturtingųjų daugumai imtis jungti- 
nių veiksmų: sulyginti visų turtą, arba siauriau, kaip mėginimas įti- 
kinti ekonominį elitą palaikyti Konstituciją, suteikiančią garantiją, 
jog jo turtas bus saugus esant nustatytam režimui. 

Madisono ir jo sekėjų argumentai už didesnius politinius vie- 
netus ir už saugiklius prieš daugumos įsigalėjimą iš tikrųjų buvo 
tik strateginės priemonės siekiant išlaikyti valdžią tam tikros ma- 
žumos rankose. Abstraktūs argumentai apie „geriausio dydžio“ ju- 
risdikciją visada turi būti interpretuojami šiame antrame lygmeny- 
je kaip argumentai, pateisinantys konkrečią politinės galios konfi- 
gūraciją. 


Federalizmo peripetijos 


Nesutarimai dėl politinių vienetų dydžio glaudžiai siejasi su rei- 
kalavimais mažinti arba didinti sprendimų priėmimo vienetų skai- 
čių. Amerikos federalizmo sistemoje tai siejasi su debatais dėl cen- 
tralizavimo ir decentralizavimo. Sistemoje su daugeliu politinių vie- 
netų kiekvienas vienetas aprėpia mažiau Žmonių; ir atvirkščiai, vi- 
siškai centralizuotoje sistemoje visi susidurtume tik su vienu spren- 
dimų priėmimo vienetu. Todėl teoriniai argumentai už decentrali- 
zaciją arba už centralizaciją dažnai apeliuoja į tariamus mažesnių 
arba didesnių vienetų privalumus. 

Kaip ir teorijos dėl vienetų dydžio, politiniai ginčai dėl federa- 
lizmo paprastai yra abstraktūs ir metaforiniai. Decentralizacija su- 
teikia valdžią žmonėms, kurie yra „šalia problemų“, kurie „Žino pa- 
dėtį vietoje“. Ji toleruoja skirtingus sprendimus, tenkinančius skir- 
tingus vietinius poreikius. Valstijos veikia kaip „politinės laborato- 
rijos“, kuriose galima eksperimentuoti su naujomis idėjomis prieš 
jas taikant visai šaliai." Centralizacijos šalininkai pasakoja kitokią 
istoriją. Išskaidžius valdžią į daugelį smulkių jurisdikcijų, susiku- 
ria vietos elito valdžia, kuri vykdo status guo išsaugojimo politiką, 
savo įstatymais įtvirtina rasinius bei kitokius prietarus ir priešina- 
si galios bei turto perskirstymui. 

Socialinės rūpybos reforma, įvykdyta šiame dešimtmetyje, iliust- 
ruoja, kaip substancinė problema (šiuo atveju skurdas ir jo mažini- 
mas) gali būti performuluojama konstitucinės inžinerijos terminais. 
Žinoma, daug ginčijamasi dėl specifinių programos taisyklių, pa- 
vyzdžiui, dėl to, kas turi teisę gauti AFDC pašalpą (šeimų su pri- 
klausomais vaikais pašalpą), kiek ilgai ji gali būti teikiama ir ar pa- 
šalpos gavėjas turi dirbti arba gyventi su savo tėvais. Tačiau ben- 
dresnis ginčas dėl to, ar pati programa turi būti traktuojama kaip 
teisės realizavimo įrankis, ar tik kaip šalpos forma, yra ginčas dėl 
to, kam suteikti galią nustatyti programos taisykles - Kongresui ar 
penkiasdešimčiai valstijų. Ši 1935 m. sukurtoji programa, interpre- 
tuojama pirmąja prasme, suteikė plačių galių federalinei valdžiai 
nustatant pagrindines jos taisykles ir ji iš valstijų reikalavo gauti 
federalinės valdžios leidimą, kai šios siekė pakeisti nacionalines tai- 
sykles. Interpretuojant programą antrąja prasme atliekama ne vien 
fiskalinė pertvarka; programos vykdymo galia perleidžiama valsti- 
joms; joms suteikiama plati nuožiūros laisvė paskirstant fondus ir 
jas riboja tik kelios federalinio lygmens taisyklės. 

Iš pirmo žvilgsnio, daugelis politikų ir kitų šio ginčo dalyvių 
nesutaria dėl federalinės valdžios ir valstijų kompetencijos ribų. Res- 
publikonai paprastai įtariai žvelgia į „išsipūtusią“ (federalinę) val- 


27 Laboratorijos metaforą pirmasis panaudojo Aukščiausiojo Teismo teisėjas 
Louisas Brandeisas byloje New State Ice Co. V. Liebman, 285 U.S. 262 (1932), 
vėliau ją išpopuliarino Niujorko gubernatorius Nelsonas A. Rockefelleris 
knygoje The Future of Federalism (Cambridge, Mass.: Harvard University 
Press, 1963), p. 53-54. 

džią teigdami, kad valstijoms reikia didesnio lankstumo ir kad vie- 
tos pareigūnams turi būti suteikta teisė nustatyti programos taisyk- 
les, nes jie geriau Žino vietos darbo rinką ir ekonomines sąlygas. 
Demokratai ir neturtėlių teisių gynėjai paprastai argumentuoja už 
federalinio lygmens programą, nes, jų manymu, valstijų pareigūnai 
būtų akli neturtėlių poreikiams ekonominio sąstingio laikais, tačiau 
federalinė programa garantuoja automatišką rūpybos išmokų padi- 
dėjimą, kai ekonominės sąlygos pablogėja. Pažvelgus į dalyką gi- 
liau matyti, jog Kongreso partijų politika 1995 m. rūpybos reformos 
atveju neatspindėjo jų nesutarimo esminiu klausimu - ar AFDC tu- 
ri būti mažesnė ir taupesnė, ar didesnė ir dosnesnė. Nors guberna- 
toriai respublikonai (1995 m. jų buvo 30) norėjo, kad federalinė val- 
džia didesnę programos kontrolės dalį perleistų valstijoms, nors 
dauguma respublikonų palaikė išlaidų rūpybai apkarpymą ir nors 
respublikonai kontroliavo Kongresą, daugelis Kongreso respubliko- 
nų, kartu su demokratais, nenorėjo programos paversti šalpos pro- 
grama, nes tai būtų reiškę jų pačių politinės galios apkarpymą. Jie 
norėjo išsaugoti savo galią ir prižiūrėti jų kuruojamas programas 
bei nustatinėti tokias programos taisykles (pavyzdžiui, draudžian- 
čias skirti pašalpą už vaikus, gimusius ne santuokoje), kurios iš- 
reiškė jų pačių politinius įsitikinimus.“ 

Tad federalizmo klausimas nėra tik politinių vienetų dydžio ir 
skaičiaus klausimas. Kartu tai yra ir valdžios galių klausimas. Tik- 
roji problema iškyla tada, kai mėginama aiškintis, kokiais santykiais 
turi būti siejami šie vienetai: kurie iš jų turės jurisdikcijos galią ki- 
tų atžvilgiu, kuriais klausimais ir su kokiomis tos jurisdikcijos įtvir- 
tinimo galiomis? Pati federalizmo idėja yra savotiškas paradoksas. 
Ji mėgina sudedamųjų politinių vienetų autonomiją derinti su na- 
cionalinių institucijų suverenumu. Šis priešingų principų junginys 
gali gerai veikti retorikos lygmenyje - Nelsonas Rockefelleris aukš- 
tino federalizmą kaip „stabilumą be sąstingio“, kaip „saugumą be 
inercijos“ ir kaip „įvairovę vienybėje“, tačiau tokia poezija neiš- 
sprendžia konfliktų konkrečiose situacijose. 


28 Žr. Jeffrey L. Katz, „Members Pushing to Retain Welfare System Control“, 
Congressional Ouarterly, January 28, 1995, p. 280-283; Jeffrey L. Katz, „Go- 
vernors Splito n Welfare: Funding Methods at Issue“, Congressional Ouar- 
terly, February 4, 1995, p. 370. 


22 Op. cit. (išn. 27), p. 7. 

Daugelis mėgino rasti federalizmo efektyvaus funkcionavimo 
formulę. Jamesas Sundguistas ir Davidas Davisas savo knygą 
apie federalizmą pradeda nuo pamatinės prielaidos, kad „federa- 
linių programų vykdymo efektyvumas labiausiai priklauso nuo 
bendruomeninių institucijų pajėgumo inicijuoti, planuoti ir koor- 
dinuoti savo veiksmus“? Todėl federalinės agentūros turi „pagar- 
biai traktuoti“ vietines tarnybas ir prižiūrėti, kaip naudojami fe- 
deraliniai fondai. Tačiau „federalinės agentūros negali taikstytis 
su bet kokiais vietinių planavimo procedūrų rezultatais. Jos pri- 
valo užkirsti kelią ne tik nepateisinamam išlaidavimui, bet ir visiems 
projektams, kurie federalinių programų fondus gali paskirstyti netei- 
singai arba yra nesuderinami su nacionaliniais tikslais ... [Jos] pri- 
valo garantuoti tai, kad „vienos bendruomenės sprendimai neda- 
rytų žalingo poveikio kitoms“?! Nustatę šiuos kriterijus (kurie, 
kaip šios knygos skaitytojai jau suvokia, yra guminiai), autoriai 
siūlo šią galių padalijimo tarp federalinių ir vietos valdžios orga- 
nų formulę: 


Vienas dalykas, kai federaliniai pareigūnai nubrėžia raudonąją liniją 
vietos valdžios projektui pasitelkdami neteisėtumo, išlaidavimo, tei- 
singumo pažeidimo, diskriminacijos, taršos ar fondų stygiaus argu- 
mentus, ir visai kitas dalykas, kai jie, neturėdami tokių argumentų, 
kišasi į vietos bendruomenių sprendimus.?? 


Šio pobūdžio retorinės formulės gali pasitarnauti tik kaip gin- 
klai kovose dėl valdžios. Pagrindinė viešosios politikos problema 
yra ne tai, ar specifinis galios padalijimas tarp federalinės, valstijų 
ir vietos valdžios organų leidžia traukiniams judėti pagal grafiką, 
bet tai, kaip jis paveikia tiek politinės valdžios, tiek materialių re- 
zultatų pasiskirstymą. Klausimą galime suformuluoti dar konkre- 
čiau: Ar centralizuotų ir decentralizuotų sistemų paskirstomieji re- 
zultatai išties skiriasi? Ar jie yra sistemiškai palankesni skirtingoms 
žmonių grupėms? 

Dažnai tariama, kad federalinė valdžia labiau nei valstijos ar 
miesto valdžia yra linkusi griebtis perskirstymo. Viena vertus, ji tu- 


3 Sundguist and Davis, op. cit (išn. 21), p. 243. 
31 Ibid., p. 249, išskirta mano. 
32 Ibid. 

ri daug didesnę apmokestinimo bazę nei valstijos ar miestai (ku- 
riems tenka kliautis pardavimų ir turto mokesčiais) ir todėl ji turi 
jau grynai fiskalinę galią imtis perskirstymo. Nustatydama įvairias 
sąlygas savo gausiose federalinės paramos programose, ji gali pri- 
versti miestus ir valstijas vykdyti nacionalinius tikslus, nukreipda- 
ma pinigų srautus į neturtingesnius regionus arba teikdama para- 
mą politiškai bejėgėms mažumoms. 

Kita vertus, federalinė valdžia yra labiau linkusi griebtis perskirs- 
tymo politikos dėl to, kad miestai ir valstijos turi daug pralaides- 
nes sienas. Jeigu miestai ar valstijos mėgintų vykdyti perskirstymo 
politiką, verslo įmonės ir individai, vengdami didesnių mokesčių, 
pasitrauktų iš jų jurisdikcijos; o jeigu vieni jų dosniau nei kiti žars- 
tytų socialines programas, iš kitų jurisdikcijų atsikeltų nauji gyven- 
tojai siekdami jomis pasinaudoti.?? Tuo tarpu federalinės valdžios 
sienos palyginti yra nepralaidžios. Žmonės negali lengvai palikti 
šalies vengdami nacionalinių mokesčių (nors jie gali perkelti savo 
pinigus už JAV ribų), o imigraciniai apribojimai stabdo potencialių 
socialinės paramos prašytojų antplūdį. 

Verta pabrėžti, jog šis struktūrinis argumentas šauna visiškai 
priešinga kryptimi nei Madisono argumentas už didelę respubliką. 
Madisonas manė, kad pajamų ir turto sulyginimo šalininkai turėtų 
mažiau sėkmės šansų didelėje nacionalinėje arenoje, kur jiems bū- 
tų sunkiau suformuoti daugumą. Šiandieną, priešingai, vyrauja įsi- 
tikinimas, jog perskirstymas labiau tikėtinas nacionaliniame lygme- 
nyje, nes tik čia egzistuoja jurisdikcija, iš kurios gyventojams sun- 
ku ištrūkti. 

Ekonominio augimo skatinimo politika teikia įdomų ribų sąvei- 
kos su politika pavyzdį.“ Žemės naudojimo taisyklės, statybų re- 
guliavimas bei zonavimas tradiciškai buvo vietos valdžios prero- 
gatyva, ir ekonominis augimas savo ruožtu buvo plačiai pripažįs- 
tamas vietos bendruomenių tikslas joms naudojantis šiomis galio- 


3 Miestų atveju šį argumentą kelia Paul Peterson, City Limits (Chicago: Uni- 
versity of Chicago Press, 1981); Paul Peterson and Mark Rom, Welfare Mag- 
nets (Washington, D.C., Brookings Institution, 1990) tą patį argumentą taiko 
valstijų atvejui. 

3 Plačiau žr. Jeffrey R. Henig, Public Policy and Federalism (New York: St. Mar- 
tin's, 1985), ch. 7. 

mis. Atrodo, jog ekonominis augimas, kaip didėjantis bendras py- 
ragas, kiekvienam duoda daugiau: daugiau darbo vietų, daugiau 
būstų, daugiau klientų, daugiau naujų verslo galimybių ir daugiau 
mokesčių įplaukų viešosioms paslaugoms finansuoti. Tačiau maž- 
daug nuo septintojo dešimtmečio žmonės kai kuriose sparčiai besi- 
vystančiose bendruomenėse ėmė suvokti neigiamus augimo pada- 
rinius: taršą, parkų ir žaliųjų plotų naikinimą, didėjančius mokyk- 
lų kaštus, perkrautas transporto sistemas, didėjantį nusikalstamu- 
mą, istorinių statinių naikinimą ir viešųjų paslaugų perkrovą. Nuo 
aštuntojo dešimtmečio daugelis bendruomenių savo zonavimo bei 
statybų kodeksais pradėjo riboti augimą ribodamos naujų statybų 
skaičių bei pobūdį. 

Daugelio šių apribojimų padarinys yra tai, kad nukenčia mažu- 
mos ir neturtingesnieji. Sklypo minimalaus dydžio reikalavimai ar- 
ba draudimai statyti daugiabučius ir daugiašeimius namus ir ben- 
dros būstų pasiūlos ribojimas išliekant tai pačiai paklausai, didina 
būsto įsigijimo kaštus. Augimo ribojimo arba „planuojamos“ plėt- 
ros politika, kai kurių jos kritikų nuomone, yra užslėpta diskrimi- 
nacija. Mažumų ir neturtėlių teisių gynėjai dažnai mėgina iškelti 
šią problemą į platesnę valstijų jurisdikcijos areną. Kai kur jiems 
pavyko išsikovoti valstijų įstatymus, kurie bendruomenėms drau- 
džia riboti pigesnių būstų statybą arba pasiekti, kad valstijų teis- 
mai panaikintų zonavimo taisykles. Tačiau pats sprendimų priėmi- 
mo vienetas - nesvarbu, bendruomenės, valstijos ar federaliniame 
lygmenyje - nenulemia tai, ar bus vykdoma diskriminacinė politi- 
ka. Vienos bendruomenės savo galias naudoja diskriminaciniams 
tikslams, o kitos to nedaro. Vienos valstijos imasi perskirstymo, o 
kitos to nedaro. Viskas priklauso nuo jėgų konsteliacijos konkrečia- 
me politiniame vienete. 

Augimo kontrolės centrų pasirinkimas - vietos valdžios ar vals- 
tijos valdžios lygmenyje - vis dėlto daro poveikį tam, kaip augimo 
nauda ir našta bus paskirstoma tarp bendruomenių. Augimas kaip 
nors arba kur nors neišvengiamai vyksta.“ Kol vietos bendruome- 


3 Nors gimstamumas mažėja, daugėjančios skyrybos, bei vėlyvos santuokos 
ir ilgesnio gyvenimo tikimybė didina namų ūkių proporciją ekonomikoje, 
tad ir naujų būstų paklausą. 

nės išlaiko savo politinę galią, augimo kaštus jos gali perstumti ki- 
tur. Tos iš jų, kurios priima diskriminacines taisykles, išstumia ma- 
žas pajamas gaunančias, daugiavaikes, etninių mažumų šeimas į 
kitas bendruomenes. Labai tikėtina, kad bendruomenės, kurios pir- 
mos griebiasi diskriminacinės politikos, bus tos, kurios jau yra la- 
biausiai pasiturinčios ir labiausiai dominuojamos baltųjų, tad vie- 
tos valdžios kontrolė tik įtvirtina bendruomenių skirtumus. Perstu- 
miant augimo kontrolės galią į aukštesnį valstijos valdymo lygį pa- 
didėja tikimybė, kad augimo padariniai bus lygiau paskirstomi ben- 
druomenėms. Neturtėliai, mažumos ir skurstantys miestai neturi po- 
litinio balso pasiturinčių bendruomenių viduje. Valstijų valdžios 
lygmenyje jie galėtų sudaryti aljansą, kovojantį dėl politikos, kuri 
iš visų bendruomenių reikalautų padengti jų augimo kaštų dalį. Vis 
dėlto paveikslas nėra itin rožinis ir šiuo atveju: tikėtina, kad pasi- 
turinčios bendruomenės, net būdamos mažesnės, turės didesnę įta- 
ką valstijų valdžiai. 

Taigi aukštesnio lygmens valdžia visada turi galimybę vykdyti 
perskirstymą tarp žemesnio lygmens valdžios vienetų. Ji net gali 
turėti tam tikrų svertų perskirstymui vienetų viduje veikti, ypač 
skirstydama finansinę paramą ir nustatydama jos gavimo sąlygas. 
(Gausi pinigų būstų statybai, jeigu sutiksi tam tikrą jų dalį skirti 
pigių būstų nepasiturintiesiems statybai.) Tačiau ar aukštesniojo 
lygmens valdymo vienetai federalinėje sistemoje faktiškai vykdo per- 
skirstymo politiką ir kokio pobūdžio perskirstymo politiką jie vyk- 
do - nėra klausimai, atsakymai į kuriuos priklauso vien nuo jų 
dydžio ar nuo to, kokiais prievartos instrumentais jie disponuoja. 
Atsakymai veikiau priklauso nuo konkrečių nuostatų bei interesų 
konsteliacijų, įsivyraujančių platesnėje politinėje arenoje. 

Argumentai, kuriais grindžiami siūlymai sprendimų priėmimo 
galią perkelti į aukštesnį arba į žemesnį valdžios lygmenį federali- 
nėje sistemoje, paprastai apeliuoja į efektyvumą, teisingumą arba vi- 
suomenės interesą. Mums sakoma, jog tam tikrame lygmenyje pri- 
imami sprendimai generuoja kokybiškesnę politiką. Tačiau iš tik- 
rųjų visi tokie argumentai remiasi tik viltimi, jog tam tikras intere- 
sas yra stipresnis specifinėje arenoje. 

(GALIŲ PASKIRSTYMAS TARP VALDŽIOS LYGMENŲ 


Argumentai Argumentai 
už decentralizavimą už centralizavimą 


1. Suteikiama valdžia Suteikiama valdžia šalies 
vietos pareigūnams, lygmens pareigūnams, kurie 
kurie geriau pažįsta mažiau provincialūs, mažiau 
savo bendruomenes. veikiami vietos prietarų ir 

interesų. 


„ Toleruojama spren- Skatinami sprendimai, grin- 
dimų įvairovė, atsi- džiami labiau techniniais, 
žvelgiama į skirtin- o ne siaurais vietiniais 
gus vietos poreikius. sumetimais. 


„ Leidžia vietos ir vals-= Leidžia standartizuoti spren- 


tijų valdžiai eksperi- dimus visose jurisdikcijose, 
mentuoti su naujomis didina teisingumą (nes visi 
idėjomis ir įgyti žinių. traktuojami vienodai). 

apie efektyviausius 

sprendimus. 


„Suteikia bendruome- Leidžia centrinei valdžiai 
nėms daugiau auto- perskirstyti galią ir išteklius 
nomijos ir taip didina mažesnėse jurisdikcijose, 
narių laisvę. ir taip veda į didesnę 

lygybę. 


Polio supratimui. Argumentai apie valdžios galių paskirs- 
tymą tarp skirtingų valstybės politinių vienetų yra strate- 
gijos, kurios konkuruojančių interesų naudojamos galiai 





ir ištekliams perskirstyti. 


Į visus valdžios restruktūrizavimo siūlymus dera pažvelgti šiuo 
gilesniu aspektu. Gali būti ginčijamasi dėl rinkimų apygardų su- 
darymo principų, dėl įstatymų leidėjų ir teismų kompetencijos ar 
dėl privataus/viešojo sektoriaus efektyvumo. Tačiau už kiekvieno 
tariamai techninio argumento, kad kitokia valdžios struktūra esą 
garantuoja geresnį rezultatą, slypi konkuruojantys interesai ir pa- 
stanga pakeisti jų galių balansą. Siūlant struktūrinius pakeitimus 
tikimasi suskaidyti senus arba potencialius aljansus, sukurti nau- 
jus ir taip tam tikram interesui suteikti dominuojančią padėtį. 


PABAIGA: POLITINIS PROTAS 


Vedami migloto jausmo, jog protas yra švarus, o politika ne- 
švari, amerikiečiai geidžia politiką paversti racionalių sprendimų 
priėmimo mechanizmu. Šiuolaikinėje literatūroje apie politiką, net 
politikos teoretikų darbuose, politika apibūdinama kaip „chao- 
sas“, „labirintas“, „organizuota anarchija“. Politika yra „netvar- 
kinga“, „nenumatoma“, „kliūčių ruožas“ politikos vykdytojams; 
ir ji yra „priešiška aplinka“ politikos analitikui. Socialinius teore- 
tikus ir viešuosius pareigūnus sieja „įtempti santykiai“, nes vie- 
na grupė teikia „disciplinuotus tyrimus“, o kita turi „nediscipli- 
nuotų problemų“. Politinės programos (policy) potencialiai yra ra- 
cionalios analizės, objektyvumo, tiesos ir visuomenės gerovės sie- 
kio sritis. Tačiau pati politika (politics) yra emocijų ir aistrų, iracio- 
nalumo, savanaudiškumo, trumparegiškumo ir kovų dėl valdžios 
sritis. 

Mėginimas politines programas atskirti nuo politikos remiasi 
prielaida, kad analizė ir politika gali būti, ir iš esmės yra, skirtingi 
dalykai. Charlesas Lindblomas, kuris nemano, kad šios dvi sferos 
dažnai atsiskiria, skirtumus suformulavo labai aiškiai: 


Kai sakome, jog; politinės programos (policies) priimamos analizės pa- 
grindu, turime omenyje, jog įvairių galimų veiksmų privalumų ir trū- 
kumų analizė suteikia pagrindą pasirinkti tam tikrą veiksmų liniją. Kai 
sakome, jog politika, o ne analizė lemia politinę programą, turime 
omenyje, jog ją lemia visi tie įvairūs būdai, kuriais žmonės kontro- 
liuoja, valdo ir veikia vienas kitą.! 


1 Charles Lindblom, The Policy-Making Process (Englewood Cliffs, N.J.: Pren- 
tice-Hall, 1980), p. 26. 

Daugumai socialinių teoretikų ir daugeliui politikos praktikų bei 
analitikų nepatinka griežta proto ir galios dichotomija, ir jie mėgi- 
na žengti vidurio keliu, kuris jiems leidžia derinti skirtingų sferų 
elementus, vis dar postuluojant jų skirtingumą. 

Vienoje pusėje turime racionalios analizės vizijas, kurios šiek tiek 
primena politiką. Lindblomas siūlė mažiau ambicingą racionalios 
analizės koncepciją, žinomą „išsikapanojimo meno“, arba inkremen- 
talizmo, vardais, pagal kurią politikos formuotojai kelia sau labai 
kuklius tikslus (inkrementinė kaita) ir svarsto tik labai ribotą alterna- 
tyvų skaičių.? Amitai Etzioni siūlė „mišraus skenavimo“ koncepciją, 
kuri derina „racionalistinį“ sprendimų priėmimą su inkrementaliz- 
mu.? Charlesas Schultze'as kėlė idėją, jog politikos analitikai galėtų 
būti „racionalumo advokatais“ politikoje ir veikti kaip atsvara „po- 
litiniams advokatams“ + 

Kitoje pusėje turime politikos modelius, kurie šiek tiek primena 
analizę. Politikos formavimas vaizduojamas kaip nuoseklus procesas, 
kuris kartais sutrinka. Tam tikra problema yra apibrėžiama ir įtrau- 
kiama į darbotvarkę. Ji juda žemyn politinių institucijų konvejeriu 
nuo parlamentinių komitetų į parlamentų sesijas, kur konvertuojama 
į „politinį pasirinkimą“, arba programą. Programa tada keliauja į biu- 
rokratijos valdas ir į tą lauką, kur ji yra įgyvendinama ir galbūt įver- 
tinama. Nors joks politikos mokslų atstovas (kiek žinau) nemano, jog 
procesas faktiškai vyksta būtent taip, daugelis jų naudojasi šia sche- 
ma kaip norma, kurios kontekste jie aprašo tai, kas faktiškai vyksta. 
„Realus“ politikos formavimo procesas traktuojamas kaip daugmaž 
atitinkantis normą, nors kartais arba net dažnai nuo jos nukrypstan- 
tis. Pavyzdžiui, Davidas Robertsonas ir Dennisas Juddas savo kny- 
gą apie Amerikos viešąją politiką pradeda nuo politinio proceso api- 
brėžimo ir aprašymo, kuris remiasi būtent šiuo nuoseklios eigos mo- 
deliu. Po to jie pripažįsta, jog realus politikos formavimo procesas yra 


2 Charles Lindblom, „The Science of Muddling Through“, Public Administra- 
tion Review 19 (1959): 79-88; ir The Intelligence of Democracy (New York: 
Free Press, 1965). 


3 Amitai Etzioni, „Mixed-Scanning: A Third Approach to Decision-Making“, 
Public Administration Review 27 (1967): 385—392. 

* Charles Schultze, The Politics and Economics of Publis Spending (Washington 
D.C.: Brookings Institution, 1968), p. 96. 

kur kas „netvarkingesnis“ nei tas, kurį vaizduoja jų modelis, ir toliau 
analizuoja faktinį politinį vyksmą Amerikos istorijoje be jokių nuoro- 
dų į savo modelį.? 

rios pagrindu yra konstruojamos įvairios vidurio kelio versijos. Tei- 
giu, kad sąvokos, kuriomis remiasi racionalistinė analizė, pačios yra 
konstruojamos politinėje kovoje ir kad nesmurtinis politinis kontlik- 
tas vyksta pirmiausia racionalios analizės pavidalu. Tad esminė 
problema yra ne tai, kad racionali analizė kartais naudojama šališ- 
kai arba tarnauja politiniams tikslams. Racionali analizė neišvengia- 
mai yra politinė. Ji visada atspindi jau padarytą pasirinkimą - kas 
bus įtraukiama ir ko nebus įtraukiama į analizę, ir kokia pasaulio 
vizija iš daugelio galimų vizijų bus joje vadovaujamasi. Politikos 
analizė yra politinis argumentas. 


Metaforinis protas ir skaičiuojantis protas 


Racionalus sprendimų priėmimo modelis remiasi protavimo kaip 
išskaičiavimo idėja: turi būti nustatomi veiksmų padariniai, sutei- 
kiamos vertės šiems padariniams ir apskaičiuojama, kurie veiks- 
mai duos geriausių rezultatų. Tačiau kaip matėme 9 („Skaičiai“) ir 
10 skyriuje („Sprendimai“), toks skaičiavimas negali vykti, kol ne- 
turime reikiamų kategorijų. Tik apibrėžus kategorijas tampa galimas 
skaičiavimas. 

Kategorijos yra žmogaus intelekto konstruktas tolydumų pasau- 
lyje. Jos yra sąvokinės ribos, kurias nubrėžiame pasaulyje siekdami 
jį suvokti ir jame prasmingai veikti. Būtent tai išreiškia frazė „so- 
cialinis tikrovės konstravimas“ ir teigia toji minties mokykla, kurią 
ši frazė Žymi. Ji teigia ne tai, kad nėra jokios tikrovės už socialinių 
prasmių, o tai, kad tikrovę galime pažinti tik ją kategorizuodami, 
ją įvardydami ir suteikdami jai prasmes.“ 


> David Robertson and Dennis Jodd, The Development of American Public Po- 
licy (Glenview, III.: Scott Foresman, 1988). 


6 Žr. Peter L. Berger and Thomas Luckmann, The Social Construction of Rea- 
litų, New York: Doubleday, 1966. 

Idėja, kad pasaulis yra tolydumų, o ne kategorijų buveinė, ga- 
lioja ne tik socialiniam, bet ir gamtos pasauliui. Stephenas Goul- 
das pasakoja apie ginčus, kurie kadaise vargino mokslininkų ben- 
druomenę: ar Siamo dvyniai (dvynys) su viena galva ir dviem kū- 
nais yra vienas asmuo, ar du asmenys? Ar portugališkieji korali- 
niai polipai yra vientisas organizmas, ar organizmų kolonija?? Bo- 
tanikas kelia klausimą, kada augalo stiebas nustoja būti minkštu 
audiniu ir tampa medžiu?“ Nėra objektyvių atsakymų į šiuos klau- 
simus, nes ne gamta turi kategorijas, o žmonės. 

Galime nekreipti dėmesio į Siamo dvynių problemą ir nurašyti 
ją kaip bereikšmę retenybę, tačiau klausimas, kurį ji kelia, yra la- 
bai panašus į tuos, kurie keliami dabartiniuose politiniuose deba- 
tuose: Ar vaisius yra asmuo? Ar užšaldytas apvaisintas kiaušinė- 
lis yra asmuo? Kada nutrūksta gyvybė? Ar Žmogus, šovęs į kitą ir 
sukėlęs neatitaisomą jo komos būklę bei smegenų mirtį, kaltinti- 
nas žmogžudyste? Ar žmogus, kuris ištraukia kvėpavimo aparato 
kištuką iš rozetės yra tas, kuris nutraukė aukos gyvybę? Ar karas 
Bosnijoje kelia grėsmę Amerikos interesams? Ar mūsų ekonomika 
patiria recesiją? 

Be abejo, už visų šių situacijų glūdi objektyvūs faktai. Vaisius 
gali būti aprašytas kaip objektas, sudarytas iš tam tikrų audinių, 
kaip turintis tam tikrą svorį, cheminę sandarą ir anatominę struk- 
tūrą. Tačiau šio pobūdžio faktai paprasčiausiai nėra tie, kurie turi 
reikšmės politikai. Tai, kas žmonėms rūpi ir dėl ko jie kovoja, yra 
vaisiaus, šūvio, karo, ekonomikos interpretacijos. Tai, ką bendruo- 
menės renkasi priimdamos politinius sprendimus, yra prasmės, o 
ne materija. O mokslas negali išspręsti prasmės klausimų. 

Tolydumų pasaulyje egzistuoja daugybė klasifikavimo galimy- 
bių. Padavimas sako, kad vienoje kinų enciklopedijoje gyvūnai skirs- 
tomi į: (a) priklausančius imperatoriui, (b) balzamuotus, (c) prijau- 
kintus, (d) žinduklius paršelius, (e) sirenas, (f) legendinius, (g) val- 
kataujančius šunis, (h) įtrauktus į šią klasifikaciją, (i) siautėjančius, 


7 Stephen Jay Gould, „Living With Connections“ and „A Most Ingenious Pa- 
radox“ jo kn. The Flamingo's Smile: Reflections in Natural History (New York: 
Norton, 1985). 


Š Robert Greenleaf Leavitt, The Forest Trees of New England (Jamaica Plain, 
Mass.: Arnold Arboretum of Harvard University, 1932), p. 113-115. 

(j) nesuskaičiuojamus, (k) nupieštus labai plonu teptuku iš kupra- 
nugario kailio, (I) ir kitus, (m) tik ką sudaužiusius vandens ąsotį, 
(n) iš toli panašius į muses.? Šis sąrašas mus žavi, nes jis mus iš- 
laisvina iš mūsų pačių sąvokinio narvo ir primena, kaip stipriai 
mūsų kategorijos veikia mūsų pasaulėvaizdį. Palyginkime kinišką- 
ją gyvūnų klasifikaciją su šiuo skurdo priežasčių sąrašu iš trečia- 
jame ir ketvirtajame dešimtmetyje Amerikoje plačiai naudoto socio- 
logijos vadovėlio: menki gamtos ištekliai, nepalankus klimatas, ne- 
palankūs orai, vabzdžiai kenkėjai, stichinės nelaimės, ligos ir su- 
sirgimai, fizinis ir dvasinis paveldas, vaikams nepalanki aplinka, 
šeimos galvos mirtis arba neįgalumas, nedarbas, maži atlyginimai, 
tradicijos, papročiai, įpročiai, reklama, pirkimai išsimokėtinai, pra- 
gyvenimo kaštų ir pajamų svyravimai, nelygus turto ir pajamų pa- 
siskirstymas, šeiminiai santykiai, politinės sąlygos ir neprotinga fi- 
lantropija.!? 

Politika sukasi apie klasifikaciją ir diferenciaciją, apie tai, kaip 
kategorizuojame ir kaip turėtume kategorizuoti pasaulį, kuris pats 
tų kategorijų mums neduoda. Senos formulės „panašius atvejus 
traktuok panašiai“ ir „seikėk kiekvienam, kas jam priklauso“, iš- 
reiškia stiprų tvarkos poreikį, net jeigu jos nenustato, kaip toji tvar- 
ka turi atrodyti. Politiniai argumentai yra įtikinami tiek, kiek tei- 
kia patenkinamą paaiškinimą, kodėl du atvejai turi būti traktuoja- 
mi panašiai arba skirtingai. 

Tad politinė argumentacija pirmiausia yra argumentacija dėl ta- 
patybės ir skirtybės, dėl gėrio ir blogio, dėl teisingumo ir neteisin- 
gumo. Kiekybiniai argumentai čia tėra išvestiniai ir antriniai. Ben- 
driausiu pavidalu politinis argumentas yra teiginys apie tai, kad 
kažkas turi būti įtraukiama arba neįtraukiama į tam tikrą katego- 
riją. Istorinio pastato sunaikinimas priklauso „kitiems daromos ža- 
los“, o ne „kitus neliečiančio veiksmo“ kategorijai. Renkamosios 


? Šį padavimą sužinojau iš Laurence Tribe, „Policy Science: Analysis or ide- 
ology?“ Philosophy and Public Affairs 2, no. 1 (1972): 66-110. Tribe'as jį 
perėmė iš Michelio Foucault, kuris jį paėmė iš Borcheso. 


10 Šį sąrašą sudariau pagal J. L. Gillin, Poverty and Dependence (1921, 1926, 


1937); šią knygą aptarė C. Wright Millsas savo straipsnyje apie tuometi- 
nius sociologijos tekstus: „The Professional Ideology of Social Pathologies“, 
American J. of Sociology, vol. 49, 1943, p. 165-180; skurdo priežasčių sąra- 
šas pateikiamas p. 172. 

pareigybės kompetencijos apkarpymas išrinkus į ją juodaodį pri- 
klauso „rinkiminės diskriminacijos“, o ne „valdžios veiksmų, tie- 
siogiai nesusijusių su rinkimais“ kategorijai. Visos problemų api- 
brėžimo formos, kurias aptarėme 3 dalyje, yra jų klasifikavimo bū- 
dai ir priemonės. Retorinės ir literatūrinės priemonės naudojamos 
siekiant kažką pavaizduoti labiau panašų į vieną, o ne į kitą daik- 
tą. Skaičiai ir matavimas remiasi skaičiuojamų objektų implicitine 
kategorizacija. Priežastinės istorijos suskirsto įvykius į tuos, kurie 
panašūs į atsitiktinumus, ir tuos, kurie panašūs į tikslingus ir kon- 
troliuojamus veiksmus; kontroliuojamų veiksmų srityje jos išskiria 
atsakomybės rūšis. Interesų vaizdiniai suskirsto politinius agentus 
į stiprius ir silpnus, į gerus ir blogus. Racionalių sprendimų mo- 
deliai suskirsto veiksmus į galimus ir negalimus (atmestinus), ir 
galimų veiksmų srityje išskiria efektyvesnius ir mažiau efektyvius 
veiksmus. 

Argumentacija, paremta skaičiais arba kiekybiniais rodikliais, po- 
litikoje tampa svarbi tik tada, kai apibrėžiamos kategorijos. Tik ta- 
da galime klausti, kuri politika, A ar B, padarys mažiausios žalos, 
arba kuris bibliotekos biudžetas, A ar B, duos mums daugiau ver- 
tės už įdėtus pinigus. Tokių klausimų negalime net kelti, jeigu ne- 
same apibrėžę, kas laikytina žala, kokio pobūdžio veiksmai yra ga- 
limi, kas yra biblioteka ir kas laikytina verte. 


Politinė argumentacija 
kaip strateginis vaizdavimas 


Jeigu politinė argumentacija yra metaforinė, tai kuo ji skiriasi 
nuo poezijos? Politinė argumentacija visada yra kovos dėl pasau- 
lio vaizdinių, kuriais turėtų vadovautis politika, sudedamoji dalis. 
Konkrečiau, metaforinę politikos argumentaciją nuo grynos poezi- 
jos skiria trejetas bruožų. 

Pirma, ją skiria išlošio (pralošio) dydis. Poetai taip pat mėgina 
auditoriją įtikinti savo metaforų tinkamumu, tačiau politiniai agen- 
tai kovoja dėl tiesioginės ir dažnai labai konkrečios politikos re- 
zultatų kontrolės. Politinė argumentacija apibrėžia problemas po- 
litiniam sprendimui. 

Antra, kadangi politinė argumentacija yra kovos dėl politinių 
programų dalis, ji visada adresuojama priešiškai auditorijai. Politi- 
nės metaforos visada laukia potencialus oponentas, konkuruojanti 
metafora. Tuo oponentu gali būti paprasčiausias status guo, įpras- 
tas arba vyraujantis požiūris į daiktus, bendruomenėje vyraujantys 
įsitikinimai. Arba juo gali būti konkretus oponentas, politinis vei- 
kėjas, kuris kelia ir gina alternatyvią metaforą. Kartais niekas ne- 
liks amžiams. 

Trečia, politinė argumentacija yra strateginė. Ja siekiama išsiko- 
voti rinkėjų paramą, suskaidyti senus aljansus ir sukurti naujus, 
paskatinti žmonių aktyvumą arba, priešingai, išlaikyti esamą ga- 
lios pasiskirstymo struktūrą užliūliuojant žmones. Ji apeliuoja į ver- 
tybes ir siekia sužadinti emocijas vaizduodama kažką kaip gėrį ar- 
ba blogį, kaip kaltą arba nekaltą, kaip atsakingą arba neatsakingą, 
kaip galimą arba negalimą, kaip stiprų arba silpną, kaip teisingą 
arba neteisingą. Galiausiai politinė argumentacija yra ribų kūrimo, 
keitimo ir gynimo procesas. 


Politikos paradoksai kaip paribių įtampos 


Tolydumų pasaulyje ribos neišvengiamai yra nestabilios. Kad ir 
kokios jos būtų — sąvokinės, fizinės ar politinės - jos visada yra 
potencialaus konflikto šaltinis. Kiekviena riba kelia klasifikavimo 
dilemą — kas yra šiapus ir kas anapus ribos? Viešosios politikos 
srityje šios dilemos sukelia karštas aistras, nes klasifikacijos duoda 
naudos ir daro nuostolių, atlygina ir baudžia, leidžia ir riboja, su- 
teikia galių ir jas atima. 

Kiekvienas politinių sprendimų tipas, kuriuos aptarėme IV da- 
lyje, gali būti suvokiamas kaip ribų konstravimo ir išlaikymo bū- 
das. Paskatų sistemose žmonės mėgina keisti savo elgesį taip, kad 
jis „įtilptų“ į tą kategoriją, kuri duoda jiems naudos arba padeda 
išvengti bausmės. Jie mėgina paskatų davėjus paveikti taip, kad šie 
jų elgesį traktuotų jiems palankiu būdu arba kad kitaip apibrėžtų 
atlyginamo ir baudžiamo elgesio kategorijas. Taisyklių sistemose 
žmonės mėgina tęsti veiklą, kuri jiems svarbi, kartu vis dėlto mė- 

gindami „įtilpti“ į tai, ką leidžia taisyklės. Tie, kurie taisykles taiko 
ir įtvirtina, jas interpretuoja pagal savąją normalumo arba teisin- 
gumo ribų sampratą. Įtikinėjimas, naudojamas kaip politinė strate- 
gija, nuolat klimpsta debatuose dėl ribos, skiriančios informavimą 
nuo indoktrinavimo. Teisių artikuliavimas ir praktinis realizavimas 
yra nesiliaujanti kova dėl to, kur turi būti nubrėžta riba, skirianti 
tai, ką valdžia daro - pozityvioji teisių samprata — ir to, ką, žmo- 
nių įsitikinimu, ji privalo daryti - normatyvinė teisių samprata. Ga- 
liausiai valdymo struktūros sandaros klausimas yra mūšio laukas 
dėl galimybės dalyvauti politiniame gyvenime, dėl teisės priklau- 
syti sprendimų priėmėjų kategorijai. Visus šiuos mechanizmus ge- 
riausia aiškinti kaip skirtingus ribų nustatymo būdus ir stilizuotus 
ginčų dėl ribų sprendimo ritualus. Naudojant šiuos mechanizmus 
nubrėžiamos arba peržiūrimos politinės ribos. 


Politinio proto vertė 


Racionalus projektas dažnai veda prie formulių, žadančių „ge- 
riausią sprendimą“, nors jos savo ruožtu tėra politinio proto pro- 
duktas. Jos tėra strategijos, padedančios problemas pateikti taip, kad 
tai pasitarnautų tam tikriems interesams kitų interesų sąskaita. Ta- 
čiau tai nereiškia, jog turime atmesti politinį protą. 

Kadangi politinis protas yra įtikinėjimo procesas, jis išreiškia pa- 
stangą rasti sprendimų pateisinimo kriterijus. Lygybė, efektyvumas, 
laisvė, saugumas, demokratija, teisingumas ir kiti šio pobūdžio tiks- 
lai išreiškia tik bendruomenės siekį, nors pačią bendruomenę žŽmo- 
nės supranta skirtingai. Tačiau nors interpretacijos mus skiria, pats 
šis siekis mus vienija. Pats procesas, kurio eigoje mėginame įsivaiz- 
duoti bendro tikslo prasmę ir pritaikyti savo supratimą prie šio vaiz- 
dinio, yra mus vienijanti jėga. 

Paieška kriterijų, pateisinančių klasifikacijas, verčia mus artiku- 
liuoti savo norus, preferencijas ir vizijas. Nesant šio spaudimo ne- 
galėtume bendrauti ir nebūtume viena bendruomenė. Gali atrodyti, 
jog politinė argumentacija nėra saistoma jokių ribų, bet vis dėlto ji 
mus verčia bendrauti su auditorija, įtikinėti kitus ir ieškoti mūsų 
veiksmų pagrindimo kriterijų, kurie neapsiribotų vien mūsų pačių 

noru ar valia. Artikuliuodami savo kriterijus atskleidžiame vienas 
kitam tai, kaip įsivaizduojame pasaulį. Ir nors šie vaizdiniai 
dažniausiai nesutampa, politinis procesas, kuriam vykstant žŽmo- 
nės sąžiningai bando suvokti, kaip pasaulis atrodo iš skirtingų po- 
zicijų, radikaliai skiriasi nuo tos padėties, kai žmonės iš pat pra- 
džių pareiškia, jog jų požiūris į pasaulį yra teisingas. 

Konfliktai dėl ribų gali būti mūsų kaip mąstančių ir bendruo- 
meniškų būtybių prakeikimas. Tačiau politinis protas yra mūsų pri- 
vilegija. Jis mums leidžia kautis dėl ribų vaizdiniais ir žodžiais, o 

